
Kyum  octodecim  abhinc  annis , in  Italia  qua  tuor  prifna 
hujus  operis  volumina  auditorum  nostrorum  in  usus 
eo nip aruissent;  gaudebamus  , et  viros  exteros , in  arte 
medica  conspicuos  /iis  nostris  conaminibus  ad  plau- 
si sse.  Crebro  interim , quod  iisdem  in  libris  conscriben- 
dis , s(//o  quidquam  contracto,  brevitatis  studio  inducti 
uteremur 3 discipulis  quidem  nostris  hos  nodos  ex  cathe- 
dra et  aegrorum  ad  lectulos  solvere , et  quae  minus  clara 
videbantur , exemplis  prolatis  illustrare  potuimus j aliis 
vero  non  paucis  nostra  de  rebus  variis  sententia  saepe 
aut  obscura  , aut  dubia  mansit , aut  etiam  in  sensum 
contrarium  interpretata  fuit.  Quintum  igitur  librum  pro- 
fundius quidquam  exaravimus , ac  sermone  magis 
extenso  duas  in  partes,  quod  et  cum  sexto  hic  facimus , 
divisimus.  Nobis  interea  a Ticino  ad  Danubi.um ab 
isto  ad  Viliam,  hujus  deiti  ab  undis , ad  Nevam  ap- 
pulsis , quousque  professoris  publici  officio  fungi , scripta 
nostra  a nohismet  ipsis  explicari  ■>  ac  alienis  non  mi - 

nus,  quam  propriis  observationibus  corroborari , facilius 
tunc  licuit.  Sub  medio  vero  hoc  opere , aliis  ab  one- 
ribus\ Vindobonae  non  minus,  quam  Petropoli,  nostris 
humeris  cumulate  simul  impositis  toties  abrupto , $e- 
nectudo  tandem , atque  hujus  non  minus , quam  septem 
trionum  filiae , aegritudines  variae  , nos  circumdare  , 
opprimere  coeperunt.  Luctabamur  quidem  fortiter  ac 
diu  cum  istis  j sed  jugo  denique  cervici  nostrae  ab 
epidemica  dysenteria  tabeque  pedissequa  imposito , lares 
patrios  solemque  meridianum  senibus  propitium  invo * 
care  , zze  unicum , «ytzod!  m ofto  honesto  atque  liberato 
ponebatur , auxilium  arripere  coacti  sumus.  Marte  in- 
ierim aliquando  post  in  Germaniam  dominante , ex 
charybcli , zz£  dicunt,  in  Scylla rn  incidimus,  et  optatae 
quietis  non  minus  , quam  bonorum  nostrorum , zzozz 
levem  jacturam  passi  sumus;  nec  literis^  nec  nobis  ipsis 
indulgere  satis  potuimus. 

Compositis  Germaniae  turbis,  quod  jam  Petropoli 
a nobis  constitutum  fuerat,  Friburgum  Brisgoviae , rte? 
urbem  scilicet  ambitu  quidem  civium  numero  medio- 
crem, serZ  amoeno  sub  coelo  positam,  quietam,  morum 
suavitate  ac  integritate  non  minus  , quam  doctissimo- 
rum coetu  virorum  claram,  nos  contulimus.  Hic,  re- 
cuperatis , pro  aetate,  viribus  , non  modo  humanissime 
excepti,  sed  pro  inclyti  magistratus  in  bonas  literas 
favore,  civium  etiam  numero  honorifice  adscripti,  omne 
quod  in  nobis  est , in  continuandis  et  perpoliendis  ope- 
ribus s cienti  ficis , partim  jam  editis , et  in  ordinandis, 
quas  novem  spatio  lustrorum  instituimus , et  ad  rei 
medicae  incrementum  contribuere  opinamur , observa- 
tionibus, impendimus. 

Hoc  unum  hic  nobis  dees.e  , graviter  sane  ferimus: 
librorum  scilicet,  cum  cura  quondam  indefessa  et  ma- 
gnis cum  impensis  undequaque  a nobis  collectorum 
(maximos  tamen  ob  sumptus,  quos  eorum  ex  Rus  sia 
in  patriam  transvectio  induxisset,  venditorum  , Augu- 
stissimi vero  Imperatoris  et  totius  Russiae  Autho- 
cratoris  munificentia  academia , quae  Casaniae  in 
Asia  non  ita  pridem  erecta  fuit , dono  collatorum)  et 
numerum , et  indolem.  Est  quidem  et  Aibertinae . quae 
Friburgi  floret , academiae  conspicuus  librorum  utilis- 
simorum, praecipue  classicorum , thesaurus  et  magna 

virorum  3 qui  huic  bibliothecae  praefixi  sunt,  clarorum , 
in  communicandis  istius  divitiis  erga  nos  humanitas  ; 
temporum  vero  injuria  factum  est , ut  inclyta  haec  do- 
ctrinarum sedes , conspicuis  proventibus  per  viginti  jam 
annos  spoliata  , operum  recentiorum  sensibili  prematur 
penuria.  Hanc  celebris  chirurgiae  hac  in  academia 
professor  3 Eckerus  , quoad  privati  hominis  vires  con- 
cesserunt , in  rebus  medicis  et  chirurgicis  cum  optimo- 
rum selectu  librorum  non  supplevit  modo , sed  etiam, 
propria  sibi  comitate  ac  singulari,  qua  nos  prosequitur, 
amicitia  , istorum  nos  participes  reddidit . Sub  labore 
inierim , quem  nos  adgressi  sumus , per  omnes  medicae 
scientiae  campos  extenso , quantacunque  nostra  esse 
queat  in  multis  experientia , plura  tamen , ne  quis  ex 
illis  desertus  et  incultas  jaceat  3 requiruntur , quae  nunc 
nobis  subtracta  esse  dolemus , instrumenta. 

Condonabunt  igitur  eruditi  ac  majore  chartarum  do- 
ctarum opportunitate  instructi  viri,  si  forsitan,  hac  sub 
rerum  positione,  et  quod  pluris  esl3  sua  infracta  jam  3 
ob  aetatis  multique  laboris  peracti  rationem , oculorum 
acie,  vel  una  hoc  in  opere,  vel  cdtera  nos  fugerit  re- 
centior  quidquam  observatio. 

Multa  etiam . quae  circa  materias  hac  in  epitome 
pertractatas  notatu  digna,  experti  sumus  , ne  librorum 
in  usus  acaclemicos  coscriptorum  volumina  luxuriose 
turgerent , aliud  in  opus  , quod  potioris  momenti  ob- 
servationes ad  expositae  a nobis  doctrinae  illustratio- 
nem spectantes  complectens , propediem  publicabimus , 
consulte  conservavimus. 

Quod  saepe  in  progressu  hujus  operis  doluimus,  et 
quod  tam  studio  brevitatis,  quam  adfeclatae  citationis 
multiplicis  fastidio  nostro  tribuendum  venit , est  prae- 
scriptum nobis , sub  primorum  voluminum  editione , de 
auctoribus , quorum  observationes  praeterire  non  potui- 
mus, silentium.  Non  exigua  abhinc  lectoribus  , nisi  illis 
forsitan , qui  nostris  quondam  praelectionibus  interfue- 
rant, difficultas  nata  est:  cui  demum  aliorum  obser- 
vationi, absque  scriptoris  hanc  ipsam  referentis  desi- 
gnatione modo  breviter  tactae  , propria  nobis  innixa 
sit  sententia?  Non  reparandam  facile  absque  nova  hujus 
operis  editione  omissionem  in  eo  aliquatenus  supplere 
cgnflti  sumus : quod  saltem  populi j apud  quem  haec 

vel  illa  observatio  instituta  essetj  mentionem  injiciendo , 
tum  suum  cuique  nationi  tribuere , tum  virorum  erudi- 
torum memoriam  refricare  quaesiverimus . Aliis , nostra , 
nullius  amplius  , ut  speramus , testimonio  indigens , in 
rebus  tum  aliorum  3 tum  nostris  adducendis  fidelitas 
sufficiet . 


Dabamus  Friburgi  in  Brisgovia  } die  16  mensis  novembris 
anni  MDCGCX. 

GENERALIA  RE  RETENTIONIBUS 

g.  DCXCIV.  Transitio . 


De  humorum,  ad  corporis  humani  vitam  ae  integrita- 
tem facientium  fuga  locuti,  convertimur  ad  morbos,  qui 
liquidorum  animalium  , aut  copia,  aut  indole  peccan- 
tium , rerumque  aliarum  , sanitati  infensarum,  reten- 
tionem pro  causa  agnoscunt.  Non  minor  quidem  istorum, 
quam  quos  profluvia  inducunt,  est  numerus  ; sed 
quae  de  expositis  hucusque  morborum  classibus  do- 
cuimus, ea,  quamvis  de  re  summi  momenti  ac  simul 
ardui  laboris  hic  agatur,  majorem  dictionis  contra- 
ctationem  nobis  concedent. 

§.  DCXCV.  Definitio. 

Cum  vero  de  illorum , quae  excerni  debuissent » 
retentione  est  sermo;  meminisse  juvabit,  obstructionum 
quidem  sub  nomine  hanc  in  Scholis  doctrinam  huc- 
usque pertractari  soluisse.  Interim  quod  latior  nobis 
sit  morborum,  qui  ex  interrupta  secretionum,  excre- 
tionum  functione  nascuntur,  significatio  nec  ea  sem- 
per  obstructionem  pro  causa  agnoscat  ; Retentionis 
nobis,  pro  classe  horum  adfectuum  denotanda  , prae- 
placuit  vocabulum.  Quotiescunque  scilicet  humor  ani- 

malis  secretus,  aut  lege  sanitatis  j habitudinis,  secer- 
nendus, qua  debet  ratione x non  abducitur:  Retentio- 
nem id  vitium  vocamus. 

§,  DCXCVI.  Differentiae. 

Etsi  vero  plerumque  solidorum  magis  , quam  pro- 
prio ex  vitio  humores  corporis  remorentur  ac  sta- 
gnent; — quamvis  non  tam  simplex  sit  succorum , 
tam  animalium,  quam  vegetabilium  indoles  et  com- 
positio ; licet  nulla  universi  systematis  corporei  par- 
ticula vel  fluida  sit,  vel  solida,  separatim,  ceu  extra 
suum  cum  aliis  et  cum  toto  nexum  considerari  bene 
queat;  — et  non  obstante  ratione,  quod  liquores  ani- 
males necdum  secretos , pro  retentis  declarari  ^ haud 
licere  videatur;  primo  tamen,  ex  ipso  principiorum , 
ex  quibus  humores  animales  ( quousque  hoc  pernosci- 
mus ) conflantur,  cohibita  combinatione , secretione  , 

■ — secundo,  ex  liquoris  secreti,  qui  retinetur  aut  si- 
stitur, indole,  non  iniqua  prorsus  retentionum  desu- 
mitur, generalis  saltem,  aut  quae  minus  forsitan  ac 
aliae  claudicet  _,  divisio.  Nunc  scilicet  aer  , aeriformis 
materia  , nunc  humor  Kmpidus  serosus,  nunc  mu- 
coso-lymphaticus  , adiposus^  puriformis  , purulentus, 
nunc  sanguineus  , nunc  denique  materiae  heteroge- 
neae  retinentur;  ac  ideo  retentiones  generatim  in  ae- 
reas , serosas , mucoso -lymphaticas 3 adiposas,  cruentas, 
et  in  heterogeneas  distinguimus.  Prout  vero  , quae 
excernenda  sunt . aut  citius  , aut  tardius  coercentur  : 
ita  vel  acuta  3 vel  chronica  dici  meretur  retentio.  Ma- 
joris vero  momenti  causarum  ( §.  DCXCVIL  ) et  hic 
est  ratio:  ut  quibus  contingit,  ea,  quae  canales,  cava 
corporis  sine  damno  continere  non  possunt,  vel  totius 
systematis  ex  culpa,  et  quidem  nunc  ex  nimio  virium 
vitalium  vigore  ( retentio  activa,  liypersthenica ),  nunc 
ex  inertia  istarum  (retentio  passiva,  adynamica)  3 vel 
ex  vitio,  ut  vocant,  locali  retineri.  Non  raro  morbi 
alterius  imperio  subnascitur  retentio  ( retentio  sym- 
ptomatica, secundaria)  aut  partis  consimilis,  ami- 
cae, consensu  ( retentio  consensualis ) producitur.  Est 
vero,  ubi  causa  retentionem  inducens  , ipsam  , quae 
occluditur,  partem  invadat  et  occupet  ( retentio  pri- 
maria ). 

DCXGVII.  Diagnosis  difficultas . 

Signa  quidem  factae  retentionis,  ex  cohibita  liqui- 
dorum evacuatione  consueta  facile  deduci  posse,  mi- 
nus in  arte  versatis  videbitur.  Est  interim  , ubi  satis 
ambiguum  hoc  de  objecto  reddatur  judicium.  Nec 
etenim  omnis  secretio,  excretio,  sub  oculos  mox  cadit; 
nec  leges  earum  ubique  tam  constantes  sunt,  ne  ab 
aliis  aliquamdiu  suppleri,  vel  ne  saltem  imminuj,  vel 
et  prorsus  suspendi  per  tempus  sine  damno  majore 
queant.  Quod  si  hoc  forsitan  contigerit  quo  tempore 
causae  aliae  morbum  aliquem  induxerint  : retentioni 
hic  adscribetur:  quae  tamen  ipsa  aut  partem  illius 
non  agnoscit;  aut  ejusdem  magis  effectus  est.  Exem- 
pla copiosa  hujus  rei  in  promptu  sunt.  Insensibi- 
lis transpiratio  non  minus,  quam  sudor,  medio  sub 
fluxu  haud  raro  supprimitur;  circa  quod  objectum  „ 
si  solo  a frigore  admisso  feratur  judicium , cum  saepe 
absque  noxa  sub  gelu  versemur;  non  firmo  satis  fun- 
damento id  innititur.  Secretiones,  excretiones  viscerum, 
pulmonum  , pancreatis , tunicae  mucosae  ventriculi  , 
intestinorum,  saepe  languent,  aut  non  parum  immi- 
nuuntur, quin  retineri  aliquid  vel  a longe  quidem  ex 
morboso  phaenomeno  suspicari  valeamus ; nec  ipso 
adeo  in  ictero , bilis  fluxus  omnis  ex  hepate  semper , 
ut  alvum  illa  non  tingat,  suspenditur.  Saepe  aliorum 
morborum  sub  adventu,  cauteria,  fonticuli,  ulcera 
antiqua,  impetigines,  profluvia  habitualia  morbosa 
exsiccantur  ac  disparent  : quae  suppressio  haud  raro 
magis  inter  morbi  approximantis  satellites,  quam  ejus- 
dem inter  causas,  numeranda  est.  Non  omnis  etiam 
retentio  aut  tumorem  in  parte  , quam  obsidet,  evi- 
dentem mox  excitat;  aut  fluctuantem,  compellente  sub 
digito,  per  undam  se  manifestat:  vel  quod  osseam  in 
specum  effusa  liquida,  distendere  hanc  nequeant ; sed 
interiora  versus  pressionem  suam  magis  exserant;  vel 
quod  profundis  in  locis  sedem  elegerint ; vel  quod 
longo  tempore  a tensa  quadam  aponevrosi  obtegan- 
tur; vel  quod  bursis,  folliculis,  aut  hydatidibus  in- 
voluta, stringantur  nimis;  vel  quod  fibris  cellulosis  , 
a lympha  coacta  generatis,  intersecta  coerceantur,  ac 
haereant  immobilia;  vel  demum,  quod,  tenuiori  parte 
prius  resorpta,  spissescant  et  pigre  restagnent. 

§.  DCXCVIII.  Causae.  — Congestio.  — Infarctus . 

— Obstructio.  — Differentiae.  — Arctatio.  — • Com- 
pressio. — Collapsus . — * Concretio.  — Contractio. 

— Atonia. 

]Non  prorsus  inanem  in  eruenda  retentionum  origine 
operam  posuerunt  Veteres;  nec  eos  latuit,  cavitates 
a materia  spissiori  nunc  obstrui , reddi  impervias  (Em- 
Ph  raxis)  ; nunc  membranis  propria  crassitie  auctis  ar- 
ctari (Stenochoria ) ; nunc  comprimi  (Thlipsis)  ; nunc 
collabi  (Synizesis) ; nunc  vero  coalescere  (Symphysis). 
Ad  vitalis  interim  rationes  potentiae  non  satis  respexit 
antiquitas ; atque  hinc  tardius  a scholis  superaddita 
fuit  his  causis  spontanea  cavorum  contractio  : cui  , si 
vitium  contrarium  , non  facile  cum  synizesi  confun- 
dendum , atoniani  scilicet,  aut  vis  vitalis  inertiam  jun- 
gamus; non  iniquam  nobis  de  retentionum  originibus 
imaginem  formabimus. 

a)  Obstructio  vera,  in  venis  ac  in  vasis  lymphaticis, 
vix  unquam  in  arteriis  , nisi  aneurysmate  adfectis 
(§.  DLXVII.),  sedem  figit  suam.  Antequam  vero  talia 
contingant  , tardior  esse  incipit  in  vase  humoris  de- 
cursus; colligitur  eruor,  aut  lympha:  congestionem  di- 
xerunt. 

Sub  motu  fluidi  lentiore  , nec  tamen  penitus  ces- 
sante, obstruendus  majorem  in  diametrum  extenditur 
canalis  , farciminis  in  modum  repletur  ; ac  functio  , 
quae  libero  a cursu  pependerat,  labescit  (§  DLXXIII.): 
infarctum  vocarunt. 

Si  humor,  sic  in  vase  collectus,  pigrum  tandem  su- 
spendat cursum,  densetur  et  coeat;  quod  scilicet  opus 
morbosum  nunc  citius,  nunc  lentius  absolvitur:  in  to- 
tum facta  est  obstructio. 

Obstruuntur  nempe  canales  partiumque  spatia,  vel 
ubi  corpus  peregrinum  his  committitur : exemplo  glo- 
buli, pisi,  fabae,  catheteris  vel  cereoli  abrupti,  turun- 
dae non  satis  custoditae,  narium,  aurium,  urethrae 
cavis,  sinui  vulnerique  profundo  intrusorum,  pulveris 
terrei,  metallici  , cum  aere  inspirato  bronchiis  copio- 
sius advecti  , et  cum  muco  istorum  solidam  iu  mas- 
sam compacti ; — vel  ubi  materia  liquido  naturali 
impervia,  canalibus,,  cavis  corporis  Hiabitur:  offae,  rei 

alterius, a pharynge,  epiglottidis  per  rimam,  in  tracheam 
aut  in  bronchia  aberrantis  imagine;  — vel  ubi  corpus 
compactum  per  canalem  minus  cedentem  , inertem 
transmittendum  , in  eodem  immobile  defigitur  : ut  a 
cibi  portione  , ab  osse  grandiore  in  oesophagum  de- 
pressis , a polypo  ex  cordis , aneurysmatis  cavo  in 
arterias  coacto,,  a calculis  renum  in  ureteres  , vesicae 
in  urethram,  cystidis  felleae  in  ductum  cysticum,  cho- 
ledochum expulsis  ac  ibidem  haerentibus  contingit;  — 
vel  ubi  aliena  specubus  animalibus  innascitur  proge- 
nies • quod  a vermibus  , intestinorum  viscerumque 
aliorum  in  cavo  nidulantibus  j augustiorem  in  locum 
repentibus , vel  magnos  illinc  in  glomeres  convolutis 
fieri  consuevit;  — vel  ubi  viscus,  membrana  intima 
istius,  per  canalem  sibi  continuum  aut  adnexum  de- 
scendit, prolabitur : quod  de  utero,  de  vagina  mulie- 
bri, de  tunica  recti  intestini,  vesicae,  inprimis  mulie- 
bris , interna  notum  est ; — vel  ubi  in  se  ipsum 
revertitur  canalis  : volvuli  testimonio ; — vel  ubi  li- 
quida in  spissitudinem  , coagulum  prona  , aut  quieti 
diuturnae,  subtiliorum  resorptioni,  aut  chemicae  cor- 
poris alterius  actioni,  aut  morbosae  secretionis  imperio 
submissa  , solidam  in  massam  densantur  et  coeunt : 
quod  in  muco  , humore  lymphatico  , sinus  frontalis  , 
antri  maxillaris^  cavi  tympani,  tubae  auditoriae^  sacci 
lacrymalis,  bronchiorum,  in  cryptis  glandulosis  in 
vasis  lymphaticis  aliisque  , praecipue  venosis  , intesti- 
nali in  tubo  a collectis  , exsiccatis  hic  loci  faecibus, 
in  superficiebus  secernentibus  tam  viscerum  , quam 
telae  cellulosae,  a phlogosi  correptis  ^ aut  modo  quo- 
cunque, ut  exhalantium,  secernentium  actio  vasorum 
mutetur,  irritatis,  lacessitis,  locum  invenit. 

Obstructio , voluminis  in  parte  adfecta  augmentum 
saepissime  non  adfert;  sed  interdum  adeo  , provecto 
sub  malo , imminuit.  Insignem  saepe  ad  molem  vi- 
scera spongiosa  et  laxa,  inprimis  lien  et  hepar,  nec 
inconspicuos  in  tumores  glandulae  lymphaticae  au- 
gentur , et  ab  incautis  pro  maxime  obstructis  decla- 
rantur; sed  instituta  in  cadavere  horum  viscerum  inje- 
ctio, majorem  quidem  vasorum  hac  in  parte  diametrum, 
ab  omni  vero  infarctu,  obstructione  immunitatem  su- 
besse  ostendit.  Nec  ubi  illa  manifestam  aliis  in  parti» 

bus  se  reddit,  tumoris  igitur  deteguntur  ubique  vesti- 
gia. Quo  diutius  scilicet,  sine  recentis  affluxu  liquidi, 
stagnat  in  vase,  vel  cavo  non  amplo  materia ; eo  ma- 
gis haec  densatur  , siccescit  , ac  tandem  adeo  cum 
ipsius  canalis  lamellarum  cellulosarum  superficie  in- 
terna concrescit , ut  in  speciem  ligamenti,  aut  mem- 
branae spissioris  convertatur.  Est  interim,  ubi  canales 
obstructi  volumine  augeantur  : exemplo  ureterum , 
colli  vesicae , urethrae  , inhaerente  a calculo  amplio- 
rum , oesophagi  ab  osse  aut  bolo,  — intestinorum, 
vermium  a glomere,  a volvulo,,  vel  a faecibus  collectis 
turgentium. 

Affluxum  humorum  non  auget,  sed  tollit  ad  partem 
adfectam,  simplex  obstructio.  Quod  si  venulae  ad  basia 
tumoris  ampliores  et  varicosae  decurrant,  ac  interdum 
rumpantur;  non  ad  centrum  obstructionis,  sed  in  cute 
aut  in  textu  celluloso  vicino  , cujus  necdum  arteriae 
obstructae  sunt  , ast  venae  debiliores  profundiore  a 
tumore  comprimuntur,  eruor  colligitur.  Ipsa  certe  ca- 
loris sensusque  ratio,  quae  afUuxus  humorum  in  parte 
majoris  et  signum  est  et  causa,  in  loco  obstructo  im- 
minuitur ; nec  aliter,  quam  si  a stimulo  majore  , vel 
externo  , vel  a corrupta  demum  materia  intus  sta- 
gnante oriundo,  inflammatio  inducitur  ; et  dolor  circa 
partem  obstructam  nascitur,  et  calor  augetur.  Verum 
quidem  est,  telam  cellulosam  in  parte  sana  , quam 
corripit  inflammatio,  ab  humore  puriformi  repleri, 
ejusque  cava  obstructa  sub  aucti  affluxus  aspectu  tu- 
mere; sed  inflammationis  effictus , non  causa  est  haec 
obstructio:  qua  plurimum  adaucta,  et  sensus  tandem, 
et  calor,  et  functio  partis,  sub  indurationis, vel  ipsius 
gangraenae  sub  imagine  , suspendentur  aut  protinus 
peribunt. 

b)  Diversos  in  modos  membranarum,  quae  canales 
componunt,  aut  cava  corporis  viscerumque  efformant, 
augetur  crassities;  illorum  inde  lumen  imminuitur,  et 
retentio  inducitur.  Minor  scilicet  membranarum,  cana- 
les et  cava  partium  formantium,  incremento,  tumoribus 
resistentia  opponitur  a fluidis,  vapore,  contentis,  quam 
solidis  , quae  easdem  circumdant  , a partibus.  Atqui 
cum  innumera  has  ipsas  canalium  cavorumque  alio- 
rum membranas,  ex  pluribus  lamellis  compositas  sub- 

intrent  vascula  , et  cum  simul  tot  his  glandulae  ac* 
cedant;  ex  infarctu,  obstructione,  tumore  istorum,  ipsius 
lumen  canalis  aut  cavi  imminuatur  oportet.  Sic  tenuis 
illa  tela  cellulosa,  quae  intimam  inter  et  muscularem 
arteriarum  membranam  jacet,  ac  frequentis  sedem  in- 
flammationis constituit  (§§.  CXVI1I.  CCVI.  DLXV.) , 
non  raro  ab  humore  in  osseam  duritiem  tendente  re- 
pletur; in  tumores,  ahscessulos  elevatur,  suoque  viam 
liquori  claudit.  Sic  ab  ipso  puriformi  humore  ampla 
aneurysmatis  interna  superficies  pluribus  pseudo-mem- 
branae  stratis  haud  raro  obducitur  (§.  DLXXi.),  ac  ut 
paries  oppositum  vix  non  attingat  parietem,  densatur. 
Sic  intestina  inflammata,  vel  quemvis  per  stimulum, 
ut  per  ipsos  clysteres,  clari  quondam  jussu  viri  conti- 
nuo injectos  , lacessita,  similes  frequenter  pseudomem- 
branas  interna  superficie  concipiunt  ; et  vel  erronea 
infarctuum  sub  imagine  excernunt,  vel  arctiorem  ita 
diametrum  assumunt  (§.  CCXL1II. ).  Sic  in  cynanche 
laryngea,  tracheali  ( §.  CLXXlll.),  densa  saepe  viam 
ad  pulmones  aeri  occludit  membrana.  Similia  ad 
pleurae  , pericardii  superficies  internas  inflammatas 
(§§.  CLXXXV1I.  CCV.),  sed  maxime  ad  collum  vesi- 
cae urethramque  (§§.  CCLXVII.  DXXXIV.),  nec  raro 
ad  pharyngem  (§.  CLXXVIIJ,  oesophagum  et  ventri- 
culum (§.  DCLXIV.),  contingunt.  Est  vero,  ubi  vasa 
per  internam  canalis  superficiem  ludentia  , diametri 
capacitatem  vel  maxime  imminuant:  exemplo  venarum 
in  recto  intestino  , circa  collum  vesicae  , in  urethra  , 
vagina,  tumentium.  Alias  ex  eadem  cavorum  canalium- 
que superficie  luxuriante,  relaxata,  erosa,  ulcerata, 
polypi,  tumores  alii,  carunculae  exsurgunt,  ac  lumen 
illorum  replent:  quod  in  cavis  aurium,  narium,  sinuum 
frontalium,  palati,  oesophagi,  ventriculi,  intestinorum, 
tracheae,  bronchiorum,  cordis  ipsius,  tum  uteri,  va- 
ginae, urethrae,  frequentius  occurrit. 

c ) Comprimuntur  canales  et  cava  ex  causis  mecha- 
nicis , has  in  partes  molliores  et' flexiles  agentibus. 
Hac  scilicet  potentia  non  modo  parietes  canalium  sibi 
mutuo  apprimuntur;  sed  saepe  adeo  vasa,  cava  visce- 
rum , propria  e sede,  aliam  directionis  ut  lineam  de- 
scribant, urgentur,  distrahuntur  in  longum,  arctantur, 
tandemque  clauduntur  : exemplo  aortae  gibberoso  in 

homine  vertebras  dorsales , lumbares,  quousque  aber- 
rant, miro  et  serpentino  saepe  ductu  sequentis.  Aon 
raro  uterus  in  virgine  rachitica,  ex  forma  pelvis  mor- 
bosa, positionem  obliquam  , futuro  partui  perfacile 
funestam,  assumit.  Luculentissimum  vero  malorum  ex 
compressione  orientium  specimen  habemus  in  ea  , 
quam  vestes  arctiores,  thoraces  angusti,  trabeculae  ex 
ferro  aut  ligno  paratae  in  vasa  cutis  , et  in  viscera 
pectoris,  abdominis,  quidquod  in  foetum  utero  con- 
tentum, exercent.  Alterum  est  copioso  in  adipe,  qui 
tam  sub  cute  , quam  in  omento  , mesenterio  , cordis 
adeo  ad  basin  , aut  medio  interdum  in  mediastino  , 
steatomatis  sub  forma,  colligitur;  ac  tertium  in  hydro- 
pe subcutaneo,  aut  in  aquis  in  tela  viscerum  cellulosa, 
vel  corporis  in  cavis  diversis,  stagnantibus.  Specialis 
compressionis  ac  retentionis  ab  ea  derivandae  argu- 
menta habentur  gravido,  retroverso,  prolapso  in  utero, 
et  foetus  in  capite,  vesicae  collum,  aut  urethram,  aut 
rectum  intestinum  arctantibus ; in  ossibus  fractis,  lu* 
xatis,  vicinas  sibi  arterias  venasque  comprimentibus; 
indurata,  scirrhosa  in  prostata,  et  urinas,  et  faeces,  et 
sanguinis  e venis  haemorrhoidalibus  refluxum  conti- 
nente; in  magno  glandulae  parotidis,  thyreoideae  tu- 
more, quo  et  sanguinis  a capite  reditus,  et  ipsa  respi- 
ratio intercipitur;  in  tumore  glanduloso  vel  alio,  du- 
ctum thoracicum  aut  vasa  lymphatica  coercente  ; in 
herniis,  ac  centenis  aliis  in  morbis,  maxime  chirurgicis. 

Stricte  quidem  loquendo,  nullum  est  in  statu  sano 
spatium  inter  partes  inane:  et  quod  tale  a morte  com- 
paret; hoc  in  vivente  animali  , nisi  aliquo  saltem  va- 
pore repletum,  contiguos  sibi  parietes  agnoscit.  Vapor 
est  aut  liquidum  aliud,  quod  partes  vita  instructas, 
ne  inter  se  concrescant,  impediat;  ac  nullibi  solidorum 
mollium  tam  exiguum  elaterium  est,  quin  remota  di- 
stensionis moderatae,  cohaesionis  cum  partibus  vicinis, 
ac  vitali  inprimis  potentia,  in  mutuos,  quos  densitas 
et  forma  concedit,  rapiantur  amplexus.  Maximum  inter 
viscera  cavo  instructa,  ventriculus, — nisi  cibo,  potulentis, 
aere,  vel  simili  materia  dilatetur, — collabitur;  paries 
parietem,  ingrato  inediae  sub  sensu,  hinc  inde  tangit 
et  perfricat.  Plenitudo  vasorum  est,  quae,  sub  vitalis 
integritate  vigoris,  suam  corpori  formam,  torositatem^ 

elegantiam  largiatur;  et  quae  magno  motus,  subactio- 
nis liquidorum,  secretionum,  necessarius  ut  stimulus , 
praeposita  sit  operi.  Atqui  illa  ipsa  plenitudo  tam  a vi 
cordis,  arteriarum,  quam  a copia  humorum  ac  indole, 
qua  sese  expandi  sinunt,  dependet.  Utraque  vero  po- 
tentia vel  in  toto,  vel  in  parte,  ob  longas  inedias,  ob 
copiosas  evacuationes,  ob  magna,  subitanea  profluvia, 
ob  metum,  terrorem,  moerorem,  ob  frigus,  ob  animi 
deliquium,  imminuta,  detracta:  canales  et  cava  singula 
ob  contentae  in  illis  materiae  defectum  , subsidunt  ; 
languet  secretio  ; retentio  paratur.  Similia  contingunt, 
ubi  ultra,  quam  vires  ferant,  canalis  aut  cavum  quod- 
cunque extenditur  , suoque  celeriter  humore  orbatur. 
Evacuatis  brevi  tempore  in  hydrope  anasarca  fluidis 
sub  cute  stagnantibus;  cutis  vi  elastica  non  minus, 
quam  contractili,  vitali,  fere  penitus  amissa,  illico  col- 
labitur,  saccique  in  formam  pendet  ab  artubus.  Ab 
aquis  ope  paracentesis  abdominis  cavo  promptius  sub- 
ti actis,  - a foetu  grandiore,  gemello,  vel  amnii  li- 
quoie  copioso,  sub  partu  faciliore,  artificiali,  celerius 
exclusis,  nisi  manus  aut  fascia  collapsarum  vires  par- 
tium sustentent,  syncope,  circuli  humorum  suspensio, 
vel  si  cordis  vires  quodammodo  continuent,  haemor- 
i hagiae,  facile  lethales,  sequuntur.  Vesica  copiosum  per 
lotium  nimis  extensa,  hoc  citius  per  artem  educto, 
madidi  adinstar  lintei,  in  se  ipsam  flaccidissima  mox 
concidit.  Alvus  sub  victu  parco,  et  exiguo  intestinorum 
ab  hoc  stimulo,  plerumque  obstricta,  sicca,  caprina; 
vix  autem  ea  cum  impetu  expressa  est}  ac  feminae 

jsteiicae,  aut  et  viro  clelicatulo  , lipothymia  jam 
imminet. 

e)  Vel  plurimum  arctata  (b)  , vel  longam  per  mo- 
rani  compressa  (c)  fuerint  cava  partium,  canales;  — 
modo  vivae,  satisque  nudae  mutuo  se  tangant  super- 
ficies, sub  aliqua  quiete,  in  unum  mox  coeunt.  De 
vulnere  recente  , cujus  labia,  sine  temporis  jactura  , 
perfecte  junguntur,  hoc  vulgo  est  notum:  ut  et  partes 
minores  vel  plurimum  , vel  adeo  ex  toto  recisae,  — 
quidquod  peregrinae  , vel  ex  alio  animali  exsectae 
(exemplo  cristae  galli  unius,  alterius  in  cristam  inser- 
tae) modo  promptius  suaque  necdum  vitalitate  desti- 
tutae, intimius  uniantur,  rami  arboris  unius,  trunco 

alterius  commissi  in  morem  illico  concrescant  partem- 
que unicam  constituant.  Quod  callo  3 seu  mortua  quasi 
superficie,  utrinque  obtegitur,  labrum,  ut  vocant, 
leporinum  , — aut  vulnus,  quod  aeri  diutius  expo- 
situm fuit,  vel  quod  cruore,  lympha , per  hunc  ipsum 
atmosphaerae  attactum,  aut  ob  alias  rationes  , jam 
plurimum  mutatis,  exstinctis , impurum , abundat;  haec, 
donec  calli  recisio  illinc  , hic  vero  aliqua  suppuratio 
praecesserint,  mutuam  constanter  unionem  recusant. 

1 Ipse  sanguis  propriis  e canalibus  in  telam  cellulosam, 
vel  in  cavum  corporis  quodcunque  effusus,  quas  partes 
inundat  ac  implet:  has,  nisi  sua  prius  in  principia 
separatus  , nunquam  inter  se  conjungit,  coadunat;  nec 
jungere  videntur  materiae  in  vase  infarcto,  obstructo  (a) 
jam  emortuae  : quae  forsitan  est  ratio,  cur  hae  ipsae 
materiae , diuturnam  etsi  temporis  per  moram  sta- 
gnantes , nisi  prorsus  exsiccatae  et  calculi  duritie  jam 
praeditae , excitato  per  stimulum  ad  motum  vasorum 
vigore  vitali , saepius  adhuc  resolvi , educi  queant; 
cum  illuc  , ubi  per  vivam  quasi  partibus  interpositam 
materiam  absoluta  jam  est  cohaesio,  concretio j quae- 
cunque demum  resolventia  incassum  subministrantur 
remedia.  Hoc  vero  mutuae  concretionis  ad  opus , sicut 
non  omnis  quae  stagnat  aut  immota  haeret,  materia, 
— ita  nec  simplex  quidem  vasorum  cavorumque  alio- 
rum collapsus  sufficere  , — >•  sed  , pro  illa  pathologicae 
secretionis  officium  , — in  istis  vero  vitalis  potentiae 
incitatio  requiri  videntur.  Integram  per  hiemem  prae 
gelu  in  totum  rigent  sensuque  omni  privata  , mumiae 
collapsae,  contractae  adinstar , sepulta  jacent  quam 
plurima  insecta,  reptilia,  aliaque  non  pauca  anima- 
lia; — in  asphyxia  caeterorum , ac  hominis  ipsius  , 
per  dies  interdum  extensa,  motus  humorum,  respira- 
tionis , fere  nulla  comparent  vestigia.;  admoto  interim 
his  adaequato  caloris  aliove  stimulo  , cordis  vas*rum- 
que  ex  somno  quasi  evigilat  potentia:  movetur,  nec 
interea  cum  vasorum  parietibus  concrevit  massa  humo- 
rum. Triginta  pluresque  per  annos  conciderunt  jam 
in  vetula  corrugati  mammarum  ductus  lactiferi  : quos 
interim  concessa  ob  pietatem  sitienti  puero  frequens 
papillae  suctio  aperuisse  est  visa.  Ipse  urachus  anima- 
lium, a longo  jam  tempore  collapsus,  urinis  in  vesica 

■ retentis  viam  per  umbilicum  hinc  inde  concessisse 
conspectus  est.  Cujus  igitur  partis  vitale  obmutuit 
principium:  hujus  , contiguae  licet , superficies,  cum 
humore,  non  ea  vasis  ipsius  actione  , sed  ex  ejusdem 
inertia  condensato  , cohaerere  ac  obstrui  quidem  pos- 
sunt ; sed  vere  intimeque  coalescere,  connasci  ignorant. 
Ubicunque  scilicet  hoc  ultimum  contingit;  in  humore 
hoc  fiat  oportet,  qui  ex  lympha , secretionis  ope  mu* 

1 tata  , et  animalem  jam  magis  ad  naturam  perducta, 
i in  tremulam  primum  gelatinam • — ex  ista,  in  pseudo- 
i membranam  , seu  polypum  conversus,  organicam,  ut 
ajunt , ipse  structuram  assumat;  ac  novis  seu  propriis 
nunc  vasis  dotatus  cum  canalis  aut  cavi  superficie, 
deposita  peregrini  quasi  corporis  indole,  unam  ean- 
demque  in  partem  coalescat. 

Canales  igitur,  qui  a prima  hominis  aetate  ad  ipsam 
i usque  senectam,  sensis  oblitescunt,  - — alios  , per  ma- 
teriam , quae  in  cavo  illorum  condensata  et  emortua 
esi.  (non  aliter,  quam  anatomica  post  obitum  ab  in- 
jectione accidit)  cum  reliqua  tamen  diu  canalis  obstru- 
cti vitalitate,  infarciri,  — alios,  dempto  illis  ac  sub- 
tracto, quo  pridem  scatebant  , fluido,  exsiccati  ar- 
borum florentium  ut  rami  solent,  collabi,  et  vitali 
principio  plus  minus  exhaustos,  in  se  ipsos  concidere, 
coi  rugari  , — — alios  vero  cum  fluido  sibi  commisso  , 
pathologicae  ope  secretionis , in  solidum  vivens  con- 
verso , in  unum  coire , concrescere  , dicendum  est. 
Ubique  istorum  exempla  ad  manum  sunt.  Ipsa  scilicet 
obstructio  (a),  venarum  in  antiquas  varices  ampliata- 
ium , cum  cruore  contento,  grumescente,  compacto 
.(§•  DLXXIII.),  — sebum  animale  in  extensis  folliculis 
collectum  , ac  istorum  per  ductus  excretorios  facile, 
sub  vermiculi  figura  , exprimendum,  — bilis  sua  in 
cystide  in  spissiorem  amurcam  condensatio  , primae 
specimen  conditionis  canalium  cavorumque  nobis  expri- 
munt. Alterum  in  ductu  foetus  arterioso,  venoso,  va- 
sisque umbilicalibus  mox  a partu  , — non  certe  quod 
tam  celeriter  concrescere  potuissent,  sed  quod  , aliubi 
directo  humorum  flumine  , conciderint  , — vasorum 
in  senibus  plurimorum  corrugatio, praesentant.  Tertium 
denique,  de  quo  maxime  hic  sermo  est,  ubique  oc- 
cunit,  et  jam  saepius  adductum  est,  vivae  concretionis 
v.  IV  o 

exemplum.  Quoties  nempe  admoto  a stimulo  insolito 
pars  corporis  vivi  lacessitur  , inflammatur;  toties  opus 
secretionis  in  ea  invertitur,  novaeque  creationis  orditur 
illud.  Tunc  etenim  blandi  loco  vaporis  aut  muci,  pu~ 
rifonms  e canalis  aut  cavi  superficie  propullulat  ma- 
teria , quae,  nisi  promptius  vasorum  resorbentium  ab 
ostiis  suscepta,  vel  aliter  remota,  brevi  temporis  mora, 
parte  sui  serosa  deposita,  coit,  in  massam  organicam 
solidescit,  ac  suis  demum  instructa  vasculis,  cum  parte 
vicina  concrescit.  Sic  nimirum  erosae  , nec  saepius 
apertae  , mox  inter  se  coalescunt  oculorum  palpebrae} 
sic  , quae  mutuo  se  tangunt,  alae  narium,  variolarum 
ab  ulcere  sauciatae,  — sic  sua  epidermide  spoliata 
labra,  nisi  linteo  interposito,  aut  saepius  ab  invicem 
remota  , mox  inter  se  coeunt  : sic  punta  lacrymalia  , 
si  phlogosis  liaec  teneat,  — sic  ab  ulcere  venereo  vel 
alio,  obsessa,  quae  in  fauces  liiat  , tuba,  non  raro 
clauduntur  in  totum;  sic  vena  sauciata,  si  per  inter- 
nam ejus  superficiem  proserpat  inflammatio  , concre- 
scit hinc  inde,  ac  media  concretionis  inter  puncta, 
plures  per  venae  longitudinem  nascuntur  abscessus 
(§.  DLXX111.);  sic  intestina  visceraque  alia  inflammata, 
tum  inter  se  ipsa,  tum  vicino  cum  peritonaeo,  aut 
alia  cingente  membrana  nectuntur}  sic  ipsum  os  uteri, 
vagina  muliebris  excoriata  , suos  inter  parietes  arctis- 
sime junguntur  hinc  inde;  ac  sic  demum  ipso  hoc 
naturae  beneficio  utitur  in  tollendis,  quae  claudi  juvat, 
cavis  morbosis  chirurgia. 

/)  Humorum  per  vasa  circulo,  et  alterius  secretioni, 
susceptioni  , excretioni  liquoris  remoratu  quoque  ponit 
inducta  per  vim  ipsam  vitalem  canalium  contractio 
( §.  DLX1II.  DLX1V.  ).  Nunc  vero  ab  ipsa  voluntate 
liaec  pendet:  urinae,  faecum,  excerni  urgentium,  ac 
incauto  istius  jussu,  retentarum  exemplo;  nunc  animo 
invito,  aut,  quod  frequentius  est.  inscio,  succedit.  Haec 
morbosa  canalium  cavorumque  aliorum  contractio*  nunc 
a stimulo  majore  quam  par  est.  nunc  a minore  quidem, 
sed  in  partem  jam  nimis  irritabilem,  sensibilem,  im- 
petuosius  agente  descendit ; et  vel  breve  temporis  per 
spatium  , vel  diutius  continuat.  Inflammatoria  in  febre 
(§.  CXVI.)  ac  sub  maximo  corporis  fervore,  vasa  cutis,  j 
multo  licet  cruore  repleta,  vix  tamen  prius  ac  major  j 

stimulus  cessaverit , sudores  transmittunt.  A calculo  in 
vesica  detento,  continua  istius  circa  hunc  ipsum  con- 
tractio est:  et  quae  carnem  spina  pungit;  hanc  ar- 
ctius illa  ipsa  amplectitur.  Quam  ingens  saepe  uteri 
circa  foetum  inique  positum  , circa  caput  istius  in  illo 
relictum,  vel  et  circa  placentam,  angusto  subinde 
illius  in  angulo  detentam,  ut  educi  haec  per  manum 
admotam  vix  queant , constrictio  est ! quam  valide 
partes  pridie  tam  flexiles , a stimulo  contractae,  luxato 
forsan  humero  aut  femore,  ut  ossa  reponi  vix  possint, 
resistunt ! quam  arcte  vel  solos  per  spasmos  , et  ma- 
xilla maxillae  adprimitur,  et  oesophagus,  et  pylorus, 
et  anus,  et  vesica,  ut  nec  tenuis  tunc  fistula  immitti 
his  queat,  clauduntur!  a frigore,  terrore,  cutis  vasa 
contracta  disparent:  cadunt  annuli  ab  illo;  ab  hoc, 
urinae  aquosae  suisque  principiis  crassioribus  spoliatae 
minguntur. 

g)  Quid  vasorum  alo  ni  a 3 debilitas , producendis  in 
profluviis  possit,  jam  pluribus  docuimus  (§.  DLXXXIY.), 
Sed  non  alia  retentionis , quam  profluvii  in  multis  origo 
est;  et  utrique  huic  vitio,  quamvis,  ad  aspectum,  sibi 
contrario,  eandem  saepe  causam  subesse,  docet  tum 
ratio,  tum  facilis  unius  in  alterum  conversio,  tum  virtus 
roborantium:  quae  venientem  ex  vitali  vasorum  tenore 
infracto  retentionem  non  minus  solvunt,  quam  nascens 
eadem  ex  culpa  profluvium  dispellunt.  Non  certe  solus 
vasorum  collapsus  (d) , qui  ipse  atoniae  effectus  esse 
potest,  tam  frequentis  in  debilibus  retentionis  rationem 
suggerit  5 et  si  ferrum  aliaque  sic  dicta  roborantia 
hanc  tollant:  non  collapsos  erigendo  canales,  sed  vim 
insitam  vitalem  in  omni  systemate  stimulando,  id  fa- 
1 eiunt.  In  crurum  oedemate  , quod  sola  post  morbum 
graviorem  debilitas  producit,  — in  venarum  varici- 
i bus  , potissimam  haud  raro  fasciae , ne  ultra  vel  se- 
1 rum,  vel  sanguis  restagnet,  opem  largiuntur.  In  ve- 
sicae paralysi  , etsi  ea  , si  vacua  est  , omnino  in  se 
ipsam  collabatur;  non  tamen  retentionis  urinae  in 
: collapsu , sed  in  fibrarum  hujus  visceris  atonia  , aut 
] nervorum,  qui  hos  adeunt , compressione,  origo  quae- 
] renda  est:  ut  ipsa  adeo  cavorum  nimia  extensio , di~ 

' latatio  non  minus,  quam  opposita  huic  illorum  obtu • 
i ratio , retentionis  interdum  pro  causa  declaranda  sit. 

Pars  major  sane  retentionum  ex  universi  culpa  sy- 
stematis venientium  , si  medendi  rationem  frequenter 
illis  proficuam  spectemus,  non  aliam,  quam  debili- 
tatis ac  inertiae  solidorum  rationem  in  se  continet  : 
sic  ut  ipsa  istorum  violenta,  spasmodica  contractio  (g) 
intestinorum  in  tubo  haud  raro  cum  partis  vicinae 
cessione,  extensione  vel  maxima  conjuncta  sit,  ac 
eandem  quam  illa  rationem  agnoscat.  Quas  nempe 
Antiquitas  retardati  aut  suppressi  humorum  fluxus  cau- 
sas praecipuas  admisit  (a.  b.  c.  d.  e.):  illae  sane  tum 
frequentius  inter  se  ipsas  complicatae  sunt;  tum  sae- 
pius ejusdem  , ex  qua  pendet  retentio  , causae  effe- 
ctum magis,  quam  primam  originem,  sistunt;  tum 
denique  Locale  potius,  seu  etiam  organicum,  ut  vo- 
cant j — quam  totius  systematis  vitium  constituunt. 
Atqui  tamen  pars  retentionum  vel  potissima  , ex  isto 
magis,  quam  ex  illo,  — quod  ex  sequentibus  doctrinae 
liujus  capitibus  ultro  patebit,  proficiscitur  ; et  quous- 
que mentis  humanae  perspicacia  rerum  causas  asse- 
quitur, vel  nimiam  , vel  aequo  minorem  solidorum  in 
fluida  actionem  pro  ratione  agnoscere  videtur. 

Ex  utroque  vero  ,,  tum  contractionis  (f)  , tum  alo - 
niae  (g)  vitio,  amplissimum  nervorum,  qui  huic  prae- 
sident, manifestum  redditur  imperium:  ut  cujus  mul- 
tiplici sub  tumultu ^ solidorum,  nunc  tenduntur,  nunc 
vero  laxantur  nimis  habenae  _,  ac  secretionum  vix  non 
omne  aliquando  subvertitur  negotium.  Hinc,  tantus  eo- 
rum, quae  animum  exagitant,  Convellunt,,  vel  potius 
dejiciunt,  prosternunt,  in  cursu  humorum  mox  suos 
extra  limites  divertendo,  mox  cancellis  angustioribus^ 
quam  quibus  sanitatis  a legibus  circumscribitur,  reti- 
nendo , influxus  est.  Effrenis  ira  bilis  cursum  inter- 
cipit, et  ad  sanguinis  massam  hanc  dirigit;  menstruo- 
rum , lochiorum  fluxum  illico  suspendit.  Momentanea 
innocentiae  verecundia  , roseo  mox  vultum  colore  tingit 
cruoremque  in  vasis  faciei  coercet.  Vel  a solo  moe- 
rore, latens  in  mammis  scirrhus  incrementum  tumoris 
mox  agnoscit , ac  in  cancrum  pede  celeriore  properat. 
Summa  dolorum  _,  cujuscunque  demum  indolis,  in 
augendis,  coercendis,  permutandis  secretionibus  po- 
testas est.  A vesicae,  intestini,  paralysi,  pertinax  lotii 
faecumque  retentio  etc. 

Vasa  lymphatica , corpori  sustentando  non  minus, 
quam  a superfluis  noxiisve  substantiis  liberando,  et  ne 
quid  iniqui  subintret,  custodiendo,  dicata,  irritabilis 
admodum  naturae  esse  oportuit.  Saepe  haec , vel  a 
stimulo  sollicite  ab  interioribus  averso  , vel  in  pro- 
priam perniciem  admisso,  tenduntur,  dolent , rubent, 
inflammantur  ; ac  affinibus  sibi  glandulis  in  consen- 
sum vocatis  , aut  vero  infectis  , tumores  in  istis  , bu- 
bonum exemplo,  et  lymphaticae  materiae  retentionem, 
mutationem  morbosam,  interdum  speciff  am  , indu- 
cunt. Haud  raro  absorbentium  systema  vasorum  pro- 
prios sibi  ac  longe  extensos  tumores  , haereditario 
plerumque  jure,  evolvit,  per  annos  pertinaciter  fovet, 
ac  materiam  in  illis  rodentem,  visceribus,  ipsisque 
ossibus  infestam  , praeparat  et  maturat. 

Ipsa  corporis  humani  fluida  non  parum  aliquando 
ad  propriam  in  illo  remoram  , staguationem  , contri- 
buere, tum  aetas  anterior,  pituitae , atrae  bilis  exem- 
plis praecipue  innixa,  docuit;  tum  aevum  posterius  , 
majore  sane  cum  ausu  ac  ingenii  acumine  , praeter 
illas  materias  , glutinosi  spontanei , corii  pleuritici  phae- 
nomenis fertiliorem  in  dies  theoriam  superstruens,  de- 
fendit. Etsi  vero  scientiae  tantae  molis  fundamenta  in 
lubrico  atque  instabili  prorsus  solo  locata  esse  , Re- 
centiores  tandem  intellexerint  ; non  tamen  sese,  dum 
hypothetico  huic  tecto  renunciassent , quin  cum  gente 
1 electa  per  loca  deserta  vagante  coturnices  Aegyptiacas 
oppetiissent,  impedire  potuerunt.  JNec  mirum  sane  , si 
proprii  corporis  solida,  etiam  duriora,  genitali  tamen 
\ ex  aura  vaporosa  , ad  tantam  firmitatem  succrevisse, 
— - si  quercum  tam  molli  glandis  germine,  in  lignum, 
j caedenti  securi  vix  non  resistens  , induruisse  conspi- 
; cientes,  ad  humores,  medio  per  partes  tumentes  sub 
! fluxu , in  vasis  spissescentes  ac  fere  coactos  concluse- 
i rint ; si  ex  abscessibus  metastaticis,  ex  ulceribus,  va- 
i riarumque  impetiginum  a pustulis,  tam  foetidam  acrem- 
ve  saniem  depluere  , ac  partes  vicinas  ab  hac  corrodi 
videntes  , ad  contractas  in  sinu  vasorum  acrimonias 
argumenta  desumpserint,  easque  variis  in  morbis  di- 
versas , ac  frequenter  specificas  , praesupposuerint. 
3 Etiamsi  vero  crassioris  pathologiae  humoralis  theoria, 
ex  eo  sane  non  parum  vacillet;  quod  fluida  sine  dubio 

plerumque  effectu  solidorum  aegrotent;  quod  non  ipsis 
facile  in  vasis , sed  , vel  ab  iisdem  morbose  secreta  , 
vel  extra  horum  imperium  diutius  stagnando,  vel,  aeri 
praeprimis  exposita  , chemicae  lege  combinationis,  coa- 
gulum suscipiant;  aut  alienam  a sanis,  atque  solida 
nunc  irritaturam  , id  est.,  acrem , sibi  indolem  adsci- 
scant ; fateri  tamen  oportet,  — quod  jam  alibi  monui- 
mus ; et  quod  hic  uberius  exponi  nec  loci  nec  insti- 
tuti ratio  concedit  , vitia  fluidorum  , etiam  primaria  3 
non  posse  in  universum  negari.  Hinc  toties  a psora , 
quae  morbus  prorsus  localis  est  , sine  habito  tum 
contractae  jam  cum  ea  habitudinis,  tum  resorpti  tan- 
dem ex  eadem  ichoris  , respectu,  cum  externis  reme- 
diis incaute  exsiccata,  funesta  visceribus  illuvies,  — 
hinc  ab  herpete,  crusta  lactea,  linea,  aliave  impeti- 
gine praepostere  ad  cutem  suppressa,  — ex  fonticu- 
lis, ulceribus,  jam  per  annos  apertis , ex  transpi- 
ratione  insensibili,  ex  sudore  pedum,  axillarum,  vel 
sanissimo  in  homine  saepius  admodum  foetente  cohi- 
bito , — ex  fluore  albo  jam  chronico  , adstringentis 
ope  injectionis  celerius  coercito  , — inveteratae  ex 
arthritidis  cura  cum  repercutientibus  suscepta,  aliisque 
similibus  a causis,  retentiones  non  minus  innumerae  , 
quam  morbi  alii,  propullulant ; quorum  certe  sanatio, 
sine  fontis,  ex  quo  haec  scaturiunt,  consideratione 
adhibita,  vix  unquam  impetratur. 

Humorum  justo  major  abundantia,  non  solo  in  ho- 
mine, sed  in  animalibus  quoque  domesticis  , ac  ipsa 
adeo  in  planta  3 fertiliore  solo  enutrita  occurrit.  In 
illo,  ventriculus  sat  robustus,  sub  victu  lautiore,  succi 
nutrientis  ultra  quam  par  est,  systemati  sanguineo 
transmittit , repletio  subnascitur.  Huic  tollendae  , cor- 
poris exercitium,  et  auctae  secretiones  invigilant,  ae- 
quilibrium restituunt.  Otium,  ac  imminutum  sub  isto 
secretionum  opus,  nisi  partem  pinguiorem  ingestorum 
tela  cellulosa  suscipiat  .,  quod  ipsum  jam  retentionis 
(adiposae)  nobis  specimen  offert  : cor  a massa  cruoris 
in  dies  crescente  magisque  vasorum  actione  compressa, 
condensata,  obruitur,  turgens  vasorum  systema  pi- 
grius movetur,  venarum  laxioribus  in  partibus  infar- 
ctus suboritur  j somnolentia,  somnia  terrifica,  vertigo, 
cephalaea  , pectoris  3 virium  oppressio  , cordis  palpi- 


DE  RETENTIONIBUS  27 

latio  j ac  febris  inflammatoriae , aut  instantis  haemor- 
rhagiae, prodroma  symptomata  conspectui  se  offerunt. 
Promptius  haec  in  illis,  quorum  ventriculus  systemati 
vasorum  debiliori  , aut  ramis  conspicuis  a praegressa 
membrorum  recisione  orbato,  aut  sua  capacitate,  va- 
sculis innumeris  per  senilem  aetatem  jam  occlusis  , 
rigescentibus  non  parum  imminuto  , aut  periodica  sibi 
secretione  naturali  , habituali  _,  privato,  majorem  succi 
nutricii,  quam  ferat ^ suppeditat,  succedunt.  Utroque 
vero  in  casu  , praeter  aha  recensita  jam  incommoda_, 
secretionum  languor,  aut  perversa  demum  indoles, 
retentiones  omnis  generis,  nec  hydrope  quidem  exce- 
pto, in  scenam  provocant. 

§.  DCXCIX.  Prognosis. 

Non  omnem  aequalia  retentionem  premunt  discri- 
mina. Saepe  scilicet  in  sanis  caeterum  hominibus  , 
unius  humoris  colatorio  arescente , alterius  , huic  ana- 
logi, adaperitur  magis  scaturigo  : urinae  , sudoris,  *— . 
quidquod  menstrui  adeo  cruoris  ac  profluvii  sanguinei 
alterius  , alternis  saepe  vicibus  haud  raro  supplentium 
exemplo.  Quo  minus  vero  , aut  quo  loco  minus  op- 
portuno, hoc  succedit;  — quo  magis  partium  aliarum 
nutritioni  , integritati  necessaria  fuisset  liquoris  suo 
itinere  cohibiti  susceptio*  — quo  facilior  materiae  reten- 
tae mutatio,  corruptio  est  ; — quo  celerius  ejusdem 
augetur  copia  ; — quo  major  ac  citior  est  cavi  reci- 
pientis extensio,  et  in  partes  vicinas^  nobiliores,  com- 
pressio; — quo  facilius  fibrae  hujus  _,  extensi  nimis, 
cavi  elaterem  vimque  contractilem , qua  pollebant, 
amittunt;  — quo  nobilius  et  ad  vitam  magis  neces- 
sarium est  viscus  a retenta  materia  oppletum;  — quo 
difficilius  collectae  resorberi  , abduci  queunt  materiae; 
— quo  magis  periodica  fuit  autehac  excretio;  — vel 
quo  magis  haec  ob  morbum  praegressum,  vel  ob  so- 
lam habitudinem  conduxerit  ; — quo  inlricatior  va- 
sorum partis  adfectae  congeries  est,  et  quo  minorem 
haec  vasa  cum  aliis  communionem  agnoscunt;  — in 
genere  , quo  vires  vitales  aut  in  omni  systemate,  aut 
in  parte,  in  qua  fit  retentio,  collapsae  sunt,  et  quo 
minus  causa  istius  ab  illa  potest  auferri  ; eo  potiora 
retentionem  pericula  exspectant.  Mors  ipsa  senilis,  ca- 

nalium  plurimorum  in  lumine,  in  spatiis  fibrarum  in- 
termediis deletis , concretis , ac  istarum  in  rigiditate 
vitaliscjue  functionis  jactura  , partim  consistit. 

§.  DGC.  Cura. 

Generalia  curandae  retentionis  praecepta  in  sequen- 
tibus versantur.  Ac  primo  quidem  , num  universi  sy- 
stematis, num  unius  modo  partis  a culpa,  — num 
duplici  ratione  , retentio  contigerit  (§.  DCXCV1.),  vi- 
dendum est.  In  primo  casu;  nunc  morboso  ex  virium 
augmento,  nimium  per  stimulum  inducto;  nunc  hujus 
e defectu  ac  debilitate  , expellenda  retineri  , jam  di- 
ximus (§.  DCXCVII.).  In  energico  hinc  malo,  metho- 
dus debilitans,  venaesectio  inprimis,  aer  subfrigidus, 
victus  parcior  , alvi  sine  stimulo  conspicuo  subductio., 
quies  corporis  et  animi,  conducunt.  Admotae  parti, 
quae  forte  sanguinem  morbose  retinuit  , hirudines  ; 
cruenta  scarificatio,  sanguinem  communi  alveo  subtra- 
hunt , et  vicariam  illi,  quae  suppressa  est,  secretionem 
fere  suppeditant.  Hinc,  secundo,  non  inutilis  erit  hu- 
moris, qui  retentus  fuit,  et  partis  quae  eundem  reti- 
nuit, vel  amicae,  contiguae,  vel  et  hujus,  quae  ab 
illo  obsidetur  , attenta  consideratio.  Sic  serosi  humoris 
negatam  ex  cute  evacuationem , vel  renum , vel  inte- 
stinorum , similis  secretio  supplere  consuevit,  et  vi- 
cissim.  Secretionem  morbosam  in  cute  , ut  putatur, 
per  herpetem  similesque  impetigines  inductam,  pellis 
lenta,  nec  nimis  impetuosa  excoriatio  fere  imitat.  Ma- 
teriae puriformis  , puris  ipsius  , exitu  cohibito  , aut 
facta  sanguinis  ad  massam  resorptione  , nisi  renes  , 
intestina  liasce  educendas  suscipiant  ; fonticulus  , se- 
taceum  , ulcus  artificiale  quodcunque , in  partis  pri- 
dem adfectae  superficie,  aut  vicinia  inducta,  hns  me- 
lius materias  evocabunt.  In  adynamica  retentione  , 
quacunque  demum  in  parte  haec  inducta  sit,  stimu- 
lus universo  systemati,  maxime  vero  isti,  admotus, 
astheniae  gradui  adaptatus,  indicatur.  Nutriens  hinc 
victus  , aliarum  moderamen  secretionum  , motus  cor- 
poris et  partis  retinentis,  vires  non  exhauriens,  sed 
incitans,  frictio,  balnea,  fomenta  tepida,  medicamina 
erigentia , primum  volatilia  , postremo  magis  fixa,  in- 
dicantur. Locale  ubi  vitium  retentionem  induxit  : id 

ipsum  , si  per  artem  hoc  liceat  , quantocius  , nunc 
medicis,,  nunc  chirurgicis  auxiliis  auferendum  est.  Pro 
quovis  fere  humore  retento,  suis  e colatoriis,  vel  aliis, 
educendo,  propria  quondam  ac  specihca  remedia  quae- 
sivit, ac  nimis  venditavit  Antiquitas.  Haec  scilicet  artis 
adhuc  infantis  desideria,  pathologiae  iterum  humora- 
lis , ac  liquidorum  animalium  diversorum  , antequam 
secreti  forent  , praeexistentium  hypothesibus  innixa  , 
majorem  certe,  quam  par  fuit,  quondam  hydragogis , 
emnienagogis , aliisque,  hos  vel  illos  humores  educen- 
tibus remediis  auctoritatem  concesserunt.  Sunt  quidem, 
quae  hoc  magis,  quam  aliud  organon  secernens  exsti- 
mulent , ac  illius  secretionem  promoveant,  medica- 
mina ; ast  vero  non  his  modo  in  partibus  ,,  sed  uni- 
verso magis  in  systemate  plerumque,  retentionis  mor- 
bosae latet,  nec  stimulis  specificis,  localibus,  sed  ha- 
bito ad  morbi  causas  respectu^reseratur  origo.  Minus 
nempe  curationis  momentum  saepe  est,  retentam  ma- 
teriam educere  _,  quam  causam  impugnare , qua  illa 
retenta  fuit ; et  donec  id  opus  absolutum  sit  .,  vix 
sublato  humore  stagnante,  mox  novus  repullulat;  aut 
sub  majore,  retenta  movendi,  expellendi,  conamine., 
vitium  retentioni  contrarium,  ac  eodem  saepe  majus, 
profluvium  hoc  vel  illud,  vix  amplius  coercendum, 
provocatur.  Non  paucae  retentiones,  vel  acum,  vel 
cultrum  chirurgicum  satis  promptum  sibi  vindicant; 
sunt  tamen  aliae  quae  manum  chirurgi  vix  non  sem- 
per  recusent:  tumorum  lymphaticorum,  articularium, 
i hydropis  saccati,  ovarii,  exemplo;  quos  sectio,  et 
paitirn  sequens  hanc  taediosa  suppuratio  plerumque 
exasperat , vel  plurimum  praecipitat. 

§.  DCCI.  Naturae  oeconomia. 

Qualiscunque  sit  orbis  terrarum  vetustas,  et  incola- 
rum _,  quos  unquam  illa  nutrivit  et  alere  continuat, 
quantus  fuerit , et  in  hanc  usque  diem  quantus  sit 
numerus;  nihil  tamen  de  suis  divitiis  communis  illa  i 
parens  hucusque  amisit;  sed  quas  , prodiga  in  suos, 
indulsit  , — quas  hi  avide  rosisse  , divisisse  consum- 
psisse , atque  in  semetipsos  convertisse  videbantur  : 
has  , aut  a vivis  , aut  a mortuis  restitutas , mox  am- 
plectitur, approximat,  recomponit;  ex  quo,  rapta, 
sub  forma  longe  diversa,  prodierunt,  regno  restituit, 
et  futuros  similesque,  vel  alios  in  usus  coadunat,  re- 
dintegrat, disponit,  conservat. 

Cum  vero  haec  de  fluido  illo  elastico,  transparente,  i 
in  quo  vivimus,  respiramus,  movemur,  suffocamur, 
seu  de  aere  at/no  sphaerico  non  minus  vera  sint  : mi- 
rabimur utique,  illum  tamdiu  elementi  nobis  sub  spe- 
cie venisse,  nec  sua  in  principia  dividendum  denuo- 
que  componendum  apparuisse  , donec  recentior  che- 

micorum  industria  utrumque  , in  magnum  rerum 
physicarum,  medicarum  splendorem  efficere  didicerit. 

§.  DCCII.  Aer  atmo sphaericus. 

Ea  quidem , quae  aerem  atmosphaericum  consti- 
tuunt, principia,  azolicum  3 oxy  genium  , et,  exigua 
portione  , carbonicum  , ut  vocant  , praeter  physicam 
potestatem  , quam  diu  jam  novimus  , et  cliemicani , 
attractionis  scilicet,  combinationis  } decompositionis '][• 
lam  , ac  multiplices  istorum  effectus,  in  corpora  exer- 
cent; sed  his  omnibus  subjiciuntur  et  illa.  Hac  nempe 
ratione,  aer  atmo  sphaericus , sui  nunc  partem  qualem- 
cunque nobis  ipsis  impertitur  ; ac  eadem  spoliatus  , 
aliam  mox  induit  naturam;  nunc  vero  nostris  eandem 
a partibus  recipit , ac  pristinum  illico  habitum  as- 
sumit. 

§.  DCCIII.  Ejusdem  principia  in  partibus  hominis. 

Atqui  ipsis  animalium  in  partibus,  tum  solidis.,  tum 
fluidis  j singula  certe  aeris  atmosphaerici  principia 
| (§.  DCCII.),  praeter  illud,  quod  hunc  ipsum  domi- 
natur ac  fluidum  conservat,  caloricum , et  illud,  quod 
cum  oxy  gene  combinatum,  aquam  largitur,  hydro  ge- 
nium , continetur  ; nec  mirum  alicui  videbitur  , haec 
ipsa  principia  3 sub  variis  politionibus,  posse  evolvi  3 
inter  se  coire,  ac  aerem  atmosphaericum,  in  ipsius 
corporis  humani  penetralibus  componere. 

§.  DCCIV.  Origo  varia. 

INec  sola  certe  putrida,  vel  alia  fermentatio,  magno 
huic  operi  praefigitur;  sed  varia  quoque  particularum 
animalium  combinatio,  affinitas  reciproca  , nunc  illud, 
nunc  istud  aeris  atmosphaerici  principium  liberat,  exclu- 
dit, noviteique  cum  aliis  componit. 

Cum  vero  caeteri  humores  , quos  organa  secernen- 
tia plorant  , et  quos  vasa  resorbentia  partim  reassu- 
munt,  modo  varia  principiorum,  communi  ex  alveo 
prodeuntium,  societate,  mistione  inter  se  differant; 
'dubitari  amplius  non  licet  , gas  quoque  quodvis  .,  seu 
neri  formem  materiam  , non  minus  secerni  , quam  sua 
in  principia  decomponi  ,,  ac  demum  resorberi.  Ille 
nempe  aer  atmosphaericus  , quem  cum  ingestis  ven- 

triculo  , intestinis  committimus,  enormem  illam  aeri- 
formis  materiae  quantitatem  , quae  hisce  in  canalibus, 
nunc  illico  evolvitur,  nutic,  minime  explosa,  rejecta, 
citissime  disparet,  largiri  haud  potest.  Nec  primis  a 
viis  aerem  in  massam  humorum  communem  transire, 
aut  in  ista,  sine  totius  interitu,  subsistere  dicendum 
est.  Atqui  , vel  sine  omni  laesione  externa  , et  sine 
praevia  putredine,  — quidquod  sub  statu  salutis  in- 
tegerrimae (ut  in  piscium  vesica  natatoria ) haud  raro 
inflationes  aereae  , vel  aeriformes  in  corpore  animali 
nascuntur.  In  tubo  hominis  cibario  tres  hucusque  fluidi 
elastici  transparentis  species,  carbonica  nempe  > azo - 
tica,  et  hydro  geni  a , repertae  fuerunt:  quarum  prima, 
ventriculum  , tertia  vero  , crassa  intestina  potissime 
occupasse  sunt  visae.  Saepe  tamen,  vel  quod  loco  non 
opportuno  haec  contingant  ; vel  quod  in  canali  , quo 
expelli  evolutae  materiae  deberent,  hae  nimis  remo- 
rentur;  vel  quod  eadem  majore,  quam  par  est,  quan- 
titate evolvantur:  statum  morbosum,  in  quem  hic  in- 
quirimus, inducunt. 

§.  DCCV.  Definitio . 

Est  vero  hic,  Pneumatosis,  vel  aeris  atmosphaerici 
in  telam  corporis  cellulosam , vel  in  cavum  organicum 
introductio,  susceptio,  expansio;  vel  fluidi  qualiscun- 
que elastici  in  istis  evolutio,  secretio,  et  plerumque 
cum  partis  halituosa  inflatione,  retentio. 

§.  DCCYI.  Specierum  consideratio. 

Nunc  scilicet  a er  a tmosp  haericus  in  telam  cellulosam 
subcutaneam,  vel  aliam,  per  continui  laesionem,  aut 
satis  manifestam  , aut  vero  ambiguam  , introduci- 
tur: emphysema  a vulnere  nuncupatur.  Nunc  fluidum 
aliud  elasticum  diversis  in  locis,  nec  cerebro  quidem, 
nec  corde,  nec  vasis  sanguineis  exceptis,  sub  morbo 
alio  symptomatice  evolvitur,  secernitur,  expansum 
detinetur:  pneut  nato  sin  spontaneam  , symptomaticam , 
appellamus.  Nunc  vero  aer  atmosphaericus , cum  cibis, 
potulentis  ingestus , per  eneraa  , vel  certos  in  fines 
injectus,  vel  gas  quodcunque  ex  iisdem,  vel  aliis  e 
materiis  fermentantibus,  aut  etiam  effervescentibus  , 
hic  loci  evolutum,  aut  morbose  secretum,  ventriculum , 

intestina , cavum  abdominis , uteri , vel  febrili  et  acuto 
sub  morbo  (rneteorismus) , vel  periodice,  vel  modo 
hinc  inde  (flatulentia  vaga),  vel  peculiari  cuidam  loco 
affixum,  constantius  et  longius  in  tempus , sine  febre 
primaria  (tympanjtis)  distendit:  pneumatosin  intestina - 
lem  , abdominalem  , uterinam  compellamus  — ; et  cura 
nulla  pars  corporis  , in  qua  talia  non  contigissent, 
habeatur,  quidquod  pluribus  in  locis  simul  aliquando 
aer  colligatur  , subinde  vero  alio  cum  morbo  , inpri- 
mis  cum  hydrope  , hic  idem  complicatus  incedat;  a 
sede  maxime  nomen  cuivis  ex  his  pneumatosis  varie- 
tatibus conceditur.  Nunc  etenim  haec  succedunt  iu 
cavo  cranii,  in  dura  matre,  in  pia  meninge,  plexu 
choroideo,  in  oculo,  in  oesophago  vulnerato,  in  tho« 
race  , pleura,  mediastino  , in  pulmone,  pericardio, 
corde,  ipsis  adeo  in  vasis,  tam  sanguineis,  quam 
lymphaticis,  in  omento,  mesenterio,  vesicula  fellea, 
in  scroto,  nunc  aliis  in  partibus,  quas,  prout  ad  morbi 
cognitionem  magis  faciunt,  speciatim  considerabimus. 
Singulae  autem  pneumatosis  species,  vel  locali,  ut 
diximus,  ex  vitio,  vel  totius  culpa  systematis,  atque 
tunc  vel  ex  aucto  nimis  (pneumatosis  energica),  vel 
ex  depresso  virium  vitalium  tenore  (pneumatosis  ady- 
namiea),  nervorum  inprimis  influxu  morboso,  — utro- 
que vero  in  casu,  ex  rationum  chemicarum  mutatione, 
descendunt.  Epidemicae  adeo  pneumatosis  exempla  in 
fastis  medicorum  adnotata  fuerunt,  nec  fraudulentae , 
simulatae  , vel  et  ad  morbos  sanandos  , seu  medicae 
pneumatosis  casus  deficiunt. 

§,  DCCYII.  Pneumatosis  traumatica . 

Pneumatosis  traumatica  , si  externis  a partibus  or- 
ditur; earundem,  vel  sensim  totius  corporis  intume- 
scentia est,  cuti  concolor,  elastica,  gravitatem  haud 
inferens  , sub  manu  crepitans  ; in  expansionem  , pro- 
pagationem ulteriorem  vel  maxime  nitens.  Si  ab  in- 
ternis exit  hic  morbus  , nisi  extus  tandem  se  prodat, 
signis  fide  dignis  destituitur.  Vulnus  cutaneum  , ma- 
xime obliquum,  ioco>  cui  tela  cellulosa  laxior  subest, 
aut  viis  aereis  vicino,  inflictum,  — vel  modo  cutis  at- 
tenuationem, dehiscentiam  fibrarum,  insensibilem  licet. 

inducens  , contusio  , distensio  hunc  morbum  praece- 
dunt. Haec  loca  aer  atmosphaericus  intrat;  eadem,  a 
calore  rarefactus  , ob  collapsas  tamen  vulneris  oras 
redire  impeditus,  pervadit;  per  spatia  cellulosa  in 
longum  et  latum  divagatur;  ac,  donec  decompositus 
naturam  mutet,  a manibus  compressus,  crepitat.  Sic, 
modo  certe  nauseoso,  lanio,  animalia  mactata,  ut 
pellem  eorum  a carnibus  facilius  separet,  cum  anima 
propria  , saepe  foetente  inflat.  Pinguefaciendos  ad  bo- 
ves, jam  veteres  eosdem  inflabant;  nec  deest  inter 
recentiores  , qui  hoc  experimentum  repetierit , et  qui 
lac  ipsum  vaccarum  hac  ope  adauctum  observa verit. 
Sic  a castratione,  aer  receptus,  totius  corporis  pneu- 
matosin  induxit  ; ut  etiam  mesenterium,  et  venae,  et 
cor  ipsum  denique  aere  plena  fuerint  reperta.  Post 
vulnus  penetrans  laryngis  frequentia  , etiam  manuum 
pedumque,  emphysemata.  Ex  dissecta  aspera  arteria, 
et  ex  fracta  costa  , emphysema  universale.  A tussi 
phthisica  , stupendae  amplitudinis  tumor  aereus.  A 
tussi  convulsi va  post  mensem  vehementissima,  tumor 
ad  tracheam  , aeriformi  materia  extensus , respiratio 
difficilis  sibilansque,  et  universi  mox  corporis  emphy- 
sema. Aliquando  aer  per  ipsos  pulmones  diffusus  obser- 
vatur: quo  in  casu  difficillima  respiratio  per  periodos 
ingravescit , atque  suffocationem  minatur. 

Sed  et  absque  vulnere  conspicuo  , similia  prorsus 
contingunt.  A magno  pondere  vertici  superimposito  , 
tumor  hunc  corripuit  elasticus  crepitansque  , pulvina- 
ris adinstar  elevatus.  A lapsu  in  latus  sinistrum,  pneu- 
matosis  oriebatur  , primum  in  hoc,  deinde  in  omni 
corporis  superficie  , ita  ut  aeger  omni  momento  de 
suffocatione  periclitaretur;  tota  enim  superficies  telam 
cellulosam  habuit  ad  minimum  septem  pollicibus  tur- 
gidam. Sub  partus  labore  aliquando  emphysemata 
nascuntur;  quando  aere  in  pectus  ducto  , capiteque 
retrojecto,  facta  , ut  videtur,  laryngis  , aut  tracheae 
interna  laesione  , ille  subintrat.  Sic,  sub  tali  positione, 
primum,  jugulum,  dein  facies,  caput,  et  corporis 
pars  superior  in  parturiente  ab  emphysemate  correpta 
fuerunt  , post  duodecim  dies  dissipato  iterum  tumore. 
A percussione  costarum  violenta,  ubi  nec  costae  fra- 
ctura , nec  alia  laesio  externa  comparuit,  mox  tantus 

ad  partes  corporis  supremas  exortus  est  tumor ; ut  et 
album  oculorum  turgeret,  et  collum  , et  pectus  dole- 
rent , tussisque  urgeret:  quae  tamen  symptomata,  ut 
priore  in  exemplo,  vel  sponte  abacta  fuerunt.  Ab  in- 
strumentorum cum  flatu  exercitatione,  apud  inexper- 
tos, genae  dolent  lumentque  ab  aere  cellulosam  in- 
gresso. 

§.  DCCV1II.  Pneumatosis  spontanea  jebrilis. 

Sed  ipso  sub  febrium  decursu,  quin  gangraena  has 
circumdet,  pneumatosis  interdum  occurrit.  Talis  anno 
1789  in  Italiae  loco  Bobbio  vocato,  epidemica  febris 
fuit,  cujus  exitum  frequentius  emphysema  notavit.  Si- 
milis quondam  (anno  1772)  in  Germania  grassata  est. 
Subito  nempe  in  febre  regnante  nascebantur  emphy • 
semota , nunc  ad  genua,  nunc  ad  faciem,  collum  ; ali- 
quando etiam  totum  ad  corpus.  Aspectus  erat  -horri- 
dus; artus  vix  adeo  dolebant,  quam  rigebant.  Palpebrae 
saepe  a tumore  .prorsus  claudebantur;  labia  hiabant; 
ita  ut  similia  hoc  in  morbo,  ac  in  Austria  quondam 
vir  clarus  observavit , ac  sub  emphysematis  nomine 
descripsit,  occurrant.  In  ipsa  peste,  post  mortem  ta- 
men , emphysemata  descripta  fuerunt.  In  cynanche, 
emphysema  ab  egregio  Angliae  quondam  medico  de- 
scriptum fuit.  Venaesectio  fiebat  ; vesicans  poneba- 
tur ; versus  octavam  tamen  diem,  ad  faciem,  nucham 
totumque,  precipue  dextrum  , pectus,  nascebatur  ma- 
gnum, sonitumqoe  a percussione  reddens,  emphysema. 
Ex  febre  suppressa  , universi  corporis  et  penis  adeo 
emphysema  in  puero  describitur.  In  bobus,  a dysen- 
teria epidemica  adfectis,  familiaris  est  pneumatosis,  non 
tamen  universalis,  hippiatris  probe  nota.  Diversas  ea 
dorsi  lumborumque  partes  obsidet.  Si  manu  haec  pars 
prematur:  dolet  animal,  et  pars  ita  tractata  edit  so- 
num leviorem.  Sectis  istorum  animalium  cadaveribus, 
pulmones  reperiuntur  emphysemate  distenti.  Quinquies 
virgini,  sub  accessione  febris  tertianae , ventris  tumor 
recucurrit,  apyrexiae  vero  tempore  subsedit.  Cum  ery- 
sipelate emphysema  in  clinico  Instituto  JVirceburgensi 
incessit.  Simplex  adeo  corporis  refrigerium , ad  pneu- 
matosin  , in  qua  mammae  adeo  sororiabant,  occasio- 
nem porrexit.  Summus  quondam  in  Patria  chirurgus  , 

emphysema  a mento  ad  collum  descendens,  et,  a di- 
gitis compulsum,  resonans,  descripsit;  quin  alia  causa, 
quam  quod  aeger  tres  integros  per  dies  aurae  frigidae 
ac  humidae  expositus  fuerit,  pateret.  Ad  scrotum  fri- 
gori expositum  emphysema  describitur. 

§.  DGCIX.  Pneumalosis  tuberosa. 

Tumores  ventosos  aliquando  inter  tendines  et  sub 
periostio  nasci,  qui  per  vices  accedant  et  membra  dis- 
rumpant,  jam  Graeci  et  Arabes  adnotarunt.  Flatum 
in  ambitu  corporis  furiosum  vocavit  clarus  quondam 
Mantuanus  medicus.  Summi  pridem  medici  germani 
observatio  est:  in  spatia  corporis,  quae  partes  cohae- 
rentes intercedunt,  Jlatus  non  nunquam,  nunc  solos , 
nunc  sero  junctos irrumpere,  illisque  inclusos,  ex  tu - 
berantiam  aliquam , vel  tumores  parturire:  ita  ut,  sub 
cutem  undique  delati  , intumescentium  illam  corporis 
generalem  , quae  interdum  subito  invadit,  cutemque 
distendendo,  a subjectis  sedibus  aliquousque  elevet, 
producant.  « In  musculorum  externorum  invicem  in- 
cumbentium spatia  ferri  flatus,  illic  quoque  prominen- 
tias, quamdiu  haerent,  spasmumque  flatulentum  simul 
procurare,  ab  alio  fuit  animadversum.  Tumor  ad  om- 
nes quidem  partes  subinde  in  hystericis , sed  ad  tibias 
praecipue  oritur,  qui  non,  ut  oedemata,  versus  noctem, 
sed  matutino  tempore  protuberantior  est , nec  digito 
prementi  cedit,  aut  vestigium  ullum  retinet;  eae  ter  uni 
autem  oedemati  in  omnibus  similis  est.  » Hanc  pneu- 
matosin,  cum  ptyalismo  in  hystericis  alternasse,  et  ab 
his  solutam,  suppressis  vero  reversam  fuisse,  vir  ce- 
lebris adnotavit.  In  puerpera  interdiu,  sub  ipsa  abdo- 
minis superficie  , tumores,  varia  magnitudine  discur- 
rentes , nec  sine  strepitu  sese  dilatantes,  sub  vespera 
vero  evanescentes  , describuntur.  Aegri  , a juventute 
sua,  dum  ab  alio,  vel  manu,  vel  brachio  rudius  attre- 
ctabatur, quamvis  id  fieri  conspiceret,  vel  sciret,  ru- 
ctus mox  quam  plurimos  propellentis  historia  exstat. 
Nos  ipsi,  triginta  abhinc  annis,  Bruclisaliae , virginem 
causidici  filiam,  conspeximus,  hystericam,  fortiter  (ut 
parens  credulus  putabat,  a daemone ) convulsam.  Col- 
lum hujus  aegrae,  antehac  tenue,  pauca  inter  minuta 
turgebat  adeo  ; ut  ipso  cum  capite,  ad  pectus  usque. 

unam  quasi  columnam  crassissimam  simularet.  Ubera, 
huic  virgini  antehac  non  magna,  stupendum  in  mo- 
dum aucta,  et  durissima  fuerunt.  Saepius  in  hystericis 
guttur  et  collum,  aliquando  ex  uno  modo  latere,  in- 
tumuisse, iterumque  sat-cito  subsedisse , animadverti- 
mus. Virgo  nobilis  Vindobonensis  , consilium  nostrum 
efflagitans  , postquam  diros  ac  diuturnos  abdominis 
dolores  passa  esset,  mediis  sub  choreis,  cum  saltationis 
a socio  volutaretur  cum  impetu  , inexspectato  ructus 
copiosos  et  maxime  sonoros,  prae  verecundia  summe 
confusa,  explosit.  Eo  vero  a tempore,  haec  ipsa,  toties 
ac  aliquam  corporis  sui  partem  perfricaret,  vel  alterius 
manus  perfrictione  utebatur:  mox  flatus  sibi  ad  ven- 
triculum resonare  persentiebat  ; qui  flatus  magno  dein 
cum  fragore  per  oesophagum  prorumpebant.  Virgo 
haec,  antehac  a chlorosi  adfecta , usu  vero  chalybis 
restituta,  parum  nunc  palloris  nobis  obtulit,  menstruis 
modo  parcis  instructa  , spasmodicam  saepe  faucium 
constrictionem  patiebatur:  fluorisque  albi  vestigia  ac- 
cusabat. A dolore  quasi  rheumatico,  vehementer  pun- 
gente , saepe  illa  partes  , quae  dolebant  , perfricare 
cogebatur  : qui  membrorum  cruciatus,  a perfrictione, 
explosis  pluribus  mox  flatibus  sonoris,  illico  cessabat. 
Quare  flatus  sibi  ex  ea  parte , quam  perfricuisset,  ve- 
nire, firmiter  infelix  asserebat.  Ructus  aegra,  pro  vo- 
luntate explodere  non  poterat ; nec  plures  ea  flatus 
per  anum,  quam  alii,  constante  tamen  cum  levamine  , 
reddere  solebat.  Obstructionum  in  ventre  , quidquam 
tumidulo,  nulla  fuerunt  vestigia;  explosi  ructus  minime 
foetebant.  Ciborum  appetentia  somnusque  naturales  ^ 
neque  unquam  sub  hoc  ultimo  , dolor  ille  ac  ructus 
aegram  molestarunt.  A nucis  vomicae  tinctura  , per 
mensem  symptomata  cessaverant  • redeuntibus  vero 
nunc  iisdem  , medicina  haec  opem  ulterius  non  tulit. 
A corticis  tinctura  cum  opio  , morbus  augmentum 
habuit.  Altiore  loco  nata  mulier  , quotiescunque  sibi 
crines  ac  pilos  pectebat,  trahebat,  quacunque  demum 
in  parte  hoc  ultimum  tentabat,  copiosos  mox  ructus 
ex  ventriculo  cum  impetu  excutiebat.  Tum  dictae  vix 
virgini,  tum  alteri  feminae  Viennensi pulsus  ad  carpos 
tangi,  quin  plures  sonorosque  mox  ructus  exploderent, 
non  potuerunt.  Simile  exemplum  vir  quondam  celebris 

Hamburgensis  adnotavit.  Duodecim  abhinc  annis,  mer- 
cator Vindobonam , nostrum  consilium  petiturus,  ac- 
cessit Vir  hic  quadragenarius  longiore  jam  tempore 
hypochondriasi  laboraverat  et  flatibus.  Quoties  vero 
ab  istis  angebatur  : mox  manum  ad  caput  , seu  ad 
ossa  parietalia  , quibusdam  tumoribus  non  magnis , 
sed  duris , obsessa  , ferebat.  Hos  vero  tumores,  cum 
digitis,  vel  ad  murum,  fortiter  comprimendo,  centum, 
ducentosque  adeo  flatus  per  anum,  nunquam  vero  per 
oesophagum  ructus,  magna  cum  violentia  explodebat} 
quod  praestare  non  poterat,  quin  sibi  dicto  modo  ca- 
put comprimeret.  Senatoris  Russiae  uxor,  cum  juvenis 
esset,  taenia  laboravit:  a qua,  radicis  polypodii  ma- 
ris, ac  salis  amari  ope,  alvo  fortiter  purgata,  liberata 
fuit.  Ante  haec  vero  dolorem  in  brachio  sinistro,  quasi 
rheumaticum  , persentiens  , cum  hoc  sibi  brachium 
perfricuisset  : contigit  mox  ructuum  , aegrae  antehac 
insolitorum,  sonora  explosio,  evanescente  illico  brachii 
dolore.  Ab  eo  tempore,  etsi  taenia,  qua  pridem  labo- 
raverat, omnis  fuerat  expulsa,  nec  ullum  aegra  vermis 
hujus  symptoma  obtulerit}  mox  ad  calvariam,  mox 
in  facie,  ut  plurimum  vero  ad  jugulum,  dolores  per- 
sensit: qui,  suscepta  partis  dolentis  perfrictione,  illico 
ructus  copiosos  excitabant,  his  cum  fragore  explosis  , 
evanescendos.  Copiosa  nobis,  in  haec  nunc  magis  at- 
tentis, ab  eo  tempore  , similis  naturae  exempla  obve- 
nerunt; ac  non  ita  pridem  virginem  Petro  polita  nam 
nobilissimam,  aspectu  robustam  , pertractavimus:  quae 
ad  ubera,  et  totum  ad  corpus,  artubus  non  exceptis, 
saepe  mirum  quantum  intumuit,  a flatibus  simul  vix 
non  suffocata.  Quamprimum  vero  illa,  hanc  vel  alte- 
ram partem  perfricaret:  flatus  illico  permulti,  cum 
levamine,  per  oesophagum  assurgebant. 

§.  DCCX.  Pneumatosis  phtyctaenosa. 

Diversis  omnino  in  morbis,  corporis,  aut  et  viscerum 
internorum  ad  superficiem , haud  raro  plyctaenae 
oriuntur  : nunc  sero , mox  resorbendo,  gravidae;  nunc 
ad  aspectum  quidem  vacuae,  sed  certe  materia  aerifor- 
mi , necdum  chemice  examinata,  repletae.  Variolae  sili- 
quosae,  aquosae  (§.CCCXXX1I.),  miliaria  (§.CCCXXI1I.), 
scarlatina  (§.  CCXCY.),  et  pemphygus  (§.  CCCLIX.), 

has  offerunt.  Sub  extimis  hepatis,  lienis,  et  mesenterii 
praesertim,  membranis  innumeras  variaeque  amplitu- 
dinis quasi  vesiculas,  Italiae  medicus  celebris  reperiit. 
Fellis  adeo  vesiculam  aeriformi  materia,  sub  exteriore 
tunica  inclusa,  turgidissimam  detexit  ejusdem  scriptoris 
filius  eximius.  In  trium  aegrorum  , ante  mortem  dys- 
pnoea , orthopnoea  afflictorum  , pulmonibus , acervus 
vesicularum  pellucidarum  , ab  aere  expansarum  , nec 
tamen  cum  trachea  communicantium  , repertus  fuit. 
Vir  , ut  legimus  , diarrhoea  cum  suspirio  exstinctus  , 
pulmones  obtulit  flatu  adeo  turgentes,  ut  omnem  tho- 
racis cavitatem  implerent. 

§.  DCCXI.  Pneumatosis  saccata. 

Sacci  fluido  elastico  repleti,  mesenterio  adhaerentes, 
in  porcellis  aliquando  reperiuntur:  quos  in  saccos  aer 
atmosphaericus  penetrare  haud  potuit.  Proprio  in  filio, 
cujus  caput  in  pelvi  materna  oblique  ac  diu  haeserat , 
tumorem  ad  os  parietale,  primum  materia  densiore, 
fluctuante,  paucos  vero  post  dies  fluido  elastico,  sub 
digitis  evidenter  crepitante  , plenum  observavimus. 
Cysticum  ad  suturam  sagittalem  , tumorem  aereum 
descriptum  possidemus.  Apostemata  ventosa , — simi- 
lem tumorem  flatulentum , falso  pro  abscessu  tracta- 
tum, fasti  medici  loquuntur.  Tumorem  in  Veneto  ton- 
sore , sub  communibus  abdominis  integumentis,  non 
angustum,  circulari  ambitu,  ab  incluso  aere  proge- 
nitum, summus  Italiae  anatomicus  descripsit.  Omenti 
ab  aeriformi  materia  inflati  exempla  exstant. 

§.  DCCXI I.  Pneumatosis  tubi  cibarii. 

Inter  pneumatosis  species  hucusque  recensitas,  po- 
tissimam considerationem  meretur  illa,  quam  scholae 
hucusque  flatu le ntias  ; ac  ubi  summum  ad  gradum 
hae  pervenerint,  in  febribus  quidem  morbisque  acutis, 
meteorismum3  in  lentis  vero  tympaniam , tympanitidem 
vocarunt. 

§.  DCCXIII.  Pneumatosis  oesophagea . 

Nulla  pars  tubi  suscipiendis  alimentis  , et  jtostea- 
quam  haec  plus  minus  subacta  sunt , excernendis  il- 
lorum reliquiis  dicati  , a nimia  extensione,  inflatione. 

est  libera.  Ipse  adeo  oesophagus  in  feminis  hystericis 
frequenter  per  spasmos  duplici  in  loco  constringi  ; in 
spatio  vero  intermedio  mirum  quantum.,  et  ad  suffo- 
cationem usque  inflari  ; ac  ructibus  demum,  copiose 
explosis  , vel  et  sine  istis,  ut  jam  diximus  , detume- 
scere observatur.  Quotiescunque  oesophagus  vel  a 
scirrho,  vel  a tumore  vicino  , vel  a paralysi,  vel  alia 
quacunque  demum  ex  causa  , quin  ciborum  descen- 
sum permittat,  diutius  impeditur;  supra  locum  imper- 
vium, diameter  ejusdem  a cibis  hic  haerentibus  mul- 
tum augetur  , et  ab  aere  ex  istis  evoluto  distenditur 
in  saccum  , viribus  , quibus  illum  expellat  , vix  non 
omnibus  spoliatum  , resolutum.  Oesophagi  mox  sub 
pharynge , — alio  vero  in  subjecto  mediam  ad  par- 
tem , dilatatio  conspicua,  quam  et  nos  conspeximus  , 
describitur.  Inter  cordis  et  diaphragmatis  regionem 
viri  admodum  voracis  oesophagum  quasi  alterum  ven- 
triculum, dilatatum  fuisse  legimus.  In  viro  septuage- 
nario ad  pharyngem  saccus,  quinque  pollices  longus, 
tres  pollices  latus,  oesophagum  inter  atque  colli  verte- 
bras propendens,  descriptus  fuit.  Sacci  morbosi  a pha- 
rynge in  thoracis  cavum  descendentis  exemplar  in 
celebri  Angliae  museo  conservatur.  Caeterum  in  homi- 
nibus perfecte  sanis , qui  vel  cibum  vel  potum  per 
horas  non  assumpserant,  in  superiori  parte  oesophagi, 
subinde  levem  aliquem  sibilum , ab  exigua  fluidi  ela- 
stici, inter  mucum  stridentis,  quantitate,  vel  diu  sta- 
gnante, vel  secreta,  a ructu  prorsus  diversum  , saepe 
audivimus.  In  oesophago  vulnerato  emphysema  na- 
scitur; ubi  manui  chirurgicae  nullus,  aeri  quam  pluri- 
mus, sub  deglutitione,  datur  accessus. 

§.  DCCXIV.  Pneumatosis  ventriculi . — P.  omenti. 

Sed  ad  ventriculum  haud  raro  sedem  suam  pneu- 
matosis figit, — aliquando  adeo  epidemicam , saepius  ta- 
men sporadicam.  Symptomata  potissima  sunt:  tumor 
sub  sterno  convexus,  elasticus,  cum  dolore  quasi  cor- 
dis, hujus  pulsatio,  anorexia,  dyspnoea,  oppressio  pe- 
ctoris , morsus  ventriculi,  cardialgia  atrox,  ad  omnia 
rebellis,  ructus  sublevantes,  summae  circa  praecordia 
anxietates,  inquietudo,  extremorum  frigus  , ingens  vi- 
rium collapsus,  interdum  difficilis  deglutitio,  faucium 

constrictio,  vertigo,  subinde  tussis,  momentanei  calores, 
sitis.  Multoties  autem  ventriculosa  pneumatosis  cum 
enterica  simul  occurrit  ; etsi  quoque  in  hac  ultima 
stomachus  saepe  manserit  intactus.  Sub  tam  varia 
ventriculi  in  hominibus,  ejusdem  aetatis  et  sexus,  for- 
ma et  positione,  vel  maxime  sane  hujus  visceris  am- 
plitudo variat  et  extensio.  Enormis  magnitudinis  ven- 
triculos delineari  curavimus,  museo  pathologico  Ticinensi 
a nobis  quondam  commissos.  Extensi  super  intestinis, 
et  ad  pelvim  usque  protensi  ventriculi  et  nos  vidimus, 
et  alii  descripserunt  , specimina.  Immanis  adeo  fuit 
ventriculi  distensio:  ut  contiguam  jecinoris  partem  et 
diaphragma  non  modo  altius  compulerit,  sed  quoque 
descendere  prohibuerit  \ aegrumque  in  id  periculum 
conjecisse  credita  sit,  ut  praesentaneum  adhuc  auxilium 
exposceret  , quo  aeri  confestim  exitus  pararetur  ope 
acus  oblongae  per  sinistrum  hypochondrium  in  ven- 
triculum demittendae.  Ac  revera  exstincti  subito  juve- 
nis ex  lympanitide  stomaehali,  postquam  ille  crudis 
vegetabilibus  copiosis  ventriculum  nimis  onerasset  ; 
exstat  exemplum.  Mulieris  ventriculus  ad  hypogastrium 
prolapsus,  ut  vix  quatuor  digiti  transversi  inter  ipsum 
pubemque  intercederent,  adnotatus  fuit:  ita  ut  femi- 
nae ejusmodi  facile  aut  pro  gravidis,  aut  pro  asciticis 
potuissent  haberi.  Ventriculi  singula  intestina  obte- 
gentis, — alterius  vero  ulnae  Parisiensis  longitudi- 
nem habentis,  traduntur  historiae.  Quod  si  vero  tantae 
molis  hac  in  parte  ratio  plerumque  in  pylori  angustiat 
vel  compressione  quaerenda  sit,  — quo  in  casu,  ructus 
quamplurimi  , vix  tamen  per  anum  flatus,  secedunt; 
exempla  tamen  non  pauca  existunt  , in  quibus  haec 
via  ex  stomacho  in  duodenum  intestinum  perfecte  pa- 
tebat. Elasticos,  protuberantes  atque  sonoros  sub  per- 
cussione tumores  in  regione  epigastrica,  hypochondriacos 
apud  homines,  apud  virgines  chloroticas  hystericasque 
apud  mulieres  , frequentissime  , nunc  summe  promi- 
nentes, nunc  vero,  explosis  per  oesophagum  ructibus, 
jam  insipidis,  jam  cibos  potumque  olentibus,  rancidis, 
acidis,  foetentibus,  jam  satis  tacitis  ^ jam  sonoris  et 
fragorem  teli  ignivomi  aemulantibus  celeriter,  nec  ta- 
men integre  , collapsos  reperimus.  Saepe  spasmus  in 
istis,  utrumque  ventriculi  ostium  constringit,  flatusque, 

continuo  magis  magisque  rarefactos,  et  ad  medii  ven- 
triculi vix  non  rupturam  expansos,  hoc  ipso  incavo; 
quin  aut  viam  oesophagi  petant,  aut  per  anum,  sub 
peditus  nomine  , tacita  aufugiant ; vel  sub  crepitus 
appellatione,  explodantur,  coercet;  ac  repetito  mul to- 
ties hoc  insultu  3 vel  cibis  durioribus  ultra  modum 
quotidie  devoratis  , contractionis  hac  in  parte  poten- 
tiam infringit  ,,  aut  penitus  delet.  Principem  ingluviei 
perdeditum,  Vindobonae  observavimus;  quem  dolores 
ad  ventriculum  acerbi  per  annos  molestarunt.  Incre- 
dibilem vero  ille  ructuum  foetidissimorum  , et  verum 
sulphur  olentium  copiam  , qui  quatuor  , sexve  palatii 
cubicula  perampla  foetore  intolerabili  infestabant  , 
quotidie  , inprimis  horis  matutinis  eructabat.  Sectio 
cadaveris  vastissimum  ventriculum^  in  saccum  latera- 
lem quasi  bipartitum , ac  in  isto  ulcus  carcinomaticum, 
exhibuit.  Similis  ad  ventriculum  sacci,  et  monetarum 
in  hoc  repertarum  exemplum  apud  eximium  scripto- 
rem reperimus.  Sunt  qui  in  ructibus  sibi  per  oesopha- 
gum provocandis^  incauti,  omnem  fere  operam  ponant, 
ac  musculorum  abdominalium  et  diaphragmatis  inter 
prela,,  intestina  sibi  fere  continuo  in  stomachum  emul- 
geant, motumque  peristalticum  in  propriam  perniciem 
foeda  consuetudine  invertant,  hypochondriaci  hysteri- 
cique  inprimis  homines.  Tantus  vero  per  hanc,  fla- 
tuum in  istis  ad  ventriculum  confluxus  fit  , ut  impe- 
dito, vel  negato  illorum  consueto  ascensu,  descensu, 
stomachus  amplum  in  utrem  distentus,  respirationem 
sub  magna  anxietate  vfx  non  praescindat ; continuato 
vero  ructuum  ab  opere,  ruminationis  (§  DCLIV.)  po- 
nantur fundamenta.  Sub  respiratione,  ut  legimus,  tam 
difficili,  ut  nec  in  dorsum  cubari  concesserit}  regio 
epigastrica  in  aegro  plurimum  intumuit  3 et  corpore 
ejus  commoto,  sonus,  quasi  aquae  in  lagena  fluctuan- 
tis perceptus  fuit.  Hydrops  pectoris  subesse  videba- 
tur ; evacuatis  interim  primis  viis  , post  leves  ventris 
dolores,  tanta  flatuum  ex  alvo  fuit  explosio;  ut  ven- 
tris tumore  illico  collapso,  de  bydrothorace  nulla  am- 
plius quaestio  esse  potuerit. 

Num  aer  subinde  ipsius  ventriculi  inter  tunicas  sese 
insinuet,  ac  pneumatosin  ejusdem  externam  constituat, 
— etsi  hoc  nobis  probabile  videatur;  sectionis  tamen  pa- 

thologicae  auctoritate  destituti,  non  audemus  asserere. 
Quod  vero  a curvatura  ventriculi  majore  pendet, 
omentum , illud,  sicut  hydropi  (§.  DCCXLIII.),  ita  quo- 
que pneumatosi , hinc  inde  subjectum  est.  Virorum, 
ut  celebris  Pansiensium  anatomicus  observat,  melan- 
cholicorum, ac  feminarum  hystericarum  aliquando  hic 
morbus  est.  \ ariis  nempe  in  casibus  utraeque  omenti 
laminae  aeriformi  a fluido  adeo  a semetipsis  separatae 
fuerunt:  ut  spatium  epiploon  longe  amplius  in  abdo- 
mine occupaverit  ; ut  elevatis  in  ea  parte  musculis 
abdominalibus , ad  regionem  epigastricam  tumor  in- 
ternus , sub  varia  corporis  positione  ex  hac  parte  in 
alteram  sese  volutaverit,  et  pro  ratione  ventriculi  aut 
repleti  , aut  vacui  , vel  ascenderit,  vel  discenderit. 

§•  DCCXV.  Pneumalosis  enterica. — P.  externa . 

De  intestinis  vero  , ad  quae  sedes  pneumatosis  in 
genere  frequentissima  est,  haec  de  ventriculo  mota, 
dubia  nos  minime  premunt  Haud  raro  scilicet  tam 
in  tela  cellulosa  externa,  quam  inter  membranas  illo- 
rum, aeriformis  materia  tetri  foetoris, — nunc  ad  tubi 
hujus  cibarii  portionem  minorem  , nunc  per  omnem 
ejus  ambitum,  ita  quidem  detecta  fuit:  ut  illius  vo- 
lumen tam  extus  , quam  (separata  tunica  intestini  in- 
terna ab  aliis  ),  versus  cavum  istius,  assurgeret,  insi- 
gniter tumeret  , et  istud  penitus  occluderet  Interna 
membrana  recti  intestini  adeo  inflata  pependit  ex  ano, 
ut  ejusdem  prolapsum  sistere  medico  videretur. 

Saepius  tamen  fluida  elastica  ipso  intestinorum  in 
cavo  habitaculum  figunt.  Tenuia  quidem  intestina,  in 
quibus  carbonicurn  praevalere  consuevit,  rarius  longe, 
quam  crassa  , flatus  concipiunt ; visa  tamen  fuit  in 
viro  pars  intestini  jejuni  ad  coxae  magnitudinem  dila- 
tata, a genuina  sede  depulsa,  atque  in  decliviore  parte 
siderata.  Saepius  ad  intestina  tenuia,  quam  ad  crassa, 
diverticula  reperire  est , congenito  quidem  structurae 
vitio  magis,  quam  extensioni  primum  adscribenda  ta- 
men haec  ipsa  constitutio,  morbosae  intestini,  conicos 
plerumque  in  saccos,  expansioni  favebit.  Inter  crassa 
intestina,  et  coecu/?2,et  colon  praecipue,  flatus, — ita  ut 
obstructiones  latere  quis  crederet,  dominantur.  Valvu- 
larum nempe  in  illis  constitutio  , faecalis  materiae 

stasi  diuturnae.,  — ligamentorum  vero  indoles , vehe- 
menti ac  spasmodicae  contractioni  praecipue  favent. 
Sed  et  rectum  intestinum  subinde  acutissimo  cum  do- 
lore a flatu  distenditur;  et  in  juvene  illud  ipsum,  colo 
continuum,  solito  magis  distentum;  colon  vero,  sacci 
ingentis  potius  , quam  intestini  forma  , ad  anum  de- 
scendisse legimus.  A tanta  extensione  intestina  posse 
dirumpi,  si  modo  haec  gradatim  ac  lente  expandan- 
tur, ob  indolem  eorum  extensilem,  tam  facile  timen- 
dum non  erit;  exempla  tamen  aliqua  descripta  sunt, 
quo  in  casu  , ut  in  illo  dirupti  ventriculi , aer  in  his 
visceribus  contentus,  cum  rebus  aliis,  in  ipsum  cavum 
abdominis  simul  penetrat,  Aliquando  interim,  qua  ra- 
tione extenditur,  ea  quoque  incrassatur  , intestinum. 
Sic  colon  intestinum  , nimis  ab  aere  distentum  , sed 
simul  quoad  structuram  tunicarum  summe  incrassa- 
tum observavit  summus  anatomicus.  Puerorum  petu- 
lantia, diu  ante  chemicorum  recentiorum  circa  indolem 
hydrogenii , in  crassis  intestinis  contenti  , experimenta, 
tensis  circa  nates  feminalibus,  flatus  ano  explosos  in- 
flamniabilis  naturae  esse,  admoto  lumine,  docuerat: 
interim  qui  primus  de  gas , seu  spiritu  sylvestri  locutus 
est,  jam  dixit:  «Ructus  sive  flatus  originalis  in  sto- 
macho, prout  et  flatus  illi,  exstinguunt  flammam  can- 
delae ; » — « stercoreus  autem  flatus,  qui  in  ultimis 
formatur  intestinis  atque  per  anum  erumpit,  transmis- 
sus per  flammam  candelae  , transvolando  accenditur , 
ac  flammam  diversicolorem  , iridis  instar  , exprimit. 
Qui  vero  in  illo,  sive  intestinis  gracilibus  formatur, 
nunquam  est  inflammabilis.  » 

§.  DCCXVI.  Flatulentia. 

Hi  flatus  igitur  , vel  a faecibus  , spasmis  , aut  alio 
obstaculo,  intestinis  inclusi,  vel  continuo  sursum  deor- 
sumque , quasi  acoli  in  antro,  oberrantes,  sensibilem 
hunc  tubum  ad  contractiones  violentas  , inaequales 
exstimulant:  angustiores  per  fistulas  , borborygmorum 
sub  nomine,  decurrunt,  sibilant,  canunt,  mugiunt,  rana- 
rum ad  morem  garruli  coaxant;  et  nisi  lusus  daemo- 
niaci , latentis  saltem  in  abdomine  bestiae  cujusvis  , 
ideam  vulgo  obtrudunt.  Viri  colon  intestinum  duris  a 
stercoribus  adeo  repletum,  et  aer  infra  lioc  obstaculum 

ita  expansum  fuit:  ut  vi  ejus  membranae  illata,  non 
nisi  extima  intestini  tunica  superesset  ; quo  proclive 
est  intelligere  , quantillum  tandem  restaret  , ut  cavo 
tubi  cibarii,  in  cavum  abdominis  erumperet.  Ad  insi- 
gnem omnino  gradum  quandoque  intestinorum  , ma- 
xime crassorum,  dilatatio,  et  inducta  abhinc  distorsio, 
ascendunt:  ut  coecum  et  colon  saepenumero  brachium, 
quin  et  femur  humanum , mole  sua  aequaverint;  quid- 
quod  rupti  a tanta  extensione  intestini  exemplum  non 
desit. 

Apud  multos  interim  , vel  abdomine  minus  sensi- 
biles, et  quod  laxiora  ipsis  intestina  extensioni  minus 
resistant ; vel  sensim  sensimque  succedente  magis  isto- 
rum expansione  , flatuum  congestio  non  tam  atroces 
quidem  dolores  , quam  alia  , taedio  plena  tamen  , 
symptomata  , per  vices  , et  maxime  sub  vita  magis 
sedentaria,  vel  post  usum  ciborum  potulentorumque 
fermentantium  , leguminum  crudorum  , producit.  De 
flatibus  nimirum  multo  magis  , quam  de  incommodo 
quovis  alio,  conqueruntur  hypochondriaci;  ac  licet 
illi  effectum  magis,  quam  causam  morbi  sistant;  con- 
tinuo tamen  carminatio  a , ut  vocantur,  a medicis  re- 
media efflagitant.  Nunc  etenim  flatus  sibi  per  oeso- 
phagum ascendere  quidem,  sed  ibidem  globi  adinstar, 
vel  quasi  inter  scapulas,  haerescere,  ac  minime  explodi 
posse  , — nunc  ad  ventriculum,  maximopere  exten- 
sum, prominentem,  defigi;  nauseam,  vomituritionem, 
morituri  quasi  hominis  anxietates  , sudores  frigidos  , 
excitare,  — nunc  ad  costas,  ad  pulmones,  sedem  de- 
ligere, atque  vel  dolorem  lateris,  pleuritico  similem  , 
vel  et  asthma  ( /lutulentum  vocarunt),  provocare,  — • 
nunc  eosdem  sibi  , miro  abdominis  cum  capite  con- 
sensu, ad  cerebrum.,  quasi  fumum,  ascendere,  aurium 
susurrus,  tinnitus,  vertiginem,  aliquando  caducam,  et 
prodroma  ipsius  apoplexiae  symptomata  excitare  , — 
nunc  sororiantes  quasi  mammas,  — - ad  lumbos  dolo- 
res quasi  nephriticos,  calculosos  cruciatus,  vel  etiam 
ad  artus  , articulos  , dolores  pungentes  , lancinantes  , 
hinc  inde  divagantes,  nunc  cordis  veluti  inversionem, 
rotationem,  palpitationes,  cum  pulsu  inaequali,  inter- 
mittente; in  sinistro  hypochondrio,  tumores  reniten- 
tes,  lienis  quasi  infarctus,  pulsationes  evidentes,  cin- 
v.  iv  3 

guli  , ex  uno  hypochondrio  ad  alterum  transeuntis  , 
tactui  adeo  manifesti  et  vix  non  suffocantis,  sensatio, 

* — in  peivi  vero  symptomata  haemorrhoidalia  , dolo- 
res, longitudinem  ureterum  sequentes,  testium  distra- 
ctiones, penis  ipsius  retractionem  , producere,  — sin- 
gula vero  haec  mala  , sicuti  plerumque  subactione 
ciborum  necdum  penitus  absoluta  praecipue  compa- 
rere  : ita  quamprimum  vel  ructus,  vel  flatus  copiosos 
expulerint  , extemplo  dissipari , eloquenter  exponunt. 
Est  tamen,  quod  probe  notandum  venit  , ubi  plenus 
flatu  venter,  quin  vel  per  oesophagum,  vel  per  anum 
hic  proruperit,  illico  subsideat,  tantaeque  abdominis 
turbae,  sine  cognita  causa,  omnino  dispareant. 

§.  DCCXV1I.  Enleralgia  physodes. 

Majore  tamen  sub  malo,  et  extenso  citius  in  parte 
nunc  hac,  nunc  illa  , canali  cibario  membranoso  , tot 
vasis  nervisque  instructo,  primum  quidem,  et  antequam 
tumor  manifestus  reddatur , ad  hypochondrium  sini- 
strum , ubi  colon  transversum  in  colon  descendens 
abit,  mox  vero  in  lumbis,  et  circa  umbilicum,  dolores 
scenam  aperiunt.  Hi  dolores,  subinde  remittentes  , et 
a compressione  ventris  quidquam  moderandi,  continuo 
tamen  aucti,  ac  frequentius  reversuri,  tandem  vix  non 
fixi  , omni  saepe  humana  patientia  superiores  , non 
certe  in  solo  intestino  colo  , unde  colicae  Jlatulentae 
nomen  habuerunt,  sed  omnem  aliquando  intestinorum 
per  ambitum,  nascuntur  , entera/giae  physodes  magis 
nomine  digni,  Sub  bis  cruciatibus  , venter  tandem  , 
pertinaciter  clausus  , nunc  in  una  modo  , nunc  et  in 
altera  regione  protuberans,  inaequalis,  ad  solum  adeo 
attactum  sensibilior  fit  ; nunc  omnis  turget ; plerum- 
que a percussione  resonat , ac  descriptum  jam  alibi 
meteorismum  flalulerdum  offert.  Vehementiorem  colici 
doloris  insultum,  pulsus  admodum  contractus  , vacil- 
lans, inquietudo,  anxietas,  virium  lapsus,  vultus  mira 
mutatio,  distractio,  pallor,  extremorum  perfrigeratio , 
sudor  frigidus  adnunciant.  Adductis  abdomini  cruribus 
aeger  adventantem  lenire  dolorem  studet.  Suppresso 
protinus  quovis,  desiderato  licet,  per  oesophagum  ru- 
ctu, flatus  illi  saepe  quidem  profunde  per  peltirn  de- 
scendere viamque  recti  intestini  legere  videntur  ; sed 

alvum  obstipatam  mox  iterum  hi  superiora  versus 
fugiunt,  ac  sub  diro  lumborum,  coxarum  dolore,  sub 
mictu  frequente,  aquoso,  ardente,  vel  etiam  sub  urina 
stranguriosa j fere  nulla,  saepe  sub  nausea,  vomituri- 
tione  , aut  ipso  sub  vomitu  _,  singultu  3 vel  pristinum 
in  locum,  vel  in  alium,  anxio,  desperante,  ac  suffo- 
cato vix  non  aegro,  cum  strepitu  recurrunt.  Ubi  vero 
intestina  per  annulum  abdominalem  egressa  sunt  , et 
hic  fortiter  constringitur  ; interceptus  sic  aer  intesti- 
num summopere  dilatat exstimulat,  et  omnem  fere 
in  vasis  ejusdem  sanguinis  decursum  supprimit,  gan- 
graenam provocat  , praecipue  si  herniae  fomenta  ca- 
lida, inclusum  aerem  magis  expandentia^  imponantur, 
et  caetera  artis  negligantur  subsidia. 

§.  DCCXVlIL  Cholera  sicca  ? 

Si  , cum  ventris  inflatione,  borborygmis  pertinaci 
adstrictione_,  torminibus,  laterum  et  lumborum  dolore, 
sursum  et  deorsum  simul,  violento  cum  impetu  explo- 
datur flatus  : choh  rani  siccam  , a parente  medicinae 
quidem  sollicite  depictam  , nobis  interim  nunquam 
conspectam,  vocarunt. 

§.  DCCXIX.  Pneumatosis  perennis  intestinorum . — 

Definitio . 

Quod  si  rerum  ille  status  ( §§.  DCCXV.  DCCXVL 
DCCXV1I.),  funesto  sub  omine,  rebellis  in  longum  traha- 
tur, summum  ad  gradum  evehatur,  et,  nulli  cedens  re- 
medio, constanter  perseveret:  nascitur  tandem  morbus, 
quem  hydropem  siccum  , tympaniam  , tympanitidem 
scholae  vocarunt;  nos  vero  pneamatosin , nunc  intesti- 
nalem, nunc,  longe  certe  rariorem,  abdominalem , et 
quidem  perennem , appellamus.  Non  quodvis  nimirum 
abdomen  flatu  quidquam  turgidum  pneumatosi  hac 
graviore  laborare  dicendum  est.  Mulieres,  quae  par- 
tum frequentiorem  expertae  sunt,  vel  gemellos  semel 
aut  iterum  pepererunt cum  ventre  saepe  magno  et 
elastico  sat  diu,  libere  tamen  ac  sine  labe  valetudi- 
nis conspicua  incedunt.  Vetulae  exsiccatae,  macilen- 
tae, abdomine  tumente  instructae,  aquiSj  quod  pluries 
quondam  in  thermis  Dadensibus  experti  sumus  , su- 
pernatant, nec  fundum  petere  queunt,  caeterum  satis 

sanae.  Si  acutae  tympaniae  exempla  a viris  claris  re- 
feruntur; de  nominibus  hic  lis  est,  nec  certe,  tacita 
interdum  et  clanculum  serpentia  tympanitidis  princi- 
pia, subito  aliquando  non  posse  deflagrare  praetendi- 
mus ; atque  si  meieorismi  appellatione  illa  nobis  ve- 
niat ; non  igitur  negabimus  et  perenni  pneumatosi 
febrem  tandem  posse  accedere. 

Est  igitur  pneumatosis  , de  qua  loquimur , tumor 
abdominis  anterioris  ac  medii  praecipue,  tensi  , a 
decubitu  supino  vix  subsidens,  nec  mutabilis  , peren- 
nis, elasticus,  a percussione  saepe  resonans,  ascite  ple- 
rumque levior  , cum  alvo  ut  plurimum  sicca,  urinis 
non  tam  paucis,  inani  fere  ad  ructus,  flatus,  nisi  ta- 
citos , deponendi  conamine  , dyspnoea  , tussi  sicca  , 
singultu  violento,  anxietate,  lassitudine. 

§.  DCCXX.  Symptomata. 

Flatulentiae  ( §.  DCCXYI. ) igitur  symptomata  jam 
exposita,  ad  gradum  majorem  evecta,  constantius  ta- 
men , quam  in  illa,  hominem  prementia  perennis  fa- 
ciem pneumatosis  exprimunt.  Dolor  , quem  aegri  ab 
initio  diutius  cum  tensione  circa  regionem  lumbalem 
sinistram,  circa  praecordia  et  umbilicum,  tensivum, 
rodentem,  punctorium  persentiunt:  veterascente  mor- 
bo, splendente  tunc  prae  summa  extensione  abdominis 
cute  , fere  silet  , non  tamen  in  omnibus.  Sic  etiam 
flatus  sub  One  morbi  vix  ulli  secedunt  ; sed  plerum- 
que dum  ad  sinistram  regionem  iliacam  perveniunt  , 
dolore  interdum  acuto  , punctorio  , exorto  , mox  illi 
cum  strepitu  versus  hypochondrium  recedunt.  Famem 
bis  aegris  esse  perpetuam,  ac  cibos  quoscunque  ab  iis 
sine  ullo  levamine,  ut  vir  gravis  monuit,  ingurgitari, 
nos  quidem  non  observavimus.  Si  extenuationem  fa- 
ciei, pectoris,  brachiorum  manuumque,  quam  certe  et  f 
nostris  quibusdam  in  aegris  conspeximus  cum  aliis  , 
inter  signa  hujus  morbi  charaeteristica  omittimus;  est  I 
quod  homines  eodem  detenti  longe  non  omnes  habi- 
tum cacheticum  prae  se  ferant.  Caeterum  in  ipso 
ascite  haec  macies  frequenter  occurrit.  Non  sonoram  : 
luc  semper  esse  abdominis  intumescendam,  experien- 
tia haud  raro  docuit.  Quidquod  abdomen  , in  quo  ; 
non  nisi  aquae  stagnaverant , percussum  , tympani  . 

quasi  sonum  ediderit;  sicut  ipsam  fluctuationis  in  abdo- 
mine perceptionem,  falsitatis, — cum  a solis  intestinis 
flatu  distentis  illa  venisset,  tum  suscepta  praepostere 
a viris  etsi  celebribus  paracentesis , tum  sectio  anato- 
mica convicit  : ut  igitur  non  tam  facilis  sit  tympaniae 
ab  ascite,  per  fluctuationis  absentiam  distinctio,  quam 
quidem  vir  clarus  praetendit.  Ventris  cum  utriusque 
manus  vola  sustentatus  et  quasi  ponderatus  tumor  , 
in  pneumatosi  longe  certe  levior , quam  in  ascite.,  est. 
Aquarum  vero,  aut  conspicuae  visceris  obstructi  molis, 
aut  faecum  plurimarum  in  intestinis,  simul  cum  aere., 
praesentia,  hoc  signum  utique  elidit.  Ventrem,  supino 
aegroto,  in  tympania  non  subsidere  , verum  est ; sed 
ubi  in  ascite  aquis  ilie  plenissimus  est,  mollescit  qui- 
dem tumor;  non  tamen  subsidet.  Pulsum  hoc  in 
morbo  pleniorem  esse  atque  duriorem,  quam  in  ascite, 
monente  alio  , percipimus  ; sed  certe  in  ultimo  hoc 
morbo  pulsus  aliquando  vibrantes  ac  plenos  observa- 
vimus. Caeterum  in  pneumatosi  perenni  quidquam 
provecta,  et  aestus  internus,  et  silis,  oculorum  caligo, 
vertigo,  dyspnoea,  suffocatio,  cordis  palpitatio,  lipo- 
! thymiae,  singultus,  vomitus,  ileus  ipse,  frequenter  oc- 
currunt. Alvus  plerumque  certe  pertinaciter,  et  octo, 
aliquando  et  plures  per  dies  obstructa  est;  in  duabus 
interim  aegris  Viennensibus  hoc  a morbo  prehensis, 
alvus  fuit  liquida  ; a flatu  et  faecibus  extensa  maxime 
intestina,  non  modo  paries  vicinas  , sed  vasa  quoque 
propria,  cum  periculo  gangraenae,  atque  ductum  ali- 
quando choledochum  , ut  et  icterus  abhinc  venerit  , 
i comprimunt.  Secretio  urinae,  quam  in  ascite , abun- 
: dantior  in  genere;  etsi,  prout  alibi  monebimus,  non 
in  omni  hydrope  lotii  excretio  imminuta  sit.  Urina 
tamen  pauca  saepe,  rubra  , stranguriosa.  Vitam  aegri  , 
tam  flebilem,  amare;  mortem  vero,  etsi  tantarum 
finem  miseriarum  , quam  maxime  abhorrere  sueverunt. 

§.  DCCXXI.  Pneumatosis  perennis  abdominalis . 

Fneumatosin , in  qua  fluida  elastica  in  ipsius  cavo 
\ abdominis , extra  canalem  cibarium  , nisi  forsitan  lae- 
| sum  , exesum , erosum  , perforatum  , gangraenosum , 

\ haererent  , Viri  celebres  negarunt.  In  multis  nempe 
[ hoc  a morbo  defunctis,  instituta  paracentesi,  nec  flairi- 

ina  vulneri  admota  regrediente  ab  aere  moveri  est  visa; 
nec  subsedit  abdomen;  intestina  vero  erant  flatu  tur- 
gidissima. Quod  si  tamen  per  cutem  externam  , con- 
tusam, attenuatam,  aer  atmosphaericus  , quin  fibra- 
rum in  illa  separatio  pateret  , multoties  penetraverit 
(§.  DCCVII.)  ; cur  denique  membranaceus  ille  tubus, 
qualicunque  demum  a causa,  maxime  vero  a praeci- 
piti  ac  inaequali  per  flatus  extensione  violentiam  pas- 
sus, spatiola  fibrarum  intermedia  his  ipsis  constanter 
permeanda  denegaret  ? Nemo  etiam  ea  , quae  supra 
retulimus  (§.  DGCXY.)  pneumatosis  intestinalis  exter- 
nae, unde  facile  contentus  in  cellulis  aer  sibi  viam  in 
abdominis  cavum  parare  potest _,  exempla  in  dubium 
revocabit.  Nec  , dum  aliis  in  cavis  corporis  aerifor- 
mem  materiam  vel  secerni  , vel  etiam  sine  putredine 
evolvi  concedimus  (§.  DCCiV.),  ratio  subest,  cur  soli 
cavo  abdominis  hanc  ipsam  facultatem  tribuere  recu- 
semus. Neque  etiam  aer  externus  , in  cavum  abdo- 
minis , in  vivo  adeo  homine,  sub  paracentesi  irruens., 
unquam  aut  sonum  edidisse  aut  tympaniam  indu- 
xisse visus  est.  Ad  hepatis  partem  convexam  , bullas 
copiosas , — ipsam  fellis  vesiculam  aere  repletas  culter 
anatomicus  detexit  , ex  quibus  diruptis,  eidem  abdo- 
minis in  cavum  via  iterum  patebat.  Ex  feminae  tym- 
paniticae aperto  abdomine  aer  cum  sibilo  exivit,  ven- 
terque illico  subsedit.  Viri  egregii  testimonio,  ex  aperto 
ventre  tympanitico  non  solum  flatus  statim  erumpe- 
bant; verum  etiam  intestina  tantopere  ab  illis  erant 
distenta : ut  femoris  crassitiem  certis  in  locis  adaequare 
viderentur  , a compressione  tandem  dirupta.  Cum  acu 
apertum  abdomen  ex  pneumatosi  tumens  , post  ma- 
gnum satis  sonum  quem  edidit  _,  in  totum  subsedit. 
Singula  vero  haec  et  illis  tympaniticorum  in  cadave- 
ribus , quorum  intestina  sine  omni  laesione  reperta 
fuerunt,  locum  invenerunt. 

§.  DCCXXII.  Fallacia  signorum, 

Pneumatosin  abdominalem  cum  resonitu  evidentiore^ 
cum  tumore  magis  aequabili  incedere;  flatus  vero  ra- 
riores rainusque  levantes,  dolores  abdominis  exterio- 
res , ac  tandem  alvum  minus  pertinaciter  adstrietam 
hic  esse,  posuerunt  graves  nosoiogi.  Additur  his  ab 

alio:  nec  rugitus,  nec  ructus,  nec  crepitus  hic  su- 
besse,  et  ab  alvi,  aut  flatuum  depositione,  nec  molem 
abdominis,  nec  morbi  symptomata  imminui.  Eo  magis 
interirn  veremur,  ne  repetita  satis  experientia  distin- 
ctiones lias  ipsa  stabiliverit:  quo  certius  est,  tam  z‘/z- 
teslinalem , quam  abdominalem  pneumatosin  frequen- 
tius complicari.  Inaequalem  ac  protuberantem  a tu- 
more flatulento  unius  vel  maxime  extensi  intestini, 
fieri  ventrem  , et  nos  sumus  experti ; quin  tamen  ? 
praeter  unum  hoc,  verae  tympaniae  symptomata  cae- 
tera  comparuerint.  Senex  Bruche  ali  ensis  herpetica  im- 
petigine a prima  juventute  obsessus,  quoties  haec  a 
cute  disparuisset,  ad  intestini  coeci  regionem  expertus 
est  tumorem  capite  infantili  aequalem  , renitentem  , 
elasticum,  sub  digitis  crepitantem,  saepius  coaxan- 
tem , a percussione  resonantem ; coniparente  iterum 
ad  cutem  herpete,  venter  hujus  viri  aequalis,  tracta- 
b lis  , nec  mole  peccans  , tanti  nobis  morbi  vestigia 
vix  ulla  amplius  exhibuit.  Facile  etiam  ventriculi,  vel 
intestini  saccus  amplissimus  atque  elasticus,  abdomi- 
nis se  fornici  sat  late  accommodat  , caeteraque  inte- 
stina , ut  aequale  satis  abdomen  videatur,  a se  re- 
pellit; ac,  si  omnis  fere  intestinorum  canalis  flatu 
quam  maxime  turgeat:  non  est,  cur  venter  universus 
aequaliter  non  tumeat.  Accedit,  quod  in  vera  etiam 
pneumatosi  intestinali  frequentius  aut  pauci  aut  nulli, 
quam  multi  flatus  secedant;  quod  in  casu  etiam,  quo 
aer  in  cavo  abdominis  haeret  , alterius  fluidi  elastici 
per  intestina  rejectio  ventris  molem  ac  symptomata 
morbi  imminuere  non  minus  possit,  quam  debeat; 
quod  infidum  satis  sit  aegrorum  de  doloris  sede  plus 
aut  minus  profunda  judicium;  et  quod  tandem  vel  in 
ipsa  tympania  intestinali , prout  supra  ( §.  DCGXIX.  ) 
innuimus  , alvus  aliquando  fuerit  ac  saepe  sit  adstri- 
cta : ut  igitur,  quod  dolenter  fatemur,  abdominalem 
inter  ac  intestinalem  pneumatosin  adhuc  claudicet  diu- 
que  claudicatura  sit  diagnosis. 

§.  BCCXXIII.  Hydropneumatosis. 

Sub  ipso  hydrope , elasticum  hinc  inde  fluidum, 
etsi  hoc  rarum  satis  esse  nos  quoque  fateamur,  in 
cava  corporis  telamque  cellulosam  evoivitur  ( tympani* 

tes  asciticus  Sauv.).  Cum  hydrope  anasarca  pneuma- 
tosm,  licet  nec  putredo  adesset,  nec  aer  externus  ac- 
cessum habuerit,  vidit  egregius  Angliae  pathologus. 
Cum  uteri  hydrope,  ejusdem  simul  pneumatosis  (phy- 
sometra  liunuda  Sauv.  ) observata  fuit.  Tympaniam  , 
statu  suo  peracto,  in  asciten  aliquando  degenerare, 
seu  potius  hanc  sibi  consciscere  , ante  saeculum  et 
ultra  clarus  Angliae  anatomicus  jam  docuit.  Subtilior 
leviorque  materia  aerea  tunc  superiora  ventris  loca 
tenet,  et  ibi  hic  percussus,  plerumque  resonat.  Quare, 
si  ventrem,  utraque  cum  manu,  loco  aquis  superiore, 
amplectimur  r vesicae  quasi  ab  aere  extensae  molli- 
tiem tumor  hic  habet.  Mutata  etiam  aegri  positione  , 
qui  locus  antehac  levior  videbatur,  ponderosior  nunc 
est,  atque  vicissim.  Tympanitica  dissecta  , vix  admoto 
cultro,  plurimi  mox  se  flatus,  cum  impetu  exitum 
quaerentes  , postea  vero  aquosus  humor , obtulerunt. 
Fluidum  illud  elasticum  flammam  admotam  exstinxit. 
Frequenter  interim  sine  aquis  effusis  intestina  sunt 
tympanitica:  exemplo  etiam  pueruli,  cujus  ventriculus 
flatu  distentissimus,  intestina  vero  admodum  pellucida 
fuerunt  , acuque  puncta,  illieo  collapsa  sunt.  In  puel- 
lae novem  annorum,  tympaniticae,  abdomine,  nec 
guttam  quidem  aquae  repertam  fuisse  , testimonium 
exstat  ; ut  igitur  magni  quondam  Galliae  pathologi  , 
dicentis  : » vix  sincerum  flatum  sub  abdomine  , citra 
humoris  permistionem,  unquam  fuisse  animadversum  », 
assertio  fundamento  destituta  collabatur. 

§.  DCCXXIV.  Pneumatosis  genitalium. 

Si  loci  respectu  pneumatosis  divisionem  illustrando 
prosequamur;  praeter  paries,  quas  hucusque  nomi- 
navimus, ac  inter  quas  intestinorum  tubus,  a fauci- 
bus ad  anum  usque  extensus,  nec  non  tela  subcuta- 
nea : frequentius  pneumatosin  patiuntur,  genitalia  tum 
virorum,  tum  maxime  feminarum  hinc  inde,  ac  sae- 
pius, quam  medicorum  ad  cognitionem  id  veniat,  hoc 
a morbo  [aedoeop sophia  S.)  detinentur. 

§.  DCCXXV.  Pneumatosis  genitalium  virilium. 

Ac  virilis  quidem  sexus  interdum  , non  modo  sub 
coitu  5 loco  seminis,  flatus  per  urethram  ejaculat;  sed 

sub  nisu  quoque  ad  alvum  urinasque  deponendas,  foe- 
tidam , his  similem  in  omnibus  aeriformem  materiam 
expellit  ; aut  per  fistulas  atque  ductus,  ex  vesica  cum 
perinaeo  communicantes  , amittit.  Tres  viros  nos  ipsi 
tractavimus  , atque  alii  quidam  consilium  nostrum  pe- 
tierunt , ex  quorum  urethra  , ut  in  oratione  acade- 
mica  de  vesica  urinali  ex  vicinia  morbosa  aegrotante 
fusius  quondam  exposuimus  , flatus  non  minus  quam 
per  anum,  foetidissimi,  secedebant.  Viri  exemplum 
exstat  , qui  colicis  doloribus  aliquoties  in  anno,  cum 
borborygmis , tensione  abdominis,  adflictus , flatus  ex 
pene,  quasi  solenni  et  consueta  e via,  saepe  cum 
urina  , saepe  sine  hac  , excrevit.  Jam  ipse  medicinae 
parens  exempla  hominum  adducit,  quibus,  dum  Ve- 
nerem exercerent,  venter  inflabatur;  aliorum,  quibus,- 
eodem  sub  opere  , strepitus  elidebantur. 

i.  DCCXX^  I.  Pneumatosis  feminarum . — P.  vaginalis. 
— )\  uterina.  — Symptomata. 

Frequentius  certe  viris,  feminae  per  vaginam,  fla- 
tus diversae  indolis  , compresso  , vel  sub  coitu  , vel 
sub  corporis  ad  anteriora  versione,  abdomine,  aut  etiam 
corpore  quieto  , verecundae  explodunt.  Vaginalem  in- 
terim  modo  pneumatosin  in  mullis  sistit  , et  quidem 
insontem,  si  aer  atmosphaericus , a vagina  susceptus, 
ostio  istius  , quocunque  demum  modo  maxime  sub 
coitu,  nunc  hiante,  nunc  obturato,  rarefactus,  et 
cum  sonitu  explosus  , aures  offendit.  Vulvae  garruli- 
tatem poeta  vocavit;  — morbosam  vero,  si  flatus 
intestinalis , per  ulcus,  aut  per  fistulam,  ex  recto, 
vel  alio  intestino,  vel  adeo  ex  vesica  simul  exulcerata, 
per  vaginam  , foetidus  , cum , vel  sine  strepitu  ex- 
pellitur , aufugit. 

Alias  vero  ipso  uteri  in  ravo , vel  aer  atmosphae- 
ricus,  vel  fluidum  aliud  elasticum  continetur,  ac  pneu- 
matosin  uterinam  ( Physometra  S.  ) efformaU  Parum 
satis  de  oris  uterini  mutationibus  et  lusibus  apud1  fe- 
minas non  gravidas  intelligiraus  ; ac  rudis  nimis  digiti 
obstetricii  tactus  est,  quam  qui  ad  sinum  muliebrem 
de  iis,  quae  in  viis  ex  utero  in  vaginam  angustis,  sub 
diversa  feminae  conditione,  contingant,  recte  semper 
judicet,  Patent  uteri  periodice  sub  menstrua  secretio- 

lie;  quibuscunque  morbosis  aperti  sunt  profluviis;  sub 
conceptionis  opere,  quidquid  sit  illud,  de  semine  ca- 
ptant; sub  coitu,  etiam  non  foecundo,  nisi  desit  volu- 
ptas^ — sub  masturpatione,  de  illis,  quae  vagina  ejacu- 
lat , participant : et  quamvis  labia  uterina  connivere  , 
tactus  affirmet  ; certe  nullo  non  tempore  , mulieris  , 
nisi  gravidae  , penetrabilia  plus  minus  hiant.  Copiosa 
igitur  pneumatosis  uterinae  , non  tam  in  virginibus  , 
quam  in  mulieribus  partum  jam  expertis  , inprimis 
autem  vetulis,  — etsi  fuerit  qui  haec  quondam  negaverit, 
exempla  , medicinae  a primordiis  ad  nostra  usque 
tempora,  exstant.  Post  partum  vel  maxime,  post  abor- 
tum, vel  tempore  menstrui  fluxus,  post  grandes  uteri 
haemorrhagias,  aer  frigidus  feminam  circumambiens , 
aperto  adhuc  satis  ore  uteri  , — quidquod  sub  ipsa 
graviditate,  ut  exemplo  constat,  hujus  visceris  se  cavo 
facillime,  vel  membranas  foetus  inter  et  uterum,  quo 
loco  aquae  sic  dictae  spuriae  in  gravidis  aliquando 
colliguntur,  cum  abortus  periculo,  insinuat  (quod  spi- 
ritu flatuiento  repleri  medicinae  fundator  definivit); 
clausoque  forsitan  per  spasmum,  grumum  sanguinis, 
tenacem  per  pituitam,  prolapsum,  callum,  per  distor- 
sionem, vel  alium  in  modum,  ejusdem  ostio,  rarefa- 
ctus, uterum  distendit;  ac  citius,  aut  tardius,  flexo  ad 
anteriora  puerperae  abdomine,  compressus  aer,  data 
porta , et  saepe  cum  fragore,  exploditur.  Quin  ullum 
vel  in  vagina,  vel  in  utero  vitium  a morte  patuisset; 
celebris  quondam  Angliae  chirurgus,  dum  viveret  mu- 
lier, aerem  in  iisdem  latuisse  observat : tresque  alias 
mulieres  , quae,  simili  sub  statu  , aerem  retinere  in 
utero  non  poterant,  commemorat.  Aerem  atmosphae- 
rieum  in  siphone  alio  cum  liquido  simul  contentum  , 
atque  vaginae  injectum  , in  ipsum  uteri  cavum  pene- 
trasse , — hoc  viscus  autem  exinde  , spatio  quatuor 
horarum,  ad  tantam  molem,  ac  si  foetum  octimestrem 
gestaret  , sub  doloribus  intumuisse , ac  non  nisi  aere 
pudendis  exploso  tandem  subsedisse  , legimus.  Aliud 
vero  erit,  si,  ore  uteri  quidquam  magis  custodito,  gas 
quoddam  , aut  ex  liquido  hic  stagnante,  — quod  sub 
fluore  albo,  ulceribus  uteri  venereis,  facilius,  duarum 
mulierum  his  affectarum  exemplo,  contingere  videtur; 
aut  ex  foetu  , placenta  , grumo  sanguinis  , in  utero 

relictis,  putrefactis,  evolvitur;  aut  ex  integra  quidem, 
sed  morbose  excitata,  uteri,  vel  forsitan  et  tubae,  su- 
perficie secernitur;  aut  ex  recto,  vel  colo  intestinis  , 
uterique  pariete  posteriore  concretis,  exesis,  in  cavum 
visceris  prolifici  proficiscitur.  Exemplum  molae  flalu- 
lentae,  cum  impetu  ex  utero  in  terram  propulsae,  — ac, 
prae  levitate,  ex  ista,  pilae,  aere  distentae,  instar,  re- 
silientis , Archiater  quondam  Lotharingiae , de  morbis 
ex  colluvie  serosa , bene  meritus,  conservavit.  Massam 
pinguem  femina^n^eur,  menstruis  inordinatis  aliquam- 
diu adflicta,  innumeris  vesiculis , partim  aqua  crocea  , 
parti m solo  spiritu  rep letis  instructam,  ex  utero  excrevit. 

In  quovis  tamen  casu  , tumor  ac  tensio  in  regione 
hypogastrii  elastica,  a percussione  sonora,  ardor,  dolor 
rodens  et  pungens  , versus  inguina  vaginamque  ten- 
dens, interdum  sitis  , horripilatio,  febricula  ad  vespe- 
ras aucta,  anxietates,  oriuntur.  Magni  quondam  uxor 
medici  germani  hoc  morbo  laborans  , intolerabilem 
cruciatum  et  dolorem  accusavit,  qui  a pectine,  ob 
uteri  inflationem,  imoque  ventre  aci  septum  transver- 
sum et  inguina  excurrebat  ; ut  pene  dolore  enecare- 
tur , nec  posset  vel  crus  , vel  se  ipsam  in  ullam  par- 
tem movere.  Post  llatuum  explosionem  tumor  hypo- 
gastrii imminuitur  ; iisdem  per  dies  suppressis  , mox 
denuo  augetur.  Cum  fragore  vero  et  cum  tetro  foe- 
tore,  quarundam  ex  uteris  flatus  prorumpunt,  sequente 
istos  subinde  ichorosa  , flocculenta  materia.  Levitas 
uteri  , unius  manus  cum  digito  explorati,  alterius  vero 
cum  apice  ad  funclum  et  exterius  perculsi  , differen- 
tiam pneumatosis  uterinae  a graviditate,  nisi  hac  for- 
sitan , vel  abdominis  etiam  hydrope  , praesente  , ali- 
quando constituet;  et  quando  abdomen,  ab  ascite 
necdum  completo,  sub  decubitu  mulieris,  quodammodo 
subsiclet  atque  mollescit  ; contrarium  cum  utero  tym- 
panitico locum  habebit.  Non  paucae  mulieres,  utero  sic 
adfectae  , menstruis  aut  parce,  aut  nunquam  fluenti- 
bus, ultra  praescriptum  graviditati  terminum  sese  gra- 
vidas putantes,  modo  flatus,  aut  aquas  ex  pudendis 
internis  excreverunt.  Archiatri  quondam  Austriaci  te- 
stimonio , duae  mulieres  , a pluribus  annis  laborave- 
rant fluore  albo.  Effluens  materia  penitus  ichorosa  , 
putridissima  , vaginam  et  pudendorum  labia  corrosit. 

Continuus  aderat  ardor  dolorque  rodens  et  pungens 
in  hypogastrio.  Variis  intervallis  magnae  anxietates  , 
tenesmi  uterini,  et  dolores  versus  inguina  et  uteri  va- 
ginam tendentes  accesserunt.  Post  lias  anxietates  hos- 
que  tenesmos  , ortum  fuit  leve  animi  deliquium  ; a 
quibus,  plures,  foetidissimi  flatus,  magno  cum  strepitu 
et  summa  cum  violentia  per  anteriora  ex  utero  expio* 
debantur ; mox  vero  sequebatur  materia  saniosa  , 
flocculenta,  ignis  instar  rodens , corrodens.  Post  mor- 
tem, uterus,  scalpello  dissectus,  magnus,  durus,  elasti- 
cus , aerem  dedit  cum  violentia  prorumpentem  ; ut 
unus  ex  adstantibus  mox  in  animi  deliquium  inciderit, 
ac  eruginosa  vomuerit.  In  utero  vero  fuit  exulceratio. 
Ejusdem  orificium  penitus  fuit  induratum,  concretum; 
ex  ea  vero  parte,  quae  cavum  spectabat,  corrosum. 
In  altero  cadavere,  sanguis  grumosus,  polyposus  , os 
uteri  obstruxerat.  Lac  adeo  secretum  fuisse  in  mam- 
mis mulieris,  cui  modo  uterus  inflatus  fuit,  Vir  sum- 
mae dignitatis  cum  exemplo  comprobavit.  Dignum 
attentione  est  illud  , matronarum  scilicet  duarum  agri 
Patavini  nobilium,  quae,  diu  infecundae  tandem  con- 
cepisse,, expertis  viris  sunt  visae  ; sed  flatus  copiosos 
quidem  , loco  foetuura,  ex  utero  excluserunt;  ab  eo 
vero  tempore  mox  prolem  utraeque  conceperunt.  In 
ipsa  uteri  substantia  non  minus,  ac  ejus  in  cavo,  em- 
physemata nascuntur. 

§,  DCCXXVII.  PnewnaiQsis  ulcerosa. 

Sed  non  solo  in  uteri  cavo,  verum  etiam  in  quovis 
alio,  vel  ab  ulcere  maligno,  vel  a carcinomate  obses- 
so, ex  his  ipsis  gas  hepaticum  animale  excerni,  docent 
pneumatosis  hac  ex  causa  generatae  exempla.  A tussi 
violenta,  convulsiva,  Lethale  emphysema  exortum,  cu- 
jus tamen  causa,  post  mortem,  in  ulcere  pulmonum 
reperta  fuit.  Quod  si  ad  traumaticum  emphysema  hoc 
magis  spectasse  videatur;  in  vivo  adeo  liomini  , Viri 
Angli  consilio,  pectoris  paracentesis  instituta  fuit:  sub 
qua  ingens  fluidi  elastici  copia  e thorace  explosa  , et 
sanitas,  donec  febris  hectica  ex  ulcere  latente  succe- 
deret, restituta  videbatur.  Abscessus  aeriformi  materia 
repleti,  a celebri  Angliae  chirurgo  descripti  sunt. 


PNEUMATOSIS 


$7 

§.  DCCXXVIII.  Causae.  — Causae  emphysematis.  — 
Aer  in  Ventriculo  sano;  — morbosus.  — - Pneumatosis 
energica.  — Pneumatosis  adynamica.  — - P nem  na- 
to sis  spasmodica.  — Pneumatosis  mechanica. 

Sub  specierum  expositione,  pneumatosis  causas  par- 
tim  jam  adduximus,  quas,  cum  aliis,  saltem  hucusque 
cognitis,  hic  in  unum  contractas,  ordine  clariore  exponi 
juvabit. 

Duplicis  naturae  emphysema  esse  cHximus  (§§  .DCCV1I, 
DCCVI1I.):  cujus  unum,  atmosphaerico  ab  aere;  alte- 
rum , ex  fluido  elastico  alio  originem  trahit.  Magna 
hinc  utramque  inter  speciem  diversitas  intercedit;  ae 
si  illa  inter  traumaticas , ac  locales  laesiones  prunum 
locum  obtinet;  altera  ex  morbo  vel  totius  compagis, 
vel  partis,  et  ex  chemicae  mislionis  mutatione  scaturit. 
Secundae  hujus  speciei  exemplum,  simplex  in  animali 
sub  antlia  pneumatica  inflato,  et  ad  cutis  diruptionem 
turgente  habetur  ; sublatae  nempe  pressionis  atmo- 
sphaericae  effectu,  quoad  indolem  aeriformis  materiae 
i sic  obtentae  , necdum,  quod  sciamus,  satis  examinato. 

! Aha  hujus  speciuiina  , secundum  fluidi  elastici  mor- 
i bose  secreti,  vel  etiam  evoluti,  diversitatem  se  habent. 
Pneumatosi  telae  cellulosae  traumaticae  subjecti  magis 
sunt  homines  macilenti , ac  paries  adipe  modo  pauco 
i instructae.  Hinc  capitis  pars  posterior,  lateralis,  ambo 
s latera  thoracis  , a vulnere  suscepto,  aeris  insinuationi 
i magis  apta  sunt;  quando  et  brachia,  et  femora  , et 
i nates,  et  fornix  abdominis,  ejusdem  ingressui,  repleto 
i jam  ab  adipe  textu  eorum  subcutaneo,  magis  resistunt, 
i Vulnera  obliqua,  sinuosa,  aeri  magis  patentia,  aerem 
j aliquando  susceptum,  ne  denuo  aufugiat , coacervant, 
ac  loci  calore  rarefactum,  cacteris  , per  spatia  cellu- 
3 losa,  partibus  transmittunt.  Cutis  contusae,  extensae, 
distractae  , nimia  tenuitas  fibrarumque  dehiscentia  , 
oculis  quamquam  vix  manifestae  , telam  cellulosam 
► haud  satis  custodire,  ac  prementi  atmosphaerae  tran- 
i situm  cedere  observatur.  Nec  partes  internae  , quas 
i aer  atmosphaericus,  — exemplo  uteri,  a partu  adhuc 
aperti,  allidit,  — aut  quas  post  illatam  jam  vioien- 
i tiam , fluidum  elasticum  transparens  permeare  conti- 
j nuat , exemplo  tracheae,  bronchiorum,  sub  tussi  for- 

tiore  — intestini,  per  vermes,  venena,  drastlca  ^ 
abscessus,  ulcera,  — urethrae,  vesicae,  per  praegressas 
suppurationes  , ad  internam  superficiem  laesorum  , 
exesorum  , satis  tutae  sunt.  Transeunt  autem  flatus 
faciliore  modo  ex  intestino  recto  in  vaginam  , aut 
urethram  exesas  , cum  illis  sphincter  ani  potentius 
resistat.  Sub  maxima  intestinorum  extensione  per  fla- 
tus , interna  illorum  membrana  findi  , lacerari  ; et 
aeriformis  materia  in  cavo  intestini  contenta,  in  hujus 
telam  cellulosam  intrare,  et  pneumatosin  enterophyso - 
dem , ipsamque  abdominalem , producere  potest. 

Cum  cibis  non  minus,  quam  cum  potu,  aeris  pars 
atmosphaerici,  quantacunque  sit^  aliqua  saltem  ad  sto- 
machum descendit.  Major  illius  quantitas  huic  organo 
inducta,  ad  vomitum  idem,  vel  sano  iu  homine,  con- 
vellit. In  hujus  cavo  aer  partim  rarefactus,  expansus  , 
viam  legit  aut  oesophagi,  aut  pylori  ; partim,  novas 
combinationes  expertus  , pristinam  cum  aliis  indolem 
commutat.  Non  solum  animal,  quod  aerem  sub  media 
valetudine  per  oesophagum  eructat,  est  homo;  atque 
hucusque  id,  si  modo  cum  moderamine  fiat,  morbo- 
sum esse  censendum  non  erit.  Subactionem  ciborum 
a fermentadone  vel  minime  pendere,  nunc  notum  est. 
Sub  illa  tamen  et  aeris  atmosphaerici,  ciborum  inter- 
stitiis latentis,  portionem  liberari , et  alias  , pro  cibo- 
rum indole  diversas,  aeriformes  materias  evolvi,  leges- 
que chemiae  animalis  , sola  tamen  conjunctura  diffi- 
culter eruendas , lue  sequi  , indubium  est.  Aerem  re- 
quiri atmosphaericum  , qui  tubi  cibarii  actionem  suo 
cum  stimulo  excitet,  obsoleta  nunc  est  hypothesis.  Sed 
quae  non  ita  pridem  prolata  fuit  sententia  : nullum 
sub  statu  sano  aerem  in  illo  viscere  contineri  , nisi 
perfectam  valetudinem  a conditione  humana  prorsus 
quis  excludere  contendat  (etsi  intestina  in  vivente  ani- 
mali diametrum  tam  amplam  , ac  in  cadavere  nou 
offerant)  admittenda  non  videtur. 

Qualemcumque  vero  usum  habeat  vel  paucus  aer 
atmosphaericus  per  oesophagum  non  explosus  , vel 
evolutae  hic  loci  materiae  aeriformis  major,  ut  vide- 
tur, porlio  ; si  ob  ventriculi  inertiam  , ob  bilis  defe- 
ctum , tenuitatem  , ob  copiam  , indolem  ingestorum 
peccantem,  ob  cibos  nempe  tenaces,  mucidos,  olera- 


PNEUMAT0S1S 

ceos,  leguminosos,  pisa,  fabas,  lenticulas , ob  pulticu- 
las, pisces  maritimos,  alios , exsiccatos,  fructus  horaeos, 
dulcia,  mellita,  pinguia,  ovilla  et  vervecina. — maxime 
si  his  frigidus  superingeritur  potus,  ve!  alias  ob  causas, 
ciborum  subactio  languescat  , retardetur , aut  nulla 
sit ; fermealauo  nunc  acicla  , nunc  putrida  succedit, 
ac  ingens  hic  loci  flatuum  evolvitur  copia.  Praeter 
illam  vero  saburralem  materiam  , sub  debiliore  ac 
morbosa  tubi  cibarii  actione,  liquida  hic  secreta,  sta- 
gnantia, facile  nunc  principium,  ut  vocant,  azo licum , 
carbonicum  , amniomacum  , hydrogeniurn  , evolvunt  , 
basi n scdicet  specierum  aeriformium  , quae  non  nisi 
caloris  expansivam  materiam,  ut  aeriformia  fiant,  re- 
quirunt. Hinc  ex  repressis  alvi  fluxibus  putridis,  in» 
primis  per  opium  praepostere  porrectum  , toties  me - 
teonsmusj  ac  a febre  periodica,  sine  debito  respectu 
sanata,  tympanitis.  Ex  placenta  diutius  in  utero  reli- 
cta, puti etacta,  ex  lochiis  retentis  , ex  vermibus  cor- 
ruptis, et  a bilis  vesicula  laesa,  et  felle  in  abdominis 
cavum  effuso,  similia  sequuntur.  Potentissimam  simul 
ac  communissima m fluidi  elastici  evolvendi  causam  , 
in  faece  , seu  fermento  positam  esSe  novimus.  Ex  pa- 
tricia quidem  fernientatione  , ubique  corporis  aerifor- 
mem  materiam  evolvi  , ac  in  telam  cellulosam  , vel 
in  cava  corporis  effundi  posse  , sat  notum  est  exem- 
plo corruptionis  a morte  submersorum,  gangraenae , 
aut  sphaceli  , emphysema,  meteorismum  producentis. 
Post  morbos  acutos,  variosque  alios,  defuncti  homines 
saepe  mora  temporis  brevissima  sic  turgent  abdomine, 
ut  feretro  includi  recusent.  Post  corruptum  penitus  in 
uteio  foetum,  membranae  hujus  , a putrido  vapore 
adeo,  ut,  matris  e sinu  eductae,  dissilirent,  distentae 
fuerunt.  Foetus  in  totum  putridus  , octo  per  dies  in 
pelvi  materna  haerens,  ipsam  parturientem  in  emphy- 
sema conjecit. 

Ex  humoribus  muscosis  , lymphaticis  , plures  sane 
fluidi  elastici  species  evolvi  queunt  , quin  corruptio  , 
putredo  hos  pessumdet.  Mucus,  ab  oxygenio  accedente, 
in  albumen  condensatur  , cui  posthinc  caloricum  , et 
azotum,  aut  hydtogenium  combinatum,  in  gas  quod- 
dam illud  convertitur.  Non  sine  ratione  hinc  gas  il- 
lud, loco  foetus,  ex  utero  prorumpens,  interdum  ex 

muco  hujus  visceris  , tali  modo  chemico  combinato  , 
aliquando  derivabitur.  Aeriformis  materia  ex  ulceribus 
malignis,  earcinomaticis,  ad  loca  gangraenosa,  evoluta, 
hepaticum  sistit  principium  , ab  hepatico  communi  in 
eo  diversum,  quod  non  verum  sulphur,  sed  substan- 
tiam albam  , squamosam , acidi  salis  puri  ope  inde 
evolutam  exhibeat.  Nonnunquam  vero  gas  hydroge- 
nium,  aut  azoticum  his  ex  ulceribus  evolvitur  ; unde 
foetor  ille  retricus  flatuum,  quos  vagina  interdum,  vel 
urethra,  vel  fauces  ulceribus  obsessae,  vel,  absque  ma- 
nifesta superfieierum  laesione,  sub  morbosa  secretione 
modo  constitutae  , — qui  et  foetorem  ex  ore  puero- 
rum, vermibus  adfectorum  referemus,  exspirant,  intel- 
ligitur;  ut  saepius  ad  partium  superficies  irritatas,  in- 
ternas, id  ipsum,  quod  sub  statu  sanitatis  in  piscium 
vesica  fieri  notum  est  (§.  DCC1V.),  contingat.  In  ipso 
contextu  celluloso  subcutaneo  , ejusmodi  secretionem 
fluidi  elastici , foetidissimi  , locum  habere  , exemplo 
puellae  docemur,  quae  in  morbo  extremo,  post  infla- 
tionem corporis  undatim  crescentem  , per  omnem 
truncum  extensam,  a pressione  crepitantem,  ad  cutem 
abdominis  vix  incisam  , intolerabilem  ex  vulnusculo 
foetorem  mox  sparsit  , a quo  tumor  ille  universus 
evanuit.  Quod  si  talia  in  ipso  cavo  peritonaei  locum 
habuerint}  nascetur  pneumatosis,  qruam  abdominalem 
nominavimus:  quam  rem  vir  clarus  quondam,  dicen- 
do: a convexum  intestini,  non  minus  aptum  esse  ge- 
nerandis flatibus,  quam  ejus  concavum , » vel  et  « fla- 
tus non  semper  ex  aere  esse,«  succincte  expressit. 

Hoc  solo  jam  argumento  elucet,  qua  ratione  pneu- 
matosis, in  robustis  caeterum  hominibus,  ex  consueti 
aut  naturalis  fluxus  sanguinei  suppressione,  sub  pulsu 
pleno  ac  duro  , hypersthenieam  aliquando  originem 
duxisse  , ac  a methodo  debilitante  auxilium  assum- 
psisse potuerit.  Non  mirum  hinc  esse  dicamus  , quod 
ex  ipsa  enteritide  tympani tis  oriri  sit  visa  ; ut  quae  , 
meteorismum  potius  sistens,  communissimum  in  peri- 
tonitide ac  febre  sic  dicta  puerperali  symptoma  est. 
Ipsa  colica , seu  melius  enteralgia , hydropem  aliquan- 
do reliquit,  ac  eodem  ex  fonte  meteorismum:  scilicet  b 
ubi  phlogosis,  saepe  praetervisa , sub  morbi  principio  t 
intestina  prehenderit.  Sub  ipsis  ad  haemorrhoides  :> 

moliminibus*  flatus  magis  urgent;  ac  sexui  sequiori , 
ubi  menstrua  imminent  * uti  diximus,  venter  mflalus 
turget  magis  quam  ex  uteri  volumine  quidquam  tunc 
aucto  turgere  possit.  Egregie  huc  facit  virginis  tym- 
paniticae historia  * a celebri  Ecti/iburgensi,  medicinae 
quondam  professore  relata : ut  quae  virgo,  liaemor- 
rhoidibus  pridem  subjecta,  his  suppressis,  in  gravissi- 
mam pneumatosin,  cuicunque  remedio  rebellem,  inci- 
dit ; cum  vero  sanguis  iterum  ex  ano  fluxisset  , etsi 
non  multus,  a morbo  in  integrum  restituta  fuit.  Non 
pauca,  tympaniae,  ex  menstruis  subito  suppressis  exem- 
pla sunt. 

Fibrarum  muscularium  ventriculi,  intestinorum,  ato - 
niam  plerique  scriptores  medici  ut  causam  pneumato- 
sis  potissimam  considerant;  ac  reciproca  sane  est  fla- 
tuum , in  virium  jactura  inducenda,  potentia.  Sexui 
femineo,  citra  hydropem,  quam  maxime  familiaris 
est  tympanites;  et  potissime  in  hanc  incidunt,  qui  ad 
hydropem  asciten  inclinant.  Vita  sedentaria  certe  fer- 
tilissima flatulentiae  habitualis  * per  vices  redeuntis  , 
mater  est ; etsi  apud  homines  debiliores,  flatibus  cae- 
terum  subjectos,  exercitium  etiam  corporis  justo  ve- 
hementius , calore  scilicet  aucto,  eosdem  magis  pro- 
vocet, ac  turgere  faciat.  In  genere  certe  flatus  * vel 
ex  ingestis  immediate,  vel  accedente  stomachi  tubique 
cibarii  energia  infracta,  ex  alimentorum  in  bis  remo- 
randum fermentatione,  atque  ex  relicta  ad  his  faece , 
tam  putrida,  quam  acida,  in  fermentationes  renovan- 
das tara  prompta,,  oriuntur.  Voracitas  hinc  ciborum, 
maxime,  quos  diximus,  vegetabilium,  farinosorum, 
leguminum,  sub  pauco  exercitio  quotidiana  ingestio  , 
neglecta  vel  ex  aviditate,  vel  ex  dentium  jactura,  cor- 
ruptione, masticatio,  potus  nimis  copiosi,  ventriculum 
justo  citius  eluentes,  bilis,  succi  gastrici,  enterici, 
virtutem  infringentes,  cerevisiae  tenues,  non  satis  fer- 
mentatae, vini  junioris,  — materiae  stercoraceae  diu- 
turna in  crassis  intestinis  retentio  , seu  alvi  pertinax 
obstructio,  flatibus  permultis  apud  eos,  quorum  lan- 
guet ventriculus,  a morbo  convalescentes,  excitandis* 
^generandis  sunt  pares.  Certae  substantiae,  quae,  dum 
in  stomacho,  intestinis  obviam  sibi  veniunt,  sese  che- 
mice  decomponunt,  et  sub  ipsa  effervescentia  fluidum 

elasticum  copiosissimum  evolvunt:  magnesiae  non  cau« 
sticae  exemplo  , sub  acido  primarum  viarum  haustae, 
quae,  evolutos  per  flatus,  debilioribus  saepe  molesta 
est.  Non  pauci  sunt  homines,  qui  nequidem  aquis  uti 
possunt  mineralibus  acido  carbonico  ditioribus  , quin 
ventre  non  minus  turgeant  , quam  caput  obnubilari 
persentiant.  Gas  interim  tale  quidquam  fortius  citoque 
evolutum,  ventriculi  ac  intestinorum  fibras  potentius, 
celerius  stimulando  , promptius  ore  exploditur  , abi- 
gitur: vaporis  ex  vino  Campaniae,  cerevisia  probe 
cocta,  haustu  antemetico  evoluti,  et  antiquos  saepe 
flatus  secum  per  oesophagum  rapientis  , exemplo  ; 
quando  e contrario  vapida  cerevisia,  vinum  debilius, 
subacidum  , permanentes  diu  gravesque  flatus  relin- 
quunt. Animalis  cujuscunque  , magna  cruoris  jactura, 
vel  casu,  vel  arte  facta,  exanimati  cadaver,  quo  de- 
mum in  loco  dissecetur  , acrem  in  sanguinis  recepta - 
culis  offerre  , praestaus  quondam  Galliae  aeademicus 
expertum  se  dixit:  — Vena  quacunque  majore,  ve- 
lati canis  alicujus,  incisa,  et  sanguine  ad  mortem  usque 
depleta  , in  aperto  cadavere  varias  arterias  et  venas 
aere  tumere , ut  recentior  de  his  scriptor  asseruit,  — 
ulterioribus  res  digna  experimentis  videtur.  Potatores, 
maxlrrie  spirituosorum  , frequenter  tympaniam  incur- 
runt. Consuetissimum  typhi  gravioris,  diarrhoeae,  dys- 
enteriae chronicae,  colici  doloris  flatulenti,  pertinacis 
ilei  , veneni  assumpti,  partus  laboriosi,  abortus,  febris 
intermittentis  , hypochrondriasis  , hysterismi  , icteri 
rebellis,  hydropis  , meteorismus  symptoma  est.  Eva- 
cuatis in  ascite  , paracentesis  ope  , aquis , intestina 
tamdiu  compressa,  flatu  extenduntur;  ac  similia  in 
puerperis,  nisi  ventre  quidquam  per  fascias  firmato  , 
contingunt.  Non  exigui  scilicet  momenti  musculorum 
abdominis  laxitas  est,  uti  multarum  matres  prolium 
persaepe  ostendunt.  Contusio  abdominis  tympanias  in- 
duxit. Insolitae  originis,  nec  visa  nobis,  emphysemata 
sunt , quae  suppressa  cutis  transpiratio  produxisse,  re- 
fertur: Sic  emphysema  hac  a causa  adnotatum  legi- 
mus , quo  ipsae  adeo  mammae  sororiabant.  Summus 
quondam  Germaniae  chirurgus  emphysema  observavit, 
a mento  ad  collum  descendens,  quin  alia  causa  pa- 
teret ; quam  quod  aeger  tres  integros  per  dies  aurae 

frigidae  ac  humidae  fuerit  expositus.  Similis  fere  casus 
iu  medico  Galliae  diario  recensetur.  Ilis  duobus  tamen 
in  exemplis,  gangraena  emphysema  lethale  ex  frigore 
praecesserat. 

Fatemur  interim  , pneumatosin  intestinalem,  prae- 
cipue habitualem  , quod  clari  jam  viri  monuerunt  , 
sine  spasmis  et  convulsivis  adfectibus  vix  posse  expli- 
cari ; qui  tamen  spasmi  , debilitatis  vel  effectus  , vel 
causa  esse  possunt:  ut  a quibus  nempe  aer  intestinis 
includitur,  quominus  vel  sursum,  vel  deorsum  cedat, 
impeditur , et  ut,  continuo  magis  expansus,  intesti- 
norum membranas  ultra  modum  cum  dolore  extendat, 
inducitur.  Enormem  flatuum  copiam  saepe  homines  , 
qui  mullo  a tempore  cibos  minime  hauserunt,  vel  in 
casu  , quo  perfecta  fuit  ciborum  subactio  , emittunt. 
Vel  sola  iterum  hypochondriasis  , hysterismi , non 
minus  quam  asthmatis  spasmodici  , podagrae  , ver- 
miumque tot  flatus  excitantium  , atque  periodici  quo- 
rundam  emphysematum  decursus  consideratio  , hanc 
sententiam,  nisi  ultro  quam  debeat  et  omnes  pneu- 
ijmatods  ad  species  extensam,  abunde  confirmat.  Ma- 
tronae exemplum  refertur  , cui  semel  iterumque  de 
die  , sive  jejunae  , sive  saturae  , in  magnam  efferri 
molem  venter  solebat.  Flatuum  eructatio  per  oesopha- 
gum, haud  parum  consuetudini  tribuenda  est,  qua 
nempe  hypochondriaci,  hystericae  per  horas  interdum 
ventriculum  sibi  vix  non  emulgent,  et  non  modo  ae- 
rem, quem  hic  continet,  explodunt,  sed  et  novum 
quasi  fabricant  , et  illum  , quem  intestina  fovent,  su- 
periora versus  urgent,  atque  peristalticum  sic  motum 
cum  damno  haud  exiguo  invertunt.  Sunt  qui  tantum 
hoc  foedo  in  opere  exercitium  contraxerint,  ut  quo- 
ties de  his  cogitant , pleno  gutture  flatus  centenos  cum 
fragore  expellant.  Drasticorum  remediorum  actio  non 
minus  suo  cum  stimulo,  quam  quod  vires,  evacuando 
nimis,  infringat,  flatulentias , meteorismum  producit. 
In  genere,  nervorum,  animique  pathematum , maxime 
deprimentium  potentia  in  ventris  turbis  flatulentis  pro- 
; vocandis  prorsus  insignis  est.  Sic  mulier  Upsalensis  , 
:ob  domum  in  vicinia  deflagrantem  et  falsum  de  con- 
juge  simul  in  cineres  converso  nuncium  vehementer 
sperterrita  , in  syncopen  et  convulsiones  , postea  vero 

in  ipsam  tympanitidem  incidit.  Quin  ullum  in  victu 
errorem  commiserint,  hypochondriaci,  solo  animo  in- 
grate commoti , flatus  sibi  ac  borborygmos  mirum 
quantum  augeri , laeto  vero  sub  nuncio  fugari  , vel  , 
sjne  omni  explosione,  evanescere  persentiunt.  Celebris 
Parisiensium  medicus,  in  ventre  mulieris  valde  extenso, 
aquarum  fluctuationem  se,  alio  cum  medico  , persen- 
sisse autumans,  paracentesin  abdominis  fieri,  alteram 
in  diem  constituit.  Convenientes  vero  hunc  in  finem 
medici  , omnem  ventris  tumorem  , quin  ulla  evacua- 
tio notabilis  praecessisset,  quasi  subito  collapsum  admi- 
rati sunt.  Nimis  diu  turgorem  genitalium  , quem  non 
sola  semper  lascivia  inducit,  et  mammarum  sororian- 
tium, et  papillarum  erectiones,  ex  sanguinis  has  ad 
partes  (non  sufficiente  ad  tantum  voluminis  incremen- 
tum) affluxu  derivavimus.  Experientia  tandem  docuit, 
resectos  sub  media  erectione  animalium  penes  , prius 
fune  constrictos  , corpora  cavernosa  obtulisse  minime 
a sanguine  repleta  ; atque  si  hoc  phaenomenon  per 
hypo theses  de  vita  propria  , de  inflatione  spastica  , 
explicari  haud  queat,  nervorum  saltem  in  secretionem 
vaporis  expansivi  influxum  promptissimum  id  satis 
manifestat.  Injecta  octavo  nervorum  pari  ligatura  , 
ventriculus  a flatibus  summopere  intumescit  ; ac  in 
permultis  flatulentiis,  meteorismis,  intestinorum  paresis, 
non  sola  atonia  pro  fundamento  est.  Venena  plura  , 
exterius  etiam  , ut  puta  per  ictum,  morsum,  corpori 
adplicita,  cum  ventrem  attollunt,  potissime  nervorum 
id  imperio  efficere  videntur.  Haud  inauditum  est  , 
liuic  inprimis  pneumatosi  spasmodicae  successisse 
icterum , a compressione  scilicet  inter  tunicas  intestini 
duodeni,  valdopere  extensi  vel  contracti  , ductu  cho- 
ledocho. Impetigines  cutaneae  perversa  cum  methodo 
tractatae,  vel  sine  causa  manifesta  dispersae,  variolae, 
morbilli  puerorum,  haud  raro  abdominis  in  nervos  , 
agendo  (senis,  jam  (§.  DCCXXII.)  commemorati,  her- 
petici , non  minus  quam  feminae  tympaniticae  post 
psoram  cum  unguentis  praepostere  sanatae,  exemplis  ) 
meteorismum  inducunt.  Huc  certe  tympaniae  , quas 
consuetarum  secretionum  suppressio  produxit,  perti- 
nent: exemplis  virginis,  cui  fluor  albus  habitualis  per 
balueiun  , in  quo  alumen  solutum  erat  , cohibitus  , 

flatulentam  abdominis  tensionem,  expansionem  cansa- 
vit;  et  mulieris  eodem  fluxu  laborantis,  hoc  vero  per 
adsti  ingentia  privatae  , gravidarum  in  morem  ventre 
inflatae.  Docent  vero  haec  , symptomatice  hinc  inde 
oriri  tympaniam  ; quod  et  mulieri  contigit,  cui  ex 
utero  purulenta  fluxerunt. 

Difficilis  pneumatosis  tuberosae,  hystericae  (§.DCCIX.) 
explicatio.  Ad  partes  solidas,  dum  spasmis  constrictae, 
imperium  in  fluida  deponunt,  corrumpendis  humori- 
bus et  evolvendo  aeri  occasionem  exhiberi  est  dictum  ; 
nec  tamen  suppositam  hanc  liquidorum  corruptionem 
tam  celeriter  , ac  morbi  nostri  phaenomena  docent, 
nasci  posse,  clarum  est.  Hydropem  siccum,  ut  quon- 
dam vocarunt,  noti  gigni  ex  vapore,  sed  ex  Abrarum 
cuspatione  auctove  sic  elatere  illum  oriri  , — ex  ef- 
fectu nervorum  abdominis  irritatorum  eandem  descen- 
deie  et  inflationem  spasticam  sistere,  hac  certe  hypo- 
theses  modo  verba  luce  egena  offerentes.,  rem  minime 
definiunt.  Interim  nervorum  actionem  morbosam  evi- 
denter lue  morbi  subesse,  convenimus  ; ast  vapores  , 
seu  fluidum  elasticum  his  in  tumoribus  non  deesse  , 
se  celeris  secretionis,  ab  irritatione  nervorum  effectum 
offerre  arbitramur. 

De  vitiis  intestinorum  organicis  , quae  modo  fere 
mechanico  aeri  formis  materiae  evolutioni  ac  reten- 

)am  P^U1'^US  i*3  locis  , maxime  vero 
I (§•  XCVIIh) , egimus.  Coarctatio,  inprimis  ab  her- 
nia , compressio,  repletio,  obstructio  constans  tubi  ci- 
anj,  quacumque  ex  causa  inducta,  vel  maxime  huc 
aciunt.  Fit  interdum,  ut  flexura  coli  in  dextro  hypo- 
c on  no,  circa  hepatis  et  ventriculi  regionem,  valde 
e evetur  multumque  creet  molestiae  : cujus  causa,  ut 
vao  magno  jam  visum  est  , in  principio  coli  , quod 
cuca  conflnias  ossis  ilei  , valvulae  coli  et  intestini 
coeci  situm  est,  residet,  eo  quod  conveniente  tono  ac 
ro  oie  systalico  , quo  sursum  pelluntur  excrementa  , 
estitutum,  eorum  copia  infarcitur,  quae  ingentem  fla- 
uum  materiam  suppediat.  In  genere,  viscerum  abdo- 
minalium, inprimis  hepatis,  pancreatis  infarctus,  ob- 
s luctm  , fideles  sibi  comites  flatus  agnoscunt.  Sub 
J is  e iuxu  negato,  vel  morbosa  ejusdem,  aquosae 
sci  icet  ac  fatuae  secretione  , tum  faeces  retinentur 

corrumpuntur ; tum  flatus  , his  perfecte  exsiccatis,  ut 
in  ictero , vix  olent.  Insecuta  ex  praevia  inflammatione 
intestini  durities,  canalis  hujus  diametrum  imminuit, 
restringit,  et  faecum  per  illum  descensum  intercipit; 
superiora  vero  loca  in  saccum  peramplum  extendi 
cogit.  Similem  pseudomembranae , interno  intestini 
parieti  adhaerentes  , effectum  producunt.  Qui  aegri 
paulo  antequam  morbus  evidenter  inciperet  , multa 
ingesserunt,  aut  non  perpauca  postquam  incepit,  porro 
ingerere  perrexerunt, — si  alvus,  ut  hic  fleri  solet,  diu 
fuerit  obstructa  : intestina  saepe  habent  enormi  fae- 
cum quantitate,  flatuum  certe  matre,  repleta.  Sic  plena 
excrementis  ex  dimidia  parte  intestina  fuerunt  ab  alio, 
— a nobis  vero  , in  meteorismo  lethali , per  omnem 
tubum  repleta  simulque  vermibus  infarcta,  conspecta 
sunt.  In  tympanitico  puero  crassa  intestina  faecibus 
adeo  distenta  fuerunt,  ut  colon  sua  mole  jecinori  vim 
attulerit,  referente  id  alio  scriptore.  Major  intestini  a 
tumore  vicino  compressio,  volvulus,  vermium  glomeres, 
polypi , hernia  incarcerata  , aequalem  saepe  effectum 
habebunt.  Cohibendi  flatus  consuetudo  non  paucis  , 
crassa  inprimis  intestina  summopere  extendit : illis 
nempe,  qui  flatibus  per  anum  explodendis  a juventute 
adsueverant.  Est  nempe , quemadmodum  de  rudibus 
jam  diximus,  ita  et  in  flatibus  e%  ano  emittendis,  vel 
maximum  consuetudinis  imperium.  Nobilissima  Hispa- 
niae matrona , a nobis,  num  in  morbo,  quo  tunc  la- 
borabat, flatus  sibi  per  inferiora  secederent?  interro- 
gata ; verecunde,  « nulli  certe  Hispaniae  feminae,  nisi 
prima  sub  educatione  protinus  neglectae  , rem  tam 
foedam  unquam  succedere,  atque  sexus  sui  infantes, 
si  hanc  sibi  permittant,  ruditer  a parentibus,  nutrice, 
castigari  » respondit.  A vero  certe  illi  , qui  de  fla- 
tuum quotidie  sibi  prorumpentium  copia  laetantur  , 
valdopere  aberrant.  Mentionem  lue  meretur  casus 
virginis  , in  flore  aetatis  constitutae,  pro  qua  nostrum 
Vindobonae  quondam  consilium  expetitum  fuit.  A sex 
jam  mensibus  eam  et  tormina  , et  flatus  divexant. 
Saepe  vero  hi  ultimi  vel  media  inter  amicarum  con- 
sortio, quin  id  perciperet,  vel  si  hujus  rei  sensationem 
haberet,  quin  illam  impedire  valeret,  per  anum  sece- 
dunt, nec  ullum  ex  involuntario  hoc  flatuum  secessu 

levamen  , sed  majora  potius  incommoda  , experitur. 
3Non  tamen  ideo  omne  huic  aegrae  in  flatus  alios  li- 
bere per  anum  expellendos  imperium  subtractum  erat: 
nec  faeces  ei  , aut  insciae  , aut  nolenti  secedebant  : 
quam  ob  rem  , sphincteris  ani,  non  quidem  paralysin, 
majorem  tamen  inertiam  subesse  credentes,  decoctum 
corticis  quercus  vinosum  , pro  fomento,  et  similis  in- 
dolis injectiones  in  anum;  in  genere  vero  quae  vires  , 
inprimis  intestinorum  excitarent,  praescripsimus.  Os~ 
sis  coccygis  sub  partu  laborioso,  non  adeo  fractura, 
quam  Luxatio  , ut  flatus  praeter  voluntatem  mulieri 
aufugiant,  aliquando  occasio  est.  Ruptura,  vulnera, 
perforatio  tubi  alimentaris  , oesophagi,  ventriculi,  in- 
testinorum, cystidis  felleae,  gangraena,  hinc  inde  aeri, 
sicut  cibis  , aut  faecibus  , aut  bili,  aditum  abdominis 
in  cavum  lethalem  concesserunt. 

g.  DCCXXIX.  Prognosis. 

Pneumatosium  prognosis  , causarum  rationem  se- 
quitur. Emphysematis  quidem  traumatici  ominosa  sae- 
pe comparent  symptomata;  ac  certe,  si  organa  vitalia 
copiosus  aer  allidat:  magna  erunt,  ne  illorum  ab  isto 
functiones  opprimantur,  pericula.  Debita  interim  , ac 
mature  satis  adhibita  sub  methodo  (§.  DCCXXX.)  , 
aut  vias  ah  arte  apertas  mox  legit,  aut  in  cavis  ani- 
malibus stagnans  decomponitur  aer.  Guinenses  medici, 
ad  morbos  chronicos,  ut  hypochondriasin,  arthritidem, 
sanandos  , artificiali  adeo  emphysemate  , utuntur;  ac 
inflatos  sic  aegros  , potu  diapnoico  ingesto,  quousque 
laigus  sudor  insequatur,  dissipato  sic  tam  emphyse- 
mate, quam  morbo  ipso,  ad  cursum  strenuum  sollici- 
>3 itant.  Ab  extensa  nimis  per  aerem  tela  cellulosa,  dis- 
positionem ad  pinguedinem  relinqui,  ex  illis,  quae 
(§.  DCCYII.)  retulimus,  verisimile  redditur.  Funestioris 
ii  utique  significationis  sunt  illa,  quae  ex  causis  internis, 
gravioribus  sub  morbis,  symptomatice  nascuntur,  ac 
1 > facile  repullulant,  emphysemata;  lethalia  certe,  quo- 
sefeties  aut  in  vasis  majoribus,  in  illis  cerebri,  cerebelli, 
naut  ipso  in  corde  gas  elasticum  colligitur. 

Flatulentiae  , quas  gastricae  saburrae  generarunt ; 
oeUleae,  rejectis  his  quisquiliis,  sat  facili  labore  , sub  de- 
r bito  regimine  fugantur.  Taedio  verum  plenae  sunt  il- 
gflfl 

lae,  quas,  sub  vita  sedentaria,  literatis  in  hominibus, 
acido  primarum  viarum,  vel  et  viscerum  infarctu  adfe- 
ctis  , aut  quas  major  intestinorum  laxitas , atonia,  vel 
morbosa  hujus  canalis  sensibilitas  et  spasmodica  simul 
dispositio  evolvit.  Diuturna  similium  turbarum  conti- 
nuatio, aut  frequens  repetitio,  intestina  hinc  inde  sub 
magnis  torminibus  ac  enteralgiis,  amplos  in  utres  dis- 
tendunt ; circulationem  humorum  per  vasa  illorum  , 
ut  diximus,  pessumdant;  et  canalis  cibarii  atoniam  et 
vix  non  paralysin,  cum  alvi  adstrictione  pertinaci,  cum 
faecum  in  parte  intestini  debiliore  collectione  ac  re- 
mora  diuturna,  et  saepe  haemorrhoidum  molestissima 
symptomata  inducunt.  Colicam  hinc  spasmodicam  fre- 
quenter excipit  flatulenta  ; haec  vero  tandem  post  se 
trahere  consuevit  tympanitidem.  Accedant  his  aut  ma- 
jora in  regimine  vitia  , aut  perversa  irritaque  medi- 
catio; febris  acuta,  inflammatio,  meleorismus  vel  ipsa 
gangraena  in  promptu  sunt.  Hominem  sub  ipsa  flatus 
largissimi  emissione  subito  posse  mori  , exemplis  , 
magnae  auctoritatis  a viris  nobis  conservatis,  ac  simul 
de  fasciarum  sub  largo  flatuum  in  fine  hujus  morbi , 
secessu,  necessitate  (§  DCCXXX.)  edocemur. 

Est  interim  , ubi  morbus  lentiores  aegris  insidias 
struat.  Dolor,  primum  atrox  circa  lumbos,  umbilicum, 
mitigari  multum,  — venter  minus  obmurmurare,  bor- 
borygmi  rariores  fieri  , •—  peditus  , si  aliquis  , modo 
silens  ac  placide  trajici  observantur.  Ast  vero  crescit 
in  dies  anterioris,  tensi  magis,  ac  plerumque  a per- 
cussione digitorum  resonantis  volumen  abdominis  ; 
alvus  quotidie  fit  segnior;  tument,  magis  dolentque  in 
multis  haemorrhoides  * flatus  tandem  nulli ; continuus, 
sed  vix  non  inanis  ructuum  edendorum  nisus,  singul- 
tus urgent;  augentur  dyspnoea, anxietas,  debilitas;  ma- 
cies saepe  insignis  his  miseriis  per  annos  aliquando  i 
extensis,  — frequens  interdum  vomitus,  lipothymiae  ,,  ft 
haemorrhagiae  ex  pulmonibus  , ventriculo  , hydropss  «i 
aliquando  ipse,  febrisque  tandem  lenta,  sitis,  siccitass  & 
ardorque  cutis,  urinae  turbidae,  stranguriosae  stillici—  or, 
dia,  accedunt,  ac  optatum  sub  tantis  aerumnis  vitaee  fe 
finem  imponunt.  Rarissime  quidem,  sed  interdum  ta—  fj)( 
men,  intestini  alicujus,  nimium  expansi,  ruptura  mor-  Bm 
tem  praecessit.  Quae  vitio  organico,  aut  visceris  corru-  fef 

ptioni  superstructa  est  tympanitis  : ea  certe  absolute 
lethalis  censenda  est. 

Solvitur  alias  liic  morbus  subinde  per  alvum  fae- 
culentam,, nigram,  pessime  olentem;  per  flatus  , quos 
f redeuntes  borborygmi  praesagiunt,  foetidissimos,  co- 
t piosos,  ano  explosos ; vel,  si  uterus  eorum  sedem  con- 
stituerit, ex  pudendis  prorumpentes;  haemorrhoidum, 
( menstruorum  , fluoris  albi  , quondam  suppressorum  , 
[per  reditum;  per  impetiginis  , a cute  aversae,  novam 
1 efflorescentiam ; ac  denique  per  abscessus  ad  partes 
1 externas  benignos. 

Meieorismi  prognosin,  saepe  numero  funestam,  sed, 
quod  frequenter  observavimus,  non  ubique  certe  ie- 
ithalem,  alibi,  pluribus  in  locis  exposuimus. 

§.  DCCXXX.  Cura. — C.  emphysematis j — spontanei . 
— C pneumatosis  saburralis.  — C.  pneumatosis  hy- 
persthenicae. — C.  pneumatosis  asthenicae  et  spasmo- 
dicae.— C.  pneumatosis  mechanicae.- — Paracentesis? 


Pneumatosis  impugnandae  praecepta,  ex  causarum, 
iquarum  illa  effectus  est  , natura  eruenda  sunt.  His 
ipsis,  in  quantum  id  licet,  remotis,  vel  saltem  immi- 
nutis, liquidum  aereum  introductum , morbose  secre- 
itum,  retentum,  quantocyus,  ne  ultra  divagetur,  edu- 
nendurn;  partes  vero  expansae,  dilatatae,  distractae, 
ne  denuo  huic  pateant,  muniendae  sunt.  Summi  pro 
inhirurgis  momenti  est,  ut  aerem,  inprimis  in  capitis, 
. uguli,  aut  pectoris  laesionibus,  quovis  modo  a vul- 
nere avertant,  et  illo  caute  ex  hoc  expresso,  unionem 
dabiorum  perfectam  instituant  , ac  emplastro  probe 
Coadunent. 

I Emphysema  igitur , quod  aer  atmosphaericus  per 
, lutem  sauciatam,  contusam,  dehiscentem,  insinuatus 
nroduxit ; etsi  aliquot  post  dies  haud  raro  vel  sponte 
, lisparuerit , non  sine  magnis  rationibus  , promptissi- 
mam hujus  liquidi  expansilis,  elastici,  priusquam  ina- 
nires injurias  struxerit,  — aut  easdem  per  vias,  for- 
itan  obliquas,  mox  cum  ferro  dilatandas,  — aut  per 
pportunas  incisiones,  — loca  tumefacta,  crepitantia , 
um  vola  manus  versus  ostia  patentia  , permulcendo, 
tringendo  , comprimendo  , expulsionem  sibi  expetit. 
j«irga  satis  suoque  aere  exhausta  cucurbita  , scarifi» 

catis  liis  locis,  si  ita  competit,  superimposita,  vel  super 
partem  tumentem,  in  directione  ad  vulnus,  deducta  , 
vel  tracta  , non  parum  hunc  in  finem  conspirabit. 
Quod  si  emphysematis  a signis  summaque  dyspnoea  , 
anxietate,  aeiem  in  ipso  cavo  thoracis  delitescere, 
concludi  posset  ; vel  per  vulnus,  vel  alio  modo  is  il- 
lum intraverit}  quamvis  signo  evidente  ac  certo  de- 
stituamur , summum  vitae  periculum  pectoris  para- 
centesim  indicabit,  ab  egregiis , Angliae  potissimum, 
chirurgis,  cum  exitu  , non  semper  quidem,  sed  variis 
in  casibus  felici  comprobatam.  Ne  omnis  in  cavo  tho- 
racis contentus  aer  subito  diffletur,  exemplum  viri,  ex 
costae  fractura  pectore  interno  emphysematici  et  post 
operationem  exstincti,  hortatur. 

Emphysema  spontaneum  , a causis  infernis  , ut  al- 
terius morbi  symptoma,  inductum,  habito  ad  illas  po- 
tissime respectu,  pertractandum  est.  Etsi  vero  letlm- 
lem  illud  exitum  frequenter  habuerit  ; ne  tamen  , ob 
istum,  aegri  curam  pusillanimes  seponamus,  exempla 
feliciora  nos  admonent;  et  cum  talia  plerumque  in 
febribus  asthenicis  gravioribus  obvenerint : acetum 
vini,  alcohol  cum  camphora,  fomenta  spirituosa,  aro- 
matica, corticis  quercus  peruviani  decocto,  aluminis- 
que  solutioni  nupta,  exterius,  pro  usu  vero  inter- 
no, adaequata  morbo  principali  remedia  aliquando 
conducent.  Caeterum  nec  in  hac  morbi  specie,  liquidi 
elastici  alicubi  stagnantis  evacuatio  , si  loci  natura  i 
hanc  concesserit,  quemadmodum  in  traumatico  em  phy-  • ; 
semate  illam  commendavimus,  negligenda  est. 

Absoluta  demum  liquidi  aerei  evacuatione,  partes? 
externae,  ab  eodem  nimis  extensae,  relaxatae,  cum)  “ 
pannis  laneis,  fumo  aromatico  imbutis,  perfricandae,," 
ac  fasciarum  ope  aliquamdiu  muniendae  sunt. 

Aeriformis  materiae  in  tubo  cibario  ex  saburris  fer—  " 
mentantibus  evolutionem,  evolutae  retentionem,  hujus—  ii 
que  multiplices  effectus,  prompta  faecis , unde  noviten 
ingesta  in  motus  consimiles  tam  facile  rapiuntur,  cor—  f 
rectio,  vel  cita  eliminatio,  coercent.  Nihil  ea,  quaee J 
vano ,carminativorum  titulo  gloriantur,  potentiora,  aro- ^ 
matica,  spirituosa,  huc  faciunt;  sed,  praeter  debilumil 
regimen  , quo  causae  latentis  augmentum  arceatur  , ia' 
modo  illa  , quae  crambem  iniquam  immutent , vel  u 

qiciant,  conducunt.  In  viro  Antwerpiensi , a volvulo, 
it  medici  credebant.,  exstincto,  etsi  rarum  sit,  faeces 
n ileo  intestino  reperiri  , durum  tamen  stercus,  se- 
decim digitis  supra  monocolum  haesitasse,  multamque 
[solutam  saburram  per  ileon  desuper  natasse,  ab  an- 
iquo  de  flatibus  scriptore  relatum  est ; emeticis  , sub 
ventriculi  ac  intestinorum  majore  intumescentia,  exten- 
sione, vix  locum  concedentes,  ad  sola  hic  confugimus 
tcathartica.  Mitiora  tamen  ex  istis,  et  sic  dicta  tcco - 
irotica,  ne  spasmodice  contractum  alicubi  intestinum, 
irasticorum  a stimulo  in  totum  constringatur  , prae- 
ferenda; atque  nec  ista  quidem  medio  ac  violento  in- 
estinorum  sub  spasmo,  sed  eodem,  emolliente  cum 
inemate,  cum  infusi  chamomillae  non  calidi  potu,  jam 
quidquam  infracto,  et  materia  saburrali  quodammodo 
praeparata,  soluta,  porrigenda  sunt.  Acido  in  primis 
viis,  ea  quae,  cum  illo  coeundo,  hoc  idem  decompo- 
nant,  ac  salis  speciem  medii  constituant,  opponenda: 
inter  haec  inprimis  ea  , quae,  ut  magnesia  caustica, 
tcarbonico  principio  carent,  eligenda;  haec  ipsa  vero 
Biimul  cum  pulvere  radicis  rhei , et  cum  grato  ac  levi 
stimulo  volatili  , olei  nempe  distillati  menthae  piperi- 
;ae,  vel  seminum  anisi  una  alterave  guttula,  vel  radi- 
cis zinziberis  granis  aliquot  , combinanda  sunt.  Aliis 
eve  purgans  remedium,  ex  aquae  laxativae  Viennensis 
mciis  sex,  aquae  melissae  unciis  duabus,  salis  amari 
drachmis  sex  , liquoris  anodyni  min.  guttis  decem  , 
uyrupi  corticum  aurantiorum  uncia  dimidia  , si  omni 
aora  dimidia,  donec  alvus  purgetur,  uncia  una  ejus- 
dem sumatur,  conducit.  Flatus  ex  fructibus  horaeis 
limis  avide  devoratis  evolutos,  a sulphuris  accensi  et 
lein  condensati  vapore  , quod  fermentationem  impe- 
cliat,  illico  coerceri,  nos  quidem,  — quod  scilicet  quae 
n doliis  lege  chemica  contingunt,  ea  vivente  in  cor- 
i aore  saepe  locum  non  habere  noverimus , ex  obser- 
tvatione  propria  ( aliorum  tamen  experientiae  minime 
Kontrarii ) asserere  non  possumus.  Aqua  frigida , cui 
acidum  illud  sulphureum  commistum  fuit  , magis  for- 
5 itan,  quam  id  ipsum,  aegris  propinata,  conduxit.  Pn - 
\ridae  primarum  viarum  colluviei,  acidae  magis  natu- 
rae evacuantia,  tamarindorum  nempe  decoctum,  infuso 
> diei  aquoso  et  aquae  menthae  junctum  , conveniunt. 

Huic  ultimae  etiam  soli,  ubi  foetor  ructuum  et  flatuum, 
saburrae  putridae  latentis  signum  offert,  spiritus  nitri 
dulcis  cum  fructu  superadditur.  Sub  colluvie  vermi-i-i 
nosa,  tum  praedicta  remedia,  tum  illa,  quae  infra  in- 
dicabimus, — mitiora  inter  cathartica  vero  in  generet 
sal  amarum  in  aqua  menthae  solutum , vel  aquaee 
hujus  indolis  soteriae,  vel  maxime  commendari  me--, 
rentur. 

I: 

Atque  liaec  transitoriam  magis  , et  ex  gulae  vitiis?  fl 
oriundam  pneumatosin,  seu  brevioris  morae,  nec  tami 
difficilis  curationis  meteorismum  saburralem  concer—  , 
nunt.  Majoris  vero  momenti  res  erit,  si  ex  causis  ini 
totum  systema,  maxime  vero  in  partem  tubi  cibariiii 
conspicuam,  longiore  influxu  agentibus,  venter  peren— i 
nis  sedem  poeumatosis  vel  intestinorum,  vel  abdomi-: 
nis  constituat.  Ac  primo  quidem  de  illa,  quam  energi— 
cam  appellavimus  ( §.  DCCXXYIII.  ),  dicendum  luco  , 
venit.  j 

Rara  quidem  avis  morbus  est,  qui,  longum  in  tem— , 
pus  exstensus,  maxime  si  chyli  officinam  is  circumdet,, . 
de  virium  superabundantia  testetur.  Si  tamen  ex  me- 
thodo medendi  vel  utili  , vel  noxia,  longe  totius  tan- 
dem , quam  ex  solo  ratiocinio  theoretico,  de  indolee(. 
morborum  feratur  judicium  ; non  modo  de  mensis?; 
unius  vel  alterius  , sed  de  plurium  annorum  tympa-.-, 
nitide,  vere  hypersthenica , testimonia,  quorum  interimi,, 
partem  nos  nullam  habemus,  exstant.  Evacuationis  sci-  . 
licet  cruentae,  alterius,  lege  sexus,  aut  longae  consue-- 
tudinis,  maxime  si  communi  et  ipsis  intestinis  ex  al- 
veo pridem  scaturiverit,  suppressio,  sanguinis  in  haec 
ultima  torrentem  perpetuo  dirigit,  vasa  eorum  repleti, 
extendit,  nervos  stimulat  , secretiones  pervertit  novas- 
que  creat,  halituosas  certe,  et  quibus,  ut  fluidi  ela«> 
stici  , nunc  hujus  , nunc  illius  formam  induant  , sub 
ignotis  conditionibus  principia  non  desunt  (§.  DCCIII.) 
3Noc  est  hinc,  cur  miremur,  ex  fluxu  sanguinis  pen 
vasa  uteri,  haemorrhoidum  tam  fraterna,  in  subjectio 
j’obustis  cohibito  pneumatoses  , quae  de  sthenica  na* 
tura. simul  participent,  oriri  (§.  DCCXXVIIL);  eascjuec 
debilitante  sub  methodo,  ipso  teste  Hippocrate , feli- 
cius fugari,  aut  per  spontanea  adeo  cruoris  profluvias 
sanari,,  Sic  tympania  a fluxu  menstruo  suppresso,  pen ' 

sex  jnm  menses  feminam  divexans,  comparente  largis- 
s i t no  haemorrhoidum  mucosarum  profluvio  , tandem 
:li$paruit.  Aliam  mulierem  hoc  a morbo  correptam 
[luxus  lochiorum  restituit.  Binas  aegras  a tympamtide, 
cum  pulsu  duro,  inaequali,  remittente,  cephalaea,  dys- 
pnoea correptas,  antehac  sanissimas,  unica  et  larga 
«enaesectio  salvavit.  Eundem  morbum  in  vidua , ab 
jcto  jam  annis  rebellem  , larga  ex  pede  sustulit  ve- 
laesectio.  Septies  adeo  repetita  sanguinis  missio  V in • 
iobonensem  mulierem  ab  hoc  morbo  tandem  liberavit. 

Sicut  ergo  hydropis  hypersthenici  exempla,  propria 
'tiam  e penu  desumpta,  quondam  referemus;  ita  et 
le  pneumatosi  quacunque  dicendum  est,  nec  sabur- 
as  ei  semper  , aut  vitia  localia  , nec  astheniam  , et 
iupasmos  ex  ista  oriundos,  sed  nimiam  quoque  virium 
; dialium  energiam  aliquando  pro  fundamento  esse  : 
juo  in  casu  , non  excitans  sane  methodus  , sed  ea  , 
{uae  stimuli  exorti  causam  moderent  ac  demant,  ef- 
fectus imminuant,  vel  tollant,  victum  tenuem,  potum 
iquosum,  alvi  evacuantia  mitiora,  hirudines  ad  anum, 
genitalia  , vel  generalem  adeo  sanguinis  missionem 


i id  i cari. 

Frequentius  omnino  pneumatosis  ex  atonici  et  ex 
pasmo , in  quem  haec  ipsa  tam  prona  est,  descendit; 
tque  hic  est  , ubi  major  eorum,  quae  cum  stimulo 
idaequato  vires  aut  universi  systematis  , aut  partis 
nagis  adfectae  excitant,  sustentant,  volatilium,  carmi- 
lativorum,  tam  interne  , quam  partim  exterius  admi- 
lislratorum,  virtus  comparet  ac  emicat.  Maximi  vero 
nomenti  est  , hypochondriacos  hyj,tericasve  , ne  in 
latibus  vel  ore  vel  ano  expellendis  operam  consu- 
mant, sed  qua  possunt  ratione  aeris  ad  guttur  ascen- 
um  impediant,  monuisse.  Quod  si  vero  spasmodicae 
iscerum  debilium  adfectioni  succurrendum  est;  radix 
alami  aromatici,  angelicae,  valerianae,  herba  menthae, 
aiaminthae  montanae,  hyssopi,  thymi,  roris  marini  3 
alviae,  flores  chamomillae,  inprimis  romanae,  semina 
nisi,  cumini,  foeniculi , baccae  lauri,  juniperi  , liquor 
nodynus,  aetheres  diversi,  olea  stillati tia,  alcali  vola- 
le , camphora , asa  foetida  etc.  auxiliatrices  manus 
ic  offerunt:  quas  tamen,  si  minus  caule  debilioribus 
dmoveris  , internorum  eas  incendium  , gangraenam 

promovere  observabis.  Eo  magis  vero  haec,  nisi  alvus 
simul  aperta  servetur,  metuenda  sunt.  Clysteres  igitur 
(si  modo  propter  spasmodicam  saepe  sphincteris  ani 
constrictionem,  propter  recti  intestini  repletionem  , et 
propter  vasorum  haemorrhoidalium  turgescentiam  dari 
queant)  ex  eo  quoque  argumento,  quod  sedes  mali  in 
crassis  potissimum  intestinis  quaerenda  sit,  tum  sim-* 
plices  , ex  infuso  chamomillae,  tum  addita  huic  asae 
foetidae,  cum  vitello  ovi  solutae,  portione,  compositi  , . 
minime  tamen  calidi  , ne  fluida  elastica  hic  loci  sta- 
gnantia ulterius  expandantur,  frequenter  injiciendi  sunt., 
Insignem  meteorismum  sub  typho  graviore,  cum  vino) 
in  anum  injecto  promptissime  sanavimus.  Clyster  ex. 
fumo  nicotianae  tabaci,  ut  legimus,  ano  viri  tympav 
nitici  quotidie  fere  immissus,  dolores  sopivit  ventrem— 
que  aere  deplevit.  Calor  interim  suspectaque  indoles? 
hujus  fumi,  sensibiles  magis  apud  aegros  cautionemi 
imperant.  Clysmata  ex  aere  fixo,  a quibusdam  scripto- 


ribus laudata  , experti  non  sumus.  Opium  quidem  , 
quod  alvum  constipare  soleat,  multis  hic  minus  indi— 1 


cari  videbitur.  Atqui  tamen  in  colica  saturnina  hoce 
remedium,  quod  saepe  observavimus,  prae  ipsis  eva- 
cuantibus, alvum,  quam  spasmus  obturat,  solvere  con- 
suevit: ut  igitur  non  sine  duce  experientia  vir  in  artis- 
medicae  exercitio  quondam  famosissimus  , pilulas  al- 
vum purgantes  cum  anodynis  hic  conjunxerit;  altem 
vero,  tum  similia,  tum  potissime  exiguas  pulveris  Dor  j 
veri  doses  hoc  in  morbo  praecipue  commendaverit 
quamquam  opiata  modo  caute  ac  nonnisi  sub  majorec 
spasmorum  insultu,  atque  tunc  oleosis,  mucilaginosia 
rebus  conjuncta,  adhibenda  esse  fateamur.  Saepe  nem-i 
pe  crispatis  admodum  intestinis  , oleum  recenter  er 
amygdalis  expressum,  oleum  quoque  ricini  americani 
magis  amicum  est,  atque  haec,  quo  faeces  lubrefactaa 
facilius,  relaxata  transmittant,  inducit.  Nec  minus  olei, 
pinguia,  volatilibus  ut  nucistae  et  camphorae,  unguent 
sub  forma,  cum  laudano,  combinata,  et  ventri,  sui 
ejus  frictione,  illita  conducunt.  Omnia  vero  tum  po 
tus  frigidae,  tum  fomenta  ex  aqua  gelida,  nive  , aut 
glacie  abdomini  imposita,  tum  clysteres  ex  frigidai 
fiatulenta  in  colica  , et  in  tympania  , quod  nos  ips 
quoque  sumus  experti,  superant.  Triginta  urceos  aquai 

'frigidae  effundi  jussit  Hippocrates  supra  corpus  mu- 
» lieris  robustae,  quae  a sumpto  medicamine  ventre  tu- 
| muerat  cum  dolore,  dyspnoea,  animi  consternatione, 
| vomitu.  Quinquies  ea  mortua  videbatur,  sed  ab  affu- 
sione frigidae  sublevata  est.  In  equis  etiam  sanatae 

> per  frigidos  clysteres  tympaniae  exempla  medica  Pa- 
i risiensium  Societas  communicat.  In  meteorismo  febrili 
i interim  fomenta  plerumque  calida,  aromatica,  vinosa, 
i cum  optimo  effectu  abdomini  perpetuo  admovemus. 
|In  vehemente  abdominis  inflatione  fomenta  sicca,  et 
r maxime  arenam  in  igne  vel  sole  siccatam  , Romani 
j quondam  ceu  magnum  praesidium  habuerunt.  Cucur- 
i bitarum  siccarum,  in  colica  flatulenta,  et  in  ipsa  tym- 
i panitide  magna  saepe  efficacia  est.  Ventrem  hic  ure- 
: bant  veteres.  Vesicantia  ignis  loco  admota,  fotus  quon- 
dam celebris  ex  pueri  urina  cum  lapide  prunellae 
diu  cocta  , lixivium  cum  sale,  sulphure,  ac  alumine, 

t ventri  imposita  fuerunt  : quae  subsidia  per  stimulum 
: extus  admotum,  interiorem  divertendo,  praecipue  quod 
(abscessus  hic  aliquando  morbum  dissipaverit,  vitili ta- 
s tem  subinde  habuerunt.  Nec  balneorum,  maxime  ubi 
impetigo  a cute  disparuit,  et  pellis  sicca  et  arida  de 
j suo  cum  intestinis  consensu  molesto  testatur  , virtu* 
i est  spernenda.  x 

Sed  cum  insuperabilis  saepe,  in  fluidis  elasticis  e ven- 
i tre  pellendis  difficultas  sit ; tam  de  siphone  , qui  illa 
5 saltem,  quae  crassis  intestinis  immota  haerent,  attra- 
iheret,  educeret,  quam  de  remediis  flatum  absorben- 
itibus  cogitatum  est. 

Ad  primum  quod  spectat  , jam  egregius  parentis 
ei  medicinae  interpres,  « saepius,  inquit,  vidimus  aegros 
i hujusmodi  et  colico  dolore  adfectos  , plurimum  levari 
flatu  ex  ventre  per  inanem  clysteris  fistulam  in  anum 
i immissam,  subinde  retracto  et  expresso,  j?  Cum  vero 

> admodum  incommoda  sit  tam  frequens  ejusdem  si- 
[ phonis  in  anum  introductio  ac  toties  repetenda  ejusdem 

extra  hanc  depletio,  valvula,  quae  huic  malo  mede- 
Iretur,  fistulae  fuit  superaddita.  Etsi  vero  hocce  cum 
i subsidio,  causa  morbi  auferri  haud  queat;  utilitatem 
3 tamen  illius  tum  eventus  repetito  comprobavit  ; tum 
3 ratio  ex  eo  quidem  illustrat:  quod  aere  ex  crassis  in- 
i testinis  sic  educto , coli  valvula  venienti  a tergo  ex 

tenuibus  fluido  elastico  resistentiam  minorem  oppo- 
nat; et  quod  magnum  jam  in  eo,  quod  intestinorum 
ad  rupturam  usque  extensio,  pro  tempore  saltem  , et 
donec  aliud  solamen  ferri  queat,  minuatur,  sit  lucrum. 

Quod  vero  medicamina  flatas  absorbere  destinata 
respicit,  quo  scilicet  magnesia  calcinata,  aqua  calcis, 
alcali  volatile  causticum, pulvis  ex  ligni  carbonibus  in- 
primis  pertinent,  ex  chemicis  rationibus  proposita  ; ea 
quidem  sat  speciosis  ex  rationibus  haud  mullum  pro- 
mittere , anonymo  sunt  visa.  Non  etenim  gas  omne  , 
inquit,  intestina  expandens  , carbonicum  est.  Ex  cau- 
sticis, ne  damnum  aegris  inferant,  exigua  modo,  mino* 
risque  capax  absorptionis  portio  poiest  ingeri  ; sub 
certis  aegrorum  conditionibus  nec  hanc  quidem  licet 
adhiberi.  Potioris  momenti  est,  causam  flatulentiae  , 
quam  flatus  auferre.  Pulvis  carbonum  hydrogemo 
absorbendo  in  anum  injectus,  simul  ac  intestini  cum 
fluidis  coivit,  absorbendi  potentiam  amittit;  nec  ab- 
sorbentia haec  medicamina,  ad  loca  , in  quibus  effe- 
ctum exserere  queant,  immutata  pervenire  sperandum 
est.  — Hae  objectiones  utique  ad  lapidem  lydium 
experientiae  ulterius  explorari  merentur;  de  alcali  cau- 
stico tamen  dicemus  : nos  illud  in  tympania  mulieris 
graviore,  quam  in  clinico  Instituto  Ticinensi  pertracta- 
vimus, ad  exiguas  satis,  sed  saepius  repetitas  ad  do- 
ses , tam  evidenti  cum  rerum  successu  porrexisse,  ut 
ventris  moles,  melioribus  ex  notis,  volatilibus  remediis 
antehac  resistens,  paucarum  spatio  horarum  vix  non 
omnis  concides  it.  Ventriculum  vero  a flatu  turgentem, 
gas  carbonicum  plerumque,  vix  aliud,  nisi  ructus  ille 
foetidiores  explodat  , expandere  , est  notum  ; et  cur 
tali  sub  casu,  vel  alcali  causticum  quidquam  dilutum, 
vel  causticam  magnesiam,  vel  aquam  calcis  reformi- 
dare debeamus,  nos  quidem  non  perspicimus.  Non  sub 
quavis  aegrorum  conditione  remedium  idem  convenire,, 
hoc  quidem  illius  nihil  detrahit,  limitatae  modo,  effi- 
caciae. Potior  omnino  est  causae  , quam,  brevis  modo,, 
effectus  dissipatio  ; ast  vero  ubi  periculum  in  mora  i 
est;  non  parvi  dicatur,  effectus,  facile  lethalis , donec 
aliter  succurrendi  occasio  concedatur,  suspensio.  Pul- 
verem carbonum  paulo  minus  subtilem,  liquida,  quae: 
pauca  in  recto  et  colo  intestinis  degunt , vix  citius ,, 

quam  aer  inflammabilis,  penetratura  videntur;  et  fla- 
tuum ad  sedem  principalem  liic  pulvis  injectus,  non 
est,  cur  venire  non  queat.  Alio  sub  fine,  quam  ne, 
sub  tanta  artis  medicae  paupertate  , sine  justis  ratio- 
nibus , oblatum  illi  remedium  ad  lectulos  aegrorum 
tentari  saltem  recusentur,  haec  minime  hic  loci  reme- 
timur. Caeterum,  si  bilis  inertia  flatulentias  ac  ipsam 
tympaniam  induxerit;  quae  hanc  suppleant,  amara, 
decoctum  ligni  quassiae  cum  aqua  menthae  piperitae, 
fel  taurinum  , cinnamomi  cum  pulvere  , indicantur. 
Tympaniam  diuturnam,  ad  plurima  alia  pertinacem  , 
cum  pulvere  fuliginis  , ad  tres  cultri  cuspides  e jure 
calido  aliquoties  assumpto  , mulier  empyrica  sanavit. 
Ne  tonica  potentiora  praepostere  hoc  in  morbo,  nisi 
fini  suo  jam  propinquo  , praescribantur  , vetat  major 
partium  sub  decursu  illius  sensibilitas  et  in  spasmos 
depositio.  Convalescentibus  interim  et  aquae  martiales 
cum  guttis  aliquot  liquoris  anodyni  , et  chalybis  tin- 
ctura cum  aqua  cinnamomi  vinosa  , et  corticis  peru- 
viani  infusum  frigidum,  — exterius  vero,  ut  muscu- 
lorum abdominalium  infractum  robur  revocetur ; ut 
ipsa  intestina  distensionis  novae  occasionem  tam  facile 
non  admittant  , fasciae,  ut  quae  cursoribus  , sub  fla- 
tuum expansione  dolentissima  tam  bene  conducunt  . 
et  quae  vel  sub  ipso  pneumatosis  asthenicae  decursu 
jam  mature  satis  indicantur,  conveniunt.  Ex  fasciarum 
neglectu  mortem  derivavit  vir  de  morbis  exercituum 
clarus,  in  homine,  qui  ab  aliquot  hebdomadis  tym- 
paniam cum  febricula  passus  , noctu  repente  exstin- 
ctus est,  postquam  a tribus  vel  quatuor  dejectionibus, 
quas  dosis  pilularum  aromaticarum  cum  scilla  movit, 
venter  subito  subsedit.  In  cadaveris  abdomine  nec 
aqua,  nec  aer;  colon  vero  amplum  flaccidumque  fuit , 
ut  satis  capax  tanti  aeris  videretur,  quantus  tumori 
illi  efficiundo  par  erat.  Frigida  etiam  ventris  lavatio, 
cum  cautela  tamen,  ne  subintret  refrigerium,  celeri- 
terque  matutinas  ad  horas  suscepta,  — equitatio  vero 
et  vectio  e curru,  vel  maxime  suadenda  sunt. 

Parum  admodum  aut  nihil  ars  medica  in  pneuma- 
tosi  intestinali,  ex  vitio  organico  graviore  oriunda,  pro- 
mittit. Obstructiones  quidem  viscerum  conspicuas  illa, 
debita  et  alibi  describenda  sub  methodo  , interdum 

felix  solvit,  ae  pendentes  ex  iis  flatulentias  simul  dis- 
sipat, sed  scirrhosae  saepe  ac  extensae,  vel  ex  poly- 
pis, pseudomembranis,  volvulo  praegrandi,  adhaerente 
inductae  intestinorum  coarctationes , sacci  ampliores  , 
diverticula  hujus  canalis  ex  dispositione  congenita  per- 
saepe exorta , calculi  fellei  majores  atque  durissimi  , 
mesenterii  tumores  vix  non  lapidei,  conamen  artis  vix 
non  omne  constanter  eludunt;  ac  leve  modo  solamen 
ex  victu  tenui,  minime  flatulento,  ac  similibus,  muci- 
laginosis,  oleosis  remediis,  enematibus,  exspectant. 

Num  a manu  chirurgica  , indomabilis  arti  medicae 
et  suffocationem  instantem  minitans  , tum  intestinalis, 
tum  abdominalis  pneumatosis  auxilium  admittat,  nunc 
limemur  oportet. 

Quod  si  aeris  in  ipso  ventris  cavo  haerentis  sym- 
ptomata tam  fallacia  non  essent  ( §.  DCCXXII.  );  — 
si  pneumatosis  abdominalis  cum  intestinali  nunquam 
juncta  incederet;  — si  illam  non  ex  ista  venisse,  com- 
pertum haberemus;  — si  aer,  compuncto  intestino 
inflato  , tam  prompte  semper  omnis  e vulnere  pro- 
rumperet; — si  flatu  simul  expansa  et  in  suo  pariete 
pertenuia  reddita  intestina  peritonaeo  tam  vicine  non 
adeumberent  , aliquando  vero  huic  adcreta  non  con- 
specta essent  ; quid  propositam  a viris  claris  paracen- 
tesin  abdominis  , vel  et  ani  artificialis  subsidium,  nu- 
per quoque  in  Gallia  propositum  excluderet  , fate- 
mur, nos  minime  concipere. 

Tanta  interim  rerum  ohscuritate  concessa,  cum  de 
morbo  hic  agatur  , a quo  certa  pernicies  imminet  ; 
cum  impium  foret,  arti  chirurgicae , limites  > quos  toties 
felices  per  ausus  transiliit,  ex  solo  ratiocinio  assignare;  ; 
cum  de  morbo  hic  agatur,  ubi  auceps  etiam  reme- 
diufn  melius  quam  nullum  videri  posset  ; argu- 
menta quoque  in  favorem  tentandae  paracentesis  lo- 
quentia reticere  non  possumus.  Verum  quidem  est  , 
pauca,  quae  in  homine  hucusque  instituta  fuisse  no- 
vimus hujus  indolis  tentamina  , felici  ab  exitu  non 
fuisse  coronata;  sed  neque  silentio  praetereundum  est, 
cadavera  paucorum  , qui  post  hanc  operationem  pe- 
rierunt, non  fuisse  aperta;  hinc,  num  gangraena,  vel 
ulcus  intestina  penetrans,  fatalis  exitus  causam  habue- 
rint , minime  posse  definiri.  Cum  summo  levamine, 

ut  in  medico  Galliae  diario  refertur,  bis  eadem  in 
muliere  suscepta  fuit  abdominis  paracentesis  ; et  cum 
vi  magna  aer  ex  vulnere  , non  foetidus  , explodeba- 
tur, venter  concidebat,  dolorque  imminuebatur  ; sed 
cum  canulam  in  vulnere  non  reliquisset  chirurgus  ; 
aegra  , tertiam  punctionem  recusans  , interiit.  terte 
si  ad  extremum  usque  halitum  in  tympaniticis  diffe- 
ratur paracentesis, — quod  etiam  de  asciticis  valebit; 
non  adhibito  culpa  mortis  adscribenda  est  auxilio.  Fe- 
licior sane  fuit  pectoris  paracentesis  in  homine  , cui 
pus  in  thoracis  cavo  haerere  putaverant:  quo  ex  cavo 
tamen  nec  guttula  quidem  puris  , sed  aer  cum  stre- 
pitu prorupit  , sanitate  in  integrum  concessa.  Thoracis 
paracentesin  frequenter  suo  tempore  Parisiis  cum  vio- 
lenta flatus  explosione  factitatam  fuisse  , celebris  me- 
moriae medicus  testatus  est.  Si  tamen  rem  aliter  cum 
abdomine  constitutam  esse  objeceris  ; experimenta  si- 
milia , quovis  anno  cum  domesticis  animalibus  , tam 
felici  cum  eventu  ad  ipsum  cavum  ventris  suscepta  , 
quid  in  homine  liceret  , indicare  tibi  forsitan  vide- 
buntur. Boves  scilicet  non  minus,  quam  vaccae  , tem- 
pore autumni  , multa  herba  recente  aut  trifolii  aut 
: napi,  ultra  modum  repleti,  turgere^  inflari  ventre, 
i vacillare,  atque  si  nullurn  illis  auxilium  feratur,  con- 
: cidere , ac  rupto  demum  aqualiculo,  vitam  agere  cer- 
i nuntur.  Atqui  tam  tristi  rerum  sub  stato,  cum  tricu- 
spide  , sinistro  latere  , ultimam  costam  inter  et  ossa 
( pelvis  , perpendiculariter  abdomini  intrusa  , explosa, 
«per  canulam  in  vulnere  relictam,  aeri  formis  materiae 
i immensa  quantitate,  perituri  alias  animalis  vitam  cum 
: sat  magna  certitudine , vel  solis  a rusticis  , servari 

i constat.  Nec,  si  gas  multum  in  ventriculo  superfuerit: 

ii  hunc  ipsum  perforare,  atque  viam  illi  pandere  exti- 
; mescunt.  Nec  etiam  in  homine,  vulnera,  cavum  abdo- 
t minis  penetrantia,  semper  sunt  lethalia;  nec  intestino- 
rum laesiones  mortem  semper  et  ubique  post  se  tra- 

!hunt.  Milites  innumeri , abdomine  , intestinis  aperte 
laesi,  cum  id  primum  nullus  exspectasset , sanitatem 
recuperarunt.  Plenus  enim  ac  repletus  semper  in  vi- 
ventibus venter  , — universalis  , aequalis  , et  blanda 
simul  omnium  in  eo  contentorum  , a diaphragmate 
musculisque  abdominalibus  , compressio  est  Perito- 

naeum  vel  minime  irritatum,  in  inflammationes  prom- 
ptissimum esse  novimus.  Cum  hoc  igitur  intestinum 
vulneratum  mutuo  contactu  , per  pressionem  inducto, 
coadunari,  uniri  inclinat;  ac  paucis  ab  horis  saepe 
opus  adhaesionis,  concretionis  jam  orditur.  Quod  si 
sub  prima  inflammatione,  faeces  patente  abdominis  e 
vulnere  aufugere  cernamus  ; quo  magis  tamen  istud 
clauditur  : eo  citius  illae  consuetum  ad  anum  iter 
reassumunt;  vel,  clauso  per  artem  vulnere,  repetere 
coguntur.  Ipsa  ergo  peritonaei  inflammatio , (piae  tanta 
pericula  minatur,  solum  hic  vitae  conservandae  prae- 
sidium est;  ac  hujus  beneficii  effectum  certe  in  mu- 
liere Austriaca , quam  Vindobonense  quondam  ad  cli- 
nicum Institutum,  amplissimo  ac  horrendo  cum  ulcere 
epigastrii  , largiter  in  ventriculum  penetrante,  susce- 
pimus , ab  uno  ex.  nostris  auditoribus  descriptum  , 
longe  sumus  admirati.  Quidquod  vulnera  ventriculi  , 
intestinorum  , quibus  nullus  cum  fornice  peritonaei , 
sed  aliquis  modo  cum  vicinis  ejusdem  tubi  alimentaris 
portionibus  contactus  fuit  , sub  insequente  inflamma- 
tione , debitoque  parcissimo  sub  victu,  cum  his  ips:s, 
sine  faeculentae  materiae  effluxu  , concreverint,  mor- 
temque sic,  solius  compressionis  abdominalis  benefi- 
cio, averterint.  Atqui,  si  minime  liaec  eo  fine  lnc  re- 
ferimus, ut  levis  momenti  esse  ex  laesione  intestino- 
rum pericula  praetendamus  ; ne  tamen  ex  illa  , sub 
abdominis  inflati  punctione  forsitan  contingente,  mor- 
tem , ut  a morbo  praesente  , indubiam  exspectemus, 
contribuunt.  Si  tamen  tantus  ab  ista  metus  est,  cur 
in  casu  , quo  aerem  in  ipso  cavo  abdominis  stagnare 
suspicamur,  quin  aut  inflammationis  , aut  gangraenae 
symptomata  praecesserint  , solum  peritonaei  ad  for- 
nicem , non  punctio  , sed  incisio , instituenda  non  fo- 
ret? In  enterica  pneumatosi,  sola  haec  abdominis  om- 
nino nihil  confert  incisio  ; ast  vero  , inquiet  aliquis  , 
nisi  , in  domesticis  animalibus  cum  successu  tentata  , 
nec  vulneris  intestino  inflicti  sihique  ipsi  relicti  abso- 
lutam lethalitatem  illatura,  operatio  auxilio  sit;  con- 
clamatum est. 

Quanti  interim  ponderis  haec  in  favorem  paracen- 
tesis  adducta  argumenta  videri  possint;  et  quanti  in 
sola  tympania  abdominali  ( si  modo  satis  certa  foret  I 

ejusdem  diagnosis ) momenti  esse  fateamur  ; plures 
tamen  . partim  jam  allatae  rationes,  quin  intestinali 
sub  pneuniatosi , eandem  suadeamus , nos  omnino 
absterrent.  Animalium  nempe  domesticorum,  in  exem- 
plum vocatorum,  morbus,  non  perennis  tympania,  sed 
acutus  modo  meleorismus  est:  in  quo  ventriculus,  be* 
stiis  his  multiplex  ,,  robustiorque  , intestina  , subito 
extensa,  non  omnem  sese,  post  evacuationem,  con- 
trahendi potentiam  amiserunt;  cum  chronico  in  adfe» 
ctu.  debiliora  hominis  intestina  , lente  in  saccos  per- 
amplos extensa,  vix  non  omnem  elaterem  ac  vitalem 
renisum , quo  vulnus  sibi  inflictum,  forsitan  nequidem 
excluso  multum  aere,  mox  claudant,  deposuisse  vi- 
dentur. Non  tam  raro  etiam  mechanica  intestini  , hae 
in  parte  vel  illa,  coarctatio , expansi  utris  confines  nec 
a faecibus,  nec  a flatu  forsitan,  ulterius  transeundos, 
constituit;  ac  demum  hic  non  de  sano  in  caeteris 
animali,  sed  de  homine,  per  morbum  tam  longum, 
viribus  jam  fracto,  intestinis  vulnerando,  sermo  foret. 


GENUS  I.  HYDROPS. 


§.  DCCXXXI.  Vapor  animalis . 


]\Iorbus  a pneumatosi  non  magis  , quam  aqua  dif- 
fert ab  aere  , alienus,  est  hydrops;  et  quae  de 
illa  diffusius  exposuimus:  haec  pro  magna  parte  de 
isto  simul  valebunt.  Frequentia  interim  aegritudinis 
in  quam  hic  inquirimus,  longe  major;  partium,  quas 
illa  constantius  tenet,  extensa  magis  ratio;  ac  sympto- 
matum in  multis  diversitas,  varietatum  illius  princi- 
palium considerationem  specialem  magisque  sejunctam 
sibi  expetunt. 

Tela  cellulosa  et  cava  majora  hominis  viventis,  va- 
pore animali,  arteriolarum  per  fines  secreto  _,  plus  mi- 
nus turgent.  Hic  vapor  , alios  conspicuos  praeter  usus, 
partium  dictarum  vicinarumque  inter  se  concretionem 
impediens,  vel  copia  majore  effusus  _,  vel  diutius  his 
in  locis  detentus,  certa  principii  calorici  quantitate  , 
stagnando,  amissa,  fluidi  densioris  indolem  assumit, 
ac  in  serum  condensatur.  Ne  tamen  hoc  facile  con- 

tingat;  vasculorum  vis  resorbentium  , secernentium  illa 
(exemplo  scilicet  aquae  in  cavo  thoracis  , abdominis 
animalium  viventium  injectae , ac  paucis  ab  horis  jam 
resorptae)  major  est.  Lymphaticorum  vasorum  trunco 
ligato,  compresso,  vel  quemvis  alium  in  modum  im- 
pedito , resorptionis  ulterius  officium  suspenditur,  de- 
letur; partesque,  unde  hae  vaporem,  vel  serum  re- 
vehere cessant,  continuato  interim  istorum,  pro  cavi 
recipientis  cessione,  affluxu,  replentur  , distenduntur, 
tument  ; ac  partes  sibi  vicinas  comprimendo,  similem 
in  istis  humorum  tenuiorum  remoram , stagnationem , 
inducunt.  Hoc  vero  modo,  ex  causis  adeo  levioribus , 
frequenter  partes  aut  a corde  longinquae  , aut  , la- 
xioris ope  telae  cellulosae,  aliis  adnexae,  inflantur, 
ac  in  molem  morbosam  tumefiunt. 

§.  DCCXXXIl.  Intumescendae  insontes . 

Multa  sunt  interim  , quae  non  tam  simplicem  hy- 
dropis naturam  esse  evincant.  Horis  matutinis,  simulae 
experrecti  sumus,  facie  omnes  plus  minus  turgemus. 
Est  nempe  aliquis  humani  corporis,  etiam  sanissimi, 
sub  certis  vitae  conditionibus,  vaporosus  quasi,  atque 
non  tam  vasis,  quam  telae  cellulosae  proprius  turgor , 
aetati  juvenili  communior;  post  horas  saepe  subsidens; 
sub  animi  perturbationibus  majoribus , non  ignoto 
poetis  effectu,  evidentior  ; sexui  sequiori,  priusquam 
menstrua  compareant,  vel  sub  ipsa  graviditate,  fre- 
quentior.  Atqui  haec  singula  in  convalescentibus  ; in 
morbis  non  paucis,  utpote  in  chlorosi,  in  febre  inter- 
mittente , post  insultus  convuisivos  , vel  maxime  se 
produnt  ; atque  magis  sane  cum  pneumatosi  , quam 
tuberosam  , hystericam  vocavimus  (§.  DCC1X.),  quam 
cum  ipso  hydrope  , conveniunt.  Quidquod,  monente 
jam  summo  quondam  Germaniae  medico  , nequidem 
omnis  seri  ipsius  in  cavis  cellulosis  rernora,  mox  tanto 
morbo,  ac  hydrops , etiam  localis , est  indiscrimina- 
tim , ut  species,  subjuganda  sit;  ac  modo  satis  inson- 
tem ab  aquis  turgescendam  constituat.  Quoties  non  in 
feminis,  quae  foetum  utero  quidquam  obliquo  ferunt, 
oedema  cruris  , qua  parte  compressio  fit  ab  illo,  sub- 
oritur? Altioris  quidquam  staturae  homines,  per  omnem 
vitam,  simiies  circa  malleolos  tumores,  quin  id  hy- 


84  HYDP.OPS 

dropem  localem  sensu  vero  dicere  queamus  , patiun- 
tur. Vel  a simplici  apum  punctura  , circa  partem  ab 
ictu  magis  dissitam,  — a latente  in  profundis  absces- 
su,— a pure  in  cavo  thoracis  stagnante,  in  partibus 
externis , oppositis  , tumor  oedematosus  se  prodit  , 
hydropi  vel  minime,  nisi  solo  aspectu  affinis.  Hydrops 
certe  sub  specie  oedematis  haud  raro  comparet;  sed 
non  omne  igitur  ad  hydropem  pertinebat  oedema. 

§.  DCCXXXIII.  Definitio  hydropis. 

Hydrops  vero  nobis  est  morbosa  vaporis  animalis  , 
in  fluidum  seroso-Iympbaticum  conversi,  ad  cava  cor- 
poris non  sua  secretio,  stagnatio,  cum  partis  inunda- 
tae, figura  mutatae,  volumine,  tensione,  gravitate  auctis, 
viciniae  molestis;  calore,  sensu,  libertate,  imminutis ; 
ac  plerisque  functionibus,  arescente  simul  aut  mutata 
in  pluribus  renum  secretione,  laesis. 

Quod  si  non  omnis  hydrops  ex  generalibus  his  signis 
dignosci  mox  queat;  proprio  id  morbi,  tam  diversis 
ac  abditis  saepe  corporis  in  locis  ni d ulautis  , atque 
sua  in  infantia  tam  bilinguis,  characteri  tribuendum  , 
et  quod  illis  lue  inseri  haud  potuit,  ex  specierum  tra- 
denda inferius  historia  eruendum  est. 

§.  DCCXXXIV.  Diversitas. 

Proteiformis  nempe  persaepe  natura,  magna  que  in 
multis,  nec  angustioribus  definitionis  scholasticae  can- 
cellis circumscribenda,  diversitas  hydropis  est.  Potest 
tamen  haec,  si  tam  indolis , quam  originis^  situs,  par- 
tis continentis , materiae  contentae ac  incessus  ratione 
dividatur,  non  inutilem  prorsus  in  ordinem  contrahi. 
Ac  primo  quidem  , vel  ex  vitio  tocali  , vel  universi 
systematis  a culpa  orditur;  atque  hoc  ultimo  in  casu , 
vel  asthenicus , vel,  rarioribus  sane  sub  rerum  condi- 
tionibus , hyperslhenicus , energicus,  est  hydrops.  Se- 
cundo, vel  alterius  ille  morbi  effectu,  secundarius , 
generatur;  vel,  quod  rarius  contingit,  primarius  est. 
Tertio  , nullum  fere  corporis  punctum  ab  hydrope 
immune  est,  ac  ipsis  adeo  in  ossibus  longioribus  mor- 
bosa aquarum  collectio  reperta  fuit ; sedes  interim 
communior  ad  textum  cellulosum  (Hydrops  cellulosum), 
ad  caput  ( Hydrocephalus ) j columnam  vertebralem 

(Ilydrorrhacliia) . thoracem  ( Hydro th o rax)  , abdomen 
[Ascites),  ac  ad  pelvin  [Hydro metra.  Hydrops  ovarii, 
tubarum  , ligamentorum  uteri) , defigitur  ; atque  non 
minus  ob  symptomata  sibi  propria  , quam  ob  cura- 
tionis momenta  diversa,  praemissis  quae  ad  hydropem 
in  genere  spectant  , enunciato  sub  ordine  , speciatirn 
consideranda  nobis  veniet.  Quarto  , ratione  partium 
colluviem  serosam  continentium,  vel  independens  cae- 
terum  in  his  hydrops  degit  ; vel  speciali  adhuc  vin- 
culo, saccatus , cysticus , liydatideus , coercetur.  Quinto, 
vel  sincerus  est  hydrops  ; vel  aliis  materiis,  aeriformi 
(§.  DCCXXI1L),  cruentae,  purulentae,  est  mistusj  quin 
igitur  induci  nos  sinamus,  ut  sanguini,  aut  puri,  aut 
chylo,  aut  bili,  aliis  quam  hydropis  sub  legibus,  in 
cava  corporis  effusis  , nomen  impertiamur  hydropis. 
Sexto  tandem,  quoad  incessum,  vel  brevis  et  acutus , 
atque  tunc  maxime  febrilis j vel  chronicus , et,  si  finem 
plerumque  funestum  excipias,  apyretus , — aut  vagus , 
aut  fixus,  aliquando  periodicus , — alias  socialis,  com- 
plicatus est  hydrops.  Endemice  hic  morbus  in  locis 
paludosis  ac  frigidis,  — . nec  raro,  post  annos  austri- 
nos ; maxime  vero  alterius  morbi,  ut  scarlatinae,  influxu, 
epidemice  regnat. 

j.  DCCXXXV.  Symptomata  generalia.  — S.  secretionis 
morbosae. — S.  extensionis. — S.  compressionis.  — ■ 
S . fluidorum  jacturae.  — S.  corruptionis.  — Incon- 
stantia symptomatum. 

Hydropis  symptomata , sub  specierum  praecipuarum 
descriptione  magis  , quam  sub  generali  hujus  morbi 
consideratione,  sine  rerum  confusione  exponi  possunt. 
Cum  vero  hydrops  plerumque  alterius  morbi  effectu 
nascatur*  patet,  hujus  ultimi  tum  causas,  tum  decur- 
sum, vix  posse  ab  illius  descriptione  separari.  Sufficiet 
hinc,  modo  illa  symptomata,  quae  hydropem  in  uni- 
versum respiciunt,  Inc  loci  tetigisse.  Haec  igitur,  tum 
ex  ipsius  secretionis  perversione , tum  ex  distensione 
cavi  , serosam  colluviem  continentis  , tum  ex  vicinae 
huic  partis  compressione , distractione , tum  denique  ex 
fluidorum  stagnantium,  nec  ad  caeteri  corporis  nutri- 
tionem  amplius  facientium,  pro  hoc  jactura , corruptio- 
ne, irritatione,  derivanda  suut. 

Secretionis  perversio , plerumque  partis  secernentis 
stimulum  iniquum,  nec  raro  clandestinam  inflamma- 
tionem praesupponit ; ac  hujus  demum  symptomata  , 
saepe  diu  ignorata,  horripilationis,  internum  siccitatis, 
tensionis  ingratae,  ardoris,  subinde  doloris  obscuri, 
profundi,  sensum  agnoscit.  Qua  ratione  vero  secretionis 
opus  ad  ipsam  hydropis  officinam  quotidie  augetur 
ac  pervertitur:  hac  illud,  quod  oris  cavo,  cuti  uni- 
versae, intestinis  ac  renibus  impositum  est,  plerumque 
imminuitur,  ac  vix  non  intercipitur.  Hinc  oris  siccitas, 
viscositas,  molestissimae;  cutis  arida,  pergamena;  alvus 
lenta  et  dura  , urinae  vero  tinctae  , tandemque  bru* 
neae,  obscurae,  turbidae,  jumentosae,  foetentes,  sedi- 
mentosae,  ac  in  dies  parciores  redduntur.  Parum  satis 
ex  chemica  liquidorum  in  hydrope  analysi  concludi 
posse,  vel  ex  sola  hujus  apud  varios  hydropicos  diffe- 
rentia concludimus.  Pars  major  interim  illorum  ex 
aqua  constat;  non  exiguam  plerumque  albumen  in  il- 
lis constituit:  praeterea  et  alkali  fixum  minerale , et 
acidum  carbo nicurn , et  calx  phosphorata,  et  sulphuris 
portio,  in  iisdem  detecta  fuerunt. 

Extensionis  ab  aquis,  potissimus  effectus,  tumore  st, 
nunc  internus,  saepe  oculis,  vel  et  tactui  subductus; 
nunc  externus , ad  impulsum,  sub  initio  quidem  mollis, 
compressioni  cedens,  iterumque  resiliens ; sensim  vero 
magis  tensus  , ac  digito  prementi  renitens.  Si  latex 
aquosus  exiguis  in  cellulis  subcutaneis  stagnaverit; 
tumor  nascitur  mollis,  laxus,  pallidus,  subfrigidus,  in- 
doleus,  a digiti  impressione  foveam,  difficilius  tardiusve 
resurrecturam,  offerens:  oedema  vocarunt,  erythemati , 
erysipelati  frequenter  subjectum,  ac  epitheton  ab  hoc 
mutuans.  Si  caveam  occupet  humor , pluribus  a mem- 
branis, filisque  varios  in  sensus  divisam  ; suis  ille  lo- 
culamentis separatus  , quietus,  inhaeret  ; copia  vero 
auctus,  haec  ipsa  ille  dirumpit,  cavumque  sibi  magis 
amplum,  quod  is  omnis  inhabitet,  aedificat.  Tum  hoc 
in  casu  , tum  in  illo  , quo  serosus  latex  independens 
ac  liber  haeret:  tumor  abinde  producitur,  qui  sub  certis 
conditionibus,  a digito  perculsus,  fluctuat,  motumque 
isti  undosum  communicat.  Si  vero  aut  profunde  nimis 
haeret,  aut  involucro  densiore  obtectus;  — aut  plurimus 
arcteque  coercitus,  aut  crassus,  albuminosus,  gelati- 

nosus , ac  tenax  nimis,  aut  membranis  intersectus, 
remistus  est  latex  : silet  hic  perculsus  , nec  tactui 
exploranti  cum  undulatione  manifesta  respondet.  Ubi 
creberrimis  sub  cute  cellularum  membranulis  interje- 
ctus haeret  humor;  tactus,  tenacem  pituitam  subesse 
affirmans,  etsi  pinguedinis  aliquid  cum  aquis  commi- 
stum esse  possit,  mentitur;  et  ab  hoc  veteres  errore 
seducti,  leucophlegmatiam , seu  mucosi  lentoris  sub 
habitu  corporis  diffusionem,  tam  saepe,  ubi  verus 
hydrops  cellulosus  subfuerat,  adesse  praetendebant; 
lentis  scilicet  in  oculo  crystallinae  , cujus  cellulae  in- 
numerae , arctissimae,  aquam  fluidissimam  ut  soli- 
descere videatur,  coercent,  immemores. 

Ubi  cyslide  , vel  sacco  serosa  colluvies  concipitur  ; 
distensionis  longe  mitiora,  tardiora  sunt,  quam  si  pars 
organica,  sensibilis,  expandatur,  symptomata.  Sic 
etiam  ubi  pede  lentiore  vel  istius  dilatatio  fit;  occul- 
tius haec,  et  sine  multa  aegrotantis  animadversione 
sub  initio  procedit.  Successu  temporis  interim,  illi 
sacci  , distincto  ex  loco,  sensim  ex  imis  ascendunt, 
atque  tactui  forsitan  expositi,  caeteras  inter  partes  , 
prominentes  se  offerunt.  Mobilitas  conspicua  his  tu- 
moribus saccatis  in  longum  saepe  tempus,  ac  donee 
augmenti  ulterioris  , ex  loci  angustia  minor  sit  occa- 
sio, conceditur.  Ob  vasorum  vero  nervorumque  de- 
fectum , hae  cystides  , adhaesivam  , ut  vocant  , in- 
flammationem, — nisi  pars  vicina,  sensibilior,  hanc  sup- 
pleat , haud  concipiunt  ; ex  lympha  tamen  apposita 
nutriuntur  , densantur,  callescunt.  Cui  vasa  nervique 
concessi  sunt,  pars  organica,  ex  colluvie  serosa  prom- 
ptius distenta  : ea  beneficii  ex  illis,  non  sine  praeviis 
doloribus  tensivis  , jacturam  , lentam  subinde  inflam- 
mationem ej usque  effectus  experitur,  ac  ipsa  quoque 
crassescit,  induratur.  Sub  majore  ventris,  in  ascite, 
distensione  , haud  raro,  nec  tamen  i-n  omnibus,  um- 
bilicus summopere  extensus  , ac  prae  tenuitate  pel- 
lucidus prominet.  Rupti  adeo  non  desunt  exempla  um- 
bilici. Ab  hydrothorace  vel  maximo,  ipsae  adeo  costae 
exteriora  versus  propulsae , elevatae  fuerunt.  Telae 
cellulosae  in  viscerum  parenchymate,  vel  superficie, 
ab  aquis  nimis  repletae  extensioni  , ejusdem  , succes- 
sura tandem  , ruptura,  ac  alterius,  seu  independemis 

hydropis  genesis  adscribenda  est.  Evidentior  simulque 
tristissimus  in  hydrope  ad  articulos  defixo  , disten- 
sionis , suo  loco  describendus  , effectus  est. 

infensissimi  compressionis  , a parte  aquis  turgente, 
in  vasa  et  viscera  vicina  effectus  , pro  mole,  figura, 
positione  tumoris,  in  dies  cresci  turi , proficiscuntur.  In 
genere  quidem,  si  copia  majore  collectae  alicubi  sunt 
aquae,  partis  hujus  deformitas,  ponderis  distrahentis, 
comprimentis  sensatio  , motus  muscularis  , actionis 
nervorum  , circuitus  humorum  , caloris  naturalis  de- 
crementum, suspensio,  exstinctio,  gangraena,  sphace- 
lus , medico  se  offerunt.  In  specie  vero  symptomata 
haec  differunt.  Hinc  ad  cerebrum,  sopores  , coma 
somnolentum,  apoplexiam,  amaurosin,  — ad  thecam 
vertebrarum,  tremores,  musculorum  inertiam,  para- 
lysin, — ad  thoracem  , dyspnoeam,  orthopnoeam  , 
tussim,  haemoptysin,  decumbendi  impotentiam,  va- 
sorum majorum,  cordis  aneurysma , palpitationes,  pul- 
sus inordinatos,  intermittentes,  — in  abdomine  im- 
peditum cruoris , lymphae,  chyli,  per  sua  vasa  cir- 
culum; hinc  infarctus  venarum  , narium  stillicidia, 
liaemorrhoidum  tumores,  sanguinis  vel  ex  istis  , vel 
ex  vasis  uteri,  ventriculi,  jacturam,  nutritionis  defe- 
ctum, tabem,  febrem  lentam,  secretionis  urinalis  obii- 
terationem  plenariam,  oedema  pedum,  genitalium, 
- — ad  textum  subcutaneum,  vasculorum  systematis 
sanguinei  externorum  quasi  evanescendam,  interno- 
rum repletionem,  magnas  pulsuum  fallacias,  caloris 
naturalis  decrementum,  nervorum  torporem,  tactus 
abolitionem  vix  non  integram,  viscerum  autem  plu- 
rimorum miram  suis  in  cavis  a debita  positione,  figura, 
distorsionem,  aquarum  collectio  conspicua  producit. 

Quantus  sit  lymphae  ad  sedem  hydropis  concursus; 
quanta  sit  illius  liquidi  nutrientis,  per  hunc  morbum 
secretio  simulque  perversio:  tum  solus  jam  colluviei 
serosae  aspectus  , materiae  circa  viscera  quae  alluit, 
ac  inter  se  non  minus,  quam  cum  cavis  continentibus 
colligat , depositae  examen  , sanguinis  per  vasa  cir- 
culantis paupertas  ; tum  instituta  cum  aquis  eductis 
experimenta  susceptaque  illarum  analysis;  tum  denique 
partium  singularum,  quas  necdum  hydrops  invasit, 
inprimis  vultus,  brachiorum,  et  pectoris  macies,  pro- 

vecto  malo  tam  insignis,,  — quidquod  universi  tandem 
corporis,  medio  sub  tumoris  apparatu,  tabes,  ac  pe- 
dissequa  febris  lenta,  abunde  demonstrant.  Seri  san- 
guinis ipsius  interceptio  non  parum  huc  et  ad  sitim 
sub  fine  morbi  tam  ardentem,  et  ad  lotii  parcitatem, 
saturationem  , contribuit  ; ac  revera  , ut  paucis  dica- 
mus, hydrops  nutrientium  humorum  e suo  systemate , 
suique  officii  desertio  est.  Hanc  utique  saepe  satis  , 
suo  pondere  armati,  inferiores  primum  ad  artus, 
longius  scilicet  a cordis  custodia  remotos,  ad  malleo- 
los dorsaque  pedum  , vespertinas  ad  horas  , subdole 
subire.  — matutinis  vero  sese  aliquamdiu,  fallaci  sane 
obsequio,  subducere  sueverunt;  sed,  ut  supra  jam  mo- 
nuimus ( §.  DCCXXXil.  ) , vel  non  omne  hydropem 
oedema  praenunciat;  vel  saepe,  quin  pedes  ille  pri- 
mum invaserit , aliis  clandestine  potitur  cavis  et  vi- 
sceribus. 

Ci trini  plerumque  coloris,  quidquam  unctuosae,  sub 
agitatione  facile  spumantes,  ac  suburinosi  odoris  sunt 
aquae  es  cavis  hydropicis  recenter  haustae.  In  multis 
tamen  serosus  hic  lates  mutabilis  admodum  aspectus, 
nunc  flavi,  nunc  aurantii,  nunc  subviridis,  nunc  al- 
bescentis, spissescit,  ad  effluxum  per  canulam  tricu- 
spidis piger  est  ac  viscidus  , vel  pseudomembranulis 
filisque  polyposis  remistus  , ac  interdum  adeo  gelati- 
nae  teneriori,  vel  subfluidae,  vel  ipsi  adeo  albumini 
ovorum  non  absimilis.  Bruneum  non  minus  ac  suba- 
trum  ille  subinde  colorem  offert , a eruore  corrupto 
quasi  tinctum.  In  aliis,  aperte  sanguis  , etiam  since- 
rus et  multus  , quin  semper  igitur  tricuspis  in  manu 
chirurgi  aberraverit,  cum  aquis  prosiliens,  medicum, 
affines  consternit.  Quoad  gustum,  aquas  hydropici  se- 
mel amaras  fuisse  legimus;  sed,  quod  potioris  mo* 
meuti  est,  dulces  eas  quondam  ex  aegrae  Petropoli - 
tanae  abdomine  eduxit  Vir  clarus  nobisque  amicus  ; 
quod  nobis  magnam,  diabetem  mellitum  inter  atque 
frequentem  sub  eo  hydropem  (§.  CDLXXIX.),  analo- 
giam interdum  intercedere,  non  parum  confirmare, 
ac  majorem  in  futurum  medicorum  in  haec  attentio- 
nem exigere  videtur.  Qualiscunque  vero  consistendae, 
coloris,  gustu  hydropicorum  sint  aquae  : hae , vel  igni 
moderato  , vel  solius  oxygenii  atmosphaerici  actioni 

expositae,  vel  acidis  mineralibus  commistae,  albumi- 
nosae  , quam  continent , materiae  coagulum  , nunc 
minus,  nunc  magis  conspicuum,  mox  subeunt.  Ana- 
lysis  chemica,  quam  sane  aliam  aliamque  et  pro  vario 
subjecto,  pro  morbi  indole,  gradu,  complicatione, 
diversam  fuisse  oportuit,  humores  in  hydrope  univer- 
sim  collectos  albumen  sistere,  in  aquae,  nunc  majore, 
nunc  minore  quantitate  solutum,  adjunctis  hic  salibus 
variis  phosphoratis  paucaque  sulphuris  copia  , docuit. 
JNullus  certe  humor  animalis  tam  insignem  principii 
albuminosi  quantitatem,  ac  aquae  hydropicorum  visae 
sunt  (utpote  in  albumen  subinde  vix  non  in  integrum 
conversae),  unquam  continuit. 

Saepe  nimis  ad  explicanda  in  hydrope  symptomata, 
medici  ad  aquarum  , in  cavis  corporis  sub  eo  colle- 
ctarum , acrimoniam , corruptionem , confugerunt;  ac 
inprimis  subitaneam  illam  in  hydrothorace  ex  primo 
somno  evigilationem,  ac  imminentem  suffocationem, 
ex  irritante  pulmones  aquarum,  saepe  non  adeo  mul- 
tarum , acredine , — in  ventriculorum  cerebri  vero 
hydrope , febris  sub  ultimo  morbi  stadio,  cum  pulsuum 
frequentia  ac  symptomatum  rapiditate,  truculentia,  in- 
crementum, repetierunt.  Integrum  interim  per  annum 
portionem  aquarum,  ex  viri  Rastadiensis , ascitici  abdo- 
mine extractam  in  vitro  probe  obturato  conservavi- 
mus, quin  ullum  eaedem  corruptionis  prodiderint  ve- 
stigium. Per  plures  hebdomades  aquas  viri  hydropici  , 
per  canulam,  ex  abdomine  lente  effluxisse  conspexi- 
mus ; nec  tamen  , aegro  licet  ex  morbo  tandem  de- 
functo, ab  ipsa  aeris  accessione  has  aquas  corruptionis 
signum  dedisse  observavimus.  Sexcentis  fere,  in  lon- 
giore artis  exercitio,  paracentesibus  praesidentes  , nos 
quidem  nullum  aquarum  effluentium,  quamvis  frequen- 
ter suspectarum  , foetorem , aut  apertae  satis  acrimo- 
niae his  propriae  indicia  comperimus  ; quo  credere 
inducimur:  non  pauca  contrariae  observationis  exem- 
pla, in  hominibus  jam  morti  vicinis,  aut  gangraena, 
aut  ulcere  , aut  pneumatosi  abdominali  (§.  DCCXX1.) 
correptis,  obvenisse.  Magnam  etiam  aquis,  viscera  vi- 
cina in  hydrope  macerandi  potentiam  inesse,  ex  solo, 
ut  credimus,  cum  solea  dura,  tepidae  a sutore  com- 
missa atque  sic  emollita,  capto  experimento,  non  ma- 

gno  sane,  ubi  de  parte  viva  res  agitur,  ratiocinio  in- 
nixi, praetenderunt.  Cum  vero  haec,  veritatis  studio 
inducti,  afferimus  \ non  omnem  igitur  aquis  morbose 
secretis,  et  sua  extra  vasa  diutius  stagnantibus,,  a 
blanditie  humorum  sanorum  aberrationem,  ac  irritan- 
tem in  vicinas  partes  actionem  negare,  — sed  modo 
medicorum  multorum,  ne  de  re  minus  intellecta,  quo- 
ties id  sibi  competere  videatur,  liypotheses  mox  struant, 
attentionem  excitare  contendimus. 

In  peritonitide  puerperarum  (§.  CCXVII.)  certe  , in 
qua  hydrops  puriformis  acutus  praecipuum  inflamma- 
tionis peritonaealis  phaenomenon  est,  frequenter  effusas 
in  abdomen  materias  foetorem  tetrum  sparsisse  obser- 
vavimus ; nec  tumorum  , abscessuum  , operantis  chi- 
rurgi digitis,  incaute  simul  feritis,  funestorum,  — nec 
denique  lachrymarum  sub  ophthalmitide  secretarum  , 
rodentis  genas  acredinis  exempla  nos  latent. 

Inter  tantas  ex  uno  morbo  aerumnas,  mirum  sane 
est,  aegros  futurae  spem  sanationis  rarissime  deponere; 
ac,  more  hypochondriacorum  illi  opposito,  ex  sinistris 
prorsus  avibus,,  laeta  tamen  auguria  sibi  capere.  Con- 
firmari quidem  haec  ultima  videntur,  dum  aut  innu- 
meris e poris  cutaneis  rorem  copiosum  in  guttas  for- 
mari ac  depluere;  aut,  quod  saepe  contingit,  vesiculas, 
vel  ampliores  ampullas  sero  pellucido  plenas,  ad  crura 
praeprimis  , sibi  exsurgere  , atque  sponte  diruptas  , 
humorem  copiosum  plorare  animadverterint.  Etsi  vero 
et  talis  evacuatio  serosa  quibusdam  fausto  cum  eventu 
contigerit;  rarum  tamen  est,,  spem  ex  illa  conceptam 
post  paucas  hebdomades  non  eludi;  ac  ea  ipsa  tan- 
dem sede,  quae  fontem  salutis  aperuisse  videbatur  , 
praecedente  circa  illam  erysipelate,  fatalem  aegris  gan- 
graenam non  prodire.  Nihil  etiam  communius  est  , 
quam  hydropis  speciem  unam,  mox  alteram  pro  socia 
acquirere  ; donec  omne  sic  corpus,  in  aquas  vix  non 
coi  liquatum , utris  magis  informis  , quam  humanae 
imaginem  figurae  praesentet. 

Hbi  huc  malorum  ventum  est ; neque  gressus  fa- 
cere , neque  sedere  , neque  noctes  in  lectulis  decum- 
bendo transigere  miseris  conceditur.  His  tamen  ob 
summam  virium  jacturam  affixi,  quo  demum  se  vol- 
vant, non  habent ; pars  vero,  in  quam  coacti  procum- 

bunt,  in  multis  profunde  rubere,  dolere,  tandem  vero 
livescere,  excoriari,  serum  plurimum,  acerrimum  fun- 
dere, ac  infausta  demum  gangraena  notari  solet.  Sub 
tam  tristi  rerum  positione,  vel  et  sine  ultimis  his  ma- 
lis , sub  fine  morbi  lethalis  , saepe  febris,  hucusque 
aegris  ignota,  cum  magno  utplurimum  horrore,  bos 
corripit.  Calor  urens,  sitim,  languorem  augens,  succe- 
dit. .Non  rarum  est,  nunc  mentem  aegri  vacillare,  ac 
levia  ad  noctem  subnasci  deliria  Interdum  jam,  et  in 
aliis  longe  citius,  maculae,  ad  brachia  inprimis  et  ad 
carpos,  rubrae,  sat  latae,  scorbuticis  persimiles,  ef- 
florescunt; lipothymiae  hinc  inde  se  manifestant;  sym- 
ptomata in  parte  magis  adfecta  cursu  celeri  augentur; 
ac  dum  adfines  id  minime  praevident,  efflatur  anima. 
Quinque  circiter,  ex  tanta  hydropicorum  multitudine, 
aegros  conspeximus  , qui , dum  de  illis  conclamatum 
esse  nemo  debitasset, — seposito  quovis  medicinae  ge- 
nere, urinarum  tam  insignem  excreverint  copiam:  ut 
trium  quatuorve  spatio  dierum  , corpus  omne  fuerit 
ab  aquis  liberatum;  et  ut  cutis  nunc  ab  ossibus,  am- 
plissima ut  tunica,  laxe  penderet.  Felicitati  huic  con- 
gratulabantur, nobis  interim  obstupescentibus,  amici: 
sed  altera,  vel  tertia  jam  die,  etsi  usum  restauran- 
tium aegri  minime  neglexerint  , subita  bis  plausibus 
finem  mors  imposuit.  An  acutissimus  hydropi  diabetes 
hic  successerat?  An  praeceps  modo  tantorum  jactura 
humorum  huic  fato  subfuit?  An,  si  res  ita  est,  corpus 
integrum  quantocyus  cum  fascia  stringi  atque  ita  mu- 
niri debuisset? 

Si  hydropis  inter  signa  characteristica  , i irinarum 
parcitatem  non  sine  aliqua  limitatione  posuerimus 
(§.  DCCXXXIII.)  ; ratio  est  : quod  aegros  non  paucos 
hoc  a morbo  evidenter  correptos,  urinas  tamen  longo 
satis  tempore,  more  sanorum,  sat  copiosas  ac  limpidas 
minxisse  , conspexerimus.  Saepius  quoque  alvus  in 
hydrope  non  arida  et  lenta  , sed  multis  adeo  nimis 
laxa  est.  Utroque  vero  in  casu,  sanationis  major  dif- 
ficultas nobis  se  obtulit.  Neque  sitis  apud  hydropicos 
tanta  est  constantia,  quantum  quidem  plerumque  perhi- 
betur. Permultos  saltem  observavimus,  qui  omni  fere 
a potu,  ex  quo  morbi  augmentum  verebantur,  absque 
urgente  illius  desiderio,  nisi  febris  aliqua  iioc  augeret, 

per  menses  abstinuerint.  Accedente  interim  ista  , et 
morbo  veterascente,  extrema  sane  oris  siccitas  sitisque 
urgent;  potu  tamen  vix  hausto,  pectore,  abdomine, 
ab  aquis  jam  plurimum  obsessis,  ventriculus  in  sua 
extensione  impeditus  , mox  obruitur;  augentur  angn- 
siiae.  Conditiones  , sub  quibus  aquae  , hydropem  re- 
vera constituentes,  fluctuationis  tamen  ope  se  medico 
haud  prodant,  jam  adduximus;  ac  fateamur  sincere 
oportet,  quod,  etsi  aquarum  in  cavum  aliquod  cor- 
poris effusio  aliquando  sub  ultimis  modo  vitae  laben- 
tis  angustiis  contingat  ; non  tam  raro  tamen  hydrops 
jam  diu  subsistens,  medicorum  oculos  latuerit  inco- 
gnitus. Sed  saepe  fluctuationis  se  certos  chirurgi  non 
minus,  quam  medici,  iique  non  incelebres,  contendunt; 
cum  interim  aquarum  in  cavis  corporis  nec  vesti«ia 
quidem  adsint.  Sic  acuti  ingenii  Galbae  quondam  ar- 
chiater casus  meminit  : ubi  evidens  quidem  visa  fuit 
in  abdomine  fldctuatio ; post  mortem  tamen  nulla 
aquarum  stagnatio  , sed  ventriculus  ex  flatu  summo- 
pere extensus  , comparuerunt.  Sic  Parisiensis  , adhuc 
juvenis  tunc,  medicus,  ad  mulieris,  ex  ascite,  ut  pro 
certo  habebat  , defunctae,  tumidissimum  abdomen, 
exercitii  causa,  paracentesin  instituit;  tricuspide  vero 
letiacta,  teterrimi  gas  foetoris  per  canulam  penetravit 
venteique  subsedit ; aquae  autem  nihil  in  isto,  sed 
majorem  hepatis  ad  lobum  in  parte  ejus  concava,  ul- 
cus profundum  substitit.  Nostrum  consilium  Bruchsaliis , 
ti  ignita  abhinc  annis,  pro  viro  Heidelbergensi,  flatibus 
diu  vexato,  a viris  in  arte  claris  expetitum  fuit.  Cum 
istis , ex  relatione  morbi  nobis  transmissa,  hydrotho- 
racem  adesse  , nos  quoque  declaravimus.  Atqui  post 
mortem  brevi  insecutam,  nec  guttula  quidem  aquae 
compaiuit;  sed  in  tubo  intestinali  aer  quamplurimus 
detectus  fuit.  Feminam  Ticinensi  in  clinico  Instituto, 
ex  alio  longe  morbo,  quam  ex  hydrope,  tractavimus; 
quae  a prima  juventute,  levi  satis  sui  corporis  sanis- 
simi agitatione,  sonum  aquae,  abdominis  et  pectoris 
in  cavis  se  alte  circumvolventis  tam  perfecte  imitabat 
ut  vel  aures  expertissimas  facillime  fefellisset. 

IJaecveio  Symptomatum  hydropis  fallacia  non  mi- 
nus,  quam  extensi  adeo  morbi  habitus*  pro  parte  quam 
■occupat,  diversus,  ex  sequente  lnc  praecipuarum  ejus 

▼.IV  K i 


94 


HYDROPS 

specierum,  propriis  magis  paragraphis,  quam  capitibus 
separatis  inserenda,,  descriptione  ulterius  patebit, 

§.  DCCXXXYI.  Hydrops  cellulosus. — H . gravidarum. 

— H.  puerperarum.  — II.  scroti..  — II.  capitis. 

« Quos  aqua  inter  cutem  male  habet  , ut  celebris 
Latmi  verbis  utamur,  iis  corpus  inaequale  est,  tumo- 
ribus aliter  atque  aliter  per  totum  id  orientibus.  « Ana - 
sarca  , hydrops  intercus  , hoc  vitium , nobis  hydrops 
cellulosus 3 vocatum,  — ab  oedemate  nec  quidquam, 
nisi  exstensione  sua  forsitan  majore  , distinctum  est ; 
ac  mollem,  ut  istud,  atque  inelasticam  fere  cutis  pal- 
lidae , subfrigidae  intumescendam  offert.  Nihil  quasi 
post  morbos  longos  non  minus  , et  acutos  , inprimis 
exanthematicos,  frequentius  accidit,  quam  particulares 
hujus  generis  hydropes,  praesertim  faciei,  palpebrarum, 
thoracis  externi,  brachiorum  et  crurum  , nunc  satis 
fugaces,  quippe  solo  calore  lecti  dissipandi,  nunc  vero 
summe  pertinaces , sensimque  per  omnem  corporis 
ambitum  diffusi. 

Interim  non  sola , quae  cutem  inter  et  carnes  hae- 
ret, adiposa,  sed  profundior  etiam,  ac  inter  musculos 
musculorumque  fasciculos  ut  appendix  , decurrens  , 
aut  viscera  pro  tegmine  superscandens,  eorumque  pa- 
renchyma constituens  , aut  vasa  concomitans  et  am- 
biens, tela  cellulosa,  morbi  hujus,  inter  omnes  hydropis 


species  communissimi,  sedes  est.  Patula  hic  ex  cellula 


in  cellulam  ubique  via  est : quam  latex  aquosus,  solo 
nempe  pondere  duce,  declivia,  nullo  musculorum  motu 
eidem  resistentia,  cum  superioribus  perpetuo  commu- 
tans, legit ; et  sic  pedum  aut  lumborum  frequentius, 
quam  alium  tumorem  subcutaneum  constituit.  Snumtfm 
vero  carcerem,  forte  nimis  jam  angustum,  ac  tenuibus»  h 
modo  repagulis  divisum,  munitum,  hic  hydrops  faci-- iq 
lius , quam  quivis  alius  , perfringit  , ac  aliam  morbi  | > 
speciem  creaturus,  aut  sibi  adsociaturus  , dirumpit..  Jc 


Hoc  scilicet  in  casu  minime  rarum  est , hydropem,  igct 


* j 


cellulosum  vel  externum,  super  omne  jam  corpus  dif- 
fusum,  vel  internum,  paucarum  spatio  horarum  sub-  it 


sidere,  ac  in,  pejorem  hoc,  asciten,  aut  hydrothoracem: 
celeriter  transire. 

In  quantum  vero  haecce , aut  alia  depletio  locum 


ut 

non  habet,  sed  ingens  massa  seri  textum  celSulosum 
diutius  inundat.,  infarcit ; gravitas,  inprimis  vespertina; 
membrorum  et  universi  corporis  vel  maxima,  muscu- 
lorum movendorum  impotentia  , nervorum  torpor  ac 
sensuum  deletio ; sanguinis  per  vasa  movendi  interce- 
ptio, stillicidia,  caloris  vitalis  jactura,  et  demum,  pro» 
vecto  nempe  malo,  ex  levi  causa,  comprimente,  con- 
tundente, corrodente,  ut  solo  a decubitu,  ab  ictu,  ab 
applicito  debiliore  etiam  sinapismo,  vesicante,  vel  et; 
sine  istis,  ex  sola  cutis  tensione  extrema,  inflammatio, 
erysipelas,  phlyctaenae,  ampullae,  saepissime  vero  ex 
istis  gangraena  sphacelusque  sequuntur. 

Versus  finem  gestationis } non  tam  raro,  compressis 
forsitan  venis  saphenis  pudendisque  externis,  forsitan 
et  iliacis,  aut  etiam  solis  vasis  lymphaticis,  non  modo 
pedes  , crura  , sed  et  vulvae  labia  tantam  in  molem 
inflantur:  ut  haec  ultima  binas  vesicas  aqua  turgidas 
mentiantur,  atque  vaginae  orificium  non  minus,  quam 
illud  urethrae,  vix  non  claudant,  unde  partus  non  exi- 
gua timeatur  difficultas.  Plerumque  tamen  hanc,  re- 
mediis externis  , ipsique  scarificationi  non  tam  facile 
cum  aliqua  constantia  cedentem,  partus  tam  difficilis 
haud  sequitur.  A partu  tumor  mox  omnis  , sed  , ut 
vidimus,  non  semper  disparet.  Etiam  in  muliere  rion 
gravida , nympham  lateris  dextri  summopere  aquis 
repletam  transparentem , observavimus  Rastadii.  Sca- 
rificata hinc  inde  hac  ampulla,  eadem  mox  concidit ; 
post  duos  tamen  dies  tumor  rediit , donec  j repetita 
scarificatione,  hic  omnis  disparuerit. 

Puerperae  hinc  inde  hydrope  celluloso,  subcutaneo, 
super  omne  corpus  extenso,  laborant;  in  quo,  ut  nos 
iquoque  conspeximus  , culis,  vix  non  trasparentis,  ni- 
trea fere  albedo  est.  Ex  lacte  retropulso  hunc  ipsum 
i.i colorem  venire,  non  magni  ponderis  est  hypothesis. 
iWe\  enim  quod  sanguine  plus  minus  orbatae  sint , 
t.pute  albidiore  instruuntur  puerperae  ; vel  in  textu 
r celluloso  subcutaneo  apud  illas  interdum  , loco  seri 
[ifj  >ellucidi  , puriformis  humor,  coloris  lactei  secernitur 
m t anasarca  constituit. 

euj:  In  scroti  tunica  cellulosa,  apud  pueros  sat  frequen- 
er,  rarius  in  viris,  nisi  simul  vel  ascites,  vel  hydrops 
.^universalis  subfuerint , tumor  evidens,  utrumque  scroti 


9^  HYDROPS 

latus  utplurimum  occupans,  aquosus,  mollis,  cuti  con- 
color, indolens , a compressione  foveam  sat  diu  reti- 
nens, in  tenera  aetate  fere  transparens,  contingit:  cina- 
sarca  scroti  dixerunt.  Quamdiu  modicus  est  tumor  , 
rugae  scroti  non  delentur  in  totum;  sed  ad  insignem, 
capitisque  infantilis  ad  molem  , in  viris  hydropicis  id 
saepe  turget,  ponderosum  fit,  ob  summam  extensionem, 
inter  crura  locum  vix  invenit  , impressionem  minus 
retinet  , friget , splendetque.  Si  ulterius  tumor  augea- 
tur, aut  nimia  sit  hujus  partis  sensibilitas , cutis  rubet, 
ardet,  dolet,  aliquando  vero  tam  intense,  ut  in  gan- 
graeuam  inclinet,  inflammatur.  Rarius  sub  scroti  ma- 
gno tumore  aquoso,  penis,  aut  potius  praeputii  ille 
dcest  , fere-  pellucidus  ; sub  quo  scilicet  pars  hujus 
anterior  informem  quasi  in  spiram  contorta,  et  ostium 
ante  glandem  ad  superiora  conversum  , pliimosin 
(§.  DXXV.),  ejusque  effectus  producit. 

Ad  caput  quoque  ipsum,  ad  frontem,  tempora,  ver- 
ticem et  occiput,  tela  cellulosa  nonnunquam  ab  aquis 
inflatur,  cutisque  tensa,  mollem  et  inelasticum,  sine 
coloris  mutatione  , tumorem  , nunc  modo  partialem  , 
circumscriptum,  nunc  vero  omne  circa  cranium  exten- 
sum , ruptis  cellulis  , et  aqua  in  unum  quasi  cavum 
collecta,  sub  percussione  aliquando  fluctuantem,  atque 
subinde  transparentem  , offert.  Ob  arctam  adhaesio- 
nem integumentorum  capitis  ad  aures  , musculos  et 
pericranium,  non  facile  hic  tumor,  hydroccphali  no- 
mine indignus,  ad  infimam  faciei  partem  extenditur. 
Virginis  viginti  duorum  annorum,  hactenus  nondum 
menstruatae,  historia  refertur,  cujus  frons  palpebrae-- 
que  supra  modum  tumebant.  Adeo  vero  depressae  etf 
conniventes  fuerunt  palpebrae,  ut  eas  subtollere  ocu— 
losve  aperire  non  potuerit.  Universum  pariter  caputt 
immaniter  turgidum  fuit.  Contrectatum  illud,  mollitiem 
ubique  ostendit  insignem  , et  humorem  sub  cute  flu- 
ctuantem, qui  tactum  superfugiens  quidem  , sed  moxi 
refluens  recurrensque  , evidenter  se  prodidit.  Reliquas) , 
facies,  non  secus  ac  frons,  albedine  insolita  pallebat. 
Porro  tumor  ille  semel  et  iterum  iterumque  recurre-  fi 
rat,  lente  semper  subsidens;  sed,  post  breve  tempus,; 
periodice  repetens.  Simile  fere  pueruli  trimuli  exem- 
plum est , cujus  caput  contrectatum,  molle  erat,  e! 


CEl.LULOSUS  97 

cum  digitis  pressum,  in  fossulas  subsidebat,  radiisque 
solis  vel  candelae  expositum,  pellucebat. 

Aliquando  profundius  haeret  latex  aquosus,  scilicet 
vel  inter  galeam  aponeuroticam,  vel,  quod,  etsi  veteres 
saepius  de  hoc  morbo  locuti  sint,  duobus  modo,  no- 
bis cognitis,  exemplis  constat,  pericranium  ipsumque 
inter  os  calvariae.  His  in  casibus  oportet  sane  tumo- 
rem magis  tensum  magisque  circumscriptum  esse,  di- 
gito prementi  minus  cedere,  ac  dolorem  simul  subin- 
trare. Sic  viri  exemplum  consignatum  est  , crudeli 
hemicrania  et  insomnia  per  annum  adfecti.  Tactu 
exacerbabatur  hic  dolor,  et  de  nocte  ingravescebat. 
Cum  omnia  hucusque  incassum  fuissent  lentata,  jus- 
sum fuit  postico  capiti  cauterium  inuri.  Effluxit  uber- 
tito per  plures  dies  aqua  viroris  insignis,  ac  bili  pra- 
sinae similis  ; aeger  vero  prorsus  restitutus  fuit. 

DCCXXXVII.  Hydro  ce  phalus.  — Hydrocephahis 
meningeus . — Hydrocephahis  encephalodes.  — //)- 
drocephali  chronici  symptomata.  — Hydrocephahis 
acutus.  — Symptomata.  — Prodroma.  ■ — Sympt. 
stadii  I.  — Incerti tudo.  — Sympt.  stadii  II.  — - 
Incoslanlia  symptomatum.  — Sympt.  stadii  llt. 

Vitium,  non  minus  domesticis  animalibus,  ut  equo, 
vituloque  inprimis,  quam  homini  commune,  hydroce - 
phalus  , seu  aquae  , morbose  secretae  , in  ipso  cavo 
cranii  collectio,  est  Varias  illa  sedes  in  hoc  sibi  eli- 
git , atque  nunc  ad  meninges  ( Hydrocephahis  menin- 
geus); nunc  vero,  ac  longe  frequentius,  ipsum  ad  ce- 
rebrum (. Hydrocephahis  encephalodes)',  aliquando  au- 
tem singulis  his  in  locis  [Hydrocephahis  universalis),— 
iquidquod  (ut  exemplo,  in  actis  R.  Academiae  Goeltin - 
yensis  adnotato,  constat)  cellulosi  hydropis  sub  specie, 
%d  caput  externum  simul  [Hydrocephahis  complicatus ), 
irestagnat.  In  . utraque  hydrocephali  specie,  aquarum 
bollectio  nunc  lentius  [Hydrocephahis  chronicus) , — 
mnc  celerius  [Hydrocephahis  acutus),  — atque  nunc 
mmaria  meningum,  cerebri,  cerebelli  adfectione  [Hy- 
Irocephalus  idiopathicus),  — nunc  alterius  morbi  irn- 
erio  [Hydrocephahis  symptomaticus) , non  sine  con- 
picua  symptomatum  differentia,  absolvitur.  Nec  ete- 
im  ratio  est,  cur,  hydropem  encephaloden  plerumque, 

si  cerebri  apud  infantes  ventriculos  tangat  , acutum 
esse  fatentes  meningeum  ideo  nunquam  cum  febre  ac 
more  acutorum  morborum  incedere,  semperque  chro- 
nicum esse  praetendamus.  Frequenter  omnino  conge- 
nita in  ipsis  calvariae  ossibus  vitia  hydrocephalum 
aut  invitant,  aut  saltem  comitantur.  Suturarum  cranii 
sera  coalitio  ac  morbosa  dehiscentia,  nec  non  ossium 
sesamoideorum  numerus  major,  laxiorque  cum  cranio 
commissio,  cohaesio,  potissime  huc  spectant:  quibus 
utpote  contingit , ut  exteriora  versus  cedant  ossea,  in- 
firma nimis,  his  in  locis  repagula,  et  collectis  ac  tur- 
gentibus sub  meningibus  aquis,  — vel  solis  (llyclro Ce- 
phalus meningo  cysticus)  , vel  comitanti  has  cerebro 
( Hydro-encephalocele ),  tumorem  mollem,  inelasticum, 
circumscriptum,  efforment;  sed  praeter  organica  haec 
vitia  calvariae  , suut  certe  alia  , quae  , sicut  caeleris 
corporis  humani  in  locis,  ita  quoque  ad  caput,  et  ad 
partes  ejus  non  minus  continentes  , quam  contentas  , 
hydropis,  ex  causis  magis  generalibus  pendentis  genesi 
faveant  (§.  DCCXLIX.). 

Plures  varietates,  veteribus  haud  ignotas,  Hydroce- 
phalus  meningeus  sub  se  comprehendit.  Vel  enim  i.°) 
inter  ossa  cranii,  el  annexam  his  duram  matrem,  — 
vel  2.0)  inter  hanc,  arachnoideamque  membranam, — 
vel  3.°)  hanc  inter  et  piam  matrem,  — vel  4*°)  hanc 
ultimam  inter  ipsumque  encephalum , — vel  5.°)  de- 
mum inter  duplicaturam  durae  meningis,  aquae  resta- 
gnant. Ob  strictissimam  durae  matris  cum  interna 
calvariae  superficie  connexionem  , praestantissimi  qui- 
dem anatomici,  intermedias  hic  fieri  posse  aquas,  vix 
non  negarunt;  sed  exempla,  etsi  rariora,  quae,  absque 
clarorum  virorum  injuria,  rejici  non  possunt,  contra— is* 
rium  omnino  docuerunt.  Binis  certe  in  casibus,  infraiv 
referendis,  ossa  cranii  superiora,  tum  interius,  a durair 
matre,  tum  exterius,  a pericranio,  separata,  utroqueep 
vero  in  loco  ab  aquis  inundata  fuerunt.  Aquarum  tumij^ 
inter  duram  matrem  et  arachnoideam  membranam  , *' 
tum  inter  hanc  et  piam  meningem  collectarum  exem-  «ii 
pia,  tam  copiose  vel  aliis,  vel  nobis  ipsis  oblata  fue-  Mt 
runt:  ut  eorum  mentionem  hic  specialem  injicere,  su-fci 
perfluum  videatur.  Praestat  vero  alterum  saltem,  quodAi 
laticis  serosi  inter  piam  meningem  ac  cerebrum  cohi* 

lectionem  illustret,  iisdem  praeferri.  Novem  libras  aquae 
sub  meninge  pia  detexit  celebris  quondam  Jenensis 
medicinae  professor  in  hydrocephalo.  Pia  mater  de- 
reliquerat gyros  omnes  substantiae  cerebri  corticalis , 
et  in  multis  locis  illa  disjuncta  conspiciebatur  ab  ara- 
chnoidea, quae  a parte  dextra  separata  pendebat.  To- 
tum cerebrum  erat  compressum.  Vix  parvae  striae 
supererant  ex  medullari  substantia  cerebri.  Corpora 
striata  vix  pisum  magnitudine  aequabant.  Thalami 
nervorum  opticorum  fere  disparuerant  , et  vix  filum 
referebant  nervi  optici.  Omnes  nervi , qui  ex  cerebro 
et  medulla  oblongata  oriebantur,  majores  vix  erant  ; 
cerebellum  vero  vix  avelianeam  nucem 
aequabat. 

Aquarum  secretio  morbosa  in  ipsam  cerebri , cere- 
belli substantiam,  aut  illius  in  ventriculos  facta,  hydro- 
pem encephalodem  constituit.  Parum  veteres  hac  de 
c hydrocephali  specie  (vel  quod  eos,  qui  hujus  causa 
: perierant,  ex  febre  in  lethargum  terminata  occubuisse 
i autumaverint;  vel  quod  rarius  cadavera  humana  lu- 
i strandi  occasionem  nacti  sint)  noverunt.  Solet  rero 
latex  aquosus  vel  cystidi , hydatidi , inclusus  coerceri ; 
vel  independens  cerebrum,  potissime  vero  ventriculos 
ejusdem,  nunc  tantum  laterales,  et  quidem  modo  non 
nisi  unum  ex  istis  ( Uydrocephalus  encephalocles  di- 
midiatus) , modo  utrumque,  nunc  vero  singulos,  — 
1 aliquando  adeo  nec  loco  septi  lucidi  lamellis  interme- 
, dio  excepto,  inundare.  Frequenter  satis  hydatides  in 
i omni  quidem  cerebri,  cerebelli  substantia,  sed  maxime 
ad  plexus  choroideos  in  ventriculis  lateralibus,  reper- 
tae fuerunt.  Pars  istarum  interim  non  tam  veras  ad 
/liydatides,  quam  potius  ad  taeniam , quam  hydatige - 
nani  dixerunt  , revocanda  est.  Saepius  ex  cystide  3 
hydatide  nimis  turgidis,  ac  tandem  diruptis,  aquarum 
ielfusio  in  partes  vicinas,  ac  in  cerebri  praeprimis  ven- 
triculos, contingit.  Sed  et  sine  manifesto  satis  plexus 
choroidei  vitio,  tanta  saepe  aquarum  moles  in  latera- 
ibus  cerebri  ventriculis  reperta  fuit  : ul  hi,  ad  illas, 
duabus  , novemque  unciis  , ad  totidem  adeo  libras 
tet  ultra  suscipiendas,  secum  ipsis  aliquando  omne  ce- 
rebrum, gyris  ejus  prorsus  deletis,  ad  chartae  scri- 
otoriae  tenuitatem  illud  extendendo  , in  amplissimam 

vesicam  dilataverint.  In  puero  quinquenni  , cerebri  me- 
dulla ab  aquis  adeo  fuit  distenta  , ut  instar  alicujus 
crassioris  membranae  adhaeresceret  undique  arcuatae 
dissolutorum  ossium  circumferentiae.  Innumera  hujus 
indolis  exempla  ex  consulto  hic,  brevitatis  studio, 
praeteribimus.  In  ipsa  cerebri  substantia  , plerumque 
tunc  molli  et  quasi  dissoluta,  quandoque,  licet  rarius, 
aquas  detexit  culter  anatomicus.  Sic  miles,  sub  verti- 
gine promptius  exstinctus,  in  sinistri  cerebri  lobo,  ca- 
vum , ovi  magnitudinis  , aqua  repletum , obtulit.  Sac- 
cus , fere  pintam  serosi  liquidi  continens,  in  alio, 
eminentiis  quadrigeminis  infundibuloque  incubuit.  Post 
diram  , tres  per  annos  extensam  cephalaeam  , ac 
mortem  sub  convulsionibus  subitaneam,  retro  dextrum 
ventriculum  , hydatis  magna,  gelatina  pellucida  prae- 
gnans, ac  in  medullarem  substantiam  protrusa,  descri- 
bitur. In  hac  ipsa  vero,  interdum  cava  morbosa,  pror- 
sus vacua , reperiuntur:  quae  serosus  latex  quondam 
replevisse,  resorptus  vero  iterum  deseruisse,  videtur. 
I^ec  tam  rarum  est,  hoc  in  morbo,  interdum  etiam 
sine  isto,  tubercula , illis  pulmonum  fere  similia,  variae 
magnitudinis,  nunc  nuda , nunc  cystide  investita , in 
cerebro,  nervorum  opticorum  ad  thalamos  , ad  ven- 
triculos laterales,  ad  cerebellum  vero  saepius,  reperiri. 

Quoties  vero  talis  aquarum  collectio  morbosa  vel 
ad  meninges,  vel  ad  cerebrum,  cerebellum,  vel  utrim- 
que, contingit:  toties,  varia,  pro  calvariae  cessione  aut 
aliqua,  aut  nulla  phaenomena  exterius  quidem  occur- 
runt. Calvariae  theca  in  foetu,  primis  mensibus,  mem- 
branacea magis,  quam  ossea,  inprimis  ad  suturas,  est. 
Hinc  in  ipsa  hac,  vix  concepti  hominis  aetate  , vel 
minima  ad  istas  resistentia  est;  atque,  ut  plures  abor- 
tus docuerunt  , frequentior  hydrocephali  genesis  oc- 
currit. Eundo  quidem  , quotidie  in  utero  crescit  cal- 
variolae  firmitas  ; sed  major  humani  moles  capitis  , 
quo  per  pelvim  maternam  transiret;  ossium,  quae 
cranium  constituunt  , flexibilitatem  , mobilitatem,  qua 
se  , partus  sub  opere,  vicissim  superscanderent,  capi- 
tisque sic  diametrum  imminuerent,  requisivit.  Ab  ipso 
vero  partu,  inprimis  difficili,  absoluto,  compressi  sub  i q 
hoc,  calvariae  parietes,  lente  iterum  a se  ipsis  rece- 
dunt; atque  locis-,  qua q fonticulos  dixerunt,  adeo,  ut 

motus  cerebri  hic  sensibilis  reddatur,  dehiscunt ; ia 
aliis  vero,  ubi  gradatim  inter  se  concreturi  sunt,  vel 
ubi  sesamoideis  , aequo  forsitan  copiosioribus  , locus 
erit  ossibus,  parte  modo  membranacea  muniti,  parum 
satis  interioribus,  mole  forsitan  celeriter  auctis,  resi- 
stunt. Quod  si  igitur  causa  hydrocephali  quaecunque, 
sub  tali  calvariae,  tam  cereae,  conditione,  vel  ipso  in 
utero  subintret;  oportet  sane  caput  foetus,  ad  molem 
viis  pelvis  longe  majorem  intumescere,  partumque 
ejus,  nisi  prius  perforati,  quod  et  nobis  sub  artis  obste- 
triciae exercitio  obvenit,  impossibilem  prorsus  reddi. 
Ubi  vero  caput  illaesum  et  vivente  foetu  pelvim  tran- 
siverit; augetur  hoc  in  dies  tam  volumine,  quam  pon- 
dere, ac  ejusdem  suturae  continuo  magis,  ad  tres  qua- 
tuorve  adeo  digitos  transversos,  dehiscunt : ita,  ut  justo 
longe  minor  sit  faciei  ad  calvariam  proportio  ; ac  ut 
illa  quidem  infantilis , haec  vero,  successu  temporis, 
vix  non  gigantea  esse  videatur.  Inprimis  frontalia,  in- 
terdum et  parietalia,  nunc  exlrorsum  pelluntur  ossa; 
sub  initio  vero,  inferiora  versus  aquae  premunt,  basia 
cranii  complanant , et  sic  orbitarum  cava  angustant. 
Eodem  igitur  tempore,  laminae  orbitales  omnem  fere 
angulum,  quem  cum  osse  frontis  protuberante  faciunt, 
propter  nimiam  extensionem,  amittunt.  Orbitarum  hinc 
cavitatibus  vix  non  obliteratis,  oculi  foras  et  deorsum 
adeo  propelluntur  ac  prominent,  ut,  cum  attolli  ne- 
queant; palpebra  inferior  eos  pro  parte  dimidia  , ad 
centra  .pupillarum  usque  , obtegat : quo  certe  signo 
fere  solo,  vel  reliqua  capitis  parte  obvelata,  hydroce- 
pbalum,  ut  jam  pridem  magnus  Bataviae  anatomicus 
docuit,  dignoscimus. 

Nec  ullum  fere  calvariae  punctum  hoc  a malo  im- 
mune  est.  Rarissimam  speciem  eximius  Scotiae  anato- 
micus descripsit.  Tumor  scilicet  mobilis,  parvus,  supra 
nasum  foetus  vix  utero  exclusi,  quinto  aetatis  anno, 
adeo,  ut  omnem  nasum  cooperiret,  increverat.  Mollis 
erat,  et  indolens  hic  tumor,  atque  hinc  inde  modo 
quidquam  duri  ad  illum  comparuit.  Exscisso  tumore, 
ossa  narium  hoc  in  loco  incompleta  conspecta  sunt. 
Interna  vero  narium  membrana  , sub  respiratione  in- 
fantis, nunc  intra,  nunc  foras  movebatur.  Copiosus, 
et  qui  sisti  non  potuit  , aquarum  effluxus  hoc  e loco, 

ad  sextam  usque  diem  , qua  puer  convulsus  periit  , 
secutus  esi.  Similem  huic  casum  , a tumoris , nucem 
avellaueam  aequantis  _,  radicem  nasi  occupantis  atque 
fluctuantis  , sectione  cito  lethalem  , Goeltingensis  vir 
celebris  adnolavit.  Tumor  magnus  ad  frontem  puellae 
quad  riennis  , in  actis  Suecicis  describitur:  a cujus  com- 
pressione versus  caput,  tinnitus  aurium  et  somnolentia 
sequi  solebat.  Insignis  quondam  medicus  HelveLus  puel- 
lulam vidit,  sexto  aetatis  anno,  cum  maximo  tumore 
ad  occiput  defunctam.  In  cadavere  patuit,  hunc  tumo- 
rem per  foramen  exacte  rotundum,  in  osse  lambdoi- 
deo communionem  habuisse  cum  capitis  partibus  in- 
ternis. Ventriculi  cerebri  simul  ultra  libram  aquae 
sanguinolentae  continebant.  Magni  ponderis  observa- 
tionem vir  de  pathologica  anatomia  bene  meritus  con- 
signavit. Infans  nempe,  sexdecim  a mensibus  in  lucem 
positus  , tumorem  mollem  , digiti  minimi  crassitiem 
habentem,  a magno  calvariae  fonticulo  ad  occiput  usque 
extensum,  illi  obtulit.  Compressus  ab  uno  latere  hic 
tumor,  ad  alterum,  magis  tensus } crescebat.  Ubique 
compressus  tumor  ,,  in  totum  nequaquam  disparuit  ; 
facies  vero  infantis  sub  hoc  tentamine  leviter  convulsa 
fuit.  Ad  fundum  tumoris  orbiculare  in  cranio  fora- 
men latere,  tactus  docebat.  Morte  hujus  prolis  ex  va- 
rio! is  insecuta,  cadaveris  sectio,  sub  cute,  tumorem 
cranii  obtegente  , aquam  detexit , quae  ex  cavo  cal- 
variae , per  dehiscentem  sagittalem  suturam  penetra- 
verat, ac  inter  duram  matrem  et  ossa  cranii  sedem 
suam  habuerat.  Apud  alium  scriptorem,  occiput  fuit 
apertum  ; pericranium  vero  valdopere  extensum  , 
omnem  fere  cerebri  molem  continuerat.  Tumoris  ex 
occipite  instar  vesicae  pendentis  , sub  quo  ossis  defe- 
ctus manifestus  fuit,  ab  Anglo  chirurgo  fit  mentio. 

Non  mirum  hinc  , si  rupto  demum  et  corrugato  , 
vel  consumpto  , vel  per  cranii  , aut  spinae  summae 
foramen  abscesso,  medullari  hoc  pariete,  ipsum  adeo 
cerebrum  quibusdam  defuisse  in  totum  , a multis  sit 
creditum;  ut  decem  circiter  nos  ipsi  foetuum  ejusmodi 
humanorum  _,  ut  vocant  , acephalorum  , specimina  , 
museis  Ticinensi  ac  Vindobonensi  pathologis  commise- 
rimus, Sic  foetus  illo  in  museo  conservatur,  qui  bur- 
sam quasi  , vel  saccum  a meningibus  formatum  , ce- 


HYDRO CEPHALUS 


io3 

rebro  informi  repletum,  post  occiput  pendentem,  osten- 
dit. Sub  hac  bursa,  spina  bifida  fuit,  deficientibus 
simul  spinae  integumentis;  ita  ut  certum  per  tractum 
spinalis  medulla  sub  oculos  caderet.  Oculi,  ob  cranii 
et  colli  defectum,  ad  supremam  capitis  partem  positi^ 
caput  ranae  potius  , quam  hominis  , sistebant.  Ace- 
phalorum  , a viro  claro  , cujus  indefesso  labori  mu- 
seum Ticinense  quamplurima  praeparata  pathologica 
debuit  , in  nosodochio  Mediolanensi  dissectorum  co- 
piosa exempla  docuerunt:  omne  fere  hoc  vitium  in 
Affectu  partis  osseae  seu  cranii  consistere. 

Saepe  caput  infantis  mox  a partu  nulla  malae  con- 
formationis indicia  offert}  sed  unum  alterumve  demum 
post  annum  , futuri  vestigia  morbi  parentes  in  haec 
attentos,  maxime  si  aliam  suis  ex  prolibus  hoc  mali 
genere  perivisse  meminerint , terrent.  Praecipua  ex 
illis  sunt:  caput  pro  aetate,  caeterique  corporis  pro 
habitu,  majus,  ponderosius;  oculi  prominentes;  mo- 
rositas, tarditas  ingenii,  loquelae,  incessus;  segnities 
major,  somnolentia.  Quod  si  vero  lentior  ossium  ad 
cranium  coalitio,  futuri  hydrocephali  suspicionem  non 
absque  ratione  injiciat ; in  propria  tamen  prole  , cui 
diu  post  partum  caput  multo  nimis  amplum  et  grave 
fuit,  et  cui  vix  quinto  aetatis  anno fontanella  sic  dicta 
disparuerat,  hydropem  calvariae  nequaquam,  sed  ele- 
gantem salis  corporis  formam  ingeniumque  felix  suc- 
cessisse gavisi  sumus.  Quibus  vero  tam  felices  esse 
non  contigit  : illis,  nunc  citius,  nunc  lentius,  moles 
capitis  ad  enormem  aliquando  augetur  amplitudinem. 
Sunt  nempe  , quorum  calvariae  viginti  quinque  adeo 
pollicum  circumferentiam  , et  ultra  , agnoverint  ; ac 
similes  quondam  museo  pathologico  Ticinensi  conser- 
vandas tradidimus  , nostrosque  in  usus  delineari  cu- 
ravimus. Non  aequali  interim  haec  in  omnibus  ratione 
incedunt.  Multis  nempe  ossa  cranii  , ad  tantam  am- 
plitudinem expansa  , rarescunt  , attenuantur,  ac  pel- 
lucida prorsus  fiunt.  Immensae  molis  capita  infantum 
conspecta  sunt  quorum  ossa  calvariae  , posito  ex 
parte  adversa  lumine,  adeo  erant  diaphana  : ut  ipsi 
quoque  sinus  per  illa  transparuerint.  In  aliis  , quod 
iterum  nos  quoque  vidimus _,  ossium  istorum  adeo  non 
imminuta  , quam  potius  aucta  , observatur  densitas , 
crassities. 

Plurimi  revera  infanles  hydrocephalo  correpti,  pri- 
mis jam  aetatis  suae  annis,  vitam  miseram  cum  morte 
commutant;  sunt  tamen  alii,  qui  viginti  , et  plui  es 
adeo  annos  attingant  ; inter  quos  varii  tum  aliis,  tum 
nobis  ipsis  , ossa  cranii  perfecta  inter  se  coalita  offe- 
rebant. Talia  nobis  Mediolanensis  etiam  juvenis  , qui 
decimum  nonum  aetatis  ad  annum  cum  insigni  hy- 
drocephalo pervenerat,  a morte,  postquam  hic  dicio 
museo  commissus  fuit,  ostendit.  Virum  triginta  quin- 
que annorum,  in  cujus  cerebri  ventriculo  dextro  ve- 
sica pomi  parvi  magnitudinem  habens  et  aqua  repleta 
detecta  fuit,  vidit  celebris  Genevensis  medicus.  Hydro- 
cephali  vigintiquatuor  annorum  historiam  fasti  medici 
conservant;  ut  qui  capitis  tumor,  post  sextum  aetatis 
mensem  jam  inceperat.  Ad  annum  septimum  , brachia 
et  crura  resoluta  sunt.  Cranii  suturae  post  mortem 
obliteratae,  et  cranium  crassissimum,  reperta  fuerunt. 
Cavum  calvariae  mensuras  aquae  continuit  quatuor 
cum  dimidia  , cujus  pars  in  cerebri  ventriculis  sta- 
gnabat. Alvus  huic  aegro  per  sex  annos  fere  semper 
obstructa  esse,  faecum  vero  perparum  ea  excernere 
consuevit.  Si  alvum  cum  sennae  infuso  laxare  mater 
tentabat  ; id  filio  mox  convulsiones  excitare  solebat. 
Feminae,  postquam  a sexto  nativitatis  suae  anno,  im- 
mensae magnitudinis  hydrocephalo  ej usque  sympto- 
matis , prope  Upsalam , laborasset,  quadragesimo  tan- 
tum et  quinio  aetatis  anno  hoc  a malo  exstinctae  , 
illustre  exemplum  exstat. 

Quod  vero  non  omnis  hydrocephalus  volumen  ca- 
pitis constanter  augeat,  non  minus  docuit  observatio. 
Quotiescunque  nempe  firmitatem  ossa  cranii  jam  ma- 
jorem adepta  , et  suturae  jam  satis  obliteratae  sunt  : 
molis  morbosae  illud  signum,  diagnosi  facem  haud 
praefert.  Sic  etiam  , ubi  , acutiore  sub  morbo  , cele- 
rior, impetuosior  est  aquarum  in  cerebri  ventriculos, 
vel  inter  meninges  secretio:  quamvis,  alia  sub  rerum 
positione,  impossibile  non  foret  ab  his  cranium  dila- 
tari ; promptior  tamen  vel  ab  ipsa  morbi  atrocia,  vel 
a fluidis  effusis  , in  cerebrum  lethalis  effectus  est , 
quam  ut  expandendi  cranii  mora  satis  longa  supersit. 

Chronicus  quidem  hydrocephalus , cum  aucta  prae- 
ter morem  capitis  mole  , cum  venarum  externarum 

inflatione  , ac  suturarum  dehiscentia  incedenSj  rei  ex 
sola,  ut  diximus,  tum  frontis  , tum  inprimis  orbita- 
rum configuratione  , arcuumque  superciliarium  eleva- 
tione; et  ex  eo  , quod  aeger  ponderosum  nimis  caput 
proprium  vix  humeris  erectum  ferre  queat,  sed  potius 
id  ipsum,  nunc  istis,  nunc  mensa,  nunc  stragulis  su- 
stentare conetur  ; vel  adeo  quod  interdum  percusso 
cranio,  aquae  mox  fluctuent,  jam  satis  cognoscitur. 
Accedunt  his  varia  ex  cerebri,  cerebelli,  vel  interiora 
versus,  vel  ad  exteriora,  compressione , distensione  , 
symptomata.  A compressione  per  aquas  , supra  cere- 
brum, cerebellum  ponderantes:  haec  ipsa,  ut  exem- 
plo in  anterioribus  adducto  jam  liquet  , sensim  in 
arctius  spatium  urgentur  densantur.  Ab  hac  scilicet 
causa  , haemisphaeriorum  cerebri  convexitatem  dele- 
tam fuisse  legimus,  atque  tam  planam,  ut  ejus  su- 
perficies, cum  linea  ab  ejus  trabe  ducta,  parallela 
decurreret.  Extensionis  plura  hoc  in  tractatu  recense- 
mus exempla.  Ab  utraque  hac  causa  varii  effectus 
sequuntur:  somnolentia,  vel  et  insomnia;  ejulatus  fere 
continui , pavores  , stupor  , cephalaea^  hebetudo;  cor- 
poris universi,  praeter  caput  monstruosum,  macilenti, 
plerumque  brevioris  segnities  lassitudo;  sensuum 
odoratus  , visus,  gustus  auditus,  obfuscatio  ; lacry- 
matio  frequens,  loquelae  tarditas,  pedum  frigus,  deam- 
bulatio difficilis  aut  nulla  , variae  paralyses  ^ muscu- 
lorum tremores,  convulsio.  Hinc  inde  a capitis  pon- 
dere insigni,  aliquando  pondus  totius  corporis  infantilis 
ultra  dimidium  aequante  , spina  infirma  curvatur. 

Admirationem  tamen  omnium  percellat,  oportet, 
non  infrequens  infantum  , ab  insigni  adeo  bydroce- 
phalo,  tum  meningeo,  tum  encephalode  correptorum, 
quibus  mentis  functiones  vix  non  omnes  diutissime 
prorsus  fere  intactae  manserunt  , observatio.  Satis 
hilares  aliquando  per  duos  tresve  annos  hi  miseri  , 
incedere  ac  loqui  adeo  addiscunt,  nec  ullis  tentantur 
convulsionibus.  Puellae  biennis  historia  huc  pertinet, 
cujus  caput  , septem  spatio  mensium  mole  ita  incre- 
verat : ut  post  mortem  novem  fere  aquarum  librae 
in  cerebri  ventriculis  fuerint  repertae.  Calvaria  fuit 
prorsus  membranacea  , tantaque  dumtaxat  sede  ossea, 
quanta  calvariae  puellae  erat  amplitudo  , priusquam 

caput  extra  modum  incresceret.  Cerebri  universa  basis 
nervorumque  productiones  secundum  sanitatis  leges 
se  habebant;  et  puella,  ad  mortem  usque,  sensibus 
integris  fuit  usa.  Paucis  tamen  ante  obitum  diebus  , 
erecta  aegra  , vel  corpore  ejusdem  paulisper  commo- 
to, mox  tussis  et  spirandi  difficultas  sequebantur,  ca- 
debant lacrymae  vultusque  sanguine  replebatur.  — ■ 
Quinque  libras  aquae  puer  hydrocephalicus  , cujus 
apud  veridicum  scriptorem  fit  mentio  , obtulit  ; qua  , 
cranio  effusa  , fere  vacuum  hoc  visum  est,  licet  puer 
integra  semper  mente  hucusque  vixisset.  Octennis  puer, 
tam  magno  hydrocephalo  instructus  , ut  filus  capiti 
circumductus  duos  pedes  cum  quatuor  pollicibus  me- 
tiretur ; vivax  tamen  fuit,  ac  judicio , ut  similis  ae- 
tatis pueri,  memoria  vero  acuta  , gaudebat.  Sat  ma- 
gnam adeo  corporis,  non  male  nutriti,  proceritatem, 
ex  infelicibus  his  aliqui  attingunt. 

Quamvis  vero  tanto  spes  nulla  morbo  affulgeat:  in 
casibus  tamen  rarissimis,  si  vaga  hydropi  natura  sit; 
justum  eventus  melior  timorem  eludit.  Principis  V in* 
dobonensis  filius,  a sex  mensibus  utero  exclusus  , sin- 
gula hydrocephali  chronici  signa,  caput  valde  magnum, 
oculos  deorsum  protuberantes  , nobis  exhibuit.  Tam 
hebes  vero  hic  infans  fuit  : ut  post  annum  , nec  nu- 
tricem quidem  distingueret;  nec  aliquid  appeteret;  aut, 
nisi  ori  quasi  intrusum,  commederet.  Cum  vero  vel 
minime  de  conservatione  hujus  pueri  speraremus;  qua 
ratione  hydrops  ascites  ei  natus  est,  ab  hydrocephalo 
ille  restitutus  fuit ; et  ascite  etiam  a nobis  feliciter 
profligato  , convaluit.  Post  septem  tamen  annos,  idem 
hic  puer , capite  adhuc  magno  , statura  vero  , pro 
aetatis  ratione,  breviore  instructus,  subito  febricitare, 
de  capitis  dolore  conqueri,  hoc  aegre  humeris  gestare, 
et  unam  modo  in  partem  mensa  vicina  sustentare  coe- 
pit Porrectis  iterum  debitis  auxiliis , sanitatem  ille 
obtinuit,  ac  eadem  adhuc  fruitur  illaesa.  Duo  fere 
similia  exempla  hydrocephali,  acuti  tamen  , a redeunte 
non  minus,  quam  a superaccedente  anasarca  feliciter 
dispersi  , Genevensis  hoc  de  morbo  scriptor  egregius 
adnotavit.  Singula  hydrocephali  symptomata  interdum, 
ubi  scrophulae  in  conspectum  venissent,  fuisse  disper- 
sa, nuperrimus  quoque  de  hoc  morbo  scriptor  Anglus 
confirmavit. 

Hydrocephalum  acutum , ut  ex  dictis  hucusque  ap® 
paret  , non  ad  solos  cerebri  ventriculos  , et  quidem 
singulos  , limitantes , quousque  pia  mater  , sicut  ad 
istos,  ita  inter  gyros  medullosi  liujus  visceris  sese  in- 
sinuat: illinc  morbosae  secretionis  ac  hydropis  ence- 
phalodis  acuti  quoque  officinam  agnoscimus.  Potest 
quidem  sedes  diversa,  ubi  aqua  in  cerebro  haeret  , 
particularia  quaedam  symptomata  provocare  : quemad- 
modum si  in  ventriculis  lateralibus  cerebri , aqua  col- 
1 lecta  thalamos  nervorum  opticorum  comprimat;  potest 
i in  visus  phaenomenis  adparere  quidquam  , huic  va- 
rietati hydropis  proprium  ; sed  unus  idemque  morbus 
: erit,  quocunque  demum  cerebri  loco  stimulus  acutior 
secretionem  laticis  serosi  pathologicam  pede  celeriore 
i producat.  A stimuli  igitur  , ac  subjecti  , in  quod  hic 
agit  , ratione,  magna  illa  differentia  symptomatum  , 
vel  sub  chronico  , vel  sub  acuto  hydrocephalo  scatu- 
rit : ut  nempe  in  illo  , vix  alia  3 quam  serosae  apo- 
plexiae lenta  indicia  , partim  ex  loco  quem  aquae 
occupant 3 diversa,  — in  hoc  vero  febrilia  primum, 
et  ab  illis  encephalitidis  (§.  CXL.)  non  multum , nisi 
gradu  , aliena,,  — mox  vero  , tum  ad  ipsam  partem 
adfectam  , tum  ad  loca  quae  magis  cum  illa  consen- 
tiunt, nervosa  , et  quidem  partim  convulsiva  3 partim 
vero  paralytica  phaenomena  praecipitanter  sibi  suc- 
cedant. Demptis  majore  , quae  cerebri  ventriculis  est, 
auctoritate  , hujusque  in  sensuum  nervos  conspicuos 
imperio,  aliarum  etiam  regionum  encephali  hydrops 
febrilis  et  acutus , diversa  non  minus  a lento  sympto- 
mata , et  praecipitem  decursum  , ut  saepe  vidimus  , 
agnoscit. 

Mirum  est,  hydropem  ventriculorum  cerebri  acutum, 
pro  dignitate  ac  spatio  locorum  , unde  nomen  acqui- 
sivit,  vix  prius  fuisse  cognitum,  donec  insignis  ana- 
tomici Itali  industria , tardius  vero  celebris  in  Gallia 
chirurgi  solertia,  ac  tandem,  nostris  temporibus,  Angli 
medici  expertissimi  ( potior  omnibus  praegressis  ) de- 
scriptiones accederent.  Multum  quidem  a recentioribus 
his  fuit  superadditum  ; sed  , quod  dolenter  hic  fate- 
mur , non  satis,  quin  errori  in  diagnosi,  saltem  sub 
morbi  principio  , quamplurimus  in  hanc  usque  dietn 
et  fuerit , et  diu  mansurus  sit , locus. 

Hydrops  igitur  ventriculorum  cerebri  acutus  , mor-  • 
bus  est,  infantili  quidem  aetati  magis  communis;  non 
tamen  huic  soli  proprius  ; sed  ad  omnem  aetatem 
sexumve  extensus,  dentitionis  sub  opere,  post  con- 
vulsiones , post  morbos  a vermibus  frequentior,  rarius 
et  sexto  a partu  mense  conspectus.  Ex  viginli  aegris, 
hujus  generis,  primo  de  his  Anglo  scriptori  oblatis;; 
praeter  unum,  caeteri  omnes  inter  primum  et  deci-- 
mum  sextum  annum  hoc  malo  laborarunt.  Inter  ul- 
timum hunc,  decimumque  nonum  annum  , hic  mor- 
bus alteri,  ejusdem  gentis  medico  eximio  aliquoties;? 
est  visus.  Viginti  annorum  juvenis  robusti , nona  die 
hoc  a morbo  (aquis  non  modo  ad  cerebri  ventriculos,, 
sed  ad  fossas  etiam  occipitales,  et  ad  canalem  verte-- 
brarum  collectis)  trucidati  , exemplum  illustre  Galliae •;! 
diaria  medica  conservant.  Aliud  viri  quadraginta  quin- 
que jam  annos  numerantis,  ex  hoc  morbo  defuncti,, 
annales  medici  Montispessulani  nuperrime  retulerunt. 
Non  rari  , sed  et  nobis  frequenter  oblati  sunt  casus 
hydropis  , tum  meningei  , tum  encephalodis  , sub  fe- 
bribus acutis  diversae  indolis,  symptomatice  progeniti. 
Etsi  vero  sexum  femineum , ut  omni  fere  hydropi,  sic 
et  huic,  magis  subjectum  esse  quidem  monuerint; 
difficilis  tamen  non  minus  ac  incertus  , nec  aequalis; 
apud  omnes,  hujus  indolis  est  calculus.  Alacrioris  in- 
genii , et  robusta  magis  constitutionis  proles  videntur 
utique  huic  morbo,  prae  aliis  , subjectae  ; non  desunt: 
interim  tardioris  quoque  spiritus  corporisque  debilioris 
infantes,  hydropis  hujus  acuti  victimae. 

Magna  in  descriptione  symptomatum  hujus  morbi  i 
circa  primordia  ejusdem  exponenda  difficultas  occur- 
rit; ac  etiamsi  attributa  decursui  hujus  mali  tria  stadia  : 
ubique  non  vana  sint  ; minor  tamen  fides  unico , ex 
arteriarum  habitu  ac  motu  petito,  signo  praestanda  i 
est.  Sed  juvat,  quo  demum  ordine  plerumque  in  acuto 
hydrocephalo  symptomata  sibi  succedant,  succincte  hic 
exponi. 

Ac  primo  quidem,  si  aliqua  istius  adventum  signa? 
praenuncient  j ea , vel  morbi  febrilis  , secretionibus 
perversis  faventis,  vel  sensorii  communis  primario  modo 
adfecti  , aequivoca  sane,  symptomata  erunt.  De  illis 
hic  mentionem  non  facimus.  Ad  haec  vero,  apud  in- 

fantes  , perlinent:  singularis  incessus,  cruribus  nempe 
sub  eodem  non  resolutis  , quam  potius  , magnos  ad 
gressus  faciendos , praeter  modum  elevatis  , cum  fa- 
cili, plana  etiam  super  humo,  pedum  offensatione; 
capitis  gravitas,  rubor  aut  pallor  faciei  inconsuetus, 
fugax.;  oculorum  nitor  amissus,  vel  et  rubor;  lucis, 
rumoris,  clamoris  , motus  fortioris  ( non  tamen  sem- 
per  , ut  vidimus,  gestationis  ac  dulcis  cantilenae)  in- 
tolerantia; frontis  , genarum,  oris  calor  major.  Si  fari 
puer  potest,  de  capitis,  abdominis  dolore  querelae; 
minor  plerumque,  non  tamen  in  omnibus  , ciborum 
appetentia;  hinc  inde,  inprimis  succusso  corpore,  vo- 
mitus ; gressuum , si  quos  jam  facere  infans  didicerat, 
vacillatio,  suspensio  : decubitus  supini,  in  unum  saepe 
latus,  desiderium;  languor,  debilitas  universali'';  alvi 
major  segnities,  urinarum  insolita  parcitas  , impetigi- 
num , forsitan  praegressarum,  exsiccatio;  animus  mo- 
rosus , in  fletus  pronus,  inquietus;  solitudinis  amor; 
suspiria  , anxietas,  somnus  sub  pavoribus  interruptos, 
aut  fere  nullus.  — Atqui  tamen  haec  fere  singula,  si 
futurum  ventriculorum  cerebri  hydropem;  — non  mi- 
nus alium  quemcumque  morbum,  inprimis  dentitio- 
nem difficilem,  indicare  queunt,  symptomata.  Atten- 
tionem tamen  inter  haec  majorem  utique,  tum  orga- 
norum visus  , auditus  major  sensibilitas  % tum  motus 
quidquam  rudioris  aversio,  et  in  vomitu  , anxietate, 
vel  et  tussi  provocandis  potentia,  tum  calor  dolorque 
capitis  magis  continuus  , excitare  merentur.  Tacitum 
quasi  delirium , vel  antequam  febris  accessisset,  infans 
felicissimi  ingenii , octodecim  ante  menses  nata,  cujus 
soror  ex  acuto  hydrocephalo  jam  pridem  , quod  et 
ipsi  contigit,  perierat,  in  eo  nobis  prodidisse  est  visa: 
quod  languida  et  moesta  per  cubilia  duci  cupiens,  in 
quovis  horum  angulo  sollicite  et  anxie , quasi  rem  di- 
lectam vix  amissam  , quaerere,  ac  nomine  incognito, 
neque  unquam  antehac  pronunciato  , indicare  cona- 
retur. 

Quemadmodum  vero  prodroma  symptomata  vel 
prorsus  deficiunt;  vel,  si  compareant,  parum  lucis  hic 
accendunt;  ita  et  illa,  quae  primum  hujus  morbi  sta- 
dium constituere  dicuntur,  diagnosis  certitudinem  haud 
multum  adaugent.  Plurima  tamen  sub  morbi  principio, 

de  sensihilitatis  incremento  magis,  quam  de  facta  aqua- 
rum collectione  , seu  de  compressione , testimonium 
edunt.  Lucis  nempe,  sub  pupillarum  contractione  , et 
cujusvis  rumoris  impatientia,  calor,  dolor  capitis  in 
humeros  reclinati,  difficulter  erigendi  j quasi  ponde- 
rosi, fixus } maxime  frontis,  vel  ab  uno  latere  tempo- 
rum in  aliud  directus,  clamores  acutos  saepe  excitans, 
nunc  augentur;  commiscetur  his,  minus  tamen  in  adul- 
tis , febricula,  sine  certo  typo  remittens,  cum  pulsu 
arteriarum  celeri  et  parvo,  cum  pulsatione  carotidum ; 
nausea,  oppressio  ventriculi,  si  quosdam  excipias,  qui- 
bus, nulla  unquam  nausea  adfectis,  ciborum  desiderium 
ad  mortem  fere  usque  conservatum  est,  majores;  vo- 
mitus bis  , ter  in  die  redit  ; alvus  plerumque  magis 
constipata,  argillacea,  interdum  vix  a purgante  medi- 
ciua  solvenda;  aliis  diarrhoea  foetida,  coloris  viridis; 
urinae  pauciores,  aut  cum  albo  sedimento  remistae; 
— aliis  dolores  artuum,  abdominis,  nuchae,  pectoris, 
fugaces,  cum  cephalaea  saepe  alternantes,  auxiliis  re- 
belles; pavores,  aut  stridor  dentium  sub  somno;  su- 
spiria , gemitus  , morositas.  Brachium  aliqui  superius 
pectori  adprimunt,  nec  manum  facile  extendunt.  Me- 
diis his  sub  signis,  saepe  illa  dentitionis  se  produnt, 
densque  unus  vel  alter  adeo  prorumpit ; aut  , sub 
continuo  narium  pruritu,  vermes  ex  ore,  vel  ano  qui- 
busdam secedunt. 

Quod  si  vero  puerulorum  aut  aetatem,  fari  nesciam, 
aut  morositatem  , qua  nec  pulsuum  quidem  exploratio 
aliquando  conceditur,  aut  taciturnitatem  contumacem, 
aut  in  responsionibus  inconstantiam  paucaeque  fidei 
dignitatem  consideres  ; quam  infirma  haec  omnia  de- 
sideratae diagnosis  fulcra  dicenda  sint  , eo  facilius , 
quod  et  ipse  capitis  dolor,  et  lucis  impatientia,  et  vo- 
mitus, et  febris  defuisse  sint  visa,  concludes.  Duode- 
cim annorum  virgo,  hydrocephali  acuti  victima,  nun- 
quam lucis  impatiens,  sex  ante  obitum  diebus,  solis 
radios  vel  minime  abhorruit.  Simile  alterius  prolis 
exemplum  occurrit.  Si  vero  primo  huic  morbi  stadio, 
dierum  vel  decem  , vel  quindecim  intervallum  assi- 
gnent ; sunt  certe,  et  quidem  plurimi,  quibus  istud 
longe  brevius  sit,  et  quibus  morbi  decursus,  stadiis 
nempe  caeleris  sibi  rapide  succedentibus , non  sex 

adeo  , quam  duarum  hebdomadum  , ac  breviore  ali* 
quando  intervallo  in  mortem  terminentur. 

Secundum  hydropis  ventriculorum  cerebri  acuti  sta* 
dium , imminutae  jam  s e nsibi litati s , seu  torporis  sym- 
ptomata sistit,  ac  firmiorem  quodammodo,  nec  tamen 
certe  indubiam,  diagnosin  reddit.  Cum  pulsuum  lar • 
ditate  istud  stadium,  inter  septimum  fere  decimumque 
morbi  diem,  incipere  definitum  fuit;  ac  revera,  illorum 
frequentia  sat  saepe  a centum  viginti,  aut  triginta  icti- 
bus, ad  quinquaginta,  sexaginta  usque  in  minuto  primo, 
non  aliter , quam  sub  usu  digitalis  purpureae  interno 
fieri  consuevit,  nunc  descendit.  Simul  vero  arteriarum 
pulsatio,  quo  lentior,  eo  quoque  minus  ordinata  obser- 
vatur. Tanta  interim  pulsuum  discrepantia  nec  nobis, 
nec  aliis  ubique  oblata  , sed  arteriarum  ictus  , ut 
experti  sumus  interdum,  nec  primo  in  stadio  tam  fre- 
quens , nec  in  secundo  tam  lentus  , aut  inordinatus  , 
vel  etiam  tam  uno  , quam  altero  sub  stadio  frequen- 
tior  fuit.  Cum  pulsuum  imminuta  frequentia,  in  mul- 
tis, sed  iterum  non  in  omnibus,  calor  augetur.  Mani- 
festior autem  debilitas,  ac  in  lecto  decumbendi,  vel 
brachiis  gestari  evidentius  desiderium  in  omnibus  suc- 
cedunt. Saepius  jam  suspiria , interrupto  quasi  fletui 
similia,  ignota  sibi  causa,  proles  ducunt.  Oculi  (quod 
- signum  etiam  brevi  modo  tempore  ante  obitum  com- 
paruisse  observavimus)  , aut  lusci , detorti  fiunt  : ut 
uterque,  vel  modo  unus,  nares,  rarius  tempora  , sed 
tamen  , ut  vidimus,  et  sursum  et  ad  dextra  , respi- 
eiant;  aut  convulsive  huc  illuc  moveantur;  aut  modo 
album  inter  palpebras,  minus  sub  somno  conniventes, 
ostendant.  Nec  strabismum  , nec  aversionem  a luce  , 
nec  dilatationem  pupillae , quamvis  haec  ultima  et  hoc 
tempore  observata  fuerit,  tam  generaliter  adesse,  egregii 
quoque  scriptores  Angli  reliquerunt.  Expertissimo  Ge- 
nevensi  medico  advertente  , admoto  pupillis  lumine  , 
videntur  quidem  illae  adhucdum  tremule  constringi j 
eodem  vero  per  aliquot  minuta  oculis  exposito  , pu- 
pillae vel  sponte  dilatantur  : quem  motum  singularem 
et  convulsivum  potius  iridis,  soli  huic  morbo  proprium 
esse  putat.  Chirurgus  interim  Angliis  casum  pueri  re- 
fert, qui,  licet  in  cerebri  ventriculis  dimidiam  circiter 
aquae  clarioris  pintam  continuerit;  pupillarum  tamen 

contractionem  a luce  admota  nullam  perpessus  est. 
Objecta  etiam  nonnunquam  hic  duplicia,  ut  porrecta 
iibi  cum  manibus  quaerere  videantur  , aegris  appa- 
rent. Hoc  ipso  vero  in  stadio  amaurosin  , quam  in 
tertio  distinximus,  ut  Lipsienses  quidam  potuerunt,  nos 
necdum  conspicere  potuimus.  Augetur  quoque  jamjam 
cephalaea;  si  vero  manum  hoc  tempore  ab  infante  ad 
caput  ferri  referatur,  — quod  saepe  quidem  contingit  } 
vidimus  tamen  et  hoc  signum  modo  brevi  ante  mor- 
tem subintrasse.  Pruritum  frontis  ac  pedum , majorem 
faciei  sensibilitalem  in  aegrotulis  , quod  haec  raro  a 
dolore  distinguant,  non  observavimus.  Inquietudo,  an- 
xietas, jactitatio  in  lectulo,  morositas,  ejulatus,  clamo- 
res subitanei , pavores  e somno,  positionis  horizontalis 
desiderium,  rubor  pallorque  faciei  fugax,  continuo  jam 
crescunt.  Vomitus,  inprimis  dum  corpus  erigitur,  hac 
sub  epoclia  plerumque  frequentior  est ; sed  aliquando 
sub  illa  cessasse  est  visus.  Quaestionibus  _,  si  breves 
sint,  satbene  adhuc  respondent;  si  longius  responsum 
illae  exposcant;  aut  non  cohaerent  sermones,  ac  modo 
querelas  de  statu  iniquo  exprimunt ; aut  quaesita  aegri 
minus  intellexisse,  aut  apertis  oculis  somniasse  viden- 
tur. Sub  finem  hujus  periodi  leves  convulsiones  in 
facie  , genis,  palpebra  superiore,  brachiis,  aliis  in  par- 
tibus, aliquando  major  in  musculis  unius  lateris  de- 
bilitas , vel  paralyses  partiales,  sopores,  comparent; 
quae  tamen  signa  in  aliis,  modo  brevi  ante  mortem 
tempore  locum  habuisse  sunt  visa.  Generalem,  sed 
inutilem  sudorem  paucis  modo  horis  obitum  praeces- 
sisse conspeximus.  Haec  ipsa  vero  secunda  morbi  pe- 
riodus interdum  tam  brevis  est;  ut  ob  mortem,  etiam 
ubi  spem  medici  superesse  aliquando  pronunciaverinf, 
sub  diris  convulsionibus  et  quasi  strangulatione,  prom- 
ptissime succedeutem , tertiae  vix  locum  concedat  pe- 
riodo. 

Quantum  autem  inconstantiae  ac  fallaciae  sympto- 
matum et  hoc  in  stadio  subsit ; tum  ex  allatis  jam 
comparet;  tum  ex  eo,  quod  eadem  fere  phaenomena 
et  sub  gravi  dentitione,  et  sub  vermibus , eidem  aetati, 
ac  morbus  noster,  propriis,  et  sub  cerebri,  cerebelli 
tuberculis,  abscessibus,  — quidquod  sub  incremento  hujus 
visceris,  quod  calvariae  capacitatem  vix  non  superet  ^ 

celeriore  ac  morboso , haud  raro  sese  manifestent,  non 
difficulter  eruitur.  Singula  hydrocephali  symptomata, 
nec  lusco  quidem  oculorum  habitu  excepto,  in  duobus 
infantibus  aderant ; nec  tamen  aquae  in  cerebro  eorum, 
sed  in  uno  ex  istis^  sanguis  effusus,  — - in  altero,  stea- 
toma, ut  legimus,  haeserunt.  Monuit  quidem  vir  Ger- 
manus , cui  circa  morborum  difficiliorum  diagnosin 
multa  debemus;  animo  in  singula  probe  attento,  ver- 
mium symptomata  non  tantam  in  omnibus  , quam 
plurimi  quidem  supposuerint,  cum  morbo  lue  descri- 
pto affinitatem  offerre,  consideranti  scilicet:  hydropem 
cerebri  acutum  constantiores,  quam  vermes,  effectus , 
— nec  tantas,  ac  isti  concedunt,  inducias,  — ventrem, 
etsi  minus  turgidum,  longe  tamen  magis  obstructum, 
et  medicinis  evacuantibus  rebellem  , — convulsiones 
modo  sub  finem  morbi,  nec  sine  febre  pulsuque  ar- 
teriarum specifico  praegressis  comparentes  nec  tam 
transitorias,  — pupillarum  dilatationem  non  tantum, 
sed  et  fugam  lucis  huic  praeviam,  et  graviora  quae 
lecto  aegros  prosternant^  cum  illa  phaenomena  , — 
manuum  directionem  minus  ad  nasum,  quam  ad  cal- 
variam oculosve  ab  aegris  fieri  solitam  , agnoscere. 
Fateamur  interim  : nullum  in  hydrope  cerebri  acuto 
tam  perpetuum  quin  aut  deesse,  aut  citius  tardiusve 
accedere  queat,  dari  signum.  Sunt  sane  et  illi  conspi- 
cuae nonnunquam,  et  quae  medicum,  etiam  expertum, 
faustiorem  ad  prognosin  faciendam  seducant,  induciae. 
Continuas^  vel  et  sub  fine  morborum  accedentes  con- 
vulsiones , alvi  constipationem  satis  pertinacem , et 
gravia  sub  pupillae  dilatatione  symptomata,  ipsi  quo- 
que vermes  interdum  producunt.  Porrectis  quidem 
purgante  alvum  enemate , ac  sufficiente  non  minus  , 
quam  repetita  dosi  calomelas  , haec  symptomata,,  ex 
vermibus  forsitan  oriunda,  dissipari,  monetalius,  et 
gravis  de  morbis  infantibus  scriptor  Anglus  j ast  vero 
tam  praecipi ti  ominosoque  sub  morbo,  hujusmodi,  ad 
ejus  naturam  inquirendam,  tentamina  institui  vix  pos- 
sunt; vel  ^ si  vermium  nos  suspicio  forsitan  fefellerit; 
sub  tanto  jam  debilitatis  gradu,,  admodum  sunt  no- 
xia ; nec  ipsi  etiam  vermes,  ut  hac  sub  methodo  con- 
quiescant, semper  tam  sunt  dociles.  In  febre  sic  dicta 
verminosa , bulbi  oculi  depressionem,  ac  palpebrae  su- 

perioris  citius  elevandae  impossibilitatem  deesse  , et 
sic  hydropem  cerebri  a morbo  verminoso  distingui 
posse.,  celebris  monuit  pathologus.  Interim  orbitae  ocu- 
lorum in  acuto  hydrocephalo  , non  ut  in  chronico  , 
exteriora  et  inferiora  versus  cum  partibus  contentis 
urgentur;  ac  ubi  jam  tam  evidens  est  ossium  calvariae 
a statu  sano  aberratio;  dubium  certe  morbum  vermi- 
nosum inter  atque  hydrocephalum  superesse  non  po- 
test. Fatebimur  quidem  cum  scriptore  nuperrimo  : 
tempus  convulsionibus  intermedium , ad  originem  ista- 
rum inquirendam  , esse  optimum  ; et  a convulsione 
alia,  non  facile.,  ut  in  illa,  quam  hydrops  noster  acu- 
tus producit  ^ unum  corporis  latus  prae  alio  affici  , 
posteaque  resolutum  languere.  Ast  vero  , cum  tertio 
plerumque  et  ultimo  morbi  sub  stadio  convulsiones 
demum  compareant  ; non  magnum  sane  ex  certiore 
tunc  utique  diagnosi  lucrum  esse  potest. 

Tertium  hujus  morbi  stadium  , tum  paralyticum  , 
tum  convulsivuni  appellari,  ob  pessima  ejusdem  sym- 
ptomata , meretur.  Etsi  nempe  interdum  et  secunda 
sub  periodo  talia  se  prodant;  in  ultima  tamen  ma- 
nifeste principatum  tenent  et  convulsio,  et  paralysis. 
Quod  si  pulsus  illinc  lentorem  revera  assumpserint;  hic 
demum  illi  vix  non  duplo  frequentiores  et  debiliores 
in  plurimis  redduntur.  Vidimus  interim  r ad  mortem 
fere  usque  arterias  vix  quidquam  celerius,  ac  secundo 
in  stadio,  micasse.  Istius  vero  singula  symptomata  nunc 
passu  giganteo  augentur  : ita  ut  , si  quibusdam  in 
aegris  haec  rerum  mutatio  spatium  sibi  quinque  vel 
sex  dierum  absumat;  alii  longe  citius  ad  tumulum 
properent.  Dilatatio  pupillae  nunc  maxima,  et  retinae, 
ut  in  perfecta  amaurosi,  admoto  licet  lumine,  summa 
Insensibilitas.  Pueri  tamen  exstat  historia,  in  quo  pu- 
pilla tres,  quatuorve  per  dies  ante  mortem  non  adeo 
dilatata,  quam  potius  contracta,  et,  volatili,  remedio 
naribus  admoto  , datoque  analeptico,  iterum  dilatata 
fuit.  Puellulae,  hydrope  cerebri  exstinctae,  pupillas  per 
omnem  morbum  .,  quamvis  illius  ventriculi  quamplu- 
rimum  aquae  continuissent,  sese  contraxisse,  — alte- 
ram autem  infantem  quinquennem,  singula  hydroce- 
phali  symptomata,  et  pupillarum  dilatationem  quoque, 
praecipue  horis  ante  mortem  duodecim,  absque  ullo 

morbi , post  istam,  in  cerebro  vestigio  obtulisse,  re- 
centior  hoc  de  morbo  Genevensis  scriptor  refert.  Oculi 
apud  alios,  in  continuo  motu  convulsivo  divagantur  ; 
splendorem  , sordida  quasi  crusta  operti  , amittunt  ; 
aut  etiam  conspicue  rubent.  Palpebra  una  paralytica 
pendet  , altera  aperta.  Deliria  accedunt  continua  ; 
aphonia,  vox  rauca  subrepunt.  Capitis,  apud  alios,  ex 
una  parte  in  aliam  versatio  succedit.  In  lethargum 
sopor  nunc  vertitur:  ex  quo,  opera  non  semper  facili , 
expergefactus  aeger,  exclamat  et  verba  vix  articulata 
et  incohaerentia  profert.  Subsultus  tendinum.,  convul- 
siones continuo  augentur,  latere  corporis  uno  plerum- 
que magis  occupato.  Aut  subinde  paralyses  in  hoc  , 
in  altero  vero  latere  convulsiones  observantur.  Tandem 
et  pharynx  et  oesophagus,  a resolutione,  vel  spasmo 
adfecti,  transitum  alimentis  vel  potui  recusant.  Omnes 
manum  alteram  fronti  et  bregmati,  quo  latere  aquae 
restagnant,  frequenter  admovent  ; atque  in  hoc  latus 
caput  convertunt;  aut  in  alterum  conversi,  convulsio- 
nes aut  tussim  patiuntur.  Interim  et  nullum  , cum  e 
lecto  caput  attollebatur,  clamorem  infans  edidit,  nec 
genis  rubuit  3 hoc  morbo  tamen  enectus.  Respiratio^, 
quae  hucusque  laesa  vix  fuit  , rara  fit  ac  debilis  : ita 
1 ut  exspiratione  absoluta.,  non  statim  illico  , sed  solito 
longe  tardius,  inspirent.  Alvus  viridissima , herbacea  3 
saepe  nunc  liquida,  inscio  aegro  fluit;  ventrisque  do- 
loi  'es  hunc  saepe  divexant.  Urinae  excernendae  haud 
j percepta  necessitate,  retinetur  haec  aliquando.  Lingua, 
dentes  nigrescunt,  aut  aphthosa  illa  insignitur  rube- 
] dine.  Foetorem  contrahit  urina  ; cutis  siccescit  aut  fri- 
gido sudore.,  vel  aliquando  etiam  miliaribus,  obtegitur. 

I Sitit  puer , et,  nisi  fauces  obstent,  avide  bibit.  Color 
faciei  mutabilis,  mox  ruber,  mox  pallidus.  Extremi- 
tates livent  frigentque.  Debilitas  summa , et  convulsio- 
nes repetitae  mortem  instantem  praenunciant.  Motus 
convulsivos  oculorum  cessasse,  mox  vero  pectus  con- 
quassasse , ac  miseram  infantem , eheu ! quasi  laqueo 
faucibus  circumducto  .,  strangulasse,  conspeximus. 

V arielcites  hydropis  acuti  ventriculorum  cerebri  pia- 
res, et  quarum  una  acutior  (minus  tamen  ominosa), 
altera  veio  quidquam  lentior  sit,  a quibusdam  scripto» 
i ribus  adnotatae  fuerunt.  Arbitrarii  tamen  multum  in 

his  morborum  divisionibus,  ex  solo  vehementiae  gradu 
subjectique  differentia  petitis,  subesse  cogitamus. 

Post  mortem , maculae  coeruleae,  aut  livor  in  dorso, 
pectore  ac  brachiis  in  quibusdam  comparent.  Copia 
contentae  in  cerebri  ventriculis  aquae  , in  acuto  hoc 
hydrope,  trium  quatuorve  unciarum  est  plerumque. 
Saepe  tamen  dupla  inventa  fuit.  Haud  raro  modo  unus 
ex.  ventriculis  cerebri  lateralibus , intacto  septo  pellu- 
cido , ab  aquis  extensus  est.  Saepius  tamen  uterque 
turget.  Interdum  et  tertius,  et  quartus  ventriculus  la- 
ticem amplectuntur  simul  serosum.  Limpidum  saepe, 
aliquando  flocculis  intermistum  hoc  serum  est , nec 
desunt  sedimenti  ab  illo  ad  partes,  quas  inundat,  pu- 
riformis  exempla.  Aliquando  nec  ab  igne  subposito  , 
nec  ab  alcohole,  nec  ab  acidis  cogitur,  sed  a primo  , 
in  auras  dispergitur  hoc  fluidum.  Contrarium  interim 
haud  raro  locum  hahuit.  Cerebri  , gyris  suis  externis 
vix  non  privati,  substantia  in  pluribus  est  mollior,  et 
quasi  decomposita.  Plexus  vero  choroideus  pallidior  , 
granosus  ac  saepe  vascula  venosa  non  parum  turgida  ; 
meninges  hioc  inde  duriores  , densiores  , concretae  ; 
sinus  longitudinalis,  rarioribus  tamen  exemplis,  inflam- 
matus, reperta  fuerunt.  Est,  qui,  hunc  post  morbum, 
simul  in  pericardio  semper  aquam  sat  notabili  copia 
effusam  reperierit.  Post  chronicum  hydrocephalum  , 
saepe  numero  cum  hydrope  columnae  vertebralis  con- 
juncto, sanguinis  tam  parum,  ac  si  hic  omnis  in  se- 
rum abiisset,  in  venis  repertum  fuit. 

Atque  haec  morbi  atrocissimi , qui , dum  medicinam 
admitteret  , haut  satis  dignoscitur;  atque  dum  certior 
quidquam  ejusdem  fit  diagnosis  , auxilium  vix  non 
amne  excludit,  tristissima  imago  est!  — Non  majora 
vero  ex  morbi  huic  affinis,  aque  ideo  mox  ex  illo 
htc  exponendi  descriptione  solatia  nos  exspectant. 

§.  DCCXXXV1II.  Hydrorrhachia.  — Definitio . — Di - 
visio.  — Hydrorrhachia  incolumis.  — Hydrorrha - 
chiae  dehiscentis  divisio.  — Symptomata  hydrorrha - 
chiae  incolumis.  — S.  hydro rrhachiae  dehiscentis. 

De  columnae  vertebralis  in  morbis  dignitate  publice 
quondam  locuti  , de  hydrorrhachia  jam  plura  , quae 
huc  revocari  possint  3 docuimus.  Nec  minus  , ubi  de 

medullae  spinalis  inflammatione  sermo  nobis  fuit 
(§.  CXLI),  calvariam,  concessa  quidem  principali  huic 
sensorii  communis  sedi  praerogativa,  ut  primam  inter 
vertebras  — has  vero  singulas  ut  minores  calvarias  , 
suo  cerebro  , pro  parte  cui  nervos  transmittunt , in- 
structas^ consideravimus.  Atqui  his  ipsis  vertebrarum  , 
apud  pueros  ex  tribus  ossiculis  , media  cartilagine 
junctis,  constantium,  in  cavis  _,  ejusdem  generis  morbi^ 
quam  in  illo  cranii et  quidem  frequentius,  quam  vul- 
gus medicorum  exspectat  , oriuntur.  Ut  vero  , primo 
mox  intuitu  , medullae  spinalis  morbose  adfectae  sym- 
ptomata comparcant,  juvenis  infelicis , ex  magni  quon- 
dam medici  Roter odamensis  descriptione  , historiam 
hic  decerpimus.  « ffic  scilicet  juvenis  , ictus  pugione 
in  spinae  medulla  , concidit  repente  in  terram  cum 
alvi  ac  vesicae  excretionibus  ita  impeditis,  ut  nihil 
inde  redderetur,  nisi  allicitum  a vehementissimis  ca- 
tharticis;  a quibus  tamen  paulo  post  ne  tantulum  qui- 
dem movebantur  hae  partes,  redditae  sensim  ita  stu- 
pidae, imo  ob  resolutos  nervos  illis  destinatos  tam 
insensiles,  ut  nullis  obedierint  remediis.  A qua  omni- 
moda ventris  suppressione  , intumuere  non  modo  in- 
testina a spiritu  ac  retentis  excretis  impense  intenta  ; 
sed  propter  oppressa  viscera  accendebatur  usque  eo 
cor,  et  distendebantur  tantopere  nervi,  ut  inciderit  inde 
non  modo  in  vehementem  febrem  ; sed  in  tam  fre- 
quens animi  deliquium,  ut  primum  sudaverit  affatim; 
mox  vero  alserit  ipsi  totus  corporis  habitus.  Et  quidem 
haec  omnia  adeo  celeriter  ; ut  tertio  post  inflictum 
vulnus  die  excesserit  e vita,  frigido  madore  undequa- 
que  obsitus.  » 

Atque  haec  quidem  acutae  adfectionis  ad  medullam 
spinalem  phaenomena  sunt.  Quemadmodum  vero  hydro - 
Cephalus  acutus  brevi  temporis  spatio  in  mortem  ter- 
minari consuevit;  ita  et  medullae  spinalis  hydropem 
acutum  dari  , modo  tardius,  quam  ille  est,  lethalem, 
etsi,  ubi  illum  ex  inflammatione  excipias,  nullibi  de- 
scriptum, dubium  esse  non  potest.  Quem  igitur  hydror - 
rhachiae  sub  nomine  hic  describimus  , morbus  , ad 
ch  ronicos  magis  pertinet. 

Est  vero  Hydrorrhachia,  humoris  seroso-lymphatici^ 
columnae  vertebralis  in  cavo,  vel  integro  ( Hydrorrha - 
v.  iv  6 

chia  incolumis ),  vel  divergente  ( Hydrorrhachia  dehi- 
scens),  colleclio  morbosa:  cum  tumore  externo  ad  il- 
lam, nullo;  ad  hanc  vero  aliquo,  eoque  praesertim  in 
suo  medio,  molli  , digitorum  pressioni  cedente,  ces- 
sante hac,  redeunte;  coloris  sub  principio  saepe  rubri, 
vel  lividi  , postea  vero  pallidi,  et  cutis  illi  fere  similis; 
indolente  plerumque,  haud  raro  pellucido,  cum  par- 
tium inferiorum  debilitate,  paralysi,  utroque  in  casu 
frequentioribus. 

Extensa  nempe  magis  , nec  solum  ad  casum  , quo 
vertebrae  in  foetu  posterius  morbose  hiantes,  spinae 
bifidae , recens  et  incongruhm  satis,  nomen  obtinent, 
limitata  hydrorrhachia  e nobis  idea  est.  Quod  si  nimi- 
rum sub  pathologicis  sectionibus  specus  vertebralis 
taediosius  quidquam  examen  frequentius,  ac  id  fieri 
consuevit , institui  voluisset ; saepius  omnino  medici 
in  illa, — etiam  in  casu,  quo  habitus  cadaveris  exterior 
nihil  indicare  videbatur,  messem  laboris  conspicuam, 
et  morborum  sedem  obscurissimorum  unicam  reper- 
tori fuissent. 

Nostris  saltem  oculis  , etsi  negotiorum  turba  saepe 
nimis  impeditis,  in  quinque  tamen  hominum  adulto- 
rum , partim  ex  hydrope  defunctorum,  cadaveribus  , 
columnae  vertebralis  cavum  aquis  plus  minus  reple- 
tum, et  ab  his,  medulla  spinalis  angustius  in  spatium 
non  parum  compressa  solitoque  firmior,  macilentior, 
oblata  fuerunt.  Cum  nempe  in  aetate  provecta  , ob 
serum  in  cerebri  ventriculis  collectum  , symptomata 
apoplectica  non  raro  finem  vitae  imponant:  sua  sane 
et  vertebrae  cuivis  , aut  contentae  in  illa  medullae  , 
nisi  nomen  quemdam  offendat,  apoplexia  serosa  es t; 
ac  saepe  paralyseos  ex  cerebri,  suis  in  ventriculis  com- 
pressione primum  oriundae,  causa  fluida,  derelicto 
iiberatoque  cranio  , in  specum  vertebrarum  delapsa  , 
in  hac  sola  , nec  amplius  in  capite,  resolutionis  par- 
tium inferiorum  scaturiginem  constituit.  In  apoplectici 
viri  e ventriculis  cerebri,  aqua  non  pauca;  sed  multa 
ex  vertebrarum  tubo  effluxit.  Sed  nequidem  medulla 
spinalis,  quo  vel  ipsa,  vel  ejusdem  involucra,  hydro- 
pem  , nunc  acutum  , nunc  chronicum  , progenerent  , 
hoc  liquidorum  serosorum  ex  cranio  descensu  indiget. 
In  ipsa  quidem . medullae  spinalis  substantia  , cavis 

ulpote  propriis,  quae  ad  cerebrum  ventriculi  appellan- 
tur, sub  statu  sanitatis  destituta  , collectio  aquarum 
morbosa  difficulter  concipitur;  est  tamen  , ubi  illa  , 
duobus  in  aegris  , ab  aqua  manifeste  intumuerit.  Ac 
revera,  cum  aliquoties  eandem  ab  aquis  arctius  in  spa- 
tium compressam,  macram  et  quasi  tabescentem  con- 
spexerimus; oportet  sane  subtil.issimam  telam  cellulo- 
sam. quae  fibras  medullares  inter  se  conneclit  , spa- 
tiola intermedia  nunc  quidquam  ampliora  , et  halita 
animali  magis  turgentia  , nunc  vero  magis  collapsa  , 
angustiora,  agnoscere.  Argumentum  quidem  ex  proprio 
canali , ab  antiquiori  anatomico  succincte  descripto, 
et  clarissimis  quibusdam  nostrae  aetatis  scriptoribus 
Galliae  aliquoties  conspecto,  hic,  etsi  hoc  liceret,  mi- 
nime desumimus  ; spinalem  tamen  medullam  in  me- 
ditullio suae  corticulae  perforatam , et  aqua , ubi  ver- 
tebrae hiabant  , repletam  fuisse  , celebris  anatomicus 
conspexit;  et  cum,  sicuti  ad  calvariam  , ita  et  ad  spe- 
cum vertebrarum,  aqua  limpidissima  interdum  cerebri, 
vel  medullae  spinalis  locum  tenuisse  sit  visa  ; hoc  ita 
quidem  intelligimus  : quod  medulla  spinalis  non  mi- 
nus, quam  illa  cerebri,  aliquando  tenuem  in  lamellam, 
non  adeo,  ut  putant,  resolvi , quam  potius  ab  intus 
extendi , ac  vix  non  disparere,  vel,  rupta  demum  atque 
corrugata,  evanescere,  et  aquis  locum  cedere,  vel  cum 
his  confundi  , queat.  Sana  quidem,  ut  refert  magnus 
quondam  Sueciae  chirurgus,  medulla  spinalis  videba- 
tur apud  infantem  cum  spina  bifida  natum  , et  uno 
post  partum  nyclhemero  defunctum  ; sed  quo  loco  tu- 
mor haesit:  eadem  medulla  tenuior,  solito  magis  lu- 
brica, et  parvis  hydaddibus  obsessa  comparuit. 

Meningeus  vero  ille,  quem  ad  cranium  descripsimus 
(§.  DCCXXXVJI.),  hydrops , tam  primarius , quam  se* 
cundarius , atque  tam  energicus , quam  adynamicus  , 
non  minus  ad  cava  vertebrarum  , et  inter  singula , 
quae  medullam  spinalem  circumambiunt  , involucra  , 
quin  ossa  igitur,  in  adultis  firmiora,  dehiscant,  locum 
agnoscit.  Postica  crassae  meningis  facie§,  pluribus,  ut 
notum  est , cellulis, — in  quas  aquae  ita  quidem  inter- 
dum deponi  videntur  , ut  vertebrae  a se  invicem  re- 
cedant, huic  locum  tumori  adaperiunt , ac  hydropem, 
durae  matris  cellulosum  a sectione,  ut  pauca  quaedam 

exempla  docuerunt,  non  semper  lethalem,  constituunt. 
Frequentissima  tamen  sedes  aquarum  , hic  morbose 
secretarum,  inter  ipsa  medullae  spinalis  involucra  mem- 
branacea , varios  nempe  in  modos  irritata,  lacessita  , 
quaerenda  est. 

Haud  raro  scilicet  , post  sic  dictam  lumbaginem  , 
post  haemorrhoidales,  rheumaticos,  aut  alios  ad  colum- 
nam vertebralem  cruciatus,  post  colicos,  ut  creduntur, 
dolores  cum  febre  violenta  et  singulis  inflammationis 
ad  specum  vertebrarum  signis  (§.  CXLI.)  incedentes, 
mox  crurum,  aut  etiam  vesicae  urinalis,  vel  et  sphin- 
cteris ani,  nunc  paresin,  nunc  perfectam  adeo  resolu- 
tionem observavimus;  cujus  certe  origo,  neglecta  licet 
defunctorum  ex  his  hominum  sectione  pathologica  , 
vix  alia,  quam  serosa  his  in  locis  , aspectu  quamvis 
non  mutatis , aut  tumidis  , colluvies  esse  potuit.  Sic 
insignis  de  sedibus  et  causis  morborum  scriptor,  qui 
aquarum  in  fistula  spinosa  collectarum  historias  plures 
commemorat,  juvenis  illam  adducit:  qui  ex  febre  in 
ferox  delirium,  lioc  vero  quidquam  sopito,  in  motus 
artuum  convulsivos,  ac  demum  in  lethiferum  soporem 
incidit.  Quinta  vertebra  a sexta  dissecta  mulla  aqua 
ex  spinae  tubo  effluxit,  nonnulla  etiam  de  cranio  exi- 
vit. Vasa  sanguinea  quaecunque  per  tenuem  menin- 
ge tn  specus  vertebralis  decurrentia  , sanguine  adeo 
plena  erant  : quasi  ab  injecta  rubicunda  materia  fuis- 
sent praeter  modum  repleta.  Sed  et  sanguifera  vascula 
ex  iis,  quae  spinales  nervos,  praesertim  quosdam,  sti- 
pabant , turgidiora  sanguine  fuerunt.  Sic  dum,  apud 
eundem  scriptorem,  viro  quadragenario,  ante  biennium  , 
pars  ima  pectoris  , cum  quadam  spiritus  difficultate  , 
attolli,  spina  quidquam  inflecti,  — ante  quinquaginta 
vero  dies,  dolor  gravativus  simul  ac  pungens  in  tho- 
racis vertebris  inferioribus  , bine  inde  ad  lumbos  et 
ad  scapula  extensus,  exoriri  coepissent  ; lassitudo  cor- 
poris totius  ac  infirmitas,  — ante  duodecim  vero  dies, 
cruris  dextri  totius  stupor,  ac  tandem  paralysis,  uri- 
nae retentio,  decubitus,  prae  dorsi  cruciatu,  in  hunc 
impossibilitas,  tandemque  brachiorum  ac  trunci  ipsius 
tonica  convulsio  , vomitus  biliosus  , mentisque  aliqua 
©bfuscatio,  accesserunt.  Post  mortem,  in  cerebri  totius 
anfractibus  aqua  ferme  limpida,  in  cerebri  ventriculis 

vix.  aliquid  , at  multa  occipitis  ad  magnum  foramen 
reperta  fuit,  quae,  vertebris  ad  ima  thoracis  dissectis, 
illico  effluxit.  Sic  vir  senex  hemiplegicus , in  tubo  ver- 
tebrarum aquam  habuit.  Sic  nostrum  pro  viro  nobi- 
lissimo consilium  in  Italia  quondam  petitum  fuit:  cui, 
dolore  arthritico  ex  pedibus  ad  lumbos  converso,  post- 
quam insignes  ille  cruciatus  hac  in  parte  per  sex  fere 
hebdomadas  pertnfisset ; crurum  ac  vesicae  urinariae, 
rebellis  ad  omnia,  et  lethalis  tandem  paralysis  succes- 
sit, Aperto  cadavere,  in  cavo  vertebrarum,  liquidum 
i copiosum,  puriforme  , quod  nervorum  cruralium  sta- 
■ mina  compresserat,  repertum  fuit.  Similia  celebris  in 
s academia  Goeldngensi  anatomici  ac  nostri  quondam 
3 collegae,  instituta  super  specu  vertebrarum  tentamina 
> docuerunt:  ut  quibus,  in  virginis,  primum  quinque 
per  annos  tinea  capitis  adfectae  , deinde  vero  septem 
alios  per  annos  paraplegicae,  columna  vertebrali , quin 
tumor  exterius  super  hac  ccmpareret  , ad  minimum 
tres  unciae  aquae,  in  gelatinam  facile  cogendae,  — 
ganglia  vero  nervorum  justo  crassiora,  laxiora,  com- 
perta fuerunt.  Puerum  necdum  triennem,  abunde  nu- 
tritum , ac  in  caeteris  vel  optime  valentem  , nulloque 
ad  columnam  vertebralem  vitio  externo  notatum,  Pa- 
piae quondam  conspeximus.  Hic  puer,  nec  pedibus 
unquam  insistere,  nec  hos,  nec  crura  ullo  modo  mo- 
vere potuit;  sed,  cubitorum  ope,  humo  reptans , dimi- 
diam ac  infimam  corporis  partem  , quasi  non  suam 
ac  inutile  ut  pondus,  misere  post  se  trahebat.  Ignotum 
f quidem  nobis  ulterius  hujus  infantis  fatum  mansit  ; 
i»  sed  aquam  huic  , columnae  vertebralis  in  cavo  hae- 
is  sisse  supponentes  , a vero  nos  aberrasse  non  credi- 
i mus.  Simile  nobis  de  prolibus  non  paucis,  quae,  post- 
I quam  gressus  facere  jam  diu  didicissent  ; sine  causa 

i alia  manifesta,  et  quin  vertebrarum  aliqua  dehiscentia 
; vel  deflexio  subfuissent,  sensim  sensimque  in  crurum 

paralysin  inciderunt,  non  absonum,  ut  putamus,  a recto 
u judicium  fuit. 

Ad  sedem  , quam  aquae  in  fistula  vertebrali  , vel 
cura,  — vel  sine  tumore  aquoso  externo,  occupant, 
ij  quod  spectat;  casus  exstat,  in  quo,  aperto  foetu , spina 
i.  bifida  adfecto , dura  mater,  vertebrarum  per  fissuras 

ii  prominens,  per  liquidum  serosum,  tenue,  a tubo  spe- 

cus  vertebralis  extimo,  separata  fuit.  In  illa  ipsa,  cu- 
jus memoriam  vix  injecimus,  virgine,  aquae  tum  inter 
duram  matrem  ac  arachnoideam  tunicam  , tum  hanc 
inter  et  piam  meningem  medullae  lumbalis,  reside- 
bant. Inter  hujus  involucra  etiam  serum  apud  infan- 
tem quadriennem,  spina  bifida  laborantem,  restagnavit. 
Canalis,  qui  ex  tumore  hydrorrhachiae  dehiscentis  ad 
cerebrum  pertingebat , a Galliae  medico  non  solum 
flatu  demonstratus  est;  sed  aquae  adeo  , erecto  cor- 
pore, ex  cerebro  ad  hunc  saccum  evidenter  delapsae 
sunt.  In  casu  conjunctae  cum  hydrocephalo  hydrorrha- 
chiae, vel  spinae  tumore,  vel  cranio  separatim  com- 
pressis , aut  hoc,  aut  ille  in  tumorem  videbantur  as- 
surgere, turgere. 

Ciarum  fit  exinde  : hydrorrhachiae  dehiscentis  tu- 
mores non  aliter,  quam  illos  , qui  ad  cranii  suturas , 
vel  ad  foramina  illius  sesamoidea  non  satis  custodita, 
inter  cerebri,  cerebelli  involucra  nascuntur,  se  habere; 
atque  si  amborum  pars  viscerum  istorum  subinde 
morbosos  hos  saccos  intret,  ac  herniae  speciem  ce- 
rebrinae  constituat  (§.  DCCXXXYII. );  docuit  etiam 
experientia : medullae  spinalis  portionem,  et  (quae  ad 
lumbos , a multis  quondam  pro  tali,  scilicet  dissoluta; 
per  errorem  fuit  habita)  caudae  inprimis  equinae  filos 
nervosos  , in  saccos  e specu  vertebrali  prominentes  , 
aberrare,  urgeri,  ac  ibidem  herniae  medullaris , nervo- 
sae , specimem  constituere.  Exemplum  sacci , pugni 
magnitudiuis,  prope  corpora  vertebrarum  lumbalium,, 
quarum  prima  et  secunda,  in  viro,  ex  alto  in  dorsum 
delapso,  penitus  consumptae  fuerant,  comparentis,  albi, 
medullam  lumbalem  continentis,  seu  herniae  medullae 
lumbalis  verae  , in  novis  actis  physico-medicis  con- 
tinetur. 

Hydrorrhachia  vero  dehiscens , etsi  ad  lumbos  sit 
frequentior;  in  quavis  tamen  vertebra,  — saepe  satis 
in  pluribus  , — interdum  simul  in  omnibus  , locum 
habere  suevit;  atque  illam  proinde  primo,  in  partialem , 
secundo  j in  generalem , — illam  vero  } ratione  posi- 
tionis, in  cervicalem  , dorsalem } lumbalem,  sacralem  , 
atque  coccygeam , — has  autem  varietates  singulas  , 
tum  in  simplices , tum  vero,  eo  quod  hydrocephalus 
(§.  DCCXXXYII.)  haud  raro  cum  specus  vertebralis 
hydrope  junctus  incedat,  in  complicatas , dividimus. 

Quas  nos  hydrorrhachias  dehiscentes  'vidimus  ; eae 
omnes  vel  ad  dorsum.,  vel  ad  lumbos  haerebant.  Etsi 
vero  perraros  esse  in  suis  regionibus  hydrocephalos 
et  aqueos  spinae  tumores,  monuerit  quondam  immor- 
talis Italiae  anatomicus  ; plura  tamen  utriusque  mali 
specimina  apud  Insubres  a nobis  conspecta  , et  publi- 
cos in  usus  conservata  fuerunt.  Utplurimum  integer 
tumor  spinae  et  occlusus  est:  ut  vesicam,  in  qua  flu- 
ctuatio subinde  percipitur,  referat , aliquando  pelluci- 
dam. Hinc  inde  tamen  membranae  medullam  spinalem 
in  loco  tumoris  cingentes  saccumque  efformantes  tu- 
m dae  et  crassae  sunt.  Alias  vero  in  medio  tumoris  , 
cutis  cum  epidermide  deesse  visa  est,  et  ■•quasi  ex  ul- 
cere, continuo  humor  quidam  acris  effluit.  Caeterum 
cum  digitis  vertebrae  lumbi  duriores,  prominentes,  — 
ut  duplicem  quasi  in  eo  loco  spinam  diceremus,  sen- 
tiuntur. In  medio  , ac  ad  fundum  tumoris,  post  mor- 
tem, hiatus  variae  figurae:  rotundus,  oblongus,  repe- 
ritur.  Exemplum  tumoris  , in  Galliae  diario  medico  , 
describitur:  qui,  cerebri  ad  instar,  sub  inspiratione  lu - 

imebat  magis;  sub  exspiratione  vero  detumebat}  sub  si- 
debat. Simile  , in  novis  actis  Academiae  N.  C.  exem- 
plum legi  mus  infantis,  in  qua,  praeter  hydrocephaium, 
singulae  lumborum  vertebrae  dehiscentes  , tumorem  , 
integumentis  communibus  destitutum,  et  propria  tunica 
inclusum,  sub  ejulatu  vero,  vel  sub  inspiratione  inflari 
solitum , obtulerunt.  Tertium  hujus  phaenomeni  exem- 

Iplum,  brevitatis  studio  reticemus. 

Cum  nec  spinalis  medullae  truncus,  ultra  secundani 
lumborum  vertebram  facile  descendat;  sed,  orti  jam 
ex  ipso  nervi  in  latera  certo  ordine  se  demittant;  nee 
ipse  tubus  . quem  dura  mater  specui  vertebrali  largi- 
tur., ad  infimam  et  hiantem  ossis  sacri  partem  , sub 
statu  sanitatis,  penetret  : aquarum  copiae,  ac  ponderi 
conspicuis,  dictum  tubum  ad  inferiora,  exterioraque 
distendentibus,  tribuendum  est,  si  loco  tam  profundo, 
ut  aliquoties  id  contigisse  certum  est,  tumor  aquosus 
oriatur.  Summi  certe  momenti  Itali  chirurgi  observatio 
- est,  sub  qua,  in  hydrope  specus  vertebralis,  a causa 
i tamen  externa,  quadrienni  in  puero,  veniente,  tumor 
ad  os  coccygis , eo  quidem  cum  successu  adpertus  fuit: 
H ut  mox  iehor  pallidus  efflueret;  ut,  cum  superstes 

hydrocephalus  manu  comprimeretur;  dictus  ichor  ex 
artificiali  hoc  in  coccygis  regione  foramine  prosiliret ; 
atque  ut  infans,  longiore  istius  sub  effiuxu capitis 
mole  in  dies  descrescente , sanitatem  obtinuerit.  Etsi 
vero  alter,  infantis  hydrorrhachia  sacrali  adfecti  , et 
per  susceptam  tumoris  punctionem  servati  , casus  , a 
medico  Germano,  conspicuo  quondam,  memoriae  tra- 
ditus , celluloso  magis  durae  matris  spinalis  hydropi 
adscribi  posse  videatur:  cum  tamen  specierum  hujus 
mali  caete  rarum,  ope  manus  chirurgicae  sanatarum  , 
nec  unum  quidem  exemplum  exstet;  consolationis  ali- 
qua saltem  umbra  nobis,  in  facta  hic  ejusdem  men- 
tione, conceditur.  Nec  sane  artis  salutaris  hanc  pau- 
pe  riem  mirabitur  is,  qui , ut  liydrocephali  , ita  hydror- 
rhachiae  communissima  in  utero  materno  incunabula, 
et,  quae  infra  referemus  (§,  DCCXLIX.),  alia,  consi- 
deraverit. 

Ipsius  fissurae  vertebralis  , fere  lacerae,  configura- 
tio , inaequalitas , extensio,  externam  tumoris,  per  il- 
lam assurgentis,  egressi,  formam  habitumque  determi- 
nant. Minimum  aliquando,  nec  majus,  quam  quod  gra- 
num ciceris  admiserit,  foramen  in  vertebra,  — hirte 
tumor  etiam  externus  haud  multo  amplior,  conspectus 
fuit.  Ubi  plures  simul  vertebrae  divergunt  : illinc  tu- 
mor, fissarum  longitudinem  vertebrarum,  si  non  exce- 
dat, emetitur,  et  a pedunculo,  non  ut  primo  in  casu, 
angusto,  sed  multo  largiore,  haeret  atque  pendet.  Hinc 
varia  (pro  ipsa,  qua  secretio  morbosa  vertebrarum  in 
specu  contingit  , promptitudine ; pro  aquae  columnae 
In  ossicula  vertebralia  inferiora  prementis  altitudine  ; 
pro  vertebrae  dehiscentis  resistentia,  et  pro  mali  ipsius 
aetate)  tumorum  istorum,  et  a pisi,  vel  nucis  avella- 
neae  magnitudine  incipiendo  , ad  pugni,  etiam  dupli- 
cis, amplitudinem  ascendens,  moles  esse  consuevit.  Ex 
frequentibus  vero,  quae  ad  basi n tumoris  conspiciun- 
tur, rugis , inaequalis  sacci,  ex  vertebra,  forsitan  etiam 
cariosa, egredienlis  constrictio  , distractio,  eruatur  opor- 
tet ; nec  idcirco  , si  istius  , ad  pedunculum  vix  non 
strangulati,  gangraena  saepius  occurrat,  mirabimur,  p 
Cum  vero  defectus  non  tantum  in  vertebris,  sed  et  in  i 
integumentis  , quae,  dum  omnia  deficiunt  in  adfecta  ! 
parte,  tenuem  membranam  rubellam,  medullam  spi-  : 

nalem  obtegentem  commonstrant;  ubi  vero  cutis  quo- 
dammodo remansit , crassiorem  et  coloris  varii  tuni- 
cam, nunquam  vero,  nisi  parvus  esset  defectus,  ut  vir 
eximius  monuit,  cutem  veram  offerunt,  existat:  exspe- 
ctabimus sane  , vel  ipso  sub  partu  frequenter  , vel 
saepe  mox  ab  isto,  vel  quidquam  tardius,  a nixu,  de- 
cubitu supino  infantis,  aut  a rudi  contrectatione,  tu- 
morem hunc  rumpi.  Sunt  interim,  quibus,  a nativitate 
hoc  a morbo  vexatis  , sub  majore  cautione,  cutis, 
gradatim  quidquam  condensata,  plures,  et  viginti  adeo 
per  annos,  tantae  distensioni  reluctetur;  donec  in- 
flammatione erysipelatosa  praegressa,  vel  et  sine  hac, 
in  gangraenam  conversa,  dirupta,  humorem  omnem, 
jpsa  cum  anima,  mediis  sub  convulsionibus  , lipothy- 
miis , ac  vomitu  profundant.  Quae  interea  ad  fistulae 
vertebralis  penetralia  contigerint:  tum  iidem  humores 
profluentes,  nunc  scilicet  ichorosi,  nunc  puriformes, 
purulenti,  nunc  sanguine  tincti,  nunc  adeo  foetentes, 
satis  evincunt ; tum  detecta  nonnunquam  integumen- 
torum inflammatio,  devastatio,  et  ipsius  medullae  spi- 
nalis mollities,  laxitas,  corruptio,  vel  absentia  et  quasi 
consumptio,  abunde  docent. 

Uterini  quidem  hominis  morbum  hvdrorrhachiam 
vocari  fas  est  : ac  si  aliquo  tantum  a partu  tempore 
ea  primum  comparuerit;  latentia  in  foetu  mali  vestigia 
interea  evoluta  atque  magis  perfecta  fuisse,  verisimile 
est.  Viri  interim  quinquaginta  quatuor  jam  annos  nati, 
ob  furiosa  et  diuturna  deliria  pro  maniaco  declarati, 
ac  tandem  cum  spina  bifida  defuncti,  historiam  raris- 
simam in  citata  superius  oratione  aeademica  tradidimus. 
Cum  hydrocephalo , ut  monuimus,  frequenter  qui- 
dem, sed,  sectionum  pathologicarum  testimonio,  certe 
non  semper,  hydrorrhachia  incedit.  In  ea,  quam  dehi- 
scentem vocavimus  , si  multum  aquae  in  cranio  hae- 
ret: hoc  ipso  constricto,  tumor  ad  vertebras,  — atque 
hoc  ultimo  compresso  , moles  capitis  , aliquando  au- 
gentur. Sic  etiam  ubi  duplex  e spina  tumor  aquosus 
prominet:  compresso  uno,  alter,  magis  tensus,  assurgite 
Experimentis  etiam  cognitum  est:  protinus  multum 
ex  capitis  volumine  minutum  fuisse,  si  lumborum  tu- 
mor scalpello  divisus,  et  humor  emissus  fuit.  Glutinata 
vero  iterum  illa  plaga,  capitis  moles  evidenter  deouo 

increvit;  manifesto  satis  mutui  commercii  inter  aquas, 
ad  cerebri  ventriculos,  forsitan  ac  simul  vertebrarum 
in  specu  latitantes,  argumento. 

Symptomata  hydrorrhachiae  incolimus , ambigua 
sunt.  Eorum  partem  sub  speciei  hujus  recensione  jam 
exposuimus.  Multa  haec  cum  hydrorrhachiae  dehiscentis , 
• — si  tumorem  ad  columnam  vertebralem  excipias;  et 
cum  apoplexiae , inprimis  serosae , non  illico  lelhalis , 
sed  in  paralysin  terminatae  , phaenomenis  communia 
liabent.  Cum  humor  morbose  vel  in  fistula  vertebrali 
secretus,  vel  a capitali,  seu  prima  vertebra,  ut  cranium 
vocamus  , illuc  delatus,  vel  utroque  loco  progenitus  , 
primo  tempore,  ponderis  sui  ratione,  nisi  causa,  hucus- 
que incognita  , impediat  , profundiora  magis  spinae 
loca  petat;  quousque  ejus  copia  moderata  est,  ad  ar- 
tus inferiores,  ad  vesicam,  ad  ani  sphincterem,  effectus 
suo$,  scilicet  frigus,  lassitudinem,  tremores,  torporem, 
sensus,  aut  motus,  contractionis  abolitionem,  prodit. 
Assurgente  vero  magis  aquarum  , in  ea  specu,  colum- 
lia,  praeter  ista,  tum  brachiorum,  tum  ventriculi,  tum 
etiam  thoracis  nervi  ex  spinali  medulla  oriundi , in 
consensum  trahuntur:  et  subsultus  tendinum,  convulsio 
ad  brachia,  vel  omne  ad  corpus,  ardor,  dolor  grava- 
ti vus  aut  pungens  ad  nucham,  vel  ad  spinae  longitu- 
dinem , extrema  corporis  infirmitas,  paraplegia,  ali- 
quando vertebrae  unius  vel  alterius,  dorsalis  inprimis  , 
et  costae  huic  adnexae  , distorsio  , sterni  ex  ea  parte 
elevatio,  dyspnoea,  subinde  vomitus,  oriuntur.  Nisi  ta- 
men aut  lapsus  in  dorsum,  aut  hujus  refrigeratio,  aut 
vehementior  trunci  concussio,  aut  columnae  vertebralis 
laesio,  contusio,  aut  signa  spinitidis  (§.  CXLI.)  , aut 
praegressa  cerebri  inflammatio  , cephalaea  diuturna 
vel  atrox,  morbi  soporosi,  hydrocephalus  ipse  forsitan 
praevius  , lucem  quandam  accenderint;  parum  sane 
certitudinis  morbi  hujus  diagnosi  accedit.  Sic  , non 
ita  pridem,  nostro,  pro  illustri  matrona,  septuaginta 
tribus  jam  annis  majore,  expetito  consilio  : cum  tabe 
senili  et  febre  lenta  illam  laborare  satis  esset  aper- 
tum ; ob  alvi  tamen  constipationem  pertinacissimam  , 
ob  cruris  utriusque  paresin,  ob  urinae  fluxum  conti- 
nuum et  voluntatis  imperio  subtractum,  ac  postremo 
etiam  ob  ani  sphincterem  prorsus  resolutum  , latere 

aliquid  in  specu  vertebrarum,  quod  nervos  harum  par- 
tium comprimeret,  suspicati  sumus:  quam  tamen  su- 
spicionem, sectio  cadaveris,  ad  cujus  medullam  spi- 
nalem non  major  ac  semper  a morte  invenire  est  , 
aquae  portio,  vix  drachmae  ponderi  aequalis,  detecta 
fuit , ut  vanam  rejecit;  nec  in  quinque  illis  aegris  , 
quorum  cadavera  nobis  inopinantibus  conspicuam  seri 
in  specu  vertebrarum  copiam  largita  sunt  , partini 
hydropicis,  symptoma  ullum  fuit  , quod  non  aeque  a 
morbo  principali,  quam  a medullae  spinalis  adfectio- 
ne  , derivari  potuisset. 

Hydrorrhachiae  dehiscentis , ad  imaginem  ejus  in  su- 
perioribus depictam  , sat  aperta  est  diagnosis  ; non 
tamen  eadem  ubique  sunt  symptomata.  Intortis  pe- 
dibus nasci,  qui  hoc  vitio  notati  ex  utero  prodeunt, 
frequenter  quidem,  sed  a longe  non  semper,  ut  aliqui 
voluerunt,  verum  est.  Artuum  quidem  inferiorum,  ve- 
sicae urinalis,  et  partium  , quae  nervos  ex  lumbali 
medulla  accipiunt,  singularum  paralysis , communis  et 
hujus  hydrorrhachiae  effectus  est.  Cum  interim  pars 
una  ex  illis  resoluta  observatur;  miramur  saepe  , al- 
teram, quae  eodem  medullari  ex  fonte  haurit,  pror- 
sus manere  intactam.  Puellae,  spina  bifida  laborantis, 
exemplum  exstat  : quae  vesicae  urinalis  et  musculo- 
rum intestini  recti,  perpetua  adfecta  erat  paralysi; 
cum  interim  artus  inferiores,  nec  motus,  nec  sensi- 
bilitatis  ullum  defectum  patierentur.  Cum  hyclrorrha- 
chia  , ut  legimus  , infans  , qui  ex  tumore,  sub  partu 
dirupto,  quotidie  aliquot  aquae  sanguinolentae  uncias, 
— per  vesicam  , nec  guttulam  lotii  excrevit.  Caete- 
rum  vero  idem  hic  infans,  prout  sani  solent  pueri, 
ubera  sugebat  , nec  artus  ejus  inferiores  erant  para- 
lytici ; cum  die  quinta  convulsiones,  et  ab  istis,  mors 
ipsa,  insecutae  sint.  Alter  infans  , licet  tumor  sub 
i ultimis  temporibus  ad  lumbos  fuisset  tam  magnus,  ut 
> circumferentia  ejus  circularis  habuerit  septemdecirn 
| pollices  Rhenanos;  utque  tandem  involucrum  ejus,  ut 
[ refertur,  eo  gradu  extensum  esset,  ut  vesicae  porci- 
i nae  instar  aqua  repletae,  plane  pellucidum  appareret; 

[ non  tamen  destituebatur  facultate  movendi  membra  , 
i nec  justa  istorum  proportio,  nec  animi  facultates  de- 
\ fuerunt.  Alii,  debilitatem  modo  aliquam  ad  crura  ma~ 

nifestant  : ut  igitur,  ex  defectu  paralysis  ad  hanc  par- 
tem vel  illam  , tumorem  spinae  mollem , non  esse 
hydrorrhachiam  , neutiquam  possit  concludi.  Variare 
autem  oportet  symptomata  , prout  altius  aut  profun- 
dius tumor  haeret  ; ac  prout  plures  aut  pauciores 
nervi  medullae  spinalis  adfecti  sunt.  Vertebrae  in  puero 
Vindobonensi , a sexta  thoracis  ad  os  sacrum  usque 
dehiscebant:  omne  jamjam,  quod  infra  hunc  locum 
fuit  , erat  paralyticum.  Multi  etiam  hydrorrhachia  cor- 
repti , corpore  debiliores  ac  parum  nutriti  ; alii  vero 
sat  robusti  sunt  ac  vegeti;  nec,  si  paralysin  forsitan, 
ac  tumorem  per  annos  jam  auctum  , excipias,  aegro- 
tare videntur.  Fuit  infans,  qui  in  principio  nullum  ad 
artus  inferiores  , valde  macros  , motum  ediderit;  po- 
stea vero , cum  obesitas  his  accessisset  , ad  motum 
redintegrandum  illi  vires  receperunt.  Nervos  ischiaticos 
aliquando  post  hunc  morbum  in  omnibus  optime  con- 
stitutos detexit  culter  anatomicus  ; et  a diversis  fila- 
mentis caudae  equinae  , vel  a portione  hac  aut  illa 
medullae  spinalis  , nunc  magis  nunc  minus  extensis  , 
compressis  , vexatis,  pendet  partis  nunc  hujus  , nunc 
illius  , aut  major,  aut  minor,  aut  nulla  paralysis.  Cum 
in  spinae  bifidae  tumore  magnus  quondam  Batavi ae. 
anatomicus  medullam  spinalem  defecisse,  et  in  aqueam 
substantiam  degenerasse,  cum  multis  aliis,  credidisset; 
infra  eum  tumorem  tamen  superioris,  abruptam  modo, 
continuationem  bene  constitutam  detexisset;  ex  hac 
ultima,  cur  quidam  aliqualem  in  artubus  inferioribus 
motum  conservarent , explicare  lentavit.  Quemadmo- 
dum vero  in  hydrope  ventriculorum  cerebri , dum  hu- 
jus visceris  substantiam  quondam  ab  aquis  consum- 
ptam, resolutam  esse  putabant,  sola  modo  iilius  in 
ampliorem  superficiem  extensio  expansio , quae  cere- 
bri functiones  non  semper  impediret,  locum  agnovit: 
ita  quoque , dum  medullae  spinalis  resolutae consum- 
ptae . sub  eorum  , quae  in  cadaveribus  detexerant , 
enarratione  mentionem  fecerunt plerumque , nisi  de- 
vastans omnia  abscessus  aut  caries  subfuerint  , illius 
modo  expansionem  majorem  , fibrarum  vero  medul- 
larium integritatem  subfuisse  , ac  modo  aliquas  ex 
istis,  modo  omnes,  vel  ex  nimia  extensione,  vel  ex 
compressione,  suum  in  partes  influxum  amisisse,  sup- 

ponimus.  Rarum  exstat,  — et  hie  breviter  adduci  mere- 
tur, puellulae  exemplum  , a nativitate  hydrocephalo , 
et  ad  lumbus  vertebrarum  dehiscentia  laborantis,  — se- 
cundo aetatis  anno,  per  sex  menses  , ab  ulceribus  ad 
crura  , — octavo  anno,  a pemphygo  chronico  diver- 
sis in  partibus  adfeetae  , ad  locum  in  lumbis  tumen- 
tem , sub  attactu  , ab  ingenti  dolore,  ad  caput  usque 
protenso  , vexatae,  — - duodecimo  tamen  anno  a men- 
struis, ordinate  fluentibus,  salutatae,  sub  fine  morbi, 
cruris  fracturam,  sub  cauta  licet  corporis  in  lecto 'con- 
versione, absque  omni  dolore,  expertae,  ac  decimo 
quarto  tandem  anno,  praeviis  alvi  fluxu,  ac  ingesto- 
rum vomitu,  enectae. 

§.  DCCXXXIX.  Hydrothorax.  — Definitio . — - Divi- 
sio. — Symptomata.  — S.  hydrothoracis  spurii',  — - 
— S.  Hydrothoracis  legitimi,  — Acuti , — Chronici.  — ~ 
Fallaciae.  — Excitatio  subitanea.  • — Fluctuatio  in 
pectore.  — • Percussio  thoracis. 

Hydropem  oculi  , de  quo  pridem  vel  brevissime  lo- 
cuti sumus  (§.  CLI.)  , etsi  ad  species  hydropis  capi- 
tales utique  pertineat;  hic  eo  potius,  quod  ad  morbos 
a chirurgia  pertractandos,  et  ab  hac  jam  optime  de- 
scriptos, spectet,  ad  hydrothoracis  considerationem 
transituri  , praeterimus. 

Est  vero  hydrothorax  , aquarum,  in  cavo  a costis, 
vertebrarum  corporibus  , sterno,  et  a diaphragmate 
circumscripto,  morbosa  secretio,  collectio,  plerumque 
cum  dyspnoea,  sub  incessu  , decubitu  supino,  aut  in 
unum  alterumve  latus  aucta,  tussi  nunc  sicca,  nunc 
aquosa,  urina  parca,  et  sonitu  percussi  thoracis  obtu- 
siore incedens. 

Cum  vero  pleura  , costis  singulis  ac  musculis  his 
intermediis  supertensa,  ut  sedes  secretionum  hac  in 
cavea  et  extra,  principalis,  has  partes  omnes  non 
modo  obducat  ; sed  in  duos  quasi  saccos  inaequales, 
amice  tamen  sub  parte  sterni  sinistra  , ita  ut  spatia 
(mediastini)  anterius  ac  posterius  supersint  , inter  se 
coeuntes,  dividat;  et  simul  viscera  pectoralia  partim 
stricte  , partim  laxius  investiat  ac  sinu  suo  foveat : 
vix  punctum  his  in  penetralibus  a morboso  irnmune 
est  diluvio.  Confluunt  igitur ^ laxatis  fontibus  morbosis, 

aquae,  tum  in  spatiola  pleuram  inter  musculosque  in- 
tercostales cellulosa  ( Hydrotliorax  spurius  ) j tum  in 
cavum  pulmonibus  pleuraeque  intermedium,  vel  unum 
vel  utrumque  (. Hydrotliorax  legitimus);  tum  in  antrum 
pericardii  ( hydrocardia  ) j tum  in  mediastini  spatia 
[Hydrotliorax  mediastini );  tum  denique  ad  pulmonum 
parenchyma  vel  et  superficiem  ( Hydrotliorax  pulmo - 
nuni).  Ut  omnis  hydrops  (§.  DCCXXXIV.) , ita  et  hy- 
drolhorax , raro  primarius  , plerumque  vero  secunda- 
rius morbus,  ac  alterius  adfeclionis,  vel  generalis , vel 
localis  , nunc  acutae , nunc  chronicae , atque  hic  entr- 
gicae , illinc  adynamicae  3 nunc  simplicis , nunc  vero 
complicatae , symptoma  est.  Quemadmodum  vero  alia 
corporis  cava  , ita  et  pectoris  penetralia  , latex  sero- 
sus nunc  limpidus , nunc  sanguine,  vel  materia  puri- 
formi  tinctus  , atque  is  mox  independens , mox  cellu- 
lis^ hydatidibus , saccis  coercitus , alluit,  pessumdat. 

Symptomata  hujus  morbi  exposituri,  ante  omnia, 
haec,  sine  exceptione,  multiloqua  et  infida  esse,  do- 
lenter et  nos,  tam  alienis,  quam  propriis  in  diagnosi 
erroribus  admoniti,  fatebimur.  Et  quidem  sedis , qua 
serum  in  thorace  restagnat,  differentias  plerumque 
sectio  magis  cadaverum,  quam  propriorum  cuivis  lux 
symptomatum,  patefacit.  Tanta  nimirum  est  viscerum 
nobilium  , cavo  pectoris  residentium,  inter  se  propin- 
quitas ; mutuus  eorum  contactus  et  consensus  tanti 
sunt:  ut  adfecti  vox  unius,  alterius  oppressionem  non 
minus,  quam  proptiam  , significet.  Quae  vero  singu- 
lorum querimonias  adhuc  magis  obtundat  interque  se 
confundat  , nec  non  omnem  internorum  ad  exteriora 
tumorem  praepediat,  theca  ossea  est.  Quod  si  demum, 
ab  aucta  valdopere  aquarum  copia,  fornix  diaphra- 
gmatis, veli  tensi  in  modum,  infletur  ac  turgeat;  flu- 
ctuationem ille  in  abdomine , qliasi  venler  mali  sedem 
constitueret,  mentitur.  Non  major  vero  quoad  indo- 
lem materiae  in  thoracis  caveis  collectae  certitudo  est: 
nec  raro  , dum  aquae  his  in  angustiis  haesitare  pu- 
tabantur; vel  pus,  vel  sanguis  sincerus,  vel  subtilior 
bis  vaporosa  materies,  educta  fuerunt.  Ilie , nisi  co- 
gnita aegrorum  in  morbos  a serosa  colluvie  anterior 
dispositio;  nisi  praegressarum  adfectionum  causarum- 
que, unde  hae  descenderint , et  quem  exitum  assum- 

pserint , notitia,  hic  suppleant:  infirmum  admodum, 
sola  , nec  prius  cum  illis  rerum  momentis  serio  col- 
lata  , symptomata  diagnosis  fulcrum  constituent.  Pin- 
gues admodum  homines,  quamvis  hydropi  non  parum 
obnoxii,  vel  et  illi,  qui  flatibus  ac  spasmis  quamplu- 
rimum  subjecti  sunt,  haud  raro  hydrolhoracis,  quo 
minime  laborabant  , symptomata  obtulerunt.  Nec  no- 
vum est , majorem  quantitatem  aquarum  in  thoracis 
cavo,  quam  ut  extremis  mortis  sub  angustiis  ea  omnis 
hic  loci  effundi  potuerit,  sine  quovis  ^ dum  aegri  vi- 
verent, sui  signo  ^ repertam  fuisse. 

Non  tam  frequentem  nobis  pleurae  , costis  succin- 
ctae, inflammationem  , quam  quidem  in  febribus  do- 
lor laterum  thoracis  pungens,  ac  desumptum  ab  hoc , 
pleuritidU , vel  pleur  operi  pneumonia  e nomen  designare 
videtur,  obvenisse,  jam  alibi  monuimus  (§.  CLXXXill.), 
Sat  magnus  inierim  aegrorum,  vel  ex  vera  pleurae 
costalis  simul  ac  pulmonum  inflammatione,  vel  ex 
solo  illius  incendio,  cum  hydrothorace  acuto,  defun- 
ctorum , et  conspicuum  hujus  membranae  ruborem  , 
habitumque  inflammatorium  offerentium  numerus  a 
nobis  conspectus  fuit;  et  quae  toties  in  demortuis  visa 
i est,  cartilaginosa  vel  ossea  pleurae  densitas  et  duri» 

! ties  vel  arcta  ejusdem  cum  sano  caeterum  pulmone 
cobaesio,  vel  ipsas  ad  costas  caries:  quem  saepe  oc- 
; culta  hanc  ad  membranam  inflammatio  locum  habeat, 
i abunde  ostendunt.  Accedit  non  infrequens  musculorum 
i thoracis,  vel  a rheumate,  vel  a metastasi,  vel  a vio- 
j lentia  externa,  sat  profunda  inflammatio  (§.  CLXXtXVi !.); 
i unde  non  difficulter  sors  telae  cellulosae  , pleurae  ac 
:i  musculis  intercostalibus  intermediae,  intelligitur ; et 
jj  quam  facile  tam  acuta , quam  etiam  ( nisi  motus  et 
s elevatio  costarum  ad  exteriora,  sub  quavis  inspira- 
: tione  repetita  _,  in  hydrope  celluloso  id  saepius  prae- 
■ venirent)  chronica  liquidorum  morbose  secretorum  in- 
flltratio  illis  in  spatiis  contingeret,  perspicitur.  Mira- 
bimur hinc,  non  frequentiorem  ad  haec  (tum  ea, 
| quam  vir  summus  nobis  exposuit  , tum  paucis  aliis, 
i quas  apud  quosdam  scriptores  reperimus,  ) serosi  la- 
i ticis  collectionem _,  ac  pleurae  , a costis  et  musculis 
i intercostalibus  avulsae,  in  saccum , extensionem  obser- 
vari et  cui  pleurae  , bine  inde  a costis  facili  labore 

avulsae  , * — cui  sanguinis  , post  externas  violentias  , 
inter  pleuram  et  costas  effusionum,  — cui  herniae 
pulmonalis , a pleura,  inter  costas,  exteriora  versus, 
vel  ipsis  cum  musculis  contiguis,  vel  his  laesis  erosis, 
destructis,  solius,  in  saccum  assurgentis  ac  pulmonis 
portionem  suscipientis,  historiae  non  ignotae  sunt:  is 
pleuram  non  minus  in  cavum  thoracis,  quam  extra 
hoc,  extendi,  ac  liquido  quocunque  impraegnari  posse, 
facile  concipiet.  In  eadem  pleurae  costalis  tela  cellu- 
losa externa , non  minus  ac  in  illa,  quae  hanc  mem- 
branam cum  diaphragmatis  superficie  thoracica  con- 
nectit,  purulentum  aliquoties  humorem  detexit  celebris 
Goeltingensium , dum  viveret,  anatomicus.  Galliae  me- 
dicus conspicuus,  in  hydrope  universali  , pleuram  si- 
nistri thoracis  quasi  anasarca  laborantem,  et  aquas 
inter  ejus  lamellas  cellulosas  adeo  interjectas , ul  cras- 
sitiem  ejus  membranae  ad  octo  lineas  augerent,  ob- 
servavit. Pleuram  sinistram  aqua  turgentem,  costas 
ad  latera  elevatas  , plus  minus  horizontales,  diaphra- 
gma versus  abdomen  depressum,  pulmonem  vero  ad 
molem  tam  exiguam  , ut  placentam  uterinam  referret, 
redactum,  in  vetula  detexit  magnus  Bataviae  anato- 
micus. 

Adolescens  , cum  dolore  fixo  in  sinistro  pectoris  la- 
tere, dyspnoea,  tussi  in  dies  crescente,  oedemate 
pedum  , pulsu  debili  , inaequali  , morteque  tandem 
subitanea  , periit.  Secto  cadavere  , septem  circiter  li- 
brae seri  in  pectoris  latere  sinistro  inventae  sunt:  quas 
rupta  vesica  sacciformis,  parti  posticae  adhaerens, 
continuerat.  Alio  in  exemplo,  dolores  punctorii  in  la- 
tere pectoris  dextro,  cum  tussi  sicca  notabili,  febre 
hectica  et  macie  successiva,  praecesserunt.  Post  tri- 
duum , difficultas  spirandi  , a decubitu  in  la!us  sini- 
strum adaucta,  nullum  pondus  in  diaphragmate,  levis 
tumor  dextri  lateris , et  dolor  a pressione  inter  sextam 
et  septimam  costam,  occurrerunt.  Crescente  admodum 
anhelatione  et  debilitate  , tricuspide  acu  in  partem 
dolentem  adacta,  quatuor  seri  librae  eductae  sunt; 
unde  destillante  continuo  sero,  aeger  sublevatus,  plu- 
res  per  menses  supervixit.  Pleura  post  mortem  a co- 
stis in  tota  lateris  dextri  longitudine  sejuncta  inven- 
ta fuit. 

Raro  nimis  spurius  hydroihorax  medicis  oblatos  fuit, 
i quam  ut  propria  huic  speciei  symptomata,  experientia 
i ducti,  indicare  valeamus,  et  pauca  illius  exempla,, 
i satis  conspicua,  ex  cadavere  magis  desumpta  ac  par- 
! tim  sine  morbi  historia  nobis  tradita  fuisse  dolemus. 
Donec  igitur  haec  artis  medicae  lacuna  expleatur,  — - 
nisi  praegressae  , atcjue  nec  resolutae,  nec  etiam  sup- 
puratae pleuritidis  (§.  CLXXXVII. ) sine  febre  lenta, 
abscessui , vel  empyemati  propria,  m majorem  sensim 
dyspnoeam  conversae  phaenomena  rem  indicent;  nos, 
soli  ratiocinio  parum  confidentes  aliis  symptomatum 
decursum  probabili  conjectura  prosequendi  facultatem 
committimus. 

Multo  sane  frequentius,  ac  vulgo  creditur  , hydro- 
thorax  legitimus , saepissime  alterius  morbi,  tam  acuti 
(pneumoniae  exemplo),  quam  chronici  (in primis  asthma- 
tis , suppurati  pulmonis  , et  praecordiorum  aneurys- 
matis), soboles  occurrit.  Non  mirum  hinc  esse  dica- 
mus, si  morbi,  etsi  minime  adesse  suppositi,  princi- 
palis tamen  , phaenomena  , toties  hydropi  pectoris , 
omni  in  hunc  solum  attentione  conversa , falso  adscri- 
pta  legantur. 

Hydropis  pectoris  acuti,  ex  pulmonum  inflamma- 
tione oriundi,  symptomata  jam  alibi  ex  propriis,  co- 
piosis nimis,  observationibus  descripsimus  (§§.  CXXVL 
CXXXI.  CLXXXVI  ). 

Vel  alia  et  manifestior  chronici  hydropis  species  , 
illum  pectoris  praecedit,  comitatur;  vel  solus  hic  sce- 
nam  aperit,  caeterasque  tardius  provocat;  vel  et  solus 
claudit.  In  primo  casu,  morbi  diagnosis  minus  quidem 
habet  incertitudinis ; nec  tamen  omnis  errandi  occasio 
deest.  Cum  scilicet  ascites  prius  hominem  tenuit;  spi- 
ritus difficultas  ab  inlropresso  diaphragmate  et  costis 
inferioribus  plus  justo  elevatis  et  a musculis  abdomi- 
nis retentis  produci  potest.  In  eo  saltem  minorem  frau- 
dulentiae gradum  hydroihorax  chronicus , prae  acuto3 
manifestat:  quod,  cum  iste,  sine  alio,  quam  cujus 
symptoma  est,  inflammationis  nempe  localis,  signo  3 
inopinantes  aegros  aggreditur  et  opprimit;  ille  plerum- 
que modo  homines  jam  diu  ad  sui  receptionem  prae- 
dispositos , laxos  scilicet  ac  debiles  , valetudinarios  , 
viribus , per  morbos  altioris  indaginis , inprimis  per 

diversa  nobilium  humorum  profluvia  exhaustos,  asthma- 
ticos , visceribus  obstructos,  phthisicos,  scrophulosos, 
heiiuones,  vitae  sedentariae  plus  aequo  indulgentes, 
1 iteratos  , vel  quondam  jam  hydropicos  , occupet,  in- 
cessat. Hydrops  ex  asthmate,  vel  pedetentim  ex  adfe- 
ctis  pulmonibus,  pericardio,  ortus,  ex  rubore  et  li- 
vore nasi  labiorumque,  atque  ex  vasorum  oculi  va- 
ricosa dilatatione  cognoscitur.  Inprimis  igitur  , ubi 
minus  clandestina  est  morbi  , manifeste  socialis,  in- 
vasio , et  sub  signis  astheniae  communibus,  pedum 
oedema,  hydrops  cellulosus,  scroti  maxime,  vel  et 
universalis  , praecedunt.  Sequuntur  autem  , sub  facie 
quidquam  pailida,  tumidula  , labiis  subalbidis  minus- 
que  turgidis  , sub  oculis  languidis  , ponderis  ad  pe- 
ctus sensus,  spirandi  difficultas  insolita  , sub  tempe- 
state humida  , quam  sicco  frigidoque  coelo,  major; 
vox,  sub  longiore,  clariore  quidquam  locutione,  in- 
tersecta , anhelosa  ; tussis  sicca  , vel  spumosa  , ali- 
quando etiam,  etsi  hoc  negatum  fuerit,  cruore  tincta; 
decumbendi  vel  supine,  vel  in  unum  alterumve  latus 
molestia  , inprimis  a pastu  major,  impossibilitas;  tho- 
racis in  uno  latere  conspicua  magis  convexitas,  aut 
costarum  adeo  inter  se  aucta  jam  distantia , disjunctio; 
urinarum,  sedimento  lateritio  instructarum,  parcitas  , 
turbiditas  ; pulsus  saepe  vibrans  , et,  quasi  plethora 
subesset,  plenus  ac  durus,  utroque  in  brachio  non 
semper  sibi  aequalis,  sub  majore  pectoris  oppressione 
parvus  inaequalis,  inordinatus  ac  saepe  intermittens. 
Minor  gradus  anasarcae  majore  saepe  cum  dyspnoea, 
quam  maximus  ascites , conjunctus  est;  atque  si  hac 
sub  rerum  conditione,  aeger,  vel  leviore  sub  corporis 
motu,  sub  ascensu  scalarum  non  rapido,  ab  insultu 
quasi  asthmatico  ex  improviso  invaditur;  vel  thoracis 
cavum  , vel  parenchyma  pulmonum  hydrops  non  fa- 
cile non  occupat.  — Sed  nullus  liaec  spirationis  ob- 
stacula hydrops  externus  praecedat!  sequatur  vero  , 
sub  illis  , pedum  , sublevans  dyspnoeam,  oedema!  — 
hoc  vero  disparente,  revertatur  et  pectoris , sub  pulsu 
tremulo,  vermiculari,  inaequali , ac  intermittente , op- 
pressio! — magna  tunc  sane  laticis  serosi , pulmones 
circumambientis , obsidentis  , nascitur  suspicio. 

Ne  tamen  igitur  , quod  hic  libenter  repetimus  , de 

his  te  certum  atque  convictum  esse  praesumas,  expe- 
rientia  multorum  , et  nostra  , pectus  etiam  aqua  tur- 
gidissimum , subinde  tamen  absque  evidente  negotio 
ac  libere  spiritum  duxisse  , vetat:  ut  igitur,  ubi  mul- 
tam in  pectore  quaeris  aquam  , saepe  nulla  sit  ; — 
ubi  nullam  supponis,  quamplurima  hic  haereat;  atque 
tuam,  quantacunque  superbias  experientia,  confundat 
et  nimis  humiliet  sapientiam.  Virgo  omnem  thoracrem 
aqua  virosa  repletum  , ad  mortem  usque  libere  re- 
spirans , habuit.  Humili  semper  situ  libere  decubuit, 
et  loca  acclivia  sine  impedimento  scandit  adolescens, 
in  cujus  tamen  cavo  thoracis  dextro  librae  tres  , in 
pericardio  vero  libra  integra  seri  detectae  fuerunt.  La- 
nionis exemplum  vir  magnus  adnotavit  : qui  humili 
capite  , et  in  utrumque  latus  assidue  jacebat,  neque 
ulla  unquam  difficultate  spirandi  laboravit;  utrumque 
tamen  pectoris  cavum  aquis  impletum  a morte  exhibuit. 

Progrediente  inierim  morbo,  ac  singulis,  quae  hue 
faciunt,  probe  consideratis,  major  utique  diagnosis  fit 
securitas.  Quod  scilicet  independens  in  thorace  com- 
moratur, morbosum  liquidum:  hoc,  suo  pondere  ad 
ima  pectoris  primum  dirigitur;  in  eo  hujus  loco,  in 
quo  diaphragma  mediam  et  intimam  corporis  regio- 
nem dividit,  stagnando,  appendices  septi  transversi  di- 
stendit ac  irritat;  atque  sic  immanem  non  paucis  ae- 
gris dolorem  ad  lumbos  inducit.  Non  toties  interim  ac 
aquae  huc  descendunt  , hic  dolor  se  manifestat  : sed 
plures  aegri  sedendo  magis  pectus  sublevare  amant  ; 
supinam  autem  corporis  positionem  , quo  magis  pos- 
sunt, evitant.  Copia  vero  aquarum  sensim  adaucta, 
oportet  sane  , — nisi  pleurae  conspicua  cum  pulmone 
concretio  id  impediat,  ut  gravior  illarum  columna  dia- 
phragmati incumbens,  hoc  ipsum,  sub  sensu  ponderis 
admodum  molesto,  ut  jam  supra  monuimus,  abdomen 
versus  deprimat;  ac  non  minus  hujus  cavum,  ab  aquis 
etsi  adhuc  liberum,  attollat;  sed  et  exspirationem  aegri 
plenariam  praepediat.  Quod  si  nunc  supinum  hic  cor- 
poris situm  sibi  eligat : ubi  aquae  utrumque  thoracis 
cavum  inundaverint;  prae  anxietate  ac  tussi  retinere 
hanc  positionem  non  potest.  Si  uno  tantum  cavo  illae 
restagnent  : ne  , depresso  ab  iis  in  antrum  pectoris 
sanum  mediastino  3 istud  simul  angustetur  ; in  hoc 

modo  decubitos,  non  in  alterum,  nisi  forsitan  pulmo 
hic  cum  pleura  plurimum  concretus,  aut  alio  modo 
adfectus,  hoc  etiam  solatium  recuset,  aliquamdiu  con- 
ceditur. Etiamsi  vero  tanta  latitantis  in  cavis  pectoris 
aquae  sit  quantitas:  ut  illa  ipsas  adeo  costas  dimove- 
rit, et  ad  exteriora  nonnunquam  coegerit,  quin  ipsam 
adeo  columnam  vertebralem  incurvaverit,  atque  hinc 
diaphragmatis  tensionem  adhuc  magis  adauxerit;  quam- 
vis ipsos  pulmones  ab  aquis  angustum  in  spatium  com- 
pressos saepenumero  nos  quoque  conspexerimus  ; non 
tamen  anxietas  aegrorum  ac  pectoris  oppressio  ubique 
ponderis  et  copiae  aquarum  rationem  sequuntur;  sed 
saepe  minor  istarum  quantitas  , majora  aegris  his  , 
quam  copia  longe  abundantior  aliis,  incommoda  par- 
turit. Non  tam  rarum  est , cavo  pectoris  ab  aqua  re- 
pleto , exterius  quoque  circa  musculum  latissimum 
dorsi,  ad  costas  oedema  comparere.  Frequentius  ta- 
men , nisi  hydrops  cellulosus  exterior  simul  adesset  , 
hoc  signum  defuisse  observavimus.  De  brachii  ad  latus 
adfectum  stupore,  vix  non  idem  dicendum  habemus  ; 
saepe  tamen  brachium,  inprimis  manus,  ad  dorsum, 
intumescit. 

Pro  signo  hydrothoracis  pathognomonico  , et  quo 
solo  pectoris  hydrops  a caeteris  difficultatis  respirandi 
speciebus  distingui  posset,  habitum  fuit:  si  aegri,  qui 
plures  saepe  noctes  sat  commode  transegerunt,  quasi 
perterriti  expergefierent;  extreme  anxii  et  aeris  libe- 
rioris cupidi  ad  fenestras  januasque  confugerent;  et 
suffocationis  timore  perculsi,  amicos  invocarent,  manus 
pedesque  frigidos  offerrent;  et  post  horas  demum  ali- 
quas , vel  primo  plerumque  diluculo  , aliqua  iterum 
quiete,  sub  magno  tamen  languore  fruerentur.  Ac  re- 
vera, tam  frequenter  id  signum  hoc  in  morbo  occur- 
rit: ut  eodem  quidquam  provecto,  interdiu  etiam  non 
paucos  ad  extrema  usque  perducat.  Ast  vero , quod 
multae  tum  aliorum,  tum  et  nostrae  observationes  do- 
cuerunt, nec  semper  haec  praecipitosa  e primo  somno 
excitatio  in  bydrothorace  occurrit  ; nec  in  solo  hoc 
morbo  illa  observatur;  nec  etiam,  dum  se  hic  mani- 
festat, illius  adeo,  quam  vitii  ad  praecordia  organici , 
est  soboles.  Quoties  scilicet  signum  illud  observandum; 
se  praebet:  toties  quoque  tam  facies,  quam  labra  si- 

mul,  colore  rubro  aut  livido  instructa,  tument;  et  vasa 
ocul^  splendentis,  lacrymantjs , quasi  sanguine  injecta 
sunt  : quae  singula  symptomata  , ex  cordis  magis  et 
vasorum  majorum  adjectione  organica,  quam  ex  aquae 
in  cavo  thoracis  collectione.,  quae  interim  simul  adesse 
potest,  repetenda  veniunt.  Ad  cordis  palpitationes  pul- 
susque  arteriarum  inordinatos  , intermittentes  quod 
spectat  , fatemur : haec  symptomata  non  magis  de 
cordis  vitiis,  quam  de  sanguinis  interceptione  , per 
quamvis  causam  aliam,  etiam  leviorem,  facile  produ- 
cenda , testari  , atque  hinc  esse  ambigua.  Neque  hoc 
etiam  hic  reticendum  est  : quod  si  , comparente  in 
hydrothorace  subitanea  illa  ex  primo  somno  evigila- 
tione , cordis  simul  morbi  organici  _,  copiosis  sub  se- 
ctionibus cadaverum  sese  manifestaverint;  quaestio  ta- 
men non  exigui  momenti,  num  scilicet  haec  vitia  cor- 
dis, hydropis  illius  vel  causa 3 vel,  aliquando  saltem, 
hujus  morbi,  saepe  tam  diuturni,  atque  cruoris  per 
pulmones  transitui  tam  aperte  contrarii,  effectus  fue- 
rint? formari  omnino  queat.  Quidquid  interim  fuerit; 
excitationis  tamen  ex  primo  somno  subitaneae  phae- 
nomenon hydro  thoracis  _,  saltem  simplicis  , signum 
certum  non  esse,  ex  dictis  eruendum  est. 

Aliud  hydrothoracis  signum,  vel  ab  ipso  medicinae 
parente  magni  habitum  , fluctuatio  aquarum  in  tho- 
race , vel  solis  ab  aegris  , vel  ab  adstantibus  adeo 
percepta,  est.  Fuit  interim,  qui  omnem  ex  aquarum 
motu  sonitum  in  cavis  pectoris  , quod  nullus  in  his 
aer  sit,  rejecerit,  — iliumque  ex  ventriculo,  qui  acrem 
et  aquam  contineat,  derivaverit,  vir  celebris;  et  quod 
alibi  adduximus  exemplum  mulieris _,  a prima  juven- 
tute , quoties  id  vellet , sola  corporis  sui  in  transver- 
sum succussione  celeriore  , sonitum  fluctuantis  in  pe- 
ctore aquae  excitantis,  quam  fallax  sit  ex  auribus  ad 
locum  , et  ad  causam  sonitus  indicium  , satis  confir- 
mat. Nihilosecius  sua  perceptionis  apud  aegros  stat 
auctoritas  i dum  , quoties  vel  ex  uno  latere  in  aliud 
se  volvunt,  undulationis  sensum  in  profundo  pectoris 
accusant ; aut  quoties  positionem  corporis  erectam 
cum  situ  supino  commutant,  aquas  sibi  ad  pectoris 
superiora  ascendere  monent.  Ad  sonitum  quod  perti- 
net: illum,  ac  ipsum  adeo  sibilum , etiam  a corde, 

sub  aneurysmate  fortiter  palpitante  , et  a sanguinis 
coluinna  difficulter  per  ostia  illius , aliquando  coar- 
ctata,  in  arterias  projicienda,  quin  aer  hic  adsit,  auri- 
bus, ad  certas  adeo  distantias,  percipimus.  Tum  ae- 
grorum igitur  , tum  clarorum  virorum  , tum  nostras 
quoque  aures,  ad  quas  aquarum  in  hydrothorace  le- 
gitimo motus  ex  pectoris  penetralibus  haud  raro  per- 
venisse est  visus,  non  ubique  erroris  accusandas  esse 
credendum  est;  praecipue,  cum  saepius  in  ipsum  hoc 
signum  inquirentes,  in  multis  sane  aegris  illud  perci- 
pere vel  minime  potuerimus.  Quoties  nimirum  pectoris 
cavum  vel  ab  aquis  jam  nimis  repletum  , vel  , ob 
adhaesionem  pulmonis  cum  pleura,  intersectum  est; 
quoties  aquae  aut  nimis  densae,,  aut  hydatidibus  com- 
mistae, aut  cystidi  inclusae  sunt:  toties  fluctuatio  il- 
larum locum  habere  non  potest. 

Diu  nimis  ad  lectulos  aegrorum  , thoracis  hoc  in 
morbo  percussio , ut  magnum  certe  diagnosis  in  eodem 
momentum  , neglecta  fuit.  Alium  omnino  magisque 
obtusum  sonitum  thorax  ab  aquis  repletus,  quam  ab 
iliis  vacuus,  expertis  satis  auribus  offert;  atque  solo 
hoc  signo  innixi  ^ tam  clarus  ac  nobis  quondam  ami- 
cus Vindobonensium  medicus,  quam  illustris  Galliae 
nunc  archiater,  qui  illius  docti  viri  de  percussionis 
thoracicae  subsidio  scripta  in  suae  gentis  utilitatem 
proprio  idiomate  condecoravit,  non  paucos  eosque 
gravissimos  thoracis  morbos  rectissime  judicarunt.  Dum 
vero  idem  hoc  diagnosis  subsidium  vel  optime  cuivis 
commendandum  esse  credimus;  non  ideo  hoc  ipsum^ 
ab  illis  ipsis  impedimentis  , quae  aquae  in  pectoris 
cavis  fluctuationem  intercipiunt,  liberum  declarare,  et 
in  obesis  aeque,  ac  macilentis  in  hominibus  successu- 
rum esse  contendimus. 

Sub  media  hac  diagnosis  incertitudine^  crescit  in 
dies  aegrorum  calamitas.  Quem  tam  saepe  alius,  in- 
primis  cellulosus,  hydrops  producit  : hic  ipse  nunc 
alias  hujus  indolis  species  post  se  trahit,  hydrothorax. 
Pedes  nempe  , ac  inprimis  scrotum  , nisi  prius  jam 
intumuerint  , plerumque  nunc  ab  aquis  infarciuntur  ; 
manus  una  , rarius  et  altera  , jamjam  magis  intume- 
scit; brachium  idem  saepe  simul  imperfecte  resolvitur. 
Sub  urina  scilicet  in  dies  parciore  , brunea  , ex  atro 

rubella,  cum  sedimento  furfuraceo,  lateritio,  — si  mor- 
bus longiorem  in  moram  protrahitur,  ipsum  quoque 
abdomen  inflatur,  fluctuat,  ac  ulteriorem  septi  trans- 
versi descensum  sic  impedit  ; ut  medias  hoc  inter 
aquas  utrimque  suspensum,  tensum  et  vix  non  im- 
mobile, torpescat.  Atque  nunc,  aquis  nimirum  in  utro- 
que thoracis  cavo  collectis  , decubitu  in  lecto  actum 
est;  et  aeger  diu  noctuque  sedili  infixus,  prae  tumore 
monstroso  hoc  implens 3 nec  verba  quidem  absque 
anhelitu  proferre,  nec  somno  vires  refocillare,  nec  ta- 
men , pendente  in  pectus  capite,  soporem  molestum 
stupidumque  arcere  potest.  Pulsus,  hac  sub  rerum  po- 
sitione , saepe  vix  sensibiles,  nec  ordinem,  nec  ryth- 
mum  observant;  extremitates  algent;  crescit  anxietas; 
frigus  magnum  aegros  perstringit;  linquuntur  animo,' 
iterumque  ad  se  redeunt  ; ac  tandem  , media  sub  spe 
convalescentiae,  repetito,  quam  toties  superarunt,  or- 
thopnoeae insultu  , vel  et  sine  hoc  , quin  adfiues  id 
ad  vertant,  animam  efflant. 

Varia,  post  mortem,  in  cavo  thoracis  liquidi  mor- 
bosi est  quantitas  et  conditio.  A libra  una,  ad  decem 
et  ultra,  illam  non  raro  reperimus.  Est  vero,  ubi  octo, 
yel  decem  unciae  (celerius,  ut  videtur,  huc  depositae) 
jam  aegros  suffocaverint.  Pellucidus  hic  et  subflavus  , 
alias  virescens,  aut  turbidus  et  crassus,  in  chronica 
adfectione,  — in  acuta  vero,  plerumque  puriformis, 
filis  albis  , ac  pseudomeinbranulis  remistus  , vel  et 
pauco  cruore  tinctus  est.  Quem  pro  chylo,  pectoris  in 
cavum  effuso,  quondam  habuerunt:  puriformis  potius 
is  humor  fuisse  videtur.  Saepius  nos  pulmonum  lobos 
1 inferiores  inflammatos  , ad  magnam  circumferentiam 
cum  pleura  diaphragmatica  concretos,  atque  hac  simul 
membrana  cum  ipso  diaphragmate  inflammata,  copio- 
sum serum  puriforme  , quasi  proprio  in  sacco  , inter 
i pulmones  et  septum  transversum  formato,  collectum, 
auditoribus  nostris  ostendimus.  Vel  inter  ipsos  pulmo- 
num lobos,  exterius  per  coagulum  lymphaticum  inter 
: se  conglutinatos, copiosum  serum  stagnabat,  — non  nisi 
vi  aliqua  separatis  a se  invicem  pulmonum  lobis,  re- 
licta, quasi  maxima  vomica,  materia  modo  puriformi, 

sine  omni  laesione  substantiae,  obducta,  effluxu- 
! rum. 

§.  DCCXL.  Hydropericardia.  — Diversitas.  — Hydro - 
pericardiae  solitariae  Exemplum  I.  — Hydropericar- 
diae  solitariae  Exemplum  II.  — Hydropericardiae  so- 
litariae Exemplum  III. — Hydropericardiae  solitariae 
Exemplum  IV.  — Symptomata  aequivoca . — S.  pro • 
habilia. 

Res  ardua  est,,  morbos  sibi  maxime  adfines  , quin 
color  unius  cum  alterius  colore  confluat , depingere. 
Talis  nos,  hydropericardiae  imaginem  adumbraturos 3 
difficultas  premit. 

Neque  enim  hic  morbus  , quin  aquae  simul  aliis 
thoracis  in  locis  collectae  sint,  facile  se  offert;  atque 
si  aliqua  passim  hydropericardiae  solitariae  exempla 
referantur  ab  aliis;  nos  ipsi,  quibus  centies  et  ultra 
complicata  se  obtulit,  nec  unum  quidem  specimen  , 
nec  hydatides , quas  alii  pericardii  tum  exteriori,  tum 
interiori  superficiei , quidquod  , ipsi  cordi  adhaesisse 
conspexerunt,  observavimus.  Hac  vero  sub  rerum  com- 
plicatione , symptoma  , quod  ad  hanc  potius  , quam 
illam  hydropis  ad  speciem  pertinuerit  _,  assignare,  dif- 
ficilis res  aleae  est.  Soli  vero  cavo  pericardii  aquae 
inhaereant  ! — Si  tamen  , quod  saepius  contingit  , 
causa  hujus  hydropis  , vel  cordis,  vel  vasorum  majo- 
rum organico  in  vitio  resideat;  symptomatum  hujus 
vitii  cum  effectibus  hydropis  ipsius  confluxus,  diagnosin 
non  minus  confundet,  et  quo  suum  cuique  tribuatur, 
impediet.  Est  etiam  non  exigua  hydropericardiae  in 
eo:  num  acuta , num  vero  chronica  sit,  differentia. 
Frequentissime  illam  in  pneumoniis  acutissimis  obser- 
vavimus: quo  scilicet  in  casu,  num  soli  pulmones,  , 
num  simul  pericardium  sub  sterni  regione  mali  sedem  i 
constituerent,  multoties  ambiguum  fuit.  Nec  pauca  3 
hydropericardiae  solitariae,  ac  sine  praecordiorum  of-  j 
fensione  exortae  exempla,  symptomatum  decursum  1 
sibi  semper  aequalem  offerunt  ; sed  pro  ratione  vel  5 
causae , nunc  stimulo  majore,  nunc  virium  dejectione  i, 
adversae,  — vel  copiae  aquarum  morbose  secretarum, , e 
nunc  minoris,  ad  sex,  aut  novem  uncias;  nunc  majo-o 
ris,  ab  una  ad  sex  vel  octo  libras,  — vel  morae , qua  i; 
secretio  haec  contigit,  nunc  brevioris,  nunc  longioris, — - 
vel  subiecti , ac,,  forsitan,  indolis  liquidi,  haec  in  locaais) 

depositi,  diversum  agnoscunt  Cum  propriae  nobis 
desint;  liceat  aliorum  quasdam  hydropericardiae  so~ 
lifariae , quae  hanc  rem  illustrent,  historias  hic  bre- 
viter adduci! 

Sic  hydropericardiae  solitariae  memoria  , in  Actis 
medicorum  Suecicorum  conservata,  virginem  nobis  sistit 
juvenem  ac  robustam,  menstruis  duobus  a mensibus 
privatam,  cum  pulsu  valide  vibrante,  semper  inaequali, 
facie  rubore  accensa,  narium  stillicidio,  vinum  con- 
stantia , deliriis  fus-iosis,  febre  continua  remittente,  ce- 
phalaea, auditu  difficili,  tussi  sicca,  ad  noctem  cum  suf- 
focationis periculo  aucta,  raucedine,  pectoris  oppres- 
sione ac  respiratione  quidquam  impedita,  decubitu  in 
dorsum  , quam  ambo  io  latera  , difficiliore  , sub  fine 
■ morbi  facie  pallida  , pulsu  ante  obitum  intermittente» 

. Atqui  nusquam  hujus  virginis  in  cadavere  vitiosi  quid, 
si  aquae  in  pericardio  ad  libram  unam  cum  dimidia 
collectionem  , ac  sinistri  pulmonis  a tanto  tumore  in 
totum  obtecti  , compressionem  excipias  , repertum 
fuit;  atque  omnia  energicam  hujus  adfectionis  naturam 
i abunde  manifestant. 

Sic  summus  quondam  Italiae  anatomicus  , alterius 
hydropericardiae  solitariae,  ab  insigni  ejusdem  gentis 
i medico  praeclare  distinctae,  historiam  conservavit.  Sa- 
cra virgo  scilicet  , ex  acuto  morbo  feliciter  restituta  , 
ut  tamen  alvum  purgans  medicamentum  convalescens, 

. pro  more,  hauriret,  a medico  vix  non  coacta,  intesti- 
nis abhinc  quinquagesies  fere  evacuatis , inducta  siti  , 
quamplurimum  aquae  ingurgitavit.  Postridie,  cum,  re» 
sidens  io  lectulo,  vestimenta  sibi  imponeret,  quamdam 
illa  cordis  oppressionem  et  animi  deliquium  experta 
est.  Nunquam  ex  eo  in  integrum  cessavit;  sed  quoties 
aut  nimis  loqueretur,  aut  corpus  moveret,  mox  aucta 
fuit  oppressio.  Bonus  erat  faciei  color,  somni  erant 
imperturbati ; recte  menstrua  , recte  alvus  responde- 
bant. Respiratio,  sive  staret,  sive  supina  jaceret  , sive 
in  utrumlibet  cubaret  latus,  aeque  erat  facilis.  Pulsus 
neque  tensi  , neque  duri  , neque  vibrati  , nec  ullo 
‘ prorsus  modo  inaequales,  nullus  in  pulmonum  regione 
* dolor , tussis  nulla,  nulla  in  thorace  paipitatio,  aut 
“ magna  pulsatio,  occurrebant.  At  vero,  cor  sibi,  tan» 
qquam  saxo  ei  imposito , gravari , atque  sub  loquela, 
v.  iv.  7 

sub  motu,  undique  constringi^  coarctari,  aegra_,  cujus 
pulsus  semper  , etiam  dum  quiesceret  debiles  fue- 
runt, referebat.  Morbo  per  annum  integrum  extenso, 
ac  brevi  ante  obitum  , momentaneus  punctionum  ac 
levis  convulsionis,  recurrens  subinde,  in  cordis  regione 
sensus  accusatus;  pulsus  vero  sensim  magis  magisque 
infirmatus  et  quasi  obscuratus  fuit.  Praeter  pericardii, 
a novem  unciis  aquae,  in  eodem  contentae,  tumorem, 
et  cordis  superficialem  erosionem  , nihil  morbosi  in 
cadavere  hujus  virginis  repertum  fuit;  sic.,  ut  hunc 
pericardii  hydropem  , solius  debilitatis  effectu  conti- 
gisse, dubium  superesse  non  queat. 

Sic  nauta,  cujus  morbum  Acta  Academiae  Petropo - 
litanae  consignarunt,  aestum,  ardorem,  dolorem  in 
pectore  punctorium,  respirationem  anxiam,  tussim  sic- 
cam perpetuam  , accusavit.  Desiit  post  mensem  aestus; 
sed  pectoris  oppressio  , dyspnoea  cum  suffocationis 
periculo  , sex  hebdomadum  spatio  increverunt  , ac 
sputa  alba  viscosa  , multo  sanguine  admisto,  rejecta 
fuerunt.  Absque  insigni  symptomatum  incremento  in 
alterutro  latere  cubare  impossibile,  sed  in  dorso  jacere 
tolerabile  fuit.  Exstincto  aegro,  pulmones  versus  poste- 
riora et  latera  compulsi,  ac  pleurae  valde  adcreti  spe-- 
ctabantur.  Supra  diaphragma  aliqua  portio  seri  flave- 
scentis fluctuabat;  partes  pectoris  media  et  anteriores; 
laterales  a pericardio  valde  extenso  et  livescente  re- 
plebantur; a quo  aperto,  librae  circiter  quatuor  aquae 
cruentae  effluxerunt.  Cordis  superficies  tota  circum— n 
circa  villis  magnis,  longis  latisque  obducta,  et  hirta  fuit.. 

Sic  antecessor  noster  in  clinico  Instituto  quod 
Viennae  est,  antepenultimus,,  viri  refert  historiam 
cui  temo  currus  agitati  in  pectus  irruerat.  Laesio* 
abhinc  inducta  non  tanti  fuit,  quin  famuli  officio  sei 
per  annos  fungi  , homini  licuerit.  Incepit  vero  tunc 
difficile  respirare,  pectore  angi,  tussicula  inani,  maxime 
ad  motum  majorem,  vexari.  Diarrhoea  subsecuta  emo-i 
lumento  esse  visa  est  ; exin  vero  pulsus  parvus  ac 
adeo  intermittere  cepit : ut  ultimum  trimestre  per  vi-  wii 
tae  spatium  saepissime  quinque  , imo  sex  arteriae 
pulsationes  deficerent.  His  frigus  se  adjunxit  perpe1 
tuum  et  plane  marmoreum.  Nunquam  in  sex  postre 
mis  vitae  septimanis  aeger  recaluit.  Hoc  tempore  de 

cumbere  lecto  prae  angustiis  non  potuit,  erectus  semper 
sedens  , quod  sustinere  quidem  prae  lassitudine  ac 
debilitate  vix  potuit  , prae  angustiis  tamen  debuit. 
Crura  tandem,  dein  et  femora,  oedematosa  reddeban- 
tur, ut  fere  creparent.  Frigus  intensum,  et  ultimo  vi- 
tae quatriduo,  asphyxia.  Excipulo  insidens  exspiravit. 
Aperio  thorace,  pericardium  plenum  tantae  molis  fuit: 
ut  utramque  thoracis  cameram,  ad  jugulum  fere  usque, 
expleret,  pulmonibus,  in  tanti  sacci  ambitu  compres- 
sis, nec  tamen  duris,  nec  vel  minimum  quidem  cum 
pleura  et  diaphragmate  connexis.  Nullus  pectoris  hydrops. 
Eductae  fuerunt  pericardio  aquae  turbidae,  subviridis^ 
quadraginta  et  octo  unciae,  dein  aquae  rubellae  unciae 
viginti  quatuor.  Nullum  cordis  vitium  detectum  fuit. 

Atqui  sic  nec  unicum  quidem  ex  quatuor  Incallatis 
;h} di opericardiae,  quamvis  solitariae  , exemplis  phae- 
nomena nobis  offert  aequalia.  Nihilo  minus  tamen  sym- 
ptomata vulgo  huic  morbo  tributa,  sunt : pressionis  et 
angustiae  sensus  circa  partem  thoracis  anteriorem  , 
dyspnoea,  orthopnoea,  dolor  lumborum,  decubitus  in 
dorsum  difficilior,  tussis  sicca;  cordis  palpitatio  , vel 
Stnotus  inter  tertiam  , quartam  , et  quintam  costam 
undulatorius;  pulsuum  inaequalitas,  exilitas,  debilitas; 
isyncope,  praecedente  suffocationis  quasi  instantis  sen- 
|su;  palpebrarum  , labiorum  livor  , extremitatum  fri- 
gus, tristitia,  sitis,  contabescentia. 

Quod  si  quaecunque  in  hydropericardiae  descriptio- 
ribus phaenomena  occurrunt,  ea,  sine  habita  causa- 
rum, complicationum,  consideratione,  soli  aquarum  in 
cordis  capsula  collectioni  attribueris;  nullum  aliquando 
a signis  expositis  falsum,  — nullum  aliquando  verum 
non  erit;  atque  hoc  sensu,  ubi  plurima  ex  illis  con- 
t pira verint  ; hydropericardiae  diagnosis  semper,  ut  nos 
fuoque  saepenumero  experti  sumus,  tam  difficilis  non 
rit.  Si  tamen  casus,  in  quibus  manifesta  vel  cordis, 
el  majorum  vasorum  , vel  pulmonum  vitia  subfue- 
unt,  — atque  illos  , in  quibus  aquae  sat  copiosae 
imul  in  cavo  pectoris  haerebant,  a simplici  pericardii 
ydrope  separaveris;  pauciora  omnino,  eaque  non 
erta  quidem,  sed  nisi  ab  initio,  saltem  in  progressu 
lorbi  satis  probabilia  , supersunt  signa  diagnostica, 
'otissime  huc  spectant : urinae , postquam  multae 

fluxerunt  nunc  paucae,  rubrae,  crassae,  una  cum  cor- 
dis pondere  , tremore  , gravitate  , difficili  anhelitu  , 
praecordiorum  anxietate  a longiore  quidquam  vel  ai- 
tiore  sermocinatione  , vel  a corporis  exercitio,  mox 
aucta  , quiete  vero  ac  silentio  restitutis,  citius,  quam 
in  asthmate,  et  quam  in  hydrothorace  legitimo,  immi- 
nuenda ; decubitus  supinus,  quam  in  latera,  difficilior, 
praeoptata  thoracis  in  anteriora  inclinatio  , pulsus  de* 
bilis,  obscurus,  frequens;,  cordis  quasi  in  aqua  natan- 
tis, vel,  ut  mulier  Ticinensis  hoc  morbo  adfecta  no- 
bis rem  explicuit,  quasi  pomi  in  aqua  circumvolutati, 
sensus  ; concussi  cum  digitis  sinistri  e£  anterioris  tho- 
racis sonitus  obscurus,  vel  nullus. 

Ubi  signis  allatis  et  color  plumbeus  palpebrarum  , 
labiorum , cordis  magna  palpitatio,  pulsuum  inaequa- 
litas, frequens  residendi  necessitas,  animi  deliquia  , 
accesserint  ; ea  quidem  , si  cum  caeleris  conspirent  , 
hydropericardiae  praesentiae  nihil  detrahunt;  sed  prae- 
ter hanc,  aliud  simul  in  praecordiis  vitium  subesse 
priusquam  de  chirurgico  subsidio  (§.  DCCLXI.)  quae 
stio  esse  possit,  non  injustam  suspicionem  movebunt. 
Ex  ardoris  , doloris  sensu,  hydropericardiae  sympto-* 
matis  adjuncto,  ad  latentem,  vel  saltem  ad  praegres- 
sam, in  cordis  capsula  hydropica  , interdum  adeo  in 
ipsa  cordis  superficie  externa,  phlogosin,  et  ad  factam, 
aut  futuram  haec  ad  loca  humoris  puriformis  secre- 
tionem, conjectura  saepius  post  mortem  confirmata, 
concludimus.  Atque  hujus  secretioni  materiae,  reperta 
toties  cordis  villosa  , aut  quasi  pilosa  constitutio,  ul- 
cerosa quasi  facies,  vel  demum  ipsius  pericardii  con- 
cretio nunc  partialis  modo,  nunc  vero  tam  perfecta, 
ut  capsula  haec  incautis  omnino  deesse  sit  visa  , ad- 
scribendae  sunt.  Variae  indolis,  coloris  varii  est  humor 
morbose  in  pericardio  secretus.  Frequentius  post  mor- 
bos acutos,  inflammatorios  (non  solius  pectoris  , sed, 
prout  pluries  observavimus,  ipsius  adeo  peritonaei  )| 
albescens,  et  quasi  lacteus,  aliquando  eruore  plus 
rninus  tinctus,  in  aliis  limpidus  , flavus,  in  ictero  fla- 
vissimus, in  aliis  viridescens,  aut  bruneus , atque 
adeo,  quin  solutio  continui  subesset,  saniosus  repertus  i) 
fuit.  Sub  tanta  liquoris  pericardii  degeneratione  , s: 
quis  eidem , inprimis  post  graves  morbos,  huc  depo* 


HYDRGPERIC  ARDIA  l 45 

&ito  , vel  diutius  hic  stagnanti,  irritandi  ac  vellicandi 
partes  vicinas  potentiam  cum  viris  doctis  attribuerit  ; 
aos  quoque,  — - non  tam  cordis , ut  supposuerunt,  sub 
: hoc  morbo  erosi  , fallaciae  plenis,  exemplis,  quam 
lill  is,  quod  paucus  saepe  humor  pericardio  inclusus  , 
majores  longe  tumultus,  quam  copiosior.,  excitaverit, 
permoti  , non  obsumus. 

Nunquam  hoc  in  morbo  pericardium  sibi  tensum 
> occurrisse  , clarus  Angliae  pathologus  retulit  ; atque 
i hanc  tensionem  modo  sub  cordis  diaslole  exspectari» 

; dam  esse,  summus  Germaniae  anatomicus  declaravit, 
i Est  interitu  ubi  pericardium  ad  tantam  magnitudinem 
j extendatur:  ut  non  modo  pulmones,  inprimis  sinistrum., 
vix  non  obtegat  et  angustum  in  spatium  comprimat; 
;sed  ipsum  adeo  diaphragma  suo  pondere  abdomen 
) versus  deprimat,  quidquod  costas  sibi  vicinas  quid» 
quam  elevet ; atque  si  sub  tanta  hujus  capsae  expan- 
isione,  resistentia  ejusdem  minor  sit;  vasorum  id  post 
i mortem  collapsui,  nisi  ipsi  forsitan  resorptioni,  tri» 
t bnendum  videtur. 


§.  DCCXLI.  Hydrops  mediastini. 

Communia  mediastino  cimi  pleura  , sicut  structura 
i et  indoles,  ita  quoque  (rariora  tamen)  sunt  vitia:  in» 
i flammationes  scilicet,  haemorrhagia,  secretiones  mor- 
bosae tum  seri,  tum  lymphae,  in  coagula  et  pseudo- 
i membranas  , concretionesque  pronae  , emphysema  , 
abscessus,  steatomata.  Plus  tamen  adeps  anteriori  cavo 
d mediastini  celluloso,  quam  serum  insidiatur:  ita  qui- 
dem, ut  nobis  ipsis  , hujus  loci  hydrops  , quod  scia- 
mus, nunquam  obvenerit;  nec  aliis  facile  solitarius  4 
sed  plerumque  cum  alia  hydrolhoracis  specie  junctus, 

• conspectus  sit.  A posteriore  quidem  parte,  inter  dehi- 
i seentes  mediastini  lamellas  et  thoracis  vertebras  , vel 
pus,  vel  aquas  colligi,  facilis  istorum  per  tunicae  cel- 
ilulosae,  dorsi  musculos  ambientis,  spatia,  quo  pon- 
dus proprium  jam  invitat,  diffusio  impedit;  sed  sub 
I sterno,  tot  injuriis  externis  exposito,  et  quo  loco  ipsa 
i hinc  inde  pleuritis  (sternalis),  ac  summa  in  peripneu- 
monia  oppressio  sedem  toties  figit  , miramur  utique  , 
cur  hydrops  , saltem  acutus  , non  frequentius  locum 
ihabeat.  Habuit  tamen  in  infante  GoeUingensi}e\  hydro- 

thorace  legitimo  ac  tabe  defuncto,  cujus  inter  lamel- 
las pericardii,  ac  mediastini,  aqua  non  pauca  reperta 
fuit.  Habuit  in  muliere  , cujus  nobis  casum  celebris 
quondam  Galliae  medicus  conservavit.  Illa  nimirum  , 
refrigerio  exposita,  subito  a dyspnoea,  tussi,  ponderis 
in  medio  pectore  gravis  , ardoris  interni  , et  doloris 
variis  thoracis  in  locis  sensu  vexata  fuit.  Venaesectio 
haec  symptomata  moderavit  quamplurimum ; vigesimo 
vero  morbi  die,  cum  optime  se  habere  videretur,  ac 
domestica  negotia  peragens  in  sellula  sederet ; ex  im- 
proviso concidit  exanimis.  Aperto  cadavere,  inventum 
est  mediastinum  pleuum  sero  sanguineo;  quod  forte 
rupta  versus  partem  pulmonis  superiorem  membrana, 
hoc  viscus  asperamque  arteriam  comprimendo,  aegram 
subito  suffocavit.  In  pulmonis  universa  substantia  si- 
mul purulenta  ( puriformis  ? ) materia  fuit  reperta.  Plu- 
ries serum  mediastini  cavo  se  reperiisse,  magni  no- 
minis Angliae  medicus  , praeter  alios,  testatur. 

Quamvis  autem  sanguinis  sinceri  in  cava  corporis 
effusio  , ad  hydropem  haud  spectet;  haemorrhagiae 
tamen  mediastini  cava  cruentantis  phaenomena,  hydro- 
pis his  in  locis  contingentis  symptomata  illustrare 
quodammodo  possunt.  Sic  diruptae  arteriae  bronchia- 
lis aneurysmaticae  sanguinem  , sub  membranis,  et  per 
fibrarum  interstitia,  quibus  arteria  aspera,  et  magna, 
et  oesophagus  , caeteraeque  proximae  partes  ad  ca- 
vum mediastini  posterius  colligantur,  viam  sibi  longe 
lateque  aperuisse  , concretumque  eas  membranas  in 
tumoris  modum,  tum  respirationi  , tum  sanguinis  flu- 
xui , tum  denique  ciborum  descensui  contrarium  extu- 
lisse legimus.  Simile  exemplum  immortalis  de  sedibus 
et  causis  morborum  scriptor  refert : ubi  ex  dirupta 
alia  aliqua  arteria  effusus  sanguis  , inter  laminas  an- 
terioris mediastini,  per  cellulosam  ejus  substantiam, 
aditum  sibi  fecisse  visus  , ea  copia  , ibi  praesertim  , 
quo  suopte  pondere  ferebatur,  concrevit:  ut  prope 
septum  transversum  solida  crassitudo  mediastini  digi- 
tos propemodum  tres  aequaret ; et  dum  sanguis  sic 
effusus,  mediastini  laminas  celeriter  distraheret ; acer- 
bissimus ad  sternum  dolor  , quem  divulsivwn  aeger 
vocabat,  exortus  sit.  A tanta  vero  mediastini  inferioris 
distensione,  cor  urgebatur,  pulsus  debiles  facti  sunt, 

corque  et  pulmones  gravabantur  adeo  , ut  diutius  vis 
1 morbi  ferri  non  potuerit. 

Facile  satis  videtur  ex  his  symptomata  , quae  ex 
aquae  in  mediastini,  praecipue  anterioris , cavea  col- 
lectione oriri  debeant  , eruere  : quae  interim  sympto- 
mata, differentiam  non  exiguam  ex  eo,  num  celeriter , 
num  vero  lente  hic  aquae  confluxerint,  agnoscent.  In 
mediastini  anterioris  hydrope , monente  celebri  quon- 
dam Scotiae , de  hydrope,  scriptore,  sub  corporis  po- 
sitione erecta  , ingratus  ponderis  sensus  diaphragmati 
propior  videbitur  • in  supina,  anhelitus  erit  difficilior; 
in  ventrem  conversa,  anterior  pars  thoracis  oppressa, 
pondus  omne  feret;  in  latus  unum  vel  alterum  electa, 
in  illud,  quod  inferius  est,  aquae  declinare  sentientur. 
Fatemur  interim  : quod  aquae  , primum  pluribus  in 
cellulis  sub  sterno  custoditae,  donec  haec  rumpantur, 
ac  unum  quasi  cavum  constituant,  repagula,  in  varios 
quidem  sensus  has  partes  distendere,  distrahere,  op- 
primere, sed  minus  libere  posse  divagari,  nobis  qui- 
dem videantur.  De  posteriore  mediastini  cavo  jam 
monuimus:  aquas  in  illud  depositas,  et  a quibus  tum 
oesophagum,  tum  asperam  arteriam,  tum  aortam  tan- 
dem comprimi,  impediri  oporteret,  non  posse  facile 
diutius  in  eo  loco  , nisi  forsitan  coagulum  lymphati- 
cum satis  densum  in  illo  relinquant , stagnare. 

§.  DCCXLII.  Hydrops  pulmonum.  — Hydrops  bron- 
chiorum. — - Hydrops  bronchialis  spurius.  — - Hy- 
drops pulmonum  cellulosus.  — Hydrops  pulmonum 
cysticus.  — Hydrops  pulmonum  hydatideus.  Pseu - 
dohydrops  pulmonum.  — Diagnostica. 

Ipsi  pulmones  aquas  non  tam  raro  concipiunt.  Ha- 
rum sedes  vel  in  bronchiis , vel  in  parenchymate , vel 
in  cystide , hydaiide, nunc  ipsam  hujus  visceris  substan- 
tiam, nunc  modo  superficiem  externam  occupante,  con- 
stituitur. Saepius  pulmonum  hydrops  cum  hydrothorace 
legitimo  conjungitur; aut  hic  ipse  ex  illo  trahit  originem. 

Ob  acutissimum  tracheae  sensum,  liquida  huc  illa- 
psa vel  morbose  secreta,  primo  suo  descensu,  asper- 
rimam et  convulsivam  mox  tussim  inducunt.  Primo- 
rum ordinum  bronchia  hac  de  sensibilitate  quamplu- 
rimum  sane  participant;  sed,  qui  haec  sequuntur, 

inferioris  subsellii  rami  bronchiales  , hi , sine  tanta 
saltem  stimuli  impatientia  , a sero,  muco,  pure  , san- 
guine, polyposis  aliisque  concretionibus  saepe  diu  obsi- 
deri , obturari,  vel  adeo,  in  phthisicorum  abscessibus, 
inscio  quasi  aegro,  erodi,  consumi  observantur.  Sub 
tanta  vero  tunicae,  bronchia  obducentis,  extensione, 
sub  numero  vasorum,  glandularum  , quae  eandem 
exornant  , tam  magno , ac  sub  vaporum  continuo,  et 
sub  quavis  exspiratione  ex  istis  assurgentium  copia 
tam  conspicua,  non  mirabimur  sane.,  humores  sero- 
sos non  minus , ac  mucosos  , subcruentos,  extremis 
in  bronchiis  ad  sat  notabilem  altitudinem  interdum 
colligi  , ac  primo  in  casu  , hydropis  bronchialis , sal- 
tem acuti  , speciem  producere.  Quanta  sit  sputorum 
spumosorum  , aquosorum  , in  permultis  catarrhis , ia 
asthmate  quod  humorale  vocarunt  , ubertas  ; quanta 
illorum  , quae  pneumoniae  sub  initiis,  saepe  sanguine 
tincta,  per  tracheam  expelluntur,  abundantia  sit?  ne- 
mini medicorum  ignotum  est.  Atque  haec  quidem , 
profluviorum  ad  classem  quondam  revocavimus  (§§.  DV. 
DXVI.).  Quaecunque  vero  causa  secretos  jam  atque 
depositos  ultima  io  bronchia  humores  , vel  obstaculo 
mechanico,  vel  spasmo,  vel  paralysi,  viriumque  jactura 
inductis,  expelli  impediverit;  retentionibus  illa  serosis, 
his  angustis  in  locis,  ansam  dare  potest.  Hinc  frequen- 
tibus catarrhis  obnoxius  vir,  sacrae  purpurae  splen* 
dore  conspicuus,  febre,  ut  legimus,  catarrhali  epide- 
mica exstinctus,  graves  habuit  pulmones  ; sed  a ca- 
tarrhali materia  , quam  continebant,  multa  passim  a 
bronchiis  , quacunque  incideres,  erumpente.  Post  cy- 
nanchen laringeam  , homini  icterico  iethalem  , liquidi 
serosi,  turbidi,  subflavi,  cui  pelliculae  albescentes  in- 
natabant, sex  uncias  et  ultra,  ex  discisso  ramo  bron- 
chiali majore  cum  impetu  effluxisse  , Ticini  observa- 
vimus (§.  CLXXIII.).  Similes  ejusdem  cynanchis  reli- 
quias serosas  in  bronchiis,  Acta  societatis  R.  medicae 
Parisiensis  adnotarunt. 

Aliquando  vero  liquidum  serosum,  puriforme,  eodem 
in  morbo  atque  io  tracheitide , colligitur  retro  pseudo~ 
membranam , laryngis,  tracheae  internae  faciei  adcre- 
tam  ( Hydrops  bronchiorum  spurius  ) ; atque  huc  ma- 
gni quondam  medici  Parisiensis  observatio  pertinet. 

dicentis:  cuidam  juveni  y qui  vinum  aromaticum 

biberat,  de  ooete  angina  oborta,  cum  strangularetur, 
jugulum  cum  gladio  aperuit  : saniei  quam  plurimum 
emanat,  convaluit.  » 

Si  utri  usque  generis  colluviem  serosam  s puriformem, 
in  bronchiis  forsitan  modo  brevi  ante  mortem  aegris 
contigisse  objeceris;  hydropis  boc  nihil  detrahit  indoli: 
utpote  qui  certe  in  organis  vitalibus  saepe  nimis  acu- 
tissimus, aG  cito  lethalis  esse  consuevit. 

in  expositam  vix  hydropis  bronchialis  speciem , fa- 
cile, — atque  nunc  felici  sub  omine,  nunc  celerrimo 
cum  aegrorum  interitu  transit,  frequentior  illa,  hy- 
drops cellulosus , vel  oedema,  anasarca,  pulmonum . 
Saepius  nos  , dum  hydropicorum  pulmones  incidere- 
mus ^ aquam  e parenchymate  istorum  profluxisse  obser- 
vavimus ; atque  in  muliere,  quam  erysipelate  , pul- 
monum manifesto  periis&e  adnotavimus  (§.  CCLXXX.), 
omnem  simul  hujus  visceris  contextum  cellulosum 
quasi  ab  Anasarca  correptum  reperimus.  Tria  homi- 
num ab  oedemate  pulmonum  in  nosodochio  Pindo - 
honensi  majore,,  quin  alter  hydrops  pectoris  subesset, 
suffocatorum  exempla,  filius,  qui  clinico  instituto  Vil- 
nensi  nunc  praeest,  ejiisdem  nosocomii  tunc  medicus 
primarius , observavit.  Ancillae  memoriam  magnus 
quondam  Italiae  anatomicus  reliquit:  quae,  tribus  a 
mensibus  minus  menstruans  a capto  frigore  incidit 
in  peripneumooiam.  Sub  finem  hujus,  effluxit  ex  ore 
humor  aquae  instar  spumosae  , in  qua  recens  caro 
lota  esset.  Die  septima  moritur.  Excepto  superiore  si- 
nistri pulmonis  lobo,  reliqui  lobi  omnes,  quamvis 
spumoso  humore  prorsus  distenti,  naturalem  substan- 
tiae modum  servabant , ex  qua  dissecta,  humor  pro- 
dibat. In  homine  , qui  per  biennium  , maxime  ad 
motum  corporis,  anhelus  respiravit,  pulmones  ubique 
multo  sero  referti  fuerunt. 

Jam  ipsi  medicinae  parenti,  ex  animalium  brutorum 
dissectionibus  notum  fuit:  « in  pulmonibus  tubercula 
fieri  , quae,  aquam  continentia,  in  pectus,  hanc,  di- 
rupta, emittant.  « Atque  in  ipsius  etiam  hominis  pul- 
monibus, quod  divus  senex  praeviderat,  vomicas  hu- 
jusmodi , nunc  humore  albumini  ovorum  simili , nunc 
aqua  limpida  repletas,  posteritas  detexit.  In  milite. 

magna  respirandi  difficultate  una  cum  febre  lenta  cor- 
repto , nec  sine  magna  molestia  vel  dorso  , vel  alte- 
rutri lateri  incumbente  , sed  corpore  semper  erecto 
sedere  coacto,  pedes  quidem  oedematosi  , nulla  vero 
alterius  hydropis  pectoris  symptomata,,  comparuerant. 
Hujus  aegri  vero  cadaver  , cystidern  in  utroque  pul- 
mone, sero  limpido  repletam,  Galliae  medico  celebri 
exhibuit.  Apud  alios  quoque  scriptores  passim  tuber- 
cula pulmonum  ^ aqua  sola  repleta  _,  nobis  interim 
nunquam  conspecta,  occurrunt. 

Aliter  vero  de  hydatidibus  dicendum  est,  utpote 
quas  nos  quoque  copiosas,  ad  pulmonum  superficiem 
dispersas  , in  humanis  cadaveribus  reperimus.  Aliae 
ex  istis  , sat  profunde  basin  suam  pulmonum  paren- 
chymati immergunt;  aliae,  exteriora  magis,  sub  pleu- 
ra pulmonali,  occupant,  atque  diruptae  contentum 
liquidum  in  cava  pectoris  , hydropem  thoracis  legiti- 
mum constituturae  , partim  effundunt.  Parti  asperae 
arteriae  bovinae  adhaerentes  hydatides  demonstravit, 
nec  raro  in  pulmone  humano  easdem  reperiri  docuit 
jam  magnus  quondam  Bataviae  anatomicus.  Ad  tae- 
niam hy  dati  genam  has  vesiculas  interdum  pertinere, 
vix  dubium  nobis  haeret;  nullum  tamen,  quod  hanc 
opinionem  confirmet  , exemplum  , vel  alienum  , vel 
proprium  , habemus. 

Pulmonum  pseudo-hydropeni  dici  posse  credimus  il- 
lum, quem  saepe  inter  lobos  pulmonum,  illorum  nem- 
pe , qui  ex  peripneumonia  perierant  , deteximus.  Ma- 
teria scilicet  puriformis  pulmonum  lobos  circa  limbos 
suos  perfecte  conglutinaverat ; reliquo  , eosdem  inter 
lobos  , integerrimos  , spatio  tum  a materia  quasi  ca- 
seosa,  tum  plurimo  a sero  vel  maxime  repleto  , ac 
abscessum  immensum  mentiente. 

Quamquam  vero  pulmonalis  hydropis  has  species, 
cadaverum  sectionibus  pathologicis  edocti,  nunc  satis 
calleamus  ; symptomatum  tamen,  quae  unam  ex  illis 
ab  aiia  sat  certe  distinguat,  rationem,  imperfecte  ni- 
mis perspicimus.  In  illis,  quos  hydrops  pulmonum  in 
genere  corripuerat,  difficilis  respiratio,  angustia  pres- 
soria cum  ponderis  sensu  a jugulo  per  medium  tho- 
racem deorsum  exporrecto,  observata  fuerunt.  Haud 
raro  oedema  partium  externarum  3 facies  tumida  pal- 

Jidaque  , vel  et  corporis  habitus  leucophlegvnaticus  , 
conjuncta  incesserunt.  Quod  si  igitur  una  cum  oede- 
mate partium  externarum  incipiente , (eo  quod  a me- 
diocri seri  copia  in  pulmonum  interstitiis  cumulati  ^ 
longe  gravior  difticiliorque  dyspnoea  excitatur,  quam 
a multo  majore  in  pectoris  cavitatem  effusa  ) statini 
accedat  difficilis  respiratio;  praecipue  si  pulsus  adeo, 
ut  tactu  percipi  vix  queat , oppressus,  vel  saltem  de- 
bilis admodum  et  exilis,  sine  febre  conspicua,  satis 
longum  in  tempus  observetur  ; si  a minimo  corporis 
exercitio  dyspnoea  augeatur ^ quin  ex  varia  corporis 
positione,  vel  in  dorsum  , vel  in  latera  , in  respira- 
tionis difficultate  differentia  nascatur  ; si  , dum  pro- 
fund  ius  aeger  respirare  conatur , ulteriorem  ille  tho- 
racis dilatationem  impossibilem  esse  , ac  animam  sibi 
quasi  interrumpi  persentiat;  si  forsitan  ex  sputo  ca- 
tarrhali  subito  suppresso,  dyspnoea  mox  orta  sit:  non 
iniqua  erit  pulmonum  ab  aquis  infarctorum  suspicio. 
Cum  vero  hujus  hydropis  cum  hydiothorace  legitimo 
conjuncti  exempla  non  desint;  illius  certe  ab  isto  non 
parum  obscurantur  phaenomena.  Symptomatum  in 
aegris,  quos  a pulmonum  hydrope  restitutos  deprae- 
dicant,  observatorum  , mentionem  hic  , ob  summam 
diagnosis  incertitudinem , non  facimus. 

Minor  tamen  haec  erit  , ubi , praeviis  morbi  de- 
scripti phaenomenis  , abundans  ex  bronchiis  materiae 
vel  serosae  , vel  albuminosae  evacuatio  , tussiendo  , 
cum  levamine  contigerit.  Talia  in  catarrhis  graviori- 
bus , et  in  asthmate  aliquando  succedunt:  ubi  tussim 
asperrimam  diuque  siccam  cum  valida  dyspnoea,  in- 
gens liquidi  serosi  copia  , ac  si  mercurialis  salivatio 
subesset,  ex  bronchiis  cum  euphoria  rejicitur.  Quod 
si  interim  aut  parenchymatis  pulmonalis  ab  aqua  tur- 
gentis subitanea  in  bronchia  depletio  successerit;  aut 
ingens  pulmonum  hydatis  , celerius  dirupta  , vel  hos 
in  canales  , vel  in  ipsum  hujus  visceris  parenchyma 
humores  contentos  evomuerit  ; in  primo  casu  , quod 
bronch  a sat  prompte  ab  aquis  susceptis  liberari  non 
queant  , subintrabit  suffocatio  ( catarrhum  suffoccvivum 
vocarunt);  — in  secundo,  symptomata  pro  tempore 
mitigari  quidquam  videbuntur  ; sed  nisi  brevi  mora 
expansi  magis  nunc  liquidi  resorptio  locum  habeat  ; 

aut  nisi  modicam  sibi  viam  humor  in  bronchia  ape- 
ruerit ; oppressus  tandem  pulmo  et  aeri  et  sanguini 

transitum  lethali  cum  effectu  denegabit.  Duo  huius 
indolis  exempla  hic  ex  collectione  observationum  me* 
dicarum,  in  Italia  institutarum,  recenseri  merentur. 
Primum  ex  istis,  virum  sistit  sexagenarium,  qui  dys- 
pnoea laborans , subito  ruptionis  in  pectore  factae 
sensum  habuit,  et  immediate  abhinc  quatuor  pintas 
materiae  albumini  ovorum  similis,  cum  respirationis 
libertate  majore,  ejiciebat.  Recruduit  iterum  malum, 
ac  dentio  eandem  scenam  lusit.  Ab  hac  interim  eva- 
cuatione minime  sublevatus,  aeger  tandem  periit. 

Secundum  exemplum,  viri  juvenis  est,  qui,  dum 
per  undecim  dies  pondus  et  anxietatem  pectoris  per- 
sensisset, sensum  ruptionis  , similem  primo,  expertus 
est;  atque  post  horam,  quatuor  quoque  pintas  fluidi 
clari  et  tenacis  ejecit  per  tussim  : sic  vero,  in  inte- 
grum restitutus  fuit.  Frequentius  vero  , ac  putatur  , 
hydatis  pulmonum  superficiem  occupans  in  thoracis 
cavum  rumpitur,  depletur,  ac,  supra  jam  monuimus, 
hydropem  pectoris  legitimum  producit.  Ruptarum  ad 
pulmonum  superficiem  hydatidum  rudimenta  , post 
mortem  , in  Italia , fuerunt  detecta. 

§.  DCCXLIII.  Hydrops  ascites.  — Differentiae.  — 
Ascites  subcutaneus.  — Ascites  vaginalis.  — Ascites 
per  ito  nae  alis.  — •'  Ascites  abdominalis.  — Diagnosis 
ambiguitas . — Ascites  hy  dati  deus . — Ascites  cysti- 
cus , saccatus.  — • Fallaciae.  — • Diagnosis.  — Asci- 
tes visceralis . — Hydrops  hepatis.  — Hydrops  ve- 
siculae felleae . — Hydrops  lienis  , — mesenterii , 
- — omenti , — - ventriculi  et  itites  tinorum. 

Hydropem  , qui  ventris  ad  ambitum,  et  in  cavis 
peritonaei  subnatus  , abdomen  quasi  in  utrem  attol- 
lebat , veteres  asciten  in  genere  appellarunt.  Ampla 
vero  nimis  retentionum  aquosarum,  in  tam  vasta  trunci 
humani  regione,  familia  est  , quam  ne,  hoc  uno  no- 
mine circumscripta  , spurios  simul,  atque  legitimos 
foetus  sub  se  comprehendat.  Antiquo  interim  civitatis 
jure  ultro  fruatur  recepta  jam  diu  appellatio l modo 
aquas,  hic  limpidas,  pellucidas,  facileque  mobiles; 
illinc  turbidas,  tenaces,  crassas,  fere  oleaginosas  et 

pigras  , aliquando  puriformes  subcruentas , nuoe 
extra  peritonaeum  (Ascites  subcutaneus  vaginalis , pe- 
ritonaealis) ; nunc  intra  hoc  velamentum  colligi  atque 
hoc  in  casu,  vel  in  cavo  abdominis  libere  stagnare , 
et  viscera  contenta  alluere  (Ascites  abdominalis ) vel 
hydatidibus,  cystidi , aut  saccis^  quin  partes  vicinas 
inundet,  includi  (Ascites  hydatuleus,  cysticus , saccatas ); 
vel  replicatas  peritonaei  inter  laminas  contineri  (Ascites 
omentalis,  mesentericus 3 intestinalis hepatocysticus );  ve! 
demum  inter  ipsam  hanc  membranam  viscerumque 
ab  eadem  cinctorum  substantiam  residere  (Ascites  vi- 
sceralis); atque  ob  diversas  has  sedes s nunc  angustas 
tensasque,  nunc  vero  patentes  atque  laxas,  facilius 
circumscribi  quam  apte  definiri  posse , recordemur. 
Praeterea  hic  morbus  easdem,  quoad  originem,  in* 
cessum,  ac  alia,  differentias,  quas  hydrops  in  genere 
(§.  DCCXXXIV.),  quod  ex  symptomatum  causarum  que, 
cuivis  speciei  propriarum,  consideratione  melius  pa- 
tebit, agnoscit.  Inter  omnes  hydropes,  quos  cava  cor- 
poris majora  patiuntur,  frequentior  ascites  abdomina- 
lis est.  Rarissimi  , nec  unquam  nobis  ipsis  oblati  , 
ascites  subcutaneus  , et  vaginalis  sunt.  Nec  certe  , si 
abscessus  a peritonitide  inductos  (§.  CCXX.)  ut  decet,, 
ah  hydrope  distinguas  , perito naeaiis  ascites  frequenter 
occurrit. 

Subcutaneus  ascites,  hydropi  celluloso  (§.DCCXXX\1.) 
affinis  , ac  in  hoc  tantum  ab  eo  diversus  est  : quod 
telae  cellulosae  spatiola  diruptis  plus  minus  a copia 
aquarum  intermediis  lamellis  atque  segmentis,  capa- 
cius in  cavum  mutata,  quasi  saccum  circumscriptum, 
densiorem^-  musculis  abdominis  incumbentem ac  sero, 
aut  viscido  liquore  , vix  , aut  parum  fluctuante  , re- 
pletum, indolentem,  decolorem  sistant.  Partialis  igitur 
hic  tumor,  a convexitate  abdominis  distinctus  , ac  vi- 
sceribus istius  vix  aliter,  nisi  pondere  adaucto,  magis 
vero  musculorum  actioni , inspirationis  sub  opere,  mo- 
lestus est. 

Vaginas  musculorum  abdominalium  rectorum 9 cum 
ense  9 in  primis  tricuspide  , ad  anteriora  modo  per- 
fossas , vulnere  mox  collapso,  a.  sanguine  retento  re» 
pietas  , insigniter  intumuisse  , sub  inspiratione  potis- 
simum , vei  maxime  doluisse , atque  febrem  vehe» 

mentem  ac  motas  adeo  convulsivos,  quos  modo  vul- 
neris dilatatio  sedare  potuit,  excitasse,,  docuit  expe- 
rientia (§.  GCXY.).  Saccatos  tumores  aquosos  in  mu- 
sculorum abdominis  rectorum  vaginis  celebris  apud 
Friburgenscs  chirurgiae  professor,  — musculos  abdo- 
minis , serosis  humoribus  refertos,  insignis  quondam 
nominis  chirurgus  , detexerunt.  Mitiora  utique  sym- 
ptomata lentam  seri  has  in  vaginas  , injuriis  externis 
ac  refrigerio  non  parum  expositas  , depositionem  co- 
mitari oportet ; quod  si  tamen  vel  in  uno  , vel  in  al- 
tero tendinosi  hujus  velamenti  segmento,  quod  raris- 
sime contingere  jam  monuimus,  aquae  pro  loco  co- 
piosae colligantur;  exspectabimus  sane,  praeter  tumorem 
in  decursu  musculorum  dictorum  quasi  nodosum  ac 
vel  maxime  tensum,  incommoda  non  pauca,  sub 
quavis  inspiratione  , sub  sternutatione  , sub  nixu  ad 
alvum  deponendam  fortiore  majora,  esse  futura. 

Ob  simplicis  membranae  conditionem  _,  negarunt 
aliqui  conspicui  in  arte  viri  , peritonaeum  facie  sua 
externa  hydropi  esse  subjectum.  Telam  interim  cellu- 
losam , cujus  ope  musculis  abdominis  ea  membrana 
connectitur  , sicuti  frequenter  inflammationis  suppura- 
tionisque sedem  constituere  docuimus  (§  CCXX.);  ita 
quoque  interdum  aquarum  collectioni  morbosae  pate- 
re _,  observationes  tum  aliorum  , tum  nostrae  quoque 
luculenter  testantur.  Miramur  hinc,  speciem  hanc  hy- 
dropis non  prius,  quam  saeculi  decimi  sexti  sub  fine, 
a Viennensi  medicinae  professore  fuisse  detectam.  Num 
satis  aptum  hydropis  peritonaeahs  sit  nomen,  hic  non 
disputabimus.  Rarissimus  autem  in  sexu  virili  hic  mor- 
bus est.  Mulier  quinquagenaria , Ticinense  nosodo- 
chium  , cum  insigni  prorsus  ventris  tumore  , quem 
multos  per  annos  gestaverat,  intravit.  Nobis  insciis, 
paracentesi  hac  in  aegra  instituta  , sexaginta  fere  li- 
brae aquarum  viscidarum  eductae  fuerunt.  Morte  non 
diu  posthinc  insecuta  , cadaveris  macilenti  admodum 
sectionem  nos  publice  suscepimus.  Abdominis  integu- 
mentis atque  musculis  incisis,  plures  adhuc  crassi  et 
viscidi  liquoris  librae  effluxerunt.  Mirabatur  adstantium 
cohors  vacuum  prorsus,  ac  visceribus  omnino  desti- 
tutum esse  cavum,  quod  abdominis  illud  esse  credi- 
derunt, amplissimum;  sectione  vero  ad  fundum  hujus 

cavi  sollicite  a nobis  continuata,  sub  ea  tandem  pe- 
ritonaeum dimidio  fere  pollice  crassum,  ac  tenax  ape- 
ruimus , et  angustissimo  veri  ventris  cavo  singula  fere 
intestina  parvum  in  glomerem  sub  hepate  compressa 
deteximus  , nostrisque  auditoribus  exposuimus.  Paucas 
modo  aliorum  scriptorum  observationes  hujus  indolis 
huic  nostrae  adjungimus.  In  femina  aseitica  , extra 
peritonaei  cavum , quinquaginta  aquae  ichorosae  men- 
surae repertae  fuerunt.  Apud  puerperam  , hydrops 
peritonaei  , lactei  coloris  humorem  acrem  continens  , 
in  Actis  academicis  Parisiensibus  describitur:  qui  hu- 
mor per  umbilicum  sibi  viam  paraverat.  Mulieris  qua- 
dragenariae exemplum  ab  alio  refertur:  cujus  abdo* 
men  turgidum  , sine  insigni  molestia  , octo  annis  pro- 
minuerat. Crescente  mole,  aegra  suffocata  periit.  Vix 
cute  cadaveris  pertusa  , foetidae  amurcae  copia  , ad 
libras  viginti,  prosiliit:  quae  amurca  intra  musculorum 
abdominis  tunicam  et  peritonaeum  stagnaverat. 

Saepe  vero  aquosa  colluvies  non  aequali  prorsus 
ratione  peritonaeum  obsidet;  sed  pluribus  loculamen- 
tis  adhuc  contenta,  tumores  nodosos  ad  abdomen  re- 
fert. Sic  celebris  Bataviae  anatomicus,  hydropis  pe- 
ritonaealis  , in  muliere  quadragenaria  observati  , hi- 
storiam exponit  : in  qua  , aqua  anterius  abdomen  , 
inter  musculos  hujus  et  peritonaeum,  in  enormem,  et 
innumeris  nodis  signatum  saccum  extenderat:  ita,  ut 
nodi  isti  , a nucis  juglandis  magnitudine  , ad  illam 
capitis  adulti  hominis  accederent.  Tempore  octo  an- 
norum, paracentesis  decies  et  septies  instituta,  et 
mille  aquarum  librae  eductae  fuerunt.  Summi  mo- 
menti communicata  nobis  ab  institutionum  chirurgi- 
carum in  academia  Ticinensi  professore  ac  nostro 
quondam  collega,  observatio  est.  Duorum  scilicet  an- 
norum et  dimidii  curriculo,  ille  trigesies  et  ter  para- 
centesin  apud  mulierem  ascite  peritonaeali  adfeclam 
instituit,  atque  bis  mille  quingenta,  septuaginta  qua- 
tuor  libras  medicas  aquarum  spissarum  , viscosarum, 
nunc  albescentium  , nunc  fuscarum  , eduxit.  Saccus 
ipse  peritonaei  ad  museum  pathologicum  Papicnse 
transmissus  , plurimis  ac  duris  tumoribus  variae  ma- 
gnitudinis obsidebatur : quorum  unus  , ipsi  ventriculo 
superincumbens  7 lethalem  feminae  vomitmn  excilave- 

rat ; alter  vero  , ad  dextrum  pelvis  latus  haerens,  ma- 
ximum vaginae  prolapsum  induxerat. 

Magnus  quondam  Angliae  chirurgus  docuerat , hy- 
dropem peritonaealem  ex  eo>  semper  posse  dignosci  , 
quod  minime  promineat  hydropicus  tumor  in  regione 
umbilici  , propfcerea  , quod  ibi  tendines  et  peritonaei 
membrana  se  nequaquam  separari  permitterent.  Ast 
vero  y hoc  signum  forsitan  sub  initio  morbi  magis  , 
quam  sub  ejusdem  augmento,  valere  , docuit  duplex, 
in  Actis  Helveticis  conservata,  observatio  hydropis  pe» 
ritonaealis,  in  quo,  abdomen  figurae  hemisphaericae^ 
insigniter  antrorsum,  praecipue  supra  os  pubis,  pro- 
tuberabat : ita  ut  hoc  plane  occultaretur , ad  atta- 
ctum , duriusculum,  elasticum,  renitens.  Umbilicus 
vix  erat  amplius  dignoscendus.  Inter  peritonaeum  vero 
et  muscidos-  abdominales,  duodecim  circiter  mensura® 
aquae  dilutae,  turbidae,  flavescentis,  subpurulentae , 
viridiusculae,  pluribus  filamentis  et  ramentis  imprae- 
gnatae, co  n t i n eb  a n tu  r. 

Fatebimur  etiam,  plures  hydropis  peritonaealls  ol> 
servationes  . non  tam  vero  peritonaei  hydropi,  quam 
suppurationi , a praegraessa  inflammatione  hanc  mem- 
branam inter  et  musculos  abdominis,  fuisse  ad  nume- 
ra acias,  Nisi  igitur  morbi  primordia  patuerint;  difficilis 
erit  sane  morbi  hujus  tum  a peritonitide  suppurata 
(§.  CCXX.),  tum  ab  ascile  abdominali,  distinctio.  Sub 
utriusque  vero  adfeclionis  principio , quamvis  exempla 
habeantur,  quod  menstruo  , et  minori  adhuc  spatio, 
hydrops  peritonaealis  valdopere  increverit;,  plerumque 
tamen  tumor  in  una  modo  abdominis  plaga  circum- 
scriptus , sensim  sensimque  assurgit,  in  hydrope  fere 
indoiens  ac  decolor,  calorem  majorem,  aut  aspectura 
cacheticum  aut  conspicuam  functionum  laesionem 
haud  manifestans.  Per  annos  hic  tumor  aliquando  , 
sine  magna  molestia  , et  absque  signis  hydropis  in- 
terni , ut  feminae  et  utero  gestasse,  et  parium  vivum 
exclusisse  vel  menstruis  purgatae  fuisse,  visae  sint, 
perfertur  ; donec  magis  magisque  extensus  , vix  non 
omne  abdomen  ille  occupet  , ac  pondere  aquarum  , 
inptimis  supino  sub  decubitu,  viscera  abdominis  cir- 
cumdet, atque  diaphragmatis  non  minus,  quam  mu- 
sculorum abdominis  actionem,  suspeudat,  elidat;  ali- 

quando  vero  , praegressis  doloribus  , febris,  suppura- 
tio , aut  exesio  , accedant.  Ob  sacci  3 a peritonaeo  9 
hoc  sub  morbo  formati  crassitiem,  rarus  est  casus,  a 
summo  quondam  Italiae  anatomico  relatus.  Sacci  nem- 
pe hujus  , in  abdominis  cavum  ita  dirupti , ut  aquae 
in  hoc  ipsum  sibi  viam  paraverint. 

Vel  celeri  passu  vel  lento,  ascites  abdominalis  as- 
surgit. In  ilio  casu  enarrandorum  series  symptoma- 
tum citius  sese  ac  majore  aegrotantis  labore,  nec 
raro  cum  febre  } manifestat;  in  hoc  vero , sensim  seu- 
simque  morbus  3 mitioribus  principio  sub  turbis,  ac 
plerumque  sine  motu  febrili  , insidias  struit.  Saepe 
numero  quidem  tumor  oedematosus  a pedibus  aegrum 
adoritur  , ad  genua , crura  _,  ac  demum  ad  scrotum 
efc  ventrem  ascendit.  Frequenter  interim  cum  prae- 
grandi ascite  pedum  tumor  nullus  est;  etsi  facies.,  no» 
roinatim  palpebrae  , matutinas  praecipue  ad  horas  ^ 
inflari  aut  etiam  manus  una  alterave  ad  dorsum  , 
quibusdam,  plerumque  tamen  tardius,  intumescere 
soleant  Primum  aquae  , adhuc  pauciores  , quo  pon» 
dus  fert , pelvis  in  cavo  detinentur  ; gradatim  vero 
hypogastricae  regionis  hae  tumorem  ac  tensionem , 
quidquam  auctae  , constituunt  Decumbente  vero  in 
dorsum  aegro  , e£  aquis  ad  superiora  simul  directis  ^ 
vesicae  regio  iterum  mollescit  , ac  hydropis  futuri  ti- 
mor imminuitur.  Attentus  interim  digitus  iliacam  re- 
gionem jam  latescere  , ac  molliter  sub  hoc  situ  tur- 
gere animadvertit.  Ascendere  nunc  aquae  pergunt  , 
umbilicum  tandem  attingunt,,  ac  posito  in  pedes  ae- 
gro , vola  manus  uni  inferioris  abdominis  lateri  im- 
posita , ac  ventre,  altera  ex  parte  cum  apice  digiti 
celeriter  percusso,  latentis  undae  motus,  seu  fluctua* 
tio  3 plerumque  percipitur.  Interea  supra  umbilicum  9 
alterius  generis  tumor,  magis  elasticus,  nec  fluctuans^ 
ab  aeriformi  , intestinis  inclusa  , aqua  scilicet  leviore 
atque  hanc  supernatante  , materia  , detegitur.  Prout 
vero  ascites,  aut  morbi  alterius  est  soboles  , aut  co- 
mes ; alia  aliaque  eundem  symptomata,  jam  alibi 
( §.  BCCXXXV.  ) exposita  , comitantur;  potissima  ta- 
men ascitae  phaenomena  sunt  : languida  ciborum 
subactio  , pigrities  , tristitia  , et  laesa  corporis  caeteri 
nutritio  ; cutis  arida  , sicca  ; faciei  , brachiorum  a c 

thoracis,  nisi  forsitan  simul  jam  tumentium,  macies. 
Urinae  fluxus  praeterea  in  multis  quamplurimum  im- 
minuitur, ac  lotium  magis  tinctum,  aliquando  quasi 
tela  subtiliore,  iridis  colores  spargente  obtectum,  sae- 
pius vero  bruneum  , vel  turbidum,  crassum  ac  olens, 
cum  sedimento  vix  non  roseo  ad  fundum  vasis  depo- 
sito, redditur.  Sitis  , quam  in  genere  adeo  hoc  in 
morbo  vigere,  antiquo  proverbio,  sanctionant ; in 
multis  , nisi  illo  sub  finem  jam  vergente,  ac  febre 
lenta  eidem  jam  adjuncta  , perpaucam  observavimus. 

Aucto  vero  in  dies  abdominis  volumine,  et  aquis, 
diaphragmatis  ad  fornicem  usque  jam  jam  pertingenti- 
bus , tum  venae  .subcutaneae  ventris  majorem  diame- 
trum acquirunt,  ac  per  cutem,  summopere  extensam, 
dolentem  (non  semper  tamen),  translucent;  tum  cutis 
textus  subcutaneus  circa  lumbos,  vel  si  cui  lateri  ae- 
ger incumbat,  hoc  ipsum  ab  aquis  intumescere  solet; 
tum  dyspnoea,  ob  negatum  fere  diaphragmatis  de- 
scensum , et  actionem  extensorum  nimis  musculorum 
abdominalium  impeditam , suboritur , a cibis  vel  potu 
assumptis  mox  gravior:  et  si  ventriculus  penitus  ab 
aquis  compressus  arctetur;  ingestorum  vomitus  hic 
inde  succedit.  Sat  multos  interim  asciticos,  cum  abdo- 
mine praetumido,  animam  tamen  sat  libere  duxisse 
observavimus.  Flatus  lioc  in  morbo  per  abdomen  di- 
vagantes  plurimique  borborygmi,  haud  raro  aegros 
adhuc  magis  divexant;  illos  praecipue,  quibus  alvus, 
ut  ab  intestinorum  etiam  in  spatium  angustum  com- 
pressione solet,  obstructa  est.  Hinc  saepe  pneumalosis 
intestinalis  ascite  conjuncta,  hunc  ultimum  exaspe- 
rat. Sub  tanta  cavi  abdominalis  extensione,  ipsi  adeo  • 
renes  ac  ureterum  canales  comprimi,  eductis  veroii 
aquis  liberari,  ac  urinae  copiam  quidquam  uberiorem  i 
reddere  haud  raro  videntur.  Augentur  nunc  in  dies; 
molestiae,  aegerque,  unde,  tanto  corporis  sub  pon- 
dere, debilissimus  se  vertat  , prae  angustia  ignorat  : 
spem  tamen  sanationis  ideo  plerumque  non  deponit; 
sed  futurae  valetudinis  actiones  ordinat,  ac  solus  ille? 
tumuli  sibi  jam  patentis,  limina  non  advertit.  Non  ra- 
rum est  , provecto  jam  morbo  , maculas  ad  antibia  — 
cliia  et  manus  sat  largas,  inaequales  hvidasque  cora» 
parere,  quo  cum  signo,  macileutiae  notabili  juncto, 

neminem  hoc  a morbo  evasisse  recordamur.  Frequen- 
ter asciten  hydrothorax,  ac  universalis  tandem  hydrops 
insequitur. 

Ordinario  quidem  aquae  abdominales  per  anulos 
penetrare,  et  scroti  hydropem  inducere  non  solent; 
posse  tamen  aliquando  id  fieri , casu  hydropis,  a viro 
celebri  Anglo , in  uno  latere  scroti  sectione  pertractati 
convincimur:  sub  qua  sectione,  seri  morbosi  librae 
duodecim  , cum  ventris  subsidentia  , per  vulnus  ef- 
fluxerunt. Similem  observationem  clarus  et  nobis  ami- 
cus Italiae  chirurgus  descripsit:  qui,  dum  partui.,  ob 
abdominis  ex  parte  foetus  hydropem  , perdifficili  ades- 
set ; scrotum  illius,  simul  praetumidum,  aperuit^  et 
quinque  circiter  libris  aquarum  e vulnere  emissis^  mox 
foetum,  collapso  ejusdem  abdomine,  facili  cum  opera 
eduxit.  Ubi  hernia  comitatur  asciten,  aquas  hujus  sub- 
inde in  saccum  herniosum  penetrare  s atque  hydro- 
cele sic  dictum  j vel  liydromphalum  formare,  non  mi- 
rabimur ; nosque  ipsi  mulierem  Viennensem  , ob  ven- 
tris ascitici  molem,  hoc  ultimum  in  malum  incidisse 
observavimus.  Vel  absque  hernia,  umbilicus  saepe  in 
ascite  turget  , ac  foveam  a compressione  retinet;  in- 
terdum autem,  vesicae  instar  transparentis,  protuberat. 
Abdominis  ascitae  vel  sponte  per  umbilicum  depleti, 
plura  exempla  habentur,  nobis  etiam  propria,  nec 
ubique  infelicia.  Apud  sexum  sequiorem  , a pondere 
aquarum  ventre  collectarum  , vagina  ipsa  cum  peri- 
naeo aliquando  deprimitur  , saccumque  aquis  reple- 
tum , fluctuantem  j circa  vulvam  constituit. 

Sub  fine  morbi,  de  quo  agimus,  somnolentia,  lin- 
guae siccitas,  sitis,,  vox  aspera,  clangosa  , extremita- 
tum frigus,  lipothymiae  , saepe  tormina,  dolor  quasi 
colicus,  cum  pulsu  minimo,  vacillante,  instantis  ad 
viscera  gangraenae  indicio,  scenam  lethalem  adaperiunt 
atque  claudunt. 

Jam  alibi  (§§.  DCCXXXV.  DCCXXXIX.)  diagnosis 
in  hydrope  difficultates,  et  fluctuationis  in  ascite  ac 
in  hydrothorace  fallacias  exposuimus.  Dictis  interim 
aliqua  , in  speciali  de  veniris  hydrope  tractatu  addi- 
disse, supervacaneum  non  ducimus.  Ac  primo  quidem, 
majora  erroris  in  judicio  apud  feminas  , quam  ipsos 
apud  viros,  discrimina  hic  minime  celanda  sunt.  Saepe 

scilicet,  periodico  illius  sexus  fluxu  uterino  per  ali- 
quot menses  suspenso,  im praegnationis  suspicio  esse 
vel  potest,  vel  debet:  ita  ut  , quae  concubitu  illicito 
conceperunt  9 vix  non  semper  hydropici  quid  subesse 
contendant;  et  quae  in  conjugio  vivunt  , haud  raro 
utero  se  habere,  inprimis  aetate  jam  quidquam  pro- 
vectae , sibi  falso  promittant ; aut  hydropem  adesse 
credant,  medicosque  fallant,  ubi  gravidae  sunt.  Saepe 
risus  , medicorum  non  infrequens  his  de  rebus  hal- 
lucinatio, — aliquando  lachrymas,  aut  graves  judicum 
errores  movisse  est  visa.  Multiplici  observatione  su- 
mus convicti:  vel  hydropem,  praecipue  ascilen , im- 
praegnationis  ipsius  , in  multis , esse  phaenomenon  ; 
vel  hydropicam  mulierem,  sub  morbi  principiis,  haud 
infrequenter  facilius,  quam  extra  hunc  morbum,  con- 
cipere. Multas  saltem  feminas,  manifeste  utero  geren- 
tes , quin  alia  causa  subesse  videretur,  in  hydropem 
incidisse,  atque  ab  hoc  ultimo,  non  nisi  foetu  excluso 
liberatas  fuisse  , — haud  paucas,  evidente  jam  satis 
hydrope  , utero  facilius  concepisse  , experti  sumus. 
Actis  M ogunlinis  observationem  de  militis  uxore,  qua- 
draginta abhinc  annis  Rastadii  factam  , inseruimus  : 
quae  uxor,  cum,  ascitica,  aquas  nobis  in  abdomine 
aperte  fluctuantes  obtulisset,  impraegnationis  simul 
suspicionem,  ob  mammarum  inconsuetum  tumorem ; 
non  exiguam  excitavit.  Constanter  i uteri  m haec  mu- 
lier, se  ullum  cum  viro  commercium  habuisse  negavit. 
Senioris  tunc  medici  consilium  expetimus , qui  no- 
strum hac  in  re  juvenilem,  ut  vocavit,  timorem  amice 
increpans,  paracentesin , quam  a nobis  reformidari 
aegre  ferebat  , audacter  institui  jussit.  Vix  aliquot 
aquae  mensuris  per  canulam  abdomine  eductis,  mo- 
tum foetus  in  utero  manifestum  et  nos  percepimus  , 
et  mendax  mulier  porro  negare  non  ausa  est.  Vere- 
bamur iunc  , ne  tricuspis  , abdominis  cavo  impulsa  , 
tumentem  simul  uterum  attigisset;  nihil  interim  noxae  ! 
(quam  magni  rem  momenti  similes  quaedam  aliorum 
observationes  nos  tunc  jam  docere  potuissent)  huic 
visceri,  a foetu  sano  scilicet  post  menses  aliquot  fe- 
liciter liberato  , illatum  fuit.  Paracentesin  in  femina 
Viennensi , ascitica  , quidam  ex  nostris  auditoribus 
instituit.  Septem  aquae  mensuris  sic  eductis,  post  tres 

dies  abortos  trium  mensium  insecutus  est.  Ter  in  ai* 
tera  muliere  sub  graviditate  paracentesin  institutam, 
eidem  vero  nihilominus  a partu  sanitatem  redditam 
fuisse,  adnotatum  fuit.  Feminam  quinquaginta  quatuor 
annis  jam  natam  , ex  phthisi  pulmonali  asciticam,  per 
aliquot  jam  hebdomadas  Bruchsaliis  sine  fructu  tra- 
ctavimus. Fiduciam  hinc  suam  eo  magis  haec  nobis 
subtraxit:  quod,  non  obstante  aetate  jam  provecta, 
praegnantem  se  autumans , veram  nobis  sui  status  co- 
gnitionem deesse  praetenderet.  Octo  prolium,  inquie- 
foa-t  , jam  mater  lui  ; nec  foetus  in  utero  mihi  motus 
sunt  incogniti.  Volam  igitur  manuum  utramque  abdo- 
mini frigidam  applicantes  , nos  ipsi  motus  io  uteri 
regione  sat  fortes  , quasi  genu  foetus,  aut  cubitus  al- 
liderent, saepius  percepi  mus.  Quamvis  vero  quinqua- 
genariarum partus  , ut  Romani  quondam  vocabant  f 
miracidosi  rariora  exempla  nos  minime  laterent;  cum 
tamen  uterus  exploranti  se  digito  vacuum  exhiberet; 
spem  conceptionis  nullam  esse  declarare  continuavi- 
mus. Alter  hinc  medicus,  et  quidem  longo  artis  exer- 
citio clarus,  aegram  , accersilus  , suscepit.  Non  satis 
cautus  inierim  hic  fuit  , quin  mulieris  assertio  , mo- 
tusque in  abdomine  percepti  eundem  fefellerint.  Morte 
vero  hujus  aegrae  post  tres  -septimanas  insecuta,  cum 
sectionem  caesaream  promptius  institui  jussisset  hic 
medicus  ; magna  copia  aquarum  ex  cavo  abdominis 
emissa , utero  vetulae  prorsus  corrugato  atque  vacuo, 
tumores  aliquot  duri  , angulosi  , pedunculis  membra- 
nosis satis  longis  peritonaeo  adfixi , reperti  fuerunt  : 
qui  scilicet  tumores,  vivente  adhuc  muliere,  mediis 
in  aquis  libere  fluctuantes,  abdomine  qualicunque  ra- 
tione agitato,  motum  foetus  perfecte  imitaverant.  Ve- 
sica urinalis , sub  retentione  lotii  protracta,  haud  raro 
supra  umbilicum  assurgit  , et,  ut  infra  per  exemplum 
docebimus,  diaphragma  ipsum  aliquando  attingit.  Hoc 
vero  rerum  sub  statu  , aquas  non  minus  , ac  io  ipso 
ascite,  fluctuare  percepimus,  et  magna  hinc  inexperto 
medico  erroris,  aegro  lethalis,  suppeditatur  occasio.  Dox 
militaris  Rus  siri  exercitus,  diu  a medicis,  ac  si  ascite 
laboraret pertractatus  fuit  ; donec  tumoris  abdomi- 
nalis ratio  in  extensa  valde  per  lotium  , ex  parte  re- 
tentum , vesica  urinali , a chirurgo  detecta  fuisset. 

Extensa  summopere  vesica  urinalis , pro  abdominis 
hydrope  habita , a chirurgo  paracentesi  subjecta  , et 
triginta  libris  urinae  depleta  fuit.  Ipsa  jellis  vesticula , 
vel  bile,  vel  aquis  , ut  mox  referemus  , praeter  mo- 
dum expansa,  non  minus  incautos,  ut  pro  saccato 
hydrope  , vel  clauso  abscessu  eandem  declarent,  fer- 
roque subjiciant,  inducere  potest.  Uteri  hydropici,  ob 
fluctuationem  in  eo  perceptam,  pro  ascite  habiti,  at- 
que cum  tricuspide  perforati,  triste  specimen,  inferius 
exponendum , reservamus.  Ovariorum  hydrops  haud 
raro  pro  illo  cavi  abdominis  habitus,  atque,  ut  talis 
paracentesi  submissus  fuit.  Jam  alibi  (§.  DCCXXX1X.) 
monuimus,  ab  aquis  , vel  a pure,  magna  copia  in 
thorace  collectis  , diaphragma  hinc  inde  , a pondere 
istorum  ita  deprimi  , ut  veli  inflati  adinstar  in  abdo» 
raen  ita  quidam  promineat  , ut  hoc  ultimo  cum  di- 
gitis compulso  fluctuatio,  quae  thoracis  in  cavo  fit, 
in  ventris  illo  facta  esse,  falso  videatur.  Viscus  abdo- 
minis quodvis  conspicuum,  a suppuratione  exesum, 
pureque  contento  expansum,  fluctuare  sub  digitis,  ac 
pro  specie  ascitae  incautis  imponere  potest.  In  sacco, 
ab  omento  formato,  inveniebatur  omnis  aqua,  jam 
octies,  semper  ad  centum  libras  et  ultra,  quod  ascites 
subesse  putaretur,  emissa.  Hydropis  cystiti , pro  ascite 
abdominali  habiti  , et  cum  lethali  effectu  perfossi  , 
exemplum  vir  eximius  conservavit.  Renis  sinistri,  adeo 
expansi  , ut  ultra  sexaginta  libras,  non  tam  veri  lotii, 
quam  aquae  limpidae,  sola  extima  membrana  conti- 
neret, et  per  omne  abdomen  aequaliter  extensi,  exem- 
plar , in  Viennensi  nosocomio  e cadavere  juvenili  de- 
sumptum, museo  pathologico,  ibidem  a nobis  erecto, 
commisit  filius , ejusdem  tunc  nosodochii  medicus  pri- 
marius. 

Summam  hinc  cautionem,  tam  frequens  in  artis 
medicae  exercitio,  abdominis  fluctuantis  punctio  sibi 
exigit ; nec  quisquam  , nisi  morborum  , qui  , etsi  di- 
versissimi , similia  tamen  in  multis  symptomata  offe- 
runt , probe  gnarus  , sibi  satis  cavebit. 

Saepius  jam  hydatidum  mentionem  injecimus:  vesi- 
cularum scilicet  sero  gravidarum  ac  nullibi  patentium, 
seu  pellicularum  tenuium,  vesiculas  variae,  interdum 
conspicuae,  magnitudinis,  nunc  satis  orbiculares,  nunc 

pyriformes  , fere  pellucidas  , albescentes  , aut  petiolo 
saepe  instructas  clausasve  referentium:  quae  vesiculae, 
nunc  solitariae,  nunc  racematim  collectae,  cavis  suis 
a sero  , plerumque  certe  pellucido,  flavescente  , alias 
tamen  puriformi,  viscido , mucoso,  et,  quod  necdum 
nos  ipsi  conspeximus,  sanguineo,  turgent,  — ab  illo  , 
quod  hydropem  alium  constituit,  non  absimili  , coa- 
guli ab  igne  , alcohole  , ac  acidis  mineralibus  nunc 
satis  experte,  nunc  facile  ab  iisdem  cogendo.  Aliquando 
una  et  major  hydatis  visa  est  alias  minores,  sibi  con- 
centricas, inclusisse.  Interdum,  licet  rarius,  mem- 
brana hydatidum  vasa  conspicua  oculis  virorum  cla- 
rorum , numquam  nostris,  exhibuit.  Taeniae  hydati- 
genae  , alibi  describendae,  formam  externam  fere  refert; 
nec  ab  ea  facile  nudo  oculo  distinguitur.  Nullum  cor- 
poris interni  punctum  fere  est , in  quo  hydatides  re- 
pertae non  fuerint;  atque  eae  nunc  visceribus  adhae- 
rent, nunc  iisdem  , vel  absque  nexu  inter  se  ipsas  , 
hydropicis  includuntur;  vel  libere  in  aqua  hydropico- 
rum fluctuant,  a pristina  sua  sede  divulsae.  Plures 
hydatides,  dum  mullas  adhuc  in  cadaveribus  detegi- 
mus, jam  pridem  dissilierunt , suumque  in  cava  vicina 
humorem  evomuerunt;  hydatidum  enim  laminae  mem- 
branaceae, liquorem  complectentes,  postquam,  diru- 
ptae, hunc  effuderunt,  se  suaque  vascula,  ut  vir  ma- 
gnus adnotavit,  in  carunculae  formam  primum  con- 
trahunt: et  nisi  novus  illuc  humor  effluere  pergat; 
indurantur,  et  exsiccantur  denique  sic  , ut  alba  illa 
et  dura,  subrotunda  tubercula  repraesentent,  qualia 
in  cadaveribus  saepe  obveniunt. 

Hydatidum  originem,  quivis  suo  sibi  modo,  incerto 
semper  judicio,  explicuit.  Hi,  ex  vasis  lymphaticis, 
— illi  ex  finibus  vasorum  sanguineorum,  — alii,  ex 
folliculis  dilatatis , — alii  ex  tela  cellulosa,  — alii  ex 
taenia  hydatigena,  — aliique  ex  lympha  conflari  has 
pelliculas  in  vesicae  formam  contortas , praetenderunt. 

Ex  vasis  lymphaticis  , aut  ex  finibus  vasorum  san- 
guinei systematis,  hydatides,  quae  pomi  aurantii  vo- 
lumen aliquando  adaequant,  vel  et  superant,  derivari, 
exigua  canalium  illorum  diameter  , et  plurium  hyda- 
tidum sibi  concentricarum  indoles  , etsi  ad  gyros  ce- 
rebri hydatides  exiguae , per  vas  lymphaticum  deple- 

tae,  et  per  hoc  ipsum  inflatae  referantur , vetare  vi- 
dentur. Magnam  satis  in  molem  folliculos  posse  dila- 
tari } docemur  quidem  experientia;  sed  in  locis,  in 
quibus  necdum  folliculi  detecti  fuerunt,  ut  in  cerebri 
substantia,  in  placenta  uterina  , hydatides  aliquando 
innumerae  obveniunt  Ex  tela  cellulosa  repetentibus 
hydatides,  obstat,  ut  credimus difficilis  hujus  telae, 
in  vesiculas  extensae  et  clausae  _,  a caetero  textu  cel- 
luloso, simul  aquis  inundato  , quin  alter  hydrops  ubi- 
que sequatur,  tam  levigata,  et  tam  multiplex  sepa- 
ratio, Quamvis  autem  hy  dati  dum  externum  habitum 
conservent  sic  dicti  cysticerni 3 qui  aquam  omnem  in 
caudali  vesicula  coacervant;  et  quamvis  eaeteri  ver- 
miculi, in  hydatidibus  reperiundi  3 aquae  ipsi  inhae- 
reant; non  tamen  igitur  hydatides  his  a vermibus  sibi 
aedificari  magis,  quam  illis  jam  praeviis,  pro  habita- 
culo praedilecto  his  inservire  , cum  celebri  scriptore 
assumimus  ; nec  tam  late  nos  vermium  imperium,  ut 
omnis  hydalis  huic  subjecta  sit  , patere  arbitramur. 

Si  cui  opinioni  accedendum  nec,  sub  tanta  rerum 
incertitudine  , ignorantiae  confessio  , praesumptuosae 
cuivis  hypothesi  anteferenda  sit ; fatebimur  , nos  ma- 
gis ad  illam  , quae  ex  lympha  morbose  secreta  , et 
in  pseudomembranas  tam  prona  cunas  hydatidum  , 
«t  ipsius  telae  cellulosae  , derivat , inclinare.  Lusus 
puerorum,  sub  quo,  siphonis  straminei  ope,  guttam 
aquae  s io  qua  sapo  solutus  est,  in  bullas  aereas  in- 
flant., hydatidis,  cu*  pseudomembranula  tenuissima 
pro  cortice  aqua  vero  in  medio  est , genesin  satis 
explicare  videtur.  Polypos  bronchiorum,  ureterum,  ex 
materia  lymphatica  conflari  , et  abluto  , ex  centro  il- 
lorum , cruore,  vel  muco,  in  vacuos  canales,  ut  vei 
arterias  referant,  aut  vermis  teretis  figuram  assumant, 
coire;  satis  notum  est.  Ipsa  testa  ovorum,  in  sinu 
gallinae  tam  mollis  , ab  aeris  accessu  induratur  , ac 
solidam  quasi  hy  dati  dem  constituit. 

Vel  folliculi , ductu  suo  excretorio  obstructi,  occlusi, 
major  extensio  condensatio,  vel  plurium  lamellarum^ 
quae  telam  cellulosam  constituebant  , aut  quae  ex 
lymphae  morboso  coagulo  natae  sunt,  placida  inter 
se  , circa  liquidum  animale  non  purulentum  concre- 
tio^ convolutio , cystuiem , — atque  major  talis  cavi, 

densiore  velamine  circumscripti  , amplitudo  , saccum 
constituit.  Nunc  viscerum  in  meditullio  seu  substantia, 
ut  hyclatides,  ita  hi  quoque  tumores  saccati  nascun- 
tur , ab  illorum  parenchymate  arctius  cincti  ; nunc 
partibus,  ex  quibus  assurgunt,  pedunculo  breviore, 
crassiore,  vel  et  tenuiore,  longiore,  adhaerent.  Figu- 
ram hi  sacci,  a cavo,  cui  commissi  sunt,  nunc  aquis 
vacuo  , nunc  simul  hydropico,  mutuantur.  Saepius  in 
ipsis  horum  saccorum  parietibus  tumores  duriores  ac 
reapse  scirrhosi,  angulosi,  se  produnt.  Nasa  saepe 
conspicua,  varicosa,  hos  saccos  percurrunt;  ac  etsi 
per  annos  saepe  insensiles  videantur  densiores  conti- 
nuo eorum  parietes  , haud  raro  tamen  lente  inflam- 
mari , tandem  , et  cum  vicinis  partibus  , compressis 
I et  aegre  cedentibus  concrescere  , atque  suum  humo- 
rem , si  forsitan,  suppurati,  ex  adverso  rumpantur; 
nunc  in  cavum,  quo  haerent,  cum  summo,  et  subi- 
taneo interdum  vitae  periculo,  vel,  feliciore  sub  omi- 
ne , exteriora  versus  effundere  observantur.  Liquida 
his  saccis  contenta  , primis  quidem  temporibus  tenuio- 
ra, serosa,  sensim  vero  viscida,  spissiora  et  albumi- 
nosa  , puriformia  , interdum  etiam  saniosa,  ichorosa 
fieri  , vel  penitus  in  melleam  , pullaceam  , vel  adipo» 
5 ceream  spissitudinem  [m eliceris  , atheroma  , steatoma ) 
exsiccari  sueverunt.  Cavo  tumoris  necdum  magnopere 
extenso,  filis  illud  ac  membranis  varios  in  sensus  de- 
currentibus , contentos  humores  intersecat  et  dividit ; 
sub  aucto  vero  sacci  morbosi  volumine  , haec  se- 
gmenta plerumque  evanescere,  unumque  cavum  saccus 
agnoscere  solet.  Aliquando  tunc  humor  eodem  con- 
' tentus  , satis  adhuc  liquidus  , compulsis  sacci  , satis 
tensi,  nec  nimis  profunde  sepulti  , parietibus,  plus, 
minus  , obscure  fluctuat.  Spissiore  vero  jamjam  sta- 
gnante ac  pigro  humore  aut  eodem  a filis  adhucdum 
intersecto,  aut  parietibus  eum  arcte  ambientibus,  ni- 
mis densis  et  crassis,  undas  ille,  licet  varie  compul- 
sus , elevare,  atque  manum  applicitam  de  sui  prae- 
sentia advertere  nequit. 

Saepe  , dum  sacci  hujusmodi  in  abdomine  latent, 
humoribus  adhuc  satis  fluidis  repleti  : abdominalem 
illi  asciten  mentiri  , vel  et  hic  ipse  ascites,  si  obscu- 
1 3 rior  sit  fluctuatio,  pro  saccato  haberi,  potest.  In  primo 
v.  iv  8 

casu,  paracentesi,  ob  perceptam  fluctuationem,  in- 
caute instituta  , nisi  saccus  peritonaeo  cum  acu  per- 
forato concretus  fuerit  , humorem  ille  suum  parti m 
abdominis  in  cavum  , pejore  aegri  sub  omine,  effun- 
det , ac,  praeter  saccatum , mox  renasciturum,  abdo- 
minalem quoque  asciten  constituet  ; in  secundo  casu, 
si  quid  a paracentesi  suscepta  expectari  licuisset  au- 
xilii ; illa  neglecta,  hoc  ipso  frustratur,  ac  infelix, 
sorti  suae  committitur  aeger.  Physconia  abdominalis 
quoque,  seu  visceris  alicujus  in  imo  ventre  mole£; 
praeter  morem  aucta,  quidquod  gravidus  etiam  multo 
amnii  liquore  ac  foetu  majore  uterus,  ac  vesica  . veli 
plurima  urina,  ut  supra  jam  indicavimus,  repleta,, 
vel  , ut  infra  exponemus,  in  saccos  laterales  extensa,, 
ne  pro  hydrope  saccato  , uti  viro  quondam  expertis-- 
simo  cum  hepate  ac  liene  praegrandibus  fere  contigit,, 
habeantur,  cautionem  imponunt. 

Diagnosis  interim  hydropis  saccati  in  eo  ponuntur 
momenta  : quod  circumscriptum  magis  ille  tumorem 
sistat,  ac  in  suo  principio  ad  unam  modo  partem  ab-- 
dominis,  et  quidem  lente,  atque  hinc  diu  sine  tanta 
functionum  visceralium  laesione,  prominens,  compres- 
sus digitis  , mox  iterum  , cum  obscura , vel  nullai 
fluctuatione  assurgat,  a mutata  corporis  positione,  vixd 
figuram  suam,  aut  locum  permutet.  Ad  symptomata 
quod  spectat  , ea  , fere  ex  sola  partium  compressione?! 
oriunda  , pro  diversa  istarum  indole  , varia  sunt;  pe- 
jora tandem,  ubi  humor  contentus  a lenta  sacci  in- 
flammatione magis  corrumpitur  , vel  malignae  indolis*!] 
in  illum  secretio  locum  habet,  ac,  praeviis  doloribus,  jj 
ustionis  internae  sensu  , et  febre  lenta  , erosionis  acsfl 
diruptionis  pericula  subintrant. 

Difficultates  diagnosis  non  parum  auget  hydrops , ; 
aut  et  suppuratio  viscerum  abdominis : quem , saccatof 
hydropi  fere  similem  , mox  ab  hoc  considerandum 
liic  assumimus.  De  celluloso  viscerum  abdominis  hy- 
drope jam  diximus  (y  DCCXXXVI.);  atque  longe  fre- 
quentiorem,  ac  putatur,  hunc  esse,  eundemque,  cel- 
lulis parenchymatis  visceralis  diruptis,  ad  asciten  ab- 1 
dominalem  atque  hydrothoracem  subitaneum  saept^ 
fontes  suos  uberrimos  aperire  , indicavimus. 

Frequentissime  apud  oves  , hydrops  hepatis  occur-  , 

rit.  In  ipso  homine  aliquando,  nunc  sub  extima  hujus 
visceris  membrana,  nunc  in  ipso  ejusdem  parenchy- 
mate , locum  hic  hydrops  non  minus  , quam  hydati- 
des,  habent.  Hydropis  cystico-hepatici  , a quo  ascites 
atque  pneumatosis  abdominales  exorti  sunt  , exem- 
plum, Acta  societatis  medicae  r.  Parisiensis  retulerunt. 
Plures  hepatis,  penitus  fere  destructi,  et  ejusdem  ab 
aqua,  vel  hydatidibus,  aut  pure  repleti,  observationes 
facile  hic  esset  colligere.  Praegrandes  , partim  jam 
ruptas  , liydatides  effrenem  per  vomitum  magna  copia 
rejectas  , in  Viennensi  nosodochio  conspeximus:  qua- 
rum sedes,  a morte,  in  hepate  detecta  fuit. 

Vesiculam  felleam  partim  proprias  inter  membranas 
aqua,  lympha,  repletam,  quasi  oedematosam,  partim 
cavo  suo  liquidis  serosis,  lymphaticis  gravidam  repe- 
jrerunt  anatomici.  Vesiculae  felleae,  adeo  dilatatae  ^ 
1 ut  octo  libras  bilis  in  diversis  saccis  concentricis  con- 
itinuerit,  exemplum  exstat.  Sexdecim  hydatidum  men- 
r. suras,  saccus  e Pellis  vesicula  enormi  formatus,  et 
per  paracentesin  in  muliere  apertus,  alio  in  exemplo 
icapiebat.  Insigniter  hanc  vesiculam,  cum  ductibus  he- 
ipaticis  et  choledocho  a bile  extensam,  quod  alibi  de- 
«scribemus  , non  ipsi  reperimus. 

Hydropem  lienis , aquae  libras  octo  in  se  continen- 
«tiSj,  Acta  Edinburgica  describunt.  Aliud  lienis  quatuor 
clibras  aquae  includentis  3 exemplum  ab  alio  refertur. 
Viginti  adeo  seri  libras  splen  immensae  magnitudinis 
[capiebat.  Nec  in  abdomen  dirupti,  nec  hydatidibus 
[repleti,  hujus  visceris  exempla  desunt. 

Pharmacopolae  Batavi  filia„  post  obitum  ex  hydrope 
celluloso  dissecta,  insignem  in  mesenterio  tumorem, 
ibras  viginti  ponderantem  , ac  pluribus  vesiculis  aqua 
Jiimpida  distentis  repletam  exhibuit.  Tam  lente  haec 
dnoles  excreverat , ut  praegnationis  suspicionem  mo- 
jiperet  ; sed  elapso  gestationis  consueto  tempore,  con- 
lixit  aegra  cum  miserrima  hydropis  specie.  Plura  hy- 
dropis mesenterii  exempla , ab  aliis  recensita , ex 

! consulto  hic  omittimus. 

Multorum  malorum,  et  etiam  hydropis , sedes  omen - 
i um  est.  Plerumque  cum  ascite  abdominali  junctus  hic 
ncedit  ; rarius  vero  simplex  observatur.  In  illo  casu, 
iqtiae  vel  ex  omento  in  cavum  abdominis  , vel  ex 

isto  , in  lacerum  epiploon  , plerumque  tunicis  densio- 
ribus instructum  , viam  sibi  aperiunt.  Nunc  serosum^ 
nunc  gelatinosum,  nunc  lymphaticum  interdum  hy- 
datidibus  inclusum  , hoc  liquidum  reperitur.  Femina, 
ut  celeberrimus  anatomicus  Parisiensis  refert,  tumore 
elastico,  mobili,  abdominis  adfecta_,  cum  saepius  jam 
antehac  vomitum  passa  esset  , post  assumptum  eme- 
ticum , hoc  ipso  insigniter  intumuit.  Post  mortem  , 
omentum , partim  adhuc  aquis  obsessum,  diruptum 
se  obtulit.  Epiploon  hic  iclem  vir  eximius  observavit 
octodecim  librarum  ponderis  , tunicis  crassis  , et  vix 
non  cartilaginosis  constans  , quinque  pollicum  densi- 
tate praeditum  ,,  anteriore  superficie  tuberosum.  His 
in  tuberibus  , humor  partim  serosus  , partim  gelati- 
nosus et  lymphaticus  , insimul  vero  et  hydatides,  de- 
gebant. Omenti  hydropem  inter  ventriculi  atque  um- 
bilici regionem  evidenter,  nec  alibi  fluctuantem,  apud 
puerum  decennem  in  clinico  instituto  Ticinensi , absque 
febris  ac  suppurationis  latentis  indiciis  , pertractavi-  > 
mus.  In  femina  ex  hydrope  universali  defuncta,  duas 
aquae  libras  deteximus  inter  binas  omentij  tam  lieni, 
quam  peritonaeo  circa  hepatis  confinia  concreti  la- 
mellas. Capacitas  hujus  sacci  tanta  erat  , ut  quinque 
libris  aquarum  continendis  non  fuisset  impar.  Color 
aquae  fuit  citrinus.  Plures  hujus  indolis  collectiones 
aquosas  fasti  medici  conservant.  Quod  si  omenti  por- 
tio hydropici  sub  hernia  inguinali  se  offerat;  facile  ea 
pro  hernia  aquosa  imponit,  ac,  ut  exempla  docue- 
runt , in  errorem  chirurgos  inducere  potest. 

Ipsum  ventriculum  nonaginta  libras  aquarum  in  cy- 
stide  collegisse,  a gravi  scriptore  refertur.  Hydropis q 
intestinalis  rarissimum  in  foetu  exemplum  nos  ipsi u 
quondam  commentariis  Goettingensibus  inseruimus.  .1 
Partui  admodum  difficili  intestinorum  hic  hydrops,,? 
cujus  saccum  unum  , ipso  in  utero  a nobis  perforari il 
oportuit , ansam  porrexit.  Memoratu  dignus  est  casus?, 
ab  auditore  quondam  nostro,  nunc  instituti  clinici  Pa-- 
tavini  celebri  professore  expositus.  Mulier  scilicet,  anteii 
annum  ab  hydrothorace  feliciter  liberata  , ab  eodemu 
hoc  morbo  et  ab  anasarca  prehensa,  durissimum  si—, 
mul  tumorem  in  parte  abdominis  laterali  dextera  in- 
feriore, supra  cristam  ossis  ilii  ^ ante  annum  pro  lu- 

more  ovarii  habitum , conspectui  exhibuit.  Defunctae 
vero  tandem  mulieris  cadaver  dissectum  docuit;  hunc 
tumorem  in  fundo  cocci  intestini  3 cui  appendix  ver- 
1 micui  aris  adhaeret  , inter  illius  membranas  , saccum 
i amplum  , cui  simul  calculus  , et  triginta  unciae  lytn- 
i phae  inhaerebant  , constituisse.  In  cadavere  viri  , re- 
i ligionis  causa  solitarii,  hydrope  exstincti,  B a denae  , 
j crassorum  intestinorum  inter  extimam  membranam 
1 sacculos  innumeros,  sero  repletos  , ad  pollicem  inte- 
; grum  ab  intestinis  pendentes  , et  vasculis  sanguineis, 

1 ab  intestino  venientibus  , ornatos  , quadraginta  duo- 
< bus  abhinc  annis  deteximus.  Simile  exemplum  a ma- 
j guo  quondam  Italiae  anatomico  refertur. 

Etsi  vero  culter  anatomicus  diversos  hos  viscerum 
i hydropes  a morte  detexerit  ; signa  tamen  eorum  \3 
1 utpote  minus  communium  , ac  saepe  cum  aliis  hydro- 
( pis  speciebus  complicatorum,  plerisque  in  casibus  aut 

i nulla,  aut  saltem  hucusque  prorsus  incerta,  possi- 
1 demus. 

1 §.  DCCXL1Y.  Hydro  metra,  — - Hydrometra  cellulosa. 
— Hydrometra  inclepenclens.  — Hydrometra  hyda- 
ticiea  saccata.  — Diagnosis.  — Hydrometra  placen- 
tae. — Hydrometra  gravidarum. 

Qui  tot  malis  aliis  jam  nimis  patet,  aquarum  etiam 
:>  collectionibus  morbosis  subjectus  est  uterus  humanus: 
1 hydrometrani  hunc  statum  vocarunt.  Colliguntur  vero 
aquae  nunc  celeri  cursu  , nunc  lento , tum  inter  exti- 
nmam  hujus  visceris  tunicam  , ac  in  ejus  substantia 
1 ( Hydrometra  cellulosa );  tum  in  ipso  cavo  uteri;  atque 
utunc  humor  eo  loci  contentus,  vel  alio,  quam  cm- 
: gentis  eum  visceris,  vinculo  liber  est  (Hydrometra  in- 
d dependens  ) ; vel  sacculis,  jam  utero.,  jam  vero  pia- 
ti centae  adhaerentibus,  includitur  (Hydrometra  hydati- 
d dea  ) vel  denique  inter  foetus  concepti  membranas 
ipsarnque  uteri  superficiem  internam  stagnat  ( Hyclro - 

ii  metra  gravidarum).  Ultima  haec  species  hydrometrae 
itam  frequens  est,  ut  saepe  vix  morbi  nomine  sit  di- 
ngna.  Aliae  vero,  quamvis  a multis  scriptoribus  obser- 
evatae  atque  fideliter  expositae,  satis  tamen  rarae  sunt, 

ut  nobis,  in  longaevo  artis  exercitio,  modo  unicum 
illarum  exemplum  obvenerit.  Liquidum  sic  in  utero, 

vel  circa  illum  collectum,  nunc  humor  est  limpidus, 
citrini,  aut  flavi  magis  coloris;  nunc  viscidior  , nunc 
puriformis  ac  subalba  materia.  Aeriformem  aliquando 
materiam  simul  cum  his  liquidis  in  utero  colligi  , at- 
que sic  hydro-pliysometram  constituere  , jam  diximus 
(§.  DCCXXIIL).  Sanguinis  sinceri  collectiones  , alibi 
describendas,  aut  puris  illas,  quas  jam  descripsimus 
(§.  CCXXV1I.) , ab  hydrometra  distinguimus. 

Externae  membranae  uteri  hydropem,  transactiones 
philosophicae  describunt.  Uteri  , suis  parietibus  ita 
tumentis  exemplum  exstat  : ut  omne  ejus  cavum  hi 
ipsi  implerent , atque  parenchyma  cellulosum  consti- 
tuerent, cujus  in  loculamentis  et  humor  lymphaticus, 
et  hydalides  stagnabant.  In  hydrothoracem  et  in  asci- 
ten  hic  morbus  transivit.  Urethrae  compressio  , ac 
urinae  retentio  , hac  a specie  hydrometrae  facile  in- 
ducitur. 

Quadraginta  abhinc  annis  Rastadiensem  ad  femi-- 
liam,  tertio  a partu  die,  accersiti  , lochia  per  refri- 
gerium penitus  suppressa  fuisse,  ab  eo  vero  tempore 
ventrem  celeriter  et  cum  anxietate  puerperae  intu- 
muisse, intelleximus.  Regio  pubis  ac  uteri  valde  ele- - ! 
vata  et  tensa;  dolor  interim  a compressione  modicus,,! 
nec  ulla  aegrae  febris  fuit.  Lenia  hinc  diapnoica,  simul! 
vero  cataplasma  ex  farina  , floribus  chamomillae  et 1 1 
lacte,  tumori  applicandum  praescripsimus.  Altera  jam  1 1 
die,  tres  circiter  aquae  sanguinolentae  mensuras,  nocte?i 
elapsa,  sibi  uno  sub  impetu  ex  utero  prorupisse;  mox 
autem  ventrem  concidisse,  ac  omnem  anxietatem  di- 
sparuisse, laeta  retulit  puerpera.  Lochia  posthinc  more 
consueto  , ac  sine  ullo  sanitatis  incommodo  fluxerunt. 
Copiosi  satis  fluxus  menstrui  , prorsus  aquosi  limpi— 
dique  , Mediolanensi  virgini  absque  ulla  sanguinis  ad- 
mistione periodice  redeuntis  , ejusque  tunicam  seri- 
ceam , coeruleo  colore  praeditam  , mox  rubro  colore 
tingentis  , historiam  jam  alibi  retulimus.  Quod  si  uteri 
virginei , cujus  tamen  exemplum  non  deest  , tam  fa- 
cilis esset,  quam  illius  , qui  partum  jam  expertus  est,^ 
extensio  ; suppresso  per  causam  quamcunque  dictae 
virginis  fluxu  menstruo  , hydrops  uteri  acutus  eidemi 
sine  dubio  contigisset.  Mulier  Ticinensis  bene  valens,, 
undecim  per  menses,  graviditatis  obtulit  phaenomena, 

3 turgentibus  adeo  a lacte  uberibus.  Tunc  dolores,  quos 
ad  partum  dicunt,  per  plures  dies  urgebant.  Chirur- 
gus nosocomii,  uterum  explorans,  istius  orificium,  vi 
dolorum  , ad  inferiorem  pelvis  regionem  uscjue  pro- 
trusum , nulla  vero  foetus  indicia,  detexit.  Lente  tunc, 
[ uti  parturientibus  commune  est  , viscida  et  sanguine 
tincta  materia  e vagina  stillabat  ; mox  vero  aqua  co- 
piosa ex  utero  prorupit;  quo  facto,  ventris  tumor 
subsedit,  et,  quin  foetus  prodiisset,  lac  verum  a mam- 
: mis  profluxit. 

Feminae  nubili  , ut  legimus  , ad  regionem  iliacam 
: dexteram  validae  percussae,  post  sex  hebdomadas 
abdomen  celeriter  intumuit.  Post  mensem  , vehemente 
dolore  prehensae,  tres  aquae  mensurae  per  vaginam, 

1 ventre  mox  subsidente  , effluxerunt.  Post  mensem 
alterum  similia  successerunt;  quinque  vero  diebus, 
ab  hoc  secundo  aquarum  effluxu,  peractis,  menstrua 
laesionis  externae  a tempore  suppressa,  redierunt: 
hac  autem  ab  epocha  , novem  mensium  intervallo  ; 
octies  , modo  praedicto,  aquam  ex  utero  emisit.  Nunc 
filium  pusillum,  extenuatum,  peperit  , quarta  post 
partum  die  exstinctum.  Ab  hoc,  omni  quinta  hebdo- 
mada, solitam  portionem  aquarum , saepe  vero,  prae- 
cedente mammarum  dolore,  majorem,  et  ad  viginti 
septem  adeo  pintas  aliquando  venientem,  excrevit. 
Pergunt  vero,  sub  hac,  aquae,  more  consueto  per 
vaginam  effluere.  Tandem  sanam  mulier  filiam  exclu- 
dit; atque  morbus,  hoc  a partu,  omnis  disparet. 
Centum  octoginta  libras  aquae  in  utero  feminae  non 
gravidae  detexit  magnus  quondam  Italiae  anatomicus, 
ubi  dexteri  testis  glandulae,  miris,  ut  inquit,  modis, 
non  secus  excreverant,  quam  si  novem  decem  ve  an- 
serum, aut  struthiocamelorum  potius,  ova,  uni  ines- 
sent  membranae  , singula  humore,  ovorum  albo  non 
absimili,  aut  paulo  crassiore,  oppleta.  Non  minoris 
nominis  , Galliae  pridem  pathologus  de  muliere  nar- 
rat , quae  , hoc  hydrope  correpta  , quoties  appetebat 
menstrua  purgatio:  omnem  aquarum  colluviem  ex 
utero  per  cervicem  profundebat,  pelvesque  sex  aut 
octo  implebat  aqua  ferventissima  , dum  venter  totus 
subsideret.  Mox  dein  menses  sequebantur  ex  naturae 
praescripto.  Collecta  proximo  mense  eoliuvies , stato 

tempore  profluebat.  Haec  tandem  mulier  persanata, 

utero  gestavit,  ac  foetum  bene  vitalem  exclusit. 

Uterum,  cum  a partu  nulla  mulieri  lochia  successis- 
sent ad  diaphragma  usque  extensum  atque  hydro- 
picum fuisse  legimus.  In  duas  cellulas  hoc  viscus, 
duplici  apud  eundem  scriptorem  exemplo  crassoni 
pariete  divisum  erat:  quarum  una,  capacior  fuit  a!— h 
tera.  Hinc  utramque,  ut  aquae  educerentur,  incidi;  i 
oportuit.  Orificium  vero  uteri  in  solidum  ligamentum 
impervium  degeneraverat.  Mulier,  quae  utero  se  ge--  j 
stare  putabat,  febre  tandem  lenta  et  malo  corporis*  jj 
habitu  exstincta  fuit.  Cum  vero,  aegritudinis  tempore, 
dispar  medicorum  fuisset  sententia  ; dissecto  ventre 
uterum  aqua  plenum  detexit  culter  anatomicus. 

Tumoris  in  abdomine  insignis  , copiosa  IvydatidumiA 
exclusione  per  uterum  persanati  exemplum  , Actavf 
physico-medica  conservarunt.  Simile  in  Transactio—  b 
ilibus  philosophicis  factum  recensetur.  Mulier,  quae?  i 
sexto  mense  gravida  esse  videbatur , molam  duarum 
librarum  peperit,  ex  quamplurimis  hydatidibus  com- 
positam : qua  mola  in  integrum  excreta,  convaluit. 
Ad  dexterum  latus  colli  uterini  vesicam  , duabus? 
ex  tunicis  conflatam,  vesica  urinali  duplo  majorem,, 
et  aqua  tenui,  lucida  plenissimam,  vir  celebris  detexit. 
Haec  pauca,  ex  multis,  hydatidum,  in  utero  reper- 
tarum exempla  hic  sufficiant. 

Quod  si  nunc  diagnosis hydrometras  has  inter  ve- 
rasque  uteri  impraegoationes , momenta  ex  nobis  po- 
stulaveris : errorum  , ab  expertis  adeo  medicis  atque? 
obstetricantibus  in  suo  de  his  rebus  judicio  commis- 
sorum exempla  , ne  levis  haec  indaginis  esse  censeas, 
advertent.  Principis  Germani  jam  provectae  aetatis- 
uxor  , cessante  fluxu  menstruo,  uterum  sibi  ac  uberai 
in  dies  magis  turgere  animadvertens  , archiatrum 
proprium  atque  rei  obstetriciae  magistrum  ante  multos- 
satis  annos  consuluit.  Gravidam  esse  dicunt  , atqueet 
singula  ad  partum  requisita  seduli  ordinant  atque 
praeparant.  — Loco  foetus  interim  , femina  princepss 
insignem  aquarum  copiam,  utero,  mox  abhinc  coi--: 
lapsuro,  explodit.  Post  annum  circiter,  eadem  huic  i 
phaenomena  succedunt.  Aquarum  novam  ex  utere» 
profusionem  praesagiunt;  sed  illarum  invicem,  foetus- 

vivax,  non  absque  gravi  famae  virorum,  in  arte  diu 
versatorum,  laesione,  excluditur.  Plures  medicorum 
si  ita  luberet  baec  circa  objecta  hallucinationes  re- 
censeri tam  difficile  non  foret ; sed  certe  liae,  si  modo 
mimiam  in  rebus  haud  absque  dubitatione  definiendis 
[in  se  ipsos  fiduciam  exceperis,  indulgentiam,  quam 
raro  vulgus  concedit,  quodammodo  merentur.  Quid- 
quid diu  clauso  lateat  in  utero,  vel  foetus  sit, 
vel  mola,  vel  polypus  3 vel  aquae,  vel  flatus  illud 
• visceris  proli  feri  parietes  perpetuo  extendens  atque 
stimulans  , quamvis  ubera , sub  uteri  hydrope  molle- 
scere , et  lac  malum  (nullum?)  esse , auctor  libri  de 
gmorbis  muliebribus  edixerit,  mammarum  i 11  ico  ami- 
>lcum  consensum  excitat  easque  sororiari,  et  pro  pu- 
sione, quem  uterus  forsitan  mentitur,  lacteo  repleri 
[pabulo  inducit.  Os  uteri  ipsum,  etsi  citatus  vix  auctor 
[vetustissimus  , illud  ad  attactum  gracile  et  humi  dum 
;esse  moneat,  quas  ei  mutationes  impraegnatio  impo- 
nit; has,  a re  quavis  alia  in  hujus  cavo  contiguo  ve- 
getante promptissime  subit.  Motum  prolis  , inquies  , 
gravida  in  sinu  sup  persentit;  et  cum  ratione  haec 
jjbbjicis;  sed  non  omnis  sese  foetus  tam  potenter,  ne^ 
vel  legitimae  uxor),  dubia  interdum  supersint  , mo- 
vere solet;  ac  saepe  flatus  intestina  pervagantes,  mo- 
tusque spasmodici  _,  vel  illis  etiam  matribus,  quae 
filios  jam  aliquos  pepererant,  ut  falso  bos  motus  foetui 
adscriberent,  fucum  satis  diu  fecerunt. 

Gravitas  interim  uteri,  quem  foetus  ipse  inhabitat  , 
pondus  visceris  ejusdem,  ab  aquis  modo  repleti  non 
' parum  superat  ; atque  liinc  mulieris  praegnantis  in- 
cessum , illo  , quem  aquae  solius  in  utero  collectio 


v:aequalis  concedit  , difficiliorem  longe  reddat,  oportet. 
5i  profunde  satis  , ut  obstetricantis  a digito  attingi 
queat,  in  pelvim  uterus  gravaverit;  facilius  hic,  modo 
iquis,  quam  puero  simul,  onustus,  ab  illo  subleva- 
bitur. Moderatum  illud,  et  cuivis  fere  graviditatis 
; mensi  praescriptum,  molis  uterinae  augmentum,  vix 
■ .inquam  ab  aquis , vel  celerius  , vel  adeo  lentius 
Manetis  , perfecte  aequabitur.  Immisso  vaginae  . quo 
terurn  accedat,  unius  mantis  digito,  atque  hypo- 
gastrica regione  alterius  manus  a digito  celeriter 
■compulsa,  nisi  forsitan  hydalides,  aut  humor  visci- 

8* 

das  cavum  uteri  oppleverint  ; fluctuatio,  solis  ali 
aquis  , quam  si  foetus  has  divideret , major  per- 
cipietur. Conspicui  magis  ponderis  haec  erunt,  acc 
saniorem  de  uteri  hydrope  suspicionem  movebunt 
si  mulier  jam  provectae  aetatis , vel  multos  per  annoss 
infaecunda  , cum  signis  vix  allatis,  prolem  exspecta-- 
verit;  vel  si  tempus,  quod  parere  debuisset;  jamn 
aliquot  a mensibus  praeterduxerit ; vel  si  aquas  jamn 
semel  iterumque  ex  utero  , mox  iterum  repleto  , emn 
serit;  ac  demum,  si  dolor  imum  ventrem,  lumbos, 
laterum  mollitudinem  , et  inguina  detineat.  Ad  men- 
strua quod  spectat,  ea  hoc  in  morbo  vel  pauciora  ,, 
vel  nulla,  quod  gravidis  non  minus  contingit,  obser- 
vata fuerunt.  Ventrem  utero  hydropico  , minus  , quann 
a conceptione,  acuminatum , et  aequalius  juxta  uterri 
et  ventris  amplitudinem  extensum  esse,  summus  quon-l 
dam  Germaniae  medicus  admonuit. 

Placentae , etiam  humanae,  copiosis  hydatidibus  , 
animalis  aliquando  prosapiae,  obsessae,  exstant  histo- 
3‘iae.  Quam  in  celebris  anatomici  Goetdngensis  museo 
examinavimus:  ea  plura  hydatidum  millia  oculis  exhi- 
buit; nec  plura  bujus  rei  exempla,  hic  superflua, 
citamus. 

Ipse  liquor  amnii  solus  , quibusdam  in  gravidis  tam 
insignem  ad  copiam  ascendit:  ut  de  hydropis  natura, 
etsi  hoc  nomen  frequenti  satis,  uec  semper  insonti, 
huic  phaenomeno  tribui  haud  soleat,  aliquomodo  par- 
ticipet. Aquas  vero  hydrometrani  gravidarum  sistentes, 
sive  spurias , inter  membranas  foetum  cingentes,  ute 
rique  superficiem  internam  colligi,  ac  antequam  illae, 
diruptae,  liquorem  amnii  effundant,  aut  sub  nixui 
mulieris  fortiore,  aut  vi  dolorum  ad  partum,  ali- 
quando cum  fragore,  expelli,  sicut  familiaris  admo- 
dum, ita  quoque  notissima  obstetricantibus  res  estt 
(§.  DCXLV.).  Saepe  gravidae  mulieres  partum  sibi 
instare  ex  aquarum  hoc  secessu  putantes,  et  cumi 
post  dies  etiam  plures  eundem  retardari  viderent  , 
timore  magno  percussae,  foetus  exclusionem,  ob 
viarum  siccitatem  laboriosam  ac  perdifficilem  exspe 
etantes  , post  unam  tandem  alteramve  hebdomadam  , i 
ruptis  demum  foetus  velamentis  , liquorem  amnii  in- 
tactum et  copiosum  ex  uteris  profluxisse,  felici  mox 

partu  insecuto,  gavisae  sunt.  Sunt,  quibus,  utero 
per  paucos  modo  menses  ferentibus,  inopinatus  aqua- 
rum ex  illo  fluxus  abortum  minari  , aliarum  scilicet 
< gravidarum  exemplis  admonitis , videatur  ; nec  tamen 
partus  ideo  immaturus  insequatur.  Diversis  adeo  vi- 
; cibus,  in  eadem  graviditate,  aquam  ex  utero  stillasse 
i observatum  fuit:  quo  phaenomeno,  aut  plures  ali- 
j quando  cellulas  dilatatas,  separatim  has  aquas  conti- 
i nuisse,  aut  ruptas,  de  novo  fuisse  impletas,  docemur, 
j Neque  uteros  gemellis  gravidos,  hoc  hydrope  immunes 
esse  , exempla  commonstrant.  Novocomagiensis  fe- 
i mina,  sub  quinti  mensis  , a conceptione,  initio  , pe- 
i dum  laboravit  oedemate.  Vix  tumor  hic  disparuerat; 
i}  cum,  spatio  unius  hebdomadae,  abdominis  volumen, 
illud  noni  mensis  in  gravida,  aequaret.  Integumenta 
[ejusdem  erant  pellucida  ; percussus  venter  , in  pro- 
ri fundis  obscure  fluctuare  videbatur;  caput  obtuse  do- 
slebat.  Qb  pulsuum  plenitudinem,  venam  adaperiri, 
Dac  salis  amari  unciam  assumi  jubet  medicus.  Oriuntur 
i nunc  dolores  ad  partum,  ac  subito  tres  circiter  con- 
ilgii  aquarum  praecipitantur  ex  utero.  Nunc  demum 
rumpuntur  sponte  membranae  foetus.  Hae  quoque 
sat  copiosae  sunt  aquae  , hasque  pueri  sequuntur  ge- 
melli. Magni  quondam  uxor  chirurgi,  dum  utero 
^gestare  incepisset,  praeter  morem  se  male  habere  , 
:ac  ventre  monstruose  intumescere  conspecta  fuit.  Tan- 
dem dolores  ad  partum  prehenderunt  mulierem,  et, 
i ore  uteri  aperto,  aquae  limpidissimae  librae  octode* 
tuim,  nullo  cruore  admisto,  uno  sub  impetu  effluxe- 
ilrunt.  Post  semihoram,  vero  iterum  dolore  correpta, 
qaquae,  foetum  ipsum  ambientes,  ad  novem  libras  efflu- 
'llteruni, puerumque  mulier  robustum  ac  sanum  exclusit. 

[ Post  ictum,  referente  celebri  Angliae  chirurgo,  mu- 
lieri caelibi  tumuit  uterus.  Post  mensem,  sub  magnis 
Doloribus , duodecim  pintae  aquarum  ex  utero  scatu- 
iunt.  Venter  tunc  subsidet;  mox  vero  iterum  recru- 
luit  malum , post  mensem  eodem  modo  solutum, 
duinque  post  dies,  menstrua  hucusque  suppressa, 
equuntur.  Novem  spatio  mensium  , octies  aquarum  , 
is  ex  utero  evacuatio  contingit.  Prolem  tandem 
xiguam  mulier  haec , etsi  menstruis  debito  more 
unc  redeuntibus,  exclusit.  Alia  in  femina,  mox  a 

graviditate,  omni  quinta  septimana  secuta  est  consueta 
evacuatio  : sub  quarum  una,  viginti  septem  pintae 
aquarum  per  uterum  secesserunt.  Sub  nova  seri  in 
hoc  accumulatione,  dolebant  ubera;  mox  vero  mul- 
lae hanc  aquae  secutae  sunt.  Nova  graviditate  aborta, 
uteri  evacuationes  aquosae  , antiquo  ritu  , continua- 
bant, morbo  post  hunc  partum  perfecte  soluto. 

Majoris  utique  momenti  Friburgo-brisgoviensis  quon- 
dam celeberrimi  professoris  observatio  est  : feminae 
scilicet,  quae,  a partu  foetus  vivi,  tumorem  ventris 
tam  magnum,  ut  alterum  foetum  in  utero  habere  vi- 
deretur, retinuit.  Hic  tumor,  dum  loeliia  sat  male 
procederent,  sic  postea  increvit,  ut  magnam  venter 
in  molem  assurgeret.  Nova  interim  huic  ipsi  uterino 
ex  aquis  tumori  successit  conceptio,  quae,  aquas 
a principio,  propriae  membranae,  aut  pluribus  vesi- 
culis inhaesisse,  hos  vero  saccos  cum  foetus  velami- 
nibus non  tam  arcte  cohaesisse  , ostendit. 

Quod  si  vero  gravidae  mulieres  saepius  absque  in- 
secuto abortu  hoc  malo  laborare,  ac  foetus  dein  lan- 
guidos atque  debiliores  peperisse  sint  visae;  pluries 
nihilominus  nos  prolem  sanam  ac  vegetam  ab  iisdem 
progenitam  fuisse  novimus. 

§.  DCCXLV.  Hydrops  tubae  fallopianae. 

Tubae  fallopianae  hydropicae,  utroque  scilicet  sui 
extremo,  non  sine  praeviae  inflammationis  occultae 
suspicione,  obturatae,  concretae,  atque  nunc  summum 
in  orbem,  nunc  vero  incurvum  in  tumorem,  aquis,  vel 
unico  ac  denso  in  cavo,  vel  pluribus  in  cellulis,  re- 
pletum, extensae,  haud  pauca  exempla,  quorum  modo 
aliqua  hic  colligimus,  occurrunt.  Quod  si  vero  uterus 
virgineus  hydropem  raro  concipit;  tubas  non  minus, 
quam  ovaria  , frequenter  satis  in  caelibe  femina  , 
atque  in  puellis,  hoc  a malo  corripi  , docet  experien- 
tia. In  virginis  quadragenariae  cadavere,  ut  legimus, 
postquam  ei  venter  per  octodecim  annos  increvisset  , 
nulla  aqua  fuit  in  abdomine;  sed  omnis  continebatur 
in  dextera  uteri  tuba , et  quidem  solummodo  in  ejus 
parte  juxta  testiculum  (ovarium),  nec  non  in  ligamento 
lato;  eaque  ab  aquarum  copia  ita  erat  dilatata  : ut . 
inflicto  parvo  vulnusculo,  centum  et  duodecim  librae 

aquarum  effluxerint.  Aqua  haec  erat  limpida,  fontanae 
adinstar,  saporiscjue  subsalsi.  Substantia,  in  qua  con- 
tinebatur , crassitiem  habebat  semidigiti.  Dexterae  tu- 
bae sinistrique  ovarii  hydrops,  in  practicae  medicinae 
diario  describitur.  Cucumeris  melonis  magnitudinem 
tumor  hic  exhibuit,  ac  praeter  aliquas  hydatides,  ge- 
latina  pellucida  repletas,  humoris  quidquam  densi,  ex 
flavo  brunei  atque  foetidi  pintam  continuit.  Duodecim 
libras  aquae  dexterum  uteri  cornu  continuisse  refertur 
ab  alio.  Batava  mulier,  in  utraque  tuba  novem  circiter 
humoris  puriformis,  innumeris  vesicis  inclusi,  libras 
gestavit.  Femina,  quae,  gravissimi  viri  testimonio,  ex 
violento  in  hypogastricam  regionem  lapsu  , intume- 
scendam hac  in  parte,  cum  dolore  tensivo,  patiebatur: 
quam  aquae  limpidae  largum  profluvium  , cum  san- 
guine menstruo  primum  prodiens  , excepit;  cessante 
sanguinis  stillicidio,  per  anni  dimidium,  ex  tuba  hydro- 
pica, quotidie,  ad  minimum,  libram  hujus  liquoris,  ad 
tabem  et  mortem  ipsam  , excrevit.  In  sinistra  tuba  , 
libras  triginta  et  unam  aquosi  et  gelatinosi  humoris , 
unus  ex  nostris  in  cathedra  Viennensi  antecessoribus 
detexit.  Aquarum,  nunc  tenuium,  pellucidarum  , nunc 
turbidarum  , viscidarum , puriformium,  ad  centum  li- 
bras et  ultra  hic  collectarum,  exempla  plura  hic  prae- 
terimus. Num  vero  ovarium  .(§  DCCXLVI.),  num  tuba9 
laborent,  aut  ligamenta  (§.  DCCXLV1I.),  determinari 
eum  certitudine  nequaquam  potest;  scilicet  cum  tanta 
propinquitas  sit,  et  ea  necessitas  officii  eorum  omnium 
ad  opus  generationis,  ut  neque  a tumoris  sede,  neque 
ab  intercepta  in  muliere  gignendi  facultate,  quidnam 
eorum  hydropicum  sit,  liceat  deducere.  Neque  faciie 
est  semper,  tumores  hydropicos  bis  in  locis,  ab  aliis, 
uti  steatomatosis,  pilosis,  aliisque,  nisi  quae  antecesse- 
rint, et  quae  comitentur,  cum  corporis  temperatura, 
victu,  solerter  comparemus.  Figuram  tumoris  semicir- 
cularem, ovarii  simul  ac  tubae  hydropem  significare  est 
dictum;  progrediente  interim  morbo,  tumor  non  mi- 
nus hydropis  in  tuba,  quam  aneurysmatis  in  arteria  , 
ad  ovalem  aut  sphaericam  figuram  accedit. 

§.  DCCXLVI.  Hydrops  ovarii . — Diagnosis  difficultates. 

Saepe  ergo  hydrops  tubarum,  cum  ovarii  hydrope 

combinatur.  Solitarium  interim,  immensae  magnitudinis 
hydropem  sinistri  ovarii,  non  minorem,  quam  centum 
et  vigmti  librarum  pondus  aquarum  limpidarum  exhi- 
bentem,, in  vetula,  jam  plures  per  annos,  ut  credeba- 
tur, ascitica,  reperimus.  Yiginti  duobus  abhinc  annis, 
cadaver  feminae  quadragenariae  dissecuimus  , cujus 
alibi  historiam  , memoratu  dignissimam  , referemus. 
Aquae  viscidae  septuaginta  circiter  libras  haec  mulier 
in  dextero  ovario  nobis  obtulit.  Similis  , et  majoris 
amplitudinis  hydropes  ovarii,  ex  aliis,  si  conferre  hoc 
videretur  , colligere  possemus.  Copiosos  , minoris  ta- 
men molis,  hydropes  ovarii  gelatinoso  , albuminoso  5 
melliformi  a liquido  formatos  , sectiones  pathologicae 
nobis  patefecerunt.  Non  semper  aquae  in  ipsa  ovarii 
substantia,  seu  cavo,  sed,  ut  observationes  docuerunt, 
sub  ovarii  etiam  membrana  externa , quemadmodum 
de  utero  jam  diximus,,  sedem  suam  figunt. 

Plerumque  sub  initio  hujus  morbi,  pluribus  in  lo- 
culamentis ovarium  has  aquas  continet,  inter  se  divi- 
sas; crescente  vero  ejusdem  tumore,  rumpuntur  saepe 
hae  cellulae  , atque  unicum  modo  saccum  amplissi- 
mum,, saepe  crassum,  tenacem,,  ac  tumoribus  scirrhosis 
hinc  inde  obsessum,  constituunt.  Sic  ovarium  sinistrum, 
quod  celebris  Galliae , de  morbis  mulierum  scriptor  , 
refert,  vesicam  subcoeruleam  , quatuor  circiter  pintis 
fluidi  mucosi,  tenacis,  cellulis  prorsus  separatis  et 
clausis,  contenti,  repletam  exhibuit.  Differentia  igitur 
in  hydrope  ovarii  occurrit  : quod  nempe  omnis  nunc 
testis  femineus,  ingentem  in  molem  distentus,  unam 
tantum  vesicam  exhibeat  ; nunc  vero  plura  hac  in 
vesica  loculamenta  , modo  partem  illius  hydropicam 
exhibeat.  Vesicae  etiam  aqua  repletae,  ac  sine  omni 
inter  se  communicatione  solitariae,  in  tumente  ovario 
hinc  inde  se  offerunt.  Utplurimum  ovarii  hydrops,  in 
uno  latere  abdominis,  sub  costis  spuriis,  orditur,  atque 
hac  ratione  a peritonaei  hydrope  differt.  Tam  valde 
ovarium  sinistrum  intumuerat  , ut  diaphragma  perfo- 
raverit , atque  eum  pleura,  mediastino  et  pulmoneco- 
haeserit.  Ea  singularitate  eminet  hydropis  ovarii,  cen- 
tum et  septem  aquarum  libras  continentis  historia  , 
a praeclaro  Edinburgensium  scriptore  conservata  : quod 
mulier,  sub  initio  se  gravidam  esse  autumans,  decimo 

mense  copiosam  aquam  ex  vagina  emiserit;  reiterata 
vero  humoris  collectione,  iethum  obiverit;  quod  exem- 
plum, aquas  ex  ovario  in  uterum  apertum  defluxisse* 
nos  convincit.  Uterum  ipsum  , tumor  hic  ovarii  prae- 
grandis non  parum  afficit,  ad  obliquam  sui,  ac  oris 
uterini  positionem  cogit;  atque,  ut  praeclaro  exemplo 
alibi,  cum  icone  aeri  incisa,  confirmabimus,  in  lon- 
gum distrahit,  nec  non  pelvis  axin  protinus  deserere 
cogit. 

Non  rarum  est,  in  ejusmodi  ovariorum  tumoribus, 
inprimis  materia  adipo-cerea  simul  infarctis,  pilos,  et 
quidem  longiores,  ossa,  et  dentes  reperiri  : quorum 
specimina,  a nobis  ipsis  detecta  , museo  pathologico 
Ticinensi  conservanda  tradidimus. 

Sicut  vero  in  pueri  longe  frequentius  sinistri  testi - 
culi  hydrops  vaginalis  observatur  : ita  quoque  ovarium 
sinistrum , prae  dextero,  saepius  hydrope  laborare  (in 
quod  satis  attenti  non  fuimus),  vir  celebris  animad- 
vertit. Forsitan  , quod  , monente  id  egregio  Galliae 
anatomico,  ovarii  sinistri  positio,  illa  dexteri , saepius 
elevalior  sit,  illius  frequentius,  quam  istius  tumor  tactu 
percipitur. 

Aliquando  quidem,  sed  certe  non  semper,  ovarium 
hydropicum  vicino  cum  peritonaeo  , atque  tunc  non 
facile  sine  praevia  unius  vel  alterius  inflammatione  , 
adcretum  est.  Quotiescunque  vero  haec  adhaesio  lo- 
cum non  habet ; ponderis  sensum  a tumore  majorem 
percipit  mulier  : qua  etiam  ratione  tunc  hydrops  ova- 
rii ab  hydrope  peritonaei  distinguitur.  Frequenter  satis 
ovarii  hydropem  universalis  hydrops  sequitur. 

Quod  diagnosis  circa  ovarii  hydropem  difficultates 
manifestat:  paracentesis  in  illo,  pro  ascite  abdominali 
declarato,cum  effectu  nunc  sinistro,  nunc  parum  noxio, 
susceptae,  exempla  sunt.  Nos  ipsi  quondam  hunc  in 
errorem,  cum  nullo  interim  aegrae  discrimine,  incidi- 
mus. Mulieris  sane  confessio:  tumorem  sibi  primum 
ex  pelvis  uno,  vel  altero  e latere,  in  quod  scilicet  cu- 
basset,  ponderosum,  aliquando  dolentem  pependisse, 
ponderasse,  sensim  vero  sensimque  assurrexisse,  — a 
decubitus,  vel  in  hoc,  vel  illud  in  latus,  ratione,  tu- 
moris figuram  ac  positionem  deinde  modo  parum  , aut 
nihil  mutatas  fuisse;  — profundior*  aut  nulla,  in  tu- 


l8o  HYDROPS 

more  elastico  fluctuatio  , — incessus  aegrae,  alacrioris-, 
cum  magno  licet  tumore,  facilior,  quam  in  ascite,  et 
minor  diu  functionum  abdominalium  , quam  in  isto 
esse  solet,  laesio;  — longior  morbi,  quam  ascites 
concedat,  sine  celeri  symptomatum  incremento,  exten- 
sio, — remediorum,  alvum  purgantium,  diureticorum, 
inutilitas,  — urinae  non  tam  parcae,  quam  in  ascite, 
— aspectus  feminae  minus  cachecticus;  cruris  , qua 
parte  tumor  est,  vel  oedema,  vel  stupor,  vel  ingrata 
sensatio  : ■ — haec  omnino  medicum  de  ovarii  adfe- 
ctione  satis  instruunt.  Ast  vero,  si  quae,  existis,  nota 
defuerit  ; non  igitur  tunc  ovarium  hydrope  non  labo - 
rare , necesse  est.  Nec  certe  omnis  ovarii  hydrops  tam 
lente  incedit,  quin  brevi  satis  tempore  aliquando  tumor 
illius  se  prodat,  et  acuti  specimen  hydropis  offerat. 
Sic  duorum  mensium  ante  mortem  spatio,  in  media 
supra  pelvim  abdominis  regione,  cum  dolore  natus 
hydrops  ovarii  describitur.  Nec  etiam  omnis  aegra  , 
eorum,  quae  sibi  plures  ante  annos,  seu  primis  morbi 
temporibus,  contigerint,  qua  sibi  ratione  tumor  com- 
paruerit,  ac  sese  dilataverit,  aut  satis  attenta  fuit,  aut 
memoriam  conservat,  aut  illius  revocandae,  ordinan- 
dae, satis  capax  est.  Saepe  quoque,  ubi  opem  nostram 
petierunt,  tantus  jam  tumor  fuit  , ut  corporis,  in  hoc, 
vel  illud  in  latus  , aeque  difficilis  fuerit  conversio  ; ut 
ipsa  respiratio  , quae  in  aliis  perparum  laesa  est,  la- 
boriosa duceretur.  Haud  raro  , liydrope  ovarii  jam 
maximo,  non  minor  fuit  in  eo,  quam  in  quovis  ascite, 
fluctuatio.  Nec  omnis  tumor  ovarii  , cruris  vel  torpo- 
rem, vel  dolorem  inducit. 

Sub  hac  igitur  symptomatum  ambiguitate  , unum 
nobis  signum,  caeleris  interim  minime  neglectis,  ovarii 
hydropem  certius  indicare,  duce  experientia,  est  visum. 
Cum  digiti  nempe  apice,  sub  feminae  positione  nunc 
supina,  nunc  erecta,  in  regione  ovarii , non  adeo  ab- 
domen percussimus,  quam  saepius  integumenta  abdo- 
minis  interiora  versus  caute  retropressimus;  atque  sub 
ipso  retropressionis  hoc  opere,  num  digitus  ad  corpus 
durius  , elasticum  tamen  , et  a peritonaeo  quidquam 
aversum,  allideret,  attenti  fuimus,  atque  re  ita  quidem 
comperta,  a vero  non  amplius  aberravimus.  Caeterum 
non  inutile  erit , feminam  cum  tali  tumore , tam  per 

vaginam,  quam  per  intestinum  rectum  , explorasse  ; 
atque  digito,  eum  his  canalibus,  versus  tumorem  , vel 
ad  latera , vel  ad  anteriora  directo,  femina  nunc  in 
genua , nunc  in  dorsum  posita,  tum  in  extensionem 
tumoris  , saepe  sat  profunde  in  pelvis  cavum  ponde- 
rantis , et  in  oris  uterini  positionem  , hic  facile  obli- 
quam,, inquisivisse,  tum,  alterius  ope  manus,  abdomen, 
quo  magis  loco  tumet  , ad  faciliorem  fluctuationis 
perceptionem  , percussisse.  Tumoris  ipsius  mobililas  , 
quibusdam  ut  signum  hydropis  ovarii  potissimum  au- 
dit. Ast  vero,  si  forsitan  principium  hujus  morbi  exci- 
pias, sub  mole  hujus  partis  quidquam  conspicua,  tan- 
tum abest  , ut  illa  locum  , quem  occupat  , cum  alio 
commutet,  ut  pelvis  cavo,  quasi  cuneus  , adacta,  sub 
cadaveris  sectione , extrahi  eodem  sine  strepitu  vix 
queat. 

§.  DCCXLVII.  Hydrops  ligamentorum. 

Ipsa  quoque  uteri  ligamenta  , tam  lata , quam  ro- 
tunda, hydropi,  non  minus  celluloso,  quam  hydatideo, 
haud  raro  subjecta  sunt.  Ac  primi  quidem  ex  istis, 
jam  supra  ( §.  DCCXLV.  ) , exemplum  adduximus; 
hydatidei  vero  hydropis  ad  ligamentum  utrumque 
plura  specimina  referuntur  ab  aliis» 

§.  DCCXLVIfl.  Hydropis  causae  generales.  ■ — > Atrno- 
sphaera  hwnida.  - — Causae  disponentes.  — Nervo  * 
rum  influxus.  — Debilitas.  — Debilitas  directa , in- 
directa. — Indoles  hypersthenica.  — Indoles  rheu- 
matica. — Morbi  cutanei.  — Secretio  morbosa.  — ■ 
Obstacula  humorum. 

Causarum , quae  hydropem  in  genere  ac  in  specie 
producunt,  considerationem,  ne  rei  fere  ejusdem  inu- 
tilis repetitio  nobis  incumberet,  hunc  ad  locum  con- 
sulto reservavimus. 

Ante  omnia  vero  hic  adnotandum  est  : endemicum 
esse  hydropem  in  locis  hu olidioribus  , ob  situm  pro- 
fundiorem ad  ripas  fluminum  lacuumve,  inundationi- 
bus crebro  expositis,  uliginosis  ac  frigidis;  frequentis- 
sime quoque  eundem  morbum  occurrere  apud  homines, 
qui,  etsi  elevatae  quidquam  civitatis  incolae,  infimam 
tamen  habitaculi  contignationem  cellasque,  solo  humi- 
diore  lucisque  beneficio  carente  superstructas  , ineo- 

lunt.  Ipsae  plantae,  talibus  in  locis  vegetantes  solisque 
radiis  privatae,  pallescunt  liabitumve  cachecticum  in- 
duunt. Non  absque  multa  hinc  ratione  a vetustissimo 
scriptore  dictum  est:  « ex  primis  aquis  , cum  , post 
multam  siccitatem,  aqua  futura  est,  et  cum  alia  prava 
signa  in  ventorum  cessatione  et  aeris  mutatione  ap- 
paruerint, licet  aquam  intercutem  praedicere. » Vernum 
tempus,  priusquam  tellus  siccescat,  et  autumnus  plu- 
viosus atque  frigidus,  omnis  generis  hydropum  feraces 
sunt.  Coelum,  e contrario  3 siccum  et  moderate  cali- 
dum, habitatio  excelsa,  loca  montana,  arida,  hydro- 
pem, si  non  excludant,  aut  jam  praesentem  adeo  dis- 
sipent, minime  tamen  secundant. 

Nec  minorem  attentionem  meretur  potior  in  hydro- 
pem dispositio  sexus  feminei,  foetus  in  utero  , aetatis 
iufantilis , senilis,  hominum  literatorum,  artificum  vi- 
tam sedentariam  agentium  , a morbis  vel  gravioribus, 
acutis,  inprimis  exanthematicis  , utpote  scarlatina,  va- 
riolis  , morbillis;  vel  diuturnis  , potissime  dysenteria, 
diarrhoea,  vomitu  chronico,  diabete,  infarctu  viscerum, 
ictero,  scrophulis,  scorbuto,  morbis  syphiliticis,  dys- 
pnoea, asthmate,  tabe,  inedia  longa,  victu  aquoso,  pa- 
rum nutriente,,  jactura  humorum,  praecipue  sanguinis,, 
lymphae,  seminis,  vel  abusu  evacuantium,  exhaustorum, 

Sed  nec  nervosi  hunc  in  morbum  generandum  m- 
fluxus  argumenta  attenti  oculos  medici  hic  fugient. 
Terror,  moeror,  melancholia,  curae  insignes  et  anxietas 
animi  potissime  huc  spectant:  ut  quae  solae,  hominem 
pallescere,  frangi  viribus,  cutanea  privari  perspiratione, 
et,  exemplo  hominum  carceribus  detentorum,  proxi- 
me ad  hydropem  disponi  faciunt.  Eundem  influxum 
exserunt  morbi  nervosi  complures,  tussis  ferina,  epi- 
lepsia , paralyses  , et  ipsa  , quam  facile  ad  nevroses 
revocaveris  , febris  intermittens  , ut  quae  , saepe  post 
paucos  paroxysmos,  non  tam  solius  debilitatis,  quam 
adfecti  systematis  nervosi  ratione  , hydropes  producit. 
Comitis  Hungari  proles  , cum  uno  et  dimidio  aetatis 
anno  plures  illi  dentes  molares  simul  prorumperent, 
subitaneam  dexteri  lateris  paralysin  passa  est.  Quo- 
tiescunque  ab  eo  tempore  infans  ploraret ; more  solito 
quidem  lacrymas  sani  lateris  ex  oculo,  minime  vero  - 
ex  illo  paralytici  lateris,  profundere  solebat.  Alterum 


HYDROPIS  1 83 

in  principe  Polono , ob  uxoris  dilectae  obitum  in  dex- 
terae partis  faciei  paralysin  conjecto,  exemplum  vidi- 
mus : ut  cujus  oculus  in  parte  paralytica,  constanter 
lacrymaSj  altero  fere  sicco,,  plorabat;  ex  quibus  sane 
exemplis  , quantum  nervorum  affectio  in  secretiones 
nunc  augendas,  nunc  sistendas  possit,  elucet.  Ex  uteri 
gravidi  saepe  consensu  magis,  quam  mole , quo  tempore 
praegnationis  necdum  tanta  haec  est,  hydrops  mulieris 
hunc  statum  infestat  ( §.  DCCXLIV.  ).  Miram  animi 
conditionem  in  hydropicis,  jam  (§.  DCCXXXV.)  teti- 
gimus : sub  qua  ( ut  magni  scriptoris  graeci  penicillo 
utamur  ) «r  circa  minima  quaeque  sollicitudo  , vivendi 
cupiditas , tolerantia,  non  ex  animi  alacritate  ac  bona 
spe.,  ut  in  iis  est,  qui  prospera  fortuna  utuntur,  sed 
ipsa  morbi  natura,  observatur.  » Quod  si  vero  mentis, 
cum  dejectione , perturbatio,  hydropem  crebro  producat; 
motus  illam  erigentes  atque  grati , sanationem  hujus 
secundant.  Viennensi  vetulae , jam  diu  hydropicae,  si- 
mul vero  cataracta  laboranti,  nec  meliora  urinas  mo- 
vebant diuretica  ; cum  vero  filiorum  aspectu  ante  mor- 
tem gaudendi  desiderio  permota  , lentis  obfuscatae 
extractioni  sese  submisisset  : hac  feliciter  a celebri 
anatomes  professore  ac  nostro  quondam  collega  feli- 
cissime, ut  solet,  suscepta  et  visu  vix  restituto,  brevi 
mora  ingenti  urinarum  sub  fluxu,  sanitatem  illa  adepta 
est.  Opii  in  hydrope  aegrorum , morbosa  sensibilitate 
laborantium,  virtus  non  aequivoca,  haec  ulterius  con- 
firmat. 

Concludimus  ex  istis  : magnam  pariem  hydropum^ 
ratione  causarum  , esse  ady  na  micam. 

Debilitatis  interim  non  una  eademque  dicenda  est 
indoles;  atque  dum  illa,,  a subtracto  virium  alimento 
natales  suos  trahit  ; hanc.,  calcar  justo  vehementius 
illis  adactum  , producit.  Potuum  spirituosorum  abusus 
ac  frequens  ebrietas  praecipue  huc  pertinet;  ac  biba» 
cissimi  quique  helluones  saepius  ex  hydrope  , quam 
caeteri  mortales  conflictantur.  Nec  fere  numerum  isto- 
rum minorem  mercurius  , aut  luis  inter  victimas,  aut 
inter  artifices,  metalli  hujus  infidi  vaporibus  frequen- 
ter expositos  , propriis  in  aquis  suffocat.  Venenorum 
summe  stimulantium  , vel  ex  omni  regno  naturae  pe- 
titorum , effectus  , producendo  in  hydrope  infames 

sunt.  Hos  de  colubre  dipsade  jam  pridem  (§.  CDLXXX.) 
commemoravimus.  Similia  fere  de  toxicis  vegetabilibus, 
atque  de  arsenico  adnotata  fuerunt;  nec  alia  ratione 
certa  contagia,  intensiore  sub  stimulo hydropes  acu- 
tos interdum  producere  videntur. 

Longe  interim  abest,  quin  omnis  causa  hydropis, — 
quod  aliqui  praetendunt,  in  sola , quaecunque  demum 
ea  fuerit,  aslhenia  prudenter  poni  valeat.  Frequentem 
nos  in  libro  de  inflammationibus , et  in  altero,  de 
exanthematibus  , hydropis  acuti , ex  iisdem,  et  qui- 
dem veris  , sive  , ut  vocant,  hypersthenicis  generati  , 
mentionem  fecimus  (§§.  CXXYI.  GXXXI.  CXLII.  CXLV. 
CLT.  CLXXXVI.  CCVI.  CCXV.  CCXVII.  CCXL11L 
CCXCV.  CCC.  ) ; sed  chronici  adeo  hydropis  , tum 
universalis,  inprimis  cellulosi  ( §.  DCCXXXV1.),  tum 
partialis  , ex  nimia  virium  vitalium  energia  excitati, 
et  in  robustioribus  subjectis,  sub  pulsu  pleno,  duro, 
vibrante  , post  suppressa  inprimis  profluvia  , ex  lege 
vel  sexus,  vel  habitudinis  pendentia,  ulpote  post  men- 
strua, lochia,  haemorrhoides,  epistaxin,  aut  per  ni- 
miam systematis  sanguinei  irritationem,  aut  per  sty- 
ptica, adstringentia  remedia  cohibita  , exorti  , exem- 
pla non  pauca,  tum  ab  aliis  scriptoribus,  inprimis  a 
nostro  quondam  in  cathedra  Viennensi  eximio  ante- 
cessore , sub  hydropis  plethorici  , sanguinei , appella- 
tione , exposita  , tum,  partim  , anteriora  illis,  nostris 
in  diariis  adnotata,  habentur.  Cum  illa,  aliaque,  ut 
lectoribus  non  incognita,  brevitatis  causa,  praeterimus; 
ex  propriis  observationibus  modo  paucas  , sed  ad  rem 
vel  maxime  facientes  , hic  adducimus. 

Supplices  principi  Spirensi  literas  praesentavit  mu- 
lier rustica  , ut  proprium  medicum  ad  conjugem,  jam 
ab  anno  hydrope  conflictatum,  ac  ob  expensa  in  me- 
dicos et  in  pharmaca,  vix  non  omnibus  exutum,  trans- 
mitteret. Hunc  aegrum,  praesente  altero,  ordinario, 
accedentes  , ascite  illum  abdominali  , crurumque  oe- 
demate , cum  perpetuis  fere  ventris  ac  intestini  recti 
doloribus  detineri  reperimus.  Omnis  generis  resolven- 
tia , diuretica  potentiora  , et  cum  haec  urinas  nec 
quidquam  movissent,  drastica,  tandem  vero  amara, 
et  roborantia  sic  dicta  remedia;  ast  omnia  incassum 
non  modo,  sed  adeo  in  aegri  perniciem,  variis  a me- 

dicis  hucusque  praescripta  fuerunt.  Pulsus  , in  viro 
quadrato,  necdum  igitur  viribus  dejecto,,  constanter 
plenos,  vibrantes  ac  duros  ; vasa  haemorrhoidalia , 
quae  antehac  sanguinem  periodice  sat  multum  effun- 
dere solebant,  fluxu  hoc  jam  diu  suppresso,,  turgi- 
dissima, dolentia;  tormina  ventris  turgidissimi,  flu- 
ctuantis, fere  continua;  urinas  parcissimas,  jumento- 
sas,  bruneas,  observavimus.  Venae  sectionem  satis 
largam  , cum  decocto  hordei , paucoque  cremore  tar- 
tari  et  nitro , non  absque  medici  adstantis  offendicuioj 
praescribimus.  Aliquot  post  dies  , dolorum  vehemen- 
tiam imminutam,  urinarum  fluxum  non  parum  adau- 
ctum, pulsus  minus  tensos,  plenos  tamen  adhucdum, 
observantes,  sanguinem  de  novo,  ad  libram  , mitti, 
in  caeteris  vero  continuari  jubemus.  Impetuosus  uri- 
narum nunc  fluxus  insecutus  est;  sanitas  vero  per- 
fecta , trium  intervallo  hebdomadum , absque  aliis 
remediis  restituta  fuit. 

Florentis  admodum  habitus  mulier,  viginti  sex  cir- 
citer annorum  , quam  , abdomine  praeturgido  , in 
Ticinensi  nosodochio  , ut  praegnantem  magis,  quam 
ut  aegram  , quid  hoc  in  loco  contenderet?  interroga- 
vimus. Hydropicam  se  esse,  atque  tertiam  nunc  sibi 
paracentesin  , eo  quod  nec  scilla  marina  , nec  aliud 
remedium  opem  hucusque  praestiterit  , parari  , do- 
lenter respondit.  Experto  nosocomii  medico  fiduciam 
ultro  praestari  animatam  reliquimus.  Post  horas  ali- 
quot, ad  clinicum  institutum , cui  tunc  praefuimus, 
admitti  , per  nuntium  , anxie  desiderat.  In  hoc  su- 
scepta , refert  mulier:  se  plures  ante  menses,  optime 
valentem  atque  mediis  %yb  menstruis  constitutam  , a 
terrore  percussam,  abhinc  dicto  hoc  fluxu  illico  pri- 
vatam , brevi  post  autem,  in  rebellem  omnibus  au- 
xiliis et  binae  paracentesi  asciten  conjectam  fuisse. 
Urina,  duas  tresve  ad  uncias,  turbidae  cerevisiae 
fere  similis  , per  nyclhemerum  reddebatur.  Omnes 
caeterum  corporis  functiones, — si  modo  sitim,  dolorem 
ad  lumbos  , alvi  siccitatem  , calorem  quidquam  ma- 
jorem , pulsusque  magnos  , plenos  haud  tamen  fre- 
quentes, exceperis,  vix  a sanis  aberrabant.  Nova  tunc 
primum  Scoti  medici,  sublimis  in  multis,  erronea  in 
pluribus  , doctrina  de  asthenica  in  omnibus  hydropum 

morborumque  multorum  natura,  egregiam  quiclem, 
sed  novitatis  nimis  cupidam  juventutem  inebriaverat. 
Ex  auditoribus  nostris  potioribus  tunc  unum  , quem 
novo  systemati  vel  maxime  favere  noveramus,  ut  ae- 
gram pertractandam  susciperet,  elegimus.  Asciten  prae- 
sentem pro  asthenico  declarans  _,  hic  , et  opium  et 
aetherem  , magna  satis  dosi  , cum  corticis  saturato 
decocto  _,  ut  remedium  proponit.  Venam  autem  ape- 
riri, libram  sanguinis  educi,  decoctum  hordei  cum 
cremoris  tartari  et  nitri  portione  propinari  , jubemus. 
Non  parum  hanc  methodum , quod  terror  , seu  de - 
primens  potentia  morbum,  ob  hanc  rationem  pro  cer- 
to , ut  susurrabant,  asthenicum , produxerit,  sodalium 
plures  mox  improbabant.  Hanc  interim  ini ri  viam  ju- 
bentes , altera  jam  die  libram  urinae  , clarioris,  pul- 
susque altiores  simulque  liberiores  obtinemus.  Altera 
tunc  venae  sectio,  priore  non  minor,  instituitur.  Hanc, 
urinae  secretio  insequitur  tam  abundans  , ut  , quin- 
decim dierum  spatio , hydrops  omnis,  sub  magno 
contra  opinantium  stupore  disparuerit. 

Post  annum  , eadem  haec  mulier,  ut  plenam  sin- 
gulis valetudinem  ulterius  manifestaret  , clinicum  In- 
stitutum gratissime  et  laeta  salutavit. 

Plura  his,  quod  possemus,  nec  ex  nostris  his  ad- 
dimus ; sed  hydropem  , etsi  non  tam  communiter  , 
aliquando  tamen,  et  quidem  sub  certis  constitutioni- 
bus, post  scarlatinam  graviorem  ac  energicam  non 
tam  infrequenter  esse  hypersthenuum , inferimus,  et 
experti  , nec  soli,  docemus,  atque  jam  dudum  do- 
cuimus. 

Ex  colicis  doloribus  hydropem  hinc  inde  propullu- 
lasse,  jam  ab  aliis  est  dictum;  frequenter  interim  , 
quod  colicam  vocarunt,  occulta  potius  enteritis  , vel 
haemorrhoidalis  indolis  inflammatio  ^ in  asciten  acu- 
tum, vel  puriformem_,  pronissima,  ut  sectio  patholo- 
gica nos  docuit,  fuit. 

Rheumaticae  indolis  esse  partem  hydropum  longe 
plurimam,  experientiae  suae,  praegrandi,  innixus, 
celeberrimus  nobis  Neapolitanus  medicus  , de  sedibus 
variolarum  , de  ischiade  nervosa,  atque  de  re  anato- 
mica vel  optime  meritus,  opinionem  suam  , viginti 
abhinc  annis  j exposuit,  atque  suas  hoc  de  objecto 

1 observationes  benevole  promisit.  Etsi  vero  huic  sen- 
i tentiae.  quod  nimis  generalem  putaremus  _,  assentiri 
s nequaquam  potuerimus  nec  etiamnum  queamus;  eo- 
dem tamen  anno  Ticini,  praeviis  , sub  autumnum  , 
pluviis  permultis,  coelo  vero  mox  sereno,  nec  tamen 
frigido,  rheumaticae  indolis  constitutio,  ab  expertis- 
simo in  celeberrima  illa  academia  nostro  tunc  collega, 
i nunc  vero  successore,  in  oratione  publica  praeclare 
descripta,  comparuit:  sub  qua  nempe  hydropes,  so- 
lito longe  plures,  tum  in  civitate,  tum  in  hujus  no- 
socomio, exorti  sunt, — cura  vix  alia , quam  quae  rheu- 
matismis conferret , superandi.  Nec  certe  antehac 
rheumatismi,  vel  arthritidis  in  excitando  hydrope  po- 
1 tentia  . haud  verum  ideo  tam  extensa  , latere  nos  po- 
tuit. Quaecunque  vero  rheumatismi  theoria  sit  , et 
num  haec  vel  ex  acri  sui  generis  eum  morbum  oriri, 
vel  insonte  humorum  massa,  eundem  nasci  praeten- 
dat ; hoc  saltem  certum  est  : haud  raro  hypropes  ex 
hac  uberrima  morborum  scaturigine  venire. 

Nec  minus  tamen  ex  alio,  qui  facile  impurior  vi- 
deri posset,  fonte,  ex  illo  nempe  impetiginum  , hy- 
drops hinc  inde  subnascitur:  ex  psora  scilicet,  ex 
herpete,  ex  tinea,  praepostere  cum  adstringentibus  , 
vel  cum  unguentis,  persanatis ; ex  sudore  pedum,  axil- 
larum habituali  suppresso,  ex  ulceribus  antiquis  in- 
caute clausis,  ex  urinae  secretione  intercepta  (eventu„ 
ex  pathologiae  humoralis,  ut  vocant,  etiam  minus 
crassae,  fundamentis  forsitan  facilius,  quam  solis  ex 
i solidorum  erroribus  explicando  ) haud  raro  profici- 
scuntur hydropes.  Quadraginta  duobus  abhinc  annis, 
jam  tale  nobis  exemplum  in  puellula  quadrienni  Ba- 
densi  obvenit  : quae , tinea  capitis  laborans,  a paren- 
tibus audacter  cum  unguentis  pertractata,  in  hydro- 
thoracem  mox  incidit,  nonnisi  vesicantibus,  tonso 
vertici  impositis , a nobis  feliciter  sanandum.  Multa 
nobis  posthinc  hydropum  , ex  morbis  cutaneis  , ac 
praecipue  ab  erysipelate,  vel  refrigerio,  vel  perversa 
methodo  dispersis,  ortorum,  exempla,  omni  sane 
medico  communia,  obvenerunt.  Ea  ipsa,  quae  mor- 
bos cutaneos  induxit  _,  causa,  vel  et  interrupta,  sub 
methodo  exsiccante,  cum  illis  habitudo,  in  organa 
viscerum  secernentia  forte  magis,  quam  ipsa  suppres- 

sae  impetiginis  materia  , agendo  hydropem  , abinde 
oriri  visum  , progenerat. 

Potissimum  nempe  generandi  hydropis  punctum  , 
nobis  , in  perversae  ac  simul  auctae  secretionis  se- 
roso-lymphaticae  , in  stimuli  nunc  defectu,  nunc  su- 
perabundantia, collocata  ratione  quaerendum  esse  vi- 
detur; nec  interim  so!a  secretio  morbosa , in  tali  sy- 
stematis adfectione,  rem  omnem  absolvit  ; cum  non 
modo  serum  videamuS  morbose  secerni  colligique;  sed 
et  partes  solidas  corporis  manifeste  colliquari  obser- 
vemus ; et  cum  major  saepe  aquarum  , quam  ingesta_, 
et  corpus  ipsum  largiri  queant,  in  hydrope,  adhibita 
inprimis  paracentesi , collectio,  vel  auctam  ex  atr/to- 
sphaera  resorptionem , vel  aquarum  , processu  ckemicOy 
compositionem  hic  fieri  nos  doceat. 

Utramque  vero  , systematis  arteriosi  non  minus  , 
quam  lymphatici,  actionem  morbosam  , et  obstacula , 
humorum  aut  cursui,  aut  distributioni  opposita,  in- 
ferre queunt;  exemplis  aneurysmatum  , tum  cordis, 
tum  vasorum  majorum  , — concretionis  pericardii  cum 
corde  arctioris,  — parietum  hujus  musculi  conspicua 
extenuatio  ac  valvularum  cordis  , vel  tunicarum  ar • 
teriae  majoris  in  osseam  substantiam  conversio.  De- 
scripsimus alibi,  hydropis  universalis,  ultimo  principi 
raarchioni  Bado-Badensi,  triginta  novem  abhinc  annis 
fatalis,  exemplum:  ut  cujus  principis  totam  aortam  ^ 
usque  ad  suam  in  femorales  arterias  divisionem  quid- 
quod  longe  ultra,  praecipue  vero  ad  arterias  renales , , 
quibus  nempe  vix  porcinum  immittere  setum  potuimus,, 
in  osseam  substantiam  ( et  quidem  malo  , et  fratri 
quondam  , et  ex  hoc  fratre  nepoti,  duodecim  annis  si 
haud  majori,  communi)  abivisse,  sub  sectione  cadave- 
ris a nobis  instituta,  comperimus.  Ipsa  viscerum  con--r 
spicuorurn,  glandularum  obstructio  , vel  vomica  , etsi 
crebro  eandem,  ac  hydrops,  causam  illa  agnoscat,  ett. 
saepe  socium  magis  istius  effectum,  vel  solis  roboran— i 
tibus  haud  raro  impugnandum  , sistat  } ■ — etsi  fre- 
quenter a medicis  longe  nimii  in  procreando  hydrope^ 
ponderis  sit  habita,  — etsi  centenis  in  hydropicorunu: 
cadaveribus  nos  ipsi  nullum  obstructionis  vestigiumii 
repererimus,  ac  demum  , licet  summas  toties,  absquei? 
omni  hydrope  , obstructiones  detexerimus;  ubi  sangui- 

nis  vel  lymphae  cursum,  qui  saepe  laterales  istorum 
i vasorum  per  ramulos  adhuc  partim  absolvi  potest, 
omnem,  dato  in  cavo,  interceperit , — quod  et  gran- 
diores  varices  facient,  et  cognito  ligatae  quondam  ve- 
nae jugularis  exemplo,  quo  tum  abdominis  tum  capitis 
hydrops  insecutus  est,  factum  esse  constat;  vel  quod 
circulo  humorum  obicem  ponat  nimium  , vel  quod 
partes  sibi  vicinas  distrahat  , comprimat  et  irritet  , 
hydropi  ansam  porrigere  potest.  Ipse  hydrops  unius 
cavi,  alterius,  vicini  cavi  hydropem,  ex  eadem  ratione, 
quamvis  saepe  non  solus,  inducit. 

Ex  his  iterum  spasmorum , quibus  tantam  in  procreati» 
da  pneumatosi  tuberosa  partem  concessimus  (§.DCCIX.) 
in  hydrope,  inprimis  vago,  potentia  elucet. 

Difficilem  in  explicanda  hydropis  origine  nodum 
illi  findunt  magis,  quam  solvunt  , qui  vasi  lymphatici 
solutionem  , lacerationem  , etsi  exemplo  ductus  adeo 
thoracici  dirupti,  minime  impossibilem  , aquarum  col- 
lectioni praeesse  supponunt.  Nulla  saltem  injectionibus 
aptiora,  quam  hydropicorum,  sunt  cadavera.  In  mul- 
tis , hydrope  pectoris  et  abdominis  enectis  ovibus  , 
vasa  lymphatica  turgida  fuisse  ac  integra , egregius 
de  corde  scriptor  Angliis  detexit.  Diversa  denique  est 
lympha  morbose  secreta,  in  cavis  hydropicis  repe- 
riri  solita , a lympha,  sui  generis  vasa  perfluente 
atque  sana. 

Est  interim  , ubi,  raris  tamen  in  casibus,  humor 
longe  alius  in  ventris  cavum  effundatur:  utpote  ex 
rene,  ureteribus  laesis,  exulceratis,  ex  ventriculo  per- 
forato , quorum  nempe  exempla  in  fastis  medicis  oc- 
currunt, a vero  tamen  hydrope  diversa. 

A potu  copioso,  inprimis  frigidae,  post  aestum 
majorem,  affatim  hausto,  morbos  alios  quidem,  sed 
minime  hydropem,  nisi  secundarium  ex  illis,  oriri 
vidimus.  Si  quis  tamen  abinde  , ut  legimus,  descen- 
derit; frigoris  magis,  quam  ipsius  aquae,  hoc  sub 
statu  ingestae,  effectui  attribuendus  esse  videtur.  Plu- 
rimi interim  sanguinis,  e vena  canis,  cui  magna  aquae 
quantitas  ingesta  fuit,  detractionem,  — aquam  mo- 
derate calidam,  jugulari  canis  venae  injectam,  post 
semihoram,  hydropem  cellulosum  et  asciten,  ambigue 
satis  experimento,  induxisse,  adnotatum  invenimus» 
v.  iv  o 

Quae  causae,  omne  in  corporis  systema  agendo, 
hydropem  universalem  inducunt : eae,  in  partem  modo 
unam  illius,  intactis  fere  caeteris,  operando,  localem 
aquarum  collectionem  progenerant.  Violentiae  exter- 
nae , ut  contusio,  concussio,  et  quaecunque  irritatio 
topica,  quamplurimum  huc  faciunt.  Ipse  cantharidum 
stimulus,  cui  parti  externae  admovetur;  in  ea,  ve- 
sicalis speciem  acuti  hydropis  producit. 

§.  DCCXLIX.  Causae  hydropis  specialis.  — Causae 
hydropis  cellulosi.  — Opinio  propria.  — Causae 
hydrorrhachiae.  • — Causae  hydro  thoracis.  — Cau- 
sae ascitae.  — Causae  hydrometrae.  — Causae 
hydropis  tubarum. 

Ad  ultimas  rerum  causas,  humano  via  non  patet 
ingenio;  sed  non  multum  ab  illa,  tantis  in  tenebris 
aberrasse,  huic  sufficiat,  necesse  est.  Quod  si  igitur, 
in  causarum , quae  ad  specialem  quemvis  hydropem 
conducunt , examine , non  minor  nostri  nos  teneat 
diffidentia;  id  saltem  lucri  ex  ista  in  artem  redun- 
dare optamus:  ne  hujus  exercitium,  quod  casibus; 
fortuitis  et  rerum  experientiae  majora  sane,  quam: 
opinionum  commentis  , debet,  a solo  causarum , quas? 
nunquam  satis  cognoscimus,  scrutinio,  tanquam  velo: 
undique  lacero,  dirigendum  esse  putetur. 

Cellulosi  causa  hydropis  , sub  corporis  in  colluvies 
serosas  dispositione,  haud  raro  majorem  in  tela  sub-n 
cutanea  laxitatem  , inertiam,  saepe  nativam  , aut  cei-i-j 
lularum  ejus  quondam  ab  adipe  copioso  extensionem: 
aut  veram  adeo  in  membris  paralyticis  resolutionem, J 
agnoscit.  Vir  obesus  et  sinistro  latere  paralyticus,  ex. 
aquarum  mineralium  potu,  ut  legimus,  in  singultum 
hoc  vero  per  opium  sedato,  in  omnimodam  et  sexti-it 
duarrs  urinae  suppressionem  incidit.  Ab  eo,  totun 
latus  sinistrum,  paralyticum,  intumuit , et  accuratu: 
limites  dimidii  corporis  tumor  observavit.  Frequenti; 
partium  paralyticarum  oedemata,  nemini  medicorunra) 
ignota  sunt.  Pingues,  prae  macilentis,  et  cutis  stri ctaall 
hominibus,  exemplo  feminarum,  infantum , in  prae 
fatum  hydropem  nituntur.  Sensibilioris  texturae  ho  I 
mines  , quorum  cutis  , minoris  adeo  stimuli  , ut 
levi  emplastro,  vel  etiam  non  rancidi  a gutta  olei 

impatiens  est,  — - vel  convalescentes  3 post  gravem 
morbum  epidermide  spoliati,  in  anasarca,  prae  aliis , 
sunt  proni.  Maxime  vero  cutis  inflammatio  quidquam 
profundior , sub  erysipelate  phlegmonoso  , sub  scar- 
latina graviore,  sub  variolis  morbillis,  scabie  ferina, 
post  varias  injurias,  laesiones,  praegressa  ^ huc  per- 
tinet. Quae  refrigerio  potissime  a longo  et  nocturno 
decubitu  super  humo  pluviis  inundata,  exponatur, 
prima  est  corporis  externa  superficies  , vasis  exha- 
lantibus innumeris  intertexta:  quorum  humor,  saepe 
suburinosus  et  foetens , medio  sub  fluxu  his  teneris 
in  vasculis  coercitus,  facile  haec  exstimulat,  ad  se- 
cretionem morbosam  invitat  j atque  secretus,  sicut  a 
vesicante  sub  epidermide , ita  profundius  sub  cule 
restagnat.  Hinc  scroti,  apud  puerulos  necdum  femi- 
malibus  obtecti  et  frigida  ab  aura  defensi  , quidquod 
lipsius  tunicae  vaginalis  circa  testiculos,  tumor  aquosus 
facillime  subnascitur.  Emphysema  , vel  hydrops  cel- 
lulosus, jam  semel  textu  subcutaneo  potiti,  quo  aquae 
data  causa , facilius  eodem  potiantur , occasio  sunt. 
Collectis  vero  quondam  ad  textum  subcutaneum  se- 
rosis humoribus  ; facili  opera  aquarum  per  omnem 
telae  cellulosae,  etiam  internae,  atque  visceralis  am - 
rlbitum  fit  distributio  , atque  sic  vicissim.  Frequenter 
atumor  oedematosus  ad  illas  partes  externas  comparet, 
n quarum  penetralibus  aut  corpus  peregrinum  , aut 
:>us , aut  ipse  jam  hydrops  latet. 

Hydrocephali  vitium  , prae  alio  , partim  causae  , 
quarum  in  ipsa  hujus  mali  descriptione  jam  memi- 
nimus (§.  DCCXXXVII. ),  partim  aliae  ^ nunc  expo- 
nendae , parturiunt.  Etsi  vero  dispositionis , lucem 
(nullam  spargente  vocabulo,  rem  obscuram  illustrare 
nequaquam  contendamus  ; necessarium  tamen  duci- 
iraus,  ante  omnia  monuisse:  uterum  eundem,  partus 
saepe  repetitos  . aut  aperte  satis  cranio  hydropicos  , 
iiut  iniquo  morbi  hujus  seminio,  citius  tardiusve  ma- 
Jturando , contaminatos,  eniti. 

t Sex  ejusdem  familiae  proles^  hoc  a morbo,  secundo 
letatis  anno  trucidatas  refert  scriptor  de  morbis  in- 
anium Anglus . Foetum  , hydrocephalo  adfectum  , 
matris  e sinu  extraxit  noster  quondam  collega,  institu- 
ionutn  chirurgicarum  in  academia  Ticinensi  celeber- 

iimus  professor.  Sex  alios  foetus  , eadem  infelix  ma* 
ter,  eodem  a malo  prehensos,  jam  antehac  pepererat. 
Nostrum  consilium  petiit  vir  optimae  constitutionis  , 
quartae  jam  uxori  matrimonio  junctus.  Ex  prima 
novem  hic  proles,  adhuc  vivas , obtinuit.  Quas  conjux 
ultima  , robusta  et  sana  tulit , quinque  proles  : eae 
omnes  hydrocephalo , jam  primo  aetatis  anno,  perie- 
runt. Plerumque  hi  foetus  nullum  fere  in  utero  mo- 
tum prodiderant  ; nihilominus  feliciter , et  absque 
magno  labore,  sub  pleno  salutis  aspectu,  eodem 
exclusi.  Primis  autem  a partu  hebdomadibus  , singulae 
hae  proles,  — quod  mater  ipsa  non  potuit,  a nutricibus 
lactatae,  marcescere,  ac  demum  unius  anni  sub  epo- 
cha  exstingui  solebant.  Atqui  tamen  hanc  ipsam,  nulla 
infirmitatis  nota,  si  forsitan  scrophulosae  constitutionis • 
propria  ejusdem  familiae  vestigia  exceperis,  macu- 
laverat. Cave  tamen,  ne  tale  quid  supponendo , tuumi 
igitur  in  tam  gravi  materia  judicium  praecipites  , atque: 
vel  matrem  , quae  nec  a longe  quidem  morbi  , huc: 
facientis  , suspecta  est,  insontem  hypothetice  inculpes; 
aut  certae  foetum  labis,  vel  scrophulosae,  vel  rachi-- 
ticae,  vel  demum  syphiliticae  , cujus  nulla  in  plurimis» 
vestigia  se  produnt,  vel  se  unquam  explicabunt,  ac- 
cuses. Fatebimur  quidem,  proles  illas  quinque,  qua--j 
rum  fata  vix  retulimus,  glandularum  mesenterii  ob- 
structionibus et  atrophia , nec  minus  tinea  faciei  atque?) 
rachitide  laborasse.  Nec  celabimus , quod  , praeter 
alios,  gravis  Galliae  nosologus  non  minus,  quam 
conspicuus  quondam  de  cerebro  ac  morbis  nervosis 
scriptor  Angliis,  singulos,  quos  viderent  hydrocephalo 
correptos,  scrophulosos  simul  fuisse  adnotaverint.  In- 
terim  haec,  i:i  genere,  neque  aliis  nostris  observatio-* 
ilibus,  neque  aliorum  experientiae,  satis  respondent. 
Apud  Lipsienses  certe,  nullus  in  plerisque  infantibus, 
morbus,  qui  hujus  mali  causam  obtulisset,  praegressus <■ 
fuit.  Nullum,  inter  omnes,  cum  hydrocephalo  sibi f 
oblatos,  infantes,  ex  rachitide  aegrotasse,  fatetur  pri- 
mus, qui  hunc  morbum  rectius  descripserit,  auctor 
Anglus.  P Jures  nos  ipsi  infantes,  hydrocephalo  quidem, 
sed  nulla  labe  alia,  correptos,  a matribus  aspectu 
sanissimis  exclusos  conspeximus.  Robustissimas  , e 
coutra  , vivacissimasque  proles  , ab  hydrocephalo 

acuto  potissime  prehendi,  jam  supra  (§.  DCCXXXVII.) 
monuimus:  et  ubi  aliquando  glandularum  lymphati- 
carum tumentium,,  vel  ossium  mollescentium , vel  im- 
petiginum , symptomata  sub  hydrocephalo  comparent; 
semper  tamen  dubia,  num  causam  morbi  haec  mala 
absque  hydrocephalo  communissima  num  ejfectuni 
iilius,  longe  rarioris  adfectionis  constituant,  manebunt. 

Injuriis  externis , capiti  foetus  illatis,  alii  hvdro» 
cephalum  adscribunt.  Ac  primo  quidem  , positionem 
illius  in  utero  aliquando  iniquam,  aliqui,  — alii  com- 
pressionem capitis  sub  partu  laborioso  , aut  artificiali, 
longiorem,  aut  subitaneam — alii,  lapsum,  casum 
infantis,  aut  ictum  in  caput y accusant.  Animalia  , quae 
concessis  sibi  a natura  cornubus,  mutua  inter  se 
praelia  sub  violentis  ejusdem  conquassationibus  absol- 
vunt,  frequentius  chronici  poenam  hydrocephali  luere., 

1 referunt.  Puellulam  octo  mensium,  ex  vi  capiti  illata, 
in  horrendum  illud  vitium  incidisse,  legimus.  Con-, 
spicuus  de  hydrocephalo  scriptor  Angliis , ex  propria 
experientia,  saepe  illum,  ex  lapsu,  £x  ictu  violento 
ad  calvariam  , ex  saltu,  vel  fortiore  corporis  commo- 
tione, venientem,  a se  conspectum  refert.  Inter  sex- 
deqirn  proles,  cerebro  hydropicas,  sex>  a causa  con- 
simili hoc  in  vitium  incidisse  egregius  Genevensium 
medicus  affirmat. 

Non  multum  ab  hae  opinione  distat  illa  de  cerebri 
\inflammatione , ut  hydrocephali  communiore  origine. 
E videns  satis  in  multis,  huic  vitio  subjectis,  humorum 
•sanguinisque  ad  caput  congestio  est.  Venae  cerebri 
ac  membranarum,  quae  hoc  involvunt,  cruore  repletae 
atque  distentae  sunt:  cerebri  involucra,  condensata; 
(morbose  inter  se  coalescunt.  Piam  meningem  copiosa 
vascula  , amoene  rubentia  , translucent  ; lymphae 
coactae,  inter  plicas  cerebri  , ac  in  ipsis  ejus  ven- 
triculis, copiosa,  etsi  non  perpetua,  sunt  vestigia, 
flavescit  cerebri  mollior  simul  et  deleta  quasi  substantia. 
In  puero  tredecim  annorum,  hydrocephalo  acuto  ce- 
leriter enecto,  sinus  longitudinalis  cerebri  superior, 
nec  non  sinus  falciformis  , manifeste  inflammati,  ex 
atro  rubri  ; in  ventriculis  vero  lateralibus  tres  unciae 
cum  dimidia  liquidi  aquosi,  clarioris,  repertae  fuerunt. 
Viscera  abdominis  , inprimis  hepar,  latente  de  phlo- 

gosi,  forsitan  ex  cerebro  affecto  symptomatica,  haud 
raro  testantur  : quae  singula,  sicut  ab  illis,  quae  in 
encephalitide  partim  se  manifestant  ( §.  CXL),  non 
multum  aliena  sunt;  ita  cum  morborum,  qui  hydro- 
cephalum  toties  praecesserunt,  ut  scarlatinae , erysi- 
pelatis, achorum , tineae,  psorae  , fluxus  aurium  pu- 
rulenti, saniosi',  suppressorum,  refrigerii,  dentitionis, 
actione,  haud  parum  certe  conspirant.  Ab  eo,  quod 
teneriores  etiam  infantes  , quos  sic  robustiores  fieri 
contendunt,  nudo  capite , vel  flante  aquilone,  incedere 
mos  est : hydropem  cerebri  frequentius,  ex  causa 
quasi  rheumatica  , obvenire,  vix  dubium  nobis  manet. 

Aliam  congestionum  ad  caput,  et  hydropis  abinde 
in  eodem  nascentis  rationem  reddituri,  foraminum, 
per  quae  vasa  cerebri  lymphatica,  venosa,  ex  cranio 
descendunt,  per  tumores  glandulosos,  scirrhosos,  an- 
gustias; — infundibuli,  cui  cavum,  transmittendis 
e tertio  cerebri  ventriculo  ad  glandulam  pituitariam 
humoribus  destinatum  , duce  magno  anatomico,  assi- 
gnant, obturatiqnem  ; glandulae  hujus  indolem  scir- 
rhosatn,  abusus  emeticorum,  tussis  ferinae  violentias, 
adducunt. 

Fuerunt  , qui  aquarum  in  cerebro  collectionem  ex 
vase  lymphatico  , — alii  , qui  ex  taenia  hydadgena  , 
ruptis,  repetere  amaverint. 

Ex  hydrorrhachia  frequenter  natales  suos  trahere 
hydro cephalum  , alterius  docti  viri  fuit  opinio  : quod 
scilicet  in  hoc  vitio  , aquas  ex  quarto  ventriculo  in 
spinam  descendere  , cum  humida  hoc  in  ventriculo 
collecta,  mortem  repentinam  induxisse  sint  visa,  non 
crediderit;  et  quod  interdum  sola,  et  absque  hydro- 
cephalo,  observata  fuerit  hydrorrhachia. 

Ut  nostram  de  expositis  opinionibus  sententiam  af- 
feramus , sufficiet,  nos  breviter  indicasse:  fere  in  om- 
nibus his  aliquid  veritatis,  — in  nulla  vero,  alterius 
originis  exclusionem  latitare.  Chronici  hydrocephali 
causas,  apud  infantes,  ab  illis  hydropis  asthenici 
cujusvis  , et  apoplexiae  serosae  in  adultis  , perpa- 
rum differre  supponimus.  Quae  ossium  cranii  pri- 
mam conformationem  atque  consolidationem  in  foetu  , 
sinu  matris  vegetae  ac  sanae  concepto,  impediant, 
ignoramus;  sed  saepe  in  iilius  germine,  sicut  formae 

• monstrosae,  ita  vegetationis  abnormis  , aut  alicubi 
■suspensae  ratio  quaerenda  esse  videtur.  Firmitatem, 
aetati  congruam,  cerebrum,  ex  quacunque  demum 
ratione,  non  acquiret!  et,  quod  primis  a conceptione 
temporibus  fuit,  tremula  vix  non  et  parum  cohaerens 
gelatina  erit:  quae  primos  partis  organicae  lineas 
utique  contineat;  sed,  suo  meditullio  in  serum  facile 
colliquescens,  has  denique,  quousque  licet,  extendi 
patiatur.  Foetus,  uterinis  in  aquis  fere  natantis,  po- 
li sitionem  vel  hanc  , vel  illam  , ad  primam  hydroce- 
phali  evolutionem  plurimum  conferre , eo  , quod  fre- 
quentius hic  ex  tali  causa  oriri  deberet,  dubitamus. 
Quaecunque  vero  cerebro,  vel  compresso  violenter 
(inprimis  a forcipe,  impetuosius,  quam  par  est,  agente), 
vel  contuso,  concusso,  inferuntur  injuriae  : hae , licet 
a variis  scriptoribus  causarum  hydrocephali  e numero 
exclusae , vel  quod  teneram  hujus  visceris  substantiam 
infirment , deeomponant , vel  quod  partes  ejus  incen- 
dant, et,  utroque  in  casu,  ad  secretiones  morbosas  in- 
vitent , hydropis  ponere  principia,  prae  omnibus,  va- 
lent. Quam  frequenter  viscerum  inflammatio  acutum 
hydropem,  aliquando  in  chronicum  abiturum,  produ- 
cat ; jam  saepius  , et  potissime  sub  encephalitidis  de- 
scriptione, exposuimus  (§.  CXL.).Nec  ideo,  hydrocepha- 
lum  crebrius  ex  cerebri  phlogosi  descendere  affirmantes, 
hanc  ipsam  ideo  ubique  energicam  esse,  absque  debita 
subjecti  et  aliarum  conditionum  consideratione,  prae- 
tendimus. Concedimus  adeo,  morbo,  quem  hydroce- 
phalum  acutum  vocarunt,  in  primo  suo  stadio  , saepe 
magis  encephalitidis , quam  hydropis  nomen  convenire; 
et  symptomata  ejusdem  ( §.  DCCXXXVlf. ) , necdum, 
adeo  de  aquis  morbose  secretis , quam  mox,  in  secundo 
nempe  stadio,  secernendis  , testari.  Acutissimo  nempe 
hoc  a morbo  , saepe  antequam  altera  haec  , certum 
dierum  ad  numerum  minime  limitata  , periodus  sub- 
intret, mactatur  jam  convulsus  infans;  nec  ejusdem 
cerebrum  dissectum , aut  serum  , aut  lymphae  exspe- 
ctatum coagulum,  quod  paulo  serius  certe  obtulisset, 
cultro  anatomici  , ut  primae  periodi  effectum  , offert. 
Atque  sic,  diversitas  symptomatum,  in  ejusdem  morbi 
stadiis  diversis,  — ac  in  primo  quidem,  ex  stimulo, 
vasis  secernentibus  iniqua  proportione  admoto , — m 

secundo  , ex  aqua  ab  iisdem  jam  secreta  , et  in  $ta“ 
mina  nervosa  ponderante  , — in  ultimo  vero,  tum  ex 
lymphae  , a sero  separatae  , tum  ex  utriusque  , non 
modo  copia  continuo  adauctae  , sed  qualitate  simul 
mutatae,  degenerantis  actione  perversa,  ac  demum  ex 
viribus  vitalibus,  quovis  momento  magis  magisque  , 
sub  febris,  quasi  nervosae , seu  asthenicae,  incessu, 
detritis  , explicatur.  Cum  hac  morbi  truculenti  idea  , 
tum  causarum  inflammationis  vix  commemoratarum  , 
prae  aliis  vero,  infamis,  hoc  quoque  titulo,  scarlatinae 
actio,  quam  eorum  , quae  in  cadaveribus  post  hydro- 
cephalum  acutum  plerumque  detecta  fuerunt,  indoles, 
apprime  conveniunt:  atque  si  phlogosis,  aut  lymphae 
coactae  nulla  aliquando  in  cerebro  hydropico  vestigia 
comparuerint;  absens  hoc  phaenomenon,  vel  solam  , 
absque  inflammatione  conspicua  , irritationem  ad  se- 
cretionis opus  morbosae  suffecisse;  vel  serum,  lym- 
phatico suo  principio  (quod  ad  cerebrum,  prae  aliis 
locum  invenit ) vix  non  exutum,  aut  minoris,  aut  al- 
terius lege  stimuli,  hic  secretum  fuisse,  indicio  est. 
Ex  omnibus  saltem  comparet,  aquas  in  cerebro  colle- 
ctas, effectum  magis,  et  quidem  tardiorem  plerumque, 
morbi  , de  quo  atomus,  quam  causam  sistere  ; atque 
dum  post  plures  morbos  alios,  post  encephalitidem, 
post  cerebri  erysipelas  , post  typhum  graviorem  , post 
apoplexias,  haud  rarum  sit,  has  aquas  illinc  locorum, 
quin  igitur  semper  pupillae  dilatentur,  reperiri ; fate- 
bimur: symptoma  , quod  morbo  nostro  nomen  impo- 
suit, principatum,  quem  caeleris  symptomatibus,  nobis 
ipsis  indulgentibus,  eripuit,  non  semper  mereri. 

Qui  hydropem  cerebri  ex  irritatione  aut  inflamma- 
tione crebro  oriri  dicimus;  neque  has  semper  prima- 
rium morbum , sed  saepe  totius  systematis  adfecti,  ac 
febris  nunc  hujus,  nunc  illius,  symptoma  esse  mone- 
mus. Nec  sane  , dum  suam  stimulo  ac  inflammationi 
auctoritatem  vindicamus,  congestionum,  aut  subitanea- 
rum , aut  lentarum,  illi  quid  detrahere  contedimus ; 
sed  omne  illud,  quod  humorum  reditum  ab  encephalo 
praegravat  atque  diminuit  , nec  obstaculis  mechani- 
cis, nec  spasmodicis,  ex  dentitionis  opere  difficili  alias- 
que  per  causas  inductis  adfectionibus  exceptis,  ad  ce- 
rebri inundationes,  tum  acutas,  tum  chronicas,  contri- 

buere  (exemplo  canis  vivi,  ligata  vena  jugulari^  interea 
dum  arteriae  carotides  atque  vertebrales  suum  vasis 
exhalantibus  sanguinem  advehere  perexissent  , supra- 
positis  musculis  omnibus  et  glandulis,  mox  sero  pel- 
lucido superfusis,  enecti)  fatemur. 

Cavum  esse  cerebri  infundibulum , etsi  plures  defen- 
derint; alii  tamen  conspicui  scriptores  negarunt.  Ex 
hominis  quidem  adulti,  in  diversorio  exstincti,  infundi- 
bulo ingentem  aquae  limpidissimae  copiam  effluxisse, 
magnus  Bataviae  anatomicus  adnotavit;  et  similes  fere 
ejusdem  particulae  tumores  aquosos  alii  describunt. 
Longe  saepius  interim  nullum  in  illa  vitium  in  cerebri 
hydrope  comparuit;  neque  hinc , in  causarum  istius 
consideratione,  magni  ponderis  censenda  videtur,  du- 
bia saltem  , infundibuli  obturatio. 

Etsi  vero,  quae,  magni  de  systemate  lymphatico 
scriptoris  italici  labore  , vasa  hujus  generis  ex  cranio 
redire  accepimus  , eorumque  possibilem  diruptionem 
in  dubium  revocare  nolimus;  nec  magnum  tamen  eo- 
rum numerum,  nec  hunc^  exceptionibus,  quas  supra 
contra  hanc  hydropis  causam  jam  fecimus,  nisi  raris- 
simis forsitan  in  casibus,  exemptum  esse  ducimus. 

Plura  hydrocephali  cum  hydrorrhachia  complicati 
non  minus , quam  hujus  ultimae,  solitariae , exempla 
exstant;  atque  hinc  amborum  vitiorum  unum  ex  altero 
posse  nasci,  admittimus.  Quod  si  vero  aquas,  ex  alto, 
profundiora  petere,  facilius  est;  antequam  contrarium 
succederet ; ex  universae  columnae  vertebralis  hydro- 
pe , partium  inferiorum  notabiles  paralyses  hydroce- 
phalum  praecedere  (quod  tamen  in  isto  rarius  contin- 
git) deberent. 

Causas  hydi^orrhachiae  partim  jam  in  ipsa  diri  hujus 
morbi  descriptione  (§.  DCCXXXVIII.  ) tetigimus  ; et 
quae  de  illis  hydrocephali  diximus,  ea,  si  ad  colum- 
nam vertebralem  referantur,  causarum  huc  pertinen- 
tium summam  fere  constituent.  Uterque  nempe  morbus 
pro  magna  parte  in  mala  ossium  conformatione  , — • 
ille  vero,  de  quo  hic  agimus,  in  defectu  partium  in- 
termediarum, juga  cum  spinis  vertebrarum  aut  futuris, 
aut  praesentibus,  formantium,  — vitio  nempe  aut  pri- 
migenio, aut  per  morbos,  ossibus  infensos , producto, 
consistit.  Quemadmodum  vero  de  hydrocephalo  jam 

diximus;  matrum ^ quae  plures  etiam  cum  hydrorra- 
chia  proles  genuerint,  exempla  habentur.  Ipsa  verte- 
brarum , et  cartilaginum  his  intermediarum  _,  fabrica 
haud  raro  incompleta,  — velet  earundem  substantia,  nec 
ipso  adeo  corpore  ventriculorum  excepto,  erosa  hinc 
inde,  vel  etiam  perforata,  corrupta,  destructa,  con- 
sumpta est.  Laterales  adeo  vertebrarum  rami  ossei  , 
aut  valde  imperfecti  et  malae  directionis  sunt ; aut 
plane  cum  ipsis  apophysibus  obliquis  et  transversis 
deesse  conspecti  fuerunt. 

Quod  vero  non  modo  ad  locum,  quo  vertebra  de- 
hiscit, sed  per  longiorem  aliquando  tractum  columna 
spinalis  hoc  in  morbo  a statu  sano  aberret  ; spinalis 
cavi,  apud  infantem,  cui  tumor  ad  mediam  ossis  sacri 
partem  haerebat  , amplitudo  longe  aucta  ostendit. 
Absque  praevia  in  vertebris  fissura  , si  infimam  ossis 
sacri  , ex  natura  dehiscentis  ^ partem  excipias,  saccus 
ille,  qui  aquam  hoc  in  morbo  contineat  , non  oritur; 
nec  tamen  etiam  sine  aquis  vertebrae  dehiscunt : ut 
igitur,  num  praevia  fissura,  aquis,  — num  istae,  ossis 
fissurae,  magis  faveant,  — nisi  utrumque  subinde  aequali 
cum  jure  diceretur,  quaestio  nasci  posset.  Aquae  nempe 
interdum  vel  ex  occupatis  primum  cerebri  ventriculis 
lateralibus,  per  aquaeductum  Sylvii , in  ventriculum 
tertium,  — ex  eo  vero^  sub  statu  majoris  repletionis 
morboso  ac  violento,  in  quartum,  qui  initium  est  ri- 
mae, per  omnem  spinalis  medullae  longitudinem  de- 
currentis , — vel  ut  clari  Sueciae  scriptoris  opinio 
est,  ex  utroque  latere  medullae  oblongatae  ac  spina- 
lis, inter  tunicas  istius,  scilicet  ubi  humor  inter  cra- 
nium et  membranas  cerebri  stagnat  , vertebrarum  in 
cava  descendunt;  atque  hoc  in  casu^  si  hydrorrhachia 
sequatur,  fissuram  vertebrae.,  a vi,  certe  insigni,  qua 
liquidi  altioris  columna  omnem  in  sensum  premit,  na- 
tam esse  , dicendum  videtur.  Saepe  tamen  absque 
hydrocephalo_,  hydrorrhachia  certe  frequentiore,  serum 
in  cavo  vertebrali  colligitur  ; quod,  vario  modo  cor- 
ruptum, ventriculorum  substantiam,  vix  antehac  mor- 
bosam, inficere  j erodere^  ac  perforare  potest.  Quod  si 
tamen  causa  in  foetu  lateat  quae  ossibus  cranii  rite 
evolvendis  atque  consolidandis  contraria  sit;  eadem 
sane  haec  causa  , vertebrarum  integritati  amica  vix 

erit;  ac  ut  operalonge  faciliori  hae  findantur,  con- 
ii tribuet. 

Non  tamen  perspicimus  satis,  cur  omnis  tum  hydro- 
cephalus  , tum  hydrorrhachia  , soli  ossium  , quae  vel 
sanos  etiam  apud  infantes  teneriora  sunt  tamque  fa- 
cile sub  rudiore  quidquam  tractatione  interpositas  sibi 
vel  connexas  cartilagines  deserunt,  vel  uterinae,  con- 
genitae , vel  a causa  alia  productae  labi  , aut  partis 
osseae  in  cranio  , aut  in  vertebris  defectui  , adscribi 
debeant.  Hydrorrhachia  certe  , quae  incolumis  nobis 
1 dicitur  j respectu  causarum.,  a dehiscente  diversa  est  in 
aeo:  quod,  dum  haec  plerumque  praevium  in  ossium 
systemate  morbum  praesupponit ; illa,  sine  isto,  ex: 
solo  secretionis  morbosae  vitio  inducto  nascatur.  In 
ipso  nempe  spinali  ej usque  in  tubo  membranoso,  ve! 
in  vertebialis  adeo  cavi  periostio,  ut  vel  in  cerebro  j 
vel  in  meningibus  apud  hydrocephalicos  , in  hydror- 
rhachia persaepe  malorum  sedes  est.  Nunc  medullam 
spinalem,  nunc  ejus  involucra  membranacea,  a causis 
variis,  aliquando  incendi,  jam  diximus  (§.  CXLI.).  Sub 
hac  igitur  adfectione  non  minus  , quam  sub  quavis 
alia,  a causis  vel  debilitantibus,  vel  excitantibus,  atque 
nunc  simul  in  omne  systema  , nunc  in  hanc  modo 
partem  agentibus  inducta  et  secretiones  augente,  per- 
vertente, effusio,  collectio  aquarum,  puriformis  mate- 
riae, in  specu  vertebrarum,  morbo  nunc  acuto,  nunc 
lento,  tum  ipso  in  utero,  tum  extra  hunc,  nasci,  — 
tubi  membranosi  spinalis  ad  fandum  usque  descen- 
dere, atque  hunc  inferius  adhuc  per  rimam  ossis  sacri 
urgere  , — hoc  ultimo  vero  in  casu  , vel  sola  , vel 
filis  ex  cauda  sic  dicta  equina  nervosis  remista  , in 
saccum,  vel  quasi  bursam,  aliquando  herniosam,  di- 
latare potest.  Ex  vertebra  duodecima,  loco  suo  quid- 
quam dimota,  spinalis  compressio  medullae,  simulque 
seri  in  cava  vertebrarum  effusio,  describitur.  Tumoris 
parietes  in  puerulo  ab  hydrorrhachia  exstincto  , cum 
ille  per  audacem  chirurgum  lethali  cum  effectu  jam 
fuisset  adapertus,  vir  summus  collapsos  et  rugosos,  ob 
hanc  vero  causam  crassiores,  detexit;  iis  tamen  pres- 
sis, e vulnere  exibat  aqua  non  pauca , nonnihil  grave 
olens,  urinae  pallidae  similis.  Diductis  parietibus  in- 
cisis, manifesto  adparuit  spinalis  medulla,  tenui  me- 

ninge  convestita,  per  quam,  distentis  vasculis,  totum 
rubens  medullae  coipus  cum  prodeuntibus  nervis  ad 
medium  fere  illorum  parietum  , secundum  longitudi- 
nem arctius  adhaerebat;  ut  evidens  esset,  caeteras  me- 
dullae tunicas  in  unum  cum  iisdem  parietibus  coa- 
luisse. Nec  diffluens  erat,  sed  etiam  tum  satis  firma 
et  solida  medulla. 

Omnia  vero  illa  , quae  tenero  foetus  corpusculo  , 
inprimis  circa  dorsum  aut  lumbos,  — quibus  saepe  in- 
flexis et  incurvis  in  utero  dt-git,  vim  inferunt,  medul- 
lae spinalis  inflammationem  , et  ex  hac  , hydropem 
specus  vertebralis  acutum,  puriforroem  , creare  queunt: 
ut  lapsus  matris,  ventris  gravidi  allisio  , crudelis  con- 
culcatio. Videtur  tamen  foetum  ab  aquis  in  utero  cir- 
cumfusum, in  primis  saltem  gestationis  mensibus,  ubi 
bae , respectu  ad  illum,  copiosiores  sunt,  non  tam 
facile,  quam  ultimis  graviditatis  temporibus , ab  inju- 
riis externis  attingi.  Violenta  vero  , nimisque  celer, 
aut  artis  regulis  tam  saepe  contraria,  foetus  in  utero 
versio , vel  ejusdem  cum  dorso  aut  lumbis  ad  partum 
expositio  , frequentem  nimis  tenerae  adhuc  columnae 
vertebralis  laesionibus  ansam  praebet. 

Luem  genitorum  veneream,  cum  docto  quondam 
viro,  hujus  mali  causam  in  foetu  accusandam  esse  , 
quamvis  illa  ossium  integritati  tam  saepe  funesta  sit, 
ideo,  quod  rarior,  pro  causa  tam  late  patente,  ef- 
fectus foret,  vix  credimus. 

Hydrothoracem  potius  , quam  aliam  hydropis  spe- 
ciem , sub  causarum  diversarum  ( §.  DGCXLVIII.  ) 
imperio,  incurrunt  homines,  quorum  pulmones  san- 
guini transituro  quemcunque  obicem  ponunt : quorum 
pectus  aut  proprio  tantum  , aut  spinae  simul , a linea 
praescripta  deflexae,  vitio  , male  conformatum  , gib- 
bosum , complanatum,  angustum  est;  qui  hac  parte 
nobilissima  vel  a prima  juventute,  inflexibili  cum  stro- 
phio arctius  praecincti,  coarctati,  vel  eadem  concussi, 
contusi,  laesi;  aut  quamcunque  injuriam  passi  sunt; 
quorum  pars  costarum  cartilaginea  , osseam  assum- 
psit indolem;  quibus  aut  costae  diffractae,  subluxa- 
tae,  inlropressae  sunt;  aut  quibus  hepar  maximum  , 
scirrhosum,  diaphragma  altius  in  pectus  assurgere 
pulmonesque  comprimere  cogit;  qui  dyspnoea,  vel 


HYDROPIS  201 

asthmate  diuturnis  laborarunt ; qui  pulmonum  a tu- 
berculis ad  phthisin  praeparati  , aut  praecordiorum 
vitiis  aliis,  cordis,  vasorum  majorum  aneurysmate, 
varice,  polypo,  valvularum  adfectionibus,  detenti  sunt; 
qui  pectoris  debilitate  , irritabilitate  peculiari  , ali- 
quando congenita,  aut  haereditaria , instructi,  morbis 
hujus  thecae  acutis,  inprimis  peripneumonia  , pleuri- 
ti de  , pulmonum  erysipelate,  catarrhalibus , rheuma- 
ticis adfectionibus  , aut  frequenter  laborarunt  , aut 
vehementius  prehensi  sunt;  qui  Baccho  Cererique  fre- 
quentius libarunt , aut  , magno  corporis  sub  aestu  , 
gelidam  avidius  hauserunt;  qui  arthriticis,  podagrae 
circumvagantis  doloribus  diu  subjecti,  — qui  exer- 
cendis flatu  musicis  instrumentis  , aut  vocis  modula- 
tionibus, vel  cantui,  vel  condonatorum , oratorum 
officio  per  annos  maxime  intenti,  — qui  noxiis  furni 
metallici  , acidorumque  mineralium  auris  frequenter 
expositi  fuerunt;  quorum  guttur  praegrandibus  a stru- 
mis cingitur,  opprimitur;  quorum  anima,  longa  spi- 
ritus dejectione,  curis,  moerore,  suspiriis,  spasmis, 
frequenter  impedita  est;  qui  plurima  vix  non  suffo- 
cantur a pinguedine;  qui  vicino  pectori,  aut  vago, 
inprimis  celluloso,  vel  ex  scarlatina  maxime  oriundo, 
hydrope  laborant;  vel  quibus  pedum  oedema  , urinis 
non  auctis,  disparuit,  aut  ulcus  antiquum  , fonticulus, 
clausa  sunt. 

Hydatides  pulmonum,  cordis,  sicut,  integrae,  ho- 
rum viscerum,  — ita,  diruptae,  cavi  pectoris,  pe- 
ricardii , hydropem  inducunt. 

Causas  hydropi  cuivis  , ut  hydrothoraci  , commu- 
nes , alterius  speciei  hydropis  ad  origines  inquirendas 
transituri , hic  non  repetimus. 

Non  minus  , quae  causae  asciten  ( §.  DCCXLIII.  ), 
quam  quae  flumina  oceanum,  quo  nempe  nulla  non 
confluunt  , constituant  ? arduum  est  edicere.  Amplis- 
sima scilicet  peritonaei , tum  musculos  abdominis  in- 
vestientis , tum  ejusdem  viscera  obducentis  , vasculosa 
membrana,  quam  late  patet,  vapores  hoc  in  cavum, 
a statu  sano  diverse  secretos  , et  mox  in  aquas  con- 
densandos , exhalat,  et  jussu  totius  plerumque,  nunc 
tn infirmi  nimis,  nunc  imperiose  tumultuantis  systematis, 
i rarius  auctoritate  propria,  eructat. 

Nec  mirum  est,  cavum  corporis,  tot  arteriis  ma- 
joris diametri  , tot  venis  omni  valvula  destitutis,  irri- 
gatum, — nervis  innumeris,  subtilissimis,  gangliis  isto- 
rum maxime  conspicuis  , ad  sensum  acutissimum  , 
instructum , — sub  his  vero  conditionibus  , tot  causis 
morborum  expositum , turbis  omnibus  ex  ingluvie  , 
crapula,  aquae  gelidae,  magno  internorum  sub  aestu, 
potatione,  vermibus  , flatibus,  subjectum,  — ab  inju- 
riis externis  minus  anxie  custoditum  , munitum,  — ab 
emeticis,  drasticis  , aliquando  a venenosis  , aut  suspe- 
ctis saltem  remediis,  tam  male  toties  tractatum  , — 
apud  sexum  sequiorem,  nunc  ab  utero,  diaphragma- 
tis usque  ad  fornicem,  vel,  inferiora  versus,  ad  ge- 
nuum confinia,  pondere  alieno  protensum,  — a partu 
saepe  laborioso,  maximisque  sub  nixibus  vix  absoluto, 
mox  iterum  desertum,  relaxatum  , collapsum,  ac  se- 
miparalyticum , — nunc  veste  arctiora,  trabecula  li- 
gnea , vel , ut  nostris  temporibus  solet  , ferramento 
concavo,  compressum,  constrictum,  — refrigerio  to- 
ties expositum, — -visceribus  infarctis,  obstructis,  scir- 
rhosis, calculosis,  vel  jamjam  hydropicis,  tam  crebro 
oppletum  , atque  sorte  tum  horum  , tum  propria,  tam 
frequenter  ab  inflammatione,  erysipelate,  spasmis  la- 
cessitum, tot  profluviis  cruentis , vel  aliis , atque  pejori 
saepe  istorum,  jam  habitualium,  suppressioni,  reten- 
tioni obnoxium;  — non  mirum  est,  dicamus,  hocce 
corporis  cavum  , tum  morbis  fere  omnibus  , tum  hy- 
dro p i , istorum  tandem  effectui  , frequentius  , quam 
aliud  quodvis,  obrui,  vexari.  Cellulosum  aliarum  par- 
tium ac  viscerum  hydropem , diruptis  textus  subcu- 
tanei, parenchymatum  laminis,  vel  et  saccis  majori- 
bus, sero,  aut  libero,  aut  hydatidibus  incluso,  hu- 
cusque repletis",  paucarum  saepe  dierum,  vel  adeo 
horarum,  spatio,  in  asciten  terminari,  jam  monuimus. 
Febrium  intermittentium , aut  diu  sibi  commissarum, 
aut  praepostero  et  incauto  corticis  aliorumque , inte- 
stinis jam  debilioribus  cumulalim  ingestorum,  usu,, 
suppressarum  magis,  quam  sanatarum  , in  hydrope 
quocunque , sed  maxime  abdominis  producendo  po- 
testas nemini  medicorum  ignota  est. 

Quid  foetum  in  utero  materno  aliquando  in  asciten 
eonjiciat,  nisi  illud  ipsum  sit,  quod  hydrocephaium  , 

aut  hydrorrhachiam  in  illo  inducit,  minus  apertum 
est;  sed  hujus  mentionem  hic,  obstetricantium  in 
usum  , injicimus  ; ac  simul  gravidarum  tam  frequen- 
tem , tum  ex  compressione  , tum  ex  miro  uteri  con- 
sensu oriundum  , abdominis  , vei  alium  hydropem  , 
iterum  in  mentem  revocamus. 

Peritonaei  hydropem  , feminae  magis,  quam  viri, 
eaeque  non  modo  nuptae,  sed  et  virgines , ^patiuntur  ; 
quod  extensis  saepe  plurimum  in  illis,  cum  hac  mem- 
brana, musculis  abdominalibus,  vel  et  nixibus  ad 
partum  gravioribus  , longioribus,  aut  ventris  ad  par- 
tum tensi,  allisioni,  et  iniquis  obstetricum  contrecta- 
tionibus, aut  iterum  insanae  ventrem  constringendi 
consuetudini , adscribimus.  Sed  utroque  in  sexu  , pe- 
ritonitidis 3 sicut  membranosae,  (§.  CCXVH),  ita  mu- 
sculosae ( §.  CGXV.  ) , hydrops  acutus  , frequenter  il- 
linc, hic  rarius,  effectus  est. 

Tempus  auctae  secretionis  serosae  in  utero,  prae 
aliis,  illud  est:  quo  menstrua  vel  imminent,  vel  fluere 
desinunt.  Nulla  nempe  mulier  est,  quin  sibi  tunc,  per 
diem  unum  alterumve,  interna  genitalia  sine  sanguine 
irrorari  observet,  et  vel  instantem  ex  his  fluxum  cruen- 
tum , vel  terminandam  protinus  periodum,  praesen- 
tiat. Similem  fere  sanguinis  congestionem  circa  ute- 
rum , stimulus,  huic  ipsi,  aut  vicinis  partibus  admo- 
tus, tam  venereus,  quam  alius,  vel  extra  hanc  pe- 
riodum, provocat  ( §.  DCXLI  ).  Cum  talia  inierim 
vel  a levi  occasione,  vei  sub  me  triti  de  ( §§.  CCXXIII, 
CCXXVil.)  facilius,  obveniant;  frequentior  foret  mor- 
bus, quem  pro  raro  agnoscimus,  nisi  uteri  positio 
declivis,  ac  vis  ejus  contractilis , tenuioris  effluxum  li- 
quidi, aperto  ejus  ostio,  secundarent.  Hinc  statim  post 
luxum  sanguinis  menstruum , uteri  nempe  orificio 
arius,  ac  omnis  in  eo  secretio  seroso-mucosa  cessa- 
verit, jamjam  connivente,  feminis  quibusdam  abdo- 
nen  turgescit;  et  aliquot  modo  post  dies,  insecuto 
>emel  aut  iterum  repentino,  nec  semper  exiguo,  aquae 
ix  uteris  profluvio,  non  sine  virium  aliqua  jactura, 
ietumescit.  Similia  vero  post  abortum  hinc  inde  fe- 
ninis,  quod  divus  jam  senex  indicavit,  contingunt. 

Sunt  vero,  quae  ostium  uterinum,  ne  emori,  vel 
:t  sero  effluenti  exitum  concedat,  nunc  brevi  satis  tem- 

pore  , nunc  vero  longiore , obturando,  ad  liquidi  se- 
creti collectiones  hoc  in  viscere  contribuant.  Quam 
fortis  saepe  spasmus  os  uteri  corripiat  ; obstetricanti- 
bus nimis  est  notum.  Hunc  facile  aut  frigus  , aut 
quaevis  alia  nervorum  irritatio,  producunt. 

Vix  tamen  longioris  morae  spasmodica  haec  oris 
uterini  contractio  est;  sed  post  horas  non  multas,  aut 
post  unum  alterumve  diem , ea  remittit  , et  collectis 
hucusque  liquidis  transitum  concedit.  Talis  nempe 
hydropis  uterini  post  lochia  suppressa  a nobis  ob- 
servati ( §.  DCCXLIV.  ) , origo  fu»t. 

Nec  diutius  facile  persistit  oris  uterini  a grumo  san- 
guinis aut  lymphae  coactae  frusto , in  femina  men- 
struante, aut  in  puerperis  occlusio.  Placentae  portio 
in  istis  quidquam  diutius  delitescere,  exilumve  aut  san- 
guinis , aut  seri  praecludere  potest. 

Haud  raro  vero  vitium , quod  uteros  claudat  , et 
aquas  in  iisdem  secretas  retineat , organicum  est.  Tres 
aquae  foetidae  , albescentis,  pintas,  ut  celebris  de 
hydrope  scriptor  Scotus  refert  uterus  , osseam  hinc 
illinc  indolem  prodens,  continuit:  cujus  orificium  tu-- 
mor  scirrhosus  obturaverat.  In  hydrometra  centum  octo- 
ginta libras  aquarum  continente  ( §.  DCCXLIV.),  os- 
uteri  miris  modis  occuluerat;  et  ejusdem  uteri  prae-- 
magni  superficies  anterior  tota  sua  sede  peritonaeo 
erat  concreta.  Uteri , ab  aquis  adeo,  ut  puero  decenni 
continendo  non  impar  videretur  , distenti  , orificiump 
a tumore  glanduloso , ut  legimus,  angustatum  fuit. 
Quivis  etiam  callus , post  abscessus,  post  vulnera, 
contusiones  sub  partu  laborioso,  vel  cum  instrumentis- 
ruditer  absoluto,  vel  a variolis,  vel  a morbo  venereo, 
relictus,  eosdem  effectus  agnoscere  potest.  Impervii 
ad  os  uterinum  ligamenti  mentionem  jam  fecimus 


(§.  DCCXLIV.). 

Variae  quoque  ex  crescentiae , ut  polypi,  scirrhi, 
steatomata,  quae  cervicem  magis  uteri,  quam  cavum 
illius  opplent , huc  revocandae  sunt.  Argentoratensu 
quondam  mulier  ultra  decennium  utero  hydropica, 
molis  carnosis  septuaginta  sex  conflictata  fuit.  Femina 
quae  fluidi  serosi  fere  pintam  quotidie  ex  utero  ami- 
serat, referente  summo,  dum  viveret  _,  Germaniam 
medico,  uterum  a morte  ex  parte  scirrhosum  obtulit t j 

Atresia  quoque  , ac  non  tam  infrequens  concretio 
vaginae  post  partum  nimis  arduum,  variasque  sub  illo 
laesiones,  vel  post  ulcera  variolosa,  venerea,  uterinae 
secretionis  eliminationem  cohibent. 

Atqui,  si  haec,  retentiones  magis  cruentas  , quam 
serosas,  productura  videantur;  quoties  tamen  uterus, 
sub  statu  morboso,  non  tam  sanguinem,  quam  mu- 
cum, vel  puri  formem,  serosam  plorat  materiam,  istius 
potius,  quam  cruoris  collectio,  uterum  impervium 
distendet.  Ipse  sanguinis  uterinus,  in  grumos  coactus, 
serum  sibi  socium  mox  deserit;  atque,  dum  suo  pon- 
dere , interiora  petit  et  replet;  serum,  se  ipso  levius, 
superiore  uteri  in  loco  separatum,  coercet. 

Frequentius  tamen  hydatidum  ac  molae  aquosae  , 
quam  aquae  libere  fluctuantis  , collectio  , animalium 
brutorum  non  minus  , quam  humanis  in  uteris  con- 
tingit , et  complura  portionis  placentae , a copiosis  , 
sero  pellucido  repletis  , aliquando  naturae  animalis  , 
vesiculis  obsessae,  non  intellecta  satis  exempla  jam 
citavimus  (§  DCCXLIV.). 

Quae  cystidum  , sero , inter  foetus  velamenta  et 
internam  uteri  faciem  , in  praegnantibus  repletarum  , 
ac  spurias , ut  vocant,  harum  aquas  largientium 
(§.  DCCXLIV.),  origo  sit;  nisi  cum  hydrope  celluloso 
illae,  ut  supponimus,  conveniant,  indicare  nescimus. 
Hydropis  tubarum  (§.  DCCXLV.),  ovarii  (§.  DCCXLVL), 
cum  suis  ligamentis  (§.  DCCXLVIi.)  , causas  hic  si- 
mul complectimur.  Saepius  hae  partes  , de  statu  vi- 
cini et  affinis  sibi  uteri  participant  , ac  iisdem  mor- 
borum rationibus  , menstrui  sanguinis  aberrationibus, 
suppressionibus,  aliisque  potentiis  nocivis  subjectae, 
analogos  effectus  patiuntur.  Cum  tamen  uterus  , ore 
suo  , menstruorum  , partusque  tempore  saltem  , nisi 
saepius  , hiante  stimulantem  aut  morbose  secretam 
materiam  absque  magno  labore  expellat ; difficilius 
his  tubae  angustiores  ac  ovarium  se  liberant.  Quare, 
si  rarissima  in  virgine  hydrometra , — longe  frequen- 
tior  in  illa,  et  universim  in  caelibe  femina,  quam  in 
alia*,  ovarii  hydrops  est  } ita  ut  viri  magni  sententiae 
accedamus,  dicentis:  » saepe  adeo  mulieribus,  prae- 
sertim si  cum  feminis  conferas  caeterorum  animalium, 
accidunt  testium  vitia  , tumores  praesertim  sive  hydro» 

pici,  sive  alterius  generis,  ut  facilis  sit  conjectura, 
pleraque  horum  non  sine  culpa  animi  contingere.  » 
Saepius  nempe  occulta  his  in  partibus  inflammatio  , 
tacitis  , nec  auferendis  cum  pharmaco  stimulis  , — 
his  vero  secretiones  omnis  generis  morbosae,  inniti 
videntur.  Erecta  caeterum  feminae  humanae  positio, 
uteri  moles  gravidi,  — sub  ea,  in  adnexa  sibi  haec  vi- 
scera ponderantis  , — horum  , sub  partu , non  parum 
homini,  quam  aliis  animalibus,  difficiliore,  compres- 
sio diuturna  , quamplurimum  huc  contribuere  cen- 
senda sunt.  Nec  minus  violentiae  externae  haec  ad 
mala  concurrunt.  Nostrum,  Genuae , pro  illustri  fe- 
mina triginta  trium  annorum  , petitum  fuit  consilium. 
Sex  anni  praeterduxerant  , quod  , multis  animi  adfe- 
ctibus  vexata  , ex  equo  haec  ceciderit.  Post  septem 
octove  menses  ea  mulier , facie  primum  , dein  super 
pube  inflari  adeo,  ut,  menstruis  licet  rite  fluentibus, 
utero  tamen  ferre  videretur  , incepit.  Dolor  nunc  si- 
nistram abdominis  partem  occupavit.  Sub  hac  interim 
rerum  positione  , post  menses  aliquot,  concepit,  filium- 
que sanum  recto  tempore  exclusit.  Increvit  nunc  si- 
nistri non  modo  lateris  inflatio , circa  quam  , filii,  dum 
praegnans  esset,  motum  nunquam  perceperat;  sed 
alius  , in  dextera  quoque  parte  , durissimus  tumor 
circa  ovarium  in  conspectum  venit.  Immanem  nunc 
venter  in  molem  insurrexit.  Diuretica,  — quod  morbus 
pro  ascite  haberetur  , quam  plurima  incassum,  squilla 
vero  non  minus,  quam  digitalis  purpurea,  cum  damno 
aegrae  propinata  fuerunt.  Dolor  ad  lumbos,  ad  ven- 
trem, nunc  nullus;  incessus  vero  facilis,  cum  nulla, 
nisi  sub  ascensu  scalarum  , dyspnoea.  Crus  sinistrum 
intumuit;  supine  decumbenti,  tumor  hic  evanescere, 
nec  tamen  difficultas  spirandi  accedere  observantur. 
Sub  ventris  exploratione  , distantiam  illam  , quam  in 
feminis  ovarii  hydrope  adfectis,  inter  abdominis  mu- 
sculos et  ovarii  tumorem  , quasi  vacuam  percipere  so- 
lemus (§.  DCCXLIV.),  probabili  ratione  quod  hic  jam 
cum  peritonaeo  anterius  coaluerat  , minime  percepi- 
mus. Ex  sinistra  parte,  quam  ex  dextera,  turgidior 
est  venter;  in  hac  tamen  tumor  duplex,  sub  hepate 
unus  , alter  vero  profundius  , detegitur.  Fluctuatio 
aquarum  , quasi  hae  in  ventre,  summum  ad  gradum 

extenso  , delitescerent,  manifesta  est.  Ciborum,  quos 
tamen  aegra  vel  maxime  appetit,  subactio  difficilis  est, 
ac  , his  assumptis  , frequens  illi  vomitus  accedit.  Ani- 
mus , sub  tantis  aerumnis  , nihilominus  compositus 
est.  Sed  licet  nec  febris,  nec  sitis  urgerent,  nec  somnus 
deesset  ; macies  tamen  continuo  adaucta  fuit.  Men- 
strua, sub  morbo  genitalium  tam  insigni  ^ ac  in  quar- 
tum nunc  annum  extenso,  rite  tamen,  etsi  quidquam 
solito  parciora  , fluxerunt.  Sinistrum  igitur  ovarium 
hac  in  femina  , a gravi  lapsu  ex  equo  , non  absque 
praevii  incendii  interni  sensu,  hydropem  tam  magnum, 
— dexterum  vero  mutationem  in  scirrhum  subivisse, 
sine  omni  haesitatione  declaravimus.  Quod  interim 
tantus  utriusque  ovarii  tumor,  feminam  , quin  , ante 
paucos  annos,  et  utero  conciperet,  et  filium  feliciter 
excluderet , nequaquam  impediverit;  hoc  sane  nostram 
non  minus  , quam  aliorum  admirationem  merito  exci- 
tavit. 

§.  DCCL.  Prognosis  generalis  hydropis. 

Ex  ipsa  hydropis  descriptione  ( §§.  DCCXXXI  — 
DCCXLVII.  ) , et  ex  causarum,  quae  illum  inducunt 
(§§.  DCCXLVIII.  DGCXLIX.),  scrutinio,  quam  gravis 
et  saepe  indomabilis  ille  morbus  sit  , elucet.  Ac  re- 
vera, caedibus  innumeris  hostis  iste,  omnes  inter  gen- 
tes semper  infamis  fuit;  nec  hodie  dum  medicorum 
opprobrium  esse  desinit.  Non  spernendos  utique  in  hoc 
etiam  morbo  debellando  progressus  illi  fecerunt  ; et 
si  his  , cruoris  in  quovis  vix  non  morbo  ad  interne- 
cionem fere  usque  detrahendi,  alvique  perpetuo,  ac 
sine  quavis  indicatione  plausibili  movendae,  libidinem 
ubique  imminutam  vel  demptam  superaddas;  tanti  etiam 
morbi  uberrimam  radicem  resecuerunt.  Ast  vero,  sorte 
artis  iniqua  , cum  , debilitantem  medendi  methodum 
proscribendo,  hos  antevertunt;  — novos,  ultra  modum 
excitando , hydropes  provocant  atque  creant.  Sed  et 
absque  medentium  culpa,  et  quin  artis  imperfectioni 
id  tribuas,  majora  saepe,  quam  ut  ab  ista  removean- 
tur, morbi  atrocis  sunt  discrimina.  Haec  vero,  ut  alio- 
rum morborum  sub  prognosi , ex  fonte,  quo  iste  sca- 
turit , ex  parte  quam  inundat,  ex  aegrorum  , quos 
corripit,  sexu,  aetate,  constitutione,  vinum  vitalium 

tenore,  ex  morbi  denique  longitudine,  progressibus, 
symptomatum  ratione,  definienda  sunt. 

Asthenici  scilicet  hydropis  pericula  , illis  , quae 
hydrops  ex  virium  superabundantia  propullulans  por- 
tendit , majora  sunt.  Hinc  aquarum  collectio  ex  con- 
spicua humorum,  per  haemorrhagias  graves,  per  diar- 
rhoeas, dysenterias  chronicas,  onaniam,  gonorrhoeam, 
gaiactirrhoeam,  fluorem  album  copiosum,  suppurationes 
abundantes  , diabeten,  ptyalismum,  inediam  longam  , 
jactura,  — ex  gravi  morbo  acuto,  vel  alio,  ut  ex  tabe 
quacunque,  febre  lenta,  cum  siti  maxima,  ardore  in- 
terno, cutis  maculis,  atris  aut  lividis,  marasmo  senili, 
ictero,  scorbuto  pertinaci,  febre  intermittente,  inprimis 
quartana,  rebelli,  diutius  neglecta.  — si  non  omnibus, 
plerisque  saltem  lethalis  est.  Saepe  interim  febris  pe - 
riodicctj  hydropes,  quin  adeo  debilitas  extrema,  quam 
potius  secretionum  serosarum  suspensio,  perversio,  in 
causa  sint,  produxit:  quorum  plurimos  sub  recta  his 
febribus  medendi  ratione  restituimus.  Hydropem  ex 
scarlatina  profectum,  cujus  sanationem  perfacilem  esse 
plures  praetendunt,  nos  quoque,  sub  certis  epidemiis 
non  tam  ardui  laboris  rem  esse  , — sub  aliis  tamen 
haud  parum  negotii  medentibus  attulisse  , vel  etiam 
lethalem  fuisse,  reperimus. 

Quam  vero  abusus  irritantium,  stimulantium,  ady- 
namiam  reliquit:  ea,  si  jam  hydropem  generaverit, 
immedicabilis  hic  vix  non  erit.  Potatorum  hinc  et 
hominum  gulosorum  hydrops,  — ille,  quem  incauta 
mercurialium  , arsenicalium  administratio  , aut  apud 
artifices,  operarios,  in  hydrargyri  fodinis  vitam  mise- 
ram degentes,  longior  vaporum  ex  illo  metallo  inspi- 
ratio, venena  assumpta,  drastiea,  violenta  remedia,  stimu- 
lantia fortissima,  in  morbis  acutis  continuo  propinata, 
producunt , opem  medicam  in  paucis  modo  casibus 
admittit. 

Hydrops  in  hominibus  robustis  ex  causis  excitanti- 
bus , ex  praescriptae  vel  habitualis  evacuationis  san- 
guineae , menstruorum  scilicet,  aut  haemorrhoidum, 
suppressione  oriundus  , sub  prompta  satis  medicorum 
assistentia,  pro  sede  aquarum  diversa,  aut  facilem  sa* 
tis  , aut  difficiliorem  etiam  sanationem  concedit. 

Colluvies  serosa,  quam  vilia  Lopica  , localia,  visce- 

rum  conspicuorum  obstructio,  scirrhus,  abscessus,  po- 
lypi, aneurysmata  cordis,  vasorum  majorum,  vel  istorum, 
aut  valvularum  in  osseam  substantiam  permutatio , 
proferunt,  — prout  haec  morbosa  constitutio  spem  sa- 
nationis, ut  solet,  nullam , aut  exiguam  saltem,  con- 
cedit: vel  absolute  lethalis  est,  vel  raris  admodum  in 
casibus  medentium  votis  respondet.  Eadem  de  hydro- 
pe cystico  , saccato  , hydalicleo  , prognosis  , nisi  for- 
sitan feliciorem  aliquando  chirurgia  concedet  , for- 
manda est. 

Recidivus  hydrops,  vel  ille  etiam,  qui  insignem  su- 
bito ad  molem  ascendit  , aut  sponte,  brevi  temporis 
intervallo,  sub  insigni  virium  jactura  et  extrema  sub 
macie,  disparet,  plerumque  aegris  fatalis  est. 

Difficilioris  semper  sanationis  hydropem  illum  fuisse 
’ vidimus,  qui,  urinis  licet  sat  abunde  fluentibus  et  cla- 
' ris  , nihilominus  et  exortus  est,  et  augeri  continuat. 

! Arduae  quoque  res  aleae  est  , si  urinae  semper  bru- 
1 neae,  turbidae,  oleaginosae,  foetentes,  paucae,  medio 
etiam  diureticorum  sub  usu  , persistant.  Diarrhoea  , 
quemadmodum  , sub  morbi  initio  , urinae  per  artem 
movendae  difficultatem  longe  auget;  ita,  sub  fine, 
hydropicis  periculosissima. 

Hydropem,  qui  maniae  accedit,  — quod  parens  me- 
j dicinae  edixit,  salutarem  esse  , nos  quidem  , si  viri 
j quinquagenarii  observatum  a nobis  hydrorrhachiae  ex 
1 hydrocephalo  exemplum  rarissimum  (§.  DCCXXXVIII.) 
i forsitan  excipias,  haud  observavimus.  Hydropis  interim 
vel  sponte  soluti , et  exitu  aquarum  per  renes,  mulie- 
bria, intestina,  umbilicum,  per  vomilum,  ptyalismum, 
per  haemorrhoides  , menstrua  insecuta  , per  arthriti- 
dem , sanati  exempla  non  desunt.  Raro  satis,  sed  ta- 
men aliquando,  suborta  partis  tumidae  laesione,  adu- 
stione, — rarius  per  bullas  et  vesicas  cutaneas  , aqua 
plenas  atque  diruptas,  — rarissime  per  cutis  poros 
largiter  adapertos,  sub  amplo  aquarum  effluxu  sanatus 
fuit.  Saepius  his  fontibus  , sub  spe  fallaci  adapertis  , 
erysipelas  aut  lethalis  gangraena  superaccessit. 

§.  DCCLI.  Prognosis  hydro cephali. 

Cellulosi  hydropis  (§.  DCCXXXVI.),  sicut  hydroce~ 
phali  (§.  DCCXXXVI1.)  prognosin , ipsi  horum  mor- 

borum,  descriptioni  jam  intertexuimus.  Ad  hanc  ulti- 
mam quod  pertinet,  num  vel  unus,  de  cujus  hydrope 
ad  cerebrum  acuto  revera  constiterit,  ab  eodem,  nisi 
casu  quasi  fortuito  in  aliam  partem  conjecto  , aut  in 
alium  morbum  converso,  convaluerit,  — etsi  viri  graves 
de  hoc  sibi  suaviter  blanditi  sint,  absque  ulla  in  istos 
"injuria,  quae  in  nos  ipsos  non  recaderet,  dubitare  li- 
cebit. Quousque  nomen  hydropis  necdum  meretur,  sed 
breve  post  tempus  meritura  est  , acuta  cerebri  irrita- 
tio, inflammatio;  si  modo,  in  quo  nodus  haeret,  recta 
ejus  diagnosis  non  desit,  non  omnem  curationis  spem 
ab  illa  respui , concedimus ; quamprimum  vero  tantum 
aquae  in  ventriculis  cerebri  , ut  certa  quidquam  per 
signa  se  prodat,  collectum  est:  sub  tam  pigra  seri  his 
e locis  resorptione,  de  sanatione  morbi  conclamatum 
esse  putamus.  Sola  cadaveris  sectio  controversiam  hic 
omnem  dirimere  , — qui  vero  abhinc  incolumis  re- 
diisse  refertur:  illum  tum  hoc  a morbo  , tum  a con- 
simili , evasisse  , aequo  jure  defendi  potest.  Quod  si 
eadem  alios  circa  morbos  dici  posse  , objeceris  ; de 
quibusdam  quidem,  quod  minime  hucusque  celavimus, 
dolenter  id  concedimus;  nullum  tamen  qui  nostram 
aeque  dubitationem  _,  ac  ille  , sibi  vindicet  _,  existere  , 
non  obiter  persuasi  sumus.  Nemo  saltem  eorum,  quos 
hoc  a morbo  restitutos  dicunt,  tardius,  vel  primo  sta- 
dio, vel,  ad  maximum,  secundo  necdum  absoluto,  sa- 
nitatem obtinuisse,  — tempore  scilicet,  quo  diagnosis 
illius  probabilitatem  quidem  aliquam,  certitudinem  vero 
non  habet,  asseritur.  Quidquid  sit,  nec  enim  artis  nos 
gloriae  quid  detrahere  contendimus;  gravissimum  sal- 
tem inter  omnes  morbum  esse  hydrocephalum  acutum , 
retinendum  est.  Ille  vero,  quem  chronicum  vocamus, 
cerebri  hydrops  , ubi  certum  quondam  ac  satis  evi- 
dentem ad  gradum  provectus  est , lentiorem  quidem 
incessum,  sed  non  minus  infamia  lethi  futuri  indicia u 
offert.  Vagi  interim  hujus  morbi  non  lethalis,  rarissi- 
ma certe,  exempla  (§.  DCCXXXVI1.)  retulimus;  atque 
de  hydrocephali  in  kydrot rhachiam  transitu,  non  sine: 
omni  exceptione  funesto  , mentionem  sine  mora  in ji-A-i 
ciemus.  Infantes  hydrocephalo  cum  dehiscentibus  su- 
turis laborantes,  haud  diu_,  id  est_,  raro  ultra  tres  qua--: 
tuorve  annos,  esse  victuros,  — eos  vero,  e contrario, i> 

quorum  suturae  clausae  sunt,  ad  maturitatem  usque, 
licet  raro  ultra  aetatem  provectam , subsistere  , non 
exiguae  vir  experientiae  edixit.  Veremur  interim,  ne 
plures  ex  illis , quorum  suturae  ad  cranium  hydropi- 
cum mature  coaluerint,  incognita  morbi  indole  exstin- 
cti , hydrocephali  funeribus  non  fuerint  adscripti.  Pio- 
bustorum  infantum  morbus  , plerumque  illo , qui  de- 
biles prehendit,  citius  lethalis  est. 

§,  DCCL11.  Prognosis  hydrorrhachiae. 


Hydrorrhachiae  prognosis , cum  exposita  vix  hydro- 
cephali prognosi  conspirans,  ex  illis,  quae  sub  morbi 
illius  descriptione  diximus  ( §.  DCCXXXVIII.  ) , de- 
ducenda est.  Hydrorrhachiam , quam  incolumem , quod 
3 nempe  in  ea  vertebrae  non  dehiscant,  vocavimus,  non 
{ubique  prorsus  lethalem  esse,  exemplis,  etsi  paucis, 
tum  eorum  , qui  hoc  morbo,  probabili  saltem  ratione 
j subsistente,  ab  extremitatum  inferiorum  paralysi  re- 
J stituti  sunt,  tum  aliorum,  quos  vago  cerebri  hydrope 
detentos  conversione  mali  in  minoris  subsellii  hydro- 
pem, salvatos  fuisse  citavimus,  admoniti,  supponi- 
mus. Quamvis  autem  hydrorrhachia  dehiscens , majo- 
s rem  , et  ossibus  ipsis  communem,  morbi  causam,  vel 
1]  effectum  indicet;  exempla  tamen  sanationis,  etsi  certe 
j rarissima  , jam  supra  quaedam  adduximus:  atque  me- 
i retur  utique  summi  quondam  archiatri  pontificii,  de 
uno  ex  illis,  testimonium  hic  integrum  referri  , di- 
centis: « Puer  quadrimulus,  propter  magnam  occi- 
pitis ex  scalarum  ruina  contusionem , hydrocephalo 
laborabat.  Huic  vero  post  mensem  forte  fortuna  in 
coccyge  elevatus  fuerat  tumor  , qui  dolore  ac  fluctua- 
tione chirurgum  coegit  ad  paracentesin;  qua  peracta, 
et  illinc  multa  noctu  diuque  post  octiduum  egrediente 
lympha,  caput  paulatim  detumuit;  sed  quod  nobis 
praesentibus  visu  mirabilius  accidit,  illud  fuit,  ut, 
cum  chirurgus  superstitem  in  occipite  hydropem  ma- 
nus vola  paulo  fortius  comprimeret,  statim  ex  aperto 
in  coccyge  foramine  ichor  prodiret.  « Sanati  vero 
hujus  pueri  exemplo,  similem  Viennensis  quondam 
chirurgi  historiam  hic  non  addimus.  Cum  vero  unius 
mensis  spatio  hydrops  ille  cranii  el  subnatus  , et  in 
columnae  vertebralis  hydropem  conversus  fuerit;  acu~ 

la/n  magis,  quam  chronicam  illius  indolem  fuisse  con- 
stat. Num  autem  hydrocephalus  meningeus  potius,  ut 
suspicamur , quam  encephalodes  , — num  subsecuta 
hunc  hydrorrhachia  cellulosa  magis  , quam  vaginalis 
fuerit,  determinare  hic  non  possumus.  Sed  manifeste 
adeo  chronici , et  a nativitate,  ad  vigesimum  octavum 
aetatis  annum  extensi  mali  historiam  refert  Batavus , 
summi  , dum  viveret  , nominis  chirurgus  : quae  sci- 
licet provecta  jam  hydrorrhachia,  cum  aeger  in  mor- 
tis periculo  versaretur,  omni  humore  inopinanter  re- 
sorpto , collapsis  et  corrugatis  membranis  cicatricem 
formantibus  , firmam  quidem,  sed  foedam,  mammae 
scirrhosae  instar  , costis  adnatam  , sanata  fuit. 

Nec  tamen  ideo,  ut  morbi,  de  quo  agimus,  aut 
ejus,  cum  chirurgicis  auxiliis  pertractati,  reticeamus 
pericula,  haec  dicta  sint!  nec  etenim  protractae  ulte- 
rius vitae  exempla  perpauca,  prognosin  , quae  non 
adeo  ex  rarissime  contingentibus,  quam  plurimorum 
ex  fato  derivanda  est,  funestam  immutare  valent.  Quo 
magis  columnae  vertebralis  tumor  aquosus  a cranio 
distat;  eo  lentius  interitum  minari  videtur. 

g.  DCCLIII.  Prognosis  hydro  thoracis. 

Praeter  ea,  quae  sub  hydrothoracis  consideratione, 
de  periculis  hujus  morbi  atrocis  jam  fusius  exposui- 
mus  ( §§.  DCCXXXIX,  DCCXLIh);  sequentia  , pro- 
gnosis in  illo  praecipua  momenta  constituunt.  De  vi- 
scere vitali,  variis  modis  oppresso  , atque  hinc  de 
morbo  discrimine  plenissimo , et  ex  quo  modo  pauci 
salvantur , lnc  agitur.  Rarius  quoque  huic  ipsi  , ob 
diagnosis  majorem  incertitudinem , priusquam  radices 
suas  profundius  defixerit,  satis  prompte  occurri  datum 
est.  Plurimae  quoque  causae,  quae  hunc  hydropem 
inducunt,  ut  sunt  vitia  organica,  viribus  humanis, 
queis  abigi  tollique  possint,  longe  superiores  sunt.  Is 
Praeterea  effusi  in  thoracis  cava  humoris  iniqui,  dif- 
ficilior, quam  ex  abdominis  cavo,  vel  ex  telae  cei- - 1 
lulosae  spatiolis,  resorptio  nobis  visa  est. 

Pulmones  quidem,  a sero  in  suis  interstitiis  adcu-‘fi 
mulato,  facilius,  quam  si  humor  in  pectoris  cavuraiD 
effusus  haereret,  liberari:  docuit  copiae  majoris  spu--j 
torum>  serosorum,  post  praevia  hydrothoracis  sympto--: 

mata . summa  utilitas ; atque  tam  ex  eo , quod  hicce 
hydrops  saepe  has  per  vias  judicatur,  quam  quod  , 
ruptis  repagulis,  in  pectoris  hydropem  independen- 
tcm  frequentius  ille  transeat,  et  quod  per  alvum,  uri- 
nas , sudores,  eliminetur  facilius,  rarior  idem  in  ca- 
daveribus conspectui  se  offert.  Quamvis  autem  divus 
senex  » hydropes  ex  aculis  morbis  obortos,  quod 
nempe  a febre  non  liberent,  dolorisque  pleni  sint, 
omnes  malos  esse  « declaraverit;  — quamvis  nos  ipsi 
hujus  veritatem  persaepe  edocti  fuerimus  sententiae  ; 
ac  demum  quamvis  effusum  a morbis  pectoris  inflam- 
matoriis serum  plerumque  aut  cum  multa  lymphae  , 
in  floccos  coactae,  ac  partibus  contiguis  adhaerentis 
materia  commistum  sit;  a matura  tamen  satis  pecto- 
ris paracentesi , haec  morbi  , alias  tam  lethalis  , pe- 
; ricula  posse  imminui  , non  est  cur  non  speremus. 

I Hydrothorax , quem  transpiratio , quem  vitia  cutanea 
i suppressa  recenter  produxerunt,  nisi  a restitutis  , per 
artis  subsidia,  cutis  aut  sanae  aut  morbosae  functio- 
nibus, morbus  , quod  sat  saepe  vidimus,  jam  cedat; 
i ab  eodem  chirurgico  auxilio,  nisi  nimis,  ut  solet, 
i dilato  , non  minus  levamen  exspectat.  Brachium  hoc 
in  morbo  a stupore  correptum  , aut  manus  ab  oede- 
mate obsessa  , sputa  denique  cruenta , subcruenta  , 
absque  levamine  rejecta  , summa  certa  rerum  discri- 
mina indicant.  Accedens  pedum  sub  hoc  morbo  tu- 
mor aquosus,  aegris  frequenter  solatio,  — discedens 
vero  ex  istis,  aucta  mox  dyspnoea,  pestiferus  est. 
Ube  rior  hydrothoracis  recidivi , atque  citius  tunc  le- 
thalis, quam  alterius  hydropis,  proventus  est. 

Mediastini  anterioris  hydrops , modo  certa  satis  sit 
ejusdem  diagnosis,  si  aliis  resistat,  suppurationis  hac 
i in  parte  exemplo,  a chirurgicis  auxiliis  levamen  ex- 
spectat. 

Hyclropericardiae , cum  aliis  hydrothoracis  specie- 
;||kus  junctae,  feliciter  sanatae,  in  ipso  clinico  Instituto, 
exempla  aliqua  habuimus;  pars  vero  illius  longe  ma- 
mma citius  lethalis  fuit. 

§.  DGCLIV.  Prognosis  ascitae. 

Descriptio  ascitae  , specierum  ejus  diversarum 
( §.  DCCXLIII.  ),  et  causarum,  quae  illum  produ- 

eunt,  consideratio  ( §.  DCCXLIX.  ) , prognosis  circa 
iiunc  morbum  fundamenta  constituunt.  Ascites  abdo- 
minalis , etsi  saepissime  lethalis,  ac  simul  communior, 
facilioris  tamen  sanationis  est,  quam  cysticus , saccatus , 
hydutideus , peritonaealis , qui  nullam  plerumque  ad- 
mittunt. Aetas  infantilis  senilis,  vires  exhaustae, 
febris  lenta,  calor  urens,  ardentes  siti  fauces  et  aspe- 
rae , cutis  arida,  macies,  inprimis  brachiorum,  con- 
tinuo aucta;  maculae  ad  cutem  lividae  , tumor  ma- 
nuum , dyspnoea,  tussis  pertinax;  urinae  pauciores  , 
foetentes,  profunde  tinctae,  sedimento  crasso  instru- 
ctae; narium  stillicidia,  haemorrhagiae  per  uterum, 
anum  , atro  hunc  morbum  carbone  notant. 

Diarrhoea  , sopor,  tacita  deliria  , animi  defectio, 
dolor  colicus,  vomitus,  singultus  , meteorisnnis  , fri- 
gus extremitatum,  pulsus  minimi,  intermittentes,  fu- 
nestum rerum  exitum  vel  proxime  instare  significant. 
Plura,  vel  sub  hac  morbi  conditione,  vel  etiam  dum 
meliora  sperantur,  mortis  in  ascite  subitaneae  exempla 
obveniunt;  ac  ipsa  adeo,  quod  supra  jam  innuimus, 
subitanea  aquarum  sua  sponte  depletio,  instantis  interitus 
subinde  praenuncia  est.  Non  desunt  tamen  salutis,  vel 
sub  pessimis  auguriis  hoc  in  morbo  celeriter,  quin  arti 
hoc  debeatur,  restitutae  exempla.  Quem  viscerum,  in- 
primis hepatis  cum  ictero,  pancreatis  obstructio  pertinax, 
aut  scirrhus  inducunt,  ascites,  prae  aliis  funestus  est. 
Asciten  etiam  ex  tabe,  scorbuto  gravioie,  vix  non  per- 
petuo lethalem  observavimus.  Si,  absque  obstructioni- 
bus, a sanguinis  jactura  non  summa,  vel  a febre  aut 
intermittente,  aut  continua,  vires  non  prorsus  exhau- 
riente, ortum  ducat  morbus;  aut  ubi,  sub  habitu  i ii 
corporis  minus  infirmo,  suppressa  pridem  menstrua,, 
haemorrhoides  eundem  provocarunt;  spes  exitus  felicis  i i 
Kon  penitus  abjicienda  est.  Gravidarum  ascites,  nonni 
tamen  omnis,  a partu  absoluto,  frequenter  vel  sponte;  I 
dispatet.  Communior  ascitae  per  urinas  copiosas  so--i; 
lutio  est.  Vix  tamen  istam,  quin  cutis  pristinam  simuli 
siccitatem  deponat,  atque  molliter  humescat,  spera- - fa 
bimus.  Quosdam  aut  vomitus  aquosus  et  abundans, 
aut  fluxus  alvi  serosus  ( quibus  facile  dirupta  in  ven--n 
triculo,  intestino,  cystis,  ansam  quandoque  dedisse  p o- - ; ; 
test ) salvasse  visi  sunt.  Aquarum  ex  cavo  abdominis » i 

per  umbilicum  evacuatarum  exempla , tum  felicia , 
tum  infausta , non  sunt  rarissima.  Ex  aquae  per  ab- 
dominis paracentesin  eductae  habitu,  prognosis  mo- 
itnenta  quidem  aliqua  , vix  tamen  firmiora,  deduci 
queunt.  Multos  sane,  dum  aquae  aut  clarae,  aut 
ci trini  coloris  essent,  nec  minime  foeterent  , nihilo- 
minus morte  abreptos  vidimus.  Pejoris  interim  signi- 
ificationis , aquae  spissiores,  glutinosae,  albuminosae, 
•bruneae , vel  multo  sanguine  tinctae , vel  graviter 
Mentes,  esse  solent}  utrarum  sit,  non  tamen  unicum 
paracentesis  abdominis  quinquies  cum  exitu  aquarum 
cruentarum,  puriformium  , feliciter  repetitae  conser- 
vatum in  medico  Parisiensium  diario  exemplum. 

Qui  aquas,  lymphaticos,  gelatinosos  humores,  aut 
pluribus  in  cellulis  , vesiculis  , aut  uno  et  capaciore 
n antro,  stagnantes  fovent,  sacci  plerumque  cras- 
siores , saepe  vix  non  cartilaginei,  inelastici,  vasis 
ymphaticis,  atque  remediorum  aditu  vix  non  omni 
destituti:  illi,  quamvis  mitiora  suo  in  principio  sympto- 
mata inducant , medico  nihilominus  imperio  subtracti 
iiunt.  Nec  chirurgia,  quae  cystides  minores  aliquando 
'eliciter  vel  exstirpat,  vel  injectionum  irritantium,  se- 
acei  ope,  inflammat,  suppuratas  coadunat;  patentes 
icet  manui  saccos  grandiores,  in  plura  saepe  locula- 
menta divisos,  superficie  impuros,  ubi  cultri  ope  hos, 
Kum  peritonaeo  forsitan  concretos  , aperit  ; eosdem 
iiut  depurare,  — aut,  ne  denuo  ab  aquis  , aut  aliis 
lumoribus  repleantur , praemunire  potest.  Si  quem 
lia  hydropem  saccatum  , quo  loco  cum  integumentis 
tibdominis  non  cohaeret  , perfodiat;  aquarum  ex  hoc 
acco  in  cavum  abdominis  effluxum,  saepe  lethalem, 
jromoveat,  necesse  est.  Si  cum  vicinis  partibus  saccus 
implior  concretus  est;  huic,  ab  aquis  liberato,  haec 
aipsa  concretio , ne  se  contrahere,  et  coalescere  queat, 

i>bstaculo  est. 

Hydatides , si  forte  uno  loco  dispositae  fuerint  vesicu* 
ae,  cultro  quandoque  obediunt.  Sic,  celebris  scriptoris 
4ngli  testimonio,  e latere  dextero  , paulo  infra  costas 
purias  mulieris,  aperto,  cum  aqua  multa  et  limpida  , 
m |uingentae  hydatides  ejusmodi  pariter  aqua  turgidae, 
uoruperunt.  Similem  huic  casum  insignis  quondam 
Galliae  medicus  descripsit.  « In  universum  vero,  ut 

•viri  magni  verbis  utamur,  ubi  vel  ex  hydatidibus,  vel 
cum  hydatidibus  hydrops  est,  modo  multae  sint,  aut 
magnae,  frustra  abdomen  perforatur.  Nam  praeterquam 
quod,  quae  jam  dissilierunt , pergere  possunt  humorem 
effundere  ; aperta  una  vesica  , reliquas  non  evacuat, 
quanquam  cohaereant  , racemorum  uvae  in  morem  ; 
non  modo  si  ahae  ab  aliis  disjunctae  sint.  » 

Paracentesis  sub  hydrope  peritonaei  chronico  insti- - 
tuta,  — quod  nec  ars  medica  praestitit , paucos  certet 
aegros  sanavit;  quidquod  contenta  in  illo  materia  prom— i 
ptissime  in  multis  repullulaverit.  Est  tamen,  dum  me-  : 
liora  negantur,  aliquid,  obtentum  saepe  ex  illa  vitae? 
protractae  beneficium , ac  suffocaturae  alias  oppres-; 
sionis,  temporaria  licet,  imminutio.  Fractis  interimi 
jam  nimis  viribus  , tantam  amplius  humorum  jacturam  : 
aegri  vix  perferunt.  Stupendum  peritonaei  hydropem, 
oxymellis  ope  colchici , a viro  quondam  celebri  sana-- 
tum  fuisse,  non  minus  nobis  stupendum  videtur. 

§.  DCCLV.  Prognosis  hydromelrae. 

Minoris  aliquando  ponderis  hydrometra  est,  dum; 
os  uteri,  ad  serosas  secretiones  excitati,  vel  a spasmcqh 
constrictum , vel  sanguinis  a grumo  , a placentae  : 
portione  obsessum  , non  multos  post  dies  , vel  restidi 
tuta  nervorum  quiete,  vel  lymphae  coagulo  solutoij/, 
remoto,  adaperitur,  ac  humor  aliquamdiu  retentus  dis 
proprio  non  minus  a pondere,  quam  a visceris,  modoid 
parum  extensi,  oppleti , contractione,  satis  facile  exdol 
pelli  potest.  Tenacior  vero  interdum  ac  subsolidescen i 
materia,  orificium  cervicemque  uteri  longiorem  iiiijl 
moram  impervia  reddit,  et  collectos  hoc  in  viscem® 
humores,  donec  vis  major  in  illam  insurgat,  eamqui  sii 
dividat,  expellat,  diutius  incarcerat.  Sic  Arabi  jar.ijt 
medici  conspicui  testimonio,  uxor  ablutoris  pannorum 31 
hydropica,  dum,  conjugis  sui  pannos  ablutura,  coi  jit 
pus  proprium  super  vase  aqua  pleno  inclinaret , deJic 
fecit,  et  in  humum  delapsa,  aquae  croceae  viginjct 
rotulos  per  vulvam  emisit.  Hinc  magnus  Graeciae  mfllliij 
dicus,  « uteri  hydropem  caeteris  sanabiliorem  esse,-, 
quod  nempe  , si  ejus  osculum  a priore  conclusionil 
hiare  coeperit,  humorem  quidem,  si  habeat,  effudi 
dat  > « edixit.  Quod  si  vero  causa  uterum  potentioni 

li t concretio  , tumor  glandulosus,  scirrhosus  , occlu- 
serit; summae  extensionis  capax  est  hoc  viscus:  im- 
imenso  suo  volumine  contigua  sibi  viscera  opprimit  , 
ac  mulierem  vix  non  suffocat.  Ex  uteri  hydrope,  uni- 
versum aliquando  inflatur  , ac  monente  jam  Graeco 
scriptore,  » si  uterus  anasarca  laboret,  plurimum  tota 
imulier  aquam  interentem  patitur.  « Sed  minoris  etiam 
extensionis  cystis  utero  contenta,  si  forsitan  lue,  quod 
illa  interdum  haud  impedit,  conceperit:  tum  foetus 
incremento  ac  evolutioni  non  parum  obest;  tum  primis 
adeo  ab  impraegnatione  mensibus , eundem  domicilio, 
iadhuc  immaturum,  expellit.  Hinc  divus  senex,  » mu- 
dierem,  ex  aquis  in  utero  laborantem,  si  quid  ia 
[‘ventre  habeat,  illud  corrumpere  ac  ejicere,  aquas 
ucum  ipso  foetu  effundi,  ipsam  vero  matrem  plerum- 
. que  mori,  « edixit. 

Cum  igitur  aquarum  spuriarum  communior  prae- 

Ignanlibus  collectio,  mulieres  vix  aliter  , quam  vano 
partus  praematuri  , aut  magis  laboriosi  timore  adfi- 
ciat;  de  illa  certe,  quae  tardius  succedit,  ac  satis 
moderata  est,  ne  viscus  illud  proliferum  nimis  exten- 

Idendo  , ejusdem  tonum  infringat,  ac  ad  futura  san- 
guinis a partu  profluvia  praeparet,  timendum  nil  erit. 
Aliter  vero  de  hydrornetra,  quae  vel  primis  jam  prae- 
. gnationis  mensibus  contingit;  vel,  tardior  licet,  modum 
tamen  excedit , sentiendum  est : atque  primam  ex 
istis  , nimis  saepe,  sub  vago  abortus  nomine  ad  me- 
dicorum intelligentiam  pervenire,  ac  majorem  hinc 
obstetricantium  attentionem  sibi  promereri,  arbitramur» 
Ex  variis  hydrometrae  historiis,  quam  facile  recidivus 
fiat  hic  morbus,  elucet.  Cum  vero  haec  adfectio  fluxus 
menstrui  abnormis  aliquando  aut  socia,  aut  effectus 

Isit  ; ac  steriles  hucusque  mulieres  post  eandem,  satis 
moderatam,  conceperint,  et,  ubi  peperissent,  monente 
jam  Hippocrate , sanae  evaserint;  hydrornetra  in 
illis  subinde  actionem  uteri,  nimis  torpidam,  excitasse; 
r in  aliis  autem  , ob  nimiam  uterinae  compagis  infra- 
ctionem, eandem  potius  delevisse,  ac  sterilitatis  ra- 
t tiones  auxisse  videtur. 

§.  DCCLVI.  Prognosis  hydropis  tubarum , ovarii 

et  ligamentorum . 

Cum,  illis,  quae  de  hydrope  tubarum  , ac  ligamen» 

ij, 

torum  uteri  jam  diximus  (§§.  DCCXLV.  DCCXLVII.), 
modo  pauca,  quae  circa  prognosin  huc  pertineat, 
addenda  habeamus  ; ea  ipsa  sub  hydropis  ovarii 
praedictionibus  hic  complectimur. 

Non  quaevis  hydropica  ovariorum  tubarumque  ex- 
tensio, quin  menstrua  secretio  continuaverit,  vel  adeo, 
quin  mulier  conceperit,  impedivit.  Cum  vero  sub  ma- 
jore illorum  viscerum,  vel  et  ligamentorum,  tumore, 
positionem  uterus  obliquam,  ut  monuimus,  assumat; 
vel  hic  ipse,  in  longum  distractus,  aequaliter  extendi 
dilatari  non  queat;  praeter  magna  debitae  foetus  evo- 
lutioni opposita  obstacula , partus  aut  immaturus,  aut 
admodum  difficilis  exspectandus  est.  Cum  quoque 
hydrops  ovarii  vel  tubae,  haud  raro  occultae  atque 
chronicae  his  in  partibus  inflammationis  effectus  est  ; 
humores  sub  ista  secreti , indolem  aliquando  suspe- 
ctam, irritantem  assumere,  atque  varias  sacci  has 
continentis  adfectiones , ipsamque  aliquando  gangraer 
nam,  provocare  debebunt.  Nec,  si,  loco  aquae  cla- 
rioris ac  limpidae,  lymphatica  potius  materia  amplis- 
simos hos  in  saccos  copiosa  aberraverit,  mulieris  hoc 
nutritionem  intactam  esse  sinit;  sed,  quod  pluries  ex- 
perti sumus,  maciem  illis  ac  virium  jacturam  maxime 
conspicuam  inducit.  Quamvis  vero  feminae , ovarii 
aut  tubae  hydrope  correptae,  multos  saepe  per  annos 
cum  tanto  tumore  sat  libere  incedant  ; et  quamvis 
virginis  exemplum  exstet,  quae  trigesimo  aetatis  suae 
anno  ab  ovarii  hydrope  correpta,  cum  eodem  tamen, 
licet  omne  abdomen  implevisset  , ad  annum  octoge- 
simum octavum  pervenit ; est  tamen , ubi  illae  sub 
eodem,  postremo  inprimis  tempore,  prae  viscerum  com- 
pressione, ac  musculorum  abdominalium,  plerumque 
summum  ad  gradum  extenuatorum  , extensione  , vel 
etiam  ex  nervorum  cruralium  compressione  , nec 
erectae  amplius  incedere,  nec  nisi  genubus  innixae, 
et  corpore  antrorsum  inclinato , vel  somnum  capere 
vel  animam  ducere  queant.  Neque  vanus  est  timor  , 
ne  extensum  nimis  ab  aquis  ovarium  , quod  de  tuba 
etiam  hydropica  valebit,  sub  cachinno,  sub  vomitu, 
sub  nixu  quovis  alio,  vel  omne,  vel  aliquas  modo 
ad  cellulas,  abdominis  in  cavum  rumpatur,  atque 
praeter  reliquum  forsitan  in  se  ipso  hydropem  , insa- 

nabilem  asciten  producat.  Saepius  interim  callosa  sacci 
crassities  haec  pericula  a muliere  avertit.  Etsi  vero 
cruris,  adfecto  inprimis  in  latere,  oedema,  tardius 
hic  accedere  soleat;  sub  finem  tamen,  nisi  prius  jam 
animo  linguat  aegra,  crus  utrumque  a compressione 
vasorum  intumescit  , et  aliarum  hydrops  partium  in- 
felix subsequitur.  Sictit  uteri,  — ita  quoque  ovarii, 
tubarumque  hydrops  , vicinam  comprimendo  vesicam 
vel  urethram,  urinae  aut  retentionem,  aut  inconti- 
nentiam , aliquando  excitabit. 

§.  DCCLVII.  Hydropis  cura  generalis . — Indicatio  /„ 

— Indicatio  II.  — Indicatio  III.  — Sanatio  spon- 
tanea. - — Cura  hydropis  asthenici.  — Limitatio  robo- 
rantium,— Juncta  diuretica. — Amara.  — Martialia . 

— Nervina.  — Mercurialia.  — Balnea  tepida.  — 
Emetica.  — Frigida.  — An  potus  concedendus?  — 
V esicantia.  — Hydropis  ex  asthenia  indirecta  cura . 

Cura  hydropis  energici.  — Evacuatio  aquarum . 

— Evacuatio  aqu.  per  interna  remedia.  — - Alvum 
evacuantia.  — Diuretica.  — D.  mitiora.  — D.  Po- 
tent 10  ra.  — Cura  convalescendum. 

Quanta  non , ut  quam  parum  nos  scire  noscamus 
scienda  sunt!  immensa  de  hydrope  doctrina,  sed  spi- 
cis, quam  frugibus,  uberior  seges  est.  Indomabilis  tamen 
morbi  apud  multos  naturae  id  magis,  quam  arti,  ad- 
scribes  ; nec  tanta  hic,  felicia  nempe  uno  alterove  in 
casUj  paucis  autem  aliis  profutura,  remedia  laudari,  - — 
cum  nullibi  plurima,  nisi  pauca  modo  prosint,  vendi- 
tari consuescant , mireris  ! 

Quod  si  ulla  hoc  in  morbo  pertractando  praecepta , 
certa  se  utilitate  commendent  ; in  eo  haec,  primo  , 
ut  scilicet  vel  causas  , quae  viam  hydropi  pandunt , 
avertamus,  — vel  ut  morbos  magis,  qui  istum  genera- 
runt , quam  ipsam  aquarum  collectionem  , dispellere 
conemur,  quaerenda  sunt. 

Cum  vero  ipsi  morborum  aliorum  effectus,  proprios 
quoque  in  aliis  , et  quos  ipsimet  progenerant  , foetus 
agnoscant;  aquarum  inique  secretarum  , — nisi  morbo 
principali  sanato,  hae  ipsae  quoque  aufugiant,  prom- 
pta satis  eliminatio,  secundam  in  hydrope  dispellendo 
indicationem  constituit. 

Cum  etiam  nova,  aquis  jam  feliciter  abactis,  subsi- 
stente nempe  diu  ab  istis  vasorum  secernentium  in 
idem  hoc  vitium  proclivitate  , serosi  laticis  collectio 
contingat;  perpetuo  et  ad  causas,  et  ad  effectus  hujus 
morbi  sub  respectu  , ea,  tertio , quae  occasionem  isto- 
rum praescindant,  demum  ordinanda  sunt. 

Ad  primum  quod  attinet  , sunt  hydropis  species  , 
quae,  sponte  cessante  earum  causa,  cum  tempore  vel 
sponte  quoque  ipsae  dispareant  : hydrometrae  gravi- 
darum post  partum  absolutum , vel  et  oedematis  pe- 
dum post  febrem  intermittentem,  etiam  sine  artis  au- 
xilio fugatam,  disparentium  exemplo.  Ipsum  adeo  hoc 
pedum  oedema,  forsitan  a febre  periodica  praeposte- 
re suppressa  exortum  , modo  paucis  paroxysmis  cum 
plurimo  sudore  vel  suapte  absoluta,  interdum  absque 
alio  , quam  debitae  diaetae  subsidio  profligatur.  Sunt 
etiam  hydropes,  qui  sola,  sed  prompta  salis,  domicilii 
frigidioris,  uliginosi  , vel  coeli  humidioris,  cum  habita- 
culo elevatiore,  vel  cum  atmosphaera  puriore,  calida 
et  sicca , permutatione  evanuerint. 

Saepius  tamen  causae  aliae  hydropis  efficacem  artis 
assistendam  sibi  exigunt;  et  cum,  primo , pars  hujus 
morbi  vel  maxima  debilitatis  majoris  effectus  sit 
DCCXLYIll.) ; in  hanc,  praesentem  , potissimum 
cum  debito  ad  indolem  et  gradum  illius  respectu  , 
agendum  est.  Victus  nutriens  facileque  subigendus  , 
carnes  succulentae,  satis  maturae,  assatae,  ova  sorbi- 
lia ; ex  vegetabilibus  vero,  radices  dauci  carotae,  ci- 
chorei, scorzonerae,  turiones  asparagi,  lupuli,  napus, 
aut  rapa,  herba  cichorei,  endiviae  carnium  cum  ju- 
sculo coctae  , vini  generosi,  e.  c.  rhenani,  vel  similis, 
secretioni  renali  faventis,  portio  moderata;  tranquilli- 
tas mentis  , amica  , spem  salutis  erigentia  consortia  , 
corporis  pro  virium  tumorisque  ratione  exercitatio,  na- 
vigatio , inprimis  maritima  , frictiones , matutinas  ad 
horas  cum  pannis  laneis,  fumo  aromatico  imbutis  in- 
stitutae ; remedia,  volatilibus  parca  manu  adjunctis, 
amara,  aliquando  mercurialia  , ac  tandem  martialia: 
potissime  huc  spectant.  Frictiones,  quas,  cum  oleo  in- 
stitutas, prae  caeleris  laudarunt,  inutiles  observavimus. 
Hydrops,  cui  fortiora  excitantia,  ut  abusus  spirituoso- 
rum  et  alia  occasionem  porrexerunt , stimulos,  qui- 

bus  nimis  jam  adsuetum  est  corpus  majores  sibi 
expetit. 

Inter  plurima  remedia,  quae  vires  amissas  potentius 
restituunt  , cortex  peravianus  certe  eminet  ; nullibi 
tamen,  quam  in  hydrope  asthenico  , quem  febris  pe- 
riodica intermittens  induxit,  aequali  efficacia  pollens. 
Eximiae  hujus  Virtutis  cognitionem  Italiae  quondam 
medico  , therapeutices  specialis  ad  fehres  periodicas 
perniciosas  immortali  scriptori  , potissimum  debemus. 
Necdum  tamen  hujus  viri  experientia  ad  nos  usque 
pervenerat;  cum,  quadraginta  abhinc  annis,  Bastadii9 
summam  hujus  remedii  potentiam  jam  experti  simus. 
Sartor  nempe  juvenis  ibidem  sex  jam  a -mensibus,  e£ 
ultra,  febre  quartana  rebelli  laboraverat.  Senior  hanc 
i medicus  , obstructiones  viscerum  hunc  hydropem  ge- 
nerasse supponens,  a multo  jam  tempore  cum  solis 
i resolventibus  et  alvum  evacuantibus,  salinis  remediis 
) eo  cum  effectu,  ut  hydrops  universi  corporis  cellulo- 
f sus  cum  ascite  vel  maximo  insecutus  sit  , pertracta- 
verat. Ad  hunc  aegrum,  sorti  suae  vix  non  relictum, 
accersiti , cum  primo  ejus  medico  _,  pro  nostra  tunc 
juventute, reverenter  circa  illum  conferentes^ corticem,  — * 

I quod  febris  periodica,  hanc  usque  in  diem  subsistens, 
i morbum  produxisset,  proposuimus.  Consilium  hoc  ille, 
l quod  lupum,  ut  dicebat,  stabulo  inclusuri  essemus,  in- 
E dignabundus  rejecit.  Ob  molem  ventris,  viscerum  nu- 
: bis  hoc  in  aegro  conditio  ignota  fuit ; quod  si  tamen 
l subforet  , corticem  non  minus  indicatum  esse  creden- 
; tes,  cum  fiducia  divinum  hoc  remedium  et  quidem  eo 
cum  effectu  arripuimus;  ut  urinis,  huc  usque  parcissi- 
mis ac  turbidis,  lixiviosis,  compressa  vix  febre,  summa 
copia  excretis,  trium  spatio  hebdomadum  , aeger  hic 
ad  perfectam  et  constantem  valetudinem  rediverit. 
Paucos  post  annos,  vir  illustris,  febre  simili  correptus  , 
medici  celebris  , chinae  corticem  praescribentis  consi- 
lium pertinaciter  contempsit  , morbumque  per  octo 
menses  sibi  ipsi  committens  , im  gravissimum  asciten 
cum  magno  crurum  tumore,  conjectus  fuit.  Tunc  no- 
stram opem  exploranti,  ut  eodem_,  quod  prior  medicus 
sub  morbi  principio  contra  febrem  proposuerat  ^ re- 
medio,— nec  alio,  contra  hydropem,  ex  hac  origine  sca- 
turientem, uteretur,  non  sine  arduo  labore  persuasi- 

mus.  Ingente,  sub  hoc.,  urinarum  copia  excreta,  per- 
fecta demum  stabilisque  sanitas  secuta  est.  Magnum 
certe  similium  aegrorum  numerum  deinde,  tum  in 
Italia , tum  in  Germania , simili  ratione,  nuhc  quidem 
satis  cognita,  ab  hydrope  restituimus. 

Fateamur  interim  oportet,  tam  dictum  hydropem  , 
quam  alios,  quos  debilitas  induxit,  a solo  corrobo- 
rantium, ut  vocant,  usu  frequenter  non  modo  non  di- 
spelli, — sed  adeo,  donec  moles  aquarum  vel  quidquam 
imminuta  sit,  evidenter  augeri.  Tanta  nempe  partium, 
a sero  stagnante  infiltratarum,  tensio  saepe  atque  sen- 
sibilitas  est;  ut  actionis  remedii,  quantisper  magis  sti- 
mulantis , toleranHae  hae  sint  impares,  ac  istius  sub 
calcare  mox  rebelles  recalcitrent;  ex  quo  sane  elucet  : 
primam  illam,  quam  supra  posuimus  , in  curando 
hydrope  indicationem  ( quod  non  tam  morbo  princi- 
pali, quam  sequenti  hunc  aquarum  effectui  tribuas)  a 
secunda , quae  aquarum  evacuationi  praeest,  non  sera- 
per  posse  separari. 

Cum  igitur,  vel  in  ipso  hydrope,  post  febrem  pe- 
riodicam insecuto,  corticem  vel  non  prodesse,  vel  non 
tolerari  conspiceremus  ; lenia  huic  diuretica  , tandem 
vero  efficacia:  cremorem  tartari,  rob  sambuci,  primum; 
dein  vero  et  oxymel  sciiliticum , electuarii  sub  forma 
superaddidimus;  et,  quod  a solo  cortice  non  potuimus, 
a composito  hac  ratione  remedio  impetravimus. 

Ob  eandem  etiam  nimiae  sensibili  tatis  rationem  , 
amara  saepe,  ut  centaurium  minus,  trifolium  fibrinum, 
absinthium,  lignum  quassiae,  cum  radice  ono/iidis  spi- 
nosae (non  spernendo,  ut  experti  loquimur,  diuretico 
remedio),  vel  cum  baccis  juniperi  juncta,  ipsum  adeo 
corticem  superare  cernuntur  ; nec  id  certe  semper  cum 
stimulo  majore  hoc  in  morbo  , quod  minor  saepe 
praestat  , obtinemus.  Ejusmodi  scilicet  blandiora  to- 
mca  , in  hydrope  post  morbos  acutos  , post  graves 
liaemon  hagias  secuto  , caeteris  fere  palmam  eripiunt. 
Principis  Germani  uxor  quadragenaria  Mediolani  ex 
gravissima  uteri  haemorrhagia  cum  labore  restituta  , 
multos  in  diaeta  errores  commisit.  Mox  febris  nervosa 
gravior  insecuta  est.  Hoc  etiam  morbo  feliciter  devicto, 
hydrops  cellulosus  et  ascites  in  scenam  prodierunt. 
Sensibilissima , et  simul  impatiens  admodum  aegra  , 

omnem  medicinam  per  plures  hebdomadas  recusans, 
ab  amaris  tandem  ac  a solo  corticis  decocto  , cum 
pauca  scillae  marinae  dosi , restituta  est. 

Saepe  interim  ad  chalybem  gradatim  ascendendum 
est  : quo  in  casu  aut  vinum  martiale  , aut  vitriolum 
martis  egregie  conveniunt.  Hoc  ultimum  nempe  , a 
grano  dimidio  ad  granum  et  ultra,  mane  ac  vespere, 
porrectum,  melioris  diuretici  vices  exserit;  inprimis  si 
apud  homines  magis  sensibiles,  turbis  nervorum  sub- 
jectos, opii  granum  dimidium  atque  corticis  cinnamomi 
grana  aliquot,  eidem  jungantur  remedio. 

Quantum  nempe  systema  nervosum  ad  pervertendas 
augendasque  secretiones  contribuat;  jam  supra  indi- 
cavimus: atque  hinc  volatilia,  calamus  aromaticus, 
angelica,  opiata  nervisque  amica  pharmaca , sub  tali 
rerum  conditione,  diureticis  vel  et  aliis  commista,  non 
parum  opportuna  sunt.  Saepe  illa,  quae  in  aliis,  uri- 
nas potenter  movent ; hoc  vel  illo  in  casu,  quovis  sine 
effectu,  nisi  malo,  per  alvum  ruunt  ; ab  adjecto  vero 
opio  , vel  pulvere  Doveri  cum  radice  columbo  , mo- 
derato alvi  fluxu,  suam  magis  in  renes  actionem  con- 
vertunt. Sic  magnos  ex  foliorum  sex  vel  octo  solani 
nigri  infuso  aquoso  effectus  , celeberrimus , sed  fato 
iniquo  ereptus,  Neapolitanus  medicus  in  hydrope  ob- 
tinuit. 

Mercurialium  in  hydrope  asthenico  usum  , insana 
hypothesis  ad  illos  modo  hujus  generis  morbos,  quo- 
rum ortum  ex  humorum  tenacitate . spissitudine , deri- 
vari illi  placuerat,  restrinxit.  Est  tamen,  ubi  excitans 
et  penetrans  hoc  remedium  egregios  in  illo  hydrope 
effectus  praestiterit.  Paucis  mercurii  dulcis  dosibus 
ascites  cum  universali  anasarca,  sub  copiosissimo  uri- 
nae fluxu,  sanatus  fuit.  Ipsa  hoc  ex  remedio  salivatio, 
similem  hydropem  , ut  Acta  academica  Parisiensia 
retulerunt,  perfecte  dissipavit.  Calomelas  cum  allio  jun- 
ctum, laudes  sibi  conspicuas  promeruit;  et  ne  per  al- 
vum ruat  mercurius,  parca  dosis  opii  eidem  superad- 
dita impediet.  Incedentem  cum  lue  venerea  hydropem, 
mercurius,  potissime  diureticis  commistus,  persanat. 

Sub  tanta  cutis  in  hydrope  siccitate  , ac  inprimis 
ubi  arthritis , exanthemata , impetigines , suum  internis 
partibus  stimulum  intulisse  videntur;  balnea  tepida  vel 

simplicia,  vel  cum  rebus  aromaticis  praeparata,  non 
parum  virtutis  exserunt.  Communissimum  in  Rus  sia 
contra  hydropem  remedium  sunt  balnea,  quibus  cala- 
mus aromaticus,  vel  betulae  quoque  albae  folia,  infusa 
fuerunt.  Lithuaniae  juvenis  asciticus , cui,  ab  instituta 
paracentesi,  aquae  iterum  abdomen  impleverant,  ope 
balnei  tepidi  , ex  ligno  fraxini  excelsae  conciso  , per 
coctionem  parati  , sanatus  fuit.  Similem  hoc  a balneo 
effectum  filia  principis  Poloni  hydropica  experta  est. 
Copiosa  in  thermis  sanati  hydropis  exempla  sunt.  Oe- 
dema pedum  haud  raro  per  vapores  spirituosos  di- 
scussum fuit.  Hinc  antiquis  etiam,  ut  sudores,  plerum- 
que in  hydrope  difficiles,  proficerent,  sicca , ut  vocabant, 
balnea , ex  arena  calefacta,  vel  ex  laconico,  vel  cliba- 
no, in  usu  fuerunt.  Hydropem  ex  podagra  per  frigus 
dispersa  oriundum,  sudores  sponte  succedentes  dissi- 
parunt. Iisdem  rationibus  permotus  , medicus  ille  ce- 
lebris Neapolitanus  , qui  omnem  fere  hydropem  ex 
suppressa  transpiratione,  vel  ex  rheumate  derivat,  re- 
media potissimum  antimonialia , quibus  simul  diuretica 
commiscet,  adhibere  consuevit  ; ac  in  hydrope  i i io 
arthritico,  quem  Ticini  regnasse  diximus,  non  aha  fere 
medendi  ratio,  quam  quae  cutis  poros  adaperiret,  suf- 
fecit. Acetum  ammoniacale  , pulvis  Doveri , interdum 
vero  repetita  vesicantia,  potissime  huc  pertinent.  Flores 
sulphuris  cum  meile  remisti  , vel  alio  modo  ingesti  , 
hydropem  ex  psora  praepostere  suppressa  oriundum , 
hac  demum  impetigine  ad  cutem  redeunte,  haud  raro 
persanarunt. 

Ipsa  emetica  , licet  totius  corporis  succussione , se- 
cretionum opus  permutandi,  resorptionem,  evacuatio- 
nem aquarum  promovendi  potentiam  illis  minime  de- 
trahamus, inprimis  antimonialia , ex  eo,  quod  haec, 
in  cutem  magis  agendo,  transpirationis  opus  secunda- 
verint, utilitatem  subinde  habuisse,  cogitamus.  Fate- 
mur interimi,  nos  in  hydrope  quidquam  provecto,  hoc 
auxilii  violenti , nec  facile  certis  limitibus  circumscri- 
bendi, ad  genus  nunquam  recurrere  ausos  fuisse.  JNec 
eorum  desunt  exempla,  qui,  viscerum  obstructionibus 
detenti,  vel  ad  haemorrhagias  dispositi,  animam,  ipsis 
cum  aquis,  evomuerint. 

Aquae  frigidae  ab  usu,  tum  interno,  tuin  externo, 

jnprimis  ad  fontes  minerales,  hydropem  aliquando 
dispulsum  fuisse,  constat:  et  qui  antiquorum  non 
minus  , quam  recentiorum,  experimenta  eum  frigidae 
aspersione,  lavatione  in  typho  non  ignorat;  majora  ille 
forsitan  , quam  cautior  medicina  docuerit  , beneficia 
ex  illis  exspectabit.  « Si  aestas  est  , inquit  vetustus 
de  medicina  scriptor  Romanus  , in  mari  natare  ( hy- 
dropicos) commodum  est.  » Solo  aquae  frigidae  potu, 
teste  celebri  Galliae  chirurgo,  cum  nec  paracentesis 
abdominis  conduxisset,  urina  plurimum  mota,  et  ascites 
sanatus  fuit.  Hydropem  cellulosum  universalem  quon- 
dam in  Spirensi  civitate  feliciter  abegimus.  Recruduit, 
ex  aegri  culpa,  ut  videbatur,  malum,  quod  iterum 
sanavimus.  Piedeunte  interim  post  sex  menses  ana- 
sarca , aeger,  nostri  pertaesus,  jamque  tumidissimus, 
Argentoratum , ac  famosissimum,  tunc  illinc  degentem 
empiricum  C*.  petiit.  Vix  aegro  conspecto  , sanatio- 
nem ille  certam  promisit.  Descende  , inquiebat,  in 
gelidam , cui  extracti  saturni  libram  commiscueris  ! 
— Balneo  egressus  , aeger  prodigiose  mingere  cepit  ; 
et  unico  hoc  subsidio  ab  aquis  in  totum  liberatus  , 
sanitati  perfectae  restitutus  fuit.  Audax  sane  nobis 
tunc  hujus  viri  consilium  esse  apparuit  ; nec  tamen 
ejus  eventum,  forsitan  arti  (non  adeo  ratiocinio,  quam 
[experientia  , cujuscunque  demum  originis  ea  sit,  pro- 
movendae ) quondam  proficuum,  reticere  hic  volui- 
mus. Nemo  utique  prudens  id  ipsum  sub  summa  jam 
cirium  jactura,  sub  pulsu  debilissimo,  sub  respira- 
ione  difficili  ac  tussi  aspera  , sub  rheumatica  morbi 
ndole , sub  frigore  artuum,  imitare  cogitabit;  sed 
rigidae,  quae  saepe  diuretici  aut  vices  agit , aut  ejus- 
lem  actionem  secundat  , potum,  ardenter  ab  aegris 
:fflagitatum,  ac  ipsam,  modo  vires  quidquam  super- 
tent,  cum  gelida  momentaneam  lavationem,  etsi 
iianc  ultimam  nos  ipsi  in  hydrope  necdum  experti 
imus  , eo  minus  , quod  in  morbo  toties  in  medico» 
ebelli  , tentari  quid  liceat  , vetabimus. 

Atque  sic  ad  quaestionem,  num  potus  hydropicis, 
— num  vero  strenua  a liquidis  abstinentia  , consu- 
enda sint?  partim  jam  respondimus. 

Quamdiu  scilicet  camam  hydropis  principalem  pa- 
> hologi  a sanguinis  in  serosos  humores  resolutione  , 

sine  habito  aci  solida  respecta,  repetierunt;  tamdia 
hypothesi  huic  antiquae  et  ipsum  artis  exercitium  con- 
forme esse , ac  potum  vix  non  omnem  aegris  prohi- 
beri oportuit. 

Nec  omnis  exsiccantem  hanc  methodum  eventus 
fefellit;  sed  complura  sanationis  exempla,  quae  ejus- 
dem asperitatem  quodammodo  excusent  , in  diariis 
medicorum  conservantur.  Pars  interim  eorum,  qui  ex 
atroci  hoc  morbo  convaluerunt,  vel  maxima,  stat  ex 
parte  majoris  versus  aegros  indulgentiae;  nec  etiam, 
si  quis  rationi  magis,  quam  veterum  auctoritati  ob- 
temperet, argumenta  pro  potu  aegris  concedendo  illi 
desunt.  Vix  adeo  nempe  liquida  ingesta  , collectionis 
aquosae,  illis  longe  superioris,  originem  illustrant: 
atque  si  resorptionis  defectui , et  systematis  lymphatici 
pigritiae  hucusque  hydropes  adscripserint  ; majoris 
forsitan  ponderis  opinio  illius  videri  posset  , qui  au- 
ctae inhalantium  ex  atmosphaera  vasorum  ingluviei  , 
seu  inverso  magis  cutis,  transpirationi  potissime  di- 
catae , officio  hos  adscriberet.  Ne  tamen  hypothesin 
cum  hypothesi  trudamus,  quo  contrariae  rationes  sen- 
tentiae pateant:  sufficiet,  urinae  in  hydropicis  indo- 
lem, — majores,  a potu  negato,  lotii  ruborem,  par- 
citatem, acrimoniam,  foetorem , — diureticorum,  nisi 
liquidis  idoneis  suffultorum,  inertiam,  — summam, 
inedias  inter  paludes,  faucium,  narium,  cutis,  alvi, 
partiumque  vix  non  omnium  ariditatem,  aegro- 
rum , qui  po«teaquam  diu  nihil  liquidi  hausissent,  in- 
gentem tamen  aquae  copiam,  non  imminuto  corporis 
sui  pondere,  sub  paracentesi  offerentium  exempla,  ac  i 
demum  pejorem  sitis,  quam  ipsius  morbi  tyrannidem, , n 
ante  oculos  posuisse.  Quare  nostris  hydropicis  potum ijN 
nec  obtrudimus;  nec  etiam,  moderatum,  negamus,  jif 
Sunt  nempe  hujusmodi  inter  aegros,  qui  parum  ad—lj}e 
modum  sitiant;  alii,  qui  potum  ambientes,  ob  abdo*  tiu 
men  vel  pectus  ab  aquis  jam  nimis  repleta  , eidemiiul 
capiendo,  retinendo,  propter  nimiam  oppressionem  ettifo 
angustias  abinde  excitatas,  vix  pares  sunt.  Nec  in— ffie 
grata  palato  decocta,  vel  ptisanas  pro  siti  fallenda,^ 
sed  aquam,  vel  solam,  vel  succo  citri,  aurantiorum,  auttfloi 
cremori  tartari  solubili  atque  saccharo  , ad  gratumrt, 
saporem,  vel,  pro  re  nata,  et  vino  commistam,  paucam 

quidem  copia , sed  , praecipue  dum  diureticis  reme- 
diis utuntur,  frequenter  satis  concedimus.  Nec  aliter 
hodiedum  vel  maximi  nominis  medicos  procedere  vi- 
demus. 

Cum  vero  excitantem  in  hydrope  asthenico  curando 
methodum  hic  exponimus,  nec  externorum  stimulan- 
tium mentio  praetereunda  est.  Cantharides  scilicet  , 
quarum  actio  in  omne  systema,  sed  maxime  in  cu- 
tem, satis  nota  est,  dum  in  textu  hujus  celluloso  hu- 
mores restagnant,  effectum  haud  raro  insignem  satis 
edunt,  ac  morbosam  secretionem  non  modo  arcent, 
invertunt  , sed  et  opus  resorptionis  coadjuvant.  Ne 
tanto  vero  stimulo  , sub  deleta  fere  partium  infiltra- 
tarum  , et  jam  nimis  extensarum  vitali  potentia  abu- 
tamur, atque  facile  timendae  gangraenae  sic  viam 
pandamus,  cavendum  est.  Frequentior  etiam  vesican- 
tibus  locus  est,  ubi  exanthematis,  impetiginis,  aut 
arthritidis  , ex  cute  partibusque  externis  praemature 
aversorum,  stimulus  interiora  lacessere,  ac  secretiones 
serosas  auxisse  , permutasse  , videtur. 

Hydrops  ex  stimulis  majoribus,  vim  vitalem  vix 
non  exhaurientibus,  productus,  fortiora  sibi  utcunque 
excitantia , spirituosa  magis,  aromatica,  volatilia,  cae- 
teris  non  omissis  , exposcit. 

Exempla  hydropis,  non  adeo  ex  virium  vitalium 
defectu,  quam  excitata  per  stimulos  varios  , inprimis 
autem  per  profluvia  sexus,  vel  habitualia , suppressa, 
superabundantia  exorti , et  quidem  ex  nostris  , jam 
adduximus  ( §.  DCCXLVIII.  ).  ipse  vero  jam  Cous 
senex,  hydropicis,  sub  aetatis  flore  constitutis,  aut 
verno  tempore  hoc  a malo  correptis  , aut  spiratione 
difficili  oppressis , venam  aperuit.  Utriusque  etiam 
sexus  homines,  caeterum  robusti,  aetatem,  quadra- 
gesimum fere  quartum  inter  et  quinquagesimum  an- 
num , agentes,  ab  energico  hydrope  , ut  recte  monuit 
Angliae  expertus  medicus,  non  semel  tentantur;  sub 
quo  igitur  rerum  statu  , non  alia  , quam  debilitante  a 
«methodo  auxilium  erit.  Haec  etiam  celeberrimus,  qui 

Iaos  in  cathedra  Viennensi  praecessit,  3’erum  medica- 
tura scriptor  suis  observationibus,  — in  Gallia  vero, 
/|7ir , in  colligendis  nosocomiorum  militarium  aegro- 
tum et  curationum  historiis,  clarus  , abunde  confir- 

marunt.  Puella  quatuordecim  annorum  , ut  legimus  , 
ob  asciten  jam  quater  paracentesin  passa  , fluentibus 
tandem  haemorrhoidibus  perfecte  convaluit. 

Sub  hoc  igitur  aegrorum  statu  , quaecunque  magis 
stimulent,  evitanda ; quae  vero  justum  in  corporis  fun- 
ctionibus aequilibrium  restituant,  adhibenda  sunt.  Hinc 
cibi  nimis  succulenti,  nutrientes , animalis  potissimum 
naturae,  potus  spirituosi,  et  intensioris  effectus  diu- 
retica , fugienda  ; quies  vero , et  corporis  et  animi 
major , lenia  per  alvum  ac  per  renes  simul  subdu- 
centia , cremor  tartari  inprimis  et  nitrum  , venaese- 
ctio  vero,  aut  hirudinum  circa  vulvam  aut  anum 
applicatio,  subinde  etiam  repetita  , ante  omnia  , im- 
peranda sunt.  In  tonico  hydrope,  inquit  celebris  Phi- 
ladelphiae medicus  , saepe  terror  et  jejunia  auxilio 
fuerunt. 

Obsti  uctiones  viscerum , si  hydropem  magis  fecisse, 
quam  modo  comitari  videantur,  — scorbutus , lues  ve - 
nere  a , hydropis  socii  , adpropriatam  sibi  medendi 
methodum,  alibi  exponendam,  desiderant.  Saepe  ni- 
mis medici,  reserandis  per  sic  dicta  resolventia,  alvum- 
que continuo  moventia  remedia,  obstructionibus,  aut 
nunquam,  aut  cum  damno  aegrorum  resolvendis  diutius 
intenti  , quem  sanare  contendunt  , hydropem  , nullis 
amplius  auxiliis  cohibendum,  auxerunt.  Vitia  organica 
nullam  plerumque,  ut  saepius  jam  diximus,  nisi  pal- 
liativam,  medicinam  admittunt. 

Secunda,  quae  aquas  morbose  secretas,  et  collectas 
evacuare  jubet  indicatio  , partim  , ut  monuimus^  jam 
ipsa  morbi  causa  praedictum  ad  modum  sublata,  vel 
saltem  non  facile,  nisi  brevi  solatio,  sine  illa,  absol- 
vitur. In  casu  contrario  , id  ipsum  auxiliis  tum  me- 
dicis, tum  chirurgicis,  praestare  molimur  opus. 

Aquas  igitur  , vel  textu  celluloso , vel  cavis  cor- 
poris stagnantes,  favente  systemate  lymphatico,  ac 
stimuli  organis  secretoriis  , excretoriis  admoti,  actione, 
ars  medica  per  ductus  corporis  excernentes,  atque 
dura  impervia  cutis  spiracula  vix  illas  admittant,  vel 
per  alvum,  vel  per  renes  , vel  utramque  per  viam 
educere  conatur.  Quae  per  vias  urinales  tentatur:  ea 
tutior  plerumque  ac  minus  viribus  infensa  est,  aqua- 
rum eliminatio;  morbi  tamen  sub  principio,  ubi  aegri 

juniores  minusque  irritabiles  sunt, — ubi  nec  obstructio, 
nec  scirrhus  ventrem  occupant,  — ubi  hydrops  ex  pro- 
fluvio quocunque,  diarrhoea,  dysenteria , haemor- 
rhoidibus,  originem  non  sumpsit;  illas  quoque  per  al- 
vum , — non  facile  sine  damno  utrasque  per  vias  , 
expellere  licebit.  Non  interim  reticenda  est  recentior 
Galli  medici,  de  hydrope  in  V en  deae  locis  paludosis 
endemico,  observatio:  ut  quae  hydragogis  magis  re- 
mediis favet;  diuretica  vero,  ipsumque  adeo  potum  , 
vix  non  excludit. 

Cum  igitur  dubiam  satis  intestinorum  per  viam  aquas 
egerere  contendimus:  non  facile  mitiora  id  remedia 
praestabunt;  sed  fortiora  quidquam  ex  radice  jalap- 
pae,  cum  foliis  sennae,  aut  cum  calomela, — vel,  quod 
saepe  nobis  conduxit,  ex  eadem  radice,  cum  sale 
medio  et  oxymelle  scillitico , mollioris  electuarii  sub 
d forma  , exhibita,  — saepe  vero  draslica  ex  gummi 
gutta,  elaterio,  scammonio,  bis  terve  per  hebdoma- 
dam praescripta,  requirentur.  Raro  tamen,  si  unquam, 
hydragoga , ut  vocant , praescribendi  occasio  pruden- 
tibus se  offert. 

Haec  artis  tutioris  praecepta  , forsitan  , ut  medicus 
unum  alterumve  ex  multis  hydropicis  , quem  audax 
agyrta  sanasset,  valetudini  non  restituat,  — sed  ut 
plurimos  eorum  , quos  iste,  inflammatis  , sphacelatis 
intestinis,  mactasset  , illibatos  patriae  conservet,  ef- 
ficient. 

Etsi  verum  sit  , hydropem  per  renes  frequentius, 
quam  omnes  caeteras  per  vias  simul  sumptas,  solu- 
tum fuisse  ; non  tamen  hic  reticendum  est,  decanta* 
tissima  hoc  in  morbo  diuretica , saepe  nullum  in  re- 
nes effectum  exserere  , lotiumque  sub  illis  vel  mini- 
mam , aut  copia,  aut  indole,  mutationem  subire.  For- 
tiora adeo  hujus  generis  remedia  saepius,  stimulando 
nimis,  urinae  secretionem  adhuc  parciorem  inducere, — 
et,  vel  provocata  demum,  vel  aucta  febre,  in  verum 
foetensque  lixivium  urinas  convertere  solent.  Tentanda 
interim  res  est;  et  frequenter,  quod  illum  non  juvit, 
dialteri  vel  maxime  proficuum  fit  remedium.  A mitiori - 
bus  igitur  semper  incipiendum ; et  habita  sensibilitatis, 
debilitatis  apud  aegros  ratione,  ad  fortiora  tandem  ad- 
scendendum  est.  Ne  tamen  his  ultimis  forsitan  incassum 

jam  adhibitis  , debiliora  igitur  vituperanda  sunt  auxi- 
lia. Hydropem  , qui  longe  potentiora  diuretica  jam 
diu  , cum  continuo  morbi  augmento , praescripta  fue- 
runt , cum  ejusdem  remedii  dosi  ad  quartam  modo 
partem  redacta  , sanavimus.  Nulla  in  adulto  hydrope 
auxilia  profuerant  ; cum  , ut  vir  celebris  Viennensis 
refert,  medicus  , ne  nihil  agere  videretur,,  roob  sam- 
buci praescripsit  : unde  , secuta  copiosissima  urinae 
secretione,  aeger  convaluit. 

Non  mirabimur  hinc  , vel  succum  millepedum  cum 
vino  contritorum,  recenter  expressum,  quibusdam 
hydropicis,  quod  tamen  nunquam  ille  nobis  praestitit, 
salutarem  fuisse;  vel  semina  sinapis  non  contusa, 
mane  ac  vespere  ad  cochlearis  plenitudinem  assumpta, 
sanitatem  illis  restituisse;  — vel  oxymel  colchicum  , 
quod  longe  pluribus  a nobis  praescriptum,  modo 
quinque  nostris  ex  aegris  salutare  fuit,  alios  juvisse;  — 
vel  a baccarum  juniperi  infuso  aquoso,  quod  nunquam 
ab  eo  solo  obtinuimus,  aegros  ab  aquis  liberatos  fuis- 
se ; — vel  , ut  nobis  videre  licuit , radicem  ononidis 
spinosae  cum  aqua  decoctam,  urinas  potenter  satis 
movisse;  — vel  demum,  ut  centena  alia  taceamus, 
lactucam  virosam,  a nobis  nunquam  , a Viennensibus 
autem,  apud  quos  tamen  laudes  hujus  plantae  pri- 
mum exortae  sunt,  nunc  perraro  praescriptam,  aliis 
contulisse. 

Quod  si  de  mitioribus  in  hydrope  remediis  quaestio 
sit;  fatemur,  nos,  modo  nulla  diarrhoea  subfuerit, 
a nullo  eorum  frequentius,  quam  a cremore  tari  ari  , 
prout  Acta  Bononiensium  academica  docuerunt,  vel 
a cremore  tartari  solubili , a drachmis  duabus  ad 
unciam  usque  dimidiam  spatio  nycthemeri,  tempore 
sat  longo,  porrecto,  atque  vel  solo , vel  cum  roob 
sambuci,  aut  cum  oxymelle  scillitico,  nec  non  cum 
spiritu  salis  dulcificato,  praescripto,  opem  habuisse. 

Constans  vero  medicorum  observatio , efficaciora 
inter  diuretica,  tum  salibus  alcalinis  , vel  puris,  vel 
cum  acido  vegetabili  saturatis  , tum  scillae  bulbo 
marinae , tum  denique  recentiori  digitalis  purpureae 
remedio,  principatum  assignavit. 

Salis  alcalini  aliquot  modo  grana  remediis  amaris 
superaddita,  et  quosdam  per  dies  repetita,  urinas 

saepe  salis  jam  movent;  majore  dosi  porrecta,  nimis 
irritant,  ac  febrem,  in  hydrope  timendam,  excitare 
valent.  Hinc  urinam  ovium  , asinorum,  jam  Arabes , — 
juvencae  vero  illam  , Italiae  celebres  quondam  me- 
dici, ut  potens  in  hydrope  diureticum,  ad  quatuor, 
pluresque  ad  uncias  in  die  porrigendum  , commen- 
darunt. Frequentioris  vero  , atque,  nisi  alvum  nimis 
sollicitent,  tutioris  usus  sunt  alcalia  cum  acido  saturata. 
Scilicet  , vel  cinerum  vegetabilium  libra  una,  cum 
herbae  absinthii  uncia,  infunditur  per  diem,  ac  fri- 
gide , in  vini  aciduli,  rhenani , vel  mosellani  libris 
duabus;  colaturae  vero  filtratae,  bis  vel  ter  in  ny- 
cthemero,  unciae  duae  propinantur;  vel  salis  alcalini 
vegetabilis  uncia  una  , eundem  ad  usum  , in  praedicta 
vini  ejusdem  quantitate  solvitur.  Si  quidquam  salis 
alcalini  saturatum  satis  non  fuerit,  tanti  non  interest. 
Loco  vini  etiam  cerevisiae  recentis  libris  duodecim, 
libra  cinerum  una,  limaturae  martis  unciae  quatuor, 
seminum  sinapis  unciae  duae,  adduntur;  per  biduum 
digesta,  colantur,  ac  liquidi  istius aegris  ter,  quater 
in  die  cyathus  dimidius  porrigitur. 

Scillae  marinae  bulbus  vel  recens  vino,  cum  cortice 
cinnamomi  et  radice  helenii,  infunditur;  aut  sub  forma 
pilularum  cum  extracti  amari  et  cardamomi  minoris 
aequali  portione  commistus,  aut  etiam  cum  aqua  aro- 
matica contritus,  naphtha  vitrioli  et  grato  syrupo 
superadditis  , praescribitur  ; vel  debite  siccatus  , 
in  pulvere  porrigitur;  — vel  extracti  aquosi  sub 
forma  exhibetur;  — vel  infusi  acetosi , vel  demum 
oxyniellis  sub  specie  , aliis  superadditur.  Turbas 
interim  saepe  magnas,  nauseam  ac  vomitus  excitare 
bulbus  recens  consuevit;  nec  certe,  ut  scilla  uriDas 
moveat,  nauseam  ab  illa  excitari  oportet.  Alcali  vege- 
tabile cum  aceto  scillitico  saturatum,  aqua  juniperi 
gratoque  syrupo  adjunctis,  debilioribus  conduxisse 
observavimus.  Insignem,  aliisque  rebellem,  asciten 
pedumque  tumorem , cum  cremoris  tartari  solubilis  et 
oxymellis  scillitici  uncia  una  , spiritus  salis  dulcis 
drachmis  duabus,  et  aquae  menthae  piperitae  unciis 
octo,  — dum  omni  bihorio  uncia  hujus  remedii  di- 
midia sumeretur;  atque  dum  interea  lumbi  bis  in 
die  cum  linimento  ex  spiritus  terebiuthinae  drachmis 

duabus,  cum  vitello  ovi  et  aqua  subactis,  inungeren- 
tur; Petropoli  fugatum  fuisse  conspeximus. 

Digitalis  purpureae , in  urina  hydropicorum  pel- 
lenda virtutem  saepe  maximam,  saepe  satis  quoque 
nullam  , experti  sumus.  Vix  cognita  hujus  plantae 
efficacia,  ejusdem  in  Italia  experimentum  nos  primi 
instituimus.  Insecuto  digitalis  purpureae  defectus  lu- 
Leam  , cum  effectu  tamen,  nisi  duplici  remedii  a dosi, 
minore,,  consuluimus.  Digitalem  epiglottidem  iisdem 
viribus  instructam  esse, — quod  noster  quondam  audi- 
tor, nunc  vero  clarus  Instituti  clinici  Patavini  anti- 
stes, docuit,  necdum  nos  ipsi,  ob  plantae  raritatem, 
experiri  potuimus.  Cum  vero  digitalis  has  species  pul- 
suum lentorem  in  plurimis  notabilem  inducere  satis 
notum  sit;  illa  , quae  ferruginea  vocatur,  sicuti  vehe- 
mentius operari,  — ita  quoque  arteriarum  ictus  numero 
augere,  quo  etiam  experimento  destituimur _,  refertur. 
Piecentia  plantae  hujus  folia,  nos  nunquam,  virulentia 
eorum  facilisque  hypercatharsis  timore  permoti,  prae- 
scripsimus. 

Quotiescunque  vero  tum  scilla  marina,  «tum  di- 
gitalis purpurea j alvum  nimis  excitaverint;  ne  bono 
eorundem  effectu  hac  via  frustremur  ; opium  illis  et 
radicis  columbo  pulvis  jungenda  sunt. 

Iridis  palustris  succum  , plura  hydropis  sanati 
exempla,  nec  tamen  ea,  quae  nos  ipsi,  non  multa, 
instituimus  , commendant. 

Urinae  secretionem  ab  usu  cantharidum  interno 
non  adeo  augeri , quam  ejusdem  excretionem  prae- 
gravari observavimus.  Gravem  interim  hydropem  in 
Lituania  cum  quatuor  illarum  granis  , emulsionis 
amygdalinae  librae  uni  commistis,  dum  omni  hota 
cochleare  unum  istius  sumeretur  , fugatum  fuisse  no- 
vimus. Infidum  interea  in  hydrope  remedium  rneloen 
tum  vesicatoriuni , tum  quem  aliqui  laudarunt,  pro- 
scarabaeum  , esse  credimus.  Nec  facile  nicodana  ta- 
baco, ab  Anglo  scriptore  insigniter  laudato  in  hydrope 
remedio,  uti  audebimus. 

Non  tamen  remedio,  similibus  in  casibus  apud  alios 
saepe  proficuo  , — ex  eo , quod  praesente  in  malo  ac 
tempore  effectum  non  habuerit,  in  perpetuum  renun- 
eiandum  esse,  docet  non  infrequens  observatio.  Sic 


HYDROPIS 


233 

virginem  asciticam  in  clinicum  Institutum  Ticinense 
suscepimus,  ac  eidem  remedium  ex  radice  jalappae  , 
sale  medio  , atque  oxymelle  scillitico  compositum 
praescripsimus.  Cum  nullam  hoc  virtutem  exseruisset; 
dimidium  per  annum  ad  alia  , quidem  et  decanta- 
tissima  in  hydrope  medicamina , quin  haec  morbi 
augmentum  praevenissent , transivimus.  Cum  feriae 
academicae  interea  subintrassent;  aegra  haec  suis  sese 
parentibus  , sorti  propriae  commissa,  restituit.  Post 
menses  quatuor,  ea,  curae  nostrae  necdum  pertaesa, 
ad  nos  rediit.  Antiquum  igitur,  quod  supra  indica- 
vimus, remedium  denuo  praescripsimus;  et  ab  hoc 
solo  , brevi  satis  tempore , hydrops  omnis  feliciter 
devictus  fuit. 

Atque  haec  de  auxiliis,  ab  arte  medica  hydropi 
opponendis  hic  sufficiant ! Quod  si  vero  his  ipsis  , 
quacunque  demum  ex  ratione,  morbus  pertinaciter 
restiterit  ; colluviei  serosae  chirurgia  tandem  vias  ape- 
rire , atque  sic,  prout  nempe  licet,  morbosae  colle- 
ctionis effectibus  saltem  mederi  , tentat.  Hoc  intenm 
de  artis  salutaris  subsidio,  sub  cura  hydropis  speciali 
opportunius  loquemur. 

Nisi  causa  hydropis,  aut  ejusdem  adeo  effectibus, 
sublatis  ; vix  corporis  e cavis  expulsus  , mox  iterum 
repullulat,  ac  saepe  adeo  citius  recolligitur  , latex 
aquosus.  Hinc  non  una  eademque  medendi  methodus 
tam  tristem  eventum  apud  omnes  praecavebit  ; sed 
post  energicum  hydropem  , si  vires  adhuc  praedo- 
minent,  tum  in  victu  parciore  ac  minus  nutriente, 
tum  in  fuga  stimulantium  , ac  demum  in  illis , quae 
aequilibrium  restituant,  sat  diu  pergendum  ; nec  de 
corroborante,  ut  vocant,  remedio  cogitandum  est. 
Ab  hydrope  autem,  quem  debilita v produxerat,  cibi 
nutrientes,  facileque  subigendi,  animales  inprimis; 
remedia  vero  , quae  stimulo  adaequato  vires  amissas 
restituant:  amara  scilicet,  decoctum  corticis,  tinctura 
martis,  non  neglectis  interim  illis,  quae  urinae  potis- 
simum secretioni  uberiori  faveant;  — externa  quoque 
subsidia  , ut  corporis  , sub  coelo  sereno  ac  tepido  , 
sub  debito  vestitu,  exercitia,  animi  recreatio,  frictio- 
nes, fasciae,  quarum  ope  partes  solidae,  diu  nimis 
extensae,  relaxatae,  suffulciantur,  — ac  similia,  ordi- 

nanda  sunt.  Si  viscerum  obstructio  hydropem  gene- 
rasse videatur:  hoc  ipso  devicto,  illa,  quae  reliquum 
forsitan  infarctum  tollant,  cum  magna  tamen  cautione, 
ne,  resolvendo  3 robur  partis  infi  angatur  : extracta 
scilicet  taraxaci  , cichorei  sylvestris,  cum  terra  foliata 
tartarij  gummi  ammoniaco  , sapone  medicinali,  vel 
et  unguentum  mercuriale  , praescribenda  : — quod  si 
vero  ea  ipsa,  quae  hydropem  induxerat,  obstructionem 
etiam  generaverit,  debilitas ; ea  modo,  quae  hanc 
ultimam  , et  gradus  illius,  ut  supra  exposuimus,  re- 
spiciunt , adhibenda  sunt. 

§.  DCCLVIII.  Cura  hydropis  specialis.  — - C hydro - 

pis  cellulosi.  — C.  hyd.  hypersthenici , — asthenici . 

- — Scarificatio  , incisio  culis  3 — scroti.  — Cura 

hydropis  cellulosi  capitis  externi . 

Praemissis,  quae  hydropis  ad  curam  pertinent,  ge- 
neralibus praeceptis  : in  illorum  expositione  _,  quae 
species  hujus  morbi  diversas  concernunt,  breviores 
esse  nobis  licebit. 

Ac  primo  quidem,  hydrops  cellulosus , seu  intercus, 
inter  omnes  communior,  et  aliarum  hydropis  specie- 
rum  frequenter  parens  (§.  DCCXXXVI.),  sicut,  prae 
istis  , medicorum  in  conspectum  cadit  ; ita  quoque  , 
malorum  ex  sui  augmento  et  neglectu  instantium 
imaginem  sat  prompte  offerens citius  ab  illis  auxi- 
lium exposcit.  Pro  causarum  vero  unde  hic  morbus 
procedit,  diversitate  ( §.  DCCXLV1II.  ),  aliud  aliudve 
hoc  esse  oportet. 

Saepius  forsitan  hydrops  intercus , quam  quivis  alius, 
etsi  hoc  cutis  ubique  tumida,  aliquando  simul  inflam- 
mata , per  oppressas  ab  aquis  et  tactui  digitorum  vix 
non  subtractas  arterias  indicari  vix  sinat,  morbosae 
corporis  energiae  adscribendus  est : quo  in  casu  , ex 
morbi  regnantis,  ut  scarlatinae,  aut  alterius  exanthe- 
matis, ex  subjecti,  et  causarum  praegressarum  ex  in- 
dole eruendo,  medendi  methodus,  quam  hydropi  /zy- 
persthenico  adsignavimus  ( §.  DCCLVII. ) , debilitans, 
arripienda  est.  Hinc  venaesectio  interdum , plerumque 
vero  repetita,  nec  tamen  impetuosa,  — alvi  evacuatio, 
potus  acidulus,  subfrigidus,  victus  autem  parum  nu- 
triens, et  quies  corporis  ac  animi,  imperanda  sunt. 

Frequentius  interim  hydrops  cellulosus,  vel  ex  cutis 
laxitate  nativa,  — vel  per  collectam  prius  pinguedinem 
inducta  ejus  inertia, — vel  quod,  sua,  post  graves  mor- 
bos , epidermide  spoliata  , sensibilior  , debilior  , aut 
semiparalvtica  sit  facta,  - — vel  quod  frigori,  inprimis 
humido.  diutius  fuerit  exposita:  characterem  agnoscit 
adynaniicum , et  a traspirationis  opere  quasi  inverso, 
cutem  turgidam  et  languentem  subtus  inundat.  Hac 
igitur  sub  rerum  conditione  : tum  morbi  primaria  , 
quo  scilicet  hydropis  hujus  scaturigo  est,  recta  per- 
tractatio commendanda;  tum  restabiliendae  transpira- 
tionis  cutaneae  vel  maxima  cura  habenda  est.  In  pri- 
mo hinc  casu,  corticis  peruviani  decoctum  cum  sale 
alcalino  vegetabili  , aceti  scillitici  ope  saturato  , ac 
spiritu  nitri  dulci,  — in  secundo  vero,  aut  cremor 
tartari  solubilis,  cum  refracta  tartari  emetici  dosi,  cum 
iroob  sambuci,  et  spiritu  salis  dulci,  aut  aqua  florum 
3 sambuci,  petroselini ; cum  aceto  ammoni&cali  et  vino 
antimoniali,  indicantur.  Si  magna  cutis  siccitas  ac  ten- 
sio subfuerint,  balneum  ex  aqua  tepida,  cum  infuso 
herbarum  aromaticarum  aut  calami  aromatici  mixtum, 
adhiberi  meretur.  Frictiones  lenes,  cum  pannis  laneis, 
fumo  aromatico  imbutis,  ad  horas  matutinas,  ubi  cru- 
rum tumor  quidquam  subsedit,  institutae,  — maxime 
ivero  adplicitum  hinc  inde,  nisi  major  jam  cutis  tensio 
ac  sensibilitas  hunc  stimulum  recuset,  vesicans,  vasa 
cutis  resorbentia  nimis  pigra,  potenter  excitabunt. 

Cum  vero  plura  hominum,  hydrope  celluloso  cor- 
reptorum casuque  fortuito,  vel  per  ignem,  vel  alia 
ratione  ad  cutem  laesorum,  mox  autem  per  ipsam  hanc 
cutis  solutionem  aquis  omnibus  depletorum,  exempla 
haberentur;  cutis  tandem  scarificatio , — aut  sat  conspi- 
iccua,  quae  ad  textum  cellulosum,  non  tamen  profun- 
4dius,  penetraret,  maxime  pedum  super  talos,  incisio , 
t jam  antiquitus  cum  fructu  tentatae  fuerunt.  Est  tamen, 
ubi  hujus  generis  subsidium,  ob  vires  aegrorum  jam 
io*  nimis  collapsas,  inprimis  ubi  crurum  refrigeratio,  ob 
f humoris  stagnantis,  saepe  acris,  continuum  adfluxum 
lisj  difficulter  evitanda,  subintraverit,  — inducto  prius  partis 
; omcisae  erysipelate  , aut  ulcere  impuro,  spongioso,  fu- 
i0i<?  aestam  tandem  aegris  gangraenam  causaverit ; quando 
3ii'  .cx  altera  parte,  institutae  forsitan  scarificationis  vul- 

nuscula  j antequam  humoris  multum  eflfunderint , cito 
nimis  occlusa,  susceptae  operationis  omne  beneficium 
promptius  averterint.  Quod  si  adeo  hanc  viam  tentandi 
sit  animus;  non  tarde  nimis  illa,  sed  viribus  aegrorum 
adhuc  satis  constantibus,  inuenda, — maxime  vero  par- 
tis , unico,  et  minuto,  satis  tamen  profundo  vulnere 
incisae  siccitas  calorque  moderatus  omni  modo  con- 
servanda sunt.  Cavendum  quoque  est,  ne,  si  forsitan 
plurimus  humor  e vulnere  citius  effluxerit,  — quod  ma- 
gno quondam  Britanniae  medico  contigit,  aegri  vires 
cum  vitae  periculo  concidant.  Hinc  illae  carnium  cum 
jusculo,  cum  vino  generoso  aliisque  sustentandae;  par- 
tes vero  solidae,  egressis  aquis  collapsae,  cum  fasciis 
muniendae  sunt.  Si  tensio,  rubor  dolorque  vulnus  cir- 
cumdederint : pars  adfecta  cum  decocto  emolliente , 
cui  quoque  herbae  aromaticae  infusae  , et  spiritus  vini 
camphorati  portio  superaddita  fuerunt  , tepide  fo- 
venda est. 

Qua  vero  ratione  crurum  oedema  in  hydropicis,  — 
liac  etiam  genitalium  externorum  anasarca,  si  aquis  , 
insignem  ad  molem  collectis  , aliter  liberari  iila  nou 
queant,  — etsi  hic  quoque  magna  gangraenae  pericula 
premant , apud  adultos  scarificandum  est.  Scrotum 
viri  hydropici  , ab  aquis  summe  extensum,  ac  sponte 
humorem  cum  livore  plorans,  insperso  pulvere  corticis 
subtili  , cui  camphorae  subactae  quidquam  admistum  i 
fuit,  ab  imminente  gangraena  praeservavimus.  Apud 
puerulos,  scroti  tumorem  aquosum,  a partis  hujus  re- 
frigeratione exortum,  fomenta  sicca  ex  herbis  aroma-* 
ticis  , vel  repetita  fumigatio  ex  saccharo  , carbonibus  i 
injecto  , vel  alia,  — quidquod  solus  feminalium  usus  , 
plerumque  jam  dissipant. 

Qui  foetus  ad  cranium  a partu  laborioso  oriuntur, 
tumores  quasi  cystici:  hos  cum  ferro  tractari,  ob  fa- 
ciles infantis  convulsiones,  periculosum  est;  solium 
vero  gossypium,  cui  camphorae  frustulum  commissum 
fuit,  sicce  superimpositum,  sufficit.  Oedema  capitis  ex 
causa  leviore  ortum,  cucupha,  vel  sacculi,  herbis  aro- 
maticis cum  camphorae  pauxillo  impleti  tepideque 
adpositi  dispergunt.  Sic  celebris  quondam  Basilien- 
sium  medicus,  ad  verticem  infantum  duorum,  non 
ita  pridem  utero  exclusorum,  tumores,  ovi  magnitu- 

di  nem  referentes,  molies,  indolentes  atque  decolores» 
ac  fluido  seroso  repletos,  cum  sacculis,  herbis,  ut  vo- 
cant, discutienlibus  repletis,  atque  vino  calido  infusis, 
feliciter  dispulit.  In  malo  quidquam  majore  potentiora 
requiruntur  artis  subsidia.  Sic  veteres  , ad  sanandum 
v hydro cephalum  (externum)  necessarium  esse  caput 
tondere  ad  cutem,  dein  imponere  sinapi  sic  ut  exulce* 
ret ; si  id  parum  profuerit,  scalpello  utendum  esse 
a docuerunt,  Siquidem  parvus  esset  tumor  ; apicem 
unica  sectione  dividendum;  — si  vero  major:  duas  aut 
tres  sectiones  fleri  , aut  plures,  juxta  magnitudinis  pro- 
portionem in  locis  ad  effluxionem  commodis  , « mo- 
nuerunt.— Quod  si  temporum  sub  musculo  collectio 
fleret;  exspectandum  esse,  donec  humor  redundet,  ut 
ne  musculus  incidatur,  et  postea  a lateribus  musculi 
sectionem  faciendam  esse  ; — et  si  quidem  humor  in 
profundo  sub  musculo  contineretur;  duas  sectiones 
(utrimque  a lateribus  musculi  ipsius  instituendas  esse, 
« j usserunt.  Pulchre  istis  recentiorum  medicorum  ob- 
servationes quaedam  , ob  raritatem  hic  referendae  , 
respondent.  « Mulieri  scilicet  quinquagenariae,  crudeli 
capitis  dolore  interno  detentae,  tandem  media  hieme 
caput  exterius  tumore  oedematoso  in  tantum  excrevit, 
ut  duplo  fere  majus  videretur  , oculi  amplius  aperiri 
non  possent,  auresque  ad  pollicis  crassitiem  intume- 
scerent. Ab  eo,  dolor  capitis  internus  non  parum  sub- 
levatus fuit.  In  curatione  autem,  caput  variis  vulnu- 
sculis lanceola  factis,  hic  illic  perforatum  est:  a quibus 
serosus  liquor  copiose  exstillavit;  sicque  caput  paucis 
diebus  multum  detumuit,  et  aegra  , cucuplia  ex  her- 
bis aromaticis  imposita,  saluti  restituta  fuit.  « Simi- 
lis fere  casus  cephalaeae  acutae  atrocis,  in  frontis  tu* 
1 morem  insignem  terminatae,  a nobis  descriptus  fuit 
( §.  CCCXXXII.  ).  Puella  bimestris,  tumore  capitis 
praegrandi  et  pellucido,  ejusdem  undique  coloris,  af- 
ficiebatur. Tumor,  in  altum  elevatus,  tactui  cedebat 
rursumque  adsurgebat  ; compressus  vero  , aquae  flu- 
ctuantis motum  sine  dolore  prodebat.  Cataplasmate 
autem  ex  pulvere  radicis  cucumeris  asinini  et  iridis , 
t.utriusque  ad  unciam  dimidiam,  ex  seminibus  cumini 
ad  unciam,  et  ex  .farinae  fabarum  unciis  duabus, 
cum  meile  parato  , et  capiti  raso  calide  aliquamdiu 
v.  iv  11 

imposito,  sensim  sensimque  tumor  omnis  disparuit. 
In  viri  ex  diuturna  hemicrania  ad  caput  exterius  tu- 
mentis exemplo  (§.  DCCXXXVI.),  cauterium  postico 
capiti  inustum  , ichori  , ut  videtur  , sub  pericranio 
latenti  exitum  felici  sub  omine  paravit. 

In  externo,  ut  vocant,  hydrocephalo,  Romanus  chi- 
rurgus eximius  fomenta  ex  aceto  scillitico  consuluit. 
Quotiescunque  autem  cum  externis  hujus  indolis  re- 
mediis aegro  subvenire  curamus  ; nec  causarum  , si 
quasi  pateant,  impugnatio,  nec  interna,  quae  in  hy- 
drope commendavimus  , subsidia  neghgenda  sunt. 

Longe  vero  abest  , ut  externi  ejusmodi  ad  caput 
tumores  , si  cum  cavo  cranii  mutuum  commercium 
alant,  vel  etiam,  praeter  aquas,  partem  cerebri  su- 
scipiant, chirurgicum  auxilium  tam  facile  admittant. 
Est  interim,  ubi  haec  minus  a dispositione  foetus  ia 
hydrocephalum  primaria,  quam  a tardiore  quidquam 
in  uno  alterove  cranii  puncto  ossificatione,  ut  vocant, 
dependeant  : quem  osseae  particulae  defectum  , non 
admodum  conspicuum  , post  menses  a nativitate  ali- 
quot resarciri  posse , non  prorsus  desperandum  est. 
Sic,  ut  in  Actis  r.  academiae  chirurgorum  Parisinae 
legimus  , circa  lambdoideam  infantis  adhuc  teneri 
suturam,  tumor  aqua  repletus,  ad  ovi  magnitudinem, 
comparuit:  quem  tumorem  tum  ferro  adaperiendum 
esse  , quidam  consuluerant.  Adplicita  tamen  , alterius 
jussu  chirurgi,  lamina  plumbea,  sub  compressione  mo- 
derata, hiatus  ille  sensim  sensimque  ab  ossea  mate- 
ria impletus,  ac  tumor  aquosus  dissipatus  fuit.  Simi- 
lis eventus  aliquoties  et  aliorum  conamina,  simili  sub 
rerum  positione,  coronavit. 

§.  DCCLIX.  Cura  hydrocephali , — Chronici.  — An 

capitis  p ar  acente  si s ? — Cura  hydrocephali  acuti , 

— Energici , — Asthenici. 

Tam  funestam  esse  hydropis  cerebri  prognosin  jam 
fassi  ( §.  DCCLV.  ) ; quid  ad  hujus  morbi,  dum  se- 
mel cognoscitur,  tam  lethalis,  sanationem  propona- 
mus , nisi  messem  alienam  , ut  nostra  uberiorem  , 
venditemus,  vix  nobis  superest.  Atqui  nec  nobis  etiam 
iufantum  exempla  desunt  : quos  , primi  stadii  sym- 
ptomata aequivoca  offerentes  , ex  hydrope  cerebri  a 

f nobis  sanatos  esse,  non  minore,  ac  alii,  jure  prae* 
1 tendere  possemus.  Nec  tamen  quod  dubium  est  in 
diagnosi,  hoc  indicationis  basin  satis  solidam  vel  un- 
quam constituet ; aut  si  felicioris  gloriam  eventus  ex 
illo  captare  contendimus,  jactationis  notam  nobis  non 
inuret. 

In  chronicum  hydrocephalum  , qui  sua  in  ipso  utero 
fundamenta  jecit,  et  vel  mox  a partu  se  prodit,  vel 
in  prima  jam  infantia  sese  evolvit,  nullum  certe  me- 
dicae arti  conceditur  dominium.  Si  tamen  hic  hy- 
drops , vel  et  acutus , ut  paucissima  exempla  osten- 
dunt ( §.  DCCXXX\  II.  ) , antiquam  sedem  cum  alia» 
minus  nobili  commutaverit,  aut  minus  gravem  in 
morbum  alium  transiverit : inexspectata  istius  trans- 
i latio,  conversio  , eundem  magis  esse  tractabilem  si- 
net, ac  propriam  mali  naturae,  nunc  magis  cognitae, 

: medendi  methodum  indicabit.  Hydrocephalus  chroni- 
cus , sibi  ipsi  commissus  , etsi  saepe  jam  primis  an- 
nis lethalis,  aliquando  vigesimum,  et  trigesimum  adeo 
ad  aetatis  annum  protractus  fuit:  quas  morbi  indu- 
cias , artis  sollicitae  nimis  tentamina  certe  plurimum 
contraherent.  Fasciae,  quae  cranium  infantile  in  sua 
ab  aquis  extensione  forsitan  cohiberent , has  ultimas 
i in  cerebrum , quod  in  ossa  non  possunt , vim  suam 
l exserere  coacturae  , statum  aegri  soporosum  , citius 
certe  iethalem,  provocarent.  Miramur  hinc  Galli  me- 
dici, quondam  summe  conspicui,  testimonium:  quod 
nempe  cum  fascia  , quam  Guiclonis  vocant  , in  for- 
mam cucuphae  concinnata  , totum  caput  obvolvente, 
et  quotidie  renovata,  quindecim  dierum  spatio  , pro- 
lem recens  in  lucem  editam  . cui  omne  caput  cum 
magna  suturarum  dilatatione  tumebat,  perfecte  sana- 
verit. Saltem,  non  obstante  suturarum  hoc  in  casu 
dehiscentia , num  aquae , capitis  tumorem  hic  efficien- 
tes ^ sub  dura  matre  magis,  quam  supra  illam,  et 
sub  integumentis  cranii,  aut  extra  cavum  istius,  sta- 
gnaverint, dubitamus.  A balneo  vaporis  capiti  hydro- 
pico admisso,  hunc  morbum,  ut  Angliae  chirurgus 
refert j disparuisse,  nisi  externus  forsitan  hydrops 
fuerit,  non  minus  in  dubio  relinquimus;  nec  majo- 
rem aut  vesicantia,  aut  fonticulus,  aut  setaceum,  ef- 
fectum promittunt.  Si  quae,  sub  morbi  principio,  ten« 

tari  medicamina  possint;  in  illa  potissime,  quae  vires 
sustentent,  et  fluxum  urinarum  promoveant,  in  cor- 
ticis, rubiae  tinctorum,  glandium  decoctum , cum 
stle  alcalino,  per  acetum  scilliticum  saturato,  spiri- 
tuque salis  dulci  superaddito',  vel  aliquando  in  usum 
digitalis  purpureae  cum  calomela , fiducia  (quam  nulla 
interim  nobis  experientia  hic  suggerit)  saltem  aliqua 
ponenda  esse  videtur. 

Magnae  vero  quaestioni  , divi  senis  effatum  occa- 
sionem largitur,  dicentis:  « aqua,  si  in  cerebro  sub- 
ortu fuerit  , ita  tamen  , ut  in  adulto  , secus  sano  , 
contingat  , adhibitis  medicamentis  si  non  sanetur,  ca- 
put ad  cerebrum  ipsum  perforandum  est.  » Conjici- 
mus autem  ex  istis,  virum  hunc  immortalem,  quem 
jam  adeo  a calculi  sectione  abhorruisse  notum  est,  ut 
discipulos  jurejurando,  ne  talem  unquam  susciperent, 
adstrinxerit,  non  absque  omni  experientia  aut  pro- 
pria , aut  aliena  , tam  distincte  operationem  , de  qua 
agimus,  praecepisse.  Ac  revera,  posterioris  aetatis 
Graeci  medici,  ubi  sub  calva  collectio  aquarum  facta 
esset,  exspectabant,  donec  humor  redundasset,  et 
suturas  magis  dehiscere  induxisset:  quo  in  casu,  lo- 
cum istarum  magis  prominentem  adaperiebant.  Fuit 
tamen  inter  illos,  qui  se  neminem  a capitis  hydrope 
hujus  ope  auxilii  liberatum  vidisse  fassus  sit;  qui  ma- 
num hic  adhibere  chirurgicam  recusaverit,  licet  chi- 
rurgi nonnulli,  ut  refert,  terebratione  circumcirca  in- 
stituta , os  calvariae  eximere  consueverint.  Dubitare 
interim  licebit,  operationem  talem  chirurgicam,  a viro 
summe  commendatam,  si  funestum  in  omnibus  even- 
tum agnovisset,  per  non  pauca  saecula  a pluribus 
hoc  in  malo  impune  continuari  potuisse. 

Quod  si  tamen  aliquorum  hac  in  re  ausus  , tum  a 
celebri  de  sedibus  et  causis  morborum  scriptore  , tum 
a magnis  Galliae  non  minus  , quam  Germaniae  me- 
dicis atque  chirurgis  recensitos,  nec  ideo  hic  loci  re- 
petendos, in  examen  revocamus;  fateamur  oportet, 
hos,  capitis  paracentesi  vel  minime  favere  ; nec  nisi 
unico  exemplo,  nobis  quidem  cognito,  eoque  nequi- 
dem  satis  certo,  hanc  ulli  profuisse,  constare.  Rusti- 
cum nempe  referunt  . qui  impatiens  diuturni  saevis- 
simique  doloris  capitis  , a sero  inter  cranium  et  du- 

ram  meningern  concluso,  veterinarium  coegit  sibi  sin- 
ciput perterebrare,,  unde  seri  copia  exsiliente,  prorsus 
convaluerit.  Boves  tamen  ab  bydrocephalo  per  sectio- 
nem sanari,  forsitan  audiverat  ille  rusticus;  atque  si 
externo  tantum  , ut  vocant,  bydrocephalo  has  bestias 
laborasse  , sint  , qui  praetendant ; ovium  saltem  ver - 
(igmosarum  exemplo  certiore  constat : earum  cranium, 
ubi  taenia  vesiculari  eae  adfectae  sunt,  satis  tuto  tri- 
cuspidis ope  perforari,  ac  pristinae  haec  animalia  sa- 
luti restitui. 

Non  quidem  hoc  bestiarum.,  cranio  propter  hydro- 
pem cum  felici  effectu  perforatarum,  exemplo,  ut  ex 
illo  ad  hominem  argumentum  transferamus,  abute- 
mur;  quamvis  nec  in  illis,  ut  ipso  in  homine,  pio 
certo  poni  possit : num  inter  ossa  cranii  et  duram  me- 
ningem,  num  inter  hanc  et  tenuem,  num  piam  ma- 
trem inter  et  cerebrum  , aquae  restagnent.  Sed  nec 
hoc  reticebimus  : partem  nempe  criminationis  adver- 
sus cranii  humani  paracentesin  non  minimam  ,,  ex 
ignota  pridem  cerebri  , absque  omni  medullaris  sub- 
stantiae in  liquamen  aquosum  resolutione , destructio- 
ne , explicandi,  evolvendi  aptitudine  venisse.  Cum 
tanta  vero  visceris  expansione  morbosa 3 pars  plurima 
functionum  ejus  plerumque  diu  manet  intacta  ; et  si 
aequalis  foret  in  illo ^ contractionis,  vel  in  se  ipsum 
post  aquas  lente  eductas  redeundi  potentia  } ex  hoc 
quidem  argumento  difficultas  haec  paracentesi  oppo- 
sita , dum  fasciae  sub  ipso  aquarum  moderato  effluxu 
gradati m circa  caput  constrictae  supplere  quodam- 
modo possint , corrueret.  Nec  tricuspis  extenso  forsi- 
tan in  vesicam  cerebro  admota,  vulnus  huic  tam  pro- 
fundu  m , ac  si  convolutae  in  gyros  medullae  impulsa 
fuisset , inducit.  Ac  revera  infans  necdum  quadrime- 
stris , in  quo,  ob  insignem  hydrocephalum  3 celebris 
Galliae  chirurgus  paracentesin  instituit,  ac  praefatam 
vesicam  inscius  compunxit,  per  quinque  dies  non 
modo  vixit  \ sed  aspectu  bene  se  habuit  , etsi  tunc  , 
aquis  nempe  noviler  collectis  , perierit.  Sed  ipse  hic 
aquarum  reditus  tam  facilis  , cum  causam  bydroce- 
phali  paracentesis  non  tollat,  magnum  sane  adversus 
istam  argumentum  est.  Aliarum  interim  puuctio  ca- 
vitatum hydrope  laborantium  , in  quibus  cohaesionis 

beneficium  ex  praevia  inflammatione  exspectari  non 
potest  , non  minus  ab  hoc  premitur;  nec  tamen  ea, 
ob  hanc  rationem  , in  totum  rejicitur.  Timor  magni 
quondam  viri  ne  unquam  meninges  recisae^  tam 
laxae  aut  crassae  , ut  lacerae  ad  cicatricem  perduci 
possent  ; si  ad  ea,  quae  in  summis  calvariae  laesio- 
nibus natura  saepe  praestat,  vix  satis  ubique  funda- 
tus esse  videtur.  Felicior  sane  rerum  status  videri 
posset,  ubi  aquae  , non  profundius  , quam  sub  cra- 
nio , aut  crassa  meninge  haerentes  , cerebri  ipsius  a 
ferro  laesionem  praevenirent.  Atqui  tamen  et  hoc  in 
casu,  cerebro  a pondere  liquidorum  in  exiguam  saepe 
molem  compresso,  ne  intima  ejus  structura  labem,  vi- 
tae ulteriori  contrariam  conceperit  , verendum  erit. 
Sic  (ut  in  medicis  Anglorum  Commentariis  refertur  ) 
hyd  rocephalus  cum  hiantibus  suturis  in  tenero  infan- 
te , ad  locum,  quo  sinus  laedi  non  poterat,  cum  lan- 
ceola apertus  fuit.  Exiguo  e vulnusculo,  cranio  am- 
babus manibus  compresso  , decem  aquae  clarioris 
unciae  effluxerunt.  Cum  fascia  munito  nunc  capite  , 
infans  bene  se  habuit.  Die  tertia,  aquarum  libra  una, 
-—  die  vero  sexta  , unciae  quatuordecim  emissae  fue- 
runt. Suturae  nunc  claudi,  cranium  consuetum  ad 
volumen  reduci  , et  infantis  valetudo  illaesa  videban- 
tur. Post  mensem  interim  , capitis  moles  aucta  , no- 
vam sibi  incisionem  exegit.  Libra  integra  aquarum  , 
— at  post  mensem  , triginta  duae  unciae  illarum  , 
eductae  fuerunt.  Nunc  vires  infantis  , hucusque  inta- 
ctae , collabi  ceperunt  ; et  decem  post  dies  ille  ani- 
mam efflavit.  Dissecta  calvaria,  cerebrum  , ut  medi- 
cus se  exprimit  , consumptum  ( in  minus  modo  vo- 
lumen compressum  ? ) fuit. 

Sub  tanta  vero  jam  cerebri  extensione  , vel  et  com- 
pressione, nulla  certe  amplius  recuperandae  per  ope- 
rationem chirurgicam  salutis  spes  affulget;  atque  omne 
hic  artis  conamen  audacius , celeriorem  aegrorum  in- 
teritum, et  scientiae  salutaris  opprobrium  post  se  tra- 
heret. Nec  etenim  cranium  , ab  aquis  tam  copiosis  li- 
beratum , — ut  abdomen  a peracta  paracentesi  solet,  se 
contrahit , aut  ratione  tam  aequali  constringi  cum  fa- 
scia potest;  nec  visceris  tam  mollis  et  tam  parum 
elastici,  contractiuncula,  ut  idem  pristinam  in  sedem 

salis  firmum  descendat,  atque  novae  collectioni  aquarum 
i efficaciter  resistat,  sufficiet.  Quare  his  provecti  adeo 
• jam  mali  in  casibus,  recentiorurn  opinioni,  de  proscri- 
i benda  hydrocephali  punctione,  lubenter  subscribimus. 

' Cum  interim  latex  aquosus  saepe  non  adeo  in  ipsis 
cerebri  ventriculis,  quam  inter  cranium  ipsumque  hoc 
viscus  resideat  ; cum  chronica  hujus  partis  inundatio 
! interdum  non  tam  congenitam  ad  hydropem  infantis 
l dispositionem,  quam  violentiae  externae,  a partu  la- 
[ borioso , a lapsu,  effectum  localem,  seu  topicum  si- 
stat; si  modo  signa  hujus  differentiae  salis  certa  fo- 
rent, ac  si  tanta  necdum  aquarum  moles  cerebrum 
comprimeret:  quid  in  morbo  alias  semper  lethali  , 
Hippocratico  praecepto  contradiceret,  non  satis  vide- 
mus. Hoc  saltem  hucusque  novimus  : quod  ventricu- 
lorum cerebri  hydrops,  sub  initio,,  plerumque  unius 
lateris,  prae  alio,  symptomata  , eaque  maxime  ad 
faciem,  ad  oculos,  nares,  nervosa  producat;  cum  ab 
aquis  , calvariam  inter  et  cerebrum  haerentibus  , su- 
turae citius  dehiscant,  aliquando  adeo  promineant,  ac 
nervosum  systema,  si  forsitan  soporem  excipias,  longe 
minus  adfectum  sit.  Orbitarum  etiam  descripta  in  hy- 
drocephalo  constitutio  , ossiumque  parietalium  conve- 
xitas, ab  hydrope  ventriculorum  cerebri  citius  , quam 
a simplici  aquarum  super  cerebro  effusione  exspectan- 
da videntur:  quae  singula  diagnosis,  ulterius  excolen- 
dae , momenta  chirurgorum  expertorum , qui  tanta 
jam  felici  cum  successu  in  humani  generis  beneficium 
ausi  sunt,  judicio  committimus.  Quod  si  vero  unquam 
tam  dubia  suscipi  posse  videatur  operatio;  non  omnis 
certe  aqua  simul  emittenda,  sed  iteratis  inodo  vici- 
bus, per  exigua  et  cribriformia  cranii  perforati  ostiola 
educenda,  omnis  vero  aeris  atmosphaerici  accessio, 
qua  potest  , cura  avertenda  foret. 

Nisi  omnia  nos  fallant  ( nec  enim  , sub  tanta  dia- 
gnosis ambiguitate  , nostris  adeo  confidimus  aut  su- 
perbimus curationum  exemplis),  hydrocephalus  iisdem, 
ac  caeteri  hydropes,  legibus  subjectus;  nec  aliis,  quam 
quae  istis  opponuntur  , artis  praeceptis  impugnandus 
est.  Quemadmodum  vero  cynanche  laringea  , perito - 
nitis  puerperarum  , nisi  primis  aggressionis  momentis 
resistamus,  vix  non  omne  artis  conamen  eludunt;  ita 

quoque  hydrocephali  lethalilas  , signorum  , quae  pri- 
mani aegri  invasionem  manifestent,  aut  silentio,  aut 
indoli  aequivocae  , ac  retardato  sic  auxilio,  adscri* 
benda  est.  Quousque  vero  inquirenti  attentius  medico 
natura  respondet  ; morbum  hic  , universi  systematis 
affectionem  _,  atque  nunc  energicam , nunc  autem  acly- 
namicam  , inveniet. 

In  primo  igitur  casu  , si  vegetum  hucusque  ac  fir- 
mioris contextus  infantem  morbus,  inprimis  post  cau- 
sas excitantes,  corripuerit;  maxime  sub  facie  rubra 
et  accensa,  oculis  splendentibus,  calore,  dolore  ca- 
pitis intensis  , pulsu  arteriarum  frequente  , quidquam 
duro  ac  vibrante,  ut  nimium  humorum  ad  caput  im- 
pulsum , congestionem  ac  stimulum  frenemus , aut 
venaesectio  , aut  saltem  hirudines  circa  aures  , vel 
tempora  , collum  , ponendae  ; alvus  autem  tum  per 
clysteres,  tum  evacuante,  blandiore  tamen,  cum  me- 
dicina, inprimis1  ex  calomela  rhabarbaro  et  magne- 
sia  , purganda  est.  Ne  interim  , ob  inflammatoriam  , 
ut  vocant,  indolem  , morbum  hunc  tam  saepe  hy- 
persthenicum  esse  credamus;  observatio  virorum  cla- 
rorum, nec  venaesectionem , nec  hirudines  adeo  pro- 
fuisse, quam  aegris  potius  nocuisse  _,  nos  advertit. 
Emetica,  nos,  quod  vomitus  sub  impetu  humorum, 
caput  violentius  appetentium  , reditum  ex  isto  nimis 
impediant  cum  aliis  , non  facile  praescribimus  ; ac 
fuit  adeo  , qui  a magno  vomitoriorum  apud  infantes 
abusu , frequentiorem  nunc  hydrocephali  proventum 
derivaverit,  conspicuus  de  morbis  infantum  scriptor 
Angliis.  Quemadmodum  autem  de  puerperarum  peri- 
tonitide quondam  monuimus  ( §.  CCXXI. );  ita  et  in 
acuto  hydrocephalo,  debilitantis  occasio  methodi  prom- 
ptissime , subintrante  scilicet  pulsuum  lentore,  sub  se- 
cundo jam  morbi  stadio,  aufugit:  atque  dum  rarius 
medici,  morbo  infantem  vix  aggrediente,  in  auxilium 
ducantur;  haec  ratio  esse  videtur,  cur  excitans  ipsis 
longe  magis  , quam  deprimens  medendi  ratio  condu- 
xisse sit  visa. 

Tum  hoc  igitur  in  casu  , tum  in  altero  , mox  a 
morbi  principio  manifeste  satis  adynamico , tum  ve- 
sicantium  , vel  ad  caput  , ad  nucham  , dorsum  , vel 
ad  crura  , et  ubi  abdominis  simul  dolor  urget  .,  ad 

hepatis  regionem  applicandorum  _,  tum  mercurii  . ex- 
terne non  minus  , quam  interne  adhibiti  , tum  deni- 
que eorum,  quae  seri  resorptionem,  ut  urinae  secre- 
tionem, magis  promovent,  — utpote  digitalis  purpureae , 
terrae  foliatae  lartari,  usus  magis  opportunus  inven- 
tus fuit.  Quamvis  autem  jam  diu  in  Germania  calo- 
melas  in  hydrope  propinaverint,  et  laudatus  jam  saepe 
Genevensium  medicus  hoc  remedium,  antequam  alio- 
rum cum  hoc  tentamina  ad  ipsum  pervenissent , adhi- 
buerit ; An  glis  nihilominus  medicis  eximii  hujus  re- 
medii magis  cognita  nunc,  hoc  maxime  in  morbo  , 
virtus  debetur.  Primum  igitur,  puero.,  calomelas  gra- 
num unum  semel  vel  et  bis  in  die  , ita  quidem  , ut 
illius,  octo  dierum  spatio,  viginti  grana  consumeret, 
porrectum;  praeterea  vero  unguentum  mercuriale  for- 
tissimum a drachma  una  ad  scrupulos  quatuor,  lum- 
bis atque  cruribus,  non  sine  insecuta  post  quadri- 
duum salivatione  , illitum  fuit.  Mox  utriusque  dosis 
remedii , ab  aliis  aucta  , atque  novem  annorum  pue- 
ro , calomelas  quadraginta  duo  grana,  unguenti  vero 
fortioris  mercurialis  unciae  tres  et  ultra,  inunctae  fue- 
runt. Sub  majore  vero  mercurialium  dosQ  ita  ut  in 
puero  necdum  trienni  , praeter  drachmam  dimidiam 
dicti  unguenti,  post  quatuor  horas  repetito  inuncti, 
eodem  temporis  intervallo  quovis  granum  unum  ca- 
lomelas ingestum  fuerit  , saepe  nullus  in  aegris  ptya- 
lismus exortus  est  : ex  quo  igitur  , salivationem  hoc 
in  morbo  ex  mercurialibus  ( quod  nervorum  in  eo 
stupori  tribuerunt)  nunc  nullam,  nunc  tamen  satis 
manifestam  , excitari  constat. 

Quantacunque  vero  sit  mercurii  in  hydrocephalo 
acuto  utilitas;  fatendum  tamen  est  } eundem,  non 
absque  vesicantium  adhibito  simul  usu  administrari 
solitum,  cum  haec  ultima,  vel  sola,  aliquando  mor- 
bum dispulerint  , dubio  , num  ista  magis  profuerint  . 
medentibus  ansam  dedisse.  Nec  reticendum  est  : non 
modo  plura,  ex  abusu  hydrargyrii  hoc  in  morbo  in- 
fortunia , laudibus  remedii  haud  parum  huc  usque 
detraxisse;  sed  multos  etiam  hydrocephalos  nullum 
prorsus  a mercurio  effectum  obtulisse.  Infans,  quem, 
hoc  morbo  laborare  creditum,  copioso  usui  mercurii 
subjecerant.,  nullum  tamen,  a morte,  aquarum  m 

cerebro  vestigium  exhibuit.  In  decem  liydrocepliali 
acuti  casibus , mortem  sat  abundans  usus  mercurii 
adeo  avertere  non  potuit:  ut  nequidem  ptyalismum 
aegris  excitaverit,  utque  morbos,  quibus  hoc  reme- 
dium profuisse  ab  aliis  relatum  est^  ab  hydrocephalo 
prorsus  alienos  fuisse,  sibi  persuaserit  recentior  hoc 
de  morbo  scriptor  Anglus.  Sine  fructu  se  mercurium 
hoc  in  morbo  adhibuisse,  plures  quoque  ejusdem  gen- 
tis, et  alii  celebres  viri  testantur. 

Non  tamen  igitur  virtutem  hydrargyrii  y quam  in 
aliis  hydropis  speciebus,  quarum  nullatenus  incerta 
est  diagnosis  tam  efficacem  saepe  reperimus,  in  hy- 
drocephalo saltem  aequalem  non  esse  dicemus;  ^ed 
in  omni  cerebri  hydrope,  sub  quavis  hujus  indole  , 
et  quovis  demum  sub  ejus  stadio,  tam  anceps  reme- 
dium laudari  hoc  saltem  quemadmodum  rationi 
consentaneum  non  est , ita  experientiae  nec  quidquam 
respondet. 

In  asthenico  igitur  hydrocephalo,  mercurius,  non 
tamen  ad  dosin  , quae  teneros  adhuc  aegros  nimis 
exstimulet,  tentari  utique  meretur:  et  quod  solus  ille 
non  potest;  id^  praeter  vesicantia  , juncta  ipsi  digi- 
talis purpurea  — atque  si  nervosa  urgeant  sympto- 
mata } si  vomitus  , spasmus  dolorque  aegrum  dive- 
xent, nunc  opium,  nunc  moschus  , flores  zinci  , aut 
et  alcali  volatile  , serpentaria  virginiana  cum  floribus 
arnicaej  maxime  autem  vinum  generosum  ? Hispani- 
cum praecipue,  interdum  praestabunt. 

§.  DCCLX.  Cura  hydrorrhachiae.  — An  compres- 
sio ? — An  ligatura  ? — An  setaceum  ? — An 

sectio  ? 

Non  minor  in  hydrorrhachia  curanda  3 quam  in 
dispellendo  hydrocephalo  , artis  est  inopia.  Quos 
nempe  vitae  dies  illa,  sibi  ipsi  commissa,  aegris,  ae- 
rumnosos quidem,  sed  non  tam  paucos  aliquando  con- 
cederet ; hos  artis  nimis  sollicita  conamina  vix  non 
semper  celerius  abrumpent.  Etsi  nempe  pars  longe 
maxima  illorum  , quos  hic  morbus  a nativitate  cor- 
ripuit, nec  secundum  quidem  vitae  annum  vel  attin- 
gat, vel  compleat;  puella  tamen  duodecimum  aetatis 
ad  annum  cum  eodem  pervenit:  altera,  ab  utero,  spina 

bifida  laborans,  donec  menstrua  sibi  erumperent,  cum 
eodem  superstes  utcunque  vixit.  Juvenis,  ut  alia  exem- 
pla supprimamus,  cum  simili  tumore  ad  lumbos,  licet 
ab  incunabulis  pedum  debilitate  laborasset,  vigesi- 
mum tamen  annum  complevit. 

Quod  si  nihilominus  acutae  hydrorrhaehiae  , extra 
uterum  nascentis  , nobis  cognita  magis  esset  diagno- 
sis; non  omnis  forsitan,  sub  morbi  principio,  spes 
curationis  deponenda,  — sed  quae,  duce  experientia  , 
in  hydrocephalo  acuto,  licet  pauca  sint,  consului- 
mus : ea  hocce  quoque  in  morbo  tam  affini , adhi- 
benda forent;  quemadmodum  ille  quoque  hydrops, 
quem  columnae  vertebralis  , ex  injuriis  externis  , ex 
rheumate,  podagra,  morbis  cutaneis  praepostere  sup- 
pressis, aliisque  ex  causis  inductum  incendium  mina- 
tur, sub  recta  medendi  methodo  (§.  CXLYI. ) inpri- 
mis  vero  a fonticulis  utrimque  ad  columnae  vertebralis 
latera  positis  , non  parum  auxilii  admittit.  Quam  in- 
terim  jam  tumor  descriptus  manifestat  , chronica  et 
dehiscens  hydrorrhachia : ea,  si  exitus  animosae  ma- 
gis curationis  tristissimos  rimemur  , sibi  ipsi  potius 
committenda , et  cum  illis  modo  artis  cautae  admi- 
niculis , quae  cutem  jam  nimis  tenuem  ac  tensam  ab 
injuriis  externis  defendant  , ac  ne  promptius  cum  ce- 
leri vitae  dispendio  rumpatur  , custodiant  , sollicite 
pertractanda  est.  Ipse  emplastrorum  adstringentium 
usus,  — cum  illa  cutem, a qua  saepius  detrahenda  sunt, 
spurcitie  inquinent  , ac  facile  vel  inflamment , vel  te- 
neram nimis  laedant  , non  satis  tutus  ; et  solum  illis 
molle  gossypium  superimponendum  est.  Prudens  igi- 
tur viri  bene  meriti  consilium  fuit : qui  , cum  tumor 
ad  spinam  jam  magnus,  omne  auxilium  respueret,  — - 
quotidie  autem,  vi  ponderis  aucti,  summas  proli  mo- 
lestias crearet  ; illum  ipsum  cum  fascia , circa  ven- 
trem ac  super  humeros  deducta  , laxe  suffulsit , nec 
non  sellam  parari  curavit,  in  cujus  parte  posteriore 
ac  dorso  sustentando  dicata,  spatium  excavatum , tu- 
mori suscipiendo  idoneum,  mollique  pulvinari  circum- 
circa munitum  fuit  : quo  demum  artis  subsidio  , ut 
puer  absque  magno  incommodo  et  sedere,  et  som- 
num capere  , et  tempus  ludendo  terere  potuerif,  ob- 
tinuit. 

Dum  vero  hydrorrhachiae  dehiscentis  tumores,  vel 
adime  exiguos  , a compressione  auxilium  forsitan  ad- 
missuros esse  sperarent  ; vel  eosdem,  jam  plurimum 
auctos  , sub  quacunque  demum  cautione  , plerumque 
tandem  dirumpi  , — vel  adeo  imperitis  ab  hominibus 
rudi  manu  audacter  aperiri,  ac  sero,  nunc  pellucido 
ac  flavo  , nunc  subcruento  , nunc  vero  puriformi,  aut 
etiam  ichoroso  , cum  impetu  depleri  , — mox  vero 
ab  istis,  convulsiones,  vomitus,  animi  deliquia  mor- 
temque ipsam  , nunc  promptam  , nunc  paulo  tardio- 
rem , subsequi  conspicerent  ; num  forsitan  experta 
magis  manus  vel  patentes  obturare  vertebras,  vel  sac- 
cum , ex  illis  dehiscentibus  prominentem  cum  filis 
circumductis  constringere  , exstirpare  , vel  setaceo 
transversim  inducto  lente  deplere,  atque  excitatae  ab- 
hinc inflammationis  ope,  parietum  illius  inter  se  con- 
cretionem obtinere,  vel  demum  simplici  sectione,  sup- 
purationis beneficio,  ad  sanationem  perducere  valeret, 
cogitatum  fuit. 

Ad  compressionem  quod  spectat  , eam  quidem  , ex 
chirurgi  experti  relatione  , ope  linteorum  quadrupli- 
catorum , liquore  spirituoso  imbutorum  et  gradatim 
sibi  cum  fascia  superimpositorum  , integram  hydror- 
rhachiae  dehiscentis  sanationem  promovisse,  legimus. 
Quamvis  autem  externa  compressio,  in  vertebrae  de- 
hiscentis labia  minus  , quam  in  cutem  his  superim- 
positam , actura  videatur;  ossificationis  tamen,  quae 
vacuum  hoc  sensim  sensimque  adimpleat  , spes  tar- 
dioris,— et  herniarum  cerebri^  quarum  genesis,  ab  ea 
liydrorrhachiae  dehiscentis  vix  differt,  compressionis 
ope  aliquando  sanatarum  exempla  ( §.  DCCLYIII.  ) , 
hoc  genus  auxilii  , caute  tamen,  ne  medulla  spinalis, 
aut  vero  caudae  filamenta  nervosa  equinae  , tumore 
hoc  forsitan  comprehensa,  simul  comprimantur,  adhi- 
bendum , sub  nascentis  hujus  mali  primordiis,  haud 
neglectis  interea  internis  remediis  , non  prorsus  reji- 
ciendum esse,  nobis  persuademus. 

Tumor  ex  vertebris  dehiscentibus  assurgens  , ple- 
rumque spatium,  cui  filus  apte  applicetur  , vel  pror- 
sus nullum,  — vel  basin  nimis  latam,  et  quae,  for- 
tius quidquam  constricta,  praemature  discindi  posset, 
huic  offert.  Quod  si  vero  medullae  portio  spinalis  , 

quod  praesciri  haud  potest , ligato  huic  tumori  inna- 
taret ; quam  lethalis  haec  ejusdem  constrictio  foret, 
vel  sponte  apparet.  Infelix  hinc  operationis  exiius  fuit, 
dum  Batavus  chirurgus  tumorem  infantis  ad  lumbos, 
rapae  forma  inductum,  et  angustiore  pediculo  inni- 
xum, filo  circumducto  constrictum  rescinderet;  et  ma- 
gni viri  Germani  sub  manibus  infaustus  fuit : qui  li- 
gando ejusmodi  tumorem  pellucidum  , aquosum  , a 
tenui  radice  ad  infantis  quadrimestris  ultimam  lum- 
borum primamque  ossis  sacri  vertebram  haerentem, 
duarum  spatio  hebdomadum,  eundem  abstulit  quidem; 
sed  mortem  prolis,  mox  a tumore  ablato  insecutam, 
impedire  non  potuit.  Quemadmodum  vero,  qui  non 
nisi  saccum  herniae  communis  ligaret,  is  sanationem 
istius  constantem  nec  unquam  attingeret  : ita  quoque 
simplex,  discrimine  tam  plena,  tumoris  in  hydror- 
rhachia  constrictio  , exstirpatio,  vertebrarum  nisi  de- 
hiscentia simul  ablata  , ad  curationem  mali  ue  hilum 
quidem  contribueret. 

Hoc  idem  vero  argumentum  , setarei  , in  hydror- 
rliachiae  dehiscentis  tumore  dissipando,  usui  adver- 
sari nobis  videtur.  Quamvis  scilicet  filorum,  huic  tu- 
mori commissus  funiculus  , non  modo  foramina  huic 
ipsi  inflicta,  ita,  ne  aquae  citius,  quam  guttatim  di- 
stillent,  pene  oppleat ; sed  simul  inflammationem, 
qua  internae  tumoris  superficies  ad  mutuam  cohaesio- 
nem  invitentur,  inducat;  contentae  tamen  forsitan  in 
illo  medullae  spinalis  a setaceo  contactus,  aut  laesio, 
convulsionis  ab  isto  epilepticae,  ac  facile  lethalis  me- 
tum , non  injustum  sane,  nobis  incutit;  nec,  ut  vix 
monuimus  , vertebrarum  dehiscentium  abinde  obtine- 
bitur , necessaria  tamen  ad  sanationem  , obturatio. 
Setacei , a tumoris  modo  lateribus  positi  , inutilitas  , 
egregii  viri  testimonio  evicta  est. 

Quae  fata  miseros,  quorum  tumor  e columna  ver- 
tebrali hydropica  promergens,  vel  sponte  tandem  rum- 
pitur , vel  cultro  adaperitur,  exspectent,  jam  diximus; 
nec  tamen  paucos  felicioris  sortis  eventus  suppressimus 
(§§•  DCCXXXVI1I.  DCGLII.),  Si  certa  foret  cellulosae 
hyd  rorrhachiae,  ab  illa,  quam  vaginalem , nominavi- 
mus, distinctio;  illam  minori  cum  vitae  discrimine, 
quam  istam  , pertundi  posse  crederemus : sed  nullam 

symptomatum  in  utraque  differentiam  indicare  valen- 
tes , ne  morti  , a sectione  chirurgica  vix  non  semper 
secuturae  , occasionem  dedisse  videamur  , ut  ab  ea 
prorsus  abstineatur,  nos  quoque  consulimus. 

§.  DCCLXI.  Cura  hydroihoracis . — Paracentesis 

pectoris. 

Hydrothoracis  curandi  ratio,  ex  causarum  indole 
diversa  (§.  DCCXL1X.)  , et  ex  praeceptis  generalibus, 
supra  (§.  DCCLVII.)  expositis , haurienda  est.  Raris- 
sime hoc  sub  morbo,  non  obstante  pulsuum  in  eo, 
frequente  satis,  plenitudine,  tensione,  vires  adeo  prae- 
dominant;  ut  in  illo  (si  peripneumoniam  energicam 
aliquando  excipias)  venaesectio  indicetur,  aut  fortior 
aquarum  per  alvum  evacuatio  aegris  sit  proficua.  Ma- 
gnum quidem  hi,  a cruore  emisso,  levamen  utique 
percipiunt;  sed_,  quod  nimis  saepe  vidimus 3 post  ho- 
ras non  multas  , pectoris  augentur  plurimum  angu- 
stiae , ac  pede  hydrops  celeriore  decurrit.  Tutior  vero 
in  hoc,  asthenico  plerumque,  morbo  ad  salutem  via 
in  usu  diureticorum  quaerenda  est  ; nec  eorum  hic 
aut  numerum,  aut  varios  agendi  modos  repetimus. 
Remedium  a Seckingensi  quondam  medico  his  in  ca- 
sibus praescribi  solitum,  quod  primum , ut  nimis  com- 
positum , rejecimus  , et  quod  ex  roob  sambuci,  ebuli, 
juniperi  ana  drachmis  sex,  ex  pulveris  scillae  compo- 
siti , radicis  bryoniae  , extracti  elaterii  ana  scrupulo 
uno  , vel  drachma  dimidia,  et  ex  theriacae  Andro- 
machi  drachma  una  constabat,  — cum  syrupo  rosa- 
rum soluti vo  in  electuarii  formam  redactum,  ter  in 
die  ad  castaneae  magnitudinem,  cum  decocti  radicum 
aperientium  unciis  tribus  porrectum  , sub  copiosa 
urinae  excretione,  aegris  pluribus  hydrothorace  gra- 
vissime detentis  profuisse  conspeximus.  Non  raro  gum- 
ini ammoniacum,  ad  drachmas  duas,  in  liquore  ter- 
rae foliatae  tartari  solutum,  cum  aquae  petroselini 
et  juniperi  ana  unciis  tribus  cum  dimidia  , praeterea 
vero  cum  pulpae  scillae  marinae  recentis  granis  vi- 
ginti  , naphthae  vitrioli  drachma  dimidia  , et  syrupi 
cinnamomi  uncia  una,  — omni  bihorio  ad  cochleare 
unum  vel  alterum  porrectum,  nisi  alvum  nimis  solli- 
citaverit j nostris  solamen  aegris  attulit.  Plures  interim 

ei  illis,  digitalis  purpurea,  quam  ullum  aliud  reme- 
dium , ex  hydrothorace  apud  nos  restituit.  Vindobo- 
nae , octo  abhinc  annis,  ad  virum  conspicuum  se- 
ptuaginta octo  annorum  in  consilium  vocati  , faciem 
pallidam  , tumidulam  in  illo,  cum  orthopnoea,  tussi, 
jactatione  corporis,  crurum  praeterea  oedemate,  urinas 
parcissimas,  turbidas,  pulsus  intermittentes  , parvos, 
inordinatos,  extremitates  frigidas,  observavimus.  Sub 
rerum  positione  tam  flebili  , fomenta  sicca  et  calida 
duoque  emplastra  vesicantia  cruribus  admoveri,  — cam» 
phorarn  omni  bihorio  ad  granum  unum  sumi,  — infu- 
sum juniperi  pro  potu.,  illud  vero  digitalis  purpureae 
pro  medicina  exhiberi , eo  cum  successu  , ut  urinis 
ab  ipso  sudore  largiter  fluentibus,  perfectam,  et  qua- 
tuor  adhuc  ad  annos  extensam  , sanitatem  aeger  re- 
cuperaverit , proposuimus.  Radicis  polygalae  senegae 
decoctum  , vel  et  kermes  minerale  , ut  remedia  hoc 
in  morbo  ab  aliis  laudata , — quod  vomitum  facile 
aut  alvum  nimis  haec  moveant  , raro  praescripsimus. 
Si  pulmonum  parenchyma  ab  aquis  infarctum  sup- 
poni possit;  calomelas  cum  pulvere  scillae  et  cam- 
phora  commendari  meretur.  Vesicantia  , pedibus  ad- 
iflmota,  praeprimis  ubi  , oedemate  ex  istis  disperso, 
pectoris  angustia  subito  increvit,  haud  raro  hanc 
imminuunt. 

Quod  si  firmum  satis  aggerem  ars  medica  morbo 
continuo  crescenti  opponere  nesciat;  ad  auxilium  chi- 
rurgicum , sive  pectoris  ad  paracentesin  , etsi  haec  il- 
lius causam  minus  tollet,  quam  inducias  adferat  , ne 
tandem  suffocatus  aeger  succumbat  , sat  prompte  re- 
currendum est.  Plures  interim  hoc  genus  auxilii  no- 
stris temporibus  commendant;  paucissimi,  tum  ae- 
grorum, tum  adrinium  ab  illo  horrore  permoti,  exse- 
quuntur. Atqui  tamen,  si  plures  aegri  aut  mox  ab 
instituta  paracentesi  thoracis,  aut  pauco  post  eam 
tempore  , morbo  , quod  negari  non  potest,  nihilomi- 
nus succubuerint:  vel  quod  tarde  nimis  suscepta  fue- 
rit operatio;  vel  quod  pulmonum,  praecordiorum  vi- 
tium aliud  simul  subfuerit;  aut  quod  aeris  influxus 
atmosphaerici  non  satis  aversus  fuerit  ; felicis  tamen 
a paracentesi  eventus  exempla,  nequaquam  desunt  : 
nec  est,  cur  cultrum  aut  acum  tricuspidem  chirurgi, 

tot  vulnerum  . thoracem  ex  utraque  adeo  parte  pe- 
netrantium , feliciter  tamen  sanatorum  , exemplo  ad- 
monitus , lethalem  esse  pronuncies.  Si  bene  constitu- 
tos caeterum  sanosque  apud  homines  hanc  facilius  , 
quam  apud  aegros  , succedere,  urgeas  ; concedimus 
id  quidem-  nec  tamen,  si  mortem  certam  cum  an- 
cipiti  quidem,  sed  ob  se  ipsam  haud  lethali  , auxilio 
conferas:  hoc  ipsum,  in  casu,  quo  nec  cordis,  nec 
vasorum  majorum,  nec  pulmonum  labes  organica 
prudenter  supponi  potest,  rejiciendum  est.  Majoris  res 
momenti,  quae  paracentesi  refragari  quodammodo  pos- 
sit , diagnosis  , quam  ultro  fassi  sumus,  et  fontis  , 
unde  hydrothorax  scaturiat,  mcerlitudo  est,  — et  vi- 
rorum gravissimorum,  in  illa  tamen  hallucinatorum , 
aut  concretionis  etiam  pulmonum  cum  pleura  inci- 
denda , exempla  sunt.  Saepe  interim  tanta  de  vera 
morbi  indole  nos  dubia  non  amplius  premunt ; haud 
raro  etiam  vera  hydrothoracis  origo  non  tam  obscura 
est:  et  si  viros  in  artis  exercitio  peritos  hac  in  re  ali- 
quando a vero  aberrasse  fatendum  ; — ex  altera 
parte  id  magis  ex  eo  , quod  uni  magis  phaenomeno, 
quam  quod  singulis  , generali  artis  praecepto  fideles, 
confisi  sint,  venisse,  dicendum  est.  Ad  pulmonis  cum 
pleura  , non  infrequentem  sane  , cohaesionem  quod 
pertinet  : minus  longe  ista  , nisi  pectoris  morbi  alii  , 
inprimis  acuti,  inflammatorii,  hydrothoracem  prae- 
cesserint, timenda  est;  atque  si  culter , in  suscipienda 
paracentesi,  acui  tricuspidi , rudiori  ac  infidae  satis 
actionis  instrumento  , praeferatur  : non  profundius 
illa  , quam  explorator  chirurgi  digitus  , incisis  prius 
cute,  musculis  intercostalibus,  et  pleura,  sine  damno 
fleri  posse  indicabit,  adigetur.  In  quantum  pulmo  cum 
pleura,  quod  interim  praesciri  haud  potest  , non  co- 
haeret : illius  laesio,  ob  aquas  intermedias  , a tricu- 
spide  timeri  non  potest.  Cum  pulmonem  , ab  aquis 
diutius  compactum  , inertem  , si  promptius  incum- 
bente fluidorum  a massa  liberetur,  a vicino  cordis 
torrente  nimis  obrui  timendum  , et  omnis  subitanea  i 
depletio  aegrorum  debilitati  adversa  sit ; maxime  vero, 
cum  thorax,  ad  modum  abdominis,  sub  effluxu  aqua- 
rum gradalim  constringi  haud  queat  : melius  est , 
istas,  non  una  vice,  sed,  minore  copia,  paulatim  educi. 

Si  frequentior  inter  nos  paracentesls  thoracis  foret: 
multos  sane,  quos  hydrops  pectoris  acutus  suffocavit, 
servari  potuisse  et  nos  credimus.  Saepe  scilicet  in 
pneumoniis,  sub  meliore  de  exitu  morbi  , jam  pluri- 
mum infracti  , augurio,  inexspectato  dyspnoeam  in- 
signi prorsus  modo  augeri , in  brachio  lateris  adfecli 
stuporem  manusque  oedema  oriri,  pulsum  vero  hinc 
inde  intermittere  observavimus:  quo  in  casu,  vix  non 
semper  , sub  inflammatione  pulmonum  non  amplius 
tam  magna  et  jamjam  fere  devicta  , insignem  aqua- 
rum copiam  in  cavo  thoracis  collectam  , ut  solam 
mortis  praecipitanter  inductae  causam,,  reperimus.  Si- 
milis fere,  sed  felicioris  eventus  , casus  celeberrimi 
quondam  Gallorum  archiatri  observatio  fuit,  dicentis: 
equarius  curator  regius  curatus  fuerat  a pleuritide  ; 
sequebatur  respirationis  tanta  oppressio  , ut  nonnisi 
sedens  potuerit  animam  ducere,  et  ut  vix  quatuor  ho- 
ras supervicturus  videretur.  In  tanto  periculo  pectus 
adaperire  non  dubitavimus.  Effluebant  sex  pintae  aquae 
clarae  et  flavae  , quae  per  aliquot  dies  fluere  conti- 
nuabat. Post  mensem  demum  integre  curatus  erat 
aeger;  ut  regem  ipsum  in  venationibus  institutis  ultra 
duos  annos  sequi  potuerit.  « Nec  minor  fuit  viri  ju- 
venis felicitas : cui , ob  hydrothoracem  ex  morbillis 
reliquum  , celebris  ejusdem  gentis  chirurgus  paracen- 
tesin  , eodem  in  pectoris  sinistri  loco  , bis  instituit ; 
ac  prima  quidem  vice  , sex , — altera  vero  quinque 
pintas  aquarum  extraxit. 

Sed  nec  in  chronico  thoracis  hydrope  felix  rerum 
i eventus,  ut  Acta  Galliae  academica  ostendunt,  defuit 
apud  feminam:  cui  , ab  ascite  simul  et  pectoris  hy- 
drope detentae,  cum  pulsus,  sub  insigni  orthopnoea, 
jam  exiles  et  inaequales  essent,  paracentesis  primum 
ad  abdomen  , deinde  ad  thoracem  instituta  , sanita- 
tem tam  firmam  , ut  post  mensem  solitis  muneribus 
satisfecerit,  restituit.  Vulneri,  cum  scalpello  primum 
thoraci  inflicto , dein  cannula  per  istud  inter  costas 
introducto,  Rostochiensis  quondam  egregius  chirurgus 
hydrothoracem  perfecte  sanavit. 

Ne  interim  levioris  rem  momenti  thoracis  paracen- 
tesin  esse  credamus  ; plura  curationis  per  illam  non 
obtentae,  ac  mortis  adeo  , ut  supra  jam  monuimus  d 

per  illam  acceleratae  , exempla  nos  advertunt.  Quare 
celebris  quondam  Galliae  chirurgus  pectoris  paracen- 
tesiiij  ut  rationi  non  minus  , quam  experientiae  con- 
trariam , quod  certe  nimium  est,  prorsus  rejecit.  Bene 
meritus  de  historia  hepatica  scriptor  Italicus  , sana- 
tionem juvenis,,  pectore  hydropici  , illius  auxilio  ob- 
tinuit quidem;  simul  vero  fassus  est,  se,  ut  similem 
operationem  de  novo  susciperet,  induci  non  posse. 
Duas  in  hydrothorace  paracenteses  celebris  Angliae 
medicus  instituit  ; sed  excepto,  quod  vitam  eae  per 
sex  hebdomadas  protraxerint,  evidenter  aer  pectori 
admissus  aegris  nocuit;  ac  in  uno  ex  istis,  cujus  pul- 
sus centum  et  triginta  ictus  in  primo  minuto  habe- 
bant, hoc  ipso  , ad  mortem  usque  , ad  septuaginta 
reduxit.  Nec  meliorem  eventum  paracentesis  thoracis, 
ab  eximio  quondam  Viennensium  chirurgo  suscepta  , 
agnovit. 

Qua  ratione,  et  quo  demum  loco  , paracentesis  in 
hydrothorace  legitimo  suscipienda  sit , docet  chirur- 
gia. In  cystico  , saccato , nec  tamen  ullis  ex  signis 
praevie  dignoscendo  , ejusdem  cavi  hydrope,  punctio 
parum  utilitatis  , — nisi  vero  saccus , quo  loco  pun- 
gitur, cum  pleura  cohaeserit;  effusis,  cannula  extracta, 
in  cavum  pectoris  aquis,  multum  noxae  inferret.  Pe- 
ricardii hydropici  perforatio , jam  diu  quidem  propo- 
sita , — postea  vero,  quo  tutius  perageretur,  attentius 
praescripta,  a nemine  tamen  hucusque,  quod  quidem 
sciamus,  absoluta  fuit.  Nec  certe  cognita  hujus  visce- 
ris nobilissimi  in  positione  ac  motibus  suis  inconstan- 
tia, aut  morbosa  forsitan  ejusdem,  praeter  pericardii 
hydropem,  constitutio,  aut  ipsa  demum  incertitudo 
diagnosis,  ad  tantos  quemquam  ausus  invitabit.  Ossis 
sterni  ob  hydropem  mediastiui  anterioris  perterebra - 
tio  , jam  antiquitus  , ac  nostris  etiam  temporibus , 
puris  sub  eo  latentis  educendi  ratione  feliciter  cele- 
brata , si  modo  signa  haerentes  sub  illo  aquas  satis 
certa  indicarent , reformidanda  non  foret. 

§.  DCCLXII.  Cura  ascitae.  — Paracentesis . 

— Cura  ascitae  saccati. 

Hydropis  in  genere  curandi  praeceptis  (§.  DCCLVII.)» 
ascitae  applicitis , si  mentionem  de  paraceniesi  abdom 

minis  faciendam  excipias  , nihil  fere  hic  addendum 
habemus.  Magni  quondam  Anglorum  medici  consilio, 
ut  in  ascite  grandiore  , ac  ubi  ingens  fluidorum  co- 
pia in  ventre  stagnaret  , aquas  per  vomitum  ejicere- 
mus, ob  suspectam  et  vasorum  et  viscerum  hoc  sub 
statu  conditionem  , obsequi , etsi  nos  aliqua  melioris 
ab  emeticis  effectus  exempla  non  lateant  , numquam, 
quod  supra  jam  monuimus  , sumus  ausi  ; et  si  quae 
ex  diureticis  potentioribus , nobis  invitis,  vomitum 
movissent  : hunc  nulli  ascitico  proficuum  fuisse  , ob- 
servare potuimus.  Nullibi  vero  in  hydrope,  excepto 
bydrocephalo  , tam  frequens,  quam  in  ascite , dolor 
et  spasmodica  viscerum  ab  aquis  obsessorum  adfe- 
ctio  , — atque  si  talia  in  malo  asthenico  , sine  febre 
aut  partium  incendio,  occurrant;  nullibi  forsitan  opii, 
vel  solius,  vel  cum  aliis  combinati,  cum  fructu  pro- 
V'  nandi,  melior,  nec  antiquis  ignota  medicis,  occasio 
est.  Post  inutilem  jam  abdominis  paracentesin  , asci- 
ten  , magnis  doloribus  duabus  in  mulieribus  stipa- 
tum , opium  perfecte  sanavit  ; multisque  aliis  , sensi- 
bilioris conditionis  asciticis  , laudani  liquidi  dosis  hinc 
inde  concessa,  vel  diureticis,  excitantibus,  admista, 
profuit.  Quocunque  vero  hic  medicamine  utamur,  ut 
antiqui  scriptoris  Romani  verbis  utamur  , «t  commo- 
dum est  lino  quotidie  ventrem  metiri,  et,  qua  com- 
prehendit alvum  , notam  imponere  , posteroque  die 
videre,  plenius  corpus  sit,  an  extenuetur;  id  enim 
quod  extenuatur , medicinam  sentit.  Neque  alienum 
est  , metiri  et  potionem  ejus  et  urinam;  nam  si  plus 
humoris  excernitur  , quam  assumitur,  ita  demum  se- 
cundae vatetudinis  spes  est.  » 

Hydropicis  aliquando  venter  , quousque  potuit  , ab 
aquis  extensus  , vel  sponte  ad  umbilicum  diruptus  , 
et  illarum  parte  maxima  exinanitus  fuit.  Hydrops  ita 
dispulsus  , perraro  , — aliquibus  tamen  aegris,  non 
rediit.  Ad  Hujus  imitationem  processus  , ars  primum, 
ut  videtur,  umbilicum,  — tandem  vero  aliam,  quam 
major  experientia  opportuniorem  esse  docuit,  abdo- 
minis regionem  , eundem  in  finem  , perfodit.  Cum 
vero  tam  raro  aegris  conferebat  punctio  : semper  ea^ 
donec  aliter  jussisset  instans  horum  suffocatio,  dilata 
fuit.  Non  mirabimur  inde,  si  utriusque,  tum  sponta- 

neae  , tum  artificialis  operationis  aequalis  fere  sors 
fuit  atque  conditio  ; vel  si  inter  sexcentas  circiter  pa* 
racenteses  abdominis  , nobis  suadentibus  tandem  ad- 
missas, eae  modo  quinque  vel  sex  aegris  opem  tule- 
rint. Cum  vero  « emissum  humorem  non  sanare,  sed 
medicinae  locum  facere  , quam  intus  inclusus  impe- 
dit; » veteribus  sit  dictum;  etiamsi  plerumque  id  ve- 
rum esse  credamus;  feminae  tamen  Ticinensis,  triginta 
circiter  annos  numerantis,  exemplum  contrarium  ha- 
buimus. Cum  etenim  hanc  , tabe  jam  ac  febre  con- 
fectam , difficillime  respirantem  et  summe  anxiam  , 
tantos  simul  abdominis,  insignem  in  modum  ab  aquis 
extensi,  dolores  accusare,  ut,  nisi  optata  sibi  ventris 
punctio  concedi  vellet  , hunc  sibi  ipsi  cum  cultro^  se 
adperturam  esse  , audiverimus  ; ne  saltem  desidera- 
tum tam  anxie  vitae  brevioris  solati um  deesset  ; pa- 
raeentesin  institui  concessimus;  qua  feliciter  instituta, 
femina  haec  , ad  caetera  rebellis  , absque  omni  alia, 
qualicunque  demum  medicina,  sub  insigni  urinarum 
evacuatione,  ab  hydrope  in  integrum,  et  ad  pristi- 
nam corporis  elegantiam  , restituta  fuit. 

Non  interim  ex  raro  contingentibus  indicatio  hau- 
rienda est;  atque  si  urinas  ab  instituta  paracentesi 
copiosius  in  asciticis  secretas  sat  saepe  conspexeri- 
mus ; vidimus  etiam  quamplurimos  , in  quibus  ab 
illa  , nihil  in  urinis  mutatum  fuit.  Veteribus  quibus- 
dam , dum  hydropem  vix  non  omnem  a jecinore 
adfecto  derivassent:  vel  ob  id  solum  paracentesis  dis- 
plicuit. Ac  revera  , dum  vel  hujus  , vel  alterius  vi- 
sceris conspicua  obstructio,  scirrhus  , aut  ulcera  sub- 
sunt : ventris  punctio  mortem  , quam  avertere  con- 
tendit, plerumque  promovere  observatur.  Est  interim, 
ut  diximus  , ubi  ventris  tensio  et  spiritus  angustia  in 
ascite  tam  intolerabiles  aegrum  premant;  ut  spe  nulla 
ad  sanationem  reliqua  , paucorum  modo  dierum  ab 
illis  non  caro  nimis  pretio  paracentesis  ope  ematur 
immunitas.  Quotiescunque  vero  ad  ipsam  hydropis 
sanationem  punctione  simul  uti  intendimus  ; mature 
salis  illam  institui  oportet;  et  ubi  ventrem,  aquis»! 
necdum  adeo  extensum,  acui  tricuspidi  magis  resi- 
stere, aut  viscera  abdominis,  ob  intermediarum  aqua- 
rum defectum,  facilius  ab  illa  laedi  posse  certum  est; 

cum  lanceola  abdomen  incidi  potius,  quam  cum  acu 
perforari  , conveniet.  Semper  enim  vetustum  qui- 
dem, sed  rude  nimis  ac  imperfectum  satis  chirurgiae 
instrumentum  esse,  nobis  visa  est  acus  triquetra : qua 
t semel,  necessario  cum  impetu,  cavo  alicui  impacta, 

< si  forsitan  internae  hujus  superficiei  viscus  morbose 
adhaeserit,  vel  aliquid  , ne  partes  internae  per  aquas 
ab  ista  recedere  possint,  impediat;  nihil  est,  quod  illas 
ipsas  intrusae  acus  ab  apice  satis  defendat.  Accedit  et 
1 istud  : quod  aquae  hydropicorum  densiores  glutino- 
sae , aut  filis,  pseudomembranis  remistae,  angustam 
per  cannulam  saepius,  nisi  istis,  atque  ipso  omento  3 
per  specillum  introductum,  eum  facili  hujus  laesione, 
repulsis  , quacunque  demum  sub  corporis  positione  , 
transire  recusent;  cum  , e contrario,  vulnus  abdo- 
minis paulo  amplius  , quin  incisionis  hujus  majus  sit 
periculum  , aut  quin  aeris  copiosioris  accessionem  il- 
lud promoveat,  aquarum,  qualiscunqtie  earum  con- 
ditio sit  , egressum  concedet.  Quamvis  autem  ad  lae- 
sionem vasorum  epigastricorum  , inprimis  ramorum 
venosorum  , sub  extensa  ventris  cute  non  parum  va- 
,i  ficosorum,  et  ad  haemorrhagiam  ex  istis  evitandam  3 
1 locum  cristae  ossis  ilei  anteriori  et  umbilico  interme- 
dium , atque  latus  abdominis,  in  quo  nullus  tumor 
visceris  id  impediret  , aut  sinistrum  aut  dexterura 
perfodiendum  prudenter  adsignaverint  ; vidimus  ta- 
men , expertissimi  alias  chirurgi  sub  manu  in  prin- 
cipis Poloni  filia  ascitica,  acum  tricuspidem,  non  adeo 
ad  vasa  epigastrica  , quam  , cum  viscera  partim  pe- 
ritonaeo adhaesissent  , ad  interna  , aberrasse  , et  sub 
insigni  cruoris  in  abdomen  effusione  et  insecuto  mox 
coagulo  , virginem  hanc  , sub  lipothymiis  , et  extre- 
mis sub  angustiis  , doloribus  , pauco  temporis  inter- 
vallo animam  efflasse.  Est  interim , ubi  absque  praevia 
vasorum  laesione  a ferro  inducta,  nunc  aqua  sanguine 
d tincta,  nunc  sanguis  sincerus  fiuidusque  per  cannulam 
tricuspidis  , signo  plerumque  , non  tamen  , ut  vidi- 
mus semper  tam  prompte  lethali , prorumpat.  Ali- 

I quando  autem  sanguis  in  abdomine  collectus  , ex 
varice  , aneurysmate  , jam  ante  paracentesin  diruptis, 
venit  ; atque  tunc  etiam  mortis , hanc  insequentis  , 
culpam  chirurgus  non  habet.  Sic  post  typhum,  abdo- 

men  viri  tam  celeriter  intumuit  , ut  jam  die  decima 
paracentesin  medicus  instituerit.  Aquarum  interim 
loco  , sanguis  sincerus  , cum  aegri  morte  , eductus 
fuit.  Sectio  vero  cadaveris  docuit  : cruorem  ex  vasis 
splenicis  diruptis  venisse  ; quae  vasa  forsitan  ex  la- 
psu , ante  duos  annos  perpesso,  cum  dolor  nunquam 
cessasset,  labem  conceperant.  Nos  ipsi  puellulam  trien- 
nem quondam  secuimus  , ex  vitrici  violentia  subita- 
nea morte  abreptam,  in  cujus  abdomine  copiosus  san- 
guis , ex  hepate  rupto  effusus  ^ nobis  se  obtulit. 

Qui  dolium  omni  , quod  continet  , vino  exhaurire 
contendunt  : illi,  non  ad  mediam,  sed  infimam  sui  ad 
partem  illud  perforandum  esse  norunt.  Non  absimili 
ratione  , qui  ventrem  medium  pertundit  , aquas  ille 
in  pelvi,  quae  constringi  non  potest,  stagnantes,  ple- 
rumque turbidas,  crassiores  atque  sedimentosas  , in- 
tactas in  ista  relinquit.  Qui  parum  aut  nihil  ex  non 
magna  liquidi  hic  locorum  restitantis  copia  in  ascite 
timendum  esse  inferunt:  his,  a fine,  quo  ventrem 
aquae  depromendae  gratia,  perfodimus  , ex  parte  ab- 
errari tamen,  — et  puriformem,  quae  in  illis  subsidet, 
materiam  , ad  intestinorum  inter  se  et  cum  partibus 
vicinis  concretiones,  semper  homini  molestas,  ansam 
dare  posse,  replicabimus.  Hinc  diu  , aquas  , in  sexu 
sequiore  aliam  per  viam  , et  quidem  per  vaginam 
educi  , publice  proposuimus.  Antequam  vero  hoc  ad 
nos  jam  pervenisset,  experimentum  ab  Angliae  medi- 
cis conspicuis,  tardius  vero  a quibusdam  Germanis , 
institutum;  et  vagina  muliebris,  dum  partialis  pro- 
lapsus eandem  inter  labia  pudendi  a fluido  contento, 
per  compressionem  disparente,  post  illam  redeunte, 
turgentem,  depressisset,  tum  lanceolae  ope,  quam  se- 
ctionem sanguinis  sat  multum  secutum  est , tum  vero 
cum  acu  tricuspide,  absque  cruoris,  nisi  pauci,  jactu- 
ra, ad  centrum  sui  , eo  cum  successu  perfossa  fuit: 
ut  omnis  aqua  ex  abdomine  quantocyus  effluxerit. 
B.ete  autem  venosum  , quod  vaginae  latera  exornat , 
justam  , ne  huic  loco  vulnus  infligatur , cautionem 
chirurgo  imponit. 

Quacunque  vero  ratione  instituatur  paracentesis  , 
aqua  vix  educta,  alia  plerumque,  potum  et  liquida, 
ore  assumpta  , longe  superans,  iterum  iterumque,  et 

quidem  quo  saepius  detracta  fuit,  eo  citius , in  cavum 
abdominis  repullulat  ; unde  factum  est,  ut  eadem  ope- 
ratio crebrius  iisdem  in  aegris  institui  debuerit.  Sic 
vidua,  referente  celebri  de  praeceptis  monitisque  me- 
dicis scriptore  , a quinquagesimo  primo  aetatis  anno 
ascitica  facta,  per  quinque  abhinc  annorum  spatium 
sexagesies  sexies  parecentesin  passa  est,  et  mille  non- 
genta viginti  librae  aquae  ex  abdomine  profluxerunt, 
prolongata  sic  per  plures  annos  vita  et  simul  immi- 
nuto vitae  taedio:  ut  eductis  aquis,  alacris  non  tan- 
tum amicorum  consortiis,  sed  exercitationibus,  imo 
et  choreis  se  oblectare  potuerit.  Fatemur  , nos  hy- 
dropem hunc  , saccatum  potius  , vel  etiam  ovarii  aut 
et  peritonaei  hydropem  fuisse,  nobis  videri;  nimis 
t in  teri  m repetendae  multoties  in  asciticis  punctionis  ne- 
! cessitas  jam  nota  est  , quam  ut  vel  nostras,  vel  alie- 

Inas,  quae  hanc  rem  ultro  demonstrent,  observationes 
hic  adcumulari  oporteat.  Ut  vero  tam  promptam  aqua- 
rum renovationem  praevenirent  ; fuerunt  , qui,  abso- 
luta paracentesi,  adsiringentia  abdomini  decocta  inje- 
cerint. Sed  praeter  quod  , aquis  extractis  , intestina 
earum  mox  in  locum  subintrent,  et  factae  injectionis 
distributionem  impediant ; falsae  prorsus  theoriae  in- 
nixum hocce  consilium  , sinistros  potius  , quam  be- 
neficos effectus  produxit.  Nec  multum  nos,  sub  hu- 
morum in  cavo  abdominis  stagnantium  densitate,  ab 
injecta  tepida  exspectandum  esse  censemus. 

Etsi  vero  tam  facilis,  ab  aquarum  emissione,  earun- 
dem  recursus  sit;  nisi  ipsa  paracentesis  curationem 
£ aliter  secundet;  aegrorum  saltem  per  illam  levamen, 
ac  ulterioris  auxilii  ferendi  occasionem  nanciscimur. 

Num  aquae  ^imul  omnes,  num  vero  partitis  vicibus 
educendae  sim:  disputatum  fuit.  Utramque  nos  viam 
inivimus;  plerumque  tamen,  nisi  summa  jam  debili- 
tas vetaret  , aquas  simul  ac  semel  omnes  deprompsi- 
mus. Plures  certe,  quibus  major  aquarum  copia  uno 
ductu  extracta  fuit,  in  grave  animi  deliquium  inci- 
ni disse  conspecti  sunt;  nec  tantam  humorum  jacturam 
subitaneam  aegri,  nisi  venter,  qua  ratione  hi  effluunt, 
i sensim  sensimque  aequali  ratione  constringatur,  abs- 
que vitae  discrimine  perferunt.  Hac  autem  conditione 
ei  per  fasciam  opportunam  adimpleta,  nihil  ultro,  nisi 

vires  jam  prorsus  exhaustae  sint,  timendum  est.  Vino 
in  teri  m ac  jusculo  carnium  hae  in  talibus  sustentandae 
sunt.  Virum  asc-iticum  tractavimus  : qui  per  sex  heb- 
domadas cannulam  , per  quam  aquae  jam  plurimae 
effluxerant , in  vulnere  relinquens,,  per  omne  hoc  tem- 
pus copiosos  humores  hac  via  excernere  continuavit. 
Non  quidem  ille  a morbo  superstes  fuit  ; sed  neque 
aeris  admissio, — si  quis  ventrem,  nunquam  vacuum, 
adire  potuerit  , huic  nocuisse  conspecta  est. 

Si  opus  tam  arduum  sit,  asciten  abdominalem  per- 
sanare ; quid  in  hydrope  saceato , et  in  peritonaei 
illo  supersit  auxilii  , et  quam  parum  in  lns  ab  arte 
sperandum  sit  , facile  i ntell igitur.  Nulla  scilicet  resor- 
ptio , ob  defectum  vasorum  huic  operi  praefixorum  , 
hic  lorum  habet;  nec  ulla  in  partes  vitali  potentia  vix 
non  destitutas  , remediorum  est  actio.  Per  tussim  , 
sternutationem  aliisque  modis,  tumores  cystici  pulmo- 
num rumpuntur  aliquando  , et  humore  , quem  conti- 
nent , per  tracheam  liberantur;  excepto  vero  hydrope 
ventriculi  , intestinorum  rariore  ( §.  DCCXLI1I.  ) , si 
cystis,  vel  saccus  in  abdomen  rumpatur,  maxima  li- 
quidi in  illis  hucusque  placide  stagnantis  , saepe  jam 
corrupti  3 hoc  in  cavum  longe  sensibilius  depletur,  ac 
turbas  majores  hic  excitat.  Ut  hoc  infortunium  prae- 
venirent , vel  etiam  per  diagnosis  errorem  decepti  , 
hos  tumores  saccatos  paracentesi  aliquando  subjece- 
runt chirurgi.  Quod  si  tunc  ilii  vicino  cum  peritonaeo 
satis  , ne  , retracta  cannula,  in  abdominis  cavum  hu- 
mores demitterent  , concreti  fuissent  : levamen  qui- 
dem aegris  momentaneum  exinde  concessum  fuit  ; 
mox  vero  recrudescente  longe  citius  aquarum  copia  , 
saepius  perfossus  tumor,  alienam  saepe  indolem  as- 
sumpsit: et  cum  serosi  pridem  et  insontes  fere  humo- 
res in  illo  secreti  _,  praeter  gravitatem  , et  partiumi 
vicinarum  compressionem  , vix  aliud  incommodum 
aegris  creassent;  acrioris  nunc  materiae  scaturiginem, 
stimulatus  tumor  adaperit;  ac,  citiorem  in  aegri  per- 
niciem , vel  ipse  gangraenosus  emoritur  ; aut  vicinas* 
partes  maligne  aggressus , ac  febre  lenta  , depascente 
comitatus  omne  nunc  systema  funestum  in  consen- 
sum rapit.  Frequenter  etiam  tumores  cystici  , i-n pri- 
mis vero  ille  ^ quem  peritonaei  hydrops  inducit,  sac- 

cus  , non  uno  contenti  cavo  , in  plura  loculamenta 
divisi  sunt  ita  , ut  modo  uno  ex  his  inciso  , reliquo- 
rum etiam  taediosa,  ac  saepe  aegris  ob  longam  sup- 
purationem funesta  , curatio  supersit. 

Sunt  igitur  multi  , qui  his  rationibus  permoti  , hy- 
dropem cysticum  , saccatum , nec  remediis,  nec  ferro 
subjiciendum  esse  putent  ; nec  minus  certe  hydrops  , 
quem  hydatides  constituunt,  hac  de  opinione  parti- 
cipat. Etsi  vero  in  genere  hoc  verum  sit  de  hydrope 
topico  vix  unquam  tangendo  judicium  ; de  peritonaei 
tamen  illo,  nisi  jam  peramplo,  vel  saccis  nodosis, 
scirrhosis,  aut  quasi  callosis  incluso,  cum  incisioni- 
bus , saepe  pluribus  , vel  per  setacea,  ac  tandem  per 
) compressionem  aequalem  sanato,  exempla  quaedam 
exstant;  ac  interdum  instans  aegrorum  suffocatio,  ut 
ad  paracentesin  vel  in  isto  , vel  profundiore  etiam  in 
abdominis  hydrope  saccato,  modo  satis  de  tumoris 
cum  peritonaeo  cohaesione  simus  securi  , non  celato 
aut  aegris  ipsis  , aut  eorum  adfinibus  periculo  , ve- 
niamus, nos  cogit.  Si,  monente  celebri  Parisiensium 
medico , post  abdominis  paracentesin  absolutam  , tu- 
mor circa  umbilici  regionem  plus  minusque  mollis 
superesset:  eadem  operatio  in  ipso  elevationis  puncto, 
ne  aut  ipso  in  omento  aquae  remaneant  , aut , hac 
parte  ab  aquis  abdomine  eductis  non  amplius  suf- 
fulta, hujus  membranae  diruptae  fluidum  contentum 
in  ventris  cavum  emittant , repetenda  foret.  Hoc  in- 
terim  consilium  solo  iterum  in  casu  , quo  epiploon 
cum  peritonaeo  concretum  esse  dubium  non  superest, 
profuturum  esse  credimus. 

Evacuatis  vel  ab  ipsa  natura  , vel  cum  remediis  s 
vel  demum  ope  paracentesis  , abdominis  aquis  ; par- 
tium ab  istis  diu  nimis  extensarum  robur  , ne  subi- 
tanea forsitan  depletio  , et  ne  humorum  in  vasa  re- 
axata  concursus  praeceps  et  stagnatio  aegris  noceant, 
jer  fascias,  frictiones  aromaticas,  spirituosas  , per 
victum  facile  nutrientem,  et  per  interna  medicamina, 
liureticis  sat  dm  remista,  restituendum  est.  Non  raro 
ib  aquis  eductis,  anxietas  et,  sicut  a partu  celeriter 
qibsoluto  , flatus,  borborygmi,  tormina  et  spasmi  ori- 
antur: quae  opposita  his  remedia  volatilia  , ex  aqua 
Inenlhae  p; peritae ^ cinnamomi,  tinctura  castorei,  na« 
v.  IV  12 

phtha  vilrioli , praesertim  vero  cum  opio  juncta,  sibi  i 
exposcunt. 

§.  DCCLXIII.  Cura  hydrometrae,  — Paracentesis. 

t Hydrometrae  , sicut  causae  inter  se  differunt  t 
( §.  DCCXL1X.  ),  ita  ratio  medendi  diversa  est.  Com-- 


munior  nunc  sexui  sequiori  , liberius  in  mullis 


* > 


quam  priscis  temporibus  viventi,  sub  utero  cruen-- 
to  incuria,  et  vestimentorum,  quae  muliebria  a fri- 
gore satis  defendant,  inopia,  — nisi  his  positio  visceris* 
proliferi  declivis,  ac  periodica  ejusdem  relaxatio,  pa—  i 
tefactio  , saepius  mederentur,  frequentius  certe,  sicutt 
menstrui  cruoris  , ita  humoris  serosi  ex  uteri  super- 
ficie irritata  morbose  stillantis,  evidentem  magis  re- 
tentionem producerent.  Multa  vero  hoc  menstrui  , lo— 
chiorum,  copiosius  quidquam  redeuntium,  aut  molae, 
abortus  sub  titulo  , quae  seri  quoque  in  uteris  colle- 
ctionem sat  notabilem  comprehendunt  , medicorum! 
cognitionem  vix  unquam  attingunt.  Quoties  interimi 
vel  cruoris  aut  lymphae  a coagulo  , vel  a placentaee 
portione  in  utero  haerente,  vel  a spasmis  hujus  ostiumn! 
constantius  occluditur,  uterique  moles,  absque  novaee 
impraegnationis  suspicione,  augetur:  tunc  utique  me-1- 
dicinam  ferri  desiderant;  sed  obstaculo  abacto,  qnidf 
demum  uterus  excreverit,  raro  satis  elucet.  Quidquid 
interim  morbosi  retentum  sit  in  utero  : modo  caus 


retentionis  sit  cognita  , aequalis  hunc  reserandi  ubi- 


que erit  indicatio.  Ilinc  fundator  medicinae  , hoccee 
sui)  statu,  « multa  calida  (mulierem)  lavari,  et  ss 
dolor  ( uterum  ) habuerit,  tepefactoria  adhiberi,  mol 


Jibus  etiam  ad  somnum  uti  , » consuluit  ; nec  recem- 


tior  aetas  , quo  grumos  sanguinis  , lymphaeque  coa-i- 

gula  solveret,  vel  oris  uterini  spasmodicas  contractionem 
sedaret,  thermis,  semicupiis  tepidis,  injectionibus  aa 
vaginam  , vaporibus  , suffimigiis  blandis  ad  ostium 
uterinum  directis,  meliora  novit.  Quod  si  hisce  mori 
bum  subsidiis  reluctari  observassent  ; quo  uteri  simu.i  ilJ: 
actionem  , nixusque  salutares  in  opposita  obstaculd 
excitarent  , veteres  vomitorium  propinari  , aut  phar; 
raacum  infra  purgans  hauriri  , vaginae  vero  pessari? 
stimulantia  diutius  adponi,  crethmi  cortice  , paeoniatuf 
grauis  , fructibus  sambuci  , allio  tam  crudo  , quann  , 

cocto  uti  , obsoniis  marinis  , prae  carnibus  , vesci, 
tandem  vero  et  virum  admitti  , suaserunt.  Pessario • 
rum  quidem  usus,  nostra  aetate,  ad  solas  vaginae 
uterique  prolapsus  mechanice  cohibendos  restringitur; 
medicinalis  vero  naturae  pessaria,  ratiocinii  forsitan 
et  falsi  decoris  jussu  magis,  quam  solidae  auctoritate 
'experientiae,  omnem  extra  usum  esse  posita  dolemus: 

J atque  dum  acriora  veterum,  ex  cantharide,  approbare 
5 nequimus  ; mitioris  saltem  stimuli  , ex  assa  foetida, 
isnyrrha,  castoreo,  ipsoque  opio,  pessaria,  haud  raro 
i tam  hoc  in  morbo  , quam  in  variis  uteri  adfectioni- 
jbus,  profutura  crederemus  , et  ut  materiae  medicae 
objectum,  ulteriore  observatorum  examine  non  indi- 
tgnum,  commendanda  esse  censemus.  Emetica  quidem, 
sub  morbo  jam  provecto,  et  extenso  jam  nimis  utero, 
ne  hoc  viscus  , nimis  infirmum  , tantis  sub  nixibus  , 
quod  sub  partu  laborioso  aliquando  contigit,  rumpa- 
tur, minime  consulimus  ; eorum  interim  , sub  morbi 
principio  , nisi  forsitan  organicum  ad  os  uteri  vitium 
latere  timendum  sit  , medio  in  balneo  usum  exclu- 
;dere  nollemus.  Orificio  uteri  , etiamsi  non  gravidi,  ac 
nervici  vel  catheterem,  vel  cereolum,  vel  ipsius  adeo 
•jdigiti  apicem  , vel  spongiam  praeparatam  , inferri  , 
:itque  sic  lias  vias,  nisi  mox  a partu,  reserari,  — - vel 
indeo  speculum  uteri , non  ita  pridem  a conspicuo 
hQalliae  medico  propositum  , his  cum  successu  adhi- 
0 eri  posse,  haud  credimus.  Remoto  interim  quacunque 
atione  obstaculo , et  ore  uteri  satis  aperto  , nisi 
luxus  aquarum  per  istud  sequatur;  hy  dat  i des  forsitan 
las  continent  : quarum  promptam  incisionem  eodem 
i medico  commendari  quidem  videmus  ; sed  , nisi 
vnica  has  aquas  cystis  involvat,  ob  numerum  illarum 
blerumque  majorem,  ac  positionem  in  utero  altiorem, 
omnes  facile  attingi  posse,  ut  speremus,  vix  inducimur. 
Si  tumor  glandulosus,  scirrhosus,  excrescentia  fun- 
osa  , polypus  , steatoma  , pseudomembrana  , callus , 
ut  uteri,  n aginae  concretio,  atresia,  cervicem,  ori- 
a.icium  illius,  aut  vaginam  occluserint;  prout  haec  vitia 
rganica  per  manum  chirurgicam  auferri  queunt,  aut 
andem  recusant;  spes  curationis,  aut  major,  aut 
ulla  erit.  Ultimum  artis  chirurgicae  subsidium  in 
0'teri  paracentesi  hic  ponitur.  Quam  facile  vero  haec 

a fine  suo  aberret:  punctionis  ad  hoc  viscus  institu- 
tae , quam  supra  levi  mode»  calamo  tegimus,  ad 
hunc  a nobis  locum  reservatam  breviter  hic  injicimus. 
Vetula  scilicet  jam  plurimum  emaciata,,  Ticinense  ad 
nosocomium,  novemdecim  nunc  ante  annos,  accessit. 
Pro  ascite  hic  tumor  a medico  , caeterum  egregio  , 
declaratus  , atque  paracentesis  ad  illum  , chirurgis 
proposita  fuit.  Cum  vero  his  , minus  evidens  in  tu- 
more videretur  fluctuatio:  punctionem  illi  suo  quidem 
judicio  approbare  non  ausi  sunt.  Suscipi  hanc  nihilo- 
minus jussit  medicus  ; ac  illius  ope  , librae  purulen- 
tae materiae  circiter  quatuor  eductae  fuerunt.  Morte 
interim  mulieris  duos  ab  operatione  post  dies  insecuta, 
sectio  cadaveris,  uterum  ipsum,  summopere  exten- 
sum, a tricuspicle  perforatum  fuisse,  ac  eundem  pure, , 
atque  polyposis  quasi  excrescendis  refertum  esse,  do- 
cuit. Uteri  tamen  laesiones  non  semper  lethales  esse,, 
sectionis  longe  majoris,  quam  Caesaream  appellant,, 
felicia  exempla  commonstrant,  et  prompta  satis  par- 
tium ab  acu  triquetra  perfossarum  sanatio  docet.  Ve-» 
ram  quidem  et  hic  est  , causam  morbi  per  paracen— 
tesin  non  tolli  ; sed  urget  aliquando  necessitas  : sub) 
qua,  vitae,  quae  conservari  non  potuit  , quidquami 
superaddidisse  , ac  mulieris  cito  suffocaturae,  ae- 
rumnis non  parum  detraxisse  , jam  satis  est.  In  tex- 
tricis Augustanae  , quem  summus  quondam  anato- 
micus retulit  , casu  uteri  hydropici  , centum  et  octo- 
ginta libras  aquarum  hoc  viscus  amplexum  est  ; nul- 
libi interim  circum  intestina  praesente  aqua  , autt 
laxo  in  manibus  aut  pedibus  tumore  , aut  etiam 
viscerum  aut  alterius  cujusdem  organi  vitio  , prae- 
terquam quod  magnus  ille  uterus  , cujus  os  miriss 
modis  occuluerat  , tota  anteriore  sua  sede  peritonaeo 
connatus  erat.  Atqui,  si  hac  sede,  extracto  prius  ee 
vesica  omni  lotio,  uterus  cum  tricuspide  fuisset  per- 
fossus ; probabile  est , aquis  utero  sensim  per  cannu- 
lam eductis  , virginem  , — non  quidem  sanari  , sed 
ab  ingenti  pondere  aquarum  , unde  suffocata  periit 
longo  saltem  pro  tempore  servari  potuisse.  Altera  peu 
rectum  intestinum  , qua  ratione  per  istud  vesicae  pa+ 
racentesin  cum  tricuspide  quidquam  incurva  satisquee 
longa  instituimus ad  punctionem  uteri  hydropici  vis 

foret  ; et  quae  ante  operationem  non  adfuit , ea  post, 
istam  nasci  posset,  sicut  vesicae,  ita  et  hujus  visceris 
perfossi  cum  parte  vicina  cohaesio.  Cum  interim  , ut 
infra  de  vesicae  urinalis  punctione  dicemus,  uterus 
majorem  ad  gradum  ab  aquis  impletus  , ex  pelvi  , 
quae  ilium  amplius  non  capit , superiora  versus  ascen- 
dat ; ne  illum  chirurgus  cum  cuspide  hanc  per  viam 
facile  attingat , timendum  est. 

Hydromelra  gravidarum , sicut  nulla  est  ejusdem 
ab  anteriori  cognitio,  et  sicut  praegnationis  sub  finem 
damnum  mulieri  vix  infert,  ita  curationis  medicae 
objectum  non  sistit. 

Quae  curam  hydrometrae,  vel  sponte,  vel  per  ar- 
tem discussae,  concernunt,  ea  , sub  generali  hydro- 
pis pertractandi  ratione  jam  exposita  , lnc  non  repe- 
timus. 

§.  DCCLXIV.  Cura  hydropis  tubae  et  ovariorum.  — Dif- 
ficultates. — Limitatio.  — Ovariorum  exstirpatio. 

Hydropis  tubae  , ovariorum  , et  ligamentorum  uteri 
( §§.  DCCXLV. — DCCXLVII.  ) pertractandi  modum  , 
tam  ob  affinitatem  materiae,  quam  ob  artis  ipsius 
paupertatem  , conjunctim  hic  exponimus.  Quam  infida 
morborum  istorum,  in  primis  suis  incunabulis  diagno- 
sis sit  , jam  diximus  ; e£  quam  tarde  , vel  ob  levita- 
tem animi  , vel  ob  falsam  verecundiam  feminarum  , 
ad  cognitionem  medicorum  ilii  perveniant,  nimis  no- 
tum est.  Hinc  rara  morbi  , jam  satis  evidentis  ac  in- 
dubii , per  interna  , vel  externa  remedia  , quae  tam 
proxime  has  in  partes,  natura  sua  tam  spongiosas  , 
haud  agunt,  discutiendi  occasio  offert;  atque  unicum 
modo  hydropis  ovarii  , per  fotus  resolventes  , ape- 
rientes, et  per  cataplasma  ex  farinis  emollientibus, 
cum  gummi  galbani,  vitello  ovorum  soluti,  sat  con- 
spicua quantitate,  ac  unguento  althaeae,  compositum, 
feliciter  resoluti  exemplum  , ex  viri  Edimburgensis 
i praeclari  testimonio  , nobis  notum  est.  Utplurimum 
scilicet  hi  tumores,  tam  saepe,  ut  monuimus,  ex  in- 
flammatione in  partibus  obscoenis  occulta  venientes  , 
vel  in  chronicum  hydropem  , cuivis  remedio  rebel- 
lem , vel  in  suspectae  indolis  suppurationem  lentis- 
simam tendunt;  atque  hac  tandem  absoluta,  vel  ad 

interiora  abdominis,  sub  vomitu,  risu,  tussi,  vel  nixui 
quovis  fortiore  , rumpuntur;  vel,  casu  quidquam  tar- 
dius utplurimum  lethali  , exteriora  versus  diriguntur, 
et  vel  sponte,  vel  per  artem  aperti,  taediosa  ple--ji 
rumque  in  ulcera  fislulasque  profunde  repentes,  tan- 
demque  tabi  , vel  hydropi  uuiversali  sociatas  , ver-  i 
tuntur. 

Cum  igitur  majus  jam  volumen  tumor  adquisiverit; 
de  materia  in  tuba  , vel  in  ovario  contenta  , eaqueti 
aut  aquosa  , aut  alia  , mature  satis  educenda  , eo  j 
magis  cogitatum  fuit : quod  vel  sponte  rupti  atquee 
sanati  exempla  hic  inde  occurrant.  Paracentesis  igitur, 
vel  sectio  turgentis  tubae  aut  ovarii  , non  modo  pro- 
positae , sed  a viris  claris  etiam  susceptae  fuerunt;.! 
atque  hujus  ultimae  , duabus  in  feminis  feliciter  ab-  : 
solutae  in  Actis  r.  scientiarum  academiae  Parismae n 
exempla  exstant.  Virginem,  cui,  ut  celebris  Galliae q 
anatomicus  non  ita  pridem  retulit  , menstrua  ex  ter- 
rore jam  pluribus  ab  annis  suppressa  erant,  abdomi- 
nis non  minus,  quam  sinistri  ovarii  hydrops  corripuit. 
Ascites,  binis  punctionibus,  ovarii  autem  hydrops  J 
unica  paracentesi  , relicta  in  vulnere  cannula,  perfecte 
sanati  fuerunt.  Suscepta  ovarii  punctio  adeo  quondam 
mulieri  non  obfuit,  ut  plures  adhuc  post  illam  proles't 
conceperit  , ac  utero  feliciter  excluserit.  Parisiensis\ 
matrona,  mox  ab  aquis  ad  pintas  octodecim  plerum- 
que ovario  extractis  , jam  altera  die  rus  frequentare  \ 
solebat.  Paracentesis  ovarii  hydropici  praegrandis  , 
quam  nos  quondam,  et  diagnosis  errore,  instituimus,  \ 
non  quidem  sanavit  , sed  nequidem  pejorem  in  sta-  t 
tum  conjecit  , mulierem.  Nos  iterum  ipsi  casum  me- 
morabilem tumoris,  jam  quatuordecim  per  annos  pro- 
babili ratione  ad  ligamentum  uteri  latum  haerentis  , 
ac  non  modo  cum  profunda  fluctuatione,  cum  febre 
lenta  el  tabe  maxima  conjuncti  , sed  etiam  cum  va— t 
gina  ( ut  purulenti , tenacis  humoris  effluxus  , perif 
compressionem  tumoris  copiose  auctus,  docebat)  com-j 
municantis,  et  per  profundam  sectionem  felicissime; 
sanati.  Actis  Moguntinis , viginti  septem  abhinc  annis,.;, 
inseruimus. 

Sed,  heu,  quantum  sors  tentaminum  similium  con--t 
trana  dejicit  animum  ! et  quantum  vel  sola  jam  dejicit 


HYDROPIS  2t>7 

j ratio!  hd  minora  forsitan  infortunia,  repetendae  fre- 
quentius  ad  ovarium  paracentesis  necessitas  pertinet  : 
qua  alii,  quinque  vel  octo,  celebris  vero  apud  At z- 
1 glos  chirurgus  , quatuor  annorum  septemve  mensitim 
i spatio  , ejusdem  mulieris  ad  ovarium,  quadraginta 
i cum  una  paracenteses  instituit,  et  aquae  per  singulas 
operationes  eductae  2786  pintas  obtinuit;  nec  simi- 
lium fere  exemplorum  hic  numerum  augebimus.  Ma- 
joris vero  periculi  argumenta  desumuntur  ex  sacci 
j hydropici  crassitie,  ac  scirrhosa,  ulcerosa  quandoque 
i indole,  — ex  ejusdem  cum  utero  partibusque  vicinis, 
] quidquod  cum  hepate  , at  cum  omento  , ut  vidimus, 
i facile  simvfl  laedendis  , non  insolita  cohaesione  , — 
ex  casu  haemorrhagiae  a laesione  arteriae  epigastri- 
cae ac  ramorum  ejus  , rariore  tamen  , frequentius 
vero  ex  venarum  , quae  tumorem  superscandunt,  va- 
ricibus et  facili  earundem  laesione  ; ob  effusionem 
etiam  sanguinis  in  cavum  abdominis  , hinc  inde  k» 
thali,  — ex  materiae  contentae,  saepe  minus  fluidae, 
tricuspidem  hinc  et  cannulam  crassiorem  requirentis  ; 
aut  caseosae  , steatomatosae  , hydatideae  natura,  — 
ex  numero  cellularum  saepe  multarum  , inter  se  non 
communicantium  , nec  una  sectione  aperiendarum  , 
— ex  magna  , num  ovarium  morbosum,  quo  loco 
perforandum  est  , cum  peritonaeo  cohaereat  , incerti- 
tudine  , ex  largioris  interdum  sectionis  necessitate,  et 
non  evitandis  semper  fistulis,  — ex  febre,  et  sym- 
ptomatibus, puerperarum  peritonitidis  illis  haud  dis- 
similibus , nec  non  gangraena  , has  post  operationes  , 
ex  aeris  accessione  , ut  putatur,  hinc  inde  observatis, 
> ac  demum  ex  majore  plerumque  , quam  ut  con- 
crescere ac  obliterari  possit,  sacci  amplitudine  et  co- 
haesione distrahente  cum  partibus  vicinis. 

Quod  si  tamen  institutas  aliquando  cum  felici  even- 
tu ovariorum  paracenteses  magnus  quondam  de  sedi- 
bus et  causis  morborum  scriptor  ita  explicare  cone- 
tur : ut  probabile  sibi  sit,  hos,  saccos  curatos  per 
sectionem  , aut  ad  peritonaealem , aut  ad  saccatum 
potius  hydropem,  quam  ovarii,  pertinuisse;  pauca 
modo  nobis  de  horum  hydropum  sanabili  natura  dici 
posse,  quae  non  aeque  ovariorum  illi  applicari  queant, 
videntur.  Fateamur  interim,  partem  ovariorum  tuba- 

riimque  hydropicarum  ve!  maximam,  ob  dictas  ra- 
tiones, et  ubi  nimis  adoleverint,  ubi  macies,  aut  fe- 
bris, aut  ardor  internus  hoc  malum  comitantur,  omne 
medicorum  auxilium  respuere  ; sed  minoris  molis 
ejusmodi  tumores,  si  ob  illos  mulier,  futurae  sortis 
conscia  , anoipiti  se  potius  , quam  nulli  auxilio  sub- 
mittere prompta  sit,  chirurgicae  artis,  tot  felices  per 
ausus  clarae  , subsidia  non  semper  excludere.  In  re- 
bus nempe  medicis,  quidquid  ratiocinia  aut  minentur, 
aut  promittent,  loquente  in  contrarium  experientia, 
haec  ipsa  , prae  illis  auscultanda  est.  Atqui  tum  di- 
ctae curationes  , tum  aliae  , quas  omnes  lue  adduci 
non  interest , felici  sub  omine  susceptae,  tum  ipsa 
adeo  ovariorum  , aquis  suis  prius  spoliatorum  , ten- 
tata  jam  aliquoties  , exstirpatio  , spem  nostram  , si- 
milia et  aliis  in  aegris  , de  quibus  hucusque  despera- 
vimus , per  expertas  manus  aliquando  posse  tentari  , 
non  parum  erigunt.  Sic  magnus  quondam  Angliae 
chirurgus,  ambo  ovaria,  ut  incognitos  ad  annulos 
abdominales  tumores,  eo  cum  effectu,  ut  et  menstrua 
cessarent  , et  ubera  conciderent,  amputata  fuisse  re- 
fert; sic,  exemplo  satis  noto,  castrator  scrofarum 
excandescens,  filiae  propriae,  minus  castae,  ovaria, 
simulque  Veneris  cupidinem  extraxit ; sic  vulneris  ab- 
dominalis occasione,  ovarium  sine  damno  exscissum 
legimus:  et  sic,  ne  cum  sanis  modo  ovariis,  ut  in 
castratis  bestiarum  feminis,  haec  successisse  dicas  , 
Philosophicae  Transactiones  , apertis  primum  diversis 
in  ovario  hydropico  saccis,  iisque  humore  contento 
depletis  hoc  ipsum  viscus  sub  optimis  auguriis  edu- 
ctum fuisse,  testantur:  sic  demum,  cum  vel  summa 
jam  esset  mulieris  debilitas,  magni  tamen  in  Gallia 
nosocomii  primus  chirurgus  , aperta  prius  tuba  ute- 
rina, ovarium  scirrhosum  exsecuit:  quae  singula, 
non  ut  aegras,  hoc  sub  morbo  plerumque  insanabiles, 
audaci  ferro  crudeliorem  in  sortem  committendas  sua- 
deamus; sed  ne  omnes , quas  ars  machioni  a , exem- 
plis, etsi  paucis,  aliquibus  tamen,  innixa  felicioribus, 
quidquam  animosior  servasset , ineluctabili  quasi  fato 
relinquendas  esse  decidamus  , hic  adduximus. 

De  punctione  ovarii  certe,  ut  singula  hic  in  unum 
contrahamus  , diceudum  est  : quod  ab  ea  , sacci  qui- 

dem  illius,  qui  pungitur,  depletio,  nisi  liquidi  con- 
tenti impediat  tenacitas,  impetretur:  quod  vero  sepa- 
rata cellularum,  quae  saepe  plures,  diversae  indolis 
liquoribus  repletae  hic  adsunt  , conditio  , ne  perfecta 
sit  depletio,  persaepe  impediat;  et  quod,  eductis  ex 
una  alterave  modo  cellula  aquis  , caeterae  , quae  in- 
tegrae supersunt,  ablata  sororum'  compressione,  eo 
citius  augmentum  adquirant.  Sit  vero  unicus  modo 
ovarii  saccus!  hic,  nisi  forsitan  hydrops  per  inflam- 
mationem productus  sit  , in  suo  principio  , cum  par- 
tibus vicinis  raro  satis  cohaerebit;  atque  hinc  pun- 
ctioni, oh  timendam  aquarum,  retracta  cannula,  in 
cavum  abdominis  effusionem  , obstare  posse  videbi- 
tur. Est  tamen  , qui  hoc  perict-dum  minoris  fecerit  , 
egregius  quondam  Angliae  chirurgus  ; et  vesicae  uri- 
nariae, non  semper  cum  intestino  recto  morbose  co- 
haerentis, per  istud  , absque  tali  urinae  in  pelvim 
defluxione,  feliciter  saepe  peracta  punctio  ( si  modo 
aliqua  in  depleto  ovario  sese  elastice  contrahendi  su- 
persit potentia,  — aut  si,  relicta  aliquamdiu  in  illo 
cannula,  ab  inducta  sic  inflammatione,  hoc  ipsum  ab 
operatione,  cum  peritonaeo  concreverit  ) factae  para- 
centesis  eventum  non  semper  iilico  infelicem  esse 
praepediet.  Tam  m primo  interim , quam  secundo 
in  casu , vel  si  magna  jam  fuerit  ovarii  extensio  , 
vel  si  hoc  vicinis  cum  partibus  jam  vincula  con- 
traxerit: saccus  ille  ab  aquis  liberatus  , nunquam  sa- 
1 tis- , ut  ejus  superficies  internae  se  tangant  ac  mutuo 
: concrescant,  collabitur,  aut  collabi  potest.  Citius  sal- 
tem , ac  diu  antequam  talia  contingant,  factum  a tri- 
1 cuspide  vulnus  coalescit.  Idinc  nova  mox  , et  pristina 
celerior,  repletio,  frequente  vero  nimis  paracentesi, 
virium  jactura  promptior,  nec  parva  ex  aeris  accessto- 
1 ne  pericula,  timenda  sunt.  Punctio  igitur  in  provecto, 

1 et  suffocationem  aegrae  minitante  ovarii  hydrope,  non 
! aliud  , quam  paucorum  dierum  , solalium  concedere  , 

' morbi  vero  ipsius  incrementum  promovere  dicenda 
est.  Per  vaginam  paracentesin  ovarii  instituendam  esse 
i legimus  ; sed  nullo  haec  opinio  curationi  exemplo  suf- 
j fulta  est.  Tam  insignis  etiam  extensionis  ovarium  fuit, 
1 octogenaria  , quam  supra  citavimus,  in  virgine  : ut  in 
1 pelvis  cavo  locum  non  inveniens  , longe  ab  isto  , ad 

illud  abdominis  ascendere  coactum  fuerit  ; quo  in 
casu  , punctione  per  vaginam  instituta  , id  nequidem 
attigisset  tricuspis.  Caeterum  cum  a latere  vaginae 
istituenda  foret  lateralis  ovarii  punctio  , ex  retis  va- 
sorum hac  in  vaginae  regione  haerentis  laesione  , ut 
supra  jam  innuimus,  sanguinis  haud  exiguum  proflu- 
vium ex  ea  timendum  foret  ; nec  etiam  , quocunque 
demum  loco  ovarium  pungatur  , ne  aquae  redeant  3 
et  ne  aliae,  quas  vix  tetigimus,  difficultates  subin- 
trent, evitabimus. 

Ad  ovarii  hydropici  incisionem  quod  spectat,  fatetur  ille 
ipse,  qui  hanc  primus  instituisse  videtur,  celebris  Galliae 
quondam  chirurgus:  quod  unico,  in  quo  tamen  aquae 
eductae  jam  insigniter  foetuerant  , feliciore  exemplo 
excepto  , fistulae  ab  ea  semper  relictae  fuerint  ; et 
quod  sectio,  in  casu  adhaerentis  cum  partibus  vicinis 
ovarii,  quia  haec  adhaesio,  istius  contractionem  im- 
pediret, locum  habere  non  queat;  ut  igitur  haec  me- 
dendi ratio  , recenti  magis  , ut  qui  necdum  adhae- 
siones cum  vicinis  partibus  agnoscant,  quam  vetusto 
jam  et  ampliori  ovarii  hydropi  conveniat. 

De  exstirpatione  ovarii,  quo  loco  de  scirrhosis  ha- 
rum partium  adfectionibus  agemus , ulterior  dicendi 
occasio  nobis  suppeditabitur. 


ORDO  II.  GENUS  II. 


RETENTIO  URINAE 


$•  DCCLXV.  Suspensio  urinae.  — Diversitas 
a retentione.  — Symptomata . 

De  illis  , quae  urinae  secretionem  suspendunt , partim 
jam  variis  in  locis,  maxime  de  nephritide  (§§.  CCLYIJI. 
CCLXI.),  cystitide  (§.  CCLXV.),  haematuria  (§.DCXXX.), 
et  hydrope  ( §.  DCCXLYI1I.  ) agenles  locuti  sumus  ; 
partim  vero  de  obstructionibus  , scirrhis  , calculis  , 
t arthriticis  spasmodicisque  adfectionibus  , acturi,  plura 
referemus. 

Nunc  autem  lotii  secretio  , vel  ipsius  organi  secer- 
nentis vitio,  vel  universi  systematis  influxu  sympto- 
matice, cum  gravi  salutis  abhinc  laesione,  imminuitur 
rmodo  ; nunc  vero  , cum  summo  vitae  discrimine  , in 
totum  aboletur. 

Ut  ex  organi  vitio  hoc  mali  genus  oriatur,  oportet 
utrumque  renem  impervium  fieri ; vel  unum  saltem 
ita,  ut  alterum  quoque  in  consensum  trahat,  ac  se- 
cretionis officium  , vel  ex  parte,  vel  omne  recuset, 
iaffici  ; atque  haec  vel  ab  obturatis  , compressis  ab 
hdipe  copioso,  ab  hydrope  vel  aliis  tumoribus  vicinis, 
i congestione  cruoris  locali  , a sabulo  , calculis  , a 
condensato  sanguine,  muco,  pure,  polypo,  a slea- 
l ornate  , scirrho  , hydatidibus,  — vel  ab  inflamma- 
is  , — vel  ex  spasmodice  contractis  renum  tubulis 

nirinl feris , — vel  ex  arteriae  renalis  in  osseam  natu- 
ram conversione  ( §.  DCCXLVII1.  ),  vel  ex  impedito 
urinae  per  ureteres  defluvio  , contingunt.  Ut  ex  uni- 
versi systematis  adfectione  renes  suo  plus  minus  de- 
flectant ab  officio,  secretionum  aliarum,  utpote  su- 
doris, salivae,  succi  gastrici,  seri  ad  cava  corporis 
diversa  hydropica  , augmentum  conspicuum  , inflam- 
matoria, spasmodica  constitutio  , contribuunt. 

Atqui  effectus  hujus  indolis  tam  diversis  ex  causis 
in  renes  semper  idem  , specialis  tractatus  objectum 
offerre  , aut  ischuriae  renalis  concesso  nimis  diu  sub 
titulo  , eidem  subjugari  , aut  unius  ejusdemque  indi- 
cationis morbum  sistere  non  potest;  atque  hinc  suspen- 
sionem urinae , ut  morbum  multivagae  prosapiae  , a 
retentione  lotii  prorsus  diversum  , obiter  modo  hic 
tangimus  ; in  alio  vero  opere  cum  exemplis  conspi- 
cuis illustrabimus.  Nisi  vero  per  sua  organa  secretus 
jam  fuerit  humor  e massa  fluidorum  ablegandus;  ejus 
quidem  initia  et  quasi  elementa  retinere  possunt;  sed 
illud  ipsum  , quod  haec,  secreta , constituissent  , cohi- 
beri nequit.  Est  interim , ubi,  post  completam  secre- 
tionis renalis  suspensionem  , sub  sectione  cadaverum, 
nunc  in  cerebri  ventriculis  , nunc  pectoris  , aut  aliis 
in  cavis  humor  , adspectu  , foetore  , urinae  vix  non 
aequalis  , repertus  sit.  Apud  alios,  analogum  his  flui- 
dum ex  partibus  adeo  externis,  ut,  post  lumborum 
refrigerationem  , digitorum  ex  apicibus  , destillasse  ^ 
— in  aliis,  per  vomitum  adeo  ex  ventriculo  rejici  , 
visum  est.  Etsi  vero  narium  humanarum  de  liquido- 
xum  in  cadaveribus  stagnantium  indole  judicium,  non 
parum  aliquando  a morbi  praegressi  idea  dirigatur  ; 
nec  ullus  sit,  qui  sudorem  , post  morbos  ex  ejusdem 
suppressione  tam  crebro  lethales,  sub  sectionibus  pa- 
thologicis ex  liquido  detecto  olfecerit ; vel  si  quod  vo- 
latile principium  sibi  nares  feriisse  perceperit  , hoc 
ipsum  sudoris  suppressi  subtilioribus  particulis  aut  ad- 
scripserit  , aut  utriusque  odoris  differentiam  adsigna- 
vent  , aut  denique  per  susceptam  analysin  indicaverit ; 
sicut  tamen  discussio  urinae  cx  sanguine  , caeteris  se- 
cretiouibus  simplicior  est,  idque  liquidum  renales  per 
tubulos  colatur  fere  magis,  quam  artificiosus  secer- 
nitur: — sicut  magna  satis  facilitate  ex  imminuta  tran*  i 

spirationis  insensibilis,  aut  sudoris  ( ab  urina  , nisi 
gradu  saturationis  non  admodum  distincti ) propor- 
tione , minarum  illam  in  sanis  augeri  ; ex  istarum 
vero  decrescente  copia,  vaporis  cutanei  uberiores  mox 
gurgites  in  auram  elevari  observamus  ; — sicut  de- 
mum ipsa  canalis  cibarii  superficies  interna,  dum  aut 
cutis  spiracula  quidquam  contracta  sunt,  aut  parcio- 
rem renes  urinam  plorant  , magis  humescit ; vel,  sub 
alvi  profluvio  conspicuo,  illorum  organorum  pro  tem- 
pore fungitur  officio:  ita  partes  quoque  aliae  , etsi 
Iunge  rarius  , manus  renibus  vicarias  quodammodo 
praestare  , et  urinalis  liquidi  portionem  , vix  tamen 
aut  satis  sinceram,  aut  sufficientem  , transmittere  sunt 
visae. 

In  ischuria  renali , seu  spuria , ut  vocarunt,  vesi- 
cam , lotio  inanem,  supra  pubem  non  tumere,  — ~ 
urinam  aut  nullam  prorsus  , aut  certe  paucissimam  , 
vel  sponte,  vel  introducto  cathetere  posse  excerni  , 
educi,  nullum  adeo  ad  illam  excernendam  nisum 
adesse,  — dolorem  pungentem,  pressorium  in  regione 
renali  urgere,  — ructus,  nauseam  continuam,  sapo- 
ris in  ore  urinalis  perceptionem  molestam,  vomituri- 
tiones  , vomitum  materiae,  ejusdem  aliquando,  ac 
urina,  conditionis,  — tandem  vero  dyspnoeam,  anxie- 
tatem , meteorismum , sopores  , deliria,  convulsiones 
lethales  comparere  , dixerunt.  Quamvis  vero  plerum- 
que haec  , et  ex  nostra  experientia,  ita  se  habeant; 
est  tamen  , ubi  sub  media  secretionis  urinalis  suspen- 
sione, vesica  suo  liquido,  ante  hanc  sibi  advecto,  adeo 
non  careat ; ut,  cum  ipsis  ureteribus,  ad  summum 
etiam  gradum  , distenta  sit,  atque  sic  ulteriorem  lotii 
ad  renes  secretionem  comprimendo  impediat  , vel  ut 
ab  ipsa  urinae  in  vesica,  ureteribus  , retentione  , se- 
cretionis urinalis  suspensio  descendat.  Est  etiam,  ubi, 
hoc  sub  morbo,  tumor  supra  pubem,  licet  vacua  ve- 
sica , non  desit  ; est  adeo  , ubi  , calculis  in  vesica 
praesentibus,  urinae,  quae  non  adest,  mittendae  ni- 
xus atrox  , ut  exemplis  quondam  docebimus  , con- 
tinuet. 

§.  DCCLXVI.  Retentio  urinae . 

Quoties  autem  lotium  a renibus  secretum,  vel  per 


2^4  KETENTlO 

ureteres  in  vesicam  descendere,  vel  hac  e cystide  pla- 
cidius expelli  , vel  absque  labore  -plenoque  rivo  per 
urethram  excerni  non  potest;  toties  urinae  vel  diffi- 
cultas, vel,  majore  sub  gradu  , retentio  } suboritur. 

§.  DCCLXVII.  Divisio. 

Imperfecta  valde  morborum  secundum  gradum  ve- 
hementiae divido  est.  Hac  interim  veteres,  sub  dysu- 
riae, stranguriae , ac  ischuriae  appellatione,  usi  sunt: 
quarum  prima  , illis  , urinae  cum  difficultate,  inter- 
dum cum  dolore,  ardore,  flumine  vel  nimis  tenui  ac 
fere  stramineo,  vel  etiam  diviso,  contorto,  excretio, 
— altera,  dolens  ruinae  per  guttas,  et  cum  continuo 
ad  mingendum  stimulo  , ex  urethra  destillatio,  — ul- 
tima vero,  ejusdem  liquidi  completa  suppressio,  re- 
tentio. fuit.  Majoris  utique  momenti  , istius  , ex  sede 
qua  haerere  urina  cogitur;  in  uretericam , vesicalem  3 
urethralem  , distributio , nec  tamen  in  artis  exercitio , 
nisi  causae  simul,  nunc  longius  his  a viis  remotae, 
nunc  in  illis  ipsis  defixae  ( §.  JDCCLXVIII.  ) , ratio 
hanc  dirigat  , satis  perfecta  est. 

Causarum  igitur,  quarum  indoles  admodum  diversa 
ed , consideratio,  cum  illa  sedis , quam  occupant,  et 
cum  symptomatum , quae  singulis  in  locis  excitant, 
descriptione  simul  juncta,  meliorem  hic  rerum  dicen- 
darum nobis  ordinem  suggeret. 

§.  DCCLXVIII.  Retentio  ureterica.  — Symptomata. 

Longum  et  obliquum  iter  ureteres  ex  pelvi  renali 
ad  vesicam  absolvunt.  Sub  eo , vicinae  partes,  aut 
earum  tumores,  crebrius  quidem,  raro  tamen  utroque 
in  latere,  illis,  comprimendo  , coarctando  , molestae 
sunt  , ac  descensum  urinae  per  eosdem  retardant,  aut 
prorsus  impediunt.  Huc  pertinent  glandularum  mesen- 
terii infarctus,  prostatae  induratae,  ad  partem  vesi- 
cae lateralem  , posteriorem,  elevatio  (§.  DXXXIV.),  — 
scirrhi  , steatomata  , musculi  psoas  inflammatio,  sup- 
puratio, moles  uteri,  ovarii,  — vesicae  urinalis  durities, 
contractio , fungositas.  Haud  raro  ipsis  in  ureteribus 
( vel  quod  illorum  parietes  crassitie  quamplurimum 
augeantur,  aut  vero  inflammentur,  atque  tum  hac  a 
causa,  tum  ab  alia,  duriores,  callosi,  fere  ossei,  con- 

tracti,  corrugati,  proprii  cavi  diametrum  imminutam, 
aut  penitus  concretam,  occlusam  agnoscant  (§.  CCLXIII.); 
■vel  quod  interior  laxiorque  tuborum  istorum  mem- 
brana plicam,  aut  quasi  valvulam,  urinarum  destil- 
lationi adversam  contrahat,  aut  crusta  obtegatur  quasi 
calcarea  ; vel  quod  angusta  canalium  istorum  cava  per 
grumum  sanguinis  , mucum  tenacem  , hydatides,  ma- 
teriam purulentam,  puriformem , polyposam,  areno- 
sam, aut  ipsos  per  calculos,  corpus  quodcunque  pe- 
regrinum , obturentur,  claudantur  et  consolidescant  ) 
validum  descensui  urinarum  obstaculum  subnascitur. 
Ureterum  altero  resiccalo  , altero  a calculo  obsesso  , 
ita  ut  nihil  urinae  ad  vesicam  descenderet , duos  ae- 
gros mortem  obiisse,  — utrumque  ureterem  a crassa 
pituita  repletum  , eandem  aegro  sortem  imposuisse 
legimus. 

Sedes  coarctationis  uretericae  ad  loca  , quae  hi  ca- 
nales inter  ipsas  vesicae  membranas  oblique  percur- 
runt, praecipue  sub  vesicae  inflammatione  laterali 
( §.  CCLXV.),  potissima  est.  Saepe  vero  tum  lue, 
tum  alibi,  supra  locum  illorum  contractum,  non  exi- 
gua eorundem  canalium,  in  saccum,  vel  in  tubum, 
intestini  jejuni  diametro  aliquando  aequalem , dilatatio 
occurrit,  ipsaque  pelvis  renalis  destructione,  mu  1 to- 
ties superat.  Sub  vel  eandem , aliquando  cum  substan- 
tiae renalis  destructione , multoties  superat.  Sub  hac 
nempe  rerum  positione  , ipsum  in  ureteribus  resta- 
gnans lotium  , insecuturae  ex  renibus  novae  urinae 
obstaculo  est  ; nec  diruptio  adeo  , a tanta  repletione, 
vel  exesi  ab  ulcere,  vel  abdominis  ad  fornicem  exte- 
rius adaperti  ureteris  exempla  desunt. 

Etsi  vero  haec  singula  ureterum  imperviorum  exem- 
pla, ex  fidis  anatomicorum  observationibus  deprompta 
sint  } dolendum  tamen  est  , paucas  omnino  morbo- 
rum, qui  haec,  rariora  omnino,  utriusejue  ureteris 
vitia  comitati  , vel  secuti  sunt  , historias  , vel  tales 
saltem,  quae  diagnosin  hic  multum  illustrent , descri- 
ptiones haberi.  Duas  nos  , alio  in  opere,  utriusque 
ureteris  a calculis  obstructi , et  iseburiae  abhinc  in- 
secutae observationes  notatu  dignas  publicabimus.  Re- 
num interim  inflammatione  , profluvio  cruento  , pu- 
rulento, hydatidibus,  vel  calculis  praegressis,  si  dolor 

ac  tensio  , ureterum  circa  decursum  , cum  nausea  , 
vomitu  , vel  etiam  cum  funiculi  spermatici  , vel  te- 
stium consensu,  accedant  ( §.  CCLXV.  ) ; si  nec  ure- 
thra . nec  vesica  ullam  retentionis  causam  offerant; 
si  nullus  fere  mingendi  nisus  adsit;  maxime  vero  si, 
dictis  sub  phaenomenis  , introductus  in  vesicam  ca- 
theter , urina  hanc  vacuam  esse  reperiat  : de  reten- 
tione  uretericae  praesentia  , quam  tamen  unius  modo 
vitium  ureteris,  altero  pro  isto  supplente,  producere 
non  solet,  dubitari  vix  licebit. 

§.  DCGLXIX.  Retentio  vesicalis.  — Vesicae  inflam- 
matio , durities.  — Condensatio  senilis.  — Vesicae 
feminarum  prolapsus.  — - Vesicae  durities.  — Ve- 
sica saccata.  — - Symptomata.  — Hernia  vesicae. 
— Compressio  vesicae.  — • Infarctus  a sanguine . — 
Calculus.  — Atonia , paralysis.  — Aberratio  cathe- 
teris. — Spasmus. 

Frequenliora  vero  longe  retentionis  vesicalis  exempla 
sunt.  Illam,  quae  cystitidem , vesicae  abscessus,  duritiem, 
callositates,  scirrhos,  carcinoma,  pro  causa  agnoscit, 
jam  distinete  y suis  cum  symptomatibus  , descripsi- 
mus (§.y  CCLXIV.  CCLXV.  CCLXVII.  CDLXXXY1II. 
DXXI.  DCXXX. ) 

Summam  autem  vesicae  in  aetate  senili  conditio  at- 
tentionem sibi  exposcit.  Haec  etenim  cystis  membra- 
naceo-musculosa , — vel  ex  praegressis  jam  diu  in- 
flammationibus , maxime  venereis , vel  et  sine  omni 
istarum  suspicione,  ab  internae  tunicae,  spongiosae, 
laxae  , cryptis  et  folliculis  mucosis  ditissimae  , infar- 
ctu, obstructione,  excrescendis,  ex  diuturna,  vel 
spasmodica,  vel  alia  contractatione,  ex  incremento  sub- 
stantiae cum  dilatatione  totius  visceris,  — haud  raro 
crassitiem  morbosam  , ac  dimidii  adeo  pollicis  , et 
longe  majorem  adhuc  densitatem  , in  totum  fere  cal- 
losa , acquirit ; aut  in  molem  adeo  nucis  juglandis 
aliquando  contrahitur : hoc  vero  sub  statu,  interna 
potissimum  tunica  mirum  in  modum  turget;  vel  adi- 
tum urinae  per  ureteres  occludit;  ve!  ejusdem  liquidi 
per  propriam  cervicem  expellendi  potentiam  aufert. 

In  feminis  , quibus  amplior  et  brevior  est  urethra, 
rarissime  in  viris , internae  membranae  vesicalis  pro - 

lapsus , aut  vesicae  totius  inversio,  illi  uteri  haud  dis- 
similis, nunc  minor,  nunc  major,  aliquando  subori- 
tur , ac  urinae  sibi  ipsi  viam  obturat.  Cum  vero  ex- 
crescentia spongiosa  internae  vesicalis  membranae  , 
non  minus  aliquando  per  urethram  propendeat , et 
felici  adeo  successu  a Galliae  chirurgo  resecta  sit  ;, 
magna  certe ne  ipsa  vesica  inversa  ausu  temerario 
resecetur  cautione  opus  est.  Hoc  scilicet  sub  prola- 
psu, tumor,  ad  ovi  columbini,  aut  conspicuam  ma- 
gis ad  magnitudinem  aliquando  adauctus,  saccum  te- 
nuem, rubrum,  transversim  rugosum,  elasticum  ^ a 
fluido  repletum  , sub  tussi , nisu  turgentem  , cum  di- 
gitis hinc  inde  repellendum  sub  majore  repletio- 
ne cum  dolorum  levamine,  ac  possibili  nunc  urinae 
fluxu,  aliquando  vel  sponte  recedentem,  repraesentat» 
Sarcoma  vesicae,  ut  Transactiones  Philosophicae  re- 
ferunt, urinae  effluxum  adeo,  ut  haec  semper  cum 
fistula  educi  debuerit,  impedivit.  Cum  premeret  mu- 
lier , tumor  ex  urethra  prominebat.  Incisa  ad  latera 
urethra  , tumor  hic  cum  filo  ligatus  , et  felici  cum 
successu  exstirpatus  fuit.  Aliis  autem  in  casibus  non 
adeo  contracta,  quam  potus  copiosioris,  ac  pessima 
urinas  diutius  cohibendi  a consuetudine  vesica  im- 
mensam ad  molem  repletur;  atque  dum  ejusdem  mem- 
branae callosae  sunt  , per  catheterem  etiam  depleta  , 
minime  tamen  collabi  tu-r. 

Simiiia  vero  in  quavis  demum  aetate,  ad  vesicam, 
aut  nimis  jam  angustam  , aut  a praegressis  extensio- 
nibus justo  ampliorem  , ab  urinis  acrioribus  , ab  ar- 
thriticis , herpeticis  et  quasi  scabiosis  adfectionibus , 
ab  ulceribus  , escrescentiis  polyposis  , spongiosis  , ab 
hydatidibus , vel  ipsis  a vermibus  ( §.  CDLXXX.  ) , 
diu  nimis  et  ad  continuas  fere  contractiones  stimula- 
tam , contingunt:  quo  in  casu,  non  interna  modo  ejus 
visceris  membrana,  sed  ipsae  quoque  fibrae  muscu- 
lares y singulare  prorsus  augmentum,  simul  vero  pal- 
lorem sibi  proprium  assumunt.  Talis  fuit  vesicae  apud 
notarium  Ticinensem , calculis  et  dysuriae  multos  per 
annos  subjectum,  conditio.  Hoc  etenim  viscus,  ut  ex 
tradenda  alibi  hujus  morbi  historia  patebit  , cordis 
humani  magis  _,  quam  cystidis  urinariae  , figuram  ha- 
buit. Sex  nempe  circiter  pollicum  ilii  longitudo,  qua- 

tuor  pollicum  latitudo,  figura  conica,  color  externus 
ex  rubro  lividus  , densitas  parietum  , ex  fibrarum 
muscularium  et  numero  et  ordine  et  crassitie  au- 
ctis, unius  cum  dimidio  pollicis,  ad  internam  super- 
ficiem numerosi  etiam  lacerti,  cordis  illis  non  absi- 
miles, fuerunt.  Ipse  vesicae  sphincter  aliquando  cal- 
losus fuit,  vesicamque  in  totum  occlusit.  Copiosa 
degenerationum  istarum,  non  repetenda  hic,  exempla 
tam  alii  describunt  , quam  nos  ipsi  observavimus  ; 
atque  plura  illius  specimina,  museis  pathologicis,  77- 
citii  non  minus  , quam  Vindobonae  erectis,  in  usus 
publicos  commisimus. 

Nec  minoris  ponderis  est  vesicae  , ab  aliis  sat  fre- 
quenter descripta  , ac  binis  in  casibus  a nobis  ipsis 
observata  , alio  vero  in  opere  pro  sua  dignitate  de- 
scribenda , in  cellulas  vel  crumenas  laterales  , inter- 
dum ampliora  in  cava,  quae  appendices  vesicae,  vel 
adeo  hernias  , non  aequo  satis  nomine  , vocarunt , 
expansio.  Appendices  nempe,  seu  diverticula  vesicae, 
per  totius  substantiae  vesicalis  extensionem  ac  dilata- 
tionem , — cyslides  vero  hujus  visceris , plerumque 
ex  membranarum  vesicae  crassitie,  calculis  aliquando 
quasi  nidum  largiente,  nascuntur;  eae  vero,  de  qui- 
bus hic  loquimur,  vesicae  crumenae^  molles,  et  urina 
plenae  sunt,  suamque  originem  in  hujus  visceris  mem- 
brana interna  , cystidis  inter  fibras  musculares,  exte- 
riora versus  , cum  extima  , quae  a peritonaeo  est , 
membrana  egressa  , ac  tenuem  plerumque  cellam , 
nullis  fibris  muscularibus  instructam,  formante,  agno- 
scunt. Sic  duo  saltem  , quae  museo  Ticinensi  conces- 
simus, specimina  se  habent, — quorum  unum  ex  puero 
decenni  exsectum,  praeter  plures  et  minores  adhuc 
cellulas , calculum  vesicae  conjunctum  agnoscit  * alte- 
rum vero  , septuagenario  in  viro , post  retentionem 
urinae  defuncto  , a nobis  repertum  , saccum  prae- 
grandem , tenuem,  transparentem , ipsa  vesica  am- 
pliorem absque  calculo  , urina  copiosa  repletum  , et 
largo , rotundoque  foramine  cum  vesica  , [cellulis  co- 
piosis, sed  necdum  adeo  dilatatis,  notata,  communi- 
cante, exhibet. 

Ex  primaevae  constitutionis  vitio  has  cellas  aliqui  , 
non  ponderosis  tamen  argumentis  suffulti , repetunt 

ut  quorum  generatio  tum  a laxiore  in  quibusdam 
locis,  inprimis  lateralibus,  parietum  vesicae  structura , 
tum  neglecta  saepius  urinae  excretione^  tum  ab  aliis 
hujus  retentae  causis,  derivanda  videtur.  Calculos,  his 
in  crumenis  hinc  inde  repertos,  non  adeo  hos  ipsos 
produxisse,  quam  in  iisdem  facilius  coivisse,  suspica- 
mur. Exempla  gravidarum  referuntur:  quarum  vesica 
ex  gravissima  ischuria  in  ejusmodi  sacculos,  ex  parte, 
laxata  fuerat.  Ad  ipsum  adeo  vesicae  locum,  cui  ure- 
ter inseritur  haec  membranae  vesicalis  inter  fibras 
musculares  expansio  aliquando  observata  fuit  et  ut 
pro  duplici  vesica  haberetur  , incautis  imposuit.  Cum 
nullae  fibrae  musculares  hos  saccos  laterales  super- 
scandant; nullum  quoque  illis  in  hos  ipsos  imperium 
est : nec  vesicae  pars  his  saccis  superior,  ut  ea  pseu- 
dosphincteris  sui  resistentiam  superet,  ac  suis  se  uri- 
nis exoneret  sub  majore  tandem  saccorum  incremen- 
to vires  conservat. 

Sequitur  exinde  , quod  sub  urinae  retentione  ex 
tali  causa  pendente,  non,  ut  in  aliis  hujus  liquidi  re- 
tentionibus , unicus  et  pyriformis  super  pube  tumor , 
sed  vero  duplex  aut  multiplex  protuberantia  , una 
quidem  ut  observavimus,  oblonga  , vesicam  consti- 
tuente , altera  subrotunda,  elastica  et  indolens,  sub 
attactu  percipiatur.  Eo  major  vero  nobis  a vera  morbi 
diagnosi  aberrandi  fuit  occasio:  quod  in  casu  nostro, 
sub  triplici  ad  hypogastricam  iliacasque  ad  regiones  , 
tumore,  ut  falso  supposuimus,  cystico,  duodecim  per 
dies  nulla  sese  urinae  retentio  prodiderit  ; sed  pauco 
modo  ante  obitum  intervallo,  absque  vomitu  aliisque 
retentae  urinae  signis,  ea  tandem  accesserit.  Matura 
catheteris  applicatio  , etiam  eo  in  casu  , quo  necdum 
difficultas  mingendi  urget,  sed  tamen  ignotae  indolis 
tumores  regionem  hypogastricam  occupant  , similem 
diagnosis  errorem  in  posterum  evitari  docebit. 

Praeter  dictos  vesicae  morbos,  alia  causa  retentio* 
nis  urinae,  vel  ex  ejusdem  visceris  positione  iniqua, 
vel  ex  partis  vicinae  prolapsu , mole  ducta  et  com- 
pressione subnascitur. 

Herniae  vesicae  urinalis  , nunc  partiales,  nunc  cotp- 
pletae,  interdum  duplices, — atque  hic  simplices,  illinc 
vero  cum  calculiSj  vel  intestinali,  omentali  cum  hernia 

complicatae,  tam  aci  inguina  et  scrotum  praecipue,  quam 
ad  femur,  aut,  — -rarius  aci  foramen  ovale,  ad  incisu- 
ram iscliiadico-sacram  , perinaeum  , abdominis  inter 
musculos  , — crebrius  vero  ad  vaginam  muliebrem  , 
huc  spectant. 

Huc  etiam  intestini  recti,  et  in  sexu  sequiore  , va- 
ginae , uteri  , vel  ipsius  adeo  vesicae  prolapsus  , vel 
uteri  retroversio  revocanda  sunt. 

Haud  raro  vesica  de  vicinarum  partium  adfectioni- 
bus  participat.  Ipse  uterus,  a liquore  amnii  copioso 
et  a foetu  grandiore,  a gemellis,  ultra  modum  exten- 
sus, maxime  sub  fine  gestationis,  caput  istius  aut  clu- 
nes, vel  adeo  a partu  absoluto  ipse  iterum  uterus  , 
urinae  vel  retentionem,  vel  incontinentiam  nimis  saepe 
inducunt.  A gravido  utero  secuta  est  ischuria  letha-lis 
mense  quarto.  Post  mortem  conspectus  est  uterus  , in 
postica  parte  induratus,  dilatationem  omnem  ex  parte 
tantum  anteriore  admisisse:  a qua,  vesica  compressa 
fuit,  et  in  gangraenam  abivit.  Alia,  mense  quarto  prae- 
gnans , ischuria  adfecta,  aliquoties  a cathetere  opem 
sensit.  Tandem  hic  introduci  amplius  non  potuit.  Se- 
quebantur dolores  abdominis;  faeces  involuntariae  cum 
urina  secedebant.  A morte  detecta  fuit  vesica  praeter 
modum  extensa  , inflammata,  gangraenosa  , in  duo 
cava  divisa,  ex  quorum  superiore  , urina  nunquam 
evacuata  fuerat.  Insignem  mesenterii  scirrhum  cum 
vesicae  fundo  non  modo  concretum,  sed,  eroso  in- 
testino, faeces  adeo  in  illius  cavum  emittentem,  alibi 
descripsimus.  Mesenterium  in  praegrandem  molem  in- 
crevisse, et  vesicam  coarctando,  mictionem  difficilem 
induxisse  , — scirrhum  ilei  sinistri  similem  effectum 
habuisse,  — aneurysma  sub  vasis  urinariis  jacens,  sup- 
pressionem urinae  ac  mortem  tandem  intulisse  , legi- 
mus. Eundem  effectum  hydrops,  steatoma,  polypus, 
scirrhus  uteri,  ovarii,  glandulae  prostatae  tumores, 
persaepe  agnoscunt.  Vetula  Ticinensis , ad  clinicum 
Institutum  brevi  ante  mortem  suscepta  , urinae  sup- 
pressione simulque  incontinentia  laboravit : non  ete- 
nim urina  nisi  sub  tussi  aut  compressione  abdominis 
nolenti,  et  quidem  absque  dolore,  effluebat.  Tumor 
super  pubem  pyriformis  comparuit.  Cadaver  disse- 
ctum , uterum  obtulit  durum,  scirrhosum,  mole  in- 

terim  non  admodum  auctum..  Ipsum  vesicae  collum 
induratum  erat  et  crassum,  catheteri  tamen  satis  pa- 
tulum. Intestini  recti  seirrhus  , aut  faecum  durarum 
major  in  illo  collectio, — cum  colli  vesicalis  pars  supe- 
rior recto  intestino  incumbat  : urinae  viam  non  se- 
mel praecluserunt.  Vir,  ut  refertur,  robustus  ex  uri- 
nae interceptione  obiit.  Mortis  causa  deprehensa  est 
in  intestino  recto,  quod  infarctum  repertum  est  nucleis 
cerasorum  diu  ante  ingestorum.  Isehuriae  a scybalis 
duris,  intestinum  rectum  implentibus  collumque  ve- 
sicae comprimentibus  exortae,  exemplum  narratur  ab 
alio.  Varii  quoque  tumores  in  abdomine,  pelvi  , nec 
minus  hydatides  grandiores  , vesicam  in  excretione 
urinae  impediverunt.  Coalitum  vesicae  cum  imi  ven- 
tris pariete,  isehuriam  produxisse  compertum  fuit.  Ma- 
xime vero  ad  inflammationes  et  cohaesiones  morbo- 
sas prona  est  peritonaei  pars  illa,  quae  vesicam  exte- 
rius investit. 

Sub  haematuria  renali , ureterica  ( §.  DCXXX.  ), 
eruor,  non  modo  tenuis,  in  urina  solutus,  sed  etiam 
aliquando  sincerus  , densus  , et  in  coagulum  pronus  . 
m vesicam  delabitur,  polyposque  in  ista  , interdum 
praelongos  et  crassos  , isehuriae  gravissimae  foetus  , 
progenerat.  Saepenum-ero  etiam  sanguis  a vasis  hae- 
morrlioidalibus  ad  illa  cervicis  vesicae  aversus  , ejus- 
dem ostium  coarctat,  exitumque  urinae  perdifficilem 
reddit.  Viri  exemplum  exstat:  qui  cliu  a symptoma- 
tibus, quos  calculi  inducunt,  vexatus,  prae  atroci- 
tate illorum  tandem  interiit.  In  cadavere,  exploratis 
partibus  urinae  excretioni  dicatis,  repertae  sunt  venae 
cervicis  vesicae  urinariae  sanguine  distentae  , vari- 
cosae. Aliquando  vero  internae  superficiei  vesicalis 
venae  varicosae  sunt  , et  hujus  eystidis  cavum  , 
ruptae  , sanguine  grumoso  inundant  et  obstruunt. 
Quemadmodum  enim  mensium,  haemorrhoidum  ha- 
bitualium fluxu  sufflaminato,  sanguis  vasa  ventriculi 
et  intestinorum  infarciens,  non  raro  sensibiles  istorum 
tunicas  distrahendo,  irritando,  cardialgias  horrendas, 
singultum  . vomendi  conatus  , anxietates  , tormina  , 
spasmos,  convulsiones,  ipsamque  haematemesin  , aut 
vomitum  Hippocratis  nigrum  concitant  ( §.  DCX111.  ); 
ita  quoque  sensibilissimae  vesicae  urinalis  vasa,  iisdem 

ex  causis  infarcta,  extensa,  dilaniata,  crndeles  hic 
loci  spasmos,,  et  dolores,  illis,  quos  calculi  excitant, 
haud  sane  inferiores,  producunt;  ut  magnus  igitur 
error  sit  ^ haec  phaenomena  aut  urinae  acrimoniae, 
aut  calculis  continuo  adscribi  ; cum  tamen  observa- 
tiones cadaverumque  sectiones  docuerint  , saepe  nul- 
lum calculi  vestigium  , post  illa  , in  vesica  fuisse  re- 
pertum. 

Nulla  vero  tam  frequens  vesicae  inflammatae  , in- 
duratae, callosae,  exesae,  luxuriantis,  atque  nunc 
spasmodice  contractae,  coarctatae  , nunc  in  magnam 
amplitudinem  extensae,  infirmatae,  — nulla  pendentis 
abhinc  retentionis  urinae  communior  occasio,  quam 
calculus  aut  corpus  quodcunque  peregrinum , vesicae 
cavo  introductum,  illapsum,  futuri  calculi  initium, 
est.  Tantarum  interim  causam  aerumnarum  , proxima 
hujus  voluminis  in  parte  pro  sua  dignitate  ponderan- 
dam , hic  reservamus. 

Sicut  vero  sub  enuresis  consideratione,  debilitatem , 
paralysin  vesicae , hujus  mali  ut  causam,  ex  multis, 
nec  ideo  hic  repetendis  , argumentis  accusavimus 
(§.  CDLXXXVIll.)  : ita  quoque  retentio  urinae  , vel 
cum  enuresi  complicata  , vel  adeo  completa  , tam  in 
morbis  soporosis  , apoplecticis  , in  typho  graviore 
LXXXVIII.),  quam  sub  cyphosi  , fractura,  luxatio- 
ne, distorsione  vertebrarum,  aut  alia  medullae,  lum- 
balis, aut  nervorum,  aut  fibrarum  muscularium  vesi- 
cae adfectione,  compressione,  laesione,  frequentissime 
suboritur.  Causa  scilicet  hujus  paralysis  nunc  ad  ner- 
vos fibrasque  musculares  ipsius  vesicae,  nunc  ad  me- 
dullam spinalem  , inprimis  lumbalem,  quaerenda  est. 
Nec  semper  omnis  vesica,  sed  interdum  modo  corpus 
ipsius,  modo  sphincter,  resolvitur;  atque  sic  vel  uri- 
nam illud  retinet,  vel  hic  effluere  sinit.  Sub  sopore, 
ebrietate, deliriis,  sphincter  vesicae  saepius, — non  quod 
resolutus , sed  quod  voluntatis  imperio  subtractus  sit, 
janitoris  negligit  officium.  Haud  raro  etiam  vesicae 
paralysis,  retentionis  non  tam  causa  , quam  effectus 
e^t:  et  quodcunque  demum  obstaculum  cervicem  ob- 
turaverit; lotii  collectio  morbosa  fit,  qua  tardius  cum 
ipso  hoc  obstaculo  sublata,  retentio  nova,  ex  vesicae, 
nunc  tantum  paralyticae,  culpa  suboritur:  ita  ut  re- 

tentionis  praegressae  effectus,  futurae  retentionis  cau- 
sam nunc  exhibeant.  Permultis  sane  in  casibus  ex 
solo  medullae  spinalis  vitio  cystis  urinaria  suo  desti- 
tuitur officio  Non  exiguam  partem  paralyseos  ad  ve- 
sicas senum,  canalis  ossei  ad  vertebras  decrenientum 
et  imminuta  diameter  habere  nobis  videtur.  Ductus 
nempe  ac  orificia  ossium  in  provecta  aetate  omnia 
non  parum  obliterari , aliqua  vero  prorsus  claudi,  cer- 
tum est.  Vertebralis  columna  in  senibus  manifeste 
brevior  fit;  et  in  vertebrarum  non  raro  ankylosi , fa- 
cile nervi,  quos  lateraliter  ad  partes  emittunt,  com- 
primuntur. Pars  interim  resolutarum  ex  spinae  vitio 
vesicarum  major,  ex  illata  vertebris  violentia  venit. 
Praeter  alia  quamplurima,  triste  nimis  in  amico  viro, 
Spirensi , calamitatis  hujus  exemplum  ante  multos  re- 
tro annos  habuimus.  Conis  nempe  lusoriis  vir  hic  ju- 
venis violenter  cum  lumbis,  alta  voce  mox  exclamans , 
inciderat.  Dolor  atrocissimus  sex  per  menses  miserum 
vexavit.  Tandem  gressus  facere  tentans  , apoplectici 
instar,  non  tamen  cum  sensuum  abolitione,  prostratus 
est.  Ab  eo  tempore, venter  insigniter  tumere, — urinae, 
faeces,  citra  voluntatem  et  sensum  excerni,  — nates  vero 
gangraenam  late  subire  coeperunt.  Sex  tandem  post 
hebdomadas,  ad  aegrum  accersiti , ascite?!  hic  subesse, 
a medicis  , omnem  hucusque  operam  ad  hydropem 
dirigentibus  , nobis  fuit  relatum.  Venter  immensus  , 
cum  digitis  percussus  , fluctuantes  in  se  aquas  evi- 
denter satis  indicabat.  Cum  interim  tam  vesicae,  quam 
sphincteris  ani  resolutionem  cum  gangraena  ad  nates 
lue  subesse  pateret;  aegrum  ante  omnia  duos  per  di- 
gitos , ano  facile  committendos,  explorari,  et  iisdem 
versus  anteriora  incurvatis,  num  vesica  multum  tume- 
ret, inquiri  jussimus.  Mox  compressa  cum  digitis  per 
intestinum  rectum  vesica,  urina  per  urethram  cum  im- 
petu prosiliit.  Cathetere  hinc  illi  immisso,  duodecim 
urinae  libras  illico  extraximus,  ventremque  cum  fascia 
munivimus.  Ne  vero  a praecipiti  nimis  urinae  eva- 
cuatione vires  aegri,  jam  plurimum  infractae,  subito 
conciderent:  aliquot  modo  post  horas  non  minorem 
lotii  quantitatem  eduximus.  Venter  nunc  multum  con- 
ciderat. Fistulam  jam  flexilem  in  vesica  reliquimus  , 
et  immensam  urinae  copiam  gradatim  evacuavimus. 

Mors  interim  post  paucas  hebdomadas,  sub  tanto  malo 
evitari  non  potuit:  qua  demum  secuta  , caries  verte- 
brarum lumbalium  m tubo,  et  magna  icboris,  medul- 
lam lumbalem  opprimentis,  devastantis  , copia  detecta 
fuit.  Vesicae  vero  urinalis^  es  qua,  nobis  absentibus, 
catheterem  multos  jam  per  ches  retraxerant,  tanta 
fuit  capacitas;  ut,  octoginta  libris  urinae  denuo  colle- 
ctis , pristinum  iterum  abdominis  tumorem  referret  9 
ad  ipsum  diaphragma  pertingeret,  illudque  alte  in  pe- 
ctus reprimeret.  V indobo rvensis  vir  juvenis  per  duos 
annos  crudeles  extremitatum  inferiorum  , praecipue 
vero  cruris  dexteri  dolores  , quos  nulla  medicina  se- 
dare potuit,  expertus  est.  In  consilium  hoc  pro  aegro, 
sero  nimis,  accersiti,  febrem  lentam  cum  tabe  adesse,— 
crus  utrumque  , magis  tamen  dexterum,  simul  etiam 
vesicam,  et  ani  sphincterem  paralysi  laborare,- — urinas 
omnimode  retineri, — faeces  praeterea  pigre  ac  sine  sensu 
excerni,  intelleximus.  Crurum  dolor  aliquo  a tempore 
longe  fuit  mitior.  Urina  caiheteris  ope  semel  sine  omni 
labore  extracta  : vesica  per  nycthemerum  prorsus  va- 
cua remanserat,  neque  lotii  quidquam  per  immissam 
illi  fistulam  exiverat.  Interea  nec  nausea,  nec  vomitus, 
nec  dolor  ad  renes  aegrum  vexaverant.  Altera  die  , 
quamvis  catheter  flexilis  in  vesica  haesisset;  — quamvis 
illa,  ad  umbilicum  fere  usque  extensa,  per  intestinum 
rectum  quoque  explorata  , non  parum  ad  hoc  ipsimi 
tumuisset^  nulla  tamen  per  fistulam  argenteam  urina 
effluxit;  aut,  illa  demum  retracta,  per  urethram  se- 
cuta est  : compresso  interim  utramque  per  manum 
abdomine,  urina  primum  guttatim,  — posthac  vero  p e- 
iio  flumine  ad  libras  aliquot  excreta  fuit.  Etiamsi  vero 
morbi  post  paucas  septimanas  lethalis  decursum  ulte- 
riorem ignoremus  ; nec  sectio  cadaveris  a morte  con- 
cessa fuerit;  evidenter  tamen  paralysis  hanc  urinae 
retentionem,  — illam  vero  arthritis  ad  verenda  aber- 
rans produxeiat.  Parum  quondam  in  typho  de  reten- 
tione lotii, — ex  eo  quod  urina  aegris  insciis  efflueret, — 
et  quod  custodes,  rerum  ignar  i,  ex  linteorum  a paucis 
fluidis  madore  facili  , id  mullum  esse  referrent,  cogi- 
tatum : hinc  saepe  tumor  abdominis,  ab  urinae  re- 
tentione pendens  absque  omni  ratione  meteoriitno 
adscriptus  fuit. 

Sub  tanta  vero  extensione  vesicae,  saepe  facilis  ca- 
! theteris  in  istam  introductio  est  ; variis  interim  in  ca- 
sibus dum  in  cavum  hujus  visceris  intrasse  , falso 
• videtur  fistula:  urina  nihilominus  aut  nulla,  aut  vero 
t paucissima  , educitur.  Extensa  scilicet  maximopere  ve- 
sica, ab  ossis  sacri  promontorio.,  anteriora  versus  pro- 
I minet;  pars  illius  superior,  fit  nunc  quodammodo  an» 
1 terior  ; obliquam  vero  facies  ejus  posterior  directionem 
i assumit,  et  angulum  cum  cervice  vesicae  constituit. 
Brevior  hinc  et  incurvus  nimis  catheter , vesicam,  quod 
longior  minusque  curvus  potuisset^  non  attingit;  sed  mo- 
do ad  collum  usque,  crebro  hic  non  parum  dilatatum 
et  paucula  urina  repletum,  vel  ad  cryptas,  prope  ostium 
vesicae  haerentes,  mucosas,  in  longum  extensas,  accedit. 

Cum  vero  nervorum  fibrarumque  muscularium  ve- 
i sicae  resolutio  tam  crebro  urinae  retentionem  provo- 
cet ; nec  spasmi  in  cohibendo  lotio  auctoritas  hic 
reticenda  est.  Quemadmodum  nempe  morbosa  cor- 
poris vesicae  sensibilitas  haud  raro  enuresi n producit 
( §.  CDLXXXVIII.  );  et  sub  insultu  epileptico  violen- 
tam adeo  urinae  ejaculationem  interdum  excitat  : ita 
quoque  inducta  iisdem  ex  causis  sphincteris  vesicae 
constrictio  spasmodica  urinam  saepe  coercet.  Sic  Ita - 
Ium  quondam  rhedae  cursus  publici  aurigam  conspe- 
ximus : qui , cum  unus  ex  equis , etsi  ad  mingen- 
dum sibilando  invitatus  , prae  sociis  tamen  hoc  in 
opere  salutari  cunctaret  , repetita  ductus  experien- 
tia , aurem  equi  sinistram  inter  dentes  suos  arri- 
piens, fortiter  hanc  iracundus  momordit,  et  morsum 
boc  animal,  ut  illico  urinam  maxime  cum  impetu 
rejiceret,  coegit.  Sub  extremo  certe  dolore  tum  homo, 
tum  animal  quodeunque  domesticum  urinam  spasmo- 
dice expellit  ; nec  tantus  in  omnibus  ad  id  stimulus 
requiritur,  exemplo  viri  plebeji,  quem  toties,  ac  lyrae 
sonum  audiret , nulla  vi  lotium  retinere  potuisse  , le- 
gimus. Electricitatis  ,y  arios  apud  homines,  effectus,  fre- 
quentior  urinae  excretio  est.  Contraria  vero  actione  , 
senes  , ex  refrigeratione  pedum  et  abdominis  haud 
raro  ischuriam  patiuntur.  Vinum  rhenanutn , non  vero 
aliud  quodcunque  vinum  , seni  dysuriam  induxisse 
adnotatum  fuit.  Quae  versus  tertium  impraegnationis 
mensem  hinc  inde  oritur  3 urinarum  retentio , ea  mi- 

nus  utero  tumenti,  quam  a nova  extensione  irritato  , 
et  vesicae  cum  hoc  viscere  consensui  adscribenda  est. 
Eadem  saepe  lolii  apud  puerperas  retenti  est  ratio. 
Ipsis  adeo  sub  calculis,  urinae  retentio  non  semper 
adeo  per  mechanicam  vesicae  obturationem  , quam 
saepe  per  summam  cervicis  sensibilitatem  , nunc  a 
muco  vesicae  acriore  , nunc  a diversis  in  victu  erro- 
ribus, nunc  a pedum  refrigeratione,  nunc  vero  ab 
ingratis  animi  commotionibus  excitatam  , subnascitur. 
Hinc  nullo  saepe  modo  catheter  aut  cereolus  contra- 
ctae violenter  cervici  introduci  potest:  quem  vel  sponte 
post  breve  temporis  intervallum,  vel  sedato,  aut  per 
semicupium  tepidum,  aut  per  vapores  admissos  , aut 
per  opium  , spasmo , vesicae  cum  facilitate  magna 
committimus.  Non  desunt  hinc  exempla  illorum  , in 
quibus  , suppressionem  urinae  passis,  cum  medici  aut 
calculos  , aut  alia  accusassent;  nullius  in  viis  urinali- 
bus vitii  vestigium  in  cadaveribus  repertum  est.  Puer, 
ut  refertur,  septennis,  a supino  casu  in  caput,  ischu- 
riam  decimum  post  diem  passus  est  ad  interitum  usque 
pertinacem.  Reserato  tamen  post  illum  vesicae  ostio  , 
nulla  labes  in  visceribus  imi  ventris  animadversa;  at 
in  occipite,  inter  cranium  et  pericranium  , sanguinis 
concreti  copia  congesta;  anteriore  vero  capitis  parte  , 
inter  cerebrum  et  meninges,  ingens  seri  copia  appa- 
ruit. Plerumque  ubi  dolor  a calculo  per  mutatam 
trunci  positionem,  vel  ab  immisso  cathetere  quidquam 
saltem  imminuitur;  sub  spasmo  cervicis  vesicalis,  sine 
febris  aut  inflammationis  localis  signis  , summa  sub 
catheteris  attactu  sensibilitas  , sphincteris  quoque  in- 
testini recti  spasmodica  contractio , dolor  continuus, 
acerbus,  ad  collum  vesicae,  simul  vero  conspicua  pe- 
rinaei durities  ac  tensio  , se  produnt.  Non  tam  con- 
stans interim  ac  diuturna  retentionis  urinae  per  spa- 
smos inductae  scena,  quam  si  ex  aliis  illa  causis  oria- 
tur, esse  consuevit. 

§.  DCCLXX.  Retentio  urethralis.  — Causae  externae. 

— Causae  in  urethra.  — Inflammatio.  — Calculi 

urethrales.  — Prostatae  tumores.  — Symptomata. 

— — ‘ Vesicularum  seminalium  scirrhi. 

Quamprimum  lues  venerea  in  Europa  comparuit  ; 

urinarum  viae,  simul  a morbis  hactenus  aut  rario- 
ribus, aut  prorsus  incognitis  invasae,  nimis  amplum, 
eheu  , fertilemque  nimis  medicorum  observationibus 
campum  aperierunt.  Etiamsi  vero  nec  ipsum  urinarum 
receptaculum  ab  illo  malorum  fomite  satis  munitum 
sit;  urethra  tamen,  atque  apud  mulieres  vagina,  po- 
tissima contagii  sentina  sunt,  suamque  cum  partibus 
vicinis  malam  sortem  participant.  Pars  mutationum  „ 
quas  tum  ille  morbus,  tum  , antiquior  hoc,,  medor- 
rhoea , his  in  viis  sibi  fabricant,  longe  maxima,  uri- 
nis ad  leges  sanitatis  aut  retinendis  , aut  excernendis 
adversa  est;  atque  bine,  quae  illas  ad  urethram  va- 
ginamque concernunt,  jam  satis  indicavimus  (§§.  DXXh 
DXXII.  DXXV.  DXXVI.  DXXVIJ1.  DXXIX/dXXXIL 
DXXXY  It.  DXL.  DXLIlh  DXLYI. ) Pars  nempe  major 
retentionum  urinae  , vel  ad  ea  quae  canalem  urina- 
lem circumambiunt,  — vel  ad  hunc  ipsum, — -vel  pro- 
statam ad  glandulam,  — rarius  seminales  ad  vesiculas, 
sedem  agnoscit. 

Ipse  foetus  , postquam  utero  exclusus  est , primas 
urinas  saepe,  absque  morbo  latente,  tardius,  post 
i unam  alteramve  diem , — saepius  tamen  illico  a partu, 
excernit;  in  hac  prima  interim  hominis  aetate  non 
tam  infrequens  morbosa  etiam  lotii  retentio  , ex  spa- 
; smo  oriunda  occurrit;  nec  raro  muci  tenacis,  urethrae 
; ad  ostium  interque  praeputium  ^ collectio,  istius  cui- 
[ pam  habet.  De  phimosi,  tam  congenita,  quam  per 
[ morbos  acquisita  , nec  non  de  paraphimosi  , ut  ca- 
t nalis  urethralis  obstaculis,  jam  diximus  ( §§.  DXXY. 
L DXXVI.;),  ac  solam  his  observationem  superaddimus: 

[ pueruli  scilicet  quadriennis  qui  sibi  ipsi  cum  filis 
[ praeputium  constrinxerat;  et  quin  ulla  hujus  causae 
i suspicio  esset,  in  gravem  ischuriam  incidit,  filis  etiam 
i solutis,  donec  tumor  hujus  veli  dispareret,  continua* 
I tam.  Glandem  penis  imperforatam  , cum  vicario  sub- 
ii tus  ad  fraenuli  deficientis  locum  orificio  rotundo  , 
quin  tamen  aut  urinae,  aut  seminis  impediretur  excre- 
tio  , in  viro  nobilissimo , qui  trium  prolium  certe  pa- 
ter erat,  et  nos  observavimus.  Vel  , sub  medorrhoea 
; acuta  , chordam  inducente  , puriformis  materiae  in 
i corporum  cavernosorum  cellulas  effusio,  — vel,  quod 
tumor  de  hac  non  testetur,  modo  spasmus  in  causa 

sit  ( §.  DXXII.  ) ; urethra  tamen  sub  chorda  non  mi- 
nus , ac  sub  aneurysmate,  sub  hydrope , emphyse- 
mate penis,  vel  a calculis  sub  externa  ejus  membrana 
contentis,  sub  priapismo,  aut  a recta  directione  de- 
flectit, aut  saltem  angustatur,  ac  dysuriam  ex  pro- 
pria inflammatione,  in  chorda  jam  tam  insignem,  ex 
compressione,  constrictione  , majorem  longe  experi- 
tur. A callo  ad  penis  radicem  haerente  , urinae  stil- 
licidium , retentio,  satyriasis  epileptica  in  puerulo 
unius  anni  observata  fuit  • atque  durissimo  hoc  callo 
perfosso  , tres  urinae  librae  effluxerunt,  sanitasque  re- 
stituta est.  Caeterum  et  urethra  saepe  per  faeces  in- 
duratas , intestino  recto  inhaerentes  , a vaginae  , a 
foetus  capite  aut  natibus  , aut  uteri  prolapsu  , retro- 
flexo ab  utero,  ab  bydatide  , cystide  in  pelvis  cavo 
subnata  , ne  urinam  transmittat,  impeditur.  Urethram 
a scybalis  induratis,  in  recto  intestino  collectis,  pe- 
nitus compressam  , celebris  Angliae  chirurgus  descri- 
psit. Similis  et  nobis  observatio  est. 

De  pseudomemb ranulis  , quae  sub  ultimo  medor- 
ihoeae  urethralis  acutae  stadio  non  raro  fistulae  uri- 
nalis orificium  occludunt,  ac  ad  istud,  post  somnum 
inprimis  , momentaneum  allidenti  lotio  obstaculum 
ponunt  , jam  diximus  (§.  DXXVIII.).  Aliquando  vero 
firmior  quidquam,  nec  a flumine  urinae  superanda, 
membrana  urethram,  — vel  mox  ab  introitu,  vel 
etiam  posteriora  versus  , obturat.  Ab  hymene  enormi 
foramen  urethrae  in  infante  occlusum  fuisse,  legimus. 
Ipsum  praeputium  , cum  glande  concretum,  urethrae 
orificio  sese  insinuasse  , et  cum  eodem  coaluisse  , — 
vel  adeo  canalis  partem  urethralis  anteriorem  prorsus 
defuisse  , observatum  est.  Rarissima  est  membranae 
internae  urethrae  , per  gangraenam  hoc  a canali  se- 
paratae, ej usque  cavum  cum  lethali  iscburia  obstruen- 
tis , chirurgi  Angli  observatio  : quod  ioterim  exem- 
plum cum  ejusdem  membranae  prolapsu , cujus  supra 
mentionem  jam  injecimus  , satis  convenit.  An  , sicut 
in  aspera  arteria  sub  cynanche  laryngea  , tracheali  ; 
ita  quoque  in  urethra  inflammata  pseudomemb  rana  , 
quae  pro  intima  canalis  istius  tunica  imponat  , sub- 
nascitur ? Quantum  vero  notabilis  in  medorrhoea  , 
et  urethrae  inflammatio  urinae  excretioni  obsit,  — quae- 

nam  hujus  mali  esse  soleant  symptomata  , jam  sa- 
tis exposuimus  ( §.  DXXI.  ).  Nec  solus  ille  morbus 
incendii  ad  urethram  causa  est  ; ut  quod  et  abusus 
cantharidum,  et  incauta  exploratio,  et  frequens  ce- 
reolorum, inprimis  causticorum,  introductio,  et  inje- 
ctiones adstringentes,  acriores,  et  ulcera  venerea,  aut 
alia,  et  corpora  peregrina  hoc  in  canali  genita  , vel 
eidem  advecta  , immissa,  et  arthritis  ad  genitalia  con- 
versa , et  coitus  violentus,  aut  saepe  nimis  repetitus, 
et  violentiae  demum  externae  , ut  lapsus,  contusio  s 
haud  raro  inducunt.  Quamvis  nempe  humor  a reni- 
bus secretus,  ingratam  partibus  aliis  acrimoniam  pro- 
dat; urethra  tamen  atque  vesica,  quae  fluida  maxi- 
me insipida,  sibi  forsitan  injecta,  mox  stimuli  accu- 
sant , a communi  urinarum  conditione  offendi  non. 
solent.  Quoties  tamen  lotium,  vel  sub  febribus  satu- 
ratum magis  , — vel  diversis  sub  morbis  , ut  sub  ar- 
thritide , sub  dispositione  ad  calculos  , sub  eva- 
cuationibus , ut  vocant,  criticis,  inquinatum, — vel  a 
cibo,  potu  acriore,  fermentante,  mutatum,  — vel  acrio- 
ribus particulis,  ut  ex  meloe  vesicali,  majali,  variis 
ranunculi  speciebus,  impraegnatum,  has  vias  allidit: 
toties  ardor  in  illis  molestus,  atque  dysuria,  vel,  sub 
gradu  majore  , stranguria  excitatur.  Sed  urinis  etiam 
nec  quidquam  a statu  sano  alienis,  tam  urethra, 
quam  vesica,  morbosam  saepe  sensibilitatem , ut  par- 
tes aliae,  contrahunt.  Una  vero  ac  eadern  membrana 
et  vesicam  et  urethram  interius  obducit  ; atque  hinc 
summus  utramque  inter  consensus  est:  ita  ut,  hae- 
rente in  cystide  calculo  , saepe  major  ad  urethrae 
principium,  quam  ad  ipsam  vesicam,  dolor  sit.  Sat 
magnum  etiam  consensum  urethra  cum  intestino  recto, 
ut  sub  dysenteria  , et  ascaridum  vermicularium  ab 
hoc  stimulo  videre  est  , prodit.  Etsi  vero  fibras  ca- 
nalis urethralis  musculares  non  habeat;  tam  spasmo- 
dice tamen  ille  haud  raro  contrahitur:  ut  omnem 
specillo  aditum  nunc  pertinaciter  recuset  ; post  pau- 
cum vero  tempus,  cessante  crispatione  per  nervos  in- 
ducta, sat  facile  admittat.  Sub  inflammatione  vero 
phlegmonosa  , omnis  fere  urinae  excretio  praecludi- 
tur ; sub  erysipelatosa  magis  phlogosi  , aut  sub  sim- 
plici hujus  membranae  stimulo  , qualem  causae  nn- 

nores  , cerevisiae  recentis,  copiosae,  haustus,  urinae 
acriores,  balsama  interius  adhibita,,  et  alia  concitant, 
dysuria  saltem  molesta  accenditur.  Vidimus  quondam, 
parasito,  potum,  quem  choccolatam  vocant,  anhelanti, 
hunc  ipsum,  loco  e anilla  e , cum  balsami  peruviani 
Jarga  quantitate  paratum,  quousque  hunc  appeteret, 
pro  joco  oblatum,  dysuriam  cum  haematuria  exci- 
tasse perdifficilem.  Generosum  virum  novimus  , qui  , 
toties  ac  succos  vegetabiles  cum  saccharo  conditos  et 
glacie  coactos  hauriebat  , a dysuria  non  modo  , sed 
ab  ipsa  blennorrhoea  urethrali  aclfectus  fuit. 

Effectus  inflammationis  in  urethram  , canalis  hujus 
callositates,  inaequalitates,  stricturas  saepe  multiplices, 
quasi  cicatrices  , excrescendas  spongiosas,  polyposas, 
carunculas,  filamenta,  — quae  singula  plerumque  sedem 
suam  ad  fossam  navicularem  et  versus  bulbi  urethrae 
posteriorem,  prope  veru  montanum,  figunt,  nec  sem- 
per  ex  causis  venereis  descendunt,  et  effluxum  uri- 
narum plus  minus  intercipiunt,  aliquando  in  totum 
supprimunt : in  tractatu  de  medorrhoea  non  minus 
exposuimus.  Obliteratae  in  integrum  urethrae  exempla 
habentur. 

De  calculis,  qui  nunc  ad  urethram  nascuntur,  nunc 
ex  vesica  huc  veniunt  . quotidianum  in  illa  augmen- 
tum assumunt,  eandem  insignes  saepe  in  saccos  di- 
latant , condensant  , vel  , excitato  ulcere  , penetrant 
fistulasque  urinales  in  longum  et  latum,  et  ad  ipsum 
saepe  scrotum  serpentes,  inducunt:  plura  suo  loco 
referemus.  Ruptae  urethrae  exemplum  ex  propriis  diariis, 
quibus  casus  fere  similes  ex  aliorum  relationibus  su- 
peraddere possemus,  jam  retulimus  (§.  DCXXXVII.). 

Quam  partem  malorum  prostata  morbosa , tum  in 
laxando,  tum  in  cohibendo  urinae  fluxu  sibi  assumat, 
jam  clare  salis  docuimus  (§§.  CDLXXXIX  DXXXIV.). 
Nunc,  illa  glandula,  dura,  scirrhosa,  volumine  aucta, 
nunc  vero  imminuta  , et  in  se  ipsam  contracta  est.  In 
primo  casu,  ad  ovi  gallinacei  , ad  pugni,  et,  quod 
saepe  vidimus  , .ad  majorem  magnitudinem  haud  raro 
tumor  ascendit;  aliquando  hic  tantus,  quantum  pelvis 
continere  vix  posdt,  detegitur.  In  ipsum  vesicae  ca- 
vum hunc  ascendisse  , posteriorem  faciem  hujus  vi- 
sceris dimidiam  involvisse  , nos  quoque  conspeximus. 

Haud  raro  collum  vesicae  circumcirca  tumens  am- 
plectitur prostata  j atque  a morte  discissa,  cultri  vix 
: non  apicem  prae  duritie  aliquando  obtundit.  Saepe 
pars  una  hujus  glandulae  turgentis,  adhuc  sat  mollis,  — 
j alia  vero  fere  lapidea,,  vel  etiam  ex  cellulis,  materia 
i tenaci,  caseosa,  qualis  est  in  scrophnlis  , aut  etiam 
: pure  plenis  contexta  est.  Calculi  hinc  inde  hic  loci 
: quoque  reperti  fuerunt.  Cum  tumore  insigni.,  prostata 
interdum  mollior  reperitur.  Luxuriat  hinc  inde  , ac 
: appendices  , sibi  ipsi  natura  sua  similes  , urinae  ta- 
] men  excretioni  aliquando  contrarias , agnoscit  ea  glan- 
j dula.  Non  paucae  varices  saepe  tumentem  hanc  par- 
I tem  circumdant. 

Senibus  hoc  vitium  saepe  nec  semper  ex  causis 
venereis  in  juventute  praegressis  ^ accedit.  Ob  istas 
vero  frequentior  vel  in  ipsa  aetate  virili  hujus  mali 
proventus  est.  Ouotiescunque  hinc  obstinata  mingendi 
difficultas  adest,  et  catheter  profundius  in  urethram 
mitti  non  potest ; urina  vix  aliter  , quam  sub  erecta 
corporis  positione  „ secedit ; magna  hoc  erit  de  pro- 
statae tumore  praesumptio.  Frequenter  vero  in  isto  , 
quem  digitus  ano  immissus  ultro  confirmat post  in- 
flammationem , passu  celeri  progredientem  , cum  fe- 
bre, ardore,  dolore  pulsante,  sensu  ponderis  in  re- 
gione perinaei,  cum  perpetuo  ad  mingendum,  sed 
vano  plerumque,  doloresque  augente  nisu cum  sum- 
ma catheteris,  vel  et  siphonis  in  anum,  e prominente 
in  hunc  tumore  angustatum  , calentem  , ducti  into- 
lerantia , — abscessus  reperiuntur , non  raro  tandem 
in  fistulas,  ad  rectum  intestinum,  perinaeum  serpen* 
tes  terminandi.  Plures  sic  puris  uncias  ab  ultima  ca- 
theteris immissione  , ex  prostata  , cum , ob  diram 
ischuriam_,  punctionem  vesicae  instituere  jam  apud  nos 
constituissemus,  cum  insigni  aegri  levamine  effluxisse 
conspeximus.  Facilis  interim  suppurationis  , in  una 
parte  hujus  glandulae  absolutae  , ad  alteram  , cum 
insequente  tandem  febre  lenta  et  tabe,  propagatio  est. 
In  casu  lethalis,  ex  prostatae  tumore , ischuriae , ipsa 
vesica  ad  fundum  crassior  et  exulcerata,  medium  vero 
illius  per  transversum  in  duas  partes  divisum  fuit.  Sub 
majore  hujus  partis  tumore,  rectum  intestinum  ita,  ut 
nec  faeces  transire,  nec  eneinata  admitti  , aut  reti- 

neri  queant,  utque  vasa  haemorrlioidalia  cum  per- 
petuo tenesmo  et  quasi  faecum  in  alvo  urgentium 
sensu,  turgeant;  comprimitur.  Ad  quantam  vero  an- 
gustiam tenuis  ac  medius  fere  hoc  in  tumore  urethrae 
canalis  compressus  sit;  impossibilis  saepe  tenuioris 
etiam  cereoli,  vel  chordae  musicae,  per  has  vias  tor- 
tuosas adplicatio , facilisque  catheteris  ad  vias  alienas 
aberratio  docent.  Quo  major  enim  prostatae  tumor 
est;  eo  magis  ille  hinc  inde  colli  vesicae  directionem 
immutat:  ut  quod  nempe,  tali  sub  statu,  posterius 
hoc  insuperabili  obstaculo  et  simul  profundius  jacet. 
Carcinomatosam  subinde  naturam  hujus  partis  tumo- 
res, plerumque  et  sine  hac  tandem  licet  tardius, 
Selhales,  assumunt.  Sub  tristi  hoc  exitu,  gangraenam 
liuic  parti , sub  facili  nunc  aliquando  urinarum  ef- 
fluxu  , accessisse  , docet  observatio. 

Rariores  de  vesicularum  seminalium  scirrhis  obser- 
vationes sunt,  quam  ut  ex  istis,  hujus  vitii  in  vesi- 
cam ejusque  functiones  effectus  dignosci  satis  queant. 
Unicum  hujus  scirrhi  exemplum  quod  vidimus  , alio 
in  loco  describendum  reservamus. 

§.  DCCLXX1.  Generalis  ischuriae  imago.  — Ischuria 

paralytica. 

Ex  recensitis  hucusque  retentionis  urinae  speciebus 
et  causis,  apparet:  symptomatum  quoque,  cura  illa- 
rum descriptione  traditorum  , rationem  morbique  di- 
scrimina, cum  illis  non  parum  variare,  hcliuriae  acu- 
tae ac  injlammatoriae  phaenomena  et  prognosin,  sub 
cystitidis  consideratione  (§§.  CCLXV.  CCLXVII.  ) , et 
in  tractatu  de  medorrhoea  ( §§.  DXXIV.  D XXXIV. ), 
succincte  jam  adduximus;  alterius  vero  mali  effectus, 
modo  gradus  ac  incessus  ratione  distincti  sunt.  Ex 
quacunque  vero  causa,  vel  in  vesica  vel  ad  urethram 
haerente,  urina  cystidem  deserere  non  possit;  nisi 
illa  satis  prompte  auferri  queat  , non  multum  sane 
temporis  exigitur  ^ ut  haec  retentio  , sub  tam  copiosa 
hujus  liquidi  secretione  , ac  sub  ejus  dispositione  in 
corruptionem  tam  magna , praeviis  ipsorum  ureterum 
renumque  repletione,  consensu,  gravique  tum  eorum, 
tum  universi  systematis  affectione  , receptaculi  urinae 
aut  paralyan,  aut  gangraenam  inducat.  PNee  adeo  di- 

ruptae  ac  depletae  in  cavum  abdominis  vesicae  exem- 
pla desunt.  Quousque  nempe  sua  vesicae  superest 
sensibilitas;  omnem  ea,  et  proprium  , et  diaphragma- 
tis , et  musculorum  abdominis  conatum  expellendo  in 
lotio  impendit,  ac  eosdem  , quos  uterus  parturiens  , 
nixus  ac  dolores  , sed  semper  inutiles,  experitur,  f J is 
de  aerumnis  et  ventriculus  et  pectus  participant : nau- 
sea scilicet,  vomituritio  , vomitus  aeruginosi  , singul- 
tus , anxietas,  respiratio  difficilis , sibi  mutuo,  sub 
alvo  adstricla  , cum  extremitatum  frigore,  sudore  glu- 
tinoso , pulsibus  contractis  , exiguis  ( eo  magis  , quo 
venter  ex  media  pelvi,  altius,  tumore  primum  cir- 
cumscripto, pyritormi, — tardius  vero  ac  ubi  umbilici 
regionem  emensus  est,  omne  fere  per  abdomen  exten- 
so, fluctuante,  assurgit)  succedunt.  Pauci  interim  aegri 
hunc  extensionis  vesicalis  ad  gradum  perveniunt;  sed 
tantae  morbi  atrocitati  , cessante  nunc  dolore,  non 
itidem  singultu , succedente  adeo  interdum  spemque 
vanam  erigente,  lotii  foetidissimi,  limosi,  aliquali  ef- 
fluxit, sub  gangraenae  internae  symptomatibus,  citius 
succumbunt.  Sunt  adeo,  quibus  durior  jam  et  callosa 
vesica  parum  supra  pelvim  , mole  hujus  interim  ad 
rectum  intestinum  sese  digitis  prodente,  ascendat. 

Aliter  longe,  si  retentionis  urinae  causa  jam  morbi 
principio  in  vesicae  aslhenia , aut  etiam  paralysi  con- 
sistat, res  incedet.  Hic  etenim  aut  paucus,  aut  nul- 
lus huic  parti  malorum  sensus  est:  et  frequenter, 
quod  consulto  hic  repetimus,  antequam  de  retentione 
lotii,  cujus  pariem  adeo  subinde  inscii  amittunt, 
conquesti  sint  aegri;  vesicas  illis  ad  umbilicum  usque 
extensas,  et  vim  omnem  hujus  visceris  vitalem,  sub 
sphacelo  , deletam  fuisse  vidimus.  Singultus  interim  , 
ructus,  meteorismus  , praecordiorum  angustiae,  et 
hinc  inde  vomitus,  vix  desunt  : quae  tamen  sympto- 
mata, non  minus  ac  ipse  aegri  interitus,  causis  longe 
aliis,  quam  oppletae  nimis  vitio  vesicae  adscribi  so- 
lent. 

Ubi  lotium  retentum  alias  sibi  vias  , utpote  per 
urachum  sensim  sensimque  dilatatum  perque  ipsum 
umbilicum,  aut  per  fistulas  in  rectum  intestinum,  in 
vaginam,  ad  urethram,  perinaeum  apertas,  paraverit; 
longior  plerumque  , sed  nisi  manui  chirurgicae  locus 

concedatur,  et  ubi  minus  ex  laesa  urethra,  quam  ex 
ipsa  vesica  exesa,  urinae  aufugiunt,  non  minus  omi- 
nosus morbi  decursus  erit.  Post  tria  fistularum  inter 
intestina  et  vesicam  secutarum  , atque  tum  faecum  , 
tum  flatuum  per  urethram  excretorum  exempla  , a 
nobis  quondam  descripta  , plura  hujus  generis  speci- 
mina conspeximus.  Mulieri  nobilissimae  Siyriensi  , 
adime  juveni,  sub  partu  laborioso,  ante  octo  jam  an- 
nos male  tractatae  , a colli  vesicae  inflammatione,  in 
ulcus  ejusdem  terminata  , urinae  per  vaginam  perpe- 
tuo et  cum  magna  genitalium  erosione  effluxerunt. 
Catheterem  flexilem  , sibi  quondam  immissum,  hoc 
viscus  , ut  solet  , diutius  non  tulit.  Pessario  interim 
satis  crasso,  ut  omnem  vaginam  impleret,  ac  ipsum 
ulcus  vesicae  vicinum  obturaret , adhibito  , per  ure- 
thram quidem  urinae  denuo  fluxerunt  ; sed  insecutis 
ex  ponderoso  nimis  pessario  praemagnis  aegrae  in- 
commodis , leviorem  huic  ex  resina  elastica  pessum  , 
eum  magno  satis  levamine  substituimus.  IIoc  interim 
obtura'  ulo, propter  fluxus  menstruos, periodice  exempto, 
tum  sanguis  uterinus,  tum  lotium  abunde  per  vagi- 
nam effluere,  quousque  menses  cessarent,  perrexerunt. 
Post  calculi  sectionem  , minore  cum  dexteritate  et 
successu  peractam , haud  raro  urinae  perinaei  per 
fistulas  fluunt,  aut  ab  istis,  forsitan  per  calculos  mi- 
nores hic  loci  reproductos  , aut  per  callum  ulceris 
externum  , aversae  , interiora  devastant. 

§.  DCCLXXII.  Cura  relenlionis  urinae. 

Sub  tanto  causarum,  quae  retentionem  urinae  in- 
ducunt, numero  , sub  tam  diversa  illarum  sede  ac 
indole  , nec  opem  semper  ferre  , nec  ad  possibilem 
apud  alios  sanationem,  eadem  semper  cum  ratione  con- 
tribuere medicina  potest.  Omne  hinc  consilium  ad 
fontis,  ex  quo  morbus  scaturit  , investigationem  diri- 
gendum j et  ex  ista  , puni  penitus  ille  exsiccari  , an 
modo  ad  loca  minus  importuna  derivari  queat,  con- 
cludendum est  Hinc  , nisi  praegressorum  historia  vi- 
tiorum praesentis  mali  indolem  jam  satis  illustret,  abdo- 
men aegri  sollicite  palpandum,  — ureterum  non  minus, 
quam  vesicae,  inguinumque  regiones  attente  per  ta- 
ctum explorandae,  —-perinaei  ac  ani  plaga  diligenter 

observanda,  • — prostatae  glandulae  atque  vesicae  , aut 
uteri,  vaginae  habitus  et  confinia,  duce  digito,,  per 
istam,  aut  per  intestinum  rectum  protenso,  permean- 
da,— quae  urethram  ejusque  vicinias  concernunt,  ocu- 
lorum non  minus,  quam  cereoli,  catheteris  indagine 
solerter  investiganda,  — ac  demum  excretae  forsitan  uri- 
nae paucae  conditiones  probe  examinandae  sunt.  Si 
vel  minima  potentiae  nervosae  ad  vesicam  infractae 
signa  compareant;  ad  columnam  vertebralem  _,  maxime 
vero  ad  partem  ejus  lumbalem,  et  quae  causae  mor- 
bosae in  hanc  egerint,  respiciendum, — et  ne  praesente, 
in  typho  , morbis  soporosis  , sub  Jongis  aegrorum  de- 
liriis, enuresi , latentis  facile  simul  retentionis  vitium 
nos  fugiat  , cavendum  est.  Expertus  quidem  medicus 
vel  imo  vel  altero  ex  bis  examine  , praesertim  ubi 
suo  , hoc  vel  illud  urinae  deferendae  , recipiendae 
excernendae  organon  officio  sanitatis  ad  leges  respon- 
det, ac  unum  modo  ex  istis  sat  aperte  laesum  est, 
minus  indigebit;  nullibi  interim  certus  in  rerum  causis 
indagandis  ordo  magis,  quam  aegrorum  ad  lectulos, 
ubi  toties,  in  quadrivio  versantes,  vero  de  tramite 
deflectimus  , necessarius  est. 

Quoties  autem  urinae  suis  in  viis  immotae  stagnant; 
summa  cura  , ne  aut  illarum  in  renibus  secretio  au- 
geatur, ac  ne  stimulus  urinae  ductibus  jam  nimis  ir- 
ritatis , novus,  vel  ab  urinis  acrioribus,  vel  a diure- 
ticis, cantharidibus,  externe  licet  tantum  applicitis, 
accedat,  adhibenda  est.  Potus  hinc,  ne  saturatum  ni- 
mis lotium  organis  uriniferis  molestum  sit  pro  siti 
fallenda  sufficiens  quidem  , sed  minime  abundantior, 
nec,  qui  renes  magis  appeteret,  frigidus,  sed  potius 
tepidiusculus  , mucilaginosus  , — cibi  vero  leniores, 
nec  sale  _,  nec  aromate  conditi  , offerendi  sunt.  Ipse 
nitri  saliumque  in  medicinis  usus  exulet,  oportet.  Mol- 
lioris adeo,  qui  lumbos  calefaceret,  lecti  calor  fugien- 
dus est. 

§.  DCCLXX1II.  Cura  retentionis  uretericae . 

Retentionis  ureter' eae  ( §.  DCCLXVUI.  ),  sicut  dia- 
gnosis, nisi  lotio,  absque  renum  adfectione  primaria, 
iu  vesica  nullo  , plerumque  incerta  est  ; ita  quoque 
sanandae  praecepta  non  parum  ambigua  sunt.  Plerum- 

que  interim  calculus,  aut  sabulosa  , pituitosa  , gru- 
mosa,  polyposa  materia,  illius  in  causa  vitii  est  ; ut 
cujus  faciliorem  in  vesicam  descensum  , quod  supra 
jam  indicavimus,  tum  balneis,  fomentis  tepidis,  tum 
unguento  ex  althaea  cum  alkali  volatili  laudanoque 
liquido,  tum  blando  cum  enemate,  non  majore  co* 
pia  , sed  frequentius  injecto,  tum  denique  emulsionum 
ac  opii  usu  interno,  promovere  studemus. 

DCCLXXIV.  Cura  retentionis  vesicalis. 

Urinae  ad  vesicam  retentio  ( §.  DCCLXIX.  ) , quae 
hujus  visceris,  inprimis  ad  collum,  inflammationem  pro 
origine  agnoscit  , ad  normam  in  cyslidis  curatione 
succincte  satis  expositam  (§.  CCLXVIII.)  pertractanda 
est.  Quae  nempe  huic  ansam  incendio  dedit,  causa: 
haec  potissimum  consideranda  , et  qua  potest  ratione 
removenda,  vel  saltem  lenienda  est. 

In  vesicae  3 sub  aetate  senili,  densitate  ac  subcal- 
losa crassitie  , usus  mercurii,  quod  et  nos  experti  su- 
mus, insignem  hinc  inde  opem  praestat.  Vir  sexage- 
narius, dum  quondam,  ebrius,  urinae  excretionem 
neglexisset,  — cum  demum  voluisset,  eandem  reddere 
non  potuit.  Nosocomium  hinc  Ticinense  is  petiit  ; et 
extracto,  cathetere  duce,  lotio,  sanitati  restitutus  fuit. 
Post  annum,  sub  compotationibus  urinam  iterum  im- 
prudenter diu  cohibuit,  iterumque  tardius  eidem  expel- 
lendae impar  fuit.  Ad  clinicum  igitur  Institutum  de- 
lato , catheter  denuo  , et  quidem  absque  labore,  ve- 
sicae commissus,  et  urinae  magna  satis  copia  educta 
fuit.  Nova  interim  urinae  quantitate  collecta  , vesica 
hanc  marte  proprio  expellere  non  potuit  , iterumque 
syringae  sibi  usum  exegit.  In  caeleris  , completa  fuit 
viri  hujus  sanitas;  nec  unquam  ille  de  uixu  ad  min- 
gendum laborioso  ac  dolente  conquestus  est  ; sphin- 
cteris ani  hic  comparuit  resolutio.  Cum  autem,  veram 
morbi  causam  nimis  tarde  suspicantes  , eandem  in 
sola  vesicae  , ex  nimia  dilatatione  , paralysi  , quaesi- 
vissemus; tum  corticem,  tum  arnicam  camphoram  , 
et  similia  , linimenta  etiam  volatilia  vesicae  regioni  ac 
lumbis  inuncta  , fomentationes  spirituosas  ad  pubem, 
quidquod  cantharidum  adeo  tincturam,  interne  sumen- 
dam , et  vesicantia  ossi  sacro  applicanda , - — sine 

damno  quidem  j sed  etiam  absque  fructu,  praescripsi- 
mus. Per  sex  jam  hebdomadas  aeger.,  quotidie  binis 
vicibus  ab  urinis  collectis  per  siphonem  liberandus , 
apud  nos,  eodem  semper  sub  statu  , perseveraverat; 
cum  tandem  egregii  scriptoris  Angli  de  facili  apud 
senes  vesicae  callescentia  , et  potioris  in  ista  hydrar- 
gvri  usu,  memores,  ad  mercurium,  — ac  eo  quidem 
cum  effectu,  ut,  absque  ulla  insecuta  salivatione , octo 
dierum  spatio.,  suas  iterum  vesica  functiones  rite  ab- 
solverit, confugerimus.  Cum  vero  a dosi  mercurii  satis 
moderata  tam  eximium  effectum  simus  experti ; decem 
grana  calomelanos  cum  uno  grano  opii , semel,  vel  et 
bis  in  die  ab  alio  porrecta  , conspicuam  cervicis  vesi- 
cae duritiem  perfecte  dissipasse  percipimus.  Neque  estr 
cur  eximios  hos  mercurii  in  vesicam  effectus  , post 
illos,  quos  in  dysphagia  ex  oesophagi  duritie  subinde 
praestat  j miremur. 

Longe  interim  abest  , quin  vesicae  scirrhos  , ex 
partim  vicinarum  scirrhosa  adfectione  frequenter  oriun- 
dos , — quin  excrescendas,  polypos  hujus  visceris 
aequali  cum  felicitate  ab;gere  datum  sit;  ut  quae  or- 
ganicae constructionis  vitia,  vesicae  sinu  inclusa,  sor- 
tem , quam  et  aliis  in  visceribus  subeunt  , lethalem 
semper  agnoscunt.  Femineo  nihilominus  in  sexu,  lar- 
giorem, breviorem , ac  facile  dilatandam  per  urethram, 
aliquando  vel  membranam  vesicae  internam,  vel  ipsam 
adeo  vesicam  prolabi  , jam  diximus  (§.  DCCLXIX.)  : 
quo  in  casu  partis  proiapsae  repositio  atque  ne  ea- 
dem de  novo  , sub  tussi  vel  alio  sub  nixu  , descen- 
deret 3 pessi  ad  urethram  immissio,  cum  successu 
tentatae  fuerunt.  Resectae  adeo  exemplum  membranae 
vesicalis  internae,-  per  urethram  pendentis  ( quam  ta- 
men potius  excrescendam  fuisse  arbitramur)  — alte- 
rum , sarcomatis  vesicae  , ex  urethra  prominentis  ean- 
demque  obturantis  , felicem  vero  per  sectionem  ablati 
adduximus. 

Vesicae  urinalis  in  saccos  morbosos  extensionem  , 
forsitan,  sub  sollicita  semper  urinae  urgentis  excre- 
done,  praevenire  quidem,  sed  praesentem  auferre  ars 
nulla  potest. 

Quas  herniae  vesicae  , aut  cystidis  aut  recti  inte- 
stini j vel  uteri  prolapsus , vel  hujus  ultimi  visceris 

retroversio  producunt  , ischuriae : eas  prompta  satis 
partium  istarum  ad  silum  sibi  naturalem  restitutio  sa- 
nat. Retroversi  casum  uteri  gravidi  descripsit  celebris 
quondam  Angliae  chirurgus:  in  quo  nec  vesica,  nimis 
compressa,  catheterem  admittere,  nec  uterus,  tumen- 
tem ob  cystidem,  reponi  ullo  modo  potuit.  Supra  pu- 
bem hinc  vesicae  punctio  instituta  , et  illa  ab  urinis 
liberata,  uterus  ad  sedem  pristinam  restitutus  fuit 
Pro  compressionis  , quam  vesica  , urinam  ex  hac 
retinens  , experitur,  differentia,  opem  illa  vel  aliquam, 
vel  nullam  admittit.  Si  gravidi  pondus  uteri  urinae 
evacuationem,  ac  syringae  ad  vesicam  introitum  prae- 
pediret ; venter  primum  cura  clystere  solvendus  , et 
sub  situ  mulieris  supino  vel  unum  vel  alterum  ten- 
lindum  est.  Saepe  vero  aut  boc  sub  casu,  vel  dum 
caput,  clunes  foetus,  vesicam  maternam  comprimunt; 
nisi  tardius  accedet  auxilium,  simplex  uteri  , ope  di- 
giti per  vaginam  ducti,  sublevatio  , urinam  , ut  super 
hunc  abunde  mox  effluat,  solvit.  Ne  vero  parturien- 
tem apud  mulierem  cervix  vesicae  nimis  repletae  , 
extensae  , in  propriam  ex  paralysi  perniciem  , com- 
primatur ; antequam  dolores  ad  parium  urgeant  , ut 
urina  mittatur,  jubendum, — vel  si  hoc  minus  succe- 
dat, catheter  in  vesicam  mulieris  mature  satis  mitten- 
dus , et  lotium  sic  omne  extrahendum  est.  Si  , ne- 
glecto tali  consilio,  parturientis  vesica  cum  periculo 
turgeret  , nec  urinae  amplius  educi  vel  ullo  modo 
possent;  ne  lethales,  quos  supra  ( §.  DCCLNIX. ) ci- 
tavimus, eventus  subintrent,  adducto  vix  paracentesis 
ad  vesicam  gravidae  mulieris  feliciter  institutae  exem- 
plo, cystis  urinaria  super  pube,  cum  debito  ad  ute- 
rum respectu  , perforanda  , et  lotio  deplenda  foret. 
Tumores,  steatomata  abdominis,  ovarii,  pelvis  cysti- 
des  variae,  vesicae  compressae  causae,  artis  limites 
salutaris  excedunt.  Pietentio  urinae  a scybalis  in  recto 
intestino  pertinaciter  nidulantibus  inducta  , istorum 
solutionem  , eductionem  , sub  clysteris  injiciendi  ob- 
staculo non  ubique  tam  facilem,  sibi  exigit.  Semicu- 
pium  , ani  , cum  emollientibus,  oleosis,  externa  fo- 
mentatio , intestinum  exsiccatum  , ut  facilius  enema 
suscipiat,  si  hoc  ex  butyro,  diutius  illi  adhaesuro, 
componatur,  praeparabunt. 

Illa  ipsa  vero  , quae  in  haematuria  ureterica  , vesi- 
cali, et  in  ea,  quam  haemorroides  vesicae  vocarunt, 
quondam  consuluimus  (§.  DCXXX1II.),  — ubi  silicet  vasa 
cystidis  , vel  ea  , quae  hujus  cervicem  exornant  , a 
causis  nunc  excitantibus,  nunc  deprimentibus,  inpri- 
mis  autem  a menstruis,  fluxu  haemorrhoidum  olim 
consueto  suppressis  , varicosa  et  infarcta  sunt  , indi- 
cantur artis  subsidia.  Quod  si  eruor,  iiis  e vasis  egres- 
sus, in  cystide  coivisse,  illius  vero  grumi  hujus  ostium 
obturare,  — aut  si  tenax  pituita,  humor  purulentus, 
vesicam  occlusisse  videantur;  catheter,  et  tepidae  in 
cavum  visceris  obstructi,  cauta,  ne  impetus  noceat, 
injectio  , coagulum  hoc  , aut  tenaces  materias  a cer- 
vice removere  , ac  ut  soluta  facilius  effluant  , dispo- 
nere queunt.  Praeterea  aquas  Selteranas  aut  similes, 
pro  potu  aegris  praescribimus. 

Quae  retentionem  urinae  a calculis  oriundam  con- 
cernunt: ea,  quo  loco  de  istis,  proxima  hujus  operis 
in  parte,  disseremus,  tradenda  differemus. 

Si  paralysis  retentionem  urinae,  et  quidem  ex  me- 
dull  ae  spinalis  vitio,  induxerit;  huic  ipsi,  quoad  licet, 
succurrendum,  — et  luxatio,  fractura,  distorsio  vertebra- 
rum , cyphosis,  suo  quaevis  modo  pertractandae  sunt. 
Novemdecim  ante  annos,  feminam  in  clinicum  Institu- 
tum Ticinense , cum  extremitatum  inferiorum  et  vesi- 
cae paralysi  ex  cyphosi  suscepimus.  Utrumque  hujus 
ad  latus  fonticulum,  ob  mulieris  pusillanimitatem  non 
adeo  profundum  , posuimus.  Post  paucos  satis  dies  , 
mingendi  facultas  restituta  fuit , et  pedum  quoque  pa- 
ralysis sensim  imminui  coepit.  Sic  miles  ex  alto  dela- 
psus, et  ex  vertebrae  unius  fractura,  mox  cruribus  et 
vesica  resolutus,  unius  anni  intervallo,  his  a malis  re- 
stitutus est.  Crebro  interim,  ubi  medulla  spinalis  aut  ab 
aquis,  ichore,  sanguine,  effusis,  inundatur,  exeditur,  — 
aut  a callo  , exostosi  , abscessu  comprimitur,  lethalis 
morbi  exitus  averti  non  potest.  Si  forsitan  ex  dorsi  , 
a bal  neo  frigido,  aut  a vento  gelido,  vel  et  decubitu 
super  humo  frigida  , et  ab  arthritide  , ex  suppresso 
menstruorum,  haemorrhoidum  fluxu,  sub  fallaci  lum- 
baginis muscularis  adspectu,  inflammatio  in  cavis  ver- 
tebrarum , paralysin  tum  crurum  , tum  vesicae  mini- 
tentur; cucurbitulae  scarificatae,  hirudines,  vesicantia 

demum  , liis  partibus  mature  satis  admota  , praeter 
alia  artis  subsidia  , indicata  sunt.  Cum  subitus  dolor 
natus  esset  in  osse  sacro  et  coccyge  ; resolutio  recti 
intestini,  ut  aeger  nec  enematis  injectionem  reditumque 
persentiret,  ac  vesicae  paralysis  cum  urinae  suppres- 
sione nata  est:  contra  quam  celebris  quondam  me- 
dicus,— priusquam  vesicantium  hisce  in  casibus  virtus 
innotuisset  , fomenta  et  emplastrum  ossi  sacro  contra 
paralysin  admovit,  et  integram  sanationem  obtinuit. 
Posterior  aetas  . vesicantis  emplastri  largioris  , ossi 
sacro  appliciti  virtutem,  hac  paralysis  in  specie  , sicut 
in  ea,  quae  enuresin  inducit  ( §.  CDXC.),  sat  copiosis 
exemplis  comprobavit  ; et  concursus  nervorum  hujus 
partis,  cum  eorum  ramificationibus,  qui  musculis  pe- 
rinaei et  aoi  prospiciunt,  hanc  stimuli  exterioris  effi- 
caciam satis  explicat. 

Si  vero,  absque  labe  medullae  lumbalis,  ipsa  vesi- 
ca _,  aut  ex  nimia  sui  extensione,  aut  ex  causa  speci- 
fica, in  ejus  nervos  fibrasque  musculares  agente,  prae- 
cipue arthritica,  resoluta  sit;  in  eandem  potissime  cura 
omnis  dirigenda  est.  In  omni  vesicae  paralysi,  dum 
urinis  ea  repleta  turget;  eandem  prius  ab  bis,  cathe- 
theris  ope,  liberandam  esse,  per  se  jam  patet.  Ad 
externam  postea  hujus  visceris  regionem  , linimentum 
volatile  cum  camphora  et  tinctura  cantharidum,  inun- 
gendum , ac  fomentatio  aromatica,  vinosa,  calide  in- 
stituenda est.  Electri  citatis  etiam,  vel  Gahnnismi , ut 
vocant  , efficax  in  multis,  subsidium  hic  adhiberi  me- 
retur; cavendo  tamen,  ne  illa  vesicam,  nimis  debilem , 
succutiat;  sed,  emanationis  ac  scintillarum  blandiori 
methodo  , eandem  modo  penetret  atque  excitet.  In- 
terna quoque  cystidis  superficies  injectionum  ope  fo- 
venda, el  pro  gradu  sensibilitatis,  illi  reliquae,  gradatim 
stimulanda  est.  Herbarum  igitur  aromate  praeditarum, 
ut  rorismarini  infusum  aquosum,  — vel,  quae  magnae 
aliquando  virtutis  fuit  , aqua  thermalis  parum  irritans, 
in  cavum  cystidis  tepide  hinc  inde  injicitur.  Diuturno 
interim  usu  istorum  opus  est,  aegris  certe  molesto,  nisi 
flexilis  catheter,  ex  resina  elastica,  qui,  sine  incrusta- 
tionis periculo  plures  per  dies,  ac  repetito,  tamdiu  , 
donec  aliqui  sensibilitas,  contractilitas  prodatur,  adhi- 
beri potest  > in  vesica  relinquatur.  Corticis  peruviaui 

decoctum  per  plures  dies  sine  damno,  sed  etiam  abs- 
que sensibili  emolumento  , in  vesicam  resolutam  inje- 
cimus. Etsi  vero  in  genere  cantharides  in  retentione 
urinae  rejecerimus;  in  specie  tamen  illius  paralytica  , 
sicut  externum  illorum  usum  jam  supra  commenda- 
vimus: ita  quoque  linctura  ex  iisdem  parata,  prudenti 
manu  tentari  meretur.  Terebinthina  , vel  balsamum 
peruvianum  , cum  extracto  rhabarbari  combinatum  , 
vias  urinarias  specifico  quasi  stimulo  aggrediens  , ve- 
sicae inertis  actionem  revocare  valebit.  Rhus  radicans 
in  extremitatum  inferiorum  paralysi  a viro  claro  no- 
bis commendatum,  non  minus  hoc  in  morbo  cum 
successu  adhiberi  posse  , supponimus.  Cosachi  populi 
circa  Danain  fluvium  , infusum  aquosum  solidaminis 
virgae  aureae , ut  specificum  in  urinae  retentione  re- 
medium considerant  , ad  hanc  forsitan  magis  , quam 
aliam  retentionis  urinae  ad  speciem  adhibendum. 

Frequens  admodum  urinae  retentio  spasmodica  3 in- 
fantibus, sensibilioris  structurae  hominibus  communior, 
pro  causarum  differentia,  diversam  medendi  rationem 
sibi  expetit.  Plerumque  interim  morbosa  sphincteris 
vesicae  sensibilitas,  a causis  etiam  non  magnis  exci- 
tata , convulsivos  hos  motus,  aut  contractionem  quasi 
tetanicam  inducit.  Maxime  tepida  nunc  balnea  condu- 
cunt , atque  jam  sola  interdum  sufficiunt.  Quo  vero 
effectus  istorum  diutius  continuent  ; fomenta  ex  mal- 

vae  , althaeae,  seminum  lini  decoctis,  tum  vesicae  re- 
gioni, tum  genitalibus,  perinaeo,  constanter  imponenda, 
— similia  vero,  addito  grano  opii  et  oleo,  in  anum  inji- 
cienda sunt.  Cum  fructu  etiam  aeger,  ad  sellam  per- 
foratam , vaporem  ex  infuso  chamomillae  tepidum 
excipiet.  Pro  potu,  maxime  si  stimulus  cantharidum 
dysuriam  excitaverit,  emulsio  simplex,  vel  ex  seminibus 
cannabis  parata,  vel  decoctum  radicis  salep,  inserviet. 
Calomelas  etiam  sub  spasmis  vesicae  laudem,  ad  plura 
grana  porrectum,  promeruit;  ac,  sub  maximis  dolori- 
bus, huic  moschum  ac  opium  adsociamus.  Quodsi  hoc 
ultimum  hic  raro  sibi  conduxisse,  vir  egregius  admo- 
nuerit; spasmum  tunc  ex  stimulo  majore,  vel  ex  va- 
sorum cervicis  vesicalis  varicibus  venisse,  arbitramur. 
Interdum,  praecipue  ubi  arthriticam  spasmus  originem 
agnoscit  , vesicans  perinaeo  admotum  conducit.  Pudi- 

culum  satis  , sed  plebis  experientia  communi  confit- 
m itum,  dysuriae,  quam  recentior  cerevisia  inducit,  re- 
medium est:  ut  nudis  cum  clunibus  saxo  frigido 
insideant.  Alvum  saltem,  diu  obstructam,,  incessus  cum 
pedibus  nudis  super  pavimento  frigido  , haud  raro  , 
medicorum  adeo  testimonio,  solvisse  visus  est. 

§.  DCCLXXV.  Cura  retentionis  urethralis . — Ad 

extremitatem  urethralem.  — Ad  interiora  urethrae . 

Ad  retentionis  urethralis  curandae  rationes  transitu- 
ris, post  illa,  quae  aliis  jam  hujus  operis  in  locis  ex- 
posuimus (§§.  CCLXVin.DXXXVL  DXXXY11.  DXLY1 ), 
non  multa  nobis  dicenda  supersunt. 

Ac  primo  quidem  , si  foetus  , cujus  organa  excer- 
nentia post  partum  attente  examinanda  sunt,  in  illis  , 
quae  urinis  emittendis  praefiguntur,  nihil  quod  ab- 
norme sit,  offerat.,  nihilominus  tamen  lotium  cum  in- 
quietudine, ejulatu,  tensione  retinere  videatur;  regio 
ejus  hypogastrica  cum  cepa  in  medio  dissecta  , vel 
cum  aleohoie  debiliore  perfricanda , — fomentis  siccis 
caiidisque  fovenda,  - — et,  nisi  haec  jam  urinam  promo- 
veant , balneo  committendus  est  inrans.  Si  mucus  te- 
nacior ostium  urethrae  obturet;  cum  spongia  madida 
ille  abstergendus,  removendus  est.  Si  procedente  pueri 
aetate,  praeputiolum  longius  et  angustum  , a retentis 
hinc  inde  urinae  guttulis  irritatum,  ruborem  contrahat., 
et  sub  lotii  effluxu  frequenter  proli  ejulatus  exprimat ; 
huic  parti,  post  quamvis  minctionem  eluendae,  lac 
nutricis  e sinu  instillandum  est.  Si  phimosis  congenita 
urinae  exitum  constantius  praepediat;  chirurgiae  haec 
auxilium  exspectat.  Si  vero  mox  a partu,  glans  foetus 
imperfossa,  excernendae  urinae  obstaculum  ponet; 
sine  temporis  jactura,  hanc  etiam  per  artem,  si  modo 
vestigium  canalis  ad  penem  ea  reperiat,  succurrendum 
est.  Adultorum  urethra  ex  partium  vicinarum  actione 
compressa,  distracta,  nunc  enemata  et  alvi  exonera- 
tionem, — - nunc  intestini  recti,  vaginae,  uteri  prolapsi  , 
retroversi,  repositionem,  — nunc  vero,  si  minctionem  ante 
partus  opus  mulier  neglexerit,  urinae  siphonis  ope 
promptam  eductionem, — vel  si  haec  locum  amplius  non 
habeat,  uteri  cum  foetu  in  vesicae  collum  ac  urethram 
ponderantis  sublevationem,  aut  partum  artificialem  ac 
promptiorem  3 sibi  exigit. 

Obstacula  urinae  aci  interiora  urethrae  opposita 
(§.  DCCLXX.),  manus  quoque  chirurgicae  subsidio 
auferenda  sunt.  Quam  urethrae  inflammatio  sibi  curam 
expostulet,  — nec  minus  quae  effectifs  istius,  interioris 
nempe  membranae  urethralis  duritiem  , callositates  , 
stricturas  3 excrescentias;  et  quae  prostatae  inflamma- 
tae , induratae,  angustatae  adfectiones,  — singulorum 
vero  medendi  rationem  tum  chirurgicam  , tum  medi- 
cam, concernant:  pro  instituti  nostri  fine,  dilucide  sa- 
tis jam  alibi  exposuimus  ( §§.  CCLXVill.  DXXXVL 
DXLVI.).  Aliqua  tamen  , quae  dicta  magis  illustrent 
atque  confirment,  hinc  subjungimus. 

Si  nempe  prorsus  imperviae  urinis  sunt  viae  , et 
ubi  nullis  eae  auxiliis  sat  prompte,  ne  vesica  vel  gan- 
graenae, vel  paralysis  pericula  incurrat,  reserari  queunt; 
vel  ad  collum  vesicae,  vel  ad  prostatam,  vel  ad  ure- 
thram haereat  obstaculum  , cystidis  demum  paracen- 
tesin  indicari  , atque  hanc  vel  per  anum,  vel  ad  pe- 
rinaeum  , vel  super  pube,  vel  denique  in  feminis  per 
vaginam  posse  institui  , jam  diximus.  Cum  vero  simul 
de  punctione  vesicae  per  anum  monuerimus;  eam  nec 
ampliore  sub  prostatae  tumore,  nec  sub  conspicua  cy- 
stidis inflammatione,  nec  demum  si,  ob  majorem  re- 
pletionem, hoc  viscus  ex  pelvi  jam  nimis  ascenderit  , 
sat  tuto  posse  pertundi  ( §.  CCLXVill.);  sequentem 
observationem  , viginti  quatuor  abhinc  annis  a nobis 
institutam  , ut  quae  ultimam  ex  allatis  conditionibus 
illustret  , hic  adducimus.  Causidicus  quadraginta  qua- 
tuor circiter  annorum,  corpore  tam  pingui  instructus  , 
ut  quadringentas  illud  libras  a morte  vix  non  excede- 
ret, fluxui  praeterea  haemorrhoidum  subjectus,  post 
iter  in  rheda  per  vias  saxosas  absolutum,  in  reten- 
tionem urinae  completam  incidit.  Dolor  aderat  lum- 
borum , et  regionis  hypogastricae  tensio  , cum  febre 
continua,  pulsu  pleno  ac  vibrante.  Venam  bis  secue- 
rat, — clysteres  injecerat,  — unguenta,  cataplasmata, 
balnea,  tres  jam  per  dies,  incassum , et  quin  lotium  pro- 
diisset,  adhibuerat  chirurgus.  Ad  consilium  accersiti  , 
summos  ac  insigniter  dolentes  ad  mingendum  nisus  , 
ventris  tensionem  , ac  molem  tam  stupendam  , ut  in 
genua  procumbens,  haec  ipsa  amplitudine  sua  exce- 
deret , invenimus.  Febris  violenta,  nausea,  vomilurilio, 


RETENTIO 


3o4 

perinaei  tensio  ac  dolor  aegrum  torquebant.  De  la- 
tente ad  vesicae  cervicem  inflammatione  minime  du- 
bitantes, venaesectionetn  repeti,  — simul  autem  vesicae 
paracentesin  ad  pubis  regionem  sine  temporis  jactura 
institui,  suademus.  Nee  tamen  aut  adstans  aegro  chirur- 
gus,, aut  duo  alii ^ expertissimi  hac  in  arte  viri,  vesicam 
super  pube,  ob  ventris  molem,  ab  instrumento  posse 
attingi  credebant.  Cum  vero  illi  per  intestinum  rectum 
operationem  facilius  posse  institui  supponerent;  tricuspi- 
dem, hanc  quidem  per  viam,  aut  per  illam  perinaei, 
ad  vesicam  usque,  utpote  jam  nimis  repletam  et  ex 
pelvi  assurgere  coactam,  non  posse  penetrare,  amice 
objecimus.  Quod  si  timerent,  ajebamus,  ne  moles  et 
profunditas  adipis  super  pube,  instrumenti  longitudi- 
nem superaret;  musculos  tamen  abdominis  in  homine 
tam  pingui , tenuiores  fore  ; et  si  hoc  tanti  non  es- 
set, cute  super  pube  prius  sat  profunde  incisa,  viam 
tricuspidi  posse  reddi  breviorem.  Cum  vero  clarorum 
virorum  opinio  a nostra  discederet;  acus  tricuspis 
solita,  sex  pollices  longa  et  quidquam  incurva  , chi- 
rurgi dexterrimi  super  digito  in  anum  ducta,  ac  ver- 
sus vesicam  adacta  fuit.  Punctionem  interim  nec 
primam,  nec  alteram  vel  guttula  urinae  secuta  est. 
Ab  omni  igitur  punctionis  ulterioris  tentamine  , — ut 
quod  in  homine  prae  pinguedine  monstroso  nun- 
quam pro  voto  succederet  , abstinendum  esse  con- 
clusum fuit.  Morte  aegri  post  duos  dies  insecuta,  in 
ejusdem  cadavere,  praesente  chirurgo  ordinario  , cu- 
tem , et  substratam  ei  ad  qua  tuor  pollices  cum  dimi- 
dio pinguedinem  super  pube  incidimus  , ac  medium 
per  vulnus  tricuspidem  vesicae  impegimus.  Mox  urina 
per  cannulam  copio  a effluxit.  Aperto  abdomine,  prae- 
ter multas  in  vesica,  quae  pelvim  longe  deseruerat  , 
arenulas,  ad  ejus  cervicem,  tumorem  nuci  avellanae 
magnitudine  aequalem  ac  suppurationi  proximum,  — 
urethram  perfossam  , — in  rene  vero  sinistro  novem 
calculos  conspicuos  deteximus.  Cum  nostra  observa- 
tione plures  aliae  conspirant.  Sic  vesicam  urinariam  , 
ob  insignem  prostatae  tumorem  , adeo  e pelvi  expul- 
sam vidit  insignis  quondam  Angliae  chirurgus  ; ut  , 
propter  majorem  a pube  distantiam  , a cathetere  at-' 
tingi  vix  potuerit.  Alio  in  casu,  tumor,  qui  omnem 

pelvim  ac  ipsum  abdomen  impleverat  , vesicam  ita 
super  pelvim  elevaverat ; ut  urethra , in  longum  ducta, 
sub  costis  spuriis,  ad  limbum  ossis  ilei,  supra  dictum 
tumorem  jaceret.  Uterum  quondam  describemus : m 
cujus  visceris  , longe  a pelvi  remoti  , cavo  substan- 
tiam, non  mediocris  magnitudinis,  osseam,  cum  tanta 
vaginae  extensione  reperimus,  ut  tertia  parte  commu- 
nem vaginae  longitudinem  superaret.  Non  parvi  bine 
interest  ; ne,  sub  dubia  vesicae,  ab  urinis  jam  plu- 
rimum turgentis,  in  pelvi  positione,  — nisi  tumor  ejus 
sat  amplus  manifeste  in  rectum  intestinum  ponderare, 
cum  digito  huic  introducto  sentiatur,  eystidis  per 
anum  paracentesin , illi,  quae  super  pube,  loco  magis 
tumente  instituta,  hujus  visceris  a cavo  aberrare  non 
potest,  praeferamus. 

Hunc  ad  locum,  punctionem  in  viro  Ticinensi  no- 
bilissimo ac  fere  septuagenario,  septemdecim  abhinc 
annis  , dignam  sane  quae  hic  referatur,  institui  cu- 
ravimus. Ob  insignem  scilicet  prostatae  tumorem , hic 
senex  jam  diu  difficulter  urinas,  — a tribus  vero 
diebus,  ob  completam,  nec  amplius  a chirurgis  su- 
perandam urethrae  compressae  occlusionem  , nullas 
mingere  potuerat.  In  consilium  accersiti,  vesicam  ad 
umbilicum  fere  usque  tumentem,  et  urinas  in  illa  sub 
percussione  fluctuantes  reperimus.  Punctionem  hinc 
illius  sine  mora  super  pube  instituendam  aegro  pro- 
ponimus. Consentit  quidem  ille  , sed  morosus  admo- 
dum, et  ad  horas  sese  pertinaciter  accommodare  jam 
diu  adsuetus,  quidquid  in  contrarium  moliremur  , 
crastinam  in  diem,  et  quidem  praescriptam,  nec  aliam 
ad  horam,  chirurgos  constituit.  Altera  hinc  die  , ve- 
sicae molem  non  parum  auctam  observamus.  Punctione 
super  pube  instituta,  lotii,  sub  fine  turbidi , glutinosi, 
permagna  copia  emissa,  cannula  vero  in  vulnere  firmata 
fuit.  Sic  urinam  quotidie  aliquoties,  adspectu  saepe 
purulentam,  tenacissimam,  odore  gravem  , quindecim 
per  dies  subduximus.  Cum  vero  tunc,  ne  cannula 
calculosam  per  materiam  forsitan  obducenda,  e vesica, 
sine  hujus  laesione  extrahi  demum  nequiret  , timere- 
mus; novam  urethrae  cum  tenuiore  primum  cereolo, 
ac  tandem  cum  cathetere  explorationem  a nobis  pro- 
positam , « hoc  vesicae  super  pube  ostium  sibi  per 

omnem  vitam  sufficere , « jocose  respondens,  absolute 
rejecit.  Suae  hinc  sorti  morosum  nimis  hominem  do- 
lenter commisimus.  Dum  vernum  tempus  ad  id  mvi- 
tasset,  rus  ille  petiit.  Copiosis  illinc  asparagis  delectatus, 
sexagesima  sexta  tandem  a paracentesi  die , mensae 
hilariter  adcumbens  , ad  urinas  excernendas  nisum 
in  vesica  , nunc  sibi  novum  , percepit  ; ac  matulam 
sibi  a servo  porrigi  jussam  , largo  flumine  per  urethrae 
canalem,  omnem  replevit.  Nunc  tandem  cannulam  sibi 
a chirurgo  ex  vesica  extrahi  concessit.  Non  quidem 
absque  aliquo  labore  et  quarundam  guttularum  san- 
guinis stillicidio  hoc  ipsum , ob  illam  in  medio  (non, 
ut  exspectassemus,  ad  apicem,  qui  tamen  medius  sem» 
per  in  urinis  degerat)  levi  crusta  obtectam  , praestari 
potuit;  vulnus  interim  canali  hoc  argenteo  retracto, 
citissime  coaluit  : et  cum  duos  post  annos  Italiam 
linquere  debuerimus;  optata  adhuc  valetudine  hic 
senex  gavisus  est. 

Imperfecta  satis  nobis  instrumenta,  huic  paracentesi 
faciendae  dicata,  ex  eo  esse  videntur:  quod  cannula, 
in  vesicam  semel  inducta,  cum  nova  tam  facile  com- 
mutari , et  absque  magno  aegrorum  incommodo  al- 
tera in  prioris  locum  substitui  non  queat.  Chirurgis 
tamen,  si  res  ita  videatur,  non  difficilem,  ut  puta- 
mus, hujus  tricuspidis  correctionem  relinquiifms. 

Tertium  interim,  ex  nostris  iterum  diariis  deprom- 
ptum, exemplum,  quo,  praeter  alia,  non  adeo  semper 
cannulae  ad  vesicam  diu  satis  haerentis,  a calculosa 
materia  obductionem  reformidandam  esse  doceamur, 
hic  referimus.  Vir,  honore  et  nomine  clarus,  sexaginta 
septem  circiter  annos  natus,  ex  improviso  ischuria 
gravissima  corripitur  cum  febre  intensa  , tenesmo  ad 
urinam  insigni , sed  inutili,  aliisque,  communibus  huic 
morbo,  symptomatibus.  Cum  rure  ille  degeret;  medici 
consilio  bis  vena  aperta  fuit.  Ingravescente  interim 
per  horas  morbo,  hujus  nobis  descriptio  confestim 
transmittitur.  Cum  vero  tunc  metropolim  deserendi 
facultas  nobis  deesset,  experto  rem  chirurgo  commit- 
timus: et  nisi  via  in  vesicam  pateret  ; hanc  absque 
induciis  ad  artis  regulas  parandam  esse  consulimus. 
Per  anum  igitur  fit  punctio;  et  aeger,  cum  cannula 
ad  vesicam  firmata,  Danubio  commissus, — etsi  timor 

esset,  ne  illam  haec  dimitteret,  Vindobonam  se  trans- 
vehi jubet.  Fortuna  viro  dignissimo  arrisit.  Continuo 
nempe  urinae  per  cannulam,  nec  quidquam  a vesica 
remotam,  sed  nunc  a chirurgo  adapertam,  nunc  ob- 
turatam, fluxerunt.  Cum  igitur  nec  dolor  amplius, 
nec  febris  urgerent;  non  modo  instrumentum  in  cystide 
reliquimus,  sed  quoque  per  illud  , quod  urinae  pu- 
rulentae essent,  ac  non  parum  foeterent,  frequentius 
injectiones  quidquam  aromaticas  cum  meile  remistas 
instituimus;  victum  mollem,  satis  tamen  nutrientem, 
et  pauca,  quae  alvum  lubricam  tenerent,  ac  eam  sine 
nixu,  cannulae  firmitati  contrario,  promoverent,  prae- 
scripsimus. Cum  tandem  purior  jam  urina  secederet, 
leve  corticis  decoctum  infuso  pro  injectionibus  adjun- 
ximus; et  sexta  sub  finem  vergente  hebdomada,  via 
per  urethram  concessa , cannula  nec  quidquam  robigi- 
nosa, ex  cystide  retracta,  omnis  urinae  difficultas 
ablata  , et  valetudo  restituta  fuit. 

Sub  spasmodicis  urethrae  adfectionibus , urinae 
excretioni  adversis,  praeter  interna,  jam  exposita 
subsidia,  tum  balnea  iterum,  tum  cataplasmata, 
genitalibus  tepide  admota,  tum  vapor  aromaticus, 
ad  eadem  directus,  — - pars  etiam  una  tincturae  the- 
baicae , cum  duabus  aetheris  sulphurici  partibus  re- 
mista , et  urethrae  longitudini,  nec  minus  perinaeo 
illita, — clyster  oleosus,  aut  mucilaginosus,  cum  grano 
opii  , per  anum  injectus,  rem  omnem  absolvunt. 

ORDO  III. 


RETENTIONES  MCCOSO-LVMPHiTICAE. 


§.  DCCLXXV.  Transitio. 


Retentiones  aereas  atque  serosas  hactenus  pondera- 
vimus (§§  DCXCIV.— DCCLXX1V. ).  Sunt  quidem  va- 
ria corporis  animalis  liquida,  vel  prorsus  ponderari 
nescia  partimque  nimis  incognita  ; vel  subtilis  admo- 
dum atque  vaporis  copiosi  sub  specie , a corporis  su- 
perficie tam  interna,  quam  externa  secreta,  et  modo 
sui  parte  caloris  iisdem  subtracta  , sensibus  nostris 
perspicua,  vel,  exemplo  lacrymarum,  salivae,  pro- 
priis a glandulis,  fluxu  nunc  lento,  nunc  salis  impe- 
tuoso,  scaturientia  , quorum  , variis  a causis  profi- 
ciscens , accumulatio  , retentio  , morbos  inter  se  di- 
versos inducant;  istorum  interim  liquidorum  collectio- 
nes , retentiones  morbosas  separatim  lue  tangendi,  eo 
minor  nobis  videtur  opportunitas:  quod  ea  , quae  vim 
atque  turgorem  vitales  efficere  , cum  aliqua  ratione 
supponimus,  liquida  , quasi  aetherea,  nostro  sese  exa- 
mini obstinate , subtrahant ; quod  vero  alia  , sub 
morborum  , qui  solida  magis  corripiunt  et  illorum  re- 
tentiones generant,  historia  , considerationem  longe 
fertiliorem  nobis  offerant.  Quamvis  autem  morborum 
divisioni,  ab  humorum  differentia  petitae,  non  ma- 
jorem , quam  fili  , cujus  ductu  illorum  labyrinthus 
percurratur,  dignitatem  tribuamus;  quamvis  animalis 

viventis  liquores  non  , ut  in  patina  inanimi  , separati 
offerantur  , sed  varios  in  sensus  commisti,  nunc  mu- 
tuo inter  se  coeant  et  eruoris  undam  constituant  ; 
nunc  vero  alio  quidem  atque  diverso  sub  habitu,  vix 
tamen  omnis  unionis  pristinae  symbolo  exuti  , aut 
lymphaticum  vasorum  systema  percurrant,  aut  cava 
cellulosa  , vel  alia  inhabitent;  — et  quamvis  demum 
pars  magna  morborum  , quos  bic  exponendos  nobis 
assumimus,  ad  vitia  > ut  vocant,  localia  pertineat; 
non  igitur  inutilis,  sed  commoda  et  naturali  propior, 
retentionum  _,  quae  nobis  pertractandae  supersunt,  in 
mucoso-lymphaticas  , in  cruentas  , ac  in  heterogeneas 
distributio  est  ( §.  DCXCVI.).  Cum  vero  difficile  sit, 
morbos  ex  retentione  muci  separare  a morbis  , quos 
lymphae  retentio  producit  , eo  quod  in  illis  aliqua 
saepe  inflammatio  simul  locum  habeat,  sub  qua,  se- 
cretio lymphae  morbosa  , cum  illa  muci  conjungitur; 
hinc  utramque  retentionem,  quamvis  eae  interdum 
separatim  incedant  eodem  tamen  sub  capite  com- 
prehendimus. 

DCCLXXVI.  Secretionis  mucosae , — lymphaticae 

natura. 

Superficies  tunicarum,  secernendo,  in  cryptis  atque 
folliculis  , huic  operi  destinatis  , muco  animali  prae- 
positarum, amplissima  et  totius  adeo  corporis  humani 
dimensione  spatiosior,  quo  futurae  nutritionis  ele- 
menta, quibus  ipsa  obducitur,  defenditur,  molliter 
custodiat,  foveat,  certum  per  tempus  quasi  incuhet , 
ac, naturae  animali  magis  appropinquet,  vasculis  omnis 
generis  innumeris  atque  nervis  subtilissimis,  sensu 
bic  specifico,  illinc  communi  , instructis  , irrigua  est 
( £j.  DV  ).  Varios  autem  per  casus  hi  fontes  muciflui 
nunc  arescunt  , nunc  vero  redundant  ; nec  aequalis 
semper  conditionis  humorem  , sed  hic  tenuem  nimis 
et  aquosum,  — alibi  pigriorem  et  aequo  tenaciorem 
exstillant,  quidquod  alia  subinde  principia  furti m trans- 
mittunt: unde  sapor  muci  fatuus,  in  dulcem,  suba- 
marum , salsum  acremve,  — odor  vero  lenis  ac  blan- 
dus , in  tetricum  naribusque  infestum,  vertuntur;  se- 
renitas ejusdem  et  color  turbantur,  et  in  pallidum  atque 
griseum  iste,  aut  in  flavidum,  croceum,  subviridem, 

herbaceam,  rubescentem,  fuscum,  subatrum,  aut,  ad 
inorem  iridis,  multimodum  degenerat;  omnis  vero 
lenti  humoris  moles  interdum,  tenuioribus  exhalatis, 
absorptis,  exsiccatur  nunc;  alias  autem,  lege  combi- 
nationis  chymicae  , coit,  solidescit,  et  informem,  du- 
ram , crustosamque  in  massam  , ab  aqua , — nua 
tamen  ab  alkohole,  oleo  vel  pingui,  vel  aethereo 
solvendam , super  igue  micando  turgescentem , con- 
crescit. 

Sub  statu  sanitatis  nares  quidem,  utpote  loco  su- 
periore atque  declivi  apertae  , uberrimam  apud  in- 
fantes puerosque  pituitam  fundunt;  nec  exigua  hujus 
copia  ab  adultis , exceptis  modo  paucis  , quibus  na- 
rium antra  perpetuo  siccescunt,  etiam  emungitur,  — vel 
posteriora  narium  per  ostia  in  fauces  deducta  , pro- 
lapsa, screatur,  aut  nauseosa  actione  ventriculo  tran- 
smittitur; caetera  tamen  organa  mucifera  pituitam  , mo- 
derate secretam  in  usus  proprios  atque  communes 
convertunt,  nec,  nisi  stimulata  et  a partibus  vicinis 
concussa  , lnimorem  viscidum  ac  pigrum,  data  porta^ 
expellunt.  Quemadmodum  igitur  profluvia  ex  istis 
mucosa , morbos  ( §§.  DV.  DXLYI.  ) descriptos  con- 
stituunt ; ita  eorundem  absentia  , nisi  certis  modo  iu 
casibus,  pro  morbo  declarari  haud  potest.  Aliter  vero 
res  constituta  est,  ubi,  vel  ob  laxitatem,  quae  sae- 
pius in  glandulis  mucosis  manifesta  est,  — vel  forsitan 
ob  infractum  , negatum  nervorum  in  eas  influxum 
( §.  CDLXVJ.  ) , vel  ob  istarum  atque  ductuum  pro- 
priorum ob  phlogosin;  — aut  propter  obstacula  quae- 
cumque  , efiluxui  humoris  secreti  opposita  , hic  ipse 
lentescit,  inspissatur , puriformi  materiae  miscetur,  ad 
concretiones  nimis  inclinat,  ac  suo  tenaciter,  ultra 
quam  debet , adhaeret  habitaculo. 

Lympha  continetur  vel  suis  in  vasculis  _,  vel  in  ca- 
vis corporis  aut  sanis  , aut  morbosis,  in  quae  fuit  per 
secretionem  deposita.  In  quantum  lympha  vascularis , 
aut  cellularis  , absque  partium  solidarum,  continen- 
tium, morbosa  actione,  inprimis  absque  inflammatorio 
effectu,  circumfertur,  aut  quiescit:  nisus  illius  in  con- 
densationem non  tantus  est;  aut  si,  ut  in  asphyxia  a 
frigore  , a compressione  breviore  ductuum,  quidqtiam 
remoretur  j aut  spissescat:  facile,  caloris  moderati, 

frictionis  ope  , vel  ablato  demum  obstaculo  , aut  ab 
adfuso  sero  novo,  diluitur  ac  redditur  mobilior.  Quan- 
do primum  vero  irritantur  inflammantur  , solida  et 
vasa  , ita  ut  morbosa  secretio  , nova  principiorum 
combinatio  , sequantur  : tunc  animalem  magis  indo- 
lem assumit  lympha  , et  solidam  non  modo  naturam 
assumere  nititur;  sed  quasi  vita  et  vasculis  induitur, 
novamque  vix  non  creationem  orditur  ( §5.  CXXVL 
CXXIX.  CXXXV.  DLXI.  DLXV.  DLXVI.  "DLXVIII. 
DLXX.  DLXXII.  ).  Hoc  ultimum  vero  facilius  contin- 
git in  locis  , e quibus  limpha  liaec  effluere  aut  eva- 
cuari citius  non  potest.  Sic  per  urethram  inflamma- 
tam , in  medorrhoea  , effluit  puriformis  materia  ; ne- 
que ideo  connascitur  , urina  licet  diutius  non  missa, 
canalis:  quae  vero  ad  hunc  ipsum,  retro  membranas 
urethrae  , seu  ad  superficiem  ejus  convexam , depo- 
nitur ; ea  mox  concrescit  ac  densat  canalem  urethra- 
lem , ut  coarctetur  iste  ac  ejus  lumen  imminuatur. 
Eadem  in  glaudulis  , viscerumque  in  parenchymate 
contingunt. 

§.  DCCLXXVII.  Definitio . „ 

Quotiescunque  igitur  organa  pituitaria,  lympha- 
tica, aut  quemcumque  per  stimulum  lacessita,  aut 
nimis  relaxata  , aut  lege  habitudinis  inducta,  gluti- 
nosi, lymphatici  copiam  humoris  majorem  concipiunt, 
ab  eadem  obruta,  turgent,  tenduntur,  languescunt: 
toties  morbus  , quem  muci  3 aut  lymphae  retentionem 
appellamus,  subnascitur. 

§.  DCCLXXVIII.  Divisio. 

Variae  hinc  indolis  erit  retentio,  prout  vel  universi 
culpa  systematis , vel  locali  modo  vitio  exoritur;  prout, 
primo  in  casu  , vel  a morboso  virium  augmento  , vel 
potius  ab  istarum  jactura  , procedit ; atque  inflam- 
mationem,, febrem  aliquam  _,  aut  nullam  , pro  comite 
agnoscit.  Pars  fere  maxima  retentionum  , de  quibus 
sermo  hic  est,  ad  symptomaticas  pertinet ; nec  tamen 
idcirco  suscepta  singularum  in  unam  familiam  reunio, 
atque  adfinitatis,  quae  illas  intercedit,  brevis  licet, 
consideratio,  felici  in  artem  salutarem  influxu  desti- 
tuitur. Magna  quoque  huic  morbo,  ex  loco  , quo  se- 

dem  suam  figit , differentia  > maxime  symptomatum  s 
accedit:  ut  quae  scilicet,  pro  insigni  systematis  mu- 
cosi, lymphatici,  ad  caput , jugulum , abdomen  cum 
pelvi  , vel  artus  et  corporis  superficiem  extensione  , 
nunc  hac,  nunc  alia  sub  forma  , comparent.  Species 
ex  istis  praecipuas  hic  tangimus  , simulque  incessum 
singulareirfac  indolem,  quoad  limites  huic  operi  prae* 
scripti  concedunt , exponimus, 

BETENTIONES  MUCOSO-LYMPHAT1CAE  CEPHALICAE 


§.  DCCLXXIX.  Ad  calvariam . - — Tumores  a com - 
pressione.  — Tumores  consensuales.  — Tumores 
cystici.  — - Tumores  symptomatici. 

a Os  homini  sublime  dedit  coelosque  tueri  ; « sed 
vix  nascentis  vertici  , morborum  imminentium  _,  quos 
evitare  haud  multis  conceditur,  catervam  simul  sus- 
pendit natura  ( §.  CDXLVJII.  ).  Quam  saevos  isto- 
rum effectus  caput,  sub  forma  pneumatosis , hydropis 
externi  , hydrocephali  et  ipsius  adeo  herniae  cerebri 
cum  isto  complicati,  vel  hydro -encephalocele , patiatur; 
in  operis  hujus  Libro  VI.  Parte  I.  Ordine  1.  et  II. 
exposuimus  ; nec  minor  certe  retentionum  hanc  ad 
partem  mucoso-lymphaticarurn  , et  malorum  ex  istis 
scaturientium  , est  cumulus. 

Ac  primo  quidem  , aut  angustior,  pro  tantae  molis 
expellendo  cranio,  humanae  feminae  pelvis,  qua  foe- 
tus caput,  forsitan  oblique  depressum,  saepe  per  ho- 
ras, quidquod  per  dies,  osseis  repagulis  immobile  una 
ex  parte  incumbit,  — aut  vectis,  aut  obstetriciae  for- 
cipis manubria  ruditer  nimis  admota,  vix  exclusi  pueri 
ad  partem  cranii  nunc  hanc,  nunc  illam,  pierumque 
lateralem,,  dirae  contusionis  vestigia  imprimunt:  quae, 
primum  profunda  ^ sat  celeriter  in  molem  pomi  au- 
rantii,  vel  etiam  majorem  assurgere,  calere,  rubere, 

tactui  resistere,  — post  paucos  vero  clies^  mollescere, 
fluctuantem  in  centro  humorem,  quem  false  pro  pure 
declares  , ac  paucas  post  hebdomadas  , ovi  putridi 
concussi  adinstar,  resonantem  materiam  prodere  con- 
suescunt. Incisus  forsitan,  incauti  ope  scalpelli,  hic 
tumor,  purulentum  is  minime,  sed  mucoso-lympha- 
ticum  , aut  sanguinolentum  liquorem  eructat. 

Haud  raro  in  aetate  puerili,  priusquam  achores,  ti- 
nea , ad  cianii  partem  capillatam  prorumpant,  folli- 
culi istius  subcutanei,  aut  glandulae  lymphaticae  mole 
sua  crescunt,  tenduntur,  pruriunt  ac  dolent*  compa- 
rentibus  vero  his  impetiginibus , pro  magna  saltem 
pa  rte,  disparent  ( §.  CDXLV1I.).  Eodem  fere  modo , 
a cantharidibus , sinapismis , unguentis  escharoticis , aut 
nuchae  , aut  loco  scapulis  intermedio  adpositis,  glan- 
dulae lymphaticae,  vel  ipsis  adultis  in  hominibus,  ad 
occiput,  ex  amico  scilicet  cum  vasis  hujus  generis, 
ad  ill  as  confluentibus  , consortio,  in  molem  conspi- 
cuam frequenter  satis  assurgunt.  Sic  inter  septem  \U 
lustris  familiae  Vindobonensis  proles,  nulla  scrophu- 
larum  vestigia  unquam  comparuerant;  cum  vero  dua- 
bus ex  his  prolibus  adhuc  teneris  uterque  aurium 
lobulus  , ad  leges  praeconceptae  Europaeorum  opi- 
nionis de  sexus  feminei  venustate  per  talia  majore  , 
perfossus  annulisque  aureis  ornatus  fuisset;  in  utraque 
puellula  mox  glandulae  duae  lymphaticae  ad  angulum 
maxillae  uno  in  latere  intumuerunt.  Post  duos  ab  ope- 
ratione hac  annos,  in  una  ex  his  prolibus _,  has  glan- 
dulas adhuc  duras  , tumentes  , — in  altera  vero,  in- 
flammatas et,  post  contractam  suppurationem,  a gravi 
genae  dextrae  ac  frontis  ipsius  erysipelate  circumda- 
tas , conspeximus. 

Prae  aliis  partibus  , capiti  humano  tumores  cystici 
infesti  sunt,  eosque  in  juvenili  rarius,  quam  adulta 
in  aetate  , plerumque  in  parte  capillata,  nunc  ad  ossa 
parietalia  , nunc  versus  frontem,  ad  occiput  , nunc 
ad  verticem  prominentes,  aliquando  numerosos , albe- 
scentes, a pisi  magnitudine,  ad  ovi  gallinacei,  etiam 
majoris,  amplitudinem,  modo  lente  crescentes,,  hu- 
more tenaci,  fere  albuminoso  repletos,  conspeximus. 
Inter  ipsum  oculi  bulbum  arcumque  oibilae,  ejusmodi 
cystidem,  proplosis  vel  maxime  causam  , in  puella 

decenni  observavimus.  Vir  Mediolanensis  nobilissimus, 
academiae  Ticinensis  antistes,  quindecim  circiter  hu- 
jus naturae  tuberibus  ad  caput  affectus,  hos,  inscio 
medico  , sibi  omnes  abscindi  curavit,  et  gravem  inde 
in  febrem  conjectus  fuit.  Non  multos  post  annos,  ma- 
lum hoc  recruduit;  ac  eidem  non  modo,  sed  longe 
majori  errori  aeger  indulsit.  Vix  enim  chirurgus  cy- 
stides  e cranio,  numerosas  partimque  amplas,  abs- 
tulerat : cum  , altera  jam  die  , caput  nudum  solis 
verni  radiis  auraeque  frigidae  incautus  exposuerit,  et 
jam  nocte  subsequente  funestum  in  lethargum  miser 
inciderit.  Per  duos  jam  dies  hunc  tristem  in  statum 
conjecto , erysipelas  ad  faciem  et  caput  universum  , 
— non  certe  criticum  , ut  clarus  tunc  medicus  [Hip- 
pocratis , u Erysipelas  ab  internis  ad  exteriora  con- 
verti , bonum  esse  » dicentis  , effatum  absque  restri- 
ctione interpretatus)  speraverat,  comparuit;  — sed, 
quod  haec  plogosis  externa , lethargo  nequaquam  im- 
minuto , interioris  potius  augmentum  et  propaginem 
steterit  , altero  jam  die  in  mortem  conversum.  Duos 
ad  os  bregmatis  dextrum  tumores  cysticos  sibi  exscindi 
curavit  V indobonensis  mulier  quadragenaria;  sed  post 
annum,  praeter  inductam  abhinc  oculorum  hebetudi- 
nem, bini  similes  ad  suturam  coronalem  tumores  sat 
magni  in  conspectum  venerunt. 

Aliud  vero,  attentione  medicorum  magis  dignum  , 
exemplum  non  ita  pridem  in  decem  annorum  nobili 
puella  Vindohonensi  observatum  , et  nobis  communi- 
catum fuit.  Gracilis  haec  , et  hemicraniae  jam  pluri- 
bus ab  annis  subjecta  virgo,  quoties  a consueto  ad 
latus  dextrum  dolore  invaditur } toties  ovi  magnitu- 
dinis tumorem  durum,  rubrum,  atque  dolentem  in  parte 
frontis  vicina  experitur,  — hemicrania  cessante,  mox, 
et  quin  ulla  vel  ad  os  frontis,  vel  in  cute,  hoc  obte- 
gente, vestigia  remaneant,  dispariturum. 

Quamvis  interim  soli  cephaleae  rarissime  talia  suc- 
cedant; a gravi  tamen  odontalgia,  frequenter  gena, 
dolenti  maxillae  respondens,  sic  ut  pedes  ab  arthritide 
fixa  , in  articulos  saeviente  , sub  aliquo  jamjam  do- 
lorum moderamine,  conspicue  tumet,  rubet  caletque; 
ac  aliis  quoque  in  partibus,  profundius  dolentibus^ 
vel  quas  humor  puriformis,  purulentus,  aut  aquae 

stagnantes  inundant,  cutis,  sub  qua  haec  vitia  Ia» 
ten£,  haud  raro  ab  oedemate  corripitur.  Effectuum  9 
ex  locali  irritatione  in  omne  systema  lymphaticum 
glandulasque  istius  , argumentum  insigne  atque  notatu 
dignissimum  sex  abhinc  lustris  habuimus.  Muliernempe 
juvenis  atque  venusta  , ob  intolerabiles  , quos  ad  genu 
dextrum,  praetumidum,  durum  ac  valde  salebrosum 
diu  noctuque  patiebatur  , dolores,  nosocomium  Me- 
diolanense plures  jam  per  menses,  • — posthinc  vero 
illud,  quod  Ticini  est,  petierat.  In  illo,  quod  nihil 
aliud  profuerit,  etsi  tam  uxor  haec,  quam  conjux 
ejusdem,  nihil  syphilitici  unquam  praecessisse,  con- 
stanter asseruerint;  copiosas  tamen  mercurii  doses,  — 
in  hoc  vero,  tum  alia  permulta,  tum  opium  ubertim, 
sed  omnia  incassum,  dederunt.  Quo  tempore  aegram 
febre  lenta,  depascente,  detentam,  sudoribus  noctur- 
nis exhaustam,  primum  conspeximus,  cutis  ossibus 
haesit,  ac  nihil  illa,  nisi  « ut  crus  sibi  abscindere - 
tur , » a nobis  efflagitavit.  Nec  a drachma  una  cum 
dimidia  laudani  liquidi  , ad  noctem  porrecti,  vei 
somnum,  vel  dolorum  levamen  sibi  concedi,  mortem 
anxie  desiderans,  misera  conqueritur.  Quamvis  autem 
nec  scrophulis  , nec  alio  , noto  sibi  , morbo  antehac 
unquam  laborasset;  vix  ille  ad  genu  comparuit,  cum 
omnes  sibi  glandulas  lymphaticas  undique  volumine 
augeri  persenserit.  Ac  revera , innumeros  mox,  variae 
magnitudinis,  tumores  globosos  ad  jugulum,  brachia 
thoracem  anteriorem  , maxime  autem  ad  ipsum  me- 
senterium, nec  minus  ad  crura,  tactu  distinximus. 
Tussis  fuit  nulla.  Etiamsi  vero  summa  totius  corporis 
macies  subesset  ; major  tamen  fuit  pedis , sub  genu 
tumente,  atrophia.  Toties  interim,  quo  crus  adfectum 
sibi  amputaretur,  petenti,  « centum  inter  aegros  tali 
morbo,  jam  adeo  provecto,  vix  quinque  per  cultrum 
servari,  « infelici  mulieri  respondimus:  nec  tamen, 
nullum  , absque  istius  subsidio  , posse  sanari  , celare 
potuimus.  — . Quid  vero  tu,  haec  inquit,  sub  tali, 
spem  inter  et  mortis  discrimina,  proportione,  crus 
mihi  abscindi,  ultro  recusares  »?  — Convocatis  igitur, 
ut  suam  quisque  de  re  tam  ardua  opinionem  expo- 
neret , singulis  nosodochii  chirurgis  atque  medicis,  hi 
omnes,  ob  vires  jam  prorsus  consumptas  habitumque 

aegrae,  ut  quivis  supponebat,  scrophulosum  , non 
alium  , quam  citius  lethalem  amputationis  eventum 
praevideri  posse,  contra  nostram  opinionem  , crede- 
bant. Accersitus  nunc  eundem  in  scopum  chirurgiae 
hac  in  academia  illustris  professor  non  diversam  is  3 
ab  illa  aliorum  ,,  operationis  prognosin  instituit.  Cum 
vero  huic  viri  magni  ac  amici  assertioni  experientiam, 
quae  doceret,  maxime  in  Anglia , non  paucis,  quamvis 
jam  summopere  exhaustis,  aegris  tumorem,  ut  vocant, 
articulorum  album , per  amputationem  membri  adfeeti., 
felici  sub  omine  ablatum  fuisse,  opposuissemus;  tam 
fausti  eventus,  ut  nos  ipsi,  bene  conscius,  — etsi  non 
hoc  morbi  genus,  sed  necrosin  ad  genu  latere 3 con- 
venissemus; operationem  ille,  ut  solet  ^ dexterrime, 
absque  temporis  jactura,  instituit.  Quod  si  vero  nunc, 
felicem  hujus  operationis  chirurgicae  eventum  refe- 
rendo, peritis  in  arte  viris  nihil  novi  dicamus;  id 
saltem,  ab  hac  sectione  instituta,  tumores  glandularum 
morbosos,  fumi  adinstar,  quotque  erant 3 omnes  di- 
sparuisse., sat  novum  esse,  fateri  oportet.  Atqui  mem- 
brum ita  resectum  ac  museo  Ticinensi , more  solito, 
commissum ^ cariem  quidem  insignem,  sed,  unde 
parum  aut  nihil  resorberi  , quod  alio,  quam  locali 
stimulo  , systema  lymphaticum  irritare  valuisset,  po- 
tuit , siccum  ad  genu  articulum  exhibuit.  Similia  fere 
tumorum  in  abdomine  durissimorum  ex  arthritide  3 a 
pedibus  ad  viscera  ventris  aberrante  natorum  , exempla 
alibi  referemus. 

§.  DCCLXXX.  Ad  nares. 

De  coryza  et  ozoena  disserentes , muci  genesinmor- 
bosatn  ad  antra,  sinus anfractus,  canales,  quibus 
membrana  pituitaria  supertenditur  , ejusque  phaeno- 
mena et  causas  exposuimus  (§§.  DVlf.  DVI1I.  DIX. 
DXIV ).  Quod  si  tunc  , ratione  symptomatum  , quae 
tam  principium  , quam  finem  catarrhi  nasalis  comi- 
tantur, profluviis  hunc  subjugandum  esse  concluseri- 
mus; si  tamen,  quae  sub  medio  hujus  morbi  incremento 
contingunt,  spectemus:  nihil  obstat,,  quin  eundem 
retentionibus  haud  minus  adfinem  esse  dicamus.  Illa 
inprimis  hujus  catarrhi  varietas  , quam  scholae  gra- 
vedinem vocarunt  ; et  quae  pertinaciori  muci  his  cavis 

collecti  tenacitate  , ac  stagnatione  non  minus  , quam 
gravioribus  symptomatis  sese  distinguit  ( §.  DVIII.  ), 
huc  pertinet ; atque  tam  fortem  hanc  in  viro  juveni, 
robustissimo,  qui,  postquam  foco  aliquamdiu  (frigore 
mox  acriori  sub  venatione  exponendus)  adsedisset  , 
conspeximus  : ut  ea  , prima  invasionis  jam  die  , in» 
tolerabiles  ad  frontem  dextram  dolores  et  , praeter 
animi  deliquia  , convulsiones  quasi  epilepticas  provo- 
caverit. Summa  narium  , et  simul  antri  Highmoriani, 
diversas  apud  gentes,  differentia  , quae  vero  ex  ista 
pendeant  morbosa  incommoda,  nobis  incognitum  est. 
Africae  meridionalis  incolae , nares  compressas,  — — 
populi  septentrionales  ossa  malarum  prominentia,  agno- 
scunt. 

§.  DCCLXXXI.  Ad  sinus  frontales. 

Neque  solas  ad  nares  proprie  sic  dictas  , seu  ipsimi 
odoratus  ad  organon,  haec  muci  limitatur  retentio; 
sed,  quousque  nervi  olfactorii  haud  penetrant  , ad 
sinus  frontales , sphoenoidales  , antra  maxillaria,  ut 
ipsa  coryza  (§.  DVIII.),  extenditur;  et  quo  angustior 
istorum  cum  illis  communicatio  est:  eo  magis  timenda 
erit.  Etsi  vero  longe  plura  suppurationis , hos  ad  sinus 
observatae,  exempla  referantur;  saepius  tamen  a 
tunica  mucosa  , quae  cava  haec  investit,  in  natandus 
ubique  tumente  , nec  raro  inflammata,  exitus  a sinubus 
frontalibus  et  antris  Highmori  ad  nares  angustos  penitus 
occludi  ; secretum  vero  his  in  caveis  serum  , cum 
muco,  puriformi  materia,  remistum,  vel  mora  tem- 
poris exsiccari,  — vel,  penetrante  huc  aere  atmosphae- 
rico,  oxygenii  actione  principii,  cogi  , vel  in  materiam 
adipoceream  converti,  condensari,  exemplis  constat. 
Sic  principem  Spirensem  quondam  , immani  sinus 
dextri  frontalis  gravedine  adfectum  , curavimus:  quo 
sub  morbo  et  febris,  et  capitis  obnubilatio,  ed  dolor 
supercilio  quidquam  superior,  magnus  et  fixus  , oculi 
dextri  lacrymatio , naris  hoc  in  latere  siccitas , per 
sex  hebdomadas  continuaverant:  donec  aeger,  recli- 
nato ad  anteriora  capite,  materiam  quasi  ceream  , ex 
albo  flavescentem,  compactam,  tribus  circiter  lineis 
crassam  , pollice  vero  longiorem  , perfecta  mox  vale- 
tudine gavisurus,  sternutando  rejecerit.  Quemadmo- 

dum  vero  contingens  in  sinibus  frontalibus  suppuratio; 
aut  caries,  praeter  mala,  quae  cerebro,  vel  superiori 
palpebrae,  per  saniei  haec  in  loca  transitum,  haec 
ultima  minatur,  non  modo  foetoris  ex  naribus  per- 
petui, sed  interdum  adeo,  sub  dolore  ad  illos,  mox 
obtuso,  mox  acutissimo,  interdum  cessante  iterumque 
redeunte,  sub  siccitate  naris  in  latere  adfeclo,  aniau* 
roseos  periodicae  causa  esse  queunt ; ita  quoque 
rheuma , seu  catarrhalis  hos  ad  sinus  adfectio  diuturna 
vel  fortior,  aut  succedens  huic  tunicae  mucosae  du- 
rities, profundius  ad  ipsas  nares  expansa  , tum  odo- 
rem , tum  visum  ipsum  aliquando  infringere  ac  foe- 
torem  ex  naribus  causare, — inprimis  vero  insecta  va- 
ria, ut  exempla  complura  docuerunt  , tum  ad  istas, 
tum  ad  sinus  ipsos  ita  adfectos  invitare,  possunt.  Sic, 
referente  scriptore  Berolinensium  anatomico,  per  plures 
menses  magnam  odoratus  jacturam  fecerat,  subtilesque 
odores  non  amplius  percipiebat  , infans  : cui  mucus 
radicem  nasi  versus  , in  corpus  durum  concreverat  , 
ac  nervi  olfactorii  ramulos  compresserat. 

§.  DCCLXXXII.  Ad  antra  maxillaria. 

Pari  vero  ratione  ad  antra  maxillaria  serum , mu- 
cus , puriformis  humor,  angustiore,  vel  clauso  ex  tu- 
mentibus membranis  ostio,  a naribus  diutius  aversa  , 
tum  copia  obesse  ac  distendendo,  dolorem  hic  obtu- 
sum , profundum  , sensim  vero  acutissimum,  cum  ca- 
lore ac  macula  rubra  , aliquando  cum  tumore  quasi 
oedematoso  , ad  genam,  producere  , — tum  corrumpi 
acriorve  reddi,  — tum,  ut  exempla  docuerunt,  in  mas- 
sam duriorem,  adipoceream,  aliquando  putrido  quasi 
caseo  persimilem  , converti  potest.  Nec  desunt  certe 
casus  complures  tumorum,  quos  tunicae  mucosae,  diu- 
turnis a catarrhis  vel  et  incendio , haec  ad  antra  lu- 
xuriantis, excrescentiae  fungosae,  polyposae,  steatoma- 
tosae  , cancrosae,  cum  diris  illorum  cruciatibus,  cum 
insigni  mandibulae  superioris,  in  ceream  quasi  molli- 
tiem conversae  , tum  ad  exteriora  , quam  ad  palati 
fornicem  extensione  , et  cum  ipsius  affectione  oculi 
gravissima,  induxerint.  Sic  mense  Majo  i794j  mulie- 
rem, a febre  tertiana  correptam,  Ticinense  in  clinicum 
suscepimus:  quae  simul  antri  Highmoriani  sinistri  mor- 

bo,  primum  calarrhali,  correpta  fuit.  Hujus  mala,  in- 
primis  ad  superiora,  ita  intumuerat,  ut  oculum  sini- 
strum jam  aliquo  modo  ex  sua  orbita  expellere  coe- 
perit , atque  ipsa  lacrymalis  caruncula  a nasi  radice 
recederet.  Cum  his  vero  symptomatis,  utriusque  ma- 
xillae occlusio  seu  trismus  simul  incessit.  Rasladiensis 
feminae,  anno  1771  , diuturnis  ad  antrum  maxillare 
sinistrum  doloribus,  quasi  rheumaticis,  summopere  ac 
plures  per  menses  vexatae  , tres  quondam  dentes  , 
quamplurimurp  vacillantes  ac  perfecte  jam  nigros,  si- 
mul vero  superioris  maxillae  particulam  emortuam  5 
duorum  digitorum  ope  , nos  ipsi  extraximus:  quo  fa- 
cto , haec  mulier,  liquidum,  quo  patens  maxillae  an- 
trum depuraret,  ore  pluries  susceptum,  toties,  delphini 
adinstar,  per  narem  sinistram  cum  impetu,  stupefacta, 
rejecit  ; post  paucas  vero  hebdomadas  , concretis  in 
integrum  gingivis,  perfecte  restituta  fuit.  Facile  tamen 
sub  hac  oris  et  antri  maxillaris  communicatione  mor- 
bosa, ciborum  portio  hoc  ipsum  cavum  subintrat;  ac 
ibidem,  ut  corpus  peregrinum,  mora  temporis  corrum- 
pendum, novum  stimulum,  dolores  atroces  novumque 
incendium  inducit. 

Cum  descripta  sinus  maxillaris  ipsius  adfectione , 
nec  dentiunt  , radicibus  suis  saepe  altius  ad  illuni 
ascendentium,  dolores , — • nec  morbus,  magis  nervo- 
i sus  , quem  trismum  faciei  nominant  , - — nec  demum 
simplex  ac  modo  externus  genarum  rheumatismus  con- 
I fundi  debent.  In  primo  scilicet  casu,  aliquando  tamen 
1 cum  sinus  maxillaris  adfectione  complicato,  dentes,  ac 
1 eorum  inprimis  radices  , cariosi  sunt  , aut  vacillant  , 

1 aut  morbosum  colorem  assumpserunt.  In  dolore  faciei 
1 nervoso,  de  quo  alibi  loquemur,  catarrhalia  haud  prae- 
1 cesserunt  ad  nares,  ad  antrum  maxillare,  symptomata; 
i et  per  vices  ilie  magis  furit,  sopitur  saepius  iterum- 
1 que,  cum  distractionis  musculosae  momentaneo  effe- 
i ctu,  atrocius  recurrit.  Iu  rheumate  genarum  externo  , 
cutis  earum  sensibilior,  calidior,  saepe  latius  rubra, 
inflammata  est ; nec  nasi  cavum  correspondeus,  siccum 
| permanet. 

§.  DCCLXXXIII.  Ad  canales  nasales. 

Quamvis  sub  statu  sanitatis  , nullae  ad  saccum  la - 

crymalem  glandulae  compareant;  quotiescunque  tamen 
ab  accedente  catarrho  aliove  a stimulo,  tum  illud  re- 
ceptaculum, tum  canalis  nasalis , irritantur,  aut  pldo- 
gosin  concipiunt;  copiosi  mox  noduli  exsurgunt,  humo- 
rem mucosum,  punformem,  ubertim  plorant,  hasque 
vias  , eodem  , vel  ob  tenacitatem,  densitatem,  vel  ob 
auctam  parietum  crassitiem  , ad  cava  narium  descen- 
dere cohibito,  inundant,  in  tumorem  , aliquando  do- 
lentem, extendunt,  relaxant,  lacrymarum  susceptio- 
nem praepediunt,  epiphoram  (§.  CL.)  creant, — naris, 
ex  qua  parte  malum  haeret,  siccitatem  inducunt  , ac 
erosionis  fistulaeque  lacrymalis  primordia  ponunt. 

§.  DCCLXXXIV.  Ad  tunicam  pituitariam.  — 
Polypifornies  prolapsus. 

Quousque  vero  tunica  pituitaria  penetrat ; frequen- 
tior  ibi,  — scilicet  ad  os  ethmoideum,  ad  ossa  turbinata, 
palati , ad  septum  narium  , ad  sinus  frontales  , antra 
maxillaria,  ad  ductus  nasales; — excrescendarum  fungo- 
sarum, polyporum  mucosorum , membranae  ut  dicunt, 
illius  relaxatae  , sed  potius,  ut  nos  credimus,  pseudo - 
membranae , in  tumorem  polypiformem , aut  saccifor- 
mem extensae,  albescentis,  subcoriaceae,  vel  pituitam , 
vel  liquidum  serosum  continuo  plorantis  et,  pro  varia 
atmosphaerae  conditione  , nunc  magis  , nunc  minus 
turgentis,  pultaceae  interdum,  vel  et  densiore  materia 
repletae,  prolapsus  sedes  esse  consuevit.  Unico  pedun- 
culo instructi,  hi  prolapsus,  sicut  quivis  alter  polypus 
nasalis, figuram,  a principio, pyriformem,  — sensim  vero, 
nisi  fluidum  contentum  perpetuo  regurgitent,  aequalem 
cavo,  in  quo  haerent,  assumunt;  mox  vero  informes 
hoc  deserunt , naris  ex  ostio  vel  uno  , vel  et  altero  , 
prominent,  atque  hoc  cum  dolore  distendunt  ac  dis- 
trahunt, narium  sepimentum  distorquent,  ossa  ipsa 
nasalia  interdum  sua  a sede  expellunt,  faciei  aspectum 
magnopere  immutant,  defoedant,  omnemque  per  na- 
res aeris  ingressum  avertunt , odoratum  omnem  de- 
lent; mox  vero  superiora  versus  ac  retro  ascendunt, 
canalium  nasalium  ostia  comprimunt , lacrymas  a na- 
ribus avertunt,  saccum  lacrymalem  extendi,  tumere, 
inflammari,  excoriari,  fistulamque  contrahere,  subinde 
inducunt;  palatum  pendulum  deprimunt  amplumque 

in  velum  expandunt , ossa  narium,  palati,  separant; 
ad  fauces  denique  promptius  , orbiculari  sub  figura  , 
descendunt  , transitum  ciborum  aerisque  ipsius  -vias 
intercipiunt,*  partes  omnes  continentes  distrahunt,  com- 
primunt , inflammant,  exulcerant , tandemque  cariem 
ad  ossa  narium  progenerant.  Pro  vario  autem  cavo, 
e quo  hi  prolapsus  vel  polypi  propullulant,  vel  ad  si- 
nus frontales  , vel  ad  antra  maxillaria  , vel  ipsas  ad 
nares  , vel  ad  vias  Jacrymales : specifica  cuivis  loco 
symptomata , difficulter  tamen  abditis  in  cavis  distin- 
guenda, sub  initio,  producunt.  Polyposi  tumores  in  sinu 
Irontali  geniti , nunc  externam  modo  laminam  istius 
osseam  elevant,  destruunt,  — internam  autem  intactam 
relinquunt;  alias  vero  et  istam  , vel  calvariae  in  cavum 
urgent , vel  eandem  consumunt , ac  motum  cerebri  , 
sub  ipso  sinus  periostio  pulsantis , manifestum  oculis 
reddunt , atque  hoc  viscus  comprimendo,  apoplexiam 
subitaneam  provocant.  Chronicae  quasi  coryzae  per«* 
ceptio,  sub  tempestate  humida,  quam  sicca,  sensibi- 
lior, odoratus  jactura,  minor  solito  muci  nasalis  efflu- 
: xus  , hujus  denique  perfecta  suppressio  cum  sensu 
ponderis  ac  irritationis  ad  partem  narium  adfectam  , 
frequens  sternutandi  nisus  incompletus,  dolor  tandem 
huic  junctus,  ac  materiae  gummosae,  aliquando  foe- 
tidae, flavae,  viridescentis,  vel  durioris:  potissime  po- 
lypi his  in  partibus  luxuriantis  phaenomena  sunt. 

Aliquando  tunica  narium  mucosa  tota  , sine  omni 
| prolapsu,  spongiae  in  morem,  turget , ac  ostia  narium 
: opplet  aerique  penitus  claudit.  Alias  verae  satisque 
: conspicuae,  ut  omnem  aeri  ad  nares  ingressum  nega- 
rent, hydatides  in  illa  membrana  detectae  fuerunt. 

1 Frequentius  catarrhalis  hujus  tunicae  , quo  loco  cum 
. velo  pendulo  descendit,  inflatio,  posteriora  narium  fo- 
ramina, per  mucum  condensatum  quodammodo  coar- 
i ctat;  ac  dolorem,  vel  ustionis  ingratae,  sensum,  donec 
[ hae  crustae  largiores,  durae  ac  asperae,  ex  faucibus 
i screentur  , sub  deglutitione  magis  molestum  , inducit 
1 (§.  DVIII  ).  Ad  dextram  nasi  alam,  ut  refert  vir  gra- 
\ vis,  fovea,  et  in  fundo  istius  punctum  nigrum  compa- 
' ruit  , — primo  quidem  vix  diametro  auctum  , tandem 
vero  passu  celeri  extensum.  Margines  ejusdem  elevari, 
varii  sulci , prominentiae  variae  formari  videbantur. 

Taodem  hic  tumor,  fere  pollicis  latitudinem  adeptus, 
omnem  nasi  alam  dextram  et  apicem  obtegere,  ipsam- 
que  alam  sinistram  attingere,  conspectus  fuit.  Extre- 
mae hujus  excrescentiae  orae,  duabus  tribusve  lineis 
elevatae,  — tuberculis,  hic  rotundis,  illinc  acutis,  pisifor- 
mibus, verrucosis,  obsessae, — -sinubus  linea  una  aiterave 
profundis,  divisae,  — liquidum  flaviusculum,  subcereum, 
ex  istis  emittebant  Cum  vero  conspicui  chirurgi  hoc 
mali  genus  ad  cancrum  retulissent ; ab  alio  , illud  , 
escarotici  pulveris  beneficio,  a nare  illaesa  separatum 
protinusque  sanatum  fuit. 

§.  DCCLXXXV.  Ad  uvulam. 

Uvula  quoque,  non  ex  glandulis,  sed  ex  duplicata 
oris  tunica  in  veli  palatini  mediam  appendicem  effor- 
mata,  haud  raro  humores,  nunc  aquosos,  nunc  magis 
mucosos,  concipit,  turget,  inflammatur]  interdum  sup- 
purat ac  sub  phlogosi  , inprimis  venerea  , frequenter 
eroditur^  consumitur.  Post  frequentes  inflammationes 
catarrlialis  indolis  , uvula  saepe  tara  aequo  major  , 
quam  durior  manet;  nec  tamen  idcirco  de  scirrhi  na- 
tura participat.  Quam  usum  physiologicum  haec  par- 
ticula habeat ; non  satis  certum  est.  Aegrum  vidimus, 
qui,  tam  velo  palatino,  quam  ossibus  palati  ac  nari- 
bus, ex  causa  syphilitica,  privatus,,  has  partes  ex  corio 
usto,  uvulam  vero  ex  aurea  lamella,  velo  pendulo  ar- 
ticulatsm  conjuncta  et  mobili , ingeniose  prorsus  sibi 
ipsi  fabricaverat.  Cum  vero  hic  quondam,  sub  somno* 
uvulam  hanc  artificialem,  ut  sibi  videbatur,  deglutiis- 
set,  oec  tamen  sub  loquela,  vel  deglutitionis  sub  opere, 
hujus  sensum  jacturae  perciperet ; appendici  huic  int 
futurum,  absque  noxa,  valedixit.  Saepe  vero  uvula  sub 
cynanche  faucium  , inprimis  catarrhali,  serosa,  pitui- 
tosa, ut  vocant,  oedoematosa  turget,  ex  pallido  rube£ 
et,  quasi  pellucida,  in  longum  ducitur,  ac  super  ipsa 
linguae  radice,  per  plures  aliquando  hebdomadas,  aut 
adeo  per  menses,  propendet:  uvulam  prolapsam  dixe- 
runt. Exemplum  uvulae  , derepente , adeoque  laxatae 
habetur  : ut  ea  anteriores  usque  ad  dentes,  sensu  vix 
alio  instructa,  nihilominus  tamen  a solo  gargarismate, 
ex  summitatibus  vitium  (ex  pampinis  vilis  viniferae?) 
eodem  die^  normalem  iterum  ad  extensionem  redu- 

cenda,  haereret.  Uvulae  a nativitate , adeo  in  longum 
extensae,  ut  mediam  sui  ad  partem  rescindi  debuerit, 
casus  refertur.  Eandem  oris  particulam,  triplo,  quam 
debuisset,  majorem,  prorsus  insensibilem,  ac  ita  exsan- 
guem, ut,  resecta,  cruoris  nec  guttulam  funderet,  ce- 
lebris Daniae  chirurgus  adnotavit.  Uvulae  prolapsae t 
simul  tam  durae , ut  cultri  chirurgici  aciei  resisteret  , 
historiam,  Galliae  Acta  chirurgica  conservant.  Magna 
hoc  uvulae  procidentis  a statu  incommoda  sunt:  con- 
tinua scilicet  in  faucibus  titillatio,  et  corporis  peregrini, 
in  iisdem  defixi,  molesta  sensatio,  — muci  ad  fauces, 
constanter  irritatas,  affluxus  et  collectio  y — perpetua 
screandi , tussiendi  necessitas,  ac  frequentior  a somno 
evigilatio,  — nausea,  vomituritio,  sub  deglutitione  diffi- 
cultas, ac  aliquando  propter  glottidis  viciniam,  in- 
primis  sub  inspiratione,  magnum,  nec  Hippocrati  igno- 
tum , suffocationis  periculum.  Uvulam  hinc  inde  in 
magnos  tumores,  sarcoma  magis,  ac  fungosas  excre « 
scentias , quam  vero  scirrhum  sistentes , elevari:  docet 
observatio,  sub  qua,  hanc  particulam  resectam  pondus 
unciarum  duarum  habuisse , legimus. 

§.  DCCLXXXVI.  Ad  glandulas  sublinguales . 

Sub  lingua  vel  ad  glandulam  sublingualem saepius 
apud  teneros  infantes  , quam  apud  adultos,  subinde 
tumor  fixus,  immobilis,  nunc  modo  in  una,  nunc  in 
altera  parte  frenuli  , ex  ductus  salivalis  obstructi  ex- 
i tensione  3 sat  celeri  passu  oritur , vel  pisi  vel  nucis 
avellanae  , juglandis  , aliquando  ovi  , magnitudinem 
acquirens  , interdum  pellucidus  , salivalis  , ab  egregio 
j quondam  Italiae  chirurgo  hydroglossi  nomine  dona- 
i tus,  — saepius  vero  materia  albuminosa,  gelatinosa,  mu- 
cosa , aliis  in  casibus  sabulosa  , calcarea  , repletus  : 
i1  ranulam  seu  ranam  vocant ; Graeci  vero  hatrachon 
I dixerunt.  Magnae  scilicet  expansionis  capaces  sunt 
ductus  salivales , vel  propriis  a calculis,  vel  a callo, 
i vel  aliter  obstructi : ut  et  libram  materiae  sabulosae 
sublinguales  continuisse  visi  sint.  Non  semper  inierim 
tumorum  hujusmodi  sedes  sub  linguaj  his  in  canali- 
bus, sed  aliquando  etiam  in  cyslide}  a tela  cellulosa, 
in  plura  loculamenta  divisa  , ac  humore  albuminoso 
gravida,  quaerenda  est.  Saepius  ranula,  oedematis  spe» 

ciem,  — tandem  vero,  sub  rubore,  calore,  dolore,  in- 
flammationis imaginem  refert.  Quovis  interim  sub  casu, 
effectu  tumoris  sublingualis  quidquam  grandioris,  fun- 
ctio linguae  circumdatur,  ac  non  modo  loquela,  suctio, 
deglutio  ciborum,  arcentur;  sed,  a continua  pressione 
tum  dentibus  , ut  alveolos  suos  deserant , tum  ipsi 
maxillae  inferiori , ut  cariem  aliquando  contraxerit  , 
violentia  infertur. 

De  mole  linguae  morbose  aucta  (§.  CLXIII.),  ac  de 
glandulae  parotidis  tumoribus  , alibi  ( §§.  CLXXIV. 
CLXXVII.)  jam  egimus.  Slenoniano  in  ductu  tumores, 
salivalibus  maxime  a calculis,  interdum  subnasci,  con- 
stat experientia. 

§.  DCCLXXXVII.  Ad  tonsillas. 

Sunt  quibus  tonsillae  a natura  defuisse  referantur; 
alii , quibus  eaedem  aequo  majores,  ast  vero  sanae 
( physconia\  tonsillarum ),  increverint.  Aliis  ex  morbo 
strumoso  (scropbuloso),  syphilitico  maxime,  vel  a prae- 
gressis iisque  repetitis  inflammationibus  (§.  CLXXII.), 
organa  haec,  vel  uno,  vel  et  allero  palati  in  latere, 
tument,  fauciumque  isthmum  non  parum  coarctant  ; 
interdum  vix  non  omnem,  cum  suffocationis  periculo, 
obturant.  Frequenter  tonsillae  suppurationem  conci- 
piunt; saepe  vero  duritiem,  vix  unquam  tamen  scir - 
rhosuni  characterem  (§.  CLXXVII.),  contrahunt.  Sic  ut 
salivales  glandulae,  ita  et  tonsillae , — etsi  muco  magis  , 
quam  humori  salivali,  secernendo  praefixae,  — calcarea 
materia  , aut  vero  calculo,  aliquando  sunt  gravidae  , 
ac  istorum  producunt  symptomata. 

§.  DCCLXXXVIII.  Ad  gingivas. 

Gingivae , praeter  adfecliones  alias  , suo  loco  expo- 
nendas , plerumque  symptomaticas,  haud  infrequenter 
uno  alterove  in  loco  tenduntur,  tument,  dolent,  in- 
flammantur, ac  in  suppurationem  hinc  inde  abeunt 
(parulis).  Dentium  quidem,  aut  difficulter  prorumpen- 
tium, aut  suas  ad-»radices  morbosorum,  culpa  frequen- 
ter haec  succedunt ; haud  raro  autem  gingivarum 
substantia  vel  a rheumate  , vel  ab  externa  violentia  , 
vel  a latente  maxillarum  carie  , vel  specifico  mercu- 
rialium  effectu,  vel  ex  variae  indolis  ulceribus,  vel  aliis 

a causis  minus  adhuc  cognitis  , hoc  loco  , vel  alio  , 
inflatur  ac,  ut  ipsos  quandoque  dentes  ibidem  super- 
scandat et  obtegat , masticationi  adversa,  tumet. 

§.  DCCLXXXIX.  Epulis . 

Maxime  dentium  cariosorum,  vel  ulcerosae  gingivae 
culpa,  excrescentia e.  , quasi  carneae  atque  polyposae  , 
subinde  spongiosae  , vel  et  quasi  cartilagineae  , indo- 
lenles  sub  initio  , plerumque  basi  lata,  rarius  pedun- 
culata,  instructae,  — longitudinis  non  minus,  quam  molis 
interdum  conspicuae,  ad  maxillam  praeprimis  inferio - 
rem , ac  externam  saepius  gingivarum  ad  faciem,  oriun- 
tur: quae  exerescentiae , epulidis  graeco  sub  nomine, 
ipsos  inter  dentes  hinc  inde  sese  insinuant,  liosque 
aiiquando  divellunt.  Ex  causis  diversis,  praesertim  vero 
ex  frequente  per  dentes  conquassatione,  laesione,  in- 
flammatur interdum  sanguinemque  plorat  epulis  ; vel 
exulcerationem  suspectam,  haud  interim  cancrosam, 
experitur.  Sub  ipsa  epulide  , maxillae  caries  latitasse, 
aliquando  visa  fuit. 

§.  DCCXC.  Ad  glandulas  meibohmii. 

Ipsae  quoque  palpebrae,  ad  tarsos , glandulas  mu* 
ciferas  agnoscunt : quarum  humor  , effluere  impedi- 
tus , tumores  excitat  ( hordeolum ) quasi  cysticos,  pi- 
siformes, sub  statu  recente  minores,  mobiles,  mole- 
l stos  magis,  quam  sensiles  , — tardius  vero  notabiles  , 
immobiles,  duros,  vix  tamen  scirrhosos  aut  in  can- 
crum mutandos,  — saepius  autem  lenta  inflammatione 
i rubentes  , palpebrarum  conjunctioni  adversos  , in  ab- 
scessulum  pronos.  A praegressa  in  longum  tempus 
phlogosi,  hic  humor  tenacior  vel  acrior,  tarsos  infe- 
stat ; psorophthalmiam  rebellem  inducit  ; sub  somno 
in  primis  palpebras  ciliorumque  bulbos  conglutinat 
''(aneyloblepharon),  e rodit,  exulcerat,  Nec  aliae  desunt 
ad  palpebras  glandulae,  quas  chronica  magis,  quam 
acuta  inflammatio  persaepe  prehendat  , et  liquidis, 
densitate  non  minus  , quam  acore  molestis,  infarciat. 

§.  DCCXCI.  Ad  oculos. 

Oculus  adeo  ipse  ab  humoribus  mucosis,  lympha- 
ticis  , tum  suas  inter  membranas,  tum  ad  contenta, 

suffunditur  interdum  ( (j.  CLL  CLY.  ).  Sic  inter  cor - 
neae  , quidquod  inter  lentis  ipsius,  vel  capsulae  ejus- 
dem lamellulas  tenuissimas  , in  cavulum  istius,  in 
cameras  utrasque,  in  humoris  vitrei  ambitum  ac  sub- 
stantiam , sub  chemosi  , metastasi,  haud  raro  humor 
puriformis  secernitur,  deponitur:  qui  humor,  con- 
crescens, maculas,  opacitates,  varias  cataractae  spe- 
cies, coecitatem,  hypopion  puriforme  magis,  quam 
vere  purulentum , constituit.  Hinc  in  quantum  stagnaus 
in  lentis  substantia,  vel  in  capsulae  ejusdem  contextu, 
liquidum,  organicam  necdum  naturam  induerit,  sed 
corporis  quasi  peregrini  indolem  retinuerit  : incipien- 
tis cataractae  solutio  , ardua  quidem  et  rarior  , sed 
certe  non  inaudita  , et  huic  rationi  demum  hypopii  , 
spurii  scilicet  , cum  solis  emollientibus,  vel  sub  motu 
corporis  , sanati  exempla  innixa  sunt. 

§.  DCCXCII.  Ad  tubas  Eustachii  et  cava  tympani.  — - 

Ad  meatum  auditorium . 

Nemo  est  , qui  , mucum  sibi  ex  tuba  Eustachii  in  i 
fauces  destillasse  persentiens , experimentum  , auditus ; 
ex  obtuso  in  acutum  illico  converti,  simul  in  se  ipso» 
non  fecerit.  Quemadmodum  nempe  organorum  audi- 
tus apud  surdos  quondam  homines  post  mortem  in— 
vestigatio  , in  cavo  tympani , processus  mastoidei  in  t 
cellulis  , ac  in  ipso  labyrintho , prout  suo  tempore  re-* 
feremus,  haud  raro  humorem  aquosum,  puriformem, 
aut  etiam  purulentum,  — quidquod  et  cariem  adi 
partes  vicinas,  et  ipsum  adeo  ad  cerebrum  late  expan- 
sam ostendit:  ita  quoque  certum  est,  mucum,  pitui- 
tam, albuminosum  humorem,  ad  eorundem  cavorumi 
tunicam,  catarrbo,  rheumate,  aut  phlogosi  correptam, 
quandoque  secerni , atque  nunc  memoratam  per  tu- 
bam, cum  bono  aegrorum  , in  fauces  defluere  ; nuncc 
vero , cum  gravi  auditus  laesione  , iisdem  in  spatiiss| 
retineri,  condensari.  Mucosae  etiam  simul  ac  alburni— 
nosae,  aut  vero  sebaceae  materiae,  qualis  cutem  foe- 
tus ex  utero  exclusi  obtegit  , circa  tympani  faciem  i 
externam  retentioni  , ac  in  pseudomembranam  con- 1 
cretioni  , duplex  illud  , ut  vocant , tympanum  adscri- r 
bes  : quod  quidem  prolium  longe  plurimarum  ex  au- 
ribus , exsiccatum,  corrugatum  ac  cerumini  commi- r 

stum,  sine  damno  gradatim  secedit  ; in  quibusdam 
vero  aliis,  in  membranam  firmiorem  , tympano  mor» 
bose  supertensam , convertitur  atque,  vel  rarissimo 
exemplo,  tardius,  auditu  mox  restituto,  rejicitur;  vel, 
omnem  tympani,  crassioris,  vibrationem  intercipiens, 
surditatem  perpetuam  producit 

Humor,  bili  adfinis,  liac  interim  viscidior  , odoris 
leniter  aromatici,  subacris,  — ex  oleo,  fellis  illi  analo- 
go , ex  albuminosa  mucilagine,  et  ex  materia  amaraj 
colorem  obscure  flavescentem,  ut  videtur,  impertiente, 
constans,  — in  propriis  folliculis,  meatus  auris  externi 
parietibus  innixis  , hunc  in  canalem  , quo  eundem 
obducat,  lubrefaciat,  ac  iusectorum  ab  ingressu  cu- 
stodiat, apud  infantes  copiosior  minusque  pinguis,  ab 
aeris  accessu  mox  cerae  mollescentis  in  consistentiam 
cogendus,  secernitur:  cerumen  dixerunt.  Huic  igitur 
cerumini , nisi  cautam  per  artem  subinde  educto,  fa- 
cile sub  mora  longiore  corrumpendo , acriori  atque 
rodenti , varia  , quae  pulveris  subtilis  sub  forma  pei 
aerem  circumvolitant  , miscentur  quotidie  ; duriorem, 
quidquod  fere  gypseam  aut  lapideam  in  massam  con- 
crescunt; aut  forsitan,  quemadmodum  in  bile  , ita  et 
hoc  in  stagnante  diu  humore,  calculosa  subnascitur 
concretio:  quae  singula  canalem  auditorium,  oe  un- 
dae atmosphaericae  tympanum  impellant,  obturant, 
comprimunt,  irritant,  — incompleto  adhuc  opere,  su- 
surrus auris  adfeetae  ac  , praeter  capitis  , istius  e la- 
tere , dolores , plenariam  demum  surditatem  produ- 
cunt. » Sordes  hominibus  in  auribus  dulces , mortales , 
— amaras , non  esse  » , Hippocrates  ( prognosi  ab 
uno  modo  medico,  Germano , confirmata)  monuit. 
Forsitan  major  et  huic  succo  animali  concessa  atten- 
tio , non  modo  in  phthisi , sed  aliis  quoque  in  morbis 
chronicis,  in  diabete  praeprimis , plura  notatu  noa 
minus  digna,  offerret. 

Non  tamen  omnem  externi  meatus  auditorii  obtu- 
rationem huic  soli  ceruminis  vitio  tribuendam  esse  : 
viri  quondam  egregii, — -post  multa,  huic  organo  infe- 
sta, aliorum  , cerumen  educendi  conamina,  exostosin 
in  illo  meatu,  surditatis  ut  causam  detegentis,  nos 
docet  observatio.  Sic  etiam  investientis  meatum  auris 
i externum  membranae  inflammatio , aut  ab  hac  indu- 


332  BETENT10NES  M.  L. 

cta  durities  molesque  aucta,  excrescendae  ejusdem 
fungosae  , polyposae,  vel  et  glandulae  scrophuloso  sub 
habitu  tumentes,  suppuratae,  effectus  ejusdem  indolis 
agnoscunt. 

§.  DCCXCIII.  Causae  retentionum  mucoso -lymphatica- 
rum capitalium . 

Consideratis  hucusque  retentionum  mucoso-lympha- 
ticarum  , quae  caput  infestant,  praecipuis  characteri- 
bus  atque  phaenomenis  (§§.  DCCLXX1X. — DCCXCli.): 
ad  causarum,  unde  illae  scaturiant,  scrutinium  perve- 
nimus. Non  multum  hae  distant  ab  illis  quas  partim 
ipsis  projluviis  mucosis  (§§.  CDLXVI. — DXIV.),  par- 
tim vero  retentionibus  in  genere  (§.  DCXCVIU.),  sub- 
esse  monuimus;  ac  modo  paucas  ex  illis  hic  tangimus., 
quae  ad  partem  corporis  supremam  atque  nobilissi- 
mam , prae  alia  j humores  dictae  indolis  coacervant: 
ac  retinent.  Sicut  ipse  catarrhus,  ab  atmosphaerae 
vicissitudinibus  inductus.,  cum  retentione  vaporis  blan- ■ 
di,  animalis,  quem  vasa  secernentia  continuo  exspi-. 
ranfc  3 et  cum  organi  secernentis  ariditate  ac  intume- 
scentia insolita  incipit,  — mox  alium  longe,  seorsum t 
scilicet  ac  stimulantem  humorem  dimittit, — ac  tandemi 
muci  copiosi  , puri  formis  excretione  absolvitur  : itai 
quoque  causae  eaedem  vel  salutarem  hanc  solutionem  i 
retardant,  vel  jamjam  susceptam  praepostere  suspen- 
dunt , ac  veram  muci  retentionem,  organis  retinenti- 
bus atque  vicinis  molestam,  progenerant.  Frigus  igitur: 
subitaneum,  tam  corpori  universo,  quam  calvariae  (ob) 
recisos  forsitan  incaute,  sub  tineae^  achorum  praesen— 1 
tia,  sub  tempestate  iniqua,  capillos)  vel  naribus  et  ori,  i 
huic  magis  patentibus,  maxime  post  diuturnas  sermo- 
cinationes, post  declamationes  oratorias.,  rixosas,  ad- 
missum , potusque  glacialis,  faucibus  aestuantibus  in-  i 
gestus,  potissime  huc  spectant.  Sunt,  quibus  major,  aal 
natura,  tunicae  mucosae  ad  nares  et  fauces  laxitas 
sensibilitas , ac  frequens  idcirco  per  omnem  vitam  i 
istius  catarrhus  faciliorque  ab  hoc  obstructio  est.  Te-  > 
neri  infantes,  vel  a solo.,  in  cunis  , pedum  refrigerio  , t 
constanter  fere  coryza,  somnum  necessarium,  eo  quoddf 
ore  adaperto  pro  naribus  supplere  necdum  didicerint,  f 
avertente  , laborant.  Saepius  vero  repetita  membranae» 

pituitariae  catarrhalis  adfectio  , eandem  ad  infarctus 
mucosos  magis  magisque  disponit.  Sub  fortiore  quid- 
quam  ac  febrili  catarrho  , raro  aliquod  illius  tunicae 
incendium  deest;  ac  sub  isto,  lymphae  morbose  se- 
cretae cum  muco  miscetur  ac  in  concretiones  magis 
tendit  materia. 

Non  exiguam  morborum  chronicorum,  quibus  tu- 
nica narium  mucosa  subjecta  est,  partem  pulvis  her- 
bae nicolianae  tabaci  , variis  rebus,  sanitati  adversis 
frequentius  remistus,  errhinorum,  vel  adstringentium 
in  cohibendis  narium  profluviis  , abusus  , violentiae 
! externae,  naribus,  vel  sinubus  mucosis  illatae,  os- 
seae particulae  per  illam  separatio  ac  in  tunicam  mu- 
; cosam  directio,  sternutationes  fortiores  saepiusque  re- 

< petitae  , habent.  Summas  vero  noxas  naribus  fauci- 

< busque  , variolarum  , scarlatinae,  luis  venereae  virus, 
i tum  quoque  rheumatismi  , scrophulae  , scorbutus  et 
; aphthae  inferunt.  Vapores  etiam  acriores  , metallici  , 

vel  ex  acidis  mineralibus  elevati,  huc  revocandi  sunt: 

| ut  qui  ad  ipsos  usque  sinus,  ossibus  calvariae,  ac 
i maxillae  superiori  insculptos,  penetrando,  pituitariae 
i membranae  infesti  sunt,  ac  humores  illius,  copiose 
i prolicitos  , condensant  et  cogunt.  Nec  minus  insecta, 

> vermes,  his  aliquando  in  sinubus  nidulantes,  et  cor- 
vpora  peregrina,  cavis  narium  intrusa  , vel  et  calculi, 
violentiae  externae  , liuc  pertinent.  Ipse  mercurius  , 
ob  luem  veneream  vel  copiose  nimis,  vel  diutius  , 
iquam  par  est,  administratus,  faucibus  saepe  funestus 
fit.  Polyporum  atque  excrescentiae  fungosae  cujusvis 
genesi,  frequenter  tunicae  mucosae  exulceratio  pro 
fundamento  est.  Dentium  quoque,  inprimis  eorum, 
iqui  antro  Highmori  correspondent,  radice  sua  ali- 
quando longiorum  , caries  , aut  illata  maxillae  supe- 
>riori,  sub  illorum  contractione  violentia,  ad  morbos 
sinuum  maxillarium  diversos  vel  maxime  contribuunt. 
Sublinguales  glandulas  haud  raro  frenuli  , apud  in- 
ifantes  vix  utero  exclusos,  imprudens  per  ungues  ob- 
stetricum laceratio,  ac  subsequens  hanc  inflammatio, 
ia  tumorem  expandit  , aut  varias  liis  e locis  excre- 
• icentias  provocat.  Ranulae  ipsius  causa  , in  canalis 
excretorii  glandulae  sublingualis  obliteratione  consistit, 
ystici  tumores  non  aliam  hic  loci,  quam  caeleris  in 
y.  iy  1 5 

partibus  , originem  habere  videntur.  Calculi  vero  in 
singulis,  quae  salivam  secernunt,  glandulis  non  tam 
infrequens  generatio,  ductuum  illorum  cavitatem  pes- 
sumdat , ac  salivae  non  minus,  quam  muci,  insolita 
hic  irritatione  expressi,  retentionem  inducit.  Glandu- 
lae parotides  aeque  ac  snbmaxillares  , a causis  morbi, 
quem  ( ad  exhnnlemata  potius  spectantem)  , minus 
bene  ad  cynanchen  externam  revocavimus  (§.  CLXXl  V.), 
non  parum  afficiuntur,  ac  frequens  in  febribus  a con- 
tagio gravioribus  parotidum  est  , plena  periculi  , in- 
flatio ( §.  LXXXIJI.  ).  Tubas  Eustachii , tum  densa 
pituita  interdum  infarcit  , tum  aphthae  , ulcera  fau- 
cium , inprimis  venerea,  excoriant , ac  aliquando  clau- 
dunt; vel  et  polypus  ex  naribus  descendens  compri- 
mit. Caeteras  retentionum  cephalicarum  rationes,  sub 
descriptione  illarum  jam  satis  exposuimus. 


§.  DCCXCIV.  Prognosis. 


Prognosis,  quae  expositas  hie  retentiones  mucoso— 
lymphaticas  ad  caput  concernit  , momenta  , pro  ma- 
gna parte,  alibi  ( §§.  CLXXVII.  DXV. ) , ac  sub  ipsai| 
symptomatum  recensione  adduximus.  Jam  sola  sub) 
coryza,  donec  ea  solvatur,  sensus  odoratus  et  gustus* 
suspenduntur  in  totum  ; sub  completa  vero  et  con- 
stante morbosae  materiae  in  cavis  narium  , in  sinu— j 
bus  frontalibus,  maxillaribus,  retentione,  constans*} 
etiam  functionum,  quibus  ampla  haec  antra  praesi— i 
dent,  abolitio  est.  Praeter  hanc  , ex  narium  interna— | 
rum  per  materias  concretas  ac  densas  obturatione 
diuturna,  quamvis  declivis  hujus  partis  positio,  ac 
viae  utrinque  satis  patulae,  retentae  effluxum  mate- 


riae, adhuc  mobilis,  facilitent,  sicut  ex  succrescentes 


bis  in  locis  polypo;  canalis  quoque  nasalis  compres-> 
sio  , obturatio  , lacrymarum  collectio  et  sacci  , quiij 
lias  colligit,  expansio,  irritatio,  inflammatio,  dene  ji 
gata  illarum  ulterior  susceptio  , epiphora  , haud  rarcqi 
sequuntur.  Polyporum  incommoda  et  summa  inter 
dum  pericula  indicavimus  (§§.  DLXI.  DLXV.  DLXVf  i 
DLXV1II.  DLXIX.  DLXX.  PLXXII.  DLXXIV.);  vidi 
musque  talem,  qui,  durus,  albescens,  fere  cartilagineus 
in  fauces  protrusus,  lias  omnes  vix  non  in  totum  re?} 

plevit ; ac  modo  ex  parte,  quo  aer  et  pauca  modo 
fluida  transirent  , exscindi  potuit.  Multi  quidem  scri- 
ptores, polypos  nasales  cancrosos  commemorant:  ac 
illum  , qui  durior  , sublividus  , varicosus , cum  dolo- 
ribus et  interdum  cum  haemorrhagiis  jungitur,  con- 
suetis remediis  resistit,  et  fluidum  acremve  humorem 
exstillat,  hoc  nomine  insigniunt ; ad  sarcomata  tamen, 
haud  raro  ex  causa  venerea , strumosa  (scrophulosa  ), 
aliquando  vero  ex  carie  oriunda,  is  pertinet.  Frequens 
horum  polyporum  , etsi  resectorum,  vel  etiam  exstir- 
patorum , repuli ulatio  est.  Polyporum  duorum  , suo 
extremo  in  antra  maxillaria  protensorum  , apud  gra- 
vem scriptorem  Batavum  historiae  exstant;  ac  certe 
polyporum  talium  tum  firmitas,  tum  durities,  figura, 
circumferentia,  originis,  positionis,  complicationum 
diversitas  , proguosin  constituunt.  Qui  polypi  , vel 
quae  excrescendae  fungosae  , sarcomata  , in  sinubus 
frontalibus,  maxillaribus  succrescunt;  ea,  sicut  obscu- 
ram admodum  diagnosin,  ita  spem  paucam  perfectae 
sanationis  , admittunt.  Simplex  rnuci  , aut  puriformis 
humoris  in  antro  Highniori  collectio  , aliquando  per 
ostium  cum  naris  cavo  vicinae  communicans,  aliquan- 
do artis  chirurgicae  subsidio  , educitur. 

Gurgulionis , volumine,  longitudine,  duritie  aucti, 
cum  sensus  hujus  particulae  tunc  sat  obtusus,  inter- 
dum fere  nullus  sit,  etsi  Keleres  ejusdem  recisionem, 
i ne  phthisis  pulmonalis,  aut  loquelae  vitium  exinde 
■ orirentur  , veriti  sint : non  difficilis  est  prognosis. 

In  ranulae 3 vel  cystici  tumoris  sub  lingua  haeren- 
ei  tis  , vel  et  sarcomatis  ad  frenulum  sanatione  , laesio- 
nis vasorum  istius  discrimina,  tum  quoque  mali,  nisi 

I prorsus  exstirpati  , facilis  recursus  , a chirurgo  prae- 
videnda sunt.  Rara  saltem  exempla  habentur,  in  qui- 
bus operatio  chirurgica  recens  natis  infantibus  pro- 
iii  fuerit:  utpole  quorum  illa,  suctionem  non  minus, 
e quam  deglutitionem  praescindit  ac,  praeter  haemor- 
rhagiae discrimina,  sanguinis,  aut  lactis  per  glotti- 
dem  descensum  lethalem  facilitat. 

Tubae  , ex  aure  interna  in  fauces  descendentis  , 

! vilia  organica  medelam  vix  non  omnem  excludunt.  Vel 
os  | ipsa  interim  natura  monstrante  viam  (§  DCCLXXV.), 
[fi  injectio  in  illam  proposita  et,  quamvis  claris  viri  hujus 

possibilitatem  operationis  vivente  homine  aut  negave* 
l int,  aut  problematicam  dixerint;  a quibusdam  tamen 
chi  rurgis,  rara  tunc  felicitate,  aliquoties  peracta  fuit. 
Nodum  vero  hunc  viri  Lugdunensis  eximii  solvit  no- 
stris diebus  industria:  qua  scilicet,  per  repetita  in 
cadaveribus  experimenta,  propriam  cuivis  tubae  sy- 
3’ingem  adaptare,  et  hos  per  canales  liquida  quae- 
cumque, surdorum  hominum  in  aures,  facillima  cum 
opera,  et  magno  in  aegris  quibusdam  effectu,  propel- 
lere did  icit:  qui  felix  rerum  successus  spem  erigit, 
in  posterum  humores  serosos,  mucosos,  albuminosos  , 
puriformes,  purulentos,  in  cavo  tympani,  fato  surditatis 
liucusque  ineluctabili,  collectos  et  retentos,  nunc  di- 
versarum ope  injectionum  , prudenter  institutarum  , 
mature  satis  et  antequam  coiverint,  aut,  corrupti,  vi- 
cinis ossibus  lelhalem  cariem  induxerint,  posse  quan- 
doque resolvi  atque  per  fauces  elui. 

Ceruminis  quidem  indurescentis  , mature  satis  su- 
scepta solutio  successu  non  caret;  difficilior  et  aliquan- 
do, nisi  mechanici  ope  auxilii , ubi  lapidis  duritiem  ac 
indolem  cerumen  contraxerit,  haec  erit.  Syphilitica 
satisque  recens  in  meatu  auris  externo  suborta  exo- 
stosis , sanationis  spem  justam  admittit;  quam  tamen 
vetustior  , vel  indolis  ignotae  tumor  ossis  tam  duri 
morbosus  omnino  excludit.  Talem  nos  ad  ipsum  os 
petrosum,  in  viri  militis,  non  alia  ex  causa  apople- 
cfici  , cadavere,  multis  abhinc  annis  Bruehsaliae  de- 
teximus. 

Tumorum  cysticorum,  vel  strumosorum  meatus  au- 
ditorii excisio,  — eo  quod  illi  cum  tam  propinqua 
tympani  membrana  forsitan  intimius  concreverint,  nec 
minus  ob  loci  angustiam,  tam  difficilis,  quam  dubia  est. 

§.  BCCXCY . Cura.  — Cura  prophylactica.  — C.  Gra- 
vedinis. — jErrhina.  - — Cura  retentionum  in  sinu- 

bus  frontalibus , maxillaribus.  — Cura  exerescen- 

tiarum  in  antris  maxillaribus  evolutarum. 

Etsi  rerum  gerendarum  ordo  , quem  hac  , de  . co- 
gnoscendis et  curandis  hominum  morbis , Epitome  am-» 
plexi  sumus  , ad  Epischeses  , seu  excernendorum  re-  • 
tentiones  , separatim  atque  accuratius  , quam  id  aliis 
in  operibus,  usui  academico  dicatis,  hucusque  factum 

s't , considerand  is  nos  induxerit  ; non  tamen  idcirco 
ea,  quae  sub  morborum  classibus  aliis,  hoc  in  opere 
jam  absolutis,  exposita , ob  affinitatem  reciprocam,  ad 
retentionum  simul  illam  spectant  , repetenda  esse  cen- 
8 imus.  Sic  ubi  amplam  catarrhorum  familiam  , pro - 
fluviorum  classi  subjugavimus:  ipsas  istorum  causas, 
sub  alia  rerum  positione,  vel  adeo  sub  alia  modo  ejus- 
dem morbi  periodo  , retentionem  saepe  producere  , 
satis  insinuavimus;  ac  ubi  illinc  de  medendi  ratione 
' in  gravedine , in  sinuum  frontalium,  antrorum  maxilla - 
i riiun , in  faucium  tracheae , bronchiorum  oppletionibus 
mucoso-lymphaticis,  quaestio  fui t (§§.  DV — DXVI.),  prae- 
i cepta  has  ipsas  pertractandi,  ab  illis  profluviorum  re- 
> gendorum  prorsus  separare  noluimus.  Quae  igitur 
i hisce  de  retentionibus,  ad  aegrorum  lectos  pertractan- 
dis, in  libro  de  istis  praescripsimus;  ea  ex  allatis  jam 
regulis  ultra  patebunt:  et  quae,  exceptis  illis,  quae 
r magis  ad  chirurgiae  forum  pertinent,  his  addi  , op- 
> portunum  nobis  videtur  ; sunt  pauca  , et  quidem  se- 
iquentia. 

Sub  retentionum  mucoso-lympbaticarum  ad  caput 
(regimine,  sicut  aliis  in  morbis,  potissime  ad  causas,  e 
.quibus  illae  scaturiunt  ( §.  DCCLX11I.),  respiciendum 
est.  His  , quoad  licet,  moderatis,  devictis  , reliqui  eo- 
rundem effectus  , cum  remediis,  cuivis  speciei  appro- 
'priatis,  saepius  vero  cum  subsidiis  chirurgicis  , immi- 
nuendi, vel  radicitus  exstirpandi  sunt.  Ea  ipsa  , quae 
ad  inflammationes  cephalicas , et  ad  profluvia  mucosa. 
exposuimus,  curationis  praecepta  (§§.  CLXIJ.  CLXVII. 
1CLXXYIII.  DiV.  DXVI.),  instantes  retentiones  praeve- 
niunt, ac  praesentes  haud  raro  dissipant.  Non  paucae 
Vetentiones  mucoso-lymphaticae  ad  caput,  modo  topi- 
v.am  affectionem  sistunt,  et  localia  modo  auxilia  sibi 
iexigunt.  Quae  vero  ex  fonte  venereo,  scorbutico,  stru- 
cnoso  , arthritico  , propullulant : ea  nonnisi  exsiccata 
i mpura  hac  scaturigine,  auxilium  locale,  aut  chirurgi- 
r :um  , admittunt. 

Multas  hujus  indolis  ad  caput  retentiones,  debitum 
injus  partis  nobilissimae  a prima  juventute  regimett 
raecavet.  A quo  tempore  de  physica  infantuni  edu- 
catione tot  libri  Europam  inundarunt  : ab  usibus  pa- 
ruis  nimis  saepe  cum  damno  recessimus^  ac  novae* 

prolibusque  haud  raro  funestae,  irrepserunt  consuetu» 
times.  De  sola  capitis  infantilis  , mox  primis  a partu 
mensibus  denudari  soliti  , ac  incauta  ad  omnes  atmo- 
sphaerae  vicissitudines  expositione  hic  loquimur.  « Om- 
nem corporis  superficiem  , in  faciem , injuriis  atmo - 
sphaericis  absque  noxa  restituram  , ej figito  ! » Vir 
eloquens  , ipse  tamen  neque  medicus,  neque  cunis  in- 
fantum  praefixus  educator,  consuluit.  Atqui  tamen  et 
ipsa  natuia  , nascentis  pueri  calvariam,  diutius,  quam 
bestiarum  illam,  adapertam,  crinibus  munivit;  et  tenera 
pullum  per  menses  sub  alis  maternis  sollicite  fovet 
avis;  nec  animal  quodcunque  in  sylvis  tam  ferum  est, 
quin  prolem  , non  modo  vix  natam , sed  jam  firmo  i 
ingressu  matris  vestigia  sequentem,  sinu  proprio  diu- 
tius recondat  , et  anxie  a quovis  frigore  custodiat. 
Quidni  igitur  hominis  , pro  longiore  vita,  extensae: 
magis  infantiae  subjecti,  caput,,  breviore  indigerett 
custodia?  Nullum  apud  populum,  quam  apud  Bri-A 
tannicuni  , a quo  hic  proles  suas  , adhuc  teneras,  in-- 
distinctim  quibuscumque  atmosphaerae  injuriis  nudo) 
capite  exponere  consuevit,  hydrops  cerebri  tam  fre- 
quens est  ; et  quousque,  jam  senes,  recordamur,  nun- 
quam in  prima  hominis  aetate  tot  mala  calvariae  tot- - j 
que  ad  caput  retentiones,  tam  aquosas,  quam  mu- 
coso-lymphaticas  , observavimus,  quam  a quo  tempore, 
in  frigidioris  adeo  coeli  regionibus  , hos  novos  edu- 
cationis physicae  mores,  coeca  imitatione,  introduxi- 
mus. Nec  ipsi  recentioris  aevi  Angliae  medici  maxime 
conspicui  , aliter  nunc  sentiunt.  Sunt  certe  infantes, 
qui  haec  irnmunes  pericula  effugiant  , ac  ita  forsitan 
capite,  virili  in  aetate  minus  sensibiles,  atmosphaerae 
injuriis  facilius  resistant;  sed  quantus  eorum,  qui  huic 
tentamini  misere  succubuerint , est  numerus  ! et  quid 
nos  , aetatem  , in  qua  densior  calvaria  jam  consoli- 
data, et  major  puerilis  corporis  firmitas  est,  donecc 
hoc  impressionibus  aeris  rudioribus  sensim  assuesci 
curemus,  exspectare,  ac  finem  demum  eundem  totius 
assequi  impedit?  Caput  igitur  infantis  recenter  utero 
exclusi,  donec  primos  vitae  annos  superaverit,  et  coma 
quidquam  densior  illud  operuerit,  — non  quidem  ve- 
laminibus obruendum  , sed  tamen  leviter  fovendum, J 
nec  frigidae  liumidaeque  tempestati  petulanter  expo« 

nendum  est.  Hac  scilicet  ratione,  ac  praecipue  si  pe- 
dum simul  refrigerio  apud  teneriores  proles,  vel  me- 
diis in  cunis  tam  facili,  obvenimus;  innumeras  syste- 
matis  cutanei  atcpie  glandulosi  ad  caput  infantile  af- 
fectiones morbosas  praescindimus.  Nec  ideo  magis 
recentiorum  consuetudini  , qua  capillos  puerorum  pro- 
xime circa  caput  rescindunt  , aut  qua  istud  , ovium 
adinstar  , sollicite  tondent,  utpote  naturae  , ornamen- 
tum ac  tutamen  hoc  calvariae  non  absque  ratione 
impertienti , contrariae  _,  favemus. 

Gravedini , quae  non  adeo  ex  febris  inflammatoriae, 
aut  incendii  localis  ,,  catarrho  narium  juncti  , vehe- 
mentia quam  ex  tunicae  pituitariae  inertia,  laxitate, 
in  longum  protrahitur  , vapor  aquae  tepidae  , levi 
principio  volatili  ex  floribus  sambuci  , foliis  salviae  , 
majoranae , imbutus,  ac  naribus  admissus,  attractus, 
opportunus  est.  Saepe,  bis  in  casibus,  mannam  ele- 
ctam in  herbarum  dictarum  infusis  solutam  , naribus 
frequentius  in  die  hauriri , bono  cum  effectu  curavi- 
mus (§.  DXV1). 

Quod  emetica  ventriculo,  hoc  errhina  sunt  naribus. 
Sicut  vero  illa  motum  convulsivum  in  stomacho  pro- 
vocant ; ita  haec  , diaphragmatis  motum  violentum 
omne  corpus  superiora  versus  concutientem  , ac  in 
vasa  cerebri  ac  narium  potenter  agentem  excitant.  Ipsa 
tamen  natura,  sternutatione , ad  rejicienda,  quae  na- 
ribus molesta  sunt,  cum  magna  saepe  ad  caput , et 
grata  subinde  per  omne  corpus  perceptione  , utitur. 
Saepius  interim  longe  alio  _,  quam  qui  rejici  possit  aut 
debeat  , a stimulo  sternutatio  exoritur:  illius,  quae  ex 
titillatione  narium,  vibrissarum  evulsione,  vel  ex  muci, 
membranam  pituitariam  oblinientis,  defectu , ex  phlo- 
gosi  istius  , ex  rerum  volatilium  exhalationibus  exci- 
tatur , exemplis.  Sic  virum  nobilem,  vix  mensae  ad- 
sidentem  , continua  mox  ac  vehemente  sternutatione 
correptum  vidimus:  quam  ad  sinapis , etsi  longe  ab 
ejus  naribus  remoti  , odore  constanter  experiri  sole- 
bat. Sic  virginem  observavimus,  quae,  simulae  potus, 
rhocolata  et  caffe  dictos  , hauriebat  , sub  initio  , nec 
tardius,  ter  quaterve  sternutare  cogebatur. 

Quanta  vero  ex  sternutatione  saepius  repetita  et 
nimis  violenta,  tum  cerebro  ^ tum  vasis  illius  ac  na- 

riurn  tam  omni  corpori,  inprimis  apud  homines  suc- 
ciplenos  et  pingues,  vel  gravidas  apud  feminas,  vio- 
lentia inferatur;  haemorrhagiae  tam  internae,  quam 
externae  capitis,  narium,  pectoris,  herniae,  abortus, 
prolapsus,  hoc  e fonte  hinc  inde  venientes  testantur; 
atque  communis,  fere  omnes  apud  populos,  sternu- 
tantibus salutem  ad  precandi ‘,  usus  , ominosam  ali- 
quando hominibus  sternutationem  fuisse,  docere  vide- 
tur. Salutis  recuperatae  signum,  e contrario,  vulgus, 
apud  convalescentes  sternutationem  esse  praetendit; 
ac  ob  summum  nervorum  nasalium  in  caeterum  cor- 
pui  imperium,  potente  errhinorum  stimulo  in  asphyxiis 
utimur.  Mendico  peregrinoque  homini,  motus  epile- 
pticos omniumque  abolitionem  sensuum,  quoties  id 
sibi,  lucri  causa,  competeret,  simulare  nobis  suspecto, 
media  sub  hac  morbi  scena,  quondam  nicotianae 
tabaci  Hispanici  subtilem  pulverem  inopinanti  naribus 
profunde  satis  intrusimus ; nec  stimulo  huic  potenti, 
quin  repetitis  sternutationibus  dolum  mox  proderet 
atque  fugam  celeriter  arriperet  , resistere  is  potuit. 
Veteres  quondam  , ex  opinione  prorsus  hypothetica 
et  falsa  , cerebrum  per  nares  , in  quas  frigida  ex  illo 
pituita  destillaret,  posse  depurari,  errhinorum  usui 
forsitan  plus  justo  indulserunt.  Etsi  vero  istorum  , na- 
ribus quidquam  altius  commissorum  actionem  diffi- 
culter praescriptos  inter  limites  coerceri  posse  fatea- 
mur (§.  DXVI.  );  hujus  tamen  classis  remediorum 
posterior  ac  perfecta  quasi  neglectio,  non  prorsus  et 
ubique  excusanda  nobis  videtur.  Ipse  herbae  nicotianae 
tabaci,  apud  non  adsuetos  huic  homines,  coryza  jam 
satis  matura  laborantes,  mucum  narium,  sternutatio- 
nem frequentem  excitando,  egregie  satis  expellit;  ac 
sunt  oculorum,  viarum  lacrymalium,  sinuum  fronta- 
lium, maxillarium,  affectiones  catarrbales  , vel  aliae 
serosae,  quas  ejusdem  usus  externi  remedii,  aut  ca- 
lomelas,  saccharo  conjuncti,  feliciter  dispellat.  Quoties 
igitur  in  aegris  minus  repletis  et  habitus  laxioris,  co- 
piosior pituita  nares  continuo  infarciat:  toties  errhina 
leviora  , naribus  attracta  , inflata,  locum  utique  habe- 
bunt. Liberatis  a muco  his  partibus  ; fumi  aromatici 
per  atmosphaeram  ambientem  dispersi,  vel  naribus 
paulo  propius  ac  saepius  admoti , alkali  volatilis  aura3 
laxitatem  earum  nimiam  corrigent. 

Difficilioris  longe  naturae  cura  retentionum  , qua- 
liurncumque  demum  , in  sinubus  frontalibus  atque  ma- 
xillaribus, exeo,  quod  nullus  fere  haec  ad  antra  reme- 
diis sit  aditus,  esse  consuevit  (§.  DIX).  Sub  statu  quidem 
inflammatorio,  praeter  communem  methodum,  hirudi- 
nes, vel  super  orbitas  , vel  ad  maxillae  superioris  inte- 
gumenta, gingivas,  applicitae , spongiarum , lacte,  aut 
decocto  emolliente,  tepido  imbutarum,  impositio  atque, 
sedato  quidquam  adfectionis  impetu,  linimenti  volatilis., 
sacculorum  siccorum  , herbis  aromaticis  repletorum  , 
usus,  conducunt;  absoluta  vero  jam  cavorum  istorum,  ab 
humore  mucoso,  puriformi,  albuminoso,  vel  alio,  re- 
pletione, ac  illius  forsitan  facto  jam  coagulo,  ob  ori- 
ficiorum, quibus  hi  sinus  in  cava  narium  hiant,  an- 
gustias, a tumentibus  eorum  velamentis,  aut  ex  muco 
condensato  longe  magis  adauctas  , contentorum  , nisi 
adhuc  satis  mobilium  , vix  ulla  , nisi  spontanea  , su- 
binde ex  sinubus  frontalibus  liberatio,  — ex  maxil- 
larum vero  antris,  plerumque  artificialis  modo,  per 
: manum  chirurgicam,  eductio  possibilis  est  (§.  DXYI ). 

Incert  or  nempe  retentionum  ad  sinus  frontales  dia- 
| gnosis,  ac  variabilis  nimis  eorum  extensio  et  capacitas 
' videntur,  quin,  supposita  etiam  vel  puris,  vel  alterius 
i materiae  in  illis  praesentia,  ossis  frontalis  super  or~ 

( bitis  perforatio  cum  sat  constante  successu  institui  , 
i ac  materia  contenta  educi  queat.  Eximius  interim 
■ rei  oculisticae  apud  Viennenses  scriptor,  hanc  ipsam 
( operationem  jam  pluries  cum  ausu  felici  suscepit , 
f collectumque  his  in  cavis  mucum  condensatum  eduxit. 

Alia  vero  antrorum  maxillarium  , quorum  parietes 
i hac  a causa  tandem  quasi  emolliti  , nunc  ad  palati 
: latera,  nunc  exteriora  versus,  in  tumorem,  digitis 
aliquando  cum  sono  cedentem,  extenduntur,  conditio 
est:  quo  scilicet  in  casu,  chirurgi  hucusque,  vel 
; ostium  , quod  ex  nare  ad  sinum  maxillarum  ducit, 
cum  specillo  aperiendum,  vel  ad  locum,  ubi  major 
est  ossis,  sic  adfecti,  prominentia,  nunc  ad  latus 
palati,  nunc  ad  malam,  nunc,  extractis  primum  den- 
? tibus,  antro  maxillarum  contiguis,  per  istorum  alveolos 
ac  intima  illius  velamenta  , tricuspidem  infigendam  , 
— aut  etiam  partem  fornicis  palati  lateralem  longiore 
hiatu  infringendam,  et  humorem  contentum,  nisi 

forsitan  justo  jam  densiorem,  emittendum,  boc  vero 
in  casu  , facta  prus  injectione , diluendum,  ac  demum 
provocandum  esse,  jusserunt  (§.  DXVI.). 

Fateamur  inierim,  tam  violentam  methodum,  vel 
minus  necessariam  , vel  saepius  damnosam  _,  cum 
recentiore,  de  abnormi  antri  highmoriani  metamor- 
phosi » scriptore,  et  nobis  hodie  videri.  Ardua  nimis 
plenaque  stimulo,  in  vivo  homine,  ostiorum,  quae 
ad  antra  haec  ducunt,  investigatio,  — saepe  vero  , 
ob  turgentes  continuo  et  conniventes  eorum  mem- 
branas mucosas  , inutilis  est.  Dentium  , nisi  jam  ca- 
riosorum , extractio,  ad  minimum,  superflua,  — al- 
veolorum perforatio,  eo  quod  cibi,  ne  in  cavum 
maxillare  subintrent,  arceri  vix  queant,  saepe  noxia,  — 
largior  vero  ossium  cffractio  , periculi  non  satis  im- 
munis videtur.  Quod  si  compacta  jam  materia  adipo- 
cerea,  concretio  fungosa,  polyposa,  steatomatosa  , 
liic  loci  resideat;  injectio  sola  ,,  ad  consumendas  , de- 
struendas , luxuriantes  has  substantias  , haud  sufficit. 
Ipsius  igitur  sinus  maxillaris,  ad  fossam  maxillarum , 
perforatio,  si  clauso  in  narem  illius  ostio,  liquida 
modo  in  illo  materies  restagnaverit , — in  casu  vero 
contenti  lue  coaguli  adipoeerei  , tumoris  , instituta 
diagonalis  simul  antri  hujus  in  oris  cavum  perfossio  , 
injectiones  causticae  leniores , usus  filorum  , numero 
augendorum,  imminuendorum,  vel  turundae  his  ap- 
pensae, levioris,  et  cum  unguentis  escharoticis  obdu- 
ctorum, omnino  praeferenda  videntur. 

Nec  minus  ad  chirurgiae  forum  spectat  retentionum 
aliorumque  morborum  ad  canalem  nasalem  , saccum 
lacryrnalem  nascentium  , polyporum  tunicae  mucosae, 
prolapsus  uvulae , ranulae , hordeoli , macularum  ad 
oculos , hypopii , cataractae  jam  provectae,  pertractatio; 
atque  ne  manum  in  rnessem  alienam  mittamus  me- 
dendi rationem,  his  retentionum  diversarum  effectibus 
opportunam  , a claris  chirurgis  jam  satis  expositam  , 
ex  consulto  hic  non  tangimus.  Antequam  scilicet  haec 
mala  tantam  ad  molem  insurgant;  cognitio  causarum, 
e quibus  illa  scaturiant  (§.  DCCXC.)  , medico  pru- 
denti, ad  ea  , quae  de  retentionum  cura  generali  mo- 
nuimus (§.  DCC.  ) , attento,  non  raro,  quo  effectus 
tam  sinistros  feliciter  praescindat,  occasionem  largietur. 

Largam  sane  superficiem  tum  oris,  tum  narium 
cava  auxiliis  externis  offerunt:  ut  quorum  actione  illa 
non  minus,  quam  tubi  alimentaris  facies  interna,  re- 
spondet, eamque  vicinis  partibus  communicat.  Hinc 
summa  interdum  balneorum  particularium  , gargari- 
smatum  masticatoriorum,  in  oris  tunicam  mucosam, 
* — in  illam  vero  narium , non  errhinorum  modo,  sed 
anlimonialium , mercurialium,  volatilium,  in  dissipan- 
dis retentionibus  , non  modo  propriis  , sed  quoque 
vicinis  , virtus  esse  consuevit.  Sic  in  ipsa  cataracta 
incipiente,  aethiops  antimonialis , cum  saccharo  mi- 
stus, - — • mercurii  sublimati  portio  exigua,  in  aqua  de- 
stillata soluta,  — volatilia,  naribus  caute  admota,  ali- 
quando profuerunt ; ac  nova  partis  , in  qua  humor 
lentus  pigre  restagnat,  irritatio  , quam  electricitas  , 
galvanismus,  ac  nova  interdum  febris,  vel  et  inflam- 
matio, nobis  suggerunt,  resorptionem  illius  potenter 
aliquando  promovisse  conspecta  est. 


ORDO  lif.  GENUS  13. 


BETENT  IONES  MUCOSO  LYMPHATICAE  JUGULABES. 


DCCXCVI.  Transitio.  — Bronchocde.  — Simma, 

— Scropliula . 


A.ngustae  per  guttur  ad  pulmones  ventriculumque 
viae  ducunt:  quarum  conspicua  _,  undecumque  proce- 
dat coarctatio  , utriusque  visceris  fuuctionibus , ad 
vitam  et  ad  reproductionem  necessariis  , obstat.  Im- 
pedimenta, quae,  ex  humoris  mucoso-lymphatici,  vel 
albuminosi,  in  confiniis  harum  partium  retentione 3 
perniciem  his  ipsis  minantur,  exceptis  tamen  illis, 
quae  de  pseudo membranis  , sub  cynanche  laryngea 
sub  tracheitide j saepe  generatis  (§.  CLXXI1I.),  — quae 
de  oesophagi , ex  praegressa  inflammatione,  mutatio- 
nibus (§.  CLXXII.)  jam  diximus,  et  quae  de  hujus 
ultimi  tubi  angustationibus  infra  referemus,  hic  modo 
rimabimur. 

Quasi  interna  tracheae  tunica , bronchiorum  in  an- 
nui os  procidisset ; Graeci  primum,  dein  quoque  prin- 
ceps Romanorum  medicus,  » tumorem,  cutem  et 
asperam  arteriam  increscentem,  quo,  modo  caro  he- 
bes 3 modo  humor  aliquis  , melli  aquaeve  similis  in- 

eluditur,  interdum  etiam  minutis  ossibus  pili  immisti 
sunt  , et  ex  quibus  quidquid  est  , tunica  continetur  , 
bronchocele  vocaverunt.  Cum  in  teri  m rarissimis  tan- 
tum, nec  unquam  conspectis  nobis,  in  casibus,  tumor 
talis  ex  hernia  tracheali  proveniat:  lioc  equidem  no- 
men pro  tumoris  ad  asperam  arteriam  specie,  - — non 
vero  pro  cujusvis  ad  guttur  prominentiae  appellatione, 
conservabimus.  Recentiores  Germaniae  scriptores,  non 
thyreoideae  glandulae  , sed  telae  cellulosae  , quae  isti 
vicina  jacet,  tumorem,  bronchocele  vocari  jusserunt; 
rejecta  interim,  ex  justis  rationibus,  hydrocelis  appel- 
latione , qua  tunicae  vaginalis  testiculi  hydrops  quon- 
dam insignitus  fuit  : non  est,  cur  reprobatum  vix  ad 
testes  nomen  , nova  ad  guttur  civitate  donemus. 

Nec  minus  aequivocum  .strumae  , a Latinis  modo 
3*  serophulis  et  exstantiae  cuidam  m tergo , quae  gib- 
bus in  pectore  vocatur  «,  impositum  nomen  est.  » Stru- 
ma nempe,  ut  summus  illorum  medicus  definit,  tu- 
mor est  , in  quo  subter  concreta  quaedam  ex  pure  et 
sanguine,  quasi  glandulae,  oriuntur:  quae  vel  prae- 
cipue fatigare  medicos  solent;  quoniam  et  febres  mo- 
vent, nec  unquam  facile  maturescunt;  et  sive  ferro, 
sive  medicamentis  curantor,  plerumque  iterum  juxta 
cicatrices  ipsas  resurgunt;  multoque  post  medicamento 
saepius:  quibus  id  quoque  accedit,  quod  longo  spatio 
detinent.  Nascuntur  maxime  in  cervice  , sed  etiam  in 
alis  et  inguinibus,  et  in  lateribus.  In  mammis  quoque 
feminarum  se  reperisse,  Mages  auctor  est.  r>  Monente 
vero  antiquo  de  re  veterinaria  scriptore  »,  plerumque 
strumae  et  parotides,  aut  scruphnlae , jumentorum 
guttur  infestant.  » Sues  anginae  maxime  et  strumae 
obnoxios  » naturalis  historiae  parens  declaravit.  Quod 
si  igitur  glandulae  thyreoideae  protuberantiam,  a scro- 
phulis  sic  dictis  toto  coelo  diversam,  cum  recentio- 
ribus,  strumam  non  minus  appellare  vellemus;  ad 
ambiguitatem  nominis,  quam  veteres  minus  evitarunt, 
novam  occasionem  nos  ipsi  porrigeremus. 

Cum  vero  aliud  genus  tumorum  in  glandulis  con- 
globatis, praesertim  ad  collum,  quod  Graeci  ^otpadcg, 
a %0'iPO;  ( porcus)  vocarunt,  scropliulas  Latini , a 
scropha , porco  femina,  appellaverint;  inurbanum  sal- 
tem ac  indecorum  non  minus  , quam  potissime  pro 

locali  humani  gutturis  adfectione  incongruum , morbi, 
qui  noster  esse  potest,  a ,9?/e  desumptum,  nomen  di- 
cendum, et  sane  cum  ilio  thy reo phymatis  commutan- 
dum est. 

§.  DCCXCVU.  Thy  reo  phymatis  definitio. 

Est  vero  thyreophyma  tumor  topicus  , inter  cutem 
et  asperam  arteriam  hujusque  confinia  , in  glandula 
thyreoidea  potissime  , rarius  vel  tardius  in  ejusdem 
contextu  celluloso  externo  , intercutaneo  , vel  utrin- 
que  , increscens:  utplurimum  a materia  aquosa,  mu- 
, coso-lymphatica  . vel  albuminosa  , hunc  ad  locum,  in 
pluribus  quasi  folliculis  aut  cystidibus  retenta,  nunc 
subliquida,  nunc  vero  coacta  , lardacea,  fibrosa,  in- 
durata; rarius  ab  aere,  aliquando  a varicibus,  oriun- 
dus , plerumque  cuti  concolor , indolens ; sub  initio 
spongiosus,  elasticus  , successu  temporis  saepe  inae- 
qualis , quasi  cartilagineus  , aut  osseus,  aut  fere  la- 
pidescens , ac  basi  nunc  lata,  nunc  satis  angusta, 
a gutture  haerens  , vel  plus  minus  monstrose  pro- 
pendens. 

5.  DCCXCVI1I.  Divisio. 

Tuber  igitur  gutturosum , vel  thyreophyma,  morbus, 
quem  nunc  bronchocele , nunc  vero  strumam  vocarunt, 
a nobis  nominabitur;  atque  sic,  excluso  illo,  quod 
fugax , vel  menstruum  , aut  spurium  dicimus,  pro 
varia  tumoris  sede  ac  origine,  tracheophyma  cellulo- 
sum, glandulosum , emphysemati  cum  , ac  aerocele  , ut 
morbi  hujus  topici  species  agnoscimus. 

Quamvis  autem  thyreophyma  pro  morbo  locali  de- 
claraverimus ; est  tamen,  ubi  fatuitati  alpestri , seu 
cretinismo,  ut  vocant,  junctum,  universalis  morbi  prae- 
cipuum illud  symptoma  constituat;  nec  certe  struma- 
rum, ut  scrophulas  vocabimus  , cum  thyreophymate 
complicatarum , aut  hujus  adeo  ab  illis  producti,  exem- 
pla desunt.  Etiamsi  quoque  thyreophyma,  chronicum 
dici  morbum  , revera  conveniat;  acuti  tamen  hujus 
indolis  tumoris  specimen  habemus;  habent  et  alii,  nou 
tamen  multi.  Nullum  morbum  thyreophymate  magis 
endemicum  conspeximus  ; nullibi  tamen  hoc  idem  spo- 
radice  non  occurrit.  Etsi  vero  prolium  tenerarum,  ex 

utero  materno  gutturosarum,  exempla,  testimoniis  vi- 
rorum, inedias  inter  alpes  medicinam  exercentium, 
innixa,  prudenter  et  absque  injuria  negari  non  queant; 
rarum  tamen  ante  septimum  , vel  undecimum  aetatis 
annum,  tracheophyma  est.  Haeredilariuni  hoc  dicere, 
quamvis  plures  in  una  eademque  familia  gutturosos 
viderimus,  et  quamvis  matrem,  duabus  cum  filiabus 
al)  eodem  malo  non  modo  , sed  a cretinismo  simul 
adfectas  , prope  Viennam  in  Ausiria , conspexerimus- 
non  tamen  , cum  claris  licet  viris  , audemus.  Praete- 
rea , vel  omnem  glandulam,  vel  modo  lobum  ejusdem 
medium  , aut  lateralem,  atque  tunc  vel  dextrum,  vel 
sinistrum  , thyreophyraa  occupat. 

§.  DCCXCIX.  Symptomata. 

Gutturis  humani  tubera  lente  plerumque,  aliquando 
tamen  citius,  progerminant.  Primo  in  casu,  per  duos 
tresve  annos  remisse  circa  laryngem  tumor  , magis 
latus,  quam  altus,  insensilis,  cuti  concolor,  vix  di- 
stincte circumscriptus  , spongiosus  ac  mollis  , a pres- 
sione foveam  non  retinens,  observatur.  Hanc  aetatem 
adepto,  duos  tresve  per  annos  sequentes,  etsi  nunc 
sibi  homo  magis  caveat , promptius  illius  augmentum, 
in  altum  magis  , quam  in  latum  esse  , majorque  illi 
tensio,  elasticitas,  accedere  consuevit.  Profundius  paulo 
tumori  adactus  digitus,  unum  alterumve  quasi  nucleum, 
quidquam  magis  pressioni  , quam  partes  vicinae  , re- 
sistentem, subrotundum  , ac  sub  cute,  adhuc  aequali, 
magis  inaequalem  , vel  , si  plures  eorum  sibi  adjace- 
ant, tuberosum  percipit.  Atque  hucusque  haec  tubera 
gutturalia  anterioris  quidem  juguli  speciem  deformant, 
virginisque  , propriae  pulchritudinis  sollicitae,  animum 
dejiciunt;  nec  tamen  aut  vocis  amoenitatem  , blandi- 
liem  auferunt ; nec  quidquam  incommodi  producunt. 
Jam  quoque  venae  subcutaneae,  antehac  minores  ac 
absconditae,  ampliatae  magis  diametro,  tumorem  hinc 
illinc  superscandere,  coeruleoque  colore  notatae,  va- 
ricosae , eminere  incipiunt.  Hic  vero  tumor  nunc  vel 
anteriore  sui  parte  versus  sternum  , laxe  magis  pen- 
det , ac  pedunculo  , aut  magis  contracto,  aut  latiore, 
formam  pyri  inversi  ac  mobilis  assumit;  vel,  resi- 
stente nimis  apice3  basi  sua,  sicut  in  columba  satura. 

rnagis  divergit  et  , ad  latera  extensus  , jam  durior  ac 
sensim  vix  non  cartilagineus  , fere  osseus  in  aliis,  om- 
nis in  laryngem  , tracheam  et  in  partes  ejus  vicinas 
ponderat.  Hoc  ultimo  in  casu,  praecipue  si  tumor  com- 
pactior,  partes  sibi  subjectas,  arctiusque  concretas, 
retrorsum  , interdum  ad  ipsas  cervicis  vertebras,  ma- 
gis comprimat;  primo  quidem  vocem  et  loquelam  ille 
alterat,  eamque  asperam,  inamoenam,  specifice  so- 
noram, coaxantem  quasi,  reddit.  Tardius  vero,  in- 
primis  ubi  fistulam  aeream  fere  omnem  tumor  ambit, 
respiratio  fit  anhelosa,  difficilis,  sub  ascensu  motum- 
que corporis  celeriore  difficilior  ; venae  glandulaeque 
jugulares  vicinae,  compressae,  tumere  incipiunt;  ac 
sanguinis  a capite  per  illas  reditus,  cum  faciei  rubo* 
re  , livore,  intumescentia,  cum  vertiginosis  soporosis- 
que  adfectibus,  vel  et  sanguinis  frequente  ex  naribus 
profluvio,  plus  minus  intercipitur.  Interdum  ipse,  a 
sinistris  descendens,  urgetur,  distrahitur,  eoarctatur, 
ac  in  ciborum  demissione  impeditur,  oesophagus.  Com- 
pressi adeo  vix  non  in  totum  ac  tenuem  in  fistulam 
laryngis,  et  asphyxiae,  quidquod  mortis  tandem  apo- 
plecticae  , vel  suffocationis  exempla  non  desunt.  Ar- 
teriae asperae  , in  thyreophymate  , quasi  in  vagina  , 
haerentis,  et  utrumque  ad  latus  in  laminas  compres- 
sae, casus  refertur.  Cartilaginosos  tracheae  annulos, 
a majore  thyreophymate,  quasi  ruptos,  vel  infractos, 
magnus  Germaniae  anatomicus  aliquoties  conspexit. 
Est,  ubi  tumor  gutturosi  in  thoracem  et  ad  ipsum 
mediastinum  descendisse  sit  visus.  In  casu  altero,  ci- 
tiore scilicet  thyreophymatis  augmento,  cui  glandulae 
thy  reoideae  labes  , plerumque  tardior,  subjacere  haud 
solet,  sed  cui  violentia,  sub  nixu,  clamore,  sub  partu 
difficiliore,  sub  vomitu  effreni  , inducta  , et  extensio 
gutturis  abhinc  major,  pro  causa  esse  consuevit,  tu- 
mor interdum  quasi  emphy seniaticus  tangitur,  vel  com- 
pressus , quasi  disparet;  anima  vero  retenta  iterum- 
que  laxata,  denuo.  resurgit;  vel,  quod  rarissime  con- 
tingit, inflammatur  sortemque  abscessuum  subit.  Etsi 
vero  summus  Italiae , de  sedibus  et  causis  morborum 
scriptor  » thyreoideam  glandulam  viderit  multo  quam 
aequum  esset  , crassiorem  , subrotundam  totamque  in 
se  conglobatam  atque  adeo  scirrhosam,  inter  substan- 

tiam  coloris  ex  carneo  fusci  , alba  hic  illic  interje- 
cta »,  vix  ullo  tamen  in  casu  durioris  adeo  thyreo- 
phymatis  , nisi  thyreoidea  glandula  jam  antehac  in- 
duruerit aut  scirrhus  , aut  vero  carcinoma,  tumorem 
prehendit. 

§.  DCCG.  Thyreo  phyma  spurium, 

Jugulum  vel  omne,  vel  partem  ejus  lateralem  modo 
unam,  aliquando  in  crassioris  speciem  columnae  apud 
feminas  hystericas  , quin  thyreophyma  verum  idcirco 
subsit,  inflari  , jam  alibi  (§§.  DCCX.  DCCXII.)  dixi- 
mus. Maxima  etiam  juguli,  quoad  crassitiem , varios 
apud  homines  diversitas,  apud  feminas  magis  conspi- 
cua , est:  ut  his,  tenue  ac  longum  , aliis  vero  cras- 
sum, torosum,  breve  observetur } quin  igitur  uno  in 
loco  inaequaliter  promineat.  Junioribus  in  genere,  prae 
adultis,  ac  feminis  prae  viris,  glandula  thyreoidea 
crassescit  ; certis  vero  hominibus  ea  , sine  morbo  lu- 
xuriat et  physconiae  specie  laborat.  A majore  vaso- 
rum hac  in  particula  diametro  , a cruoris  congestione 
in  istis  , ac  a telae  cellulosae  laxitate  haec  pendere 
videntur;  multisque  virginibus,  mulieribus  , hoc  modo 
constitutis,  dum  fluxus  illis  menstruus  imminet,  quem- 
admodum et  utero  ferentibus  matribus,  haecce  glan- 
dula inflatur;  hoc  vero  demum  absoluto,  aut  ipsum 
post  partum  , detumescit:  thyreophyma  f<gax  , aut 
spurium , aut  etiam  sanguineum , vocamus. 

Quemadmodum  vero  aliis  in  partibus  corporis  fol- 
liculares sub  cute  tundores  , materia  mellis  consisten» 
tiam  habente  turgidi,  molles  , elastici , mobiliores,  in- 
dolentes  , haud  raro  observantur  : ita  quoque  ad  ju- 
guli loca  quaecumque,  in  extimis  sub  cute  stratis 
cellulosis,  niellicerides  , cum  vero  thyreophymate  ne- 
quaquam confundendi,  nascuntur. 

Nec  etiam  tumores  carotidum  aneurysmatici , pulsan- 
tes, quos  alibi  delineavimus,  ad  morbum  hic  descri- 
ptum revocandi  sunt. 

Nec  veri  glandulae  thyreoideae  scirrhi  , ufcpote  tu- 
mores lente  exorti,  minores,  longe  duriores,  inae- 
quales, quod  supra  jam  innuimus,  huc  pertinent. 
Scirrhos  ex  substantia  coloris  ex  bruneo  albescentis, 
atque  textus  cellulosi  angustioris  consistere,  — - eoquod 

haec  diversitas  modo  post  mortem  comparcat,  hic  non 
tangimus. 

§.  DCCCI.  Thyreophyma  cellulosum. 

Aliquando  glandula  thyreoidea  non  ipsa  turget,  sed 
media  inter  eam  et  cutem  anterioris  juguli  te!a  cel- 
lulosa , profundior,  ab  humore  lento,  mucoso-lym» 
phatieo  vel  albuminoso  , morbose  hic  loci  secreto  , 
infarcta  tumet.  Discisso  per  medium  tali  thvreophy- 
mate,  satis  adhuc  recente  , ex  cellulis  iilud , nunc 
pisiformibus  , nunc  minoribus,  humore  tenaci  illo,  ab 
alcohol  et  ab  igne  facile  cogendo  , repletis  constare 
observatur.  Quemadmodum  nempe  in  hydrope  a na- 
sa rea  partes  aliae  ab  aquis  , — ita  quoque  jugulum 
anterius,  in  uno  aut  altero,  vel  pluribus  aliquando 
contextus  cellulosi  subcutanei  spatiolis,  a pituita, 
vel  gelatinae  a specie  intumescit.  In  una  eademque 
thyreoidea  glandula,  folliculi,  diversis  inter  se  mate- 
riis praegnantes  , sub  forma  atheromatis,  steatomatis, 
abscessus,  hydatidum , haematomatis,  reperti  fuerunt. 
Prima  hujus  infarctus  initia,  ad  loca  plerumque  obte- 
cta, in  oculos  vix  cadunt;  dum  humor  crassus  inspis- 
satur  interea,  et  glutinis  densitatem  acquirit.  Cellulae 
unius  hinc  paries  , parieti  alterius  apponitur,  ac  pro- 
fundioris species  folliculi  , diversae  magnitudinis  , vel 
una  alterave  in  parte,  vel  in  medio  contextus  cellu- 
losi subnascitur;  ex  pluribus  lamellis  nati  folliculi  den- 
santur , ac  illis  inter  se  concretis,  successu  temporis 
duritiem  cartilagineam,  interdum  osseam,  acquirunt. 
Humor  ipse,  in  coagulum  pronus,  aut  bis  in  saccis, 
aut  simplicioribus  in  cellulis  , fluidi  tandem  indolem 
deponit  , ac  in  materiam  caseosam  , steatomatosarn  , 
calcaream  , aliquando  quasi  carneam  , aut  aspectu 
scirrhosam , alias  vero  osseam  substantiam  , conver- 
titur. Nec  eadem  in  quavis  ejusdem  tumoris  cellula 
materiae  stagnantis  est  indoles;  sed  hic  fere  aquosa, 
alibi  lymphatica, — in  una,  sanguinea,  vel  brunea,  ili 
altera,  consistentiae  melleae,  aut  pultaceae  ea  dete- 
gitur ; nec  , si  eruor  ex  istis  nunc  morbose  secerna- 
tur , aliquando  vero  diruptis  e vasis  copiosior  has  in 
caveas  effluat  , mirabimur. 

§.  DCCCII.  Thyreophyma  glandulosum. 

Quod  si  vero  quibusdam  in  thyreophymatibus  sedes 
morbi  in  solo  textu  celluloso  profundius  subcutaneo 
ligatur  ; non  igitur  rarum  , ut  aliqui  praetendunt,  sed 
longe  frequentius  est,  thyreoideam  glandulam  hoc  in 
morbo  similibus  a materiis,  in  ejus  telam  cellulosam 
effusis,  aut  ex  parte,  vel  omnem  turgere  ac  duritiem 
assumere.  Nec,  ut  primam  morbi  sedem  constituerit 
haec  glandula,  obstat,  quod  ea  voluminis  aliquando 
minoris  et  quasi  corrugata  comparuerit;  saepe  scilicet 
scirrhosae  adeo  glandulae  non  tument  magis,  quam 
in  se  ipsas  contractae  sunt  ; ac  ipsum  , quod  extra 
illas  in  telae  cellulosae  vicinae  cavis  abnormibus  hae- 
ret , ab  illis  ipsis  , stimulo  quocumque  vexatis  , mor- 
bose secretum  fuit,  liquidum.  Sic  frequenter  pulmo- 
nes , post  pneumonias  , ab  aquis  copiosis  , quas  illi 
ipsi , inflammati  , in  thoracis  cavum  evomuerant  , in 
parvum  volumen  compressos  conspeximus.  Quoties» 
cumque  vero  thyreoidea  glandula  primum  tuber  gut- 
turosum induxerit  ; sub  ipso  hujus  principio  magis 
durus  ac  inaequalis  saepe  hic  tumor  erit  , donec  ef- 
fusa tractu  temporis  in  vicinam  huic  glandulae  telam 
cellulosam  materia  lymphatica,  illam  ipsam  tactui 
subtrahat  , ac  succedaneam  digitis  mollitiem  tumoris 
offerat.  Caetera  sibi  , ut  de  thyreophymate  celluloso 
retulimus  (§.  DCCCI.),  succedunt. 

§.  DCCCIII.  Thyreophyma  emphysematicum. 

De  pneumatosi  traumatica  et  ambigua  agentes  ( 
DCCY1I.),  jam  diximus:  sui)  partus  labore,  ex  lae- 
sione internae  membranae  laryngis,  hinc  inde  tumo- 
res aereos  ad  laryngem  , tracheam  , vel  alibi  oriri. 
Ruptae  in  aspera  arteria  , per  tussim  , tunicae  inter- 
nae exemplum  habent  Acta  Bononiensis  Academiae . 
Ex  simili  laesione,  ut  Commentationes  medicae  Londi - 
nenses  et  facta  experimenta  medica  referunt,  in  dua- 
bus feminis  parturientibus  primo  quidem  jugulum  , 
dein  facies  , caput  et  corporis  pars  superior  ab  em- 
physemate correptae  fuerunt;  et  magnum  certe  femi- 
narum numerum  conspeximus  _,  quae  forma  gutturis 
elegante  ante  partum  praeditae,  post  istum j indubia 

incipientis  tliyreophymatis  signa  nobis  obtulerint.  Eos- 
dem et  tussis  et  nixus  cujusvis  sub  vomitu,  sub  ru- 
ctibus diu  retentis,  sub  clamore,  risu  violentis,  sub 
instrumentorum  musicorum  per  flatum  tractatione,  sub 
cantu,  inprimis  acutiore,  vibrante,  effectus  esse, 
non  minus  insinuavimus  (§§.  DCCX.  DCCXII.).  Bron- 
cliocelis , ut  vocant,  ventosae  , — herniae  colli  epiphy- 
se mati cae , ut  alter  nominat,  — strumae  aere  plenae > 
ut  tertius  appellat,  apud  Italiae  , Galliae,  ac  Germa- 
niae scriptores  conspicuos,  tria  exempla  adnotavimus. 
Fateamur  interim,  nos,  etsi , al  pes  Helvetiae  3 Sahau- 
diae , THallisiae,  Tyro  lis , Carni  olae  , Carinlhiae  3 Sti- 
riae que  peragrantes,  insignem  sane  thyreophymatum 
numerum  viderimus;  eorum  tamen  nullum,  quod  sub 
attactu,  emphysematis  instar,  crepitassetj  conspexisse; 
nec  exemplum  , sub  quo  , tumore  hoc  adaperto  ae- 
reque exploso  , hic  idem  concidisset,  ad  nostram  co- 
gnitionem venisse.  Canaliculos,  quos  quondam  ex  tra- 
chea in  thyreoideam  glandulam  transire  dixerunt,  re- 
centior  nequaquam  confirmavit  culter  anatomicus.  Nec 
certe,  quis  , aerem  aut  per  vulnus,  aut  alio  modo, 
in  telam  cellulosam  vivi  calentisque  hominis  susce- 
ptum , diutius  in  ista  , quin  hic  mox  decomponatur  , 
haesiturum  esse  exspectabit.  Ac  revera  , in  illis  ipsis 
thyreophymatum  exemplis  , quae,  supra  , ex  tunicae 
laryngis  internae  laesione  venisse  retulimus  , tumor 
aereus  partim  octo,  partim  vero  undecim  dierum  spa- 
tio, jam  omnis  disparuerat.  Concludimus  igitur  ex 
istis:  non  nisi  primis  fere  quindecim  diebus  tumorem 
gutturalem  hucusque  descriptum  posse  aeri  attribui  ; 
illum  vero  , qui  , hoc  jam  decomposito,  ulterius  con- 
tinuat , ex  communiore  longe  scaturigine,  ut  quam 
aeris  in  telam  cellulosam  ingressus  adaperuerit , de- 
fluere; nec  aliam,  quam  thyreophymatis  aut  cellulosi , 
aut  glandulosi  diagnosin  agnoscere. 

§.  DCCCIV.  Thyreophyma  aerocele. 

Alia  vero  rerum  erit  conditio,  ubi  ex  tunicae  tra- 
cheae superioris,  duos  inter  annulos  ejusdem,  prola- 
psus, vel  hernia  , tumor,  bronchocelis , vel  tracheo - 
aerocelis  nomine  dignior,  supra  guttur  elevabitur.  Len- 
tiores nempe  natales  hanc  tracheo  phy  matis  herniosi 

speciem  liabere  oportet  ; ac  renovato  semper  in  eo- 
i dem  ab  aere  atmosphaerico,  tumor  constans  , indo- 
lens,  levis  , elasticas  , facile  per  compressionem  dis- 
! si  pandus  , mox  ab  ista  vero  rediturus  , ex  retardata 
inspiratione,  illico  volumine  augendus,  observabitur, 
i Ad  rariores  casus  hoc  ultimum  tuber  gutturaie  per- 
] tinet  ; a duobus  tamen  Galliae  chirurgis,  et  ab  Anglo 
i systematis  chirurgici  scriptore,  expositum.  Puella  sexde- 
i cim  annorum,  ut  legimus  , jam  per  totius  anni  spa- 
I tiutn  gestaverat  tumorem  molliusculum  , pomum  me- 
; dioere  mole  sua  adaequantem,  doloris  expertem  > 

5 ejusdem  cum  cute  coloris  , ac  ubi  respiratio  inhibe- 
i retur  , longe  lateque  se  extendentem. 

§.  D€CCV.  Thyreophyma  aneurysmaticum — 

varicosum  ? 

Sub  simplici  viscerum  pailiumque  mollium  augmen- 
1 to  abnormi  , vasa  rubra  majorem  sensim,  et  partis 
auctae  volumini  correspondentem  diametrum  assu- 
is munt  ; nec  talia  thyreoideam  quoque  ad  glandulam  , 
quae  ex  quatuor  arteriis  , illis  ipsis  adeo  cerebri  ma- 
joribus , unicum  quasi  rete  vasorum  , reti  animalium 
ruminantium  mirabili  non  absimile,  sistit,  contingere 
mirabimur  ; neque  adeo  vel  aneurysmati , aut  varico- 
sitatibus , ita,  ut  nomen  abinde  specificum  obtineat  s 
culpam  dabimus  thyreophymatis  , quam  hoc  ipsum 
dilatationis  vasorum  accusabimus.  Magnus  certe  laryn- 
gis, utroque  in  sexu,  cum  genitalibus  consensus  est; 
et  sicut  instantis  menstrui  effectu,  non  solum  ubera, 
sed  multis  in  feminis  et  guttura  turgere  ac  sororiari 
videmus  ; ita  quoque  hoe  ipso  fluxu,  vel  etiam  fluore 
albo  , jam  diu  vigente  _,  suppressis  , thyreoidea  glan- 
dula in  multis  magis  attollitur;  aut  si  forsitan  ea  ul- 
cere laborat  , sanguinem  periodice  interdum  plorasse 
visa  est.  Ipso  graviditatis  tempore  , guttur  feminae 
bine  inde  inflatur;  post  partum  vero  concidit.  In  viro, 
cui  , praeter  tunicae  vaginalis  testiculi  hydropem  , ut 
legimus^  haec  simul  glandula  tumuerat:  qua  ratione 
haec  ipsa  interdum  subsidehat,  ea  quoque  tumor  te- 
sticuli increvit  et  vicissim  ; atque  hydrope  illo  adau- 
cto, thyreophyma  disparuit.  In  viro  Brisgovio-Fribur- 
gensi;  ut  anno  181 1 ex  clari  viri,  chirurgiae  hac  ia  aca- 

demia  professoris  amica  relatione  habuimus,  thyreo- 
phyma  praegrande  , ac  simul  tumor  circa  testiculum 
aquosus  coexistebant ; atque  dum  illud  volumine  au* 
gebalur  , hic  ipse  subsidere,  - — hoc  autem  crescente, 
illud  imminui  constanter  cernebatur.  Similis  fere  in- 
dolis phaenomenon  inferius  referemus:  et  qui  multos 
eunuchos  vidimus,  etsi  cantui  acuto  crispatoque  per- 
petuo addictos  , ^nullum  tamen  inter  eos,  qui,  tot 
aliorum  apud  Insubros  exemplo,  gutturosus  fuisset, 
conspeximus.  Posse  interim  sanguinis  , vel  alia  per 
loca  , ad  leges  naturae,  habitudinis  , excerni  cohibiti, 
vel  ob  nixus  diuturnos  , frequentes,  ad  caput  et  ju- 
gulum retenti,  actionem  in  vasa  thyreoideae  tam  co- 
piosa et  tam  laxe  vestita,  haec  ipsa  dilatare  primum, 
ac  tandem,  continuato  afikixu  et  stimulo,  vel  et  ten- 
tatae  strangulationis  actione  , ad  secretionem  morbo- 
sam in  telae  cellulosae  hujus  glandulae  spatiola  inci- 
tare: vix  dubium  nobis  superest.  Huic  vasorum  exten- 
sioni atque  diruptioni  , sanguinis  , plerumque  venosi 
et  subnigri,  interdum  ad  copiam  satis  conspicuam  et, 
ut  viri  clari  observatio  docuit  , ad  quinque  adeo  li- 
bras adauctam  , adscribinnis.  Quo  casu  igitur  sanguis 
copiosus  in  vasis  laryngeis  colligitur  , atque  per  thy- 
reoideae arteriae  , a luxuriante  glandula  undique  di- 
stractae, impeditae,  ramos  aegre  propellitur;  haec 
vasa,  inprimis  superiora,  ut  minus  profunde  posita, 
urgente  valde,  per  causas  quaseunque,  rariores  ta- 
men, humorum  haec  in  loca  impetu , diametro  aucta, 
morbose  quidem  vibrant;  secretiones  , incrementum 
atque  calorem  ad  glandulam  augent;  sed  non  idcirco 
distinctam  a thyreophymate  glanduloso,  hujus  morbi 
speciem  constituunt. 

§.  DCCCVI.  Thyreophyma  complicatum. 

Sunt  certe  thyreophymata  , quae  non  tam  vitii  lo- 
calis , quam  morbi  totius  systematis  , effectus  sunt  : 
glandularum  , ut  vocant,  scrophulosarum  , jugido  tam 
saepe  infixarum  , ac  ipsius  glandulae  thyreoideae  in 
creiinismo  tumentis  exempiis.  Haud  raro  etiam  glan* 
dulae  lymphaticae  colli  tum  ad  cervicem,  sub  futu- 
ris, aut  jam  praesentibus  achoribus  ac  tinea  capitis, 
- — tum  gutturosa  circum  tubera  , ex  horum  in  vasa 

lymphatica  vicina  actione,,  symptomatice  tument.  Sunt 
etiam  scirrhi  veri , qui  glandulas  lymphaticas,  ipsi 
thyreoideae  glandulae  interpositas,  corripiant,  ab  istius, 
aut  a vicinae  telae  cellulosae  tumore  locali  diversi. 
Istiusmodi  vero  complicatio  ex  praesentis  alterius  morbi 
generalis  , aut  etiam  topici,  cognitione,,  excepto  scirrho, 
quo  thyreoidea  glandula  interdum  non  proprio,  gra- 
vida est,  plerumque  non  difficulter  eruitur. 

§.  DCCCVII.  Thyreophyma  acutum . 

Rarum  quidem  , sed  certe  non  inauditum  est , ut 
aliqui  praetendunt,  thyreophyma  inflammari suppu- 
rari , ac  more  acutarum  adfectionum  absolvi.  Cellu- 
losum inprimis  tuber  gutlurale  citius,  quam  glandulo- 
sum , nasci  solet;  ac  praecipue  si  causae  magis  vio- 
lentae illud  induxerint  promptior  et  quasi  acutus 
aliquando  ejusdem  incessus  erit.  Ipsa  interim  thyreoi- 
dea suppurationem  non  modo  contraxisse,  sed  pus 
quoque  suum  in  asperam  arteriam  transfudisse  , tura 
ab  egregio  Angliae  pathologo,  tum  a dexterrimo  Me- 
diolanensium chirurgo  , visa  est.  Referente  eximio  et 
nobis  amico  de  morbis  vasorum  lymphaticorum  scri- 
ptore, rixantes  inter  duas  mulieres,  quarum  una tby- 
reophymate  praemagno  laboraverat,  altera  mox  , ar- 
repto cum  verru,  odiosae  sibi  sociae  tuber  gutturosum 
transfodit.  Magna  exhinc  inflammatio  ac  tandem  sup- 
puratio abundans  secuta  est:  hujus  ope  thyreophyma 
perfecte  sanatum  fuit.  Mulierem  quadragenariam,  cy- 
nanche tonsillari  laborantem  , anno  1793  ad  clinicum 
Ticinense  Institutum  suscepimus:  cui  mulieri,  dyspnoea 
antehac  adfectae,  ante  tempus  aliquod,  glandula  thy- 
reoidea, ut  cicatrix  ampla  cum  reliquo  adhuc  tumore, 
hanc  ipsam  ad  glandulam  docebat , ex  parte  suppu- 
rata fuit.  Nos  ipsi  ^ sextum  inter  septimumque  aetatis 
nostrae  annum  thyreophymate  acuto  laboravimus.  Bre- 
vi scilicet  tempore  , in  quantum  recordamur,  tumor 
hic  ad  guttur  quamplurimum  augeri  , tandem  vero  , 
absque  causa  cognita,  inflammari  ac  suppurari  ince- 
perat. Ob  medici  experti  in  patria  penuriam  , ad  vi- 
cinae exiguae  urbis  ( Pirmasenz ) chirurgum  castrensem, 
virum  certe  imperitum,  a parentibus  nobis  transmis- 
sis , nervum , sub  reclinatione  capitis  violenta  , nobis 

acl  guttur  rupium  esse  , liic  agyrta  graviter  edixit, 
mortemque  hoc  a malo  ineluctabilem  adnuncians,  uul- 
lum  artis  subsidium  parentibus  proposuit.  Perterrita 
mater,  dum  tumorem  fluctuare,  prae  tensione  splen- 
dere , cutem  vero  ejusdem  jam  tenuem,  sublividam, 
a venis  varicosis  , coeruleis  et  amplis  undique  per- 
curri conspiceret:  non  minus  animosa,  quam  tenera, 
et  melius  esse  anceps  , quam  nullum  experiri  reme- 
dium , secum  reputans,  barbitonsorem  loci  vocari,  ac 
incognitae  naturae  abscessum , ubi  spatium  venis  tur- 
gidis intermedium  permitteret,  pertundi  jubet.  Mox  a 
peracta  incisione,  pus  copiosum,  tenax,  albuminoso 
humore  et  cruore  intermistum , tumorem  deserit;  col- 
iabitur  hic  quamplurimum , et  cataplasmate  ex  pane 
et  lacte  obtectus  , quod  in  se  restitit  , maturum  ma- 
gis , quotidie  compressus  , evomit.  Post  aliquot  heb- 
domadas , subsidente  in  totum  tumore,  paucus  adhuc 
humor  serosus  ac  tenuis,  exiguo  foramine  effluit,  et 
sine  interruptione  ad  annum  aetatis  decimum  sextum 
et  pubertatis  ad  epocham  usque  , plus  minus  effluere 
pergit.  Tunc  vero  absque  ulla  adbibita  cura  , ulcus 
exiguum  et  quasi  fistulosum  , extemplo  arescit,  per- 
fecte mox  clauditur  , atque  cicatricem  inaequalem , 
laryngis  parte  infima  et  sinistra,  omnino  quidem  sic- 
cam , sed,  ad  praesentem  jam  senectam,  saepius  pru- 
rientem , — thyreoidea  glandula  omni  in  totum  de- 
structa et  consumpta  , nobis  reliquit. 

Iu  hoc  igitur  acuto  et  inflammatorio  thyreophymate, 
singula  localis  phlogosis  symptomata  se  produnt:  ten- 
sio scilicet,  calor,  dolor,  interdum  rubor  conspicuus, 
arteriarum,  superiorum  inprimis  , laryngearum,  pul- 
satio jnoibosa  , venarum  varicosarum  major  repletio, 
livor,  citior  interdum  in  suppurationem  nisus,  respi- 
randi, degluliendi  difficultas  conspicua,  obnubilatio 
capitis  , rubor  turgorque  faciei  , febris  interdum  no- 
tabilis. Quamvis  vero  tantus  et  hac  inflammationis  in 
specie  , arteriarum  sit  aestus  , tanta  vibratio  ; vix  ta- 
men (eoquod  arteriarum  non  eadem  sit,  quam  vena- 
rum in  varices  dispositio,  aut  factae  sub  impetu  san- 
guinis dilatationis  toleratae  constantia)  ob  id,  aneu- 
rysmatica videtur  dicenda  esse  adfectio. 

§.  DCCCVIII.  Thyreo  phy  matis  causae. 

Donec  anatomici  circa  glandulae  thyreoideae  con- 
structionem intimam  inter  se  conveniant  , ac  donec 
physiologis  ejusdem  partis  in  oeconomia  animali  usus 
et  ultima  destinatio  innotescat;  causarum,  quibus 
morbi  hujus  glandulae,  non  solum  apud  hominem, 
sed  varia  quoque  apud  animalia  domestica,  reguntur; 
— et  remediorum,  quibus  hi  obediunt,  vel  recalcitrant, 
agendi  ratio,  densa  semper  involuta  manebit  caligine. 
Systema  omne  lymphaticum  sub  morbo,  quem  sero ~ 
phalas  dicunt,  languet  ac  aegre  se  trahit ; nec  tamen, 
vel  plerisque  in  casibus,  partem  ullam  malorum  thy- 
reoidea^sibi  assumit.  Turget  haec,  formam  corporis 
et.  decorem  defoedat , ac  adeo  subjectum  sibi  homi- 
nem apoplectice  prosternit,  aut  strangulat  ; silet  illud 
ac,  affinitatis  reciprocae  immemor  , suae  hanc  par- 
tem sorti  committit.  Inflantur  aliquando  simulque  ae~ 

; grotant  lymphaticae  ac  thyreoidea  glandulae:  sanatur 
: haec,  nec  ad  glandulas  sorores,  majori  adhuc  peri- 
: culo  expositas  , respicit.  Primam  fere  hominis  aetatem 
amant  strumae  ( scrophulae  ) , atque  si  unquam  illae 
motu  spontaneo, — accedente  pubertate  , eundem  di- 
mittunt ; gutturosa  vero  tubera  , infantiae  plerumque 
1 annos  fugiunt  ; puerili  vero  atque  juvenili  magis  de- 
lectantur jugulo. 

Thyreophymatis  , glandulosi  praeprimis,  vera  pa« 
tria,  etsi  exceptionem  aliquam  haec  res  pati  videatur, 
sunt  alpes;  non  tamen  pari  et  illius,  et  cretinismi,  ut 
vocant,  ratione:  ut  quorum  primum,  ad  majorem 
terrae  montuosae,  inprimis  lacubus  et  aquis  stagnan- 
tibus ditioris,  superficiem  numerosius  extenditur;  alter 
vero,  interdum  absque  glandulae  thyreoideae  tumore 
incedens,  non  ad  summa  montium  primigeniorum  ca- 
cumina, sed  medias  fere  ad,  alpes , et  ad  valles  inter 
easdem  magis  angustas , compressas , liumidiores  , so- 
lisque racliis  reflexis  magis  expositas  regnare  , atque 
otsic  magis  restringi  consuevit.  Vix  interim  almosphae- 
rae  calidae  ac  humidae  soli  actioni  , aut,  ut  recen- 
tior  his  de  rebus  scriptor  opinatus  est,  eleciricitatis 
almo  sphaericae  pauperiei , thyreopbymatum  genesin 
v.  iv  16 

posse  adscribi  , regiones  , his  atmosphaerae  conditio- 
nibus subjectae,  raris  tamen  gutturosis  , si  alpes  vi- 
cinae defuerint,  notatae,  docere  videntur.  Primos  gut- 
turosos in  Rossia , vir  de  historia  naturali  vastissimi 
hujus  imperii  summe  meritus  , in  fluminis  Okha  vi- 
ciniis, circa  ripas  amnis  Motnios  , cujus  aquae,  mar- 
gae ferrique  particulis  impraegnatae  sunt  , conspexit. 
Nec  thyreophyma  ad  immensam,  ac  modo  montibus 
secundi  ordinis  interruptam  hinc  inde  planitiem,  ab 
urbibus  Vilna , Riga  , Dorpat , V ama  , Petropoli , 
Nowgorocl , Twer,  MosJiwa , Tula,  Orel , Kiew , Schy - 
tomir  , ad  austriaca  usque  confinia  extensam  , nobis 
obviam  venit;  quamvis  circa  Ladoga  lacum,  solo  pro- 
fundiore atque  nemoroso  habitantes  Carelii  , hoc  vi- 
tio, cui  furnariae  bulbosae  decoctum  copiose  haurien- 
dum opponant , laborare  referantur. 

>?  Quis  vero  , ut  cum  poeta  loquamur  , tumidum 
guttur  in  alpibus  miratur  »?  — Endemicum  certe  hoc 
vitium  est  in  Pyrenaeis , A penninis , in  Delphinatu , in 
S ab  audi  a , Helvetia , Tyroli  , Cari  nt  hia , Styria , in 
ipsa  Tartaria  chinensi , septentrionali  in  America.  Ad 
certas  adeo  , nec  tamen  adhuc  cognitas  , ab  alpibus 
distantias,  primo  quidem  viros,  tandem  quoque  fe- 
minas, thyreophyma,  si  forsitan  paucas  ex  istis  exci- 
pias , quas  nixus  ad  parium,  vel  alius,  ad  illud  di- 
sponit , deserit. 

Qui  igitur  ad  tam  constantem  vitii  gutturosi  sedem 
in  alpibus  respexerunt;  ii,  praeeunte  Hippocrate , qui 
« ex  gelu  et  nivibus  potus  esse  insaluberrimos  , quia 
exsuctum  est  inde  quod  tenuissimum  est  » , edixerat  , 
usum  aquarum  glacialium  aut  nivalium  , suo  scilicet 
principio  carbonico  spoliatarum  , ut  potissimam  thy- 
reophymatis  originem  accusarunt.  R.esponderunt  alii: 
hoc  vitium  in  infula  Sumatra  , ubi  nullae  aquae  ni- 
vales potantur,  esse  frequentissimum;  Genevam  aquas 
glaciales  non  bibere,  multos  tamen  gutturosos  nume- 
rare; plurimos  quoque  hoc  vitio  in  planitie  Helvetiae 
laborare.  Per  omnem  etiam  Italiam , aestivo  tempore, 
tam  vinum  , quam  aquae  , glaciei  super  adfusae  po- 
tantur; neque  interim  ibi  terrarum,  si  alpium  confi- 
nia, lnsubriam  ipsamque  Calabriam  excipias,  guttur  a 
inflantur.  His  argumentis  accedit  recentioris  de  Arne - 

rica  ejnsque  populis  scriptoris  observatio:  a orientali - 
bus  nempe  septentrionalis  Americae , quae  peninsulam 
i Labrador  constituunt,  in  oris,  quamvis  pars  aquarum 
ivel  maxima  liquefactis  vix  nivibus  debeatur,  thyreo- 
I phyma  tamen  nequaquam  occurrere  ». 

x^tque  haec  quidem,  quominus  thyreophyrnatum 
\ culpam  aquis  glacialibus  omnem  imputemus,  retinere 
nos  possunt.  Veritatis  interim  studio  inducti,  et  cum 
adhuc  sub  judice  lis  est,  occasione  morbi,  in  orbis 
pariem  elevaliorem  tam  late  dominantis,  ac  in  ista  , 
•generis  humani  formam  atque  elegantiam  mirum  quan- 
itum  defoedantis  , nec  argumenta  in  antiquae  opinio- 
inis  favorem  militantia,  hic  injuste  reticebimus. 

Ac  primo  quidem,  nulla  certe  morbi  cujusvis,  etiam 
lalterius , causa  tam  constantes  effectus  edit,  quin  actio 
lillius,  mutata  rerum  caeterarum  positione,  aut  sub 
i vi  vendi  ratione  illi,  vel  in  totum  , vel  ex  parte  con- 
traria , vel  innocua  reddi,  vel  saltem  infringi  quam- 
iplurimum  , queat.  Potum  igitur  aquae  glacialis  opor- 

Itet  aliter  in  planitiei  incolas , vivendi  ratione  magis 
composita  utentes,  stimulisque  rerum  externarum  plu- 
ribus, adfectos  , — aliterque  in  illos  , qui  , medias 
inter  alpes  , vitam  longe  simpliciorem  ducunt,  et  vi- 
ctu minus  excitante  utuntur,  influere.  Sic  medios  inter 
morbos  populares,  qui  classem  miserorum  obruunt  et 
mactant  , cives  alii,  meliore  victu  ac  vitae  commodis 
majoribus  , etsi  non  semper  tam  innocuis  , instructi , 
illaesa  diu  sanitate  incedunt  , et  unius  saepe  morbi 
fcausa  , alterius  fit  antidotum. 

Secundo , aquas  sub  gelu  condensatas,  principio  suo, 
ut  vocant,  carbonico  privari,  — facile  tamen  istud 
principium,  dum  fluiditatem  illae  recuperant,  iisdem 
restitui,  hoc  quidem  novimus;  sed  ex  cognitis  paucis 
rerum  qualitatibus  , ad  illas,  quae  adhuc  nos  fugiunt, 
excludendas,  non  levi  nimis  animo  properandum  est; 
nec  tantae  aeris  , aquae  et  locorum  aut  noxae  aut 
f salubritas  ex  ehemicis  magis,  etsi  minime  spernendis, 
' principiis,  quam  longioris  experientiae  a rationibus* 
' jirepetendae  sunt.  Inter  duas  aquas,  judice  chemia  , 
prorsus  inter  se  aequales  , optimam  una,  — vapidam 
filtera,  eodem  ex  hordeo,  cerevisiam  coquit;  phaeno- 
^iiena  prorsus  aequalia  ars  nobis  culinaria  quotidie 

suppeditat,  et  fontes  minerales  offerunt:  quorum  vir- 
tus et  efficacia  , vel  iisdem  sub  chemicis  principiis  , 
tam  diversa,  vel  sub  paucis  adeo  ex  illis  , quae  co- 
gnoscimus, saepe  tam  potens,  per  chemicam  analysin 
minus  tute  , quam  sollicito  effectuum  in  plurimos  ae- 
gros scrutinio,  elicitur.  Nullas  in  insula  Sumatra  ni- 
vales aquas  potari,  plurimos  tamen  in  illa  gutturosos 
reperiri , id,  si  multum  est,  saltem  non  omnem  cau- 
sam in  potu  glaciali  quaerendam  esse,  doceret.  Sed 
quid  vetat  fontes  ejus  insulae  subterraneis,  profundis 
et  vastis  e terrae  pelvibus  , aliunde  ab  aquis,  aut  li- 
quefactis a nivibus  , aut  alia  ratione  mutatis,  continuo 
repletis  , scaturire,  aut  demum  undas  particulis  alie- 
nis, gutturi  infestis  , inquinatas  , sitientibus  offerre? 
Genevam  , cui  tomen  alpes  a non  tantis  distantiis,, 
aquas  nivales  transmittere  posse  ac  adeo  debere,  ne- 
gari haud  potest,  his  ipsis  non  uti,  non  quovis  du- 
hio  caret.  Peninsulae  Labraclor  incolas,  etsi  vix  aliis, 
quam  ex  nive  liquefacta,  aquis  utantur,  non  tamen  i 
esse  gutturosos;  hoc  equidem,  si  paucorum  Euro- 
paeorum, satis  instructorum,  illas  per  oras  peregri— 
nantium  , sat  fida  sit  relatio,  aquarum  sanitatem  ni- 
valium sibi  non  parum  vindicaret;  cui  interim  tami 
rara  exceptio  innixa  sit  principio,  id  quidem  hucusque 
nos  latet.  Qualitatibus  quidem  occultis , ad  rerum  phy- 
sicarum explicationem,  abuti,  vel  minime  contendi- 
mus; sed  neque  ex  paucis  scientiae  naturalis  fragmen- 
tis , singula  corporum  phaenomena  explicari,  vel  illa, 
quae  novimus,  ut  sola,  quae  universum  regant,  prin- 
cipia prudenter  declarari  posse,  tenemus.  Glaciem  vino  i 
aut  aquis  ad  mensas  ditiorum  infusam,  thyreophymail 
non  producere,  hoc  saltem,  vel  paucam  aquae  gla--; 
eialis  quantitatem  absque  damno  posse  hauriri  , vel 
effectus  istius  , per  alia  potulenta,  esculenta  simul  as- 
sumpta , posse  elidi  . commonstrat.  Qui  sylvaticorumij 
Americae  septentrionalis  hominum  vitam  , soli  ferarum 
per  vasta  deserta  venationi  indulgentem  , ac  victu  modo 
ex  illis,  aut  e piscibus  petito  utentem  considerat : is< 
certe  eandem  ab  illa,  quam  Europaearum  alpium  in- 
colae ducunt,  admodum  diversam , hinc  ejusdem  cau- 
sae morbificae  varium  variumque  in  populos  adeo  sibi 
oppositos,  effectum  esse,  facile  fatebitur.  Caeterum  imi 

parte  fluvii  Sibirici,  Lenae , superiore,  thyreophymata 
esse  communia,  — haec  ipsa  vero,  dum  amnis  Rui- 
jchei  flumina  potantur,  evanescere,  viri  quondam  clari,, 
jussu  supremo  iter  per  Rossiam  facientis , fida  nos 
docet  observatio.  In  alio  itinere  , sub  ducis  navalis 
Anglorum  famosissimi  auspiciis  circa  orbem  terrarum 
instituto,  dum,  in  Nova-Zelandia , nautae,  ob  aquae 
melioris  in  nave  penuriam  , maritimam  , in  glaciem 
conversam,  quamvis  dulcissimam,  pro  potu  adhibuis- 
sent aliquamdiu  : illis  omnibus  colli  glandulas  intu- 
muisse, — cum  vero  a glacie,  navem  undique  per 
plures  hebdomadas  cingente,  liberati.,  aquis,  a frigore 
non  ut  antehac  mutatis  uterentur,  tuberibus  ad  jugula 
sat  cito  exemptos  venisse,  a docto  hujus  itineris  socio 
Germano  percipimus. 

Ob  thyreophymatis  cum  sic  dictis  scrophulis  apud 
scriptores  confusionem  , num  de  his  , nuai  vero  de 
illis  loqui  contenderint,  certi  non  sumus*  sed  suspe- 
ctos omnino  aquarum  ex  puteis  pro  potu  haustarum  , 
in  gl  andulas  lymphaticas  effectus  non  paucae  eorum 
observationes  produnt.  Sic  Reims  , urbs  Galliae , pro- 
prio antehac  pro  morbo  glandulari  nosocomio  indi- 
gebat; cum  vero  haec  metropolis  aquis  putealibus  re- 
nunciasset  et  , earum  loco,  aquis  ex  ramo  fluminis 
Verte , ad  urbem  conducto  , haustis,  ad  sitim  fallen- 
dam uteretur:  endemici  pars  dimidia  morbi  hoc  unico 
subsidio  deleta  fuit.  Montium  Sudedoruni , in  Silesia , 
incolae,  vitio  glandularum  eodem  laboraverant;'  dere- 
licto vero  fonte  prope  Schmidberg , in  pago  Stenseifen 
posito,  hoc  vitium  imminutum  fuit.  Aquis  metaliifodi- 
narum  , hoc  malum  creavisse  visis,  tandem  alio  cum 
fonte  commutatis,  morbus  hic  alibi  disparuit.  Ad  Cau- 
casum, quam  miramur,  tam  raro  thyreophyma , quam 
puteos  , existere,  — quibus  vero  in  locis  incolae  his 
ultimis  utuntur  , in  his  et  morbum  illum  copiose  ad 
guttur  evolvi  , ex  scriptoris  Rossici  relatione,  non  ita 
pridem  edita,  docemur. 

Quod  si  interim  hos  aquae  putealis , vel  alterius j, 
effectus,  particulis,  quibus  ea  scatet , argillaceis,  mar- 
gaceis,  selenilicis  , calcareis,  aclscribant;  negari  ne- 
quit, communissimas  in  multis  regionibus  esse  has 
aquas,  atque  eas,  exemplo  Ccirolinensiuni  s Goettin - 

gensiuni , Baclensium  , saltem  absque  frequente  thyreo- 
phymatum  proventu,  ab  omnibus  potari. 

Cum  vero  sexui  muliebri,  prae  virili,  ubique  thyreo- 
phyma  communius  sit,  — ita  ut  Anglus  hoc  de  morbo, 
in  comitatu  Derby  endemico,  scriptor  (diversa  quidem, 
ac  in  terra  firma  et  praecipue  ad  alpes , ratione  ) 
nullos  in  illo  gutturosos  animadverterit  ; — cum  lo- 
cale prorsus  vitium  tuber  gutturosum  constituat  ; — 
cum  hoc  idem  non  adeo  in  matura,  vel  senili  aetate, 
quam  inter  septimum  ac  duodecimum  istius  annum 
oriri  soleat;  — - cum  in  locis  humidis,  nemorosis,  illud 
facilius  propullulet,  aliquando  vero  ab  ascensu  ad  loca 
elevata ^ sicciora,  dissipari  observetur ^ — cum  ea, 
quae  vel  tonum  tracheae  infringunt,  vel  internam  ejus 
tunicam  laedunt , ut  nixus,  sub  retento  simul  spiritu, 
fortior,  v.  c.  sub  partu  difficili,  aut  violenta  laryngis, 
tracheae,  sub  tussi  , cantu  acuto,  clamore,  risu,  vo- 
mitu, vibratio,  concussio , extensio,  ubique  locorum 
facile  hoc  vitium  producat;  -----  cum  remedia  tum  in- 
terna, tum  externa,  in  thyreophymate  proficua,  vi 
incitante  potius,  quam  alia,  juvare  videantur;  — de- 
bilitas haec  ad  organa  localis  , saepius  congenita,  vel 
et  parentum  influxu  acquisita  , ut  quae  adynamia  , 
pituitae  abundantioris  secretioni,  ac  secretae  stagna- 
tioni  , retentioni  ad  illas  vel  maxime  favet,  originem 
thyreophymatum , sporadicoruni  vel  maxime  , prae 
aliis  verisimilem  , constituit.  Cum  tamen  juguli , non 
satis  per  collaria  custoditi,  refrigerio,  ut  sexui  maxime 
femineo  solemne  est,  et  ut  ipsi  nunc  infantes  teneri, 
insano  certe  more,  incedere  coguntur  , thyreophy- 
matis  generatio  a viris  claris  tributa  fuerit  } fatemur 
candide  , quod  huic  causae  , licet  alia  ratione  non 
parum  noxiae  , thyreophymata  adscribere  ex  eo  reti- 
nemur: quod  vel  ipsius  Rossiae  et  aliarum  regionum 
septentrionalium  sub  coelo  gelido  , tam  infantes  teneri, 
quam  potissime  feminae,  cum  satis  infrequente  thy- 
reoideae glandulae  phymate,  collo  nudo  incedere  so- 
leant. 

Quod  si  vero  alpium  incolas,  plerumque  misera- 
biliores , sub  laborioso  ac  anhelante  illarum  ascensu, 
sub  rerum  necessariarum  ad  tantas  altitudines  quoti- 
diaua  gestatione  , puerili  adeo  aetati  imposita  , sub 

nixibus  corporis  hoc  sub  opere  , vel  maxime  in  la- 
ryngem tracheamque  directis,  in  censum  revocemus; 
haec  aliorum  et  nostra  opinio  de  potissima  thyreo- 
phymatum  occasione  , aliis  tamen  minime  exclusis , 
ultra  confirmari  videbitur.  Gestationem  ponderum  su- 
per capite  potius  , qnam  aliam  , ut  vir  clarus  ac  nobis 
quondam  amicus  docuit,  huc  facere  , ob  illud  diffi- 
culter admittimus:  quod  in  Rhenanis , raro  tamen  gut- 
turosis ; provinciis,  gerendorum  super  vertice  ponde- 
rum, generalis  apud  plebem  consuetudo  sit.  Sic  etiam., 
si  idem  egregius  scriptor  , ad  ipsam  hanc  consuetu- 
dinem certius  inculpandam  , scrophulas  quidem  ad  re- 
gias usque  familias,  non  vero  thy  reo  phy  mata , extendi 
asserat,  in  hoc  etiam  contrarios  nos  habet:  quod  di- 
tioribus ac  nobilibus  familiis  , quidquod  pluribus  stir- 
pis adeo  regiae  prolibus,  guttur  non  parum  intumuisse, 
observaverimus;  unde  strenuiores  adeo  labores,  inter 
alpes  susceptos  , pro  unica  thyreophymatis  endemici 
causa  eo  minus  accusabimus,  quod  potus  aquae  de- 
stillatae , loco  glacialis , hoc  m*lum  aut  avertisse,  aut 
saltem,  jam  praesens,  imminuisse,  aliquando  sit  visus. 

Aerem,  sub  nixu  quovis  fortiore,  posse  per  certa 
orificia  ex  trachea  in  thyreoideam  glandulam  pene- 
trare , insignis  jam  Helvetiae  physiologus  suspicatus 
est.  Canales  tandem  ex  illa  glandula  mucum  in  aspe- 
ram arteriam  ducentes,  per  felices  injectiones  demon- 
stratos fuisse  , ab  aliis  dictum  fuit.  Nec  tamen  anato- 
mici hodierni  vel  mafime  conspicui  , hos  ductus  ac 
thyreoideae  hoc  officium  confirmarunt;  nec,  si  con- 
firmassent,  aer  per  hos  canales  ingressus  , aliud  tu- 
moris genus,  quam  emphysema  gutturis  produceret. 
Atqui  vel  sola  jam  quaecunque  internae  tunicae  tra- 
cheae laesio  , hoc  ad  opus  morbosum  sufficeret 
(§.  DCCVII.).  Nullus  interim  aer  in  communi  thyreo- 
phymate  detegitur;  et  si  quis  hic  stagnaret , quod  su- 
pra jam  monuimus,  post  paucos  certe  dies  illum  de- 
componi  oporteret;  ac  omnis  illius  effectus  in  violenta 
hujus  partis  extensione  ; ac  inducta  per  istam  his  in 
locis  atonia  , consisteret. 

Cum  vero  nec  in  planitie , violentae  in  tracheam 
actionis  desit  occasio;  nec  tamen  illinc,  sub  ista,  thy- 
reophyraa,  nisi  sporadice  ac  paucos  inter  homines 

occurrat;  concludimus:  laboriosum  quidem  per  alpes 
ascensum  ponderumque  per  illas  gestationem,  mali 
gutturosi  genesi  non  parum  favere  ; endemici  vero  hu- 
jus mali  originem,  vel  in  aquis  glacialibus , putealibus, 
aut  a particulis  mineralibus  inquinatis,  simul  consi- 
stere; vel,  prout  pedum  tumor  in  elephantiasi,  aut 
prout  alii  morbi  endemici,  ab  incognita  coeli  ac  lo- 
corum indole  pendere.  Sic  adulti  adeo  homines,  qui 
Americae  septentrionalis  loca  petunt  , in  quibus  thy- 
reophyma  endemium  est , hoc  a malo  infestari  refe- 
runtur. Contra  vero,  apud  alios,  hoc  idem,  vel  a 
sola  loci  ac  atmospliaerae  mutatione  cum  aliis  dispa- 
ruisse est  visum;  ac  non  ita  pridem  virum  clarissi- 
mum admirati  sumus:  qui,  cum  varios  per  annos, 
prope  alpes,  inutilem  illius  mali  curam  subivisset, 
trium  spatio  mensium , cum  Lutetiam  Parisiorum  pe- 
tiisset, absque  omni  adeo  medicamine,  ibidem  hoc  a 
malo  perfecte  restitutus  fuit.  Feminas,  a menstruo- 
rum suspensione,  aut  a fluoris  albi  suppressione  thy- 
reophyma  (quod  ex  celebris  Parisiorum  medici  obser- 
vatione docemur)  passas  fuisse,  nos  ipsi  non  vidimus. 

§.  DCCC1X.  Prognosis . 

Innumeri  certe  homines  gutturosi  , sanitate  in  cae- 
leris , seram  usque  ad  aetatem,  illaesa  fruuntur  ac, 
praeter  vocem  ingratam  , et  majorem  sub  corporis 
exercitio  quidquam  strenuiore  anhelationem  , nihil  in- 
commodi accusant.  Sunt  adeo,  ut  vix  diximus,  quae 
modo  quasi  spontaneo  , vel  sub  sola  loci  , in  quo 
exorta  fuerunt  , mutatione  , resoluta  sint  thyreophy- 
mata  satis  adhuc  recentia.  Ipse  adeo  gravis  terror, 
aut  morbus  violentus  alius,  hoc  phyma  glandulosum 
dissipasse  , rara  satis  felicitate  , sunt  visi.  Esse  vero, 
quos  compressae  nimis  tanto  a pondere  gutturis  aut 
etiam  oesophagi  viae  nunc  suffocent  ac  strangulent, 
nunc  simul  inedia  exhauriant,  vel  quos  reditus  cruo- 
ris  ac  lymphae  a capite  impeditus,  in  vertigines,  so- 
pores et  apoplexias  lethales  praecipitet,  jam  satis  in- 
dicavimus. Promptius  haec  ultima  , si  utroque  a latere 
vasa  jugularia  compressioni  subjiciantur,  contingent. 
Superaccedentibus  thyreophymati , ex  causis  commu- 
nibus, cynanche,  inprimis,  laryngea,  tracheitide;  le» 

thalem  magis  indolem  haec  mala  , jam  per  se  tam 
ferocia,  assumunt.  Vel  simplex,  sed  vehementior,  par- 
tium istarum  catarrhus  , non  sine  discrimine  est.  Raro 
quidem  , sed  tamen  subinde,  thyreopbyma  inflammari, 
ac  iri  suppurationem  abire,  non  minus  monuimus 
(§.  DCCCIV.).  Augentur  abhinc  tracheae  , jugularium 
vasorum  compressio,  dyspnoea,  soporosa  capitis  af- 
fectio et  , nisi  purulentae  materiae  ad  exteriora  via 
paretur,  ob  metum  haemorrhagiae  perardua ; praeter 
dicta  , ipsius  laryngis  , tracheae  , ab  illa  erosio  , vel. 
in  istam  effusio  timenda  erit.  Licet  magna  in  multis 
thyreophymatum  durities  fuisset,  carcinoma  tamen 
huic  supervenisse,  non  vidimus;  prompte  interim  ie- 
thales  thyreoideae  simul  ac  trachealis  glandulae  scir- 
rhos nos  ipsi  , clinicarum  interpretationum  nostrarum 
P.  I.  observ.  XLIV,  descripsimus.  Periodice  hinc  in- 
de , aestate  inprimis,  augeri,  hiemali  vero  tempore 
imminui  thyreopbyma^  de  periodicis  etiam  sanguinis 
evacuationibus  vel  menstruis,  vel  haemon hoidalibns 
per  consensum  quodammodo  participans,  visum  est.  Tu- 
ber gutturosum  verum  atque  sporaclicum(§. DCCXCVU.), 
facilem  plerumque  in  junioribus,  sub  tradendis  tamen 
mox  eonditionibus , sanationem  admittit  : endemicum 3 
sicut  longe  difficilius  dissipandum  est,;  ita  quoque  fa- 
cillime revertitur.  Quod  si  vero  hoc  idem  mali  genus 
jam  plurimum  adoleverit,  aut  amplissimam  gutturis 
partem  occupaverit,  ut  cartilagineam  jam,  vel  osseam 
duritiem  contraxerit;  inutilis  sane  in  eo  dissipando 
poneretur  opera.  Curae  difficilioris  esse  thyreoideae 
glandulae  tumorem  quasi  solitarium  et  qui  centrum 
ejusdem  occupat  , illustris  Galliae  chirurgus  obser- 
vavit. 

§.  DCCCX.  Thyreophy matis  cura.  — 

Subsidia  chirurgica. 

Nisi  distincta  probe  spurii  (§.  DCCXCIX.)  , a vero 
thy  reopliymate  (§.  L>CCC.  DCCC1.),  indole,  ac  evitata 
sollicite,  qnamcumque  gutturis  protuberandam  eadem 
cum  methodo  tumultuose  pertractandi  , consuetudine, 
vel  optima  remedia,  laude,  quam  una  in  specie  me- 
rjnlur  in  altera  frustrari  oportet.  Ac  primo  quidem, 
sub  glandulae  thyreoideae  luxuriante  modo,  sed  mi- 

ni  me  morbosa  apud  juniores  intumescentia  , nullum 
certe  artis  auxilium  aut  requiritur  , aut  prudenter 
adhiberi  potest.  Secundo  vero , in  casu  rariore  tra- 
cheocelis , seu  tunicae  internae  asperae  arteriae  inter 
annulos  herniosi  prolapsus  , vel  forsitan  in  eo  , inse- 
cuti ex  ejusdem  membranae  laesione  emphysematis  , 
chirurgica  potius  , quam  alia  et  laudata  pro  gutturo- 
sis auxilia  communia,  indicata  sunt  : ad  primum  sci- 
licet, levis  ac  diuturna,  per  laminam  plumbeam,  aut 
linteolum  convolutum  , transversim  impositum  et  em- 
plastri ope  firmatum,  compressio;  in  altero  autem, 
etsi  tractu  temporis  hoc  malum  vel  sponte  disparuisse 
sit  visum, laudata  in  emphysemate  remedia(§.DCCXXX.). 
Si  forsitan  menstruorum  sub  intensiore  molimine,  aut 
eorumdem  obstructione , vasa  tbyreoidalia  periodice 
nimis  turgescere,  inflari,  ac  ad  futurum  thyreophyma 
occasionem  porrigere  videantur  : tum  debita  fluxus 
illius  cura  , tum  frequens  gutturis  cum  frigida  , vel 
cum  aqua  vegeto-minerali  lavatio,  sufficient. 

Ad  verum  thyreophyma,  cellulosum  modo  atque 
glandulosum  ad  anteriora  colli  descriptum  ($.  DCCC. 
DCCCI.),  revocamus.  Ac  primo  quidem,  hoc  in  malo 
praecavendo  , maxime  quo  loco  id  endemicum  , vel 
quibus  in  famiiiis  congenita  quasi  ad  hoc  dispositio 
est,  cura  potissima,  ab  illis  saltem,  qui,  meliore  sorte 
instructi  , eamdem  sibi  omnem  assumere  queant,  maj 
ture  satis  ponenda.  Qua  scilicet  aetate  hoc  vitium  fre- 
quentius succrescit,  usque  ad  majorem  maturitatem, 
a praedispositis  juvenculis  frictio  circa  jugulum  ante- 
rius frequens  adhibenda  , collare  ex  fasciola  serica  , 
tres  circiter  digitos  lata  , anteriore  loco  panno  laneo 
interius  duplicata,  et  vel  fumo  aromatico  quotidie  im- 
buta , vel  herbis  aromaticis,  siccis,  repleta,  super 
loco  thyreoideae  glandulae,  non  nimis  quidem  adstri- 
ctum  , ponendum  , ac  sic  omne  etiam  istius  refrige- 
rium avertendum  est.  Nec  minus  illis  a violenta  ca- 
pitis reclinatione,  a risu  effreni,  a cantu,  clamore 
altiore  , ab  instrumentorum  musicorum  cum  flatu  per- 
tractatione, et  quibusvis  aliis  nixibus  abstinendum  est. 
Atque  haec  apud  virgines  certe  , quam  apud  pueros, 
magis  mecessaria  sunt.  Maxime  juniores  gravidaeque 
mulieres,  dum  ad  partum  accesserint,  ne  acutiores 

sibi  clamores,  vel  capitis  retrojectionem  violentam 
permittant  , iterumque  monendae  , retinendae  sunt. 
In  provinciis,  quibus  aquae  modo  glaciales  , nivales 
— vel  in  aliis  , quibus  modo  putei , vel  aquae  par- 
ticulis mineralibus  impraegnatae  pro  potu  inserviunt ; 
eam  aqua  destillata  , vel  antehac  cocta  , sitis  eorum, 
quorum  res  domestica  haud  minus  angusta  est , fal- 
lenda. Aquarum  , aeris  et  locorum  cum  aliis  muta- 
tionem aliquando  et  hoc  topico  in  vitio,  opem , quam 
alia  non  ferebant  , tulisse  , jam  diximus.  De  auxilio- 
rum pro  phy  laeticorum  , ad  populorum  , inter  alpes 
habitantium,  thyreophyma  et  cretinismum  endemicum 
eradicandum  propositorum  , partim  quod  illa  vires  in- 
colarum , plerumque  nimis  egenorum  , longe  superent, 
partim  quod  nec  magistratuum  cura  publica  ferendis 
dispendiis  par  esse  videatur,  vix  non  desperamus. 

Quando  caeleris  in  vitiis  topicis  quae  artis  adju- 
mentum concedunt  , vix  aha  , quam  localia  remedia 
virtutem  aliquam  exserunt ; in  resolvendo  thyreophy- 
mate  , si  magnum  ex  atmosphaerae  mutatione  bene- 
ficium excipias  , ea  modo  parum  praestare  — interna 
vero,  mature  satis  adhibita rem  omnem  absolvere, 
lios  quidem  vidimus.  Magnus  interim  illorum  , nec 
pelle  hominis,  patibulo  suspensi  , nec  manu  regum 
temporis  acti  (primum  quidem  Angliae  , utpote  ab 
Eduardo  confessore  , usque  ad  Carolwn  primum  , — 
dein  Galliae  usque  cd  Henricum  quartum) , nec  ilia 
cadaveris  frigida  , nec  bufone  exceptis  , cumulus  est. 
Viri  quondam  celebris  assertionem  , « scrophulis  , sic 
dictis  , magis,  quam  strumis  scriptorum,  manus  regias 
fuisse  admotas  haud  satis  fundatum  esse,  tum 
Anglo  thyreophymatis  a nomine  (The  King  se  AI)  de- 
ducimus, tum  ex  eo  supponimus:  quod  hoc  localis 
genus  vitii  magis,  quam  generale  alterum,  nervorum, 
energico  imaginationis  ab.  impetu  excitatorum  , impe- 
rio subjacere  , ex  remediorum  superstitiosorum  in 
morbo  illo  locali  non  prorsus  neganda  efficacia,  nobis 
quidem  videtur.  Non  , ut  ista,  ex  vulgi  superstitione, 
sed  ex  efficaciae  , quam  aliis  in  malis  externis  saepe 
satis  manifestant , notione  desumpta  fuerunt  : acetum 
ammoniacale  , oleum  camphoratum  , digitalis  purpu- 
reae succus  expressus  , fel  taurinum  cum  oleo  et  sale. 

unguentum  mercuriale,  aqua  maris  , electricitas,  sac- 
chari  saturni  solutio  et  alia  , quae  , si  aliquid  hinc 
inde/  praestitisse,  ex  aliorum  potius  , quam  ex  no- 
stra, observatione  credendum  sit:  vix  centesimam  ef- 
fectuum , quos  interna  subsidia  manifeste  hic  exse- 
runt , partem  agnoscunt.  Atqui  illud  ipsum  , quod 
externorum  virtutem  , quidquod  clari  quidam  Galliae 
medici  in  contrarium  nuper  publicaverint  , tam  insi- 
gniter superat,  antiquum  ac  efficacissimum  simul  re- 
medium internum,  si,  qua  demum  ratione  in  thyreo- 
phymate  id  conferat,  a nobis  explicandum  sit,  theo- 
riae medicae  non  parum  confundit  arrogantiam.  De 
spongia  marina  calcinata  hic  sermonem  esse  ,°  nemo 
erit  , qui  dubitet.  Similem  fere  huic  virtutem  exserit 
et  lapidum  spongiarum,  et  pilae  marinae  carbo,  qui- 
bus aliqui  et  illum  ossis  sepiae,  testarumque  ovorum 
adsociant.  « Simplex  alkali  causticum  , carboni  vege- 
tabili remistum  , eosdem  , quidquod  superiores  effe- 
ctus praestare,  atque  sal  illud  alkalinum  ab  oleo  pingui 
magis  involutum,  mitius  reddi, — tensionem  fibrae  im- 
minuere,— cum  humoribus  corporis,  cum  muco  tenaci, 
ex  acido  peccante,  facilius  coire,  — torpiditatem,  ob- 
structionem systematis  lymphatici  glandulosi  abinde 
corrigi  , musculorum  interim  laxitatem  , atomam  , ab 
eodem  augeri  , « a quibusdam  nunc  praetenditur. 

Quis  vero  est  tam  lineeus,  ut  subtractam  oculis 
humanis  remediorum  hujus  indolis  agendi  rationem, 
nisi  lente  hypothetica  armatus  , valeat  assequi  ? Quis 
in  thyreophymate  humores  degeneratos  esse  — quis 
thyreoidea  in  glandula  mucum  acescere  sensit  ? Solius 
spongiae  marinae  carbo  , qui  caeteris  haud  indiget  , 
ad  grana  viginti  bis  terve  in  die  adhibitus  , omnem 
«aepe  a jugulo  tumorem  , scopae  adinstar  , averrit  ; 
quis  vero  pauculum  illud  salis  alkalini  , quotidie  , et 
cum  acidis  et  cum  esculentis  variae* indolis  (nec  enim  , 
sub  ejus  remedii  usu  . ulla  nobis  unquam  diaetae  so- 
litae mutandae  ratio  fuit  ) anlacida  sua  virtute  hic 
agere  , humores  tenaces  , quos  in  massa  liquidorum 
sibi  fingunt,  solvere,  ac  tali  quidem  , nec  alia,  actione 
gutturosos  sanare,  cum  ratione  aliqua  praetendet? 
Sunt  , qui  spongiarum  carbonem  ipsas  in  fauces  ac 
in  canales,  quos  thyreoideae  tradunt,  cum  iliis  com- 

[ munes  , mechanica  ratione  agere  praesumant;  sed  ut 
; jarri  monuimus,  nec  hi  canales  hucusque  demonstrati 
i luerunt ; nec  solus  remedii  pulvis , qui  ad  fauces  mo- 
' raretur,  sed  quoque  lixiviae  illius  cineris,  eosdem  ef- 
i fectus  exserunt;  neque  hinc  certe  morsulis  ex  isto 
confectis  , in  faucibus,  quod  magni  faciunt,  lente  de- 
liquescentibus , ad  curam  felicem  opus  est.  Quod  si 
stimulum  in  thyreoideam  glandulam  specificum  , quo 
\ secretio  morbosa  deleatur,  spongiarum  catboni  tri- 
buamus ; hypothesin  et  haec  opinio,  minus  tamen 
obsoletam  , aut  rationi  contrariam,  olebit.  Quasi  ali- 
| quid  morbosi  phlegmatis  a sanatione  thyreophymatis 
i in  massam  humorum  reassumpti  , per  colatoria  di- 
1 versa  ejiciendum  foret,  nec  diuretica,  nec  alvum  mo- 
1 ventia  nos  unquam,  absoluta  cura,  porreximus.  Quod 
i inierim  actio  remedii  evidenti  satis  stimulo  conjuncta 
i sit , docemur  ex  eo  : quod  delicatior  pectoris  consti- 
i tutio  , stomachique  major  sensibilitas  , eumdem  , nisi 
i moderate  administratum  , aegrius  perferat,  et  sangui- 
i nis  pauci  hinc  inde  sputum,  appetitus  depravatus, 
t sub  usu  illius  remedii  , ut  observatio  nos  quoque  do- 
cuit , aliquando  comparuerint.  Diuturnum  vero  , et 
I disperso  licet  gutturali  tubere,  per  aliquot  tamen  adhuc 
i hebdomadas  continuatum  usum , laudatum  sd:>i  reme- 
i dium  exigit.  Eodem  in  homine  thyreophyma  redi- 
visse, — eodem  tamen  cum  auxilio  repetito  dissipan- 
1 dum  , pluries  experti  sumus.  Formula  illius,  Argen~ 
: toratensi  quondam  medico  in  secretis  habita,  nobis, 
i prae  aliis  , in  usu  posita  , caeterisque  efficacior  visa  , 
i prout  illam  jam  multis  abhinc  annis  publici  juris  fe- 
i cimus  , est  sequens  : Recipe  spongiarum  marinarum 
in  fragmentis,  — lapidum  spongiarum,  ana  uncias 
| quatuor  , — pilae  marinae,  unciam.  Ingerantur  haec 
crucibulo  , et  fiat  sub  igne  cinis.  Hujus  cineris  uncia 
) coquatur  in  aquae  fontanae  libris  duabus  ad  re  ma- 
nentiam librae  unius.  Filtratis  adde  syrupi  de  cinria- 
: inorno  , unciam.  Capiat  aeger  ter  in  die  unciam  di- 
j mi  diam. 

Vel  quacumque  ex  causa  thyreophyma  magis  tendi, 
; calere  , rubere  , splendere  , pulsare  , aut  , imminuto 
: jam  quidquam  acutiore  dolore,  de  suppuratione  in- 
terna testari  videatur;  vel  a cyslide  , folliculis,  facile 

inter  se  patulis,  obsessus  hic  tumor,  his  ipsis  in  lo-- 
cis  tandem  mollescere  , fluctuare  observetur  ; — vel 
tantam  jam  ad  molem  , duritiem  perveniat  , quae  ,, 
testibus  vertigine,  sopore,  rubore,  inflatione  faciei, 
haemorrhagia  narium  frequente  aut  nimis  copiosa,  re-- : 
spirationis  officio,  ciborum  descensui  atque  cruoris  at  i 
capite  reditui  obicem  ponant;  — his  omnibus  in  ca-4 
sibus  chirurgica  manus,  etsi  a natura  loci  non  parum u 
circumscripta  , requiritur.  Ac  primo  quidem  in  casu  , 
tumoris  antehac  frigidi  , incendio  , sub  victu  tenuiore 
et  cujusve  fuga  stimuli,  per  hirudines,  illi  ipsi,  quo>| 
loco  venae  jamjam  varicosae  eviteutur,  adplicitas,  oc--i 
currimus. 

Non  avertendam  facile,  nec  tamen  absque  felicis n' 
spe  eventus  lentandam,  inflammati  thyreophymatis  i i 
suppurationem  , cum  admoti*  eidem  cataplasmatibus  , , 
primum  quidem  blando  fotu  emollientibus,  ob  tardam  i 
vero  nimis  latentis  abscessus  maturationem,  cum  ad* 
mistis  eisdem  incitantibus  quidquam  remediis,  pro-*« 
movebimus.  Consueto  emplastrorum  , tum  ad  resol- 
venda , tum  ad  maturanda  thyreophymata  , usui,  ob 
taediosas  aliquando  cutis  impetigines  , ex  illis  oriun- 
das , modo  parum  favemus.  Nec  praematura  sectione 
folliculos,  multo  minus  vero  abscessus  , glandulosa 
haec  ad  phymata  natos,  adaperiri  , sed  , vel  donec 
cutis  hos  obtegens,  sponte  sua  rumpatur,  naturae 
committi  ; aut  ubi  iila,  tenacior,  nimis  diu  resisteret, 
donec  levi  et  cauta  tricuspidis  aut  lanceolae  actione  , 
loco  decliviore  illa  dividi  queat,  exspectari  suademus. 
Ubi  tenax  nimis  liquidum  hoc  per  vulnusculum  diffi- 
culter efflueret,  vel  ubi  ulceris  superficies  interna  im- 
purior , sanationi  pertinaciter  resisteret ; injectio  , ibi 
diluens  , hic  vero  leviter  irritans  atque  detergens  , in 
usum  trahenda  est.  Prona  in  fistulas  hujus  indolis  ul- 
cera sunt;  et,  ne  illae  diu  superstent  , aut  defoedaus 
jugulum  cicatrix  remaneat  , curandum  est. 

Quo  vero  in  casu  thyreophyma  glandulosum  , cel- 
lulosum , vel  celerius  (quod  rarius  contingit),  vel  tar- 
dius , quin  artis  subsidia  impedire  id  potuissent,  ad 
molem  atque  duritiem  , functionibus  vitalibus  facile 
funestam  , augeretur:  ut  has  demum  salvarent,  chi- 
rurgi eximii,  quo  nec  quidquam  intentatum  relinque- 

rent,  ad  escliarotica , fonticulos , ad  setaceum , ad  zz/ye- 
ricirum  thyreoidearum  aneurysmatice  expansarum  /z- 
gaturam  , et  ad  ipsam  tumoris  exstirpationem  confu* 
gerunt. 

Hunc  equidem  artis  salutaris  ramum  diffusius  hic 
prosequi,  nostri  non  est  officii;  juvat  interim  monere: 
cjuod  , si  quaedam  ex  his  tentamina  votis  responde- 
rint; pauca  tamen  hucusque  nimis , atque  non  nisi 
aliquam,  ut  videtur  , thyreoideae  glandulae  particu- 
lam concernentia  , haec  sint  ; et  quod  plura  eorum 
i ita  , ut  nos  vestigia  terreant  , finem  utique  morbo,  — - 
: sed  vitae  simul  -terminum  posuerint. 

Escharotica  atque  fonticuli  revera,  ubi  tumor  adhuc 
1 mollis  et  ex  collecto  in  illo  humore  necdum  conden- 
t sato,  oriundus,  ob  dictas  ( §.  DCCCV11I.  ) rationes, 
: pericula  minetur  : minore  , his  ipsis  , sub  rerum  di- 
e scrimine  locum  habebunt  ; ac  imminuti  hoc  modo 
g glandulosi  thyreophymalis  exempla  non  desunt. 

Ipsa  adeo  setacea  , ubi  pars  conspicua  thyreoideae 
« glandulae,  respirationi  circuloque  sanguinis  gradu  ma- 
jore infestae  , mollescat  : manu  cauta  , ne  vasa  , dia- 
1 metro  sua  ad  duplum  jam  aucta  , vel  aspera  arteria, 
j tumori  arctius  adhaerens,  feriantur,  subtus  introdu- 
|j;  cta  , solatio  aegris  esse  queunt  ; nullum  vero  ex  hoc 
>:  conamine,  ubi  tumor  glandulae  siccus,  durus,  carti- 
g lagineus  ac  fere  lapidescens  tactu  reperiatur,  subsi- 
f dium  sperandum  est. 

Brevis  atque  commoda  sane,  ad  liberandum  a thy» 
reophymate  guttur,  medendi  ratio  videri  posset,  et 
s non  paucis  , eheu  ! chirurgis  visa  est  , tumoris  tam 
n infausti,  quam  odiosi,  exstirpatio.  Atqui  huic  artis  co- 
ii namini  occasionem  porrexerunt  jam  aevi  veteris,  tam 
Romani , quam  isto  quidquam  posterioris,  scriptores: 
qui  tamen  singuli,  si  unquam  ad  guttur  humanum 
scalpello  feliciter  sint  usi;  hoc,  modo  folliculosis  , aut 
cysticis  tumoribus  admovisse  videntur.  Tam  aequivo- 
eo  , quam  antiquo  strumae  nomine  inducti  , et  /tra- 
bes medici  gutturosos  aliquot  sectioni  submiserunt ; a 
fatali  vero  aegris  , sanguine  abhinc  illico  exhaustis  , 
experimento  deterriti , ab  hoc  ipso  in  posterum  absti- 
nendum esse,  prudenter  praeceperunt.  Nec  tamen  im- 
pedire haec  potuerunt  monita  , quiu  posterior  aetas , 

quamvis  luce  anatomica  longe  jam  clarior,  faustiorem 
in  excisione  thyreoideae  glandulae  sortem  sibi  pro- 
mitteret ; atque  aliqua,  praecipue  a Galliae  quondam 
chirurgis,  suscepta  hujus  exstirpationis , successu  co- 
ronatae , exempla  referuntur.  Est  interim  , cur  has 
relationes,  ob  chirurgorum  ejusdem  nationis  nostrique 
temporis  juste  celebriorum,  tentamina  longe  magis  in- 
fausta, miremur. 

Tandem,  quod  jam  Anglus  scriptor  proposuerat, 
ausu  omnino  heroico,  arterias  thyreoideas  superiores , 
utpote  minus  profunde  incedentes  , aneurysmaticas 
fortiterque  , cum  partis  calore  , tensione  , dolore  au- 
ctis , tumultuose  vibrantes,  ut  incrementi  morbosi  sca- 
turiginem luxurianti  nimis,  in  gutturoso  juvene,  glan- 
dulae subtraheret,  ad  leges  artis  eum  (ilis  circumdu- 
cere atque  ligare,  vir  clarus  ac  nobis  amicus  , Lan - 
clhuti , a.  1 8 1 4 j lentavit.  Nota  quidem  arteriarum  ex 
thyreoideis  superiorum  cum  ramis  inferiorum  retifor- 
mis ac  multiplex  anastomosis,  ne  illarum  per  nodum 
chi  rurgicum  occlusio,  cruoris  ex  istis  , sauciatam  ad 
glandulam  , impetum  et  copiam  aut  mox,  aut  quid- 
quam tardius,  auctam,  facile  praescinderet,  timeri 
utique  jussit.  Absterrere  quoque  medentis  animum 
potuit  reflexio,  saltem  theoretica:  quod  modo  dempto 
arteriarum  thyreoidearum  superiorum  in  glandulam 
eousque  sibi  submissam  , influxu  , — illibato  caete- 

rum,  inferiorum  atque  profundius  latentium  arteria- 
rum hujus  nominis  imperio  , non  nisi  portio  tumoris 
glandulosi  illorum  vasorum  dominio  subtracta  , ope 
cultri  satis  tute  posset  rescindi.  Has  interim  difficul- 
tates ac  alias,  si  modo,  ut  diximus,  de  partiali  glan- 
dulosi thyreophymatis  , quousque  hoc  a propriae  ar- 
teriae , superioris  nempe,  ramis  potissime  percurritur, 
quaestio  est,  restrictio  haec  solvere  pro  voto  videtur. 
Ne  tamen  ad  ausus  majores,  quibus  vel  ipsas  thyreoi-* 
deae  glandulae  arterias  inferiores  filo  subjugare,  atque 
integrum  nunc  vastumque  tumorem,  lenta,  prout  res^E 
juberet  , manu  , sub  summo  aegri  cruciatu  largoque 
hiatu  exstirpare  contenderemus,  provocemur;  celeber- 
rimorum Galliae , nostrae  aetatis  chirurgorum  fatail 
sinistra  , cum  nobili  candore  publici  juris  nuper  red- 
dita, jubent. 

§.  DCCCXI.  Retentiones  cervicales  aliae.  — Colli  hu- 
mani dignitas.  — Tumores  subcutanei . — Tumores 
folliculosi.  • — Phymata  profundiora.  — Collum  ob- 
stipum. 

Quae  de  morbis  laryngis , asperae  arteriae  ac  thy- 
reoideae glandulae  , tum  variis  hujus  operis  in  locis 
(§§.  CLXXIII.  DCGXCV.  DGCCIX.)  satis  breviter,  — 
tum  primo  Interpretationum  clinicarum  volumine,  di- 
ctione minus  aphoristica  , jamjam  protulimus  : ea  re- 
tentionum seroso-lymphaticarum  , his  in  locis  oriri 
solitarum  , expositione  diffusa  nos  utique  absolvunt. 

Non  tamen  hic  leticebimus  , minorem  saepe  tum 
laryngi , inprimis  interno  , tum  collo , in  scholis  atten- 
tionem concedi  , quam  quidem  pons  illius  epiglotti- 
deus  , tam  angustus,  ac  aurae  vitalis  fretum,  tantis 
undique  scopulis  circumdatum,  et  juguli,  inprimis 
feminei,  sano  haud  minus,  ac  aegrotante  in  homine, 
formae  earumque  mutationes  diversae  sibi  exigerent. 
Qui  vasa  arteriosa,  venosa,  tam  insignis  diametri,  — 
qui  numerosiores,  quam  ullbi  locorum , musculos, — - 
qui  nervos  cerebrales  , cervicales  primi  ordinis  et,  ex 
qua  isti  nascuntur,  medullam  hujus  nominis,  — qui 
plexus  lymphaticos  et  glandulas  bene  multas  et  va- 
rias , — ac  demum  , qui  praeter  pharyngem  atque 
oesophagum  , animae  vocisque  nobilissima  organa  cum 
osse  hyoideo,  hac  unica  brevique  columna,  cui  tan- 
tae molis  caput  humanum  , varios  in  sensus  flexile, 
superimpositum  est,  considerat;  fateatur  is  , oportet: 
nullam  nostri  corporis  partem  , compositionis  multi- 
plicis ratione  tam  nobilem  , insidiis  externis,  internis, 
tantis,  quam  collum , fere  prorsus  a natura  incusto- 
ditum , patere.  Nec  minus  certe  columnae  , tot  vitae 
instrumentis  gravidae  , longitudinem,  crassitiem  atque 
hanc  ultimam  non  modo  utroque  in  sexu  , sed  uno 
eodemque  in  homine  , pro  aetatis  atque  pro  sui  cum 
partibus  corporis  amicis  consensus  ratione  , diversam 
miramur.  Atqui,  si  modo  quod,  ubi  caetera  morbose 
conspirant,  colla  longiora,  haemophthisin  , phthisin  , 

• — breviora  vero  et  crassiora,  congestiones  cruoris  ad 
caput,  cephalaeas,  morbos  soporosos,  apoplexiam,— 
vibrationes  violentas  carotidum  in  febribus  acutis,  de- 

liria  praesagire  noscamus,  excipias;  ob  neglectam  ni- 
mis diu  colli  phy sio gno miam 3 haud  multa  sane,  tanto 
e fonte  semeiotico_,  quae  therapiae  plantam  irrigando 
foecundarent , hucusque  derivavimus.  Nostri  interim 
non  est  officii  _,  praeter  ea , quae  pluribus  jam  hujus 
capituli  et  aliorum  in  locis  , hoc  de  argumento  insi- 
nuavimus , penetrare  profundius  ; sed  in  ea  modo  vi- 
tia 3 quae  ad  retentiones  mucoso-Iymphaticas  juguli 
pertineant,  inquirere  hic  pergimus. 

Ac  primo  quidem  cutis,  maxillae  inferioris  a mar- 
gine , ad  claviculas  et  sternum  descendens  , subjectis 
sibi  tam  altae  dignitatis  partibus  laxiore  modo  vin- 
culo adhaeret;  nuchae  vero,  seu  cervici,  vicinius 
conjungitur.  Hanc  ob  rationem  homines  laute  viven- 
tes , otiosos  tamen  ac  muita  pinguedine  turgentes  , 
mento  quasi  triplici  et  pectoris  ad  confinia  usque 
extenso . anhelantes  incedere  conspicimus.  Eandem  ob 
rationem  ac  ob  viarum  aerearum  propinquitatem  , 
toties  ad  collum  anterius  nascuntur  emphysemata 
(§.  JDGCVII.).  Yel  a solo  colli  erysipelate , haec  pars, 
vix  adeo  a sanguine  , in  vasis  ejus  collecto  , quam  a 
lympha  copiosa,  in  telam  cellulosam  subcutaneam  per 
secretionem  morbosam  deposita,  inflatur  et  turget; 
nec  prius,  ac  haec  exinde  resorpta  sit,  collabitur.  Vel 
ipsam  ad  nucham  etsi  cutis  huic  tam  arcte  adhae- 
reat , cum  pars  haec  corporis  , ob  morbos  capitis  vel 
proprios  , vel  modo  symptomaticos , cum  emplastris 
vesicatoriis  atque  sinapismis  frequentius  , quam  aliae 
partes,  ac  saepe  eundem  repetito  ad  locum,  impru- 
denter vexetur:  tumores  conspicui  ac  ipsi,  ut  pluries 
vidimus,  anthaces , maligui  haud  raro,  nisi  recte  tra- 
ctati vel  in  cervicis  osseae  cariem,  vel  ipsam  in  mor- 
tem transituri,  nascuntur. 

Frequentius  interim  ejusdem,  aut  albuminosae,  se- 
baceae materiae  _,  continuo  densioris , collectio  ad  cer- 
tas modo  cellulas,  sub  cute  juguli  hac,  vel  illa,  ple- 
rumque laterali  , ob  causas  quascunque  a phlogosi 
correptas  contingit:  ita  ut  humor  ille,  sensim  sen- 
simque  auctus  , ac  tandem  plus  aut  minus  coactus , 
segmentis  cellulosis,,  fibrosis  in  medio  diruptis  , con- 
sumptis, ex  pluribus  spatiolis  cellulosis,  ampliorem  in 
folliculum  confluat  aut  penetret;  donec  et  iste,  a con- 

tenta  materia,  volumine  ac  pondere  auctus,  vicinas 
sibi  telae  cellulosae  lamellas  exteriora  versus  urgeat 
sibique  revinciat  : quo  tandem  modo  , plerumque  sa- 
tis lento , in  saccum  conspicuae  molis,  densitatis,  basi 
plerumque  lata,  interdum  , pedunculi  in  modum,  te- 
nui, a collo  pendentem  , liaud  raro  vasa  hujus  ma- 
jora , venosa  , arteriosa,  sibi  vicina,  sub  insigni  rerum 
discrimine,  comprimentem,  atque  motu  ab  istis  mu- 
tuato, aneurysmatis  adinstar,  pulsantem  degenerat. 
Quae  vero  hoc  modo  ad  exteriora  juguli  contin- 
gunt; ea  quoque  profundius  in  isto  hinc  inde  nascun- 
tur, variae  scilicet  naturae  (glandulosae  aut  folliculo- 
sae plerumque),  nec  tamen  facile  in  carcinoma,  vel 
in  cancrum  transitura,  phymata.  Sic  nobilis  matrona  5o 
annorum  , scrophulis,  ut  vocant  , nunquam  subjecta, 
sed  a contractae  quondam  luis  syphiliticae  , quamvis 
ab  aegra  constanter  negatae  , suspicione  non  libera  , 
primo  sinistram,  posthinc  et  dextram  colli  ad  partem, 
tumores  glandulosos,  dolentes,  tandem  inflammatos 
atque  lente  suppuratos  obtulit.  His  jam  per  menses 
sanatis  , dysphagia  successit.  Contra  communem  istius 
decursum  , haec  matrona  cum  longe  minore  difficul- 
tate liquida,  quam  cibos  quidquam  solidos,  deglutire 
tunc  potuit.  Febris  interea  lenta,  pallor  faciei,  summa 
emaciatio  , cum  vespertinis  exacerbationibus  et  sudo- 
ribus nocturnis  , etsi  nulla  hucusque  tussis  se  prode- 
ret , hunc  morbum  comitabantur.  Neque  hic  malorum 
finis  fuit  ! laryngem  nempe  ipsum,  etsi  vox  aegrae,  a 
voce  feminae  dictae  aetatis  vel  minime  abluderet,  ac 
J icet  nulla  unquam  aut  laryngitidis,  aut  cynanchis 
faucium  symptomata  praecesserint  , osseum  magis  , 
quam  cartilagineum,  tactu  percepimus;  os  vero  hyoi- 
dis  multo  crassius  , compacti us  , atque  immobile  ma- 
gis, ac  id  unquam  observaverimus,  fuit.  Feminae, 
quae  , post  sublatam  feliciter  in  clinico  Instituto  Ti- 
cinensi peri  pneumoniam  , inexspectato  in  dysphagiam 
incidit,  exemplum  jam  alibi  a nobis  relatum,  quousque 
illud  huc  pertinet  , brevissime  hic  tangimus.  Exorto 
nempe  in  media  atque  profunda  colli  regione  sinistra 
dolore,  quin  tumor  conspicuus  ibidem  percipi  potuis- 
set; febris  nova,  et  perfecta  deglutiendi  impossibilitas 
secutae  sunt.  Post  paucos  dies,  mamma  sinistra  atque 

lateris  ejusdem  brachium  , insigniter  tumere  , tendi  , 
dolere  ac  rubere  coeperunt.  Ipsa  harum  partium  vasa 
lymphatica  inflammata,  copiose  in  conspectum  vene- 
runt. Morte  non  multos  post  dies  insecuta  , cadaver 
sollicite  dissectum  , abscessum  id  nobis  largum  , pro- 
funde retro  medium  oesophagum  , simul  inflammatum, 
haerentem,  et  vasa  subclavia  sinistra  ubique  compri- 
mentem , ut  dysphagiae  acutae,  refluxus  lymphae  per 
vasa  sua  e mamma  et  brachio  sinistro  impediti  , ac 
celeris  interitus  causam  nobis  obtulit.  Tam  longo  oeso- 
phagi sub  itinere,  tot  injuriis,  ab  assumptis  esculen- 
tis , potulentis  , vix  non  ebullientibus  , aut  aestuante 
corpore,  glacialibus  , acrioribus  , spirituosis  , ab  os- 
sibus , spinis  piscium  aculeatis  , variisque  peregrinis 
corporibus  , media  hujus  canalis  in  via  exposito  , hic 
ipse  canalis,  culpa  tam  aliena , quam  etiam  propria , 
non  paucis  functionis  sibi  impositae  obstaculis,  de 
quibus  hic  sermo  est  , et  aliis  subjicitur,  ac  innume- 
ras , non  modo  thyreoideam  tumentem  per  glandu- 
lam , sed  et  vicinorum  viscerum,  glandularum  proxi- 
marum, inprimis  dorsalium , phymatibus  variis  , ab- 
scessibus, a morbosa  cum  partibus  aliis  concretione  , 
necnon  ab  arteriarum  aortae,  carotidum,  subclaviae 
aneurysmatibus,  adfectiones  morbosas  patitur.  Aegro- 
tantis autem  ipsius  oesophagi,  copiosa  sunt  admodum, 
quae  describendum  hic  loci  retentionum  ad  ordinem 
haud  pertinent,  vitia:  aphthae,  inflammatio,  absces- 
sus, induratio,  interdum  quasi  cartilaginosa,  vel  et 
ossea  , scirrhus  , carcinoma,  ulcera  varia,  haud  raro 
cancrosa  , excrescentiae  spongiosae  , polyposae  , gan- 
graena, varia  ex  illis,  augustatio,  distorsio,  et  con- 
spicuos in  saccos  dilatatio,  internorum  parietum  coa- 
litio,  spasmus,  convulsio,  paralysis.  Ulcera  oesophagi, 
partes  pharyngi , et  cardiae  vicinas  praediligunt.  Nos 
ipsi  militis  oesophagum  , ita  ut  vix  setam  porcinam 
admitteret,  ubique  scirrhosum  conspeximus.  Feminam 
illustrem,  a dysphagia , multos  per  annos  continuata, 
et  a phthisi  tuberculosa  tandem  exstinctam  , tractavi- 
mus : cujus  ad  oesophagum,  loco  ejus  constricto,  in- 
durato , superiore,  saccus  peramplus  repertus  fuit. 
Hoc  in  sacco,  aegra  , potum,  quo  fere  solo  vesceba- 
tur , cojfeaauni,  cum  lactis  cremore  remistum,  saepe 

per  horas,  nolens,  retinere  ,,  ac  tandem,  absque  hujus 
lactis  coagulo,  qualem  hunc  potum  assumpserat  , dul- 
cem ac  immutatum  , eructare  magis  , quam  vomere 
solebat.  Non  rarae  sunt  colli  , 'inprimis.  anterioris,  lae- 
siones cruentae  , contusiones  , abscessus  , e quibus 
sanguis  , humor  purulentus,  aut  saniosus  , per  cutem 
excerni  impeditus  vicinas  telae  cellulosae  laxioris 
vias  obliquas  et  magis  profundas  legens,  collectiones 
lue  morbosas^  compressione  vasorum  majorum,  aspe- 
rae arteriae  , oesophagi  , aut  et  nervorum  colli  , vel 
suo  sub  osse  sterni  descensu,  pulmonibus  adeo  fune- 
stas , inducat. 

In  colli  obstipi  (nunc  satis  recentis , interdum,  prae- 
cipue ex  rheumate  , erysipelate  , contusione,  vulnere, 
furunculo  , abscessu,  acuti , — nunc  vero  jam  c/iro- 
nici 3 — hoc  in  aegro  constantis  , in  alio  periodicae  , 
atque  tunc  magis  symptomaticae,  plerumque  spasmo- 

j inprimis  platismamyoi- 
, reclinato  in  latere  , vel 
sanitatis  , vel  ex  morbo,  in  anta- 


tio  topico,  vel  et  rachitico 
ambustione,  vulnere  , cicatrice  nimis  stricta  brevioris, 
vel  musculorum  diversorum 
dum  , sternomastoideorum 
jure  constitutionis  , 
gonistas  praepotentium  , — in  opposito  vero  , aut  ex 
laxitate  , atrophia  , paralysi , aut  ex  profundiore  ci- 
catrice , aut  ex  mala  consuetudine  , prout  poeta  sa- 
tyricus  jam  cecinit,  adulatorum , meticulosorum,  illo- 
rum imperio  cedentium  , — subinde  ex  causis  adhuc 
prorsus  incognitis  oriundi)  rationes  tam  multiplices  hic 
loci  illustrandas,  descendere  nequimus;  hoc  unum  huc 
spectat:  quod  toties,  ac,  vel  ad  musculos,  vel  ad 
arterias,  in  ipsa  fibrillarum  carnearum  cellulosa  inter- 
stitia humor  in  coagulum  pronus  morbose  secernitur, 
atque  corpus  intermedium  istis  , vel  mole  sua  atque 
consistentia,  vicinarum  motui  fibrarum  adversum,  in 
uno  colli  latere  constituit,  vel  partis  ita  condensatae, 
retractae  , rigiditatem  ac  resistentiam  adauget  : toties 
oppositi  lateris  fraternus  musculus,  suo,  in  susten- 
tando capitis  aequilibrio,  jure  spolietur. 

§.  DCCCXIL  Cura. 

Therapiae  medicae  in  sanandis ^ quae  (§.  DCCCXI.) 

descripsimus,  juguli  vitiis,  paupertatem  dolenter  fa- 
tentes  , majorem  aliquanto  in  artis  chirurgicae  (quam- 
vis hic  non  parum  limitatae,  subinde  vel  ex  eo,  quod, 
resecto  unius  lateris  musculo  nimis  contracto  ac  brevi, 
huic  demum  jugo  subtractus,  alter  ac  sanus,  eandem 
aliquando  in  collo  morbose  flectendo  tyrannidem  exer- 
ceat , incertae)  subsidia  fiduciam  ponimus.  Quam  im* 
perfecta  hucusque  dicenda  sit  strumarum  ( scrophula - 
rum)y  vel  ad  collum  , vel  alias  ad  partes  eae  resi- 
deant , pertractandarum  ratio  : medicorum  , etiam 
peritissimorum , ut  suo  loco  neque  nos  celabimus, 
nullus  certe  diffitebitur.  Etsi  vero  thyreophyma  ve- 
rum (§5.  DCCC.  DCCCI.)  morbo  strumoso  frequenter 
conjunctum,  sub  methodo  medendi  contra  illud  lau- 
data (§.  DCCCX.)  , hoc  ultimo  prorsus  intacto  , per- 
saepe dispareat;  exempla  tamen  , licet  modo  pauca, 
habuimus,  spongiae  marinae  ac  aethiopis  antimonia- 
lis  longo  sub  usu  , praemagnos  et  thyreoideae  , et 
glandularum  colli  aliarum  tumores  annosos,  non  pa- 
rum fuisse  imminutos.  Illa  ipsa  matrona  , dysphagia 
jam  ultra  annum  adfecta  , cujus  supra  (§.  DCCCXI.), 
mentionem  injecimus  , sub  frequente  clysterum  nu- 
trientium ac  gelatinae  animalis  usu,  a porrecto  pri- 
mum spongiae  ac  pilae  marinae  descripto  jam  lixivio, 
dein  ab  ingesto  pulvisculo  ex  gummi  guajaci  , calo- 
melas  ac  sulphuris  aurati  antimonii  aequa  portione 
composito,  atque  illinito  demurn  anteriori  colli  re- 
gioni unguento  mercuriali  , propter  dolores  lancinan- 
tes, hinc  inde  ex  illo,  ad  aurem  ac  tempus  dextrum 
ascendentes,  cum  opio  remisto,  deglutiendi  facultatem 
fere  omnem  , sub  qua  tamen  liquida  non,  ut  antehac, 
solidis  facilius  , sed  quidquam  difficilius  hauriebat, 
decem  hebdomadum  spatio,  cum  haec  scribimus,  ob- 
tinuit. Saepe  tamen  nimis  glandularum  strumosa,  aut 
alia  colli  vitia,  internis  auxiliis  pertinaciter  resistunt; 
donec  ea,  humore  scilicet  morboso  plus  minusve  con- 
densato, gravida,  chirurgicae  lanceolae,  caute  admo- 
tae , prompte  satis  obediant.  Superficiales  magis  colli 
tumores  glandulosi,  necdum  integre  * suppurati  , nisi 
iidem  , sponte  forsitan  atque  profundius  dirupti  , no- 
biliores in  partes  infernas  deferri  minentur  , quo  ci-  . 
catrix  minus  foeda  obtineatur,  sibi  ipsis  committendi 

sunt.  Qui  ad  collum  anterius  sub  cute  nimirum  tam 
laxa  , oriuntur  } tumores  in  abscessus  conversi  : illi 
cerfe  , ne  pus  ^ suo  pondere  , viam  sibi  inferiorem 
atque  hinc  facilem  , subintret  , cautae  ope  lanceolae 
maturius  adaperiendi^  — vel  si,  forsitan  profundius  po- 
siti, cultrum  ^ facile  funestum  , recusent  ; cum  esciia- 
roticis , absque  mora  longiore  , pertractandi  sunt 

RETENTIONES  MUC0S0-LYMPHAT1CAE  THORACICAE» 


§.  DCCCXIII.  Transilio. 


De  retentionibus  thoracicis , tam  aereis  (§.  DCCVII.), 
quam  serosis  ( §.  DCCXXXIX. ),  jam  locuti,  eoquod 
ex  ipsis  his  ultimis  , cum  muco  aut  lympha  morbose 
secreta  remistis  , mora  temporis  condensatis,  mucoso* 
lymphatica  potius  retentio  succrescat,  quin  hanc  si- 
mul illis  in  locis  retentionem  tangeremus  , inpri- 
mis  ubi  de  cystico  pulmonum  hydrope  fuit  quaestio 
(§.  DCCXLIL),  evitare  non  potuimus.  Sic  etiam  quae 
de  catarrhis  tracheae  , bronchiorum  (§§.  DXI.  DXIb), 
de  peripnenmoniis  (§.  CLXXXVI.),  maxime  de  notha 
(§.  CLXXXVI II.),  et  quae  de  tabe  pituitosa  (§.  DXI1I.) 
retulimus  : ea  certe  , nisi  morborum  istorum  solutio  , 
praeprimis  per  sputa,  locum  inveniat;  de  diversis  re- 
tentionibus, maxime  de  mueoso-lymphatrcis,  quidquam 
participant,  atque  huc  demum  simul  revocanda  sunt. 
Pauca  igitur  a nobis,  quae  retentiones  thoracicas  con- 
cernunt, his  addenda  superstant,  ac  modo  de  lacteis , 
lymphaticis  ad  mammas  congestionibus , de  dyspnoea 
pituitosa  , de  quibusdam  tumoribus  , a scirrhis  ac  a 

strumis  , de  quibus  alibi  speciatim  agemus,  diversis, 
et  denique  de  polypis  bronchialibus  , ac  de  retentio- 
nibus mucoso-lymphaticis,  in  ipso  mediastino  aliquan- 
do contingere  solitis,  mentionem  faciemus. 

§.  DCCCXIV.  Retentiones  lactis. 

Sub  consideratione  galaetirrhoeae  (§§.DLni.  DLV1L), 
multa , quae  mammas  earumque  functiones  concer- 
nunt , maxime  vero  quae  liquoris  nivei,  pusionum  nu- 
tritioni  dicati,  per  illas  jacturam  respiciunt,  tetigimus. 
Hic  vero  de  ejusdem  liquoris  benefici  retentione  mor- 
bosa ej usque  praecipuis  phaenomenis  sermo  facien- 
dus est. 

Nulla  pars  corporis  humani , tum  diversos  inter  po- 
pulos , tum  inter  ipsa  istorum  individua  , quoad  for- 
mam , amplitudinem,  consistendam , directionem,  tam 
diversa  est  , quam  esse  solent  sexus  sequi  oris  ubera , 
In  his  enim  ista  , mammis  virorum  , sua  plenitudine, 
modo  parum  dissimilia  ; — in  illis  , volumine  duplo 
majora;  in  aliis,  prorsus  gigantea  et,  ut  a collo  su- 
spendi debeant  , in  quibusdam  , monstrosa  , vel  adeo 
universim  inaequalia  ; — hic  forma  elegante  , hemi- 
sphaerica , pectori  in  angulum  rectum  superimposita; 
— illinc  , metae  , seu  coni  in  modum  pendula  , vel 
ad  humeros  usque  flexilia  , — nunc,  sinu  intermedio 
arctiore  sibique  viciniora  , osculantur  se  mutuo  ; — 
n u n c largiore  hiatu  divisa  , semetipsa  fugiunt.  Mam- 
mae , in  virgine  sacra,  osseae  exemplum  Ephemerides 
naturae  curiosorum  conservarunt  ; atque  nos  ipsi  fe- 
minam , duarum  jam  prolium  matrem,  novimus,  cujus 
ubera,  praeter  frigus  fere  glaciale,  marmoream  simul 
duritiem  offerebant.  Atque  haec  quidem  a costarum 
convexitate  , a pectoralis  musculi  torositate,  a coeli  , 
temperamenti,  valetudinis,  secretionis  menstruae,  ve- 
stimentorum potissime  , victus  , nutritionis  , exercitii  , 
pathematum  animi  ratione  diversa  , scaturire  censen- 
tur } mutationes  vero  non  exiguas,  ab  aetate,  astatu 
ve!  coelibi  , vel  conjugali  , — atque  , sub  hoc  , aut 
sterili,  aut  fertili,  ab  officio  nutricis  aut  adimpleto, 
aut  recusato,  subeunt.  Oportet  vero  a tanta  unius 
ejusdemque  organi  (dignitate  post  uterum  primi)  in- 
constantia , etsi,  eidem  adsueti , hanc  minus  miremur, 
V.  AV  I 7 

stabilitam  inter  partem  sexualem  utramque  harmo» 
liiam  , saepe  non  parum  perturbari;  atque  hanc  ipsam 
discordiam  . nunc  generandae  , nunc  vero  nutriendae 
in  prolis  soitem  non  parum  influere  necesse  est.  Etsi 
vero  iactis  secretionem  a mammis,  mole  non  parum 
inter  se  diversis,  eodem  circiter  successu  absolvi  vi- 
deamus ; te  uterum  tamen  contractum  ac  parvum  , in 
nonnullis  non  raro  conspici  praecipue  sterilibus  , qui- 
bus mammillae  quoque  parvae  et  contractae  sunt,  ut 
ex  illis  uteri  parvitas  et  exiguitas  etiam  arguatur  » , 
jam  celebris  Lusitaniae  medicus  , — et . qui  ipse  , 
« steriles  quasdam  mulieres  novit,  quibus  , praeter 
papillam  et  areolam,  vix,  ac  ne  vix  quidem,  mam- 
marum esset  quidquam  , summus  Italiae  , de  se- 
dibus et  causis  morborum  scriptor  , animadvertunt. 
Major  in  rem  tam  alti  momenti,  medicorum  attentio, 
plura  quondam  forsitan  comperiet. 

Nullum  omnino  mulieris  humanae  voluntati  in  la- 
ctis officinam  imperium  est.  Pluribus  adeo  nutricibus, 
cum  ubera  , lacte  licet  turgida  , filiis  sugenda  porri- 
gerent, per  aliqua  minuta  nihil  lactis  ex  illis  effluere, 
— tandem  vero  vias  lacteas,  quasi  sppnte,  adaperiri 
(quod  « lac  sibi  irrepere  » Germanae  dicunt)  intelle- 
ximus. Aliter  haec  res  in  brutorum  quorumdam  ani- 
malium feminis,  — multis  saltem  in  vaccis , equabus , 
se  habere  videtur:  ut  quae,  plenissima  sibi  ubera, 
mulgentibus  saepe  pertinaciter  clausa  tenent,  lactisque 
petitum  effluxum  ex  mala  voluntate  impediunt.  De 
Africae  meridionalis  vaccis,  ab  europaeis  tamen  haud 
diversis,  jam  dudurn  retulerunt:  eas,  nisi  vitulis  suis 
praesentibus  , lac  sibi  constanter  comprimere  ; ac 
nuperior  adeo  illis  de  oris  scriptor,  indecorum  satis  , 
quo  promontorii  bonae  spei  incolae  animalia  haec,  ut 
lactis  fontes  mulgentibus  adaperiant  , cogunt,  subsi- 
dium in  artificiali  vaginae  inflatione  consistere  testa- 
tur. Ipse  jam  historiae  parens,  de  Schytis  retulit: 
et  Hunc  populum  pastorem,  equarum  uteros  flatu , 
per  pudenda  cum  fistulis  osseis  immisso  , impb  vis  se  , 
atque  tumefactis  sic  uteris,  ad  mammas  lactis  copiam 
praecipitasse  >?.  Quod  si  vero  mulier  humana,  lac, 
jam  secretum  et  turgens  nisu  proprio  coercere  nequeat; 
saepe  nimis  hoc  liquidum  , vel  ex  causis  morbificis 

effluere  arcetur;  vel  a matertera  sitienti  puero  crude* 
liter  detrahitur;  vel  hoc  exstincto,  aut  ad  sugendum 
inepto,  vel  quod  pusio,  non  utramque,  sed  unam 
modo  semperque  eandem  mammam  sugere  aut  velit, 
aut  ob  varias  rationes  deplere  queat,  nisi  sponte  illud 
vias  consuetas  forsitan  sibi  pandat,  in  sinu  materno 
concluditur  nasciturque  Polygalia , seu  lactis  in  mam- 
mis superabundantia. 

DCCCXV.  Causae.  — Ad  papillam  , areolam.  — 
Ad  mammae  globum. 

Ductuum  lacteorum  , serpentino  incessu  ad  papillas 
mammarum  turgentium,  totidemque  per  istas  orificiis 
patentium  , morbos  nec  a longe  quidem  satis  perspi- 
cimus. Contextus  cellulosus  copiosus  , elasticus,  prae- 
ter adipem,  hos  ductus  lacteos  circumambit,  eosque, 
lacte  plurimo  turgentes  , firmat  et  sustentat.  Horum 
ductuum  excretoriorum  moderata  compressio  externa, 
gradatim  versus  papillam  directa,  sub  mulctu,  humo- 
rem lacteum  contentum  magno  cum  impetu,  singula 
per  ostiola  expellit.  Mox  novus  et  copiosus  bos  tubu- 
los subintrat  latex  niveus:  qui  similis  motus,  vel  sn- 
ctionis  beneficio  emulgetur  , extrahitur.  Humanae  fe- 
minae, vel  praegnantis  , vel  nutricis  , ubera  , absque 
bis  subsidiis  externis,  lac  nimium,  non  aequali  tamen 
aut  temporis,  aut  facilitatis  ratione,  dimittunt.  Quae* 
cunque  vero  causae  canales  excretorios  alios  , ut  al- 
luenti humori  renitantur  , inducunt  : eae  quoque  du- 
ctus lactiferos  impervios  reddunt  ac  laedunt. 

Quae  cum  albo  , ex  saturninis  , colore  ubera  fu- 
cant, x^enas  istorum  cum  coeruleo  pingunt,  aut  cum 
unguentis,  facile  rancidis  et  acribus,  mammas  obli- 
niunt, aut  aeris  injuriis  easdem  incautae  exponunt: 
eae,  tam  augendae  pulchritudinis  a fine  quampluri- 
mum  aberrant;  quam  transpirationem  hujus  globi  la- 
ctiferi supprimunt,  cutem  illius  teneram  , vetularum 
in  corium  transmutant,  condensant;  nervos  ejusdem, 
sensu  sibi  proprio  spoliant,  et  non  paucos  sibi,  suo 
tempore  gravidis  , puerperis,  nutricibus,  mammarum 
morbos  ipsaemet  praeparant.  Damna  vel  maxima  , 
compressione  sua  , mammis  inferunt  thoraces,  -trabe- 
culae , vestimenta  nimis  arcta  : quae  nempe  papilla- 

rum  incrementum  cohibent,  easdem  ipsam  in  mani* 
inam  profunde  reprimunt,  fere  omnes  obliterant  , ac 
verrucae  in  modum  deformant.  Decem  inter  virgines, 
insano  hoc  amictu  coercitae,  vix  una  est,  quae  no- 
vos , quos  , nupta,  reipubhcae  cives  exclusura  est  , 
propriis  uberibus  alere  possit.  Quae  , in  primo  poli- 
tiae medicae  volumine,  hac  de  materia  atque  de  illis, 
quae  physicam  filiarum  educationem  in  bonwn  reipu- 
blicae ac  proprium  concernunt  , jam  octo  abhinc  lu- 
stris , • et  quae  posthaec  de  lactationis  maternae 

officio , non  impune  negligendo  , in  secundo  ejusdem 
operis  tomo,  societatum  humanarum  antistites  docui- 
mus: ea,  laudis  quidem  sat  multum, — fructus  vero 
perparum  hucusque  procurarunt.  Vix  praevisum  hunc 
aerum  eventum,  aequa,  ut  speramus,  bilance  pon- 
derabit , judicabit  posteritas. 

Ipsius  papillae  et  areolae  constitutio  morbosa  hic 
primo  consideranda  venit:  ut  quarum  prima,  vel  ni- 
mis retracta  et  brevis,  vel  justo  tenuior,  longior,  aut 
crassior,  vel  excrescendis  fungosis  aut  aliis  obsessa  , 
vel  quondam  fissa,  exesa,  dein  cicatricibus  obducta, 
vix  non  callosa  . non  potest  non  lacteorum  ostia  ca- 
naliculorum obturare  atque  claudere.  Ad  areolas  glan- 
dulae sebaceae  positae  sunt,  quarum  humor  subce- 
reus  , papillarum  confinia,  tam  facile  a lacte  destil- 
lante, vel  a puelli  acriore  quidquam  saliva  excorian- 
da . defendat.'  Sub  ipso  primae  graviditatis  fine  , in 
sanissima  caeterum  ac  juniore  femina  , vidimus  has 
areolas  superficie  tenus  inflammari  , ac  per  mediam 
illius  partem,  quasi  a cantharidibus,  vesicis,  sero 
flavo  ac  tenaci  repletis  , repetito  obsideri.  Elegantis  , 
nec  alterius  morbi  suspectae  mulieris  utramque  areo- 
lam mammalem,  ab  herpete  rodente , ad  omnia  diu 
rebelli,  exedi  vidimus;  et  cum  solo  tandem  cremore 
lactis  dulci  , saepius  in  die  superimposito,  sanavimus. 
In  duabus,  tenerae  adhuc  aetatis,  virginibus,  jam 
vero  pluries  menstrua  expertis  , strumoso  habitu  in- 
structis , mammas  , quin  fluxus  tunc  periodicus  insta- 
ret , plus  una  vice  tumentes  , rubras  , atque  summe 
dolentes,  — areolas  vero  illarum  valde  exulceratas  , 
non  ita  pridem  conspeximus.  Caeterum  a contagio  ve- 
nereo  haud  raro  maligna  magis,  lacera  et  lardacea 

prorsus  ulcera , tum  ad  lias  areolas  , tum  ad  ipsas 
papillas  , nascuntur.  Illi  igitur  folliculi  sebacei  a 1 i - 
quando  obstrui  , ac  molem  majorem  , quae  ductus 
lacteos  , sub  cute  tenera  papillam  adeuntes,  non  pa- 
rum angustat,  adquirere  possunt.  Frequentiora  in- 
terim  lactis  effluxui  impedimenta  ponuntur  ad  loca  , 
per  quae  ductus  lactei  excretorii  ad  papillas  prope- 
rant. Sic  egregius  anatomiae  pathologicae  scriptor  , 
octodecim  annorum  mulierem  , pluribus  ad  ubera  do- 
loribus atque  incommodis  vexari  conspexit,  cui,  pri- 
mis vitae  suae  diebus,  more  obstetricum  variarum 
iniquo  , lactescens  humor  teneris  mammillis,  tam  rn- 
diter  expressus  fuerat  , ut  vehemens  has  glandulas 
inflammatio  prehenderet  , ac  subsequens  suppuratio 
papillas  ipsas  devastaret.  Sunt  , quibus  , primo  con- 
structionis vitio,  ad  mammas  papillae  defuerint , aut 
et  numero  plures,  tres  quatuorve,  exstiterint  : sic,  ut 
nos  quoque  duplicem , una  in  mamma,  papillam , qua- 
rum una  longe  minor  altera  , lacti  tamen  patula  fuit, 
in  Instituto  clinico  Vindobonensi  auditoribus  nostris 
exposuimus  ; ac  ut  Friburgensia  Brisgoviae  inter  moe- 
nia, duplicem  in  utraque  mamma  papillam  , mulier 
juvenis  offert. 

Rarum  est,  sed  aliquando  contingit,  foetus,  dente , 
ex  incisivis  uno  vel  altero  jam  instructos,  utero  exclu- 
di. Longe  minus  insolitum  est,  hos  dentes,  lactatio- 
nis sat  recente  adhuc  sub  epocha,  pueris  subnasci: 
quo  rerum  sub  statu  , hi  ipsi  haud  raro,  vel  ex  avi- 
ditate, vel  ab  aliis  rationibus  excitati,  papillam  nu- 
tricis graviter,  nec  sine  ductuum  lacteorum  laesione, 
ac  insequente  inflammatione  , suppuratione  , momor- 
disse , et  partim  destruxisse  conspecti  sunt.  Infantes 
etiam,  quibus  dentes  necdum  concessi  sunt  lactis 
avidissimi,  simul  vero  lentioris,  quo  matribus  quibus- 
dam hoc  effluit  , impatientes  , papillam  cum  gingivis 
male  tractant  , quasi  masticant  , excoriant  , ac  adeo 
hanc  particulam  destruxisse,  visi  sunt.  Saepius  rha- 
gades papillas  mammales,  extreme  sensibiles  , mole- 
stant. Quod  si  tunc  proles  has  sugere  continuet;  au- 
gentur indies  , sub  summo  nutricum  cruciatu  , hae 
fissurae  , et  papillarum , hoc  etiam  modo,  a mammis 
abscedendum , ulcerumque,  curationis  admodum  dif- 

ficilis  , exempla  non  desunt.  Tum  a glandulis  quibus- 
dam sebaceis,  quae  mammarum  ad  papillas  resident, 
tum  ab  istarum  irritatione,  ac  non  infrequente  , le- 
viore licet,  phlogosi,  pseudomembrana  interdum  circa 
illas  subnascitur:  quae  ductuum  excretoriorum  osqula 
obducit  , ac  in  primiparis  , nisi  prius  emollita  , et  a 
papillis  separata,  lactis  effluxum  omnem  impedit.  Mul- 
torum ad  papillas  vitiorum  , culpam  thoraces  et  cin- 
gula , quibus  virgines  sibi  ubera  superiorem  ad  pe- 
ctoris regionem,  tam  insano  conatu,  ut  et  vestigia 
illarum  dispareant,  urgent  et  comprimunt,  agnoscunt. 

Non  glandulosi  acini,  non  glandula  in  medio  mam- 
mae sunt;  sed  soli  ductuum  lacteorum  trunci , multa 
tela  cellulosa  obvoluti  et  inter  se  colligati:  quae  qui- 
dem cellulosa  a distentis  lacteo  humore  truncis  com- 
primitur, et  progressu  temporis  ita  condensatur:  ut 
non  exiguam  , vel  sanis  in  nutricibus,  duritiem  con- 
trahat , et  a morte  puerperae  lactantis  insecuta,  pro- 
sectoribus  sal  magnam,  hanc  mammae  .sedem  extri- 
candi et  cognoscendi  , difficultatem  pariat.  In  hujus 
igitur  telae  cellulosae  interstitia  facile  humor  purifor- 
mis  secernitur,  qui,  per  moram  induratus,  ipsos  du- 
ctus lacteos  , per  medium  sui  ad  papillam  tendentes, 
comprimit  , et  lactis  per  illos  effluxum  intercipit. 

Oportet  vero,  data  causa,  majorem  lactis  copiam, 
tum  in  canalium  lactiferorum  truncis  praecipuis,  tum 
in  sinubus  , quos  illi  suo  confluxu  constituunt,  reti- 
neri; interim  nec  dubium  est,  et  glandulae  mammalis 
acinos  (quamvis  de  horum  cavulis  haud  satis  constet) 
et  horum  acinorum  radiculas  , quae  in  truncos  con- 
. fluunt  , a lacte  cohibito  turgere.  Papilla  per  unicam 
noctem  ligata,  vehementer  mamma  nutricis  intumuit. 
Eadem,  ut  monuimus,  ex  facta  in  telam  cellulosam, 
quae  , media  sub  papilla  , ductus  lacteos  ac  sinus 
inter  se  colligat  , materiae  puri  formis  depositione  , ab 
inflammatione,  abscessu,  induratione,  scirrho,  meli- 
ceride,  steatomate,  pinguedine  nimia,  tumore  lym- 
phatico , strumoso  , hos  ductus  lacteos  comprimenti- 
bus , contingunt.  Similis  remediorum  valde  adstrin - 
gentium , quibus  feminae  lac  sibi  dispellere,  aut  uberum, 
a lactatione  vix  peracta,  inductam  laxitatem  corrigere, 
ac  formae  elegantiam  virgineam,  hemisphaeriis  his  re- 

stituere  contendunt,  est  actio.  Etsi  nempe  haec  re- 
media , interna  istarum  minus,  quam  integumenta, 
attingant  ; horum  tamen  major  constrictio,  vasorum 
lactiferorum  dilatationi  resistentiam  opponit,  atque  la- 
ctis jam  secreti  per  haec  decursum  ac  effluxum  prae- 
scindit. Ab  inflammatione  mammae  quidquam  majore, 
papilla  , retracta  , per  tumorem  vicinum  vix  non  se- 
pulta  , comprimitur.  Sicut  vero  tenera  et  innocens 
virgo,  vel  per  verbum  pudore  laesa,  confestim,  non 
genis  modo,  sed  toto  quoque  sinu  erubescit , .et  a san- 
guine suis  in  vasis  cohibito  suffunditur:  ita  quoque 
metus  €t  terror  subitaneus  , per  spasticam  tubulorum 
lacteorum  ad  hanc  partem,  nervis  ditissimam  sensi- 
foilissimamque  , contractionem,  lac  illico  suppressisse 
est  visus;  et  quod  magis  insigne  nervorum  et  habitus 
analogi  in  ubera  imperium  patefacit  , est  summus 
mammae  unius  cum  altera  consensus  : quo  fit  , ut  si- 
milis ex  hac  , in  alteram  transeat  adfectio.  Nec  mi- 
noris ponderis  est  major  aequo  vasorum  sanguineorum 
ad  ubera  repletio,  extensio  : qua  toties,  ab  imminente 
fluxu  periodico,  a lochiis  aut  menstruis  suppressis,  ea 
dolent  , turgescunt  ac  duriora  redduntur.  In  teneris 
adeo,  decem,  vel  duodecim  annorum  virginibus , tu- 
mores aliquando  in  mammillis  oriuntur  , quos  modo 
prima  menstrua  , vel  , tardius  , primum  puerperium, 
dissipant. 

Summa  vero  frigoris  , in  laciis  eftluxu  cohibendo  , 
potentia  est  ; et  pars  inflammationum  ac  retentionum 
-acularum , lias  ad  partes  vel  maxima  , denudationi 
mammarum  apud  nutrices  , sub  media  transpiratione, 
incautae,  atque  consueto  amicarum,  ex.  atmosphaera 
saepe  frigida  et  humida  , tepefactis  nec  quidquam 
prius  vestibus  , puerperarum  ad  lectos  conventui  de- 
betur. Ipsa  quoque  puellorum , pro  lactatione  jam  ni- 
mis adultorum  , robustorum , suctio  violenta , qua,  in» 
primis  sub  defectu  lactis  sufficientis  , et.  sanguis  ali- 
quando e mammis  violenter  extrahitur,  atque  teneris 
ita  lactiferis  canaliculis  vis  nimia  infertur,  huc  perti- 
net. Quasi  funes  contortos  interdum  hi  lactei  canales 
ampliores  , obstructi,  praesentant ; ac  vel  sponte,  vel, 
ubi  violenta  nimis  suctio,  aut  contusio  externa  acce- 
dant , rumpuntur.  Pusionum  etiam  in  exsugendis,  de- 


388  INTENTIONES  M.  L. 

plendis  nutricum  uberibus  infirmatis , aut  nata  illis  ex 
ranula , ea?  frenuli , palati  vitiis  congenitis  , ex  aphthis 
oris,  vel  alio  ex  morbo,  deglutiendi  difficultas,  lactis 
ad  mammas  redundantiam,  stagnationem  , haud  raro 
provocant. 

Retentio  igitur  lactis,  vel  in  ipsis  canaliculis,  trun- 
cis ac  sinubus  lacteis  contingit;  vel,  his  diruptis  , in 
tela  cellulosa  , his  ductibus  vicina  , locum  habet.  Sic 
feminam  ad  nosocomium  Ticinense , cum  tumore  mam- 
mae sinistrae  tam  insigni  venisse  conspeximus,  ut  fere 
sexduplam  mammae  dextrae  nobis  magnitudinem  of- 
ferret. Indolens  hic  tumor  tunc  fuit;  sed  summum  ob 
pondus  , cum  fascia,  a collo  ad  imum  abdomen  pen- 
dente , sustentari  debuit.  Accedente  simul  celeberrimo 
chirurgiae  practicae  hac  in  academia  professore,  qua 
ratione  tumor  hic  insignis  exortus  esset,  inquisivimus. 
Respondet  mulier : « se  filium  propriis  ex  uberibus 

jam  ultra  annum  cum  dimidio  aluisse  , cum  hic  in- 
fans, robustus  , tanto  quondam  cum  impetu  lac  e 
mamma  sinistra  protrahere  tentasset , ut  ingentem  illa 
dolorem  hac  in  parte  senserit.  Ab  eo  tempore,  refert 
extenuata  satis  mulier,  tumorem,  sex  fere  hebdoma- 
dum spatio,  sub  doloribus  mitioribus,  ad  eam  fere 
molem,  quam  nunc  nobis  offerret,  increvisse;  per 
tres  vero  cum  dimidio  menses,  sub  dolorum  cessa- 
tione soliusque  ponderis  sub  sensu,  modo  parum  huic 
tumori  accessisse.  Manifesta  nunc  hac  in  mamma  flu- 
ctuatio , collegam  nostrum  , ut  mox  cum  tricuspide 
hunc  tumorem  , inopinante  femina  , perfoderet , in- 
duxit. Exspectati  vero  puris  in  locum  , hac  e mamma 
gigantea  , lactis  dulcissimi,  incorrupti  , cremori  simi- 
lis, librae  circiter  decem  prosilierunt;  quo  praestito, 
saccus  ingens  et  vacuus  a glandula  mammali  pepen- 
dit , mox  cum  fascia  et  illis  , quae  robur  amissum 
illi  paulatim  restituerent,  muniendus.  Instituta  tunc 
cum  hoc  liquido  , in  parte  corporis  calida  per  quin- 
que menses  et  ultra  stagnante  , analysi  chemica  , lac 
verum  , nec  quidquam  corruptum  , illud  esse  , in  om- 
nibus hoc  nobis  examen  ostendit.  Casum  huic  fere 
similem,  a viro  celebri  , Berolini,  non  multis  abhinc 
annis  , observatum  , in  ejusdem  Archivio  medico  le- 
gimus. 

§.  DCCCXVI.  Symptomata.  — Tumores  lactei.  - — In- 
flammatio mammae.  — Suppuratio.  — Durities.  — • 
Retentiones  lacteae  reliquiae.  — Metastases  lacteae. 
— Tumores  mammillarum  in  foetu.  — In  viris . — 
Retentiones  lymphaticae  mammarum.  — Excrescendae 
fungosae.  — » Tumores  sti  urnales  , steatomatosi.  — 
Mammae  trismus. 

Quaecumque  vero  causa  lactis  copiam  in  systemate 
mammali  retineat,  vel  etiam  ubi,  plena  licet,  ubera 
mater  filio  subtrahit  ; sub  victu  parciore  , sub  fotu 
debito,  ac  sub  caeterarum  excretionum , inprimis  lo- 
chiorum  , recto  regimine,  hoc  liquidum,  nisi  aliud 
quid  obstet,  feliciore  sub  omine  sensim  sensimque  ad 
vasa  mammarum  lymphatica,  — ex  his,  in  ductum 
thoracicum  revertitur  , atque  hoc  ultimo  in  ductu  , 
cum  chylo,  lympha _,  mox  vero  ipsa  cum  sanguinis 
massa,  miscetur,  et  sui  in  cruorem  metamorphosiu 
exspectat. 

Contrario  vero  ac  nimis  frequente  sub  casu,  ex  eo 
liquido  stagnante,  vel  mox  a pusionis  ab  uberibus 
remotione,  vel  ex  eo,  quod  serior  lactis  separatio 
per  menses  saepe  multos  continuet,  longe  tardius  tu- 
mores sic  dicti  lactei  nascuntur.  Tunc  scilicet  mam- 
mae , antehac  elasticae aequales  et  glabrae , intume- 
scunt magis,  tenduntur,  ponderosiores  et  hinc  inde 
salebrosae  fiunt  ; dolor  in  illis  _,  necdum  interim  pul- 
sans , insurgit,  nec  etiam  rubescunt;  glandulosas  pro- 
minentias, vel  tumores  oblongos,  funiformes  , tactus, 
aegrae  longe  sensibilior,  in  illis  distinguit.  Frigoris, 
aut  quasi  glaciei  inter  scapulas  suspensae,  sensatio, 
saepe  febris  ephemera  , vel  paucas  modo  ad  horas 
extensa  , subintrant. 

Haud  raro  autem  , sub  majore  a lactis  retentione, 
vel  quocumque  alio  a stimulo,  inflammatio  ad  mam- 
mas _,  dolor  ardens  , pungens,  saepe  intolerabilis,  ac- 
cedunt; anxia,  inquieta  redditur  mulier,  difficilius  ea 
respirat;  febris,  praevio  saepe  frigore,  calore  magis 
accenso  j protrahitur  in  longum*  pulsus  frequentes  ac 
pleni  fiunt  , dolet  caput,  nausea  , sitis  intensa  ; do- 
lent ipsa  brachia  et,  glandulis  subaxillaribus  plerum- 
que simul  turgidis , tensis  atque  dolentibus  , prae 

mammae  tumore,  cruciatu,  nec  ullo  modo  moveri, 
nec  trunco  appropinquari  possunt ; effluxus  lactis  e 
mamma  fere  omnis  suspenditur;  tumor,  quo  loco  in- 
cendium magis  urget,  interdum  duplici,  major,  longe 
durior  tactusque  omnis,  cute  hic  insigniter  tensa, 
splendente  , ruberrima,  fere  sublivida,  impatientissi- 
lmis  est.  Aliquando  . dum  febris  dolorque  minus  ur- 
gent, et  lactis  effluxus  augetur  : tumoris  hujus  reso- 
lutio , sub  copioso  plerumque  , et  acidum  spirante 
sudore,  sub  urinae  turbidae  excretione , obtinetur. 
Frequentius  vero  augentur  indies  symptomata:  dolor 
nunc  fit  pulsans  , totiusque  mammae  volumen  insi- 
gniter augetur.  Haud  raro  et  sociae  mammae,  inpri- 
mis  ubi  lactis  ex  ea  effluxus  intercipitur,  simile  subse- 
quitur incendium. 

Sub  tanto  malorum  incremento , suppuratio  certe 
timenda  est;  saepe  interim  in  parte  magis  tumente, 
inter  entem  scilicet  et  glandulam,  humor  seroso-iym- 
phaticus  colligitur  ; cutis  super  eo  quidquam  molle- 
scere, digiloque  magis  cedere  advertitur.  Quod  si 
autem  fallaci  lioc  e signo,  ad  factum  jam  illinc,  vel 
ad  latentem  in  profundis  abscessum  concluseris,  et  ad 
cultri  usum  chirurgici  te  mox  converteris  : crudam 
jsie  glandulam,  cum  summo  mulieris  tormento,  ma- 
lique notabili  augmento  , quin  , praeter  sanguinem  et 
serum  e vulnere  quid  effluat,  subtus  attinget  ac  ausu 
insano  dividet.  Sic  juvenis  et  venustae  mulieris  mam- 
mam , gravi  ac  sat  recente  incendio  correptam  , a 
chirurgo  , non  parum  alias  in  arte  versato  , etsi  pus 
in  ista  tam  prompte  exspectari  non  posse,  hunc  solli- 
cite admonuissemus;  nihilominus  vix  non  per  medium 
cum  cultro  dividi  , - — puris  vero  nec  guttulam  tanto 
e vulnere  educi,  dolenter  conspeximus ; nec  sane  dif- 
ficile foret,  plura  tam  audacis  festinationis  tristissima 
exempla,  nisi  hoc  unicum  sufficeret,  hic  adferre  , ut 
nullam  fere  partem  corporis  tam  ruditer  et  incaute  , 
quam  benefica  generi  humano  ubera,  tractari,  experti 
nimis  simus.  Lenta  nimirum  glandularum  suppuratio, 
quod  jam  de  bubonibus  inculcavimus  (§.  DXXXYIII.), 
esse  consuevit  ; ac  saepius  , quod  ibidem  non  minus 
monuimus  , in  contextu  celluloso,  illas  inter  et  cutem 
posito  , humorum  , a pure  longe  diversorum  , super- 

ficialis  collectio  , quae  spem  resolutionis  non  omnem 
mox  auferat  j contingit.  Frequenter  vero  pus  ipsum 
quod  in  sinu  glandulae  aliquamdiu  restagnat,  felicio- 
rem ejusdem  , adhuc  durioris,  maturationem  non  pa- 
rum adjuvisse  observatum  fuit.  Plura  de  mammarum 
abscessibus , quorum  cura  chirurgos  respicit,  hic  non 
adducimus. 

Sub  febre,  in  1 axioris  habitus  nutricibus  praecipue, 
mammarum  inflammatio  non  satis  prompte  resoluta  , 
haud  raro  glandulae  istius  in  parte  adfecta  duritiem 
post  se  relinquit  a scirrho  interim  , prout  alibi  jam 
docuimus  , diversam. 

Quamvis  autem  tubera  mammarum  lactea , inflam- 
mationis conspicuae  hucusque  expertia,  non  exiguam 
saepe  atque  callosam  fere  duritiem  assumant:  ita  ut 
istam  ex  lactis  coagulo  et  grumis , aut  quasi  indurato 
in  vasis  lacteis,  vel  in  tela  mammarum  cellulosa  de- 
tento a caseo  quamplurimi  repetierint;  experientia  ta- 
men docuit  , quod  ejusmodi  tumores  etsi  jam  anti- 
qui et  ad  annos  aliquot  extensi  , plerumque  tamen 
non  tam  firmam  ac  solidam  , quam  liquidam  satis 
materiam  continuerint , saepe  sponte  per  fotum  , aut 
opportunis  cum  remediis,  aut  novo  puerperio,  vali- 
da que  satis  novae  prolis  robustae  suctione  eliminan- 
dam. In  aegrotantibus  interim  nutricibus  , lac  diutius 
intra  mammas  restitans,  flavescere  denuo  et  spisse- 
scere, non  minus  rerum  eventus  docuit. 

Sed  magni  momenti  theoriam  , saeculi  ultimo  ela- 
psi clari  medici  , inprimis  obstetricii  , super  lactis , in 
mammis  cohibiti  , ad  massam  sanguinis  retrocessione , 
ac  diversas  in  partes  metastasi , fundarunt.  Ea  scilicet 
ab  epocha  , vix  mammae  puerperae  , vel  nutricis  , 
paulo  promptius  conciderant  : ubi  aliam  ad  partem 
dolor  internus  j inflammatio,  tornor,  aut  profluvium 
albidi  coloris , vel  citius  , vel  tardius  lias  mulieres 
prehenderant  : fere  singuli  hi  morbi  ex  lactis  meta- 
stasi , magno  satis  diagnoseos,  hoc  modo  levioris  sibi 
redditae,  cum  commodo,  derivari  sueverunt.  Jam  pri- 
dem, sub  causarum  febris  , ut  vocant,  puerperalis 
examine  (§.  CCX1X.) , opinionem  eorum,  qui  hane 
febrem  ex  lactis  depositionibus  repetere  contendunt  , 
impugnavimus  ; ac  si  forsitan  nos  ipsi,  cum  exemplo 

proprio  puerperae  , mammas,  lacte  plurimo  repletas, 
filio  suo  recusantis;  et  ex  dissipato  per  vapores  ube- 
ribus admissos,  lacte,  a cruris  tumore  insigni  albi- 
dissimo. ac  a doloribus  acerbissimis  prehensae  (§.DL1X.), 
praedictam  confirmasse  videamur  hypothesin  ; longe 
absumus  nihilominus  , quin  hunc  rerum  in  illa  mu- 
liere decursum,  ipsi  lacti , ex  mammis  in  crus  adfe- 
ctum  deposito , tribuendum  esse  credamus.  Aliquando 
scilicet  , primis  a puerperio  diebus  , tumores  cruris 
unius  vel  alterius  , cum  dolore  ad  inguen  , celeriter 
ad  vulvae  labium  et  per  crus  ad  genu,  vel  ad  pedem 
extensi,  albidi,  caloris  morbosi  expertes  aequales, 
digito  renitentes  ac  oedemate  firmiores  , nascuntur; 
haec  vero  cruris  adfectio  , non  ex  lactis  metastasi , 
sed  ex  glandularum  inguinalium  , a lymphae  per 
uterum  gravidum , parturientem,  impedito  refluxu  in- 
ducto tumore  ac  duritie  descendit.  Non  quidem  ideo, 
quod  in  delicatulis  hominibus  post  pastum  uberio- 
rem , febriculae  speciem  a chylo  novo  in  sanguinem 
delato,  magis,  quam  ex  opere  subactionis  ciborum  la- 
boriosioris derivemus:  negabimus,  tam  amplae  secre- 
tionis ad  ubera  suppressionem  subitaneam  , mulierum 
saluti  contrariam  fieri  posse.  Oportet  sane  ex  resorpta 
citius  , et  ad  sanguinis  massam  revecta  majore  lactis 
copia,  systematis  sanguinei  plenitudinem  stimulum  que 
majorem  pro  tempore  oriri:  de  quibus  simul  et  or- 
gana secretoria  variis  in  locis  participent  , propriam- 
que  actionem  vel  multiplicent  , vel  ad  perversam  se- 
cretionem impendant.  Quemadmodum  vero  largioribus 
et  ad  dies  aliquot  repetitis  ab  epulis,  chyli,  copia  in- 
solita _,  massae  cruoris  advecta  , sub  regimine  magis 
sobrio  , tumultus  modo  momentaneos  in  universo  sy- 
stemate , vel,  si  forsitan  majores,  — certe  non  ideo 
metastases  chylo  s as  3 excitare  consuevit; — quemadmo- 
dum quotidie  aliquoties  chylus  recens  ad  sanguinem, 
quin,  ex  hoc,  partes  alias,  quam  quas  debet 3 ille 
alluat,  defertur:  ita  quoque  nec  a lacte , systemati 
vasorum  uberius  restituto , praeter  temporarios  in  isto 
ac  in  officinis  secretoriis  tumultus,  actio  illa,  ceu 
specifica  ejusdem  liquidi  in  partes  alias  depositio  3 
exspectanda  est. 

Sequetur  igitur  hinc  inde  sub  his  turbis  , a lacte 

reassumpto  excitatio,  instrumentorum  colatoriorum  per- 
versa, — non  laciis  , sed  humoris  cui  secernendo  , 
vel  sana,  vel  morbosa,  praefixa  sunt,  secretio.  «At- 
qui tamen,  inquies^  lactei  coloris  sunt,  vel  quae  post 
mammarum  collapsum  , puerperis  , nutricibus  viven- 
tibus ex  utero  fluunt  ^ per  urinas  secedunt , rejiciun- 
tur a ventriculo  j miliarum,  sub  forma  ad  cutem  ef- 
florescunt , vel  quae  , a morte  illarum  , diversis  in 
cavis  reperiuntur  ; tumorum  vero,  quos  lacteos  voca- 
mus, albedo  manifesta  est!  — Quanti  vero  ponderis 
haec  argumenta  sint,  tu  ipse  videbis,  si,  quae,  abs- 
que fomite  lacteo,  aut  in  virginibus  , aut  in  feminis 
sterilibus  , aut,  si  tibi  haec  minus  sufficiant,  quae 
ipsis  in  viris , sub  medorrhoea  chronica  jnsonte  , sub 
coryza,  sub  fluxu  coeliaco,  phthisi  pituitosa,  in  mor- 
bis quibusdam  acutis  , per  urinas  , alba  secedunt , in 
hujus  coloris  miliaribus  translucet , — vel  quae  , in 
eorum  cadaveribus,  a peritonaeitide,  pneumonia,  pu- 
rifornii  materiae  cum  sero  remisto  adscribenda  , de- 
teguntur, absque  praeconcepta  opinione  cum  humo- 
ribus in  sic  dictis  lacteis  , metastasibus  reperiundis  , 
comparaveris.  Sic,  ut  nempe  nOn  omne,  quod  flavum 
est,  bilem  constituit:  ita  quoque  non  omnis  humor 
albus  de  lacte  testatur.  Ex  tribus  cadaveribus  admo- 
dum diversis,  uno 3 feminae , ex  febre  puerperali  de- 
functae, — altero,  virginis , a peritonaeitide  exstinctae, 
— tertio  denique  viri , pneumonia  suffocati^  materiam 
albam  ,,  quasi  seroso-caseosam  ,,  in  Ticinensi  nosoco- 
mio collegimus  eamque  Chemico  egregio  examinandam 
commisimus;  similem  vero  in  omnibus  istorum  liqui- 
dorum , ex  duobus  cavis  abdominalibus  femineis  , et 
ex  cavo  thoracis  virilis  haustorum,  esse  indolem,  haec 
analysis  nos  docuit.  Certe,  sicut  sanguis  ex  cruore , 
albumine  ^ lympha  et  sero,  — ita  quoque  lac  ipsum 
ex  parte  serosa,  caseosa  et  pingui  construitur.  Facile 
quidem  hae  partes  componentes  sese  deserunt  , et 
analogiam  hoc  in  secessu  haud  exiguam,  — - sed  non 
idcirco  qualitatem  in  omnibus  eandem,  ostendunt;  ac 
donec  novae  theoriae  fautores  , specificos  chyli  _,  ab 
ipso  lacte  sane  parum  diversi  characteres  in  materia 
abscessus , ut  vocant,  lactei , reperta  nobis  exponant,, 
ejusque  a puriformi  vel  simili  materia  morbose  se- 

creta  , differentias  patefaciant ; hanc  ipsis  materiam  , 
pro  lacte  imposuisse  arbitrabimur.  Quantacunque  vero 
sit  novae  evolutionis  in  praegnantibus  periodus  , — 
hujus  autem  post  partum  absolutum  mutatio,  atque 
liquidorum  , prius  pro  utero  , — nunc  alios  in  usus 
destinatorum  , variata  directio  ; cum  tamen  haec  sin- 
gula non  humanam  magis  mulierem  , quam  anima- 
lium quoque  brutorum  feminam  aequali  modo  respi- 
ciant , quin  in  hac  ultima  sequantur  effectus,  quos, 
in  prima  , his  evolutionibus  attribuunt;  concludere  no- 
bis licebit febris  puerperalis,  ut  vocant,  rationes  non 
adeo  in  lactea  metastasi , quam  in  aliis  momentis,  fe- 
minis animalium  brutorum  haud  communibus,  origi- 
nem agnoscere. 

Apud  utriusque  sexus  proles  vix  utero  exclusas  , 
rarius  apud  paulo  adultiores,  tumor  ad  mammillas , 
cum  calore  , rubore  , dolore  ad  istas  , et  cum  tenuis 
quasi  lactis  per  papillas  effluxu  , interdum  exoritur  ; 
ac  in  propria  familia  tale  nobis  phaenomenon  obtigit. 
Virginem  adultam  novimus,  cui  , dum  recenter  utero 
exclusa  fuisset  , mammilla  dextra  jam  rubuit  , sub 
attactu  valde  doluit  , ad  pomi  majoris  molem  , sup- 
purata pervenit  , et  sectioni  tandem  chirurgicae  sub- 
mitti debuit:  quo  factum  est,  ut  hanc  usque  in  diem 
mamma  haec  minor  sit  altera.  Humorem  hunc  sero- 
sum turbidumque  mammillarum  (in  nuper  natis  utrius- 
que sexus  potius  majorum,  quam  post  annum  evolu- 
tum) nativum  ac  partibus  his  proprium  esse , ut  et 
in  puero  novenni  observatus  fuerit  , suspicatus  est 
summus  physiologiis  ; singulis  interim  glandulis  , te- 
neriore hac  in  aetate,  hoc  satis  commune  esse  vide- 
tur, quin  igitur  ratio,  cur  mammillae  potius,  quam 
istae,  hinc  inde  tantopere  luxurient,  sit  cognita.  Cla- 
rius , ut  solent  , vetulae  hanc  sibi  rem  explicant , et 
vel  ab  incubo , a sagis , vel  a defunctae  matris  suctio* 
ne , hos  tumores  pusionum  mammales  venire,  gravi- 
ter decidunt;  in  hoc  quidem  non  difficulter  condonan- 
dae , modo  non  illos  tam  rudi  expressione  ultro  sti- 
mularent et,  exemplo  supra  relato  , suppurationem 
eorum  hoc  modo  petulanter  promoverent.  Atqui  ex 
hac  adeo  retentione,  cum  pusioni,  primo  aetatis  mense, 
lac  multum  ex  turgidis  mammillis  fluxisset,  idque 

adhibitis  ab  obstetrice  repellentibus  compressum  fuis- 
set, lactis  vomitum,  acsi  istius  origo  non  alia  et  com- 
munior esse  potuisset,  venisse  legimus  (1!). 

Nec  virorum  , sicut  nec  pecudum  masculorum  mam- 
mas secretionis  lacteae  semper  expertes  fuisse  , res 
inter  medicos  cognita  est.  Non  igitur  ratio  dubitandi 
supermanet,  humoris  hujus  jam  absoluta  secretione  , 
illius  retentionem,  a causis,  quas  diximus,  posse  in- 
duci; et  effectus,  quos  retentio  haec  in  mulieribus 
post  se  relinquit,  et  in  viris  posse  prodire,  quin  igi- 
tur cum  recente  talis  observationis  scriptore,  ea,  quae 
post  mammae  virilis , lac  secernentis,  inflammationem 
lactisque  retentionem,  per  renes  alba  secesserunt,  pro 
lactea  metastasi  habeamus. 

De  lymphaticis  ad  mammas  retentionibus  mentio- 
nem jam  fecimus  (§.  DCCCXI.).  Saepius  interim  humor 
serosus,  lymphaticus,  aliquando  subcruentus,  vel  et 
albuminosus,  in  cystide  ad  mammas  colligitur,  ac  tu- 
i morem  in  his  efficit,  sub  initio  parvum,  rotundum  , 
i a cute  sani  coloris  obtectum  , attactu  satis  mollem  , 
i elasticum,  indolentem  , ac  lente  augeri  solitum;  sen- 
j sim  vero  magnam  hic  tumor  molem  acquirit,  duritie 
i circumcirca  augetur  , plagam  interim  mollescentem  , 
quasi  fluctuantem,  retinet,  glabritiem  suam  conservat, 
i nec  dolores  pungentes  , rodentes  prodit.  Ex  justae 
] diagnosis  defectu  , haud  raro  ejusmodi  tumores  pro 
\ scirrhis  declarati  fuerunt.  Sic  Amstelodamensis  clarus 
] quondam  chirurgus  , ancillae  historiam  reliquit,  cjui  , 
: duorum  chirurgorum  illustrium  consensu,  ad  scirrhum 
mammae  sinistrum  exstirpandum , instrumenta  jamjam 
exposita  fuerunt;  cum  ille,  in  medio  tumoris  plagam 
molliorem  explorans  ; hanc  prius  incidendam  propo- 
suit. Vix  adaperto  tumore  , magna  fluidi  tenuis  et 
clari  copia  ex  eodem  effluxit;  durities  vero  ac  tumor 
ipse  disparuerunt:  quo  facto,  turunda,  unguento  di» 
gestivo  obducta  et  hujus  cavo  immissa,  cystide  vero 
illa  ipsa  post  dies  aliquot  educta,  et  mamma  feliciter 
sanata  fuit.  Plura  hujus  naturae  exempla  non  difficile 
foret  hic  culligere. 

Non  minoris  ponderis,  eximii  Parisiensis  medici  ac 
anatomici  observatio  de  fungosis  ad  mammas  excre • 
scentiis  est:  quae  scilicet,  quasi  tubera,  hac  super 

parte  mulieris  aliquando  latius  extensa  , formam  ac 
firmitatem  amplioris  verrucae  assumunt  , humorem 
glutinosum,  flaviusculum  plorant  et,  quin  uberum 
ipsorum  substantia  in  caeleris  aegrotaverit  , pro  can- 
cro licet  declarata,  vel  ipsius  tamen  naturae,  vel  ar- 
tis beneficio  feliciter  abacta,  sanata  fuerunt. 

De  tumoribus  mammarum  simmatibus  , steatoma - 
tosis  , etsi  ad  retentionem  lactis  , aut  lymphae  , et 
illi  subinde  contribuant , suo  loco  mentionem  la- 
ciemus. 

Singularis  prorsus  et  comensualis , ut  videtur,  na- 
turae , tumorem  mammae  virilis  sinistrae,  in  duce  ac 
principe  Rutheni co , nuper  conspeximus.  A quo  nempe 
vir  hic  quadragenarius  , liaemorrhoidum  fluxui,  saepe 
effreni  , a juventute  subjectus,  quatuor  abhinc  annis.,  * 
ab  ictu  sclopeli  , anteriori  ac  sinistrae  thoracis  regio- 
ni , versus  humerum,  absque  ullo  vulneris  vestigio, 
percussus  graviter  fuisset  : dolorem  illico  , et  quidem 
in  medio  mammae  hujus  lateris,  acutum  persentire 
coepit.  Contusione  licet  jam  sanata,  dolor  hic,  per 
vices  , ut  in  irismo  faciei  fieri  solet,  insigniter  ac  ad 
desperationem  usque  , auctus  , hucusque  superstat. 
Tertia  parte  major  haec  mamma  , vix  tamen  durior 
dextra,  aut  morbosi  coloris,  aut  minus  elastica,  sub 
attactu  percipitur.  Linimentum  volatile  cum  olei  hyo- 
scyami, recenter  expressi,  aequali  portione  atque  cum 
laudano  liquido  , huic  tumori  , bis  in  die,  illiniri,  ac 
eundem,  pellis  cygni  vel  et  gossypii  ope,  blande  fo- 
veri , ac  ab  omni  injuria  externa  sollicite  custodiri  , 
consuluimus.  Post  octo  fere  dies  , sub  hac  methodo  , 
dolor  omnis  ac  tumor  mammae,  per  annos  morbosae, 
cessarunt;  sed  , ob  nimis  brevem  aegri  hujus  in  Au - 
striae  metropoli  commorationem  , num  haec  et  interna 
quaedam  , ex  antispasmodicorum  familia,  praescripta 
auxilia  constantem  effectum  habuerint,  experti  huc- 
usque non  sumus. 

§.  DCCCXVII.  Prognosis. 

Praecipua  praedictionum  ex  lactis  retentione  mo- 
menta hucusque  jam  tradidimus.  Pietatis  nimirum  na- 
turalis in  prolem,  plerasque  apud  feminas  locupletas, 
defectus,  — curarum,  vigiliarum  , quas  bonis  matri- 

bus  , nutricis  officia  imponunt 3 aversatio,  • — formae 
atque  elegantiae  uberum  virgineae  , quousque  licet  , 
conservandae  studium  voluptuarium,  praeter  funestos., 
in  filios  numerumque  civium  effectus,,  a nobis  alio  in 
opere  expositos  , non  modo  venustatis,  sed  optatae 
valetudinis  ac  vitae  adeo  ipsius  fundamenta  hoc  in 
sexu  haud  raro  subvertunt.  Hoc  e fonte  scilicet  , ju- 
bente aliter  sano  mulieris  habitu,  obturato,  compres- 
so, extrema  uberum  extensio  et  subsequens  hanc 
flacciditas,  nec  raro,  ut  supra  monuimus,  mammarum 
tubera  lactea,  saepe  chronica,  inflammatio,  diuturni 
saepius  ac  omne  hujus  organi  parenchyma  destruentes 
abscessus  , fistulae  , glandulae  durities  , scaturiunt. 
Quamvis  autem  lacteae  metastasis  hypolhesin.,  ut  gra- 
tuito  admissam  , respuamus  ; non  tamen  idcirco  fa- 
tales saepe  ex  tam  abundante  secretione  imprudenter 
cohibita  , in  corpus  muliebre  effectus  ac  turbas  omnis 
generis  negare  contendimus.  Neminem  certe  medico- 
rum latet  mutuum  uteri  cum  uberibus  commercium  : 
cui  nimirum  , sub  infracto  illius  visceris.,  per  partum 
vix  praegressum,  robore.,  sanguinis  torrentem  ubera 
compressa  majorem  transmittunt  , ac  nisi  metritidi 
(§.  CCXXV.)  , vel  periculis  plenae  puerperarum  peri - 
tonaeitidi  (§.  CCX1X.) , lochiorum  tamen  copiosiori  .ac 
diuturno  magis  profluvio  (§.  DXXX1II.),  — post  hoc 
autem  ^ non  lacteo  quidem  , sed  tamen  albo  et  mu- 
coso , genitalium  fluxui  (§.  DXXXU.),  hodiedum  , in 
ratione  denegati  materni  officii,  tam  frequenti  et  quasi 
vicario  , ansam  porrigunt.  Eadem  ratione  , ut  aha  ta- 
ceamus } si  forsitan  pulmo  debilior  praeexstiterit : fa- 
cile hic,  aut  pars  aha,  inertior,  secretionem  morbo- 
sam, quam,  sanam,  ubera  recusant,  suo  quaevis 
modo , ac  lethali  aliquando  cum  effectu,  subibit.  Quae 
semel  mamma,  ex  lactis  retentione  turguit  valdopere, 
chronica  concepit  tubera  , vel  inflammata  , suppurata 
fuit,  aut  papilla  duriore^  fissa,  cicatrice  obducta  la- 
boravit: futuris  ea  in  puerperiis,  similes  facile  matri- 
bus praedicit  miserias. 

§.  DCCCXVIII.  Cura.  — C.  duritiei.  — C.  tumorum 
mammarum  lymphaticorum. 

Praesentissimum  sane  retentionis  lacteae  subsidium, 

mammarum  suctio,  depletio  est:  cui  fini,  si  debilior 
est  pusio;  vel  infans  robustior,  vel  os  purae  mulie- 
ris, vel  denique  cucurbita  vitrea,  optime,  ad  fundum 
ex.  gumini  elastico  paranda,  et  rostro -incurvo  longo- 
que  munita  , respondent.  Inflammatae  adeo  ex.  lactis 
abundantia  mammae  , nisi  tumor  circumambiens  pa- 
pillam , hujus  ductus  excretorios  impervios  jam  red- 
diderit, aut  limbum  ejusdem  extremum  in  totum  jam 
obtexerit , blanda  et  repetita  suctio  opportuna  est.  In 
genere  , papillarum  mammalium  vitia  chronica,  prae- 
veniri facdius  quam  sanari , conceditur;  quoties  in- 
ierim illae  ut  a puero  arripi  et  sugi  queant,  brevio- 
res sunt:  earum  violentae  nimis,  per  cucurbitam,  aut 
per  mechanica  subsidia  e smu,  quo  , per  vestes  ni- 
mis arctas  retropressae , sepultae  per  annos  jacuerunt, 
extractioni  , ubi  blanda  illarum  titillatio  , cum  propria 
sahva  humectatio  _,  ac  suctio  nihil  praestiterint,  ma- 
xime si  jam  phiogosis  mammam  occupaverit,  paium 
aut  nihil  favemus.  Quo  papillarum  apud  praegnantes 
nimia  sensibilitas  , mollities  corrigantur  satis  mature; 
istarum,  ante  partum,  cum  aqua  frigidiuscula,  spi- 
ritus vini  aut  lavandulae  pauxillo  remista,  frequens 
lavatio  conducet.  Quamvis  vero  ad  papillas  excoria * 
tas  omnis  suctio,  dolores  longe  adaugeat;  nec  tamen 
lactis  in  mammis  congestio  continuo  crescat:  hae  ipsae 
pusioni  non  illieo  detrahendae  sunt.  Ipsa  sugentis  pue- 
ruli saliva,  sensim  dolorum  levamen  adferet.  Plera- 
que nauseam  sugentibus  movent  unguenta,  papillis 
applicita  , atque  prolis  ab  iisdem  aversionem  indu- 
cunt. Areolae ? forsitan  a phlogosi  correptae,  sple- 
nio!a_,  ex  linteo  duplicato  confecta,  et  aqua  pura  im- 
praegnata, cum  fructu  imponentur,  frequenter  et  caute 
renovanda. 

Quod  si  vero  aut  prolis  defunctae  , aut  valetudinis 
infirmae  , suspectae  , ratione  , aut  quod  mater  lacta- 
tum absolute  detrectet  , laciis  cohibendi  sit  animus 
aut  imposiia  necessitas:  ubi  lente  atque  gradatim  su- 
spici hoc  opus  queat;  meliorem  res,  sub  debita  cau- 
tione , successum  habebit.  Tam  in  hoc  vero  , quain 
contrario  maxime  in  casu,  victus  tenuior  mulieri  prae- 
scribendus ac  , donec  mammae  detumuerint , stricte 
observandus  est.  Omnis  nempe  tunc  , vel  universi, 

vel  autem  lactei  systematis  repletio  evitanda  ; ad  co- 
piam humorum  nimiam  ab  uberibus  arcendam  , cum 
linteis  quadruplicatis  , tepidis  , haec  suffulcienda  et 
moderate  comprimenda  , — singula  corporis  colatoria 
probe  adaperta  servanda  , eorum  excretiones  sine  im- 
petu promovendae  , inprimis  vero  lochia  ad  debitum 
fluxum  dirigenda  sunt.  Hac  simplici  sub  methodo  , 
remediorum  externorum,  adstringentium,  quorum  actio 
profundius  haud  penetrat,  atque  vel  inutilis  , vel  no- 
xia est,  non  indigemus  subsidio.  Calor  lectuli,  potus 
aquosus,  tepidusculus , transpirationem , — clyster 

emolliens,  salis  amari  aut  arcani  duplicati  solutio,  al- 
vum et  urinam,  — quies  animi,  crurum  pedumque 
ab  omni  refrigerio  defensio,  puritas  et  fotus  genita- 
lium , lochiorum  fluxum  secundabunt. 

Si  tamen  , vel  ob  neglecta  haec  praecepta  , vel  ob 
nimiam  mulieris  ad  secretionem  lactis  pioclivitatem  , 
vel  ob  incautum  refrigerium  , inflammatio  mammam 
corripuerit  ac  febrem  accenderit : secundum  regulas 
alibi  (§.  CXXXIII.)  jam  traditas,  hoc  incendium,  cum 
debito  ad  statum  puerperae  respectu,  tractandum,  re- 
solutio tumoris  , quoad  fleri  licet  , tentanda  , — si 
vero  evitari  suppuratio  non  queat;  cum  emollientibus 
ea  promovenda,  et  ad  regulas  chirurgicas  conducenda 
est.  Yenaesectio  bine  saepe , robustas  maxime  apud 
feminas  , cum  certe  non  omnis  mammarum  in  puer- 
peris inflammatio,  ut  nuperus  hac  de  re  scriptor  prae- 
tendit, asthenicae  sit  indolis,  requiritur,  ac  alvus  ite- 
rum cum  blandi, > remediis  movenda  est.  Butyri  re- 
centis , olei  amygdalini,  unguenti  althaeae,  volatilis  , 
ad  ubera  inunctio,  — emplastrum  ex  spermate  ceti,  ut 
vocant  , cum  oleo  non  rancido,  blandiorem  ad  ignem 
paratum,  — cataplasmatis  levioris,  ex  mica  panis,  cum 
aqua  vegetominerali  parati,  impositio,  inflammationem 
mammarum  , nisi  nimis  provectam  , frequenter  dissi- 
pabunt. Ob  summam  vero  hujus  partis  sensibilitatem, 
saepe  tum  hyoscyami  folia,  emollienti  cataplasmati  su- 
peraddita, tum  prudens  opii  ad  vesperas  usus,  apud 
delieatulas  indicata  sunt.  Jam  saeculi  decimi  et  se- 
ptimi sub  fine,  Galliae  chirurgus  celebris,  tumoribus 
mammarum  lacteis,  ut  potissimum-  auxilium , herbam 
cicutae , in  urina  coctam.,  ac  demum  lintea  duplicata^ 

hocce  lixivio  madida,  huic  superimposita  , laudavit. 
Spe  vero  resolutionis  amissa,  in  his  solis  emollienti- 
bus externis,  donec  abscessus  mammae  rumpatur,  et 
donec  omnis  circa  hunc  durities  disparuerit  , conti- 
nuandum est.  Tristissimos  insana  carnificum  chirur- 
gorum, abscessus  mammarum,  necdum  perfecte  ma- 
turos, adaperiendi,  eorumque  sinus  crudeli  cum  spe- 
cillo per  intima  uberum  penetralia  quaerendi  (saepius 
creandi)  libido  , innumeras  jam  puerperas  aliasque 
mulieres,  sub  dirissimis  cruciatibus , hoc  fonte,  e quo 
primam  , vix  nati  , vitam  sugimus  , spoliavit. 

Reliquam  a sanato  jam  abscessu  mammae  duritiem, 
istius  cum  aqua  tepida,  in  cujus  pinta,  salis  alkalini 
vegetabili  fixi  drachmae  duae  solutae  sint  , fomenta- 
tio , vel  cataplasma  ex  cicuta,  hyoscyamo,  farina  lini, 
croco  et  oleo  , — vel,  si  his  remediis  malum  diutius 
restiterit,  mammae  futuro  forsitan  a puerperio  per 
prolem  propriam  , satis  vegetam  , suctio  , saepe  dis- 
sipant. 

Quod  si  scirrhus  in  mamma  verus  se  offerat:  hunc, 
a sola  injuria  externa  productum  , ut  locale  prorsus 
vitium , nisi  infelix  ad  scirrhos  dispositio  mulierem 
tenuerit  , cum  optato  plerumque  eventu  exscindi  li- 
cebit; ejusdem  autem  mali,  ex  causis  internis , nec 
quidquam  intellectis,  exorti,  suscepta  exstirpatio,  ra- 
riore, si  ullo,  successu  coronabitur. 

Tumores  mammarum  lymphaticos , plerumque  cy- 
sticos, aut  melicerides  , chirurgia,  cum  sacci  ipsius 
exstirpatione  , aut  lenta  suppuratione  , consumptione, 
pertractat. 

g.  DGCCXIX.  Suffocatio  foetus  a muco*,  — 

A lympha  coacta. 

Inter  retentiones  thoracicas  internas,  quae  huc  spe- 
ctant , prima  nobis  se  offert,  non  infrequens  muci  co- 
piosioris apud  foetum  recens  natum , non  modo  in 
ore  ac  faucibus  , sed  et  ipsis  in  bronchiis  collectio. 
Vel  scilicet  eadem,  quae  foetus  corpusculum  a nati- 
vitate obducit,  materia,  sedimentum  quasi  ad  fauces 
ejus  deposuerit;  vel  propriae  harum  glandulae  mucum 
copiosiorem  lue  secreverint;  vel  ipso  sub  partu  mucus 
genitalium  maternorum  , ore  naribusque  pusionis  sub- 

intraverit;  tenax  interdum  gluten  epigloltidem  istius 
obtegit,  ej usque  motum  praescindendo,  respirationem 
excludit  , et  asphyxiae  statum  in  eodem  inducit.  Si- 
milis aliquando  viscidissima  materies  tum  a partu  , 
tum  , ubi  puer  per  horas  absque  potu  in  cunis  jacue- 
rit , serius,  linguam  ejus  palato  adglutinat  ac  motum 
hujus  , nisi  prius  cum  spatula  solutae  _,  impeditae  su- 
ctionis,  ac  suffocationis  cum  periculo,  praevertit.  Ute- 
rini hominis  morbos  _,  — • etsi  mortalitatis  ratio  his 
vitae  exordiis,  illa,  quae  primos  infantilis  aetatis  an- 
nos tam  magna  premit  , adhuc  major  esse  videatur  , 
— nec  a longe  quidem  cognoscimus.  Nec  primae  re- 
spirationis obstacula  , quae  hanc  saepe  in  ultimam 
convertunt , satis  intelligimus.  Quo  propior  suae  ori- 
gini foetus;  eo  quoque  gelatinosum 3 mucosum  magis 
ejusdem  corpusculum,  et  eo  magis  conspicua  glandu- 
i larum  in  illo  moles  est.  Magnus  istarum  numerus  in 
superficiem  oris,  faucium,  laryngis,  tracheae,  bron- 
chiorum internam,  dominatur;  qua  vero  sub  rerum 
conditione  , aut  quibus  a causis  in  foetum  agentibus, 
i aut  major  muci  , quam  futuris  harum  viarum  officiis 
; competat,  quantitas  secernatur;  aut  istius  liquidi  au- 
i geatur  nimis  tenacitas:  hoc  non  minus  ignoramus. 
I Tristis  interim  experientia  docet ; non  paucos  foetus , 
vix  uteris  exclusos  , vel  primis  aurae  vitalis  caplan- 
[ dae  moliminibus  succumbere  , vel  non  adeo  multis  a 
r partu  horis  , sub  faciei  livore  atque  catarrhi  suffoca- 
1 ti vi  phaenomenis,  morientium  stertores  jam  agere,  ac 
( sortem  illorum  iniquam  , sub  istis,  subire.  Cum  vero 
i inexspectati  hujus  obitus  in  causas  culter  anatomicus 
i inquireret  : saepius  ille  non  aliam,  quam  insolitam 
i muci  tenacis,  interdum  in  frusta  concreti , vel  fauces 
I:  et  asperae  arteriae  introitum  operientis  , obstruentis  , 
I vel  ipsam  hanc  fistulam  et  bronchia  opplentis  , in 
i aqua  solubilis,  copiam  — glandulas  autem  mucosas 
| tracheae  praetumidas  , detexit.  Quod  vero  hic  mucus 

Inon  tam  praegressi  alterius  morbi  gravioris  effectu, 
quam  praecipuo  membranae  pituitariae  vitio , hic  loci 
confluxerit  : infantes,  hac  muci  copia  promptius  edu- 
cta , tanto  periculo  feliciter  erepti  commonstrant.  Nec 
lenim  homuncio  hoece  obstaculo  se  ipsum,  per  tussim 
cum  impetu  susceptam  5 liberare  hucusque  didicit;  aut 

saltem  vires  Ipsi , post  partus  lenti  injurias  ^sublatas  , 
hoc  ad  voluntarium  tentamen  , necdum  concessae  sunt. 
Ipsa  foetus,  forsitan  ad  talia  dispositi,  praevio  capite 
per  horas  in  pelvi  materna  haerentis  , et  pectore  ab 
uteri  constrictione  compressi  , invei*sa  positio , quod 
mucus  justo  copiosior  suo  pondere  ex  bronchiis  la- 
ryngem versus  decidat  atque  hunc  demum  obruat  , 
inducit. 

Multum  haec  mortis,  quosdam  apud  foetus,  causa, 
cum  ea,  qua  toties  pueri,  sub  cynanche  laryngea , 
vel  tracheitide  (§.  CLXXIII.)  succumbunt,  conspirat; 
nisi  quod  in  istis,  non  tam  mucus,  quam  potius  lym- 
pha , per  inflammationem  laryngis  aut  asperae  arte- 
riae , sub  febre  acutissima  morbose  secreta,  et  in 
pseudomembranam  condensata,  spiritum  praecludat. 

§.  DCCCXX.  Cura. 

Praeceps  est  admodum,  foetubus  . ex  pituita  in  la- 
rynge, trachea,  bronchiis  collecta  vel,  strangulatorum 
instar  , in  asphyxiam  subitaneam  delapsis,  vel  saltem 
suffocationi  proxime  expositis  , succurrendi  occasio  ; 
non  absimilis  fere  illi,  quam  vomitus , vel  pusionibus, 
supino  in  cunis  sub  decubitu  , vel  adultis  adeo  , sed 
gravi  a morbo  fractis,  ac  se  ipsos  erigere  nesciis,  mi- 
natur (§.  DCLXXI.).  Ante  omnia  vero  , trunco  infan- 
tis ad  anteriora  et  in  latus  inclinato,  ac  oris  faucium- 
que cavo  a spuma  et  muco,  hic  saepe  collectis,  cum 
linteolo,  vel  cum  digitis  liberato,  in  casu  asphyxiae, 
compressis  foetus  naribus  , aer  (cum  purior  non  satis 
prompte  ad  manus  sit)  ex  ore  sani  hominis,  ori  pueri 
applicito,  in  pulmones  pellendus,  — thorax  vero  et  ab- 
domen, per  vices,  comprimenda,  relaxanda  sunt.  Hoc 
modo  scilicet  pituitam  aut  mucum  concretum  circa 
laryngem,  vel  in  eo  ipso  forsitan  stagnantem  , ut  me- 
chanicum obstaculum,  ab  angustiore  loco,  ampliorem 
in  fistulam  urgemus , liberioremque  aeri  externo  in 
hanc  , \darn  pandimus.  Nec  ea  , quae  in  asphyxia  et 
suffocatione  quondam  et  hoc  in  opere  proponemus  , 
frictiones  cum  pannis  calidis,  volatilia  naribus  admo- 
ta, clysteres  et  alia  negligenda  sunt.  Quamprimo  vero 
puer  respirare  inceperit,  — vel  in  casu,  quo  is,  necdum  l 
quidem  suffocatus,  per  slertorem  tamen  ac  dyspnoeam. 

pituitae  tenacis  , in  viis  respirationis  haerentis,  copiam 
indicaverit;  vel  cum  digito,  vel  cum  barba  pennae, 
profunde  satis  faucibus  adactis,  vomitus  excitandus  est. 

§,  DCCCXXL  Dyspnoea  mucosa. 

Sunt  homines,  laxioris,  phlegmatici  habitus,  in- 
primis  feminae  , viri  obesi,  literati  , artifices  , vitae 
sedentariae  submissi,  qui  singulari  faucium , bronchio- 
rum atonia  instructi  , majorem,  prae  aliis,  pituitae 
tenacis  copiam  in  istis  secernant  eamque,  matutinas 
praecipue  ad  horas  , salute  interim  aut  parum  , aut 
nihil  turbata  , rejiciant.  Multi  tamen  ex  istis  , vel  et 
tales , qui  certis  temporibus  nullam  fere  pulmonum 
adfeclionem  produnt , — alii  sub  tempestate  inprimis 
humida  frigidaque  , hoc  viscus  a pituita  sibi  obrui  , 
vocem  non  parum  raucescere  , pectus  Sensim  sensim- 
que  gravari  , — tandem  , quasi  per  funem,  constrin- 
gi , ac  animam  vix  non  et  verba  deficere  , sudores 
viscidos  sibi  ad  frontem  ac  jugulum,  prae  anxietate, 
exprimi,  cordis  palpitationes,  cum  pulsu  inordinato, 
parvo  , intermittente,  aliquando  tardo,  accedere,  tus- 
isim  praeterea  molestam,  inutilem,  his  addi  miseriis, 
alvumque  siccari,  ructus  assurgere,  urinas  pallescere, 
persentiunt.  Hac  sub  flebili  rerum  positione,  musculi, 
qui  sanis  sufficiunt,  thoracem  satis  elevare  nequeunt; 

Ised  illos  quoque  aeger  , qui  pectori  cum  jugulo  et 
brachiis  communes  sunt,  in  subsidium  evocat  et,  quo 
punctum  fixum  his  musculis  conciliet,  trunco  semper 
erecto,  caput  reclinat,  et  brachia  tensa  utroque  e la- 
tere pulvinaribus,  aut  sedilis  manubriis  defigit.  Sic  au- 
tem quatuor,  quinque,  aut  plures  etiam  per  dies, 
magis  vero  ad  noctem,  res  his  versantur  in  angustiis; 
donec,  feliciore  sub  omine,  sputa  tenacissima,  glu- 
tini scriniariorum  similia,  in  filos  longiores  facile  du- 
ictilia,  nunc  alba,  nunc  flaviuscula,  nunc  vindescen- 
jjtia  , aliquando  sanguine  , satis  etiam  copioso  , vel 
istriis  nigris  remista,  — primum  quidem  spumosa,  cum 
ea  difficultate  , ut  ex  eorum  adhaesione  ad  fauces, 
.quasi  a penna  his  immersa,  et  vomitus  .interdum  pro- 
docetur, - — .tandem  vero  copiosissima  pluresque  non- 
Jounquam  pelves  adimpletura,  longo  satis  tempore, 
;|>ub  sensibili  aegrorum  levamine  5 succedant.  Urinae 

si ul  nunc  jumenlosae  turbidaeque  redduntur,  ac  se- 
rius aliquando  sedimentum  album  , mucosum  , depo- 
nunt. Sudor  aequalis  matutinas  ad  horas  e cute  ema- 
nat; quibusdam  venter  solvitur  et  aquosa  demittit. 
Somnus,  qui  antehac  vix  ullus  fuit,  nunc  aliquis 
conceditur  ; praecordia  solvuntur,  tussis  minor  et  ra- 
rior, vox  sensim  clarior  fit.  Interdum  dolor,  in  re* 
missione  , ad  scapulas  proditur. 

Periodicum  autem  aliquando  decursum , anni  tem- 
poribus , seriori  autumno  vernoque  accommodatum  , 
interdum  brevioribus  intervallis  , ad  tempestatum  vi- 
cissitudines , vel  caeterarum  secretionum  ad  reditus  , 
circumscriptum  , dyspnoea  haec  absolvit.  Sunt  adeo  , 
quibus  atmosphaera,  non  tam  humida  et  frigida,  quam 
caldior  et  siccior  , — sunt  quibus  coelum  frigidum 
et  siccum  officiat.  Sic  Viennensem  tractavimus,  quin- 
quaginta quinque  annorum  matronam,  asthmate  , ut 
vocant,  pituitoso , a tribus  modo  annis,  nec  alio  prius 
morbo,  adfectam.  Huic  menstrua  decimo  quinto  aeta- 
tis anno  primum  conspecta,  quinquagesimum  quartum 
ad  annum  usque  ordinatim  rediverant.  Iisdem,  duo- 
bus jam  ab  annis,  cessantibus,  sub  atmosphaera  sicca 
et  gelida  , dyspnoea  mucosa  superaccessit  , ac  simili 
sub  aeris  conditione  continuo  rediit;  sub  coelo  humido 
evanuit;  sub  tonitru  vero  instante,  mox  iterum  re- 
cruduit. Sic  feminae  exemplum  habetur  , quae  omni 
mense  semel  sputum  quasi  puriforme  foetidissimum  , 
ad  tres  libras  rejiciebat  ; liene  inierim  se  habebat  , 
lieque  tussi  laborabat  , nisi  dum  sputum  periodicum 
immineret,  formosa  semper  haec  mulier.  Sanguine  no- 
bis adfinem  , septuaginta  duos  annos  numerantem  fe- 
minam , cum  adhuc  virgo  esset,  sub  aspectu  floridis- 
simo, saepissime  pituitam  multam,  cum  facilitate, 
pulmonibus  ejicere,  atque  haec  nihili  habere  vidimus.  , 
Cum  ea  sexagesimum  jam  annum  superasset;  dys- 
pnoea mucosa  frequentius,  sub  tempestate  humida  et 
frigida  laborare,  ac  multam,  sub  illa  , pituitam  expel- 
lere,— aliquot  autem  post  annos,  et  morbo  semper  an- 
cto, quamvis  hieme,  plures  per  menses  symptomata 
supra  exposita  pati,  et  quavis  certe  nocte  plures  den- 
sissimae illius  materiae  libras  rejicere  coepit,  ac  per 
annos,  aestivo  tempore  liaiid  parum  sublevata,  rejicere 

soluit.  Atqui  liaec  , nisi  quod  tam  longi  morbi  nos 
ipsi  testes  fuerimus  , non  tam  rara  sunt.  Rarior  vero 
matronae  Ticinensis , quadragenariae,  casus  est:  quae, 
diutius  jam  a medicis  , quorum  numerum  non  exi- 
guum consuluerat,  pro  phthisica  declarata,  antecessoris 
quoque  nostri  auxilium  implorare  constituit.  Argumen- 
i tis  medicorum , quae  phthisin  ex  ulcere  pulmonum 
> conclamatam  in  aegra  comprobarent  , expositis  , vir 
hic  celebris,  solus,  morbum  pro  asthmate  hurnido  ha- 
bendum esse,  edixit;  atque,  non  sine  magno  aliorum, 
scandalo,  mulieri  huic  nobilissimae, ut  montes  Apenninos 
peteret,  ac  non  modo  praesentem  calidissimam  aesta» 
tem  , sed  autumnum  quoque  ibidem  transigeret,  con- 
silium dedit.  Obtemperans  huic  matrona,  mox  sese  ad 
villam,  quae  ipsi  vicinas  ad  alpes  propria  fuit,  trans- 
! ferri  curavit,  ac  altiore  hoc  in  loco  vix  mensem  tran- 
segerat , cum  liberius  se  respirare  , tussis  violentiam 
sputorumque  copiam  imminui,  desiderium  ciborum, 
somnum  virescjue  amissas  sibi  redire,  et  , ut  paucis 
dicamus,  sanitatem,  qualem  ea  nunquam  sperare  ausa 
ifuerat,  restitui  animadvertit.  Quare  , nec  adventante 
>ihieme,  caram  sibi  hanc  habitationem  relinquere,  se- 
tcum  constituens,  per  duos  fere  annos  in  eadem  corii- 
jjmorata  est.  Cum  vero  tunc  negotia  domestica  hanc 
ifeminam  , sirio  ardente,  in  urbem  revocassent  ; mox 
i pristinum  in  morbum  ea  relapsa  est.  Pristinae  hinc 
smedicorum  de  hoc  opinioni  haec  recidiva  ansam  dedit. 


jTunc  nostrum  quoque  consilium  expetitum  fuit.  Prae- 
decessoris nostri,  in  Helvetiam  jam  reversi  , judicio  , 
iber  eventum  felicem  jam  satis  confirmato,  adhaerentes, 
pegram,  ut  montanum  ad  aerem  recurreret,  persuasi- 
-‘Ouus,  ac  optatus  hoc  iterum  consilium  successus  per 
ijmnos  coronavit. 

Non  apud  omnes  inierim,  quod  vix  monuimus,  dys- 
pnoea mucosa  idem  ex  aere  puriore  frigidoque  auxi- 
ium  experitur;  sed  plurimis  fere,  hoc  a malo  corre- 
ptis , coelum  tepidum  ac  siccum  opportunius  est,  quin 
r dcirco  facile  sit,  tam  diversos  inter  se  effectus  , ex 
Wlolo  ratiocinio  , praedicere. 

Sic  etiam  rarum  est  , hoc  morbo  semel  adfectos  , 
£°‘  ccessione  graviori  absoluta,  omnis  dyspnoeae  vivere 
pQxpertes ; plurimis  nempe  ex  illis,  praeter  insignem 
cei  v.  iv  18 

lassitudinem,  anhelitus  aliquis,  inprimis  suh  accliviumu 
ascensu  , aut  sub  celeri  deambulatione  , aut  ab  aeriss 
in  hnmidum  et  frigidum  mutationibus adhaeret;  tuss* 
sis  vero,  interdiu  licet  satis  moderata,  de  nocte  au- 
getur, et  pituitae  tenacis  rejectio  plus  minus  continuat: 
ut  igitur  magno  Graeciae  monente  scriptore,  hi  aegrii 
«in  morbi  cessationibus,  licet  ipsi  non  decumbentess 
obambulent;  secum  tamen  illius  signum  circumferunt. >»> 
IVeque  funestae  prorsus  aegris,  inprimis  jam  exhaustis, <, 
atque  debilioribus,  accessionis  tristia  exempla  desunt: 
quem  rerum  exitum,  sub  pulsu  tandem  minimo  , va- 
cillante , extremitatum  sub  frigore,  accedentibus  deli-i- 
riis  , lipothymiis  , aut  sopore  quasi  apoplectico  , noai 
injuste  praesagimus.  Multos  etiam  ex  tanta  muci  nu- 
triculis jactura,  tabes  cum  febre  lenta,  — alios  pneu 
rnonorrhagia  et  phthisis  ipsa  pulmonalis,  — alios  ca-i^ 
tarrhus  , ut  vocant,  suffocativus  — alios  demum,  et 
quidem  plurimos,  hydrothorax,  exspectant.  Sunt  tameuu 
non  pauci  j qui  seros  ad  annos  horrenda  haec  malaa 
ferant;  et  causidicus  , quem  _,  quadraginta  et  novemi 
ante  annos,  sub  quavis  accessione  exspiraturum  esste 
verebamur,  ad  praesens  usque  tempus  non  modo  vii 
xit , sed  publico  gravique  officio  egregie  praesedit. 

§.  DCCCXXII.  Causae.  — Polypi  bronchiales.  — - 
Cohaesio  pulmonum  cum  pleura. 

Morbum  hucusque  descriptum  , ab  asthmate,  quocc 
affectionis  genus  ad  nevroses  magis  referimus  _,  coni- 
suite  separavimus.  Quamvis  nempe  periodicus  saepouc 
dyspnoeae  mucosae  decursus,  nervosae  indolis  prolem  tt 
in  ea  suspicari  inducat ; non  omnis  tamen  periodus 
nervorum  adjudicanda  est  imperio;  nec  ratio  medendi 
quae  in  hoc  magis  dominatur,  nisi  dyspnoeae  cumsa 
nervorum  affectione  complicatio  subsit,  auctoritatem 
in  moibum  nostrum  conspicuam  exserit.  In  causas 
quae  secretionem  morbosam  in  glandulis  mucosis  im 
ducant  , alibi  sollicite  inquisivimus  ( §.  DXIV. ) ; a«< 
eaedem  sane  causae , varia  ratione  agentes,  gluti  co 


nis  copiosius  secreti  retentioni  occasionem  largiunto 

§.  DCXCVIII.).  De  catarrho  suffocati» o ( §.  DX1II. 
atque  de  hydrope  pulmonum , inprimis  cystico,  lo  ad 
quentes  (§.  DCCXLII.),  quanta  humorum  mucosorun 

lymphaticorumque,  vel  in  parenchymate,  vel  in  bron- 
chiis pulmonum  interdum  colligatur , copia , et  qui 
hujus  effectus  sint , jam  satis  indicavimus.  In  genere, 
glandularum  tunicae  mucosae  in  trachea  et  bronchiis 
laxitas,  ipsorum  adeo  pulmonum  flacciditas,  ut  prae- 
cipua tum  phthiseos  pituitosae  , tum  humoralis  dys- 
ipnoeae  causa,  sub  seetioue  anatomica  declaratae  fue- 
runt. In  asthmate  , ut  nominant , puerili , glandulas 
ibronchiales , praeter  sanitatis  modum,  turgidas,  maxi- 
Jme  vero  thymum  insigniter  tumefactum  invenerunt 
anatomici:  ita  quidem  ut  totam  fere  anterioris  pectoris 
regionem  ille  occupaverit.  A tergo  quidem  aspera  ar- 
teria facilius  comprimi  potest,  interim  et  ab  anteriore 
• facie,  ut  exempla  docuerunt,  tam  a sarcomate , quam 
a glandula  thymi  ingente,  tophis  cretaceis  referta,  illa 
•(compressa  fuit.  Sic  etiam  varices  vasorum  lymphati- 
tjcorum,  liydatides  minores,  majores,  ad  ovi  adeo  ma- 
njgnitudinem  accedentes,  modo  limpido  , modo  magis 
aitincto  liquore  turgidae,  repertae  fuerunt.  Lutetiae , ut 
legimus,  aeger  vomicam,  membrana  tectam  , ovo  si- 
;imilem , e pulmonibus  expurgavit , cum  ante  fuisset 
i asthmaticus,  et  ita  paulo  post  exstinctus  est.  Ab  hu- 
ore  viscido  in  bronchiis  , pulmonibus,  secreto  infar- 
ctus innumeri.  Calcis  instar  interdum  indurantur  glandu- 
lae bronchiales;  calculi  tophique  quamplurimi  conspecti 
lierunt  in  pulmonibus,  et  sputum  sanguinis,  et  phthi- 
>eos  symptomata  exorta  sunt.  «In  nemine  se  pulchrio- 
res pulmones  vidisse , quam  in  Forocorneliensium  epi- 
scopo, cui  vitiati  credebantur  ob  multos,  quos  expe- 
ctorabat, humores  , a propriis  videlicet  bronchiorum 
glandulis  secretos  >?,  testatur  insignis  Italiae  anatomi- 
cus. « Pulmones  sicut  folium  longo  immaceratu  flave- 
scere «,  observavit  gravis  de  recondita  abscessuu/u 
4\iatura3  scriptor.  Pulmones  collapsos  flaccidosque  post 
longaevam  tussim  et  muci  rejectionem,  descripsit  suui- 
jjnus  quondam  physiologiis.  Post  repentinam  suffoca- 
tionem in  quatuor  aegris,  inventa  fuit  pituita  lenta, 
icontumax,  quae  instar  membranae  cujusdam  asperae 
rteriae  obtenta  erat , ut  non  esset  liber  exitus  et  m- 
roitus  spiritui  externo.  Glandulas  bronchiales  usque 
d suffocationem  tumentes  refert  benemeritus  de  ana- 
omia  vasorum  lymphaticorum  scriptor  Anglus.  Saepius 

ha  iis,  qui  diutius,  absque  symptomatibus  inflamma- 
toriis, dyspnoea  laborarunt,  rami  bronchiales  a ma- 
teria mucosa  turgere  observantur ; atque  verisimile  est, 
quod,  sicut  spasmi  sub  asthmate  , ita  quoque  sub  cera- 
tis dyspnoeis  semiparalyses  in  fibris  bronchiorum  mu- 
sculosis locum  inveniant:  sub  quibus  peripneumoniaee 
nothae,  vel  catarrhi  suffocativi  , ac  prompta  demum) 
strangulatio  succedant , nec  aliud  quid,  praeter  laxi- 
tatem maculasque  atras,  ab  ista,  detegatur  in  pulmo- 
nibus. In  cyphosi,  quae  compressionem  medullae  spi- 
nalis ad  dorsum  inducit,  frequenter,  ut  alibi  fusiuss 
docebimus,  dyspnoea,  quam  paresi  pulmonum  adscri— 
bas,  occurrit.  Quare  memoratu  dignissima  pergame- 
nas Hippocratis  interpres  , de  laesa  ex  medullae  spi— 
nalis  ac  nervorum  ex  ea  egredientium  vitio  , necnom 
ex  diaphragmatis  debilitate  nervosa,  respiratione,  jaim 
tradidit;  et  clarus  quondam  Germaniae  medicus.,  « ma- 
jores, inquit,  praesertim  nervi  septi  a dorsali  medullai 


progressi , defluxionibus  aut  aliis  morbis  solitarii  ac: 


separatim  infestati,  dyspnoeam  quondam  pariunt,  qua- 
lem in  asthmaticis , nullis  aliis  pulmonum  adfectorumi 
indiciis  apparentibus,  continuo  aegrotos  infestare  ob- 
servavimus. s?  Magnam  in  puero  novenni  dyspnoeam,,  i 
a cyphosi  ad  primas  dorsi  vertebras  oriundam  , nos  i 
ipsi  conspeximus.  Ex  nervis  phrenicis  incisis  , eadem  i 
iliico  respirandi  difficultas  , quae  in  equis  asthmaticis; 
occurrit , ab  Anglo  scriptore  observata  fuit.  In  apople- 
cticis  plerisque  profunda  et  lenta  respiratio,  de  diffi- 
cili pulmonum,  in  propellendo  sanguine,  labore,  facile : 
in  lethalem  illis  stertorem  mutando,  testatur. 

Aliquando  vero  pulmo,  forsitan  jam  antehac  debi- 
lior, secretionem  muci  morbosam  eamque  habitualem,  c 
ex  alia  parte,  ut  ex  utero,  vagina,  vesica,  urethra,  in--si 
festino  recto,  tumultuose  suppressam,  vicarie  subit,  et 
ex  medorrhoea  insonti,  vel  quoque  contagiosa,  dyspnoea 
mucosa  propullulat.  Copiosa  hinc  dyspnoeae  a sup- 
pressis fluore  aibo  , blennorrhoea  chronica  , exortae 
exempla  sunt.  Nos  ipsi  quondam,  cum  feminae  juveni, 
leucorrhoea  jam  septem  ab  annis  laboranti,  eo  quod 
ob  graves  rationes  citius  hoc  a morbo  liberari,  sup-  Kr 
plex  rogaverit,  per  injectiones  aluminosas  hunc  fluxum  r 
cohibuissemus  , eandem  in  magnam  dyspnoeam  et  i 

anxietatem  conjectam  fuisse  doluimus ; quo  tamen 
malo,  priori  louge  pejore,  suspensis  illico  injectionibus, 
ac  restituto,  per  sernicupia  tepida  et  per  vapores  ge- 
nitalibus admissos,  habituali  illo  profluvio,  mulier  haec 
liberata,  posthinc  autem  , lentiore  quidem,  sed  tutiore 
cum  methodo  sanata  fuit. 

Haereditariam  interdum  in  dyspnoeam  mucosam 
dispositionem  subesse  , et  ex  nostris  observationibus 
videtur.  Strumosa  hominum  constitutio,  inprimis  vero 
iniqua  thoracis  constructio,  non  exiguam  hujus  mali 
partem  sibi  assumunt. 

In  cibos  farinaceos,  pultaceos,  glutinosos,  ac  in  ven- 
triculi inertiam  , muci  ad  pulmones  copiosius  collecti 
culpam  conjecerunt  pathologi.  Nec  tamen  sanguinem , 
unde  mucus  ille  in  pulmonibus  secernitur,  magis  igitur 
mucosum  esse  docuit  experientia  } et  saepe  debilitas 
et  pulmonum,  et  ventriculi,  quin  haec,  illius  rationem 
in  se  contineat , ex  eadem  origine  scaturit. 

Localem  saepe  pulmonum  cito  ni am , de  qua  univer- 
sum systema  modo  tardius  participet  , in  chronica 
dyspnoea  mucosa  subesse,  sanitas  multorum,  qui  huic 
simalo  subjecti  vivunt,  in  caeteris  , multos  per  annos 
ijjsat  firma  , commonstrat. 

Quoties  vero  inflammatio  pulmones  corripit  ; non 
dadeo  mucus , quam  humor  puriformis  et  bronchia  et 
[pulmonum  parenchyma  inundat, infarcit (§.  CLXXXVI ). 
[jQuodsi  tunc  nec  sputorum  rejectio  canales  bronchiorum 
>?cvacuet,  nec  resorptio  textum  pulmonum  cellulosum 
xiberet  : vel  prompta  suffocatio  insequitur;  vel  polypus 
ronchi  alis  subnascitur  ; vel  pulmonum  parenchyma 
concrescit,  induratur,  ac  in  firmam  , quasi  hepaticam, 
iiubstantiam , inspirando  imperviam,  convertitur.  Plura 
ool/porum,  pulmonibus  excretorum  exempla,  sunt:  qui 
hirbusculorum  ramos  retulerint,  ac,  in  bronchiis  modu- 
ati  , propter  lumen  , quo  saepius  instructi  sunt  . et 
>ropter  colorem  exalbo  subflavum,  non  paucis  pridem 
>ro  arteriis  pulmonum  rejectis  imposuerint  (§.  DLXXJI.). 
>ic  lapicida  Bruchsaliensis  , a dyspnoea,  tussi,  sputo 
mento  jam  saepius  vexatus,  polypum,  duos  circiter 
tollices  longum,  cavo  unius  lineae  diametri,  ac  ramo 
aterali,  ad  angulum  acutum  exeunte,  donatum,  nobis 
dstantibus,  tussiendo  rejecit,  magno  terrore,  ne  pul- 

monis  proprii  portionem  exscreasset,  perculsus.  Sic  in 
medicorum  Londinensium  observationibus,  post  magnam 
dyspnoeam  , plures  polypi  , duos,  tres  , aut  quatuor 
pollices  longi , multi  etiam  minores,  per  tussim  expulsi 
fuerunt,  quorum  color  albus  et  pellucidus,  quasi  cre- 
mori lactis  similis,  observatus  fuit.  Nullum  interim  po- 
lyporum , in  bronchiis  haerentium,  signum,  ab  illo  > I 
quod  , pulmonum  quemcumque  post  morbos  inflam- 
matorios infarctum  lymphaticum  , vel  duritiem  hujus; 
visceris  (§.  CXCIII.),  significet,  diversum,  nisi  concre- 
tiones tubulosae  cum  sputis  secedant,  habetur.  Similis 
igitur  polyporum  bronchialium  , atque  eorum  , quos; 
cynanche  laryngea  atque  tracheitis  saepe  producunt,  ,j 
est  genesis,  ac  omnis  in  eo  diversitas  ponitur  : quod 
bronchiales  polypi  plerumque  cylindrici  , aut  potius; 
conici , formae  canalis,  semper  angustioris  atque  ramosi,.} i 
quo  nati  sunt,  adaptati;  — tracheales  vero,  utpote  ad 
latiorem  fistulae  magis  amplae  superficiem  extensi  , 
pseudo membranas  magis  sistant  , nullum  facile  in  ca—: 
vum  convolutas,  et  magis  per  frusta  latiora  , quami  ‘ 
longa,  rejiciendas.  Sunt,  qui  in  cynanche  laryngea  ettf 
in  tracheitide,  cum  residuis  his  , ad  loca  prius  inflam-* 
mata,  pseudomembranis,  in  adulta  magis,  quam  pue->  ‘ 
rili  aetate,  mortem  quidem  effugiant  ; sed,  nisi  simul 
perfecte  aphoni,  dyspnoea  perpetua , eoquod  organicaniiw 
jam  pseudomembrana  haec,  cum  interna  laryngis,  tra- 
cheae tunica  , cohaesionem  contraxerit  , nullo  modo 
sananda,  laborent.  Polyposae  concretionis,  rotundae  , 
pedunculo  instructae  ac  mobilis,  in  ipso  cavo  laryngis 
feminae  abinde  suffocatae,  a nobis  repertae,  mentio- 
nem alibi  injecimus.  f 

Nec  facilioris  diagnosis  est,  affinis  polypis,  materia,  [ 
quae  toties,  post  pneumonias,  pulmones  circumambit, 
ac,  cito  solidescens,  et  vasculis  minimis,  quae  eunti6 
successu  injici  curavimus,  propriis  saepe  instructa, 
quasi  sacco  membranoso  , arctissime  involvit  stringit-  11 
que  ; vel  istorum  lobos  morbose  inter  se  eonnectit  ; *j 
vel  inter  illos  hinc  inde  pseudo-abscessus  constituit:  S| 
vel  quae,  tam  a pulmonum,  quam  a pleurae  incendio,)}^ 
illos , vel  integros  , vel  ex  parte  cum  ista  , nunc  i 
ad  costas,  nunc  ad  septum  transversum  , coadunat  y 
(§.  CLXXXVI.  CXCIII.).  Saepius  nempe  vel  eorum  ini 

cadaveribus,  qui  de  pectoris  morbo  aut  dyspnoea  nun- 
i quam  conquesti  erant,  pulmonem  cum  pleura  concre- 
itum  et  nos  invenimus,  et  alii  viderunt;  quamvis,  ubi 
ipost  pneumonias,  sat  feliciter  devictas,  nullo  alio  phae- 
nomeno morboso  superstite,  decubitus  vel  hoc  in  la- 
itus.  vel  in  aliud,  maxime  vero  in  illud,  ubi  nullum 
jfuerit  incendium  , difficilior  et  cum  tussi  conjunctus 
ffuerit,  — inprimis  autem,  ubi,  compulso  cum  digitis 
rthorace  hujus  lateris,  obtusiorem  id,  quam  latus  op- 
positum , sonitum  ediderit  ; probabili  ratione  ad  factam 
pleurae  costalis  cum  pulmone  adhaesionem  concludi 
queat. 

§.  DCCCXXIII.  Prognosis. 

Dyspnoeae  mucosae "'prognosis  ex  ipsa  morbi  descri- 
ptione proficiscitur,  ac  pro  constitutione,  aetate,  sexu, 
conditione  aegrorum,  pro  causa  diversa,  pro  compli- 
cationis, pro  temporis  , quo  morbus  illos  tenuit  , pro 
vehementiae  symptomatum  varia  ratione,  alia  est  atque 
alia.  Laxioris  fibrae,  strumosi,  gibberosi,  infantes  atque 
senes,  majora  hydropis  succedanei  discrimina  incur- 
irunt.  Feminis,  tam  ob  variam  menstruae  periodi  ute- 
prique  sortem  , quam  ob  majorem  ad  mucosas  colle- 
ctiones, ad  animi  pathemata  nervorumque  affectiones 
'proclivitatem,  majora  simul  instant  pericula.  Proxime 
his  viri  1 iterati , artifices  ad  vitam  sedentariam,  ad 
. corporis  iniquam  sub  labore  positionem  , vel  denique 
ad  hauriendos  , pulmonum  vigori  vitali  adversos,  va- 
pores damnati,  veniunt.  Si  pulmonum  atoniae,  secre- 
tioni mucosae  ultro  faventi  , nervorum  simul  turbae 
periodicae  accesserint ; pejor  sane  aegrorum  status 
erit;  pessimus  vero  ille  , cujus  causae  auferri  nequeunt, 
dicendus  est.  Dyspnoea  mucosa,  quae  profundas  nimis 
radices  jam  fixit,  atque  per  annos  forsitan  periodice 
redivit  , plerumque  insanabilis  est  ; sub  constitutione 
interim  minus  iniqua,  ut  supra  monuimus,  serius  ali- 
quando lethalis  fit.  Quo  vero  tenacius  sub  forti  acces- 
sione sputa  haerent;  quo  magis  vires  ad  rejectionem 
eorum  deficiunt ; aliquando  etiam  quo  impetuosius  ea, 
majore  copia  in  asperam  arteriam  sese  praecipitant,  — - 
quo  magis  extrema  frigent,  pulsus  vacillant  ac  fere  di- 
sparent, maxime  vero  si  hydrolhorax  jam  superacees- 
serit;  eo  certior  interitus  erit. 

Nisi  rejectis  jam  in  morbo  chronico  bronchiorum*  . 
polypis  j vix  ii  prognosin,  — eamque,  si  plures  resti--  , 
tare  videantur,  qui  majorem  dyspnoeam  inducant,  vixi  . 
aliam,  nisi  tristem,  ferri  concedunt.  Internas  viscerum!  ; 
inter  se,  vel  cum  partibus  vicinis  adhaesiones  morbo--  : 
sas,  sicut  arduum  est  dignoscere  : ita  spem  solutionis? 
illae  prorsus  nullam  admittunt.  Est  interim,  ubi  minus  i 
extensa  minusque  stricta,  functiones  parum  laedat,  autt 
saltem  diu  absque  tanto  discrimine  perferatur,  partium1.  \ 
inter  se  concretio. 

§.  DCCCXXIV.  Cura  dyspnoeae  mucosae. 

Diversae  causarum,  quae  dyspnoeam  mucosam  ge- 
nerarunt, conditioni,  medendi  quoque  ratio  nunc  haec,,: 
nunc  illa  opponenda,  — alia  vero  sub  ipsa  morbi  ac- 
cessione , alia,  eadem  jamjam  absoluta,  eligenda  est. 
Frequenter  nimis  cura  dyspnoeae,  de  qua  loquimur, , j! 
inprimis  liaereditariae,  aut  jam  provectae,  nonnisi  pal- 
lia tiv a permittitur. 

Si  habitualis  forsitan  in  alia  parte  secretio  morbosa 
vel  muci,  vel  humoris  lymphatici,  serosi,  praepostere 
suppressa  , vicariam  in  bronchiis  scaturiginem  adape- 
ruerit ; quantocius  illa,  tam  nobili  a sede,  ad  pristi- 
nam, cum  opportunis,  et  alibi  jam  expositis  auxiliis 
invitanda  est.  Hinc  ubi  medorrlioea  insons,  vel  et  con- 
tagiosa, vaginae,  uteri,  urethrae,  intestini  recti,  stypti- 
carum ope  injectionum,  vel  a refrigerio,  cohibita,  — 
si  herpes  rodens  , tinea  capitis,  plica,  ulcus  antiquum, 
fonticulus  jam  diu  apertus  , ad  cutem  exaruerint  ; 
causa  vero  harum  impetiginum,  vel  et  arthritidis  chro- 
nicae, in  pulmones  teneros  vim  suam  direxerit:  de- 
bitis illa  cum  remediis  impugnanda,  donec  vero  corrigi 
ea  potuerit,  quo  prius  sibi  complacuit,  ad  locum  de- 
vocanda est. 

Maxime  autem  tum  atmosphaerae,  quae  aegris  for- 
sitan hucusque  melius  conduxerit,  tum  diaetae  ratio 
habeatur,  oportet.  Parti  plurimae  aegrorum,  dyspnoea 
pituitosa  detentorum,  atmosphaera  locorum  meridiona- 
lium , Italiae , Galliae , magis  tepida  et  sicca  conducit. 
Quibus  vero  hoc  uti  beneficio  non  conceditur  : illis  , 
seri  autumni  , hiemis  , vernique  temporis  rigores  et 
inconstantia  fugienda  sunt  , et  in  cubiculi  satis  ampli 

et  alti , puro  tepidoque  aere  instructi  ambitu  , donec 
aestas  serena  rediverit,  vivendum  est.  Quibus  anima 
per  auram,  exhalationibus  aromaticis  leviter  imprae- 
gnatam, non  praecluditur,  nec  tussis  excitatur:  illis, 
dum  pulmonum  laxitas,  dyspnoeae  causam  constituit , 
fumi  , non  tamen  empyreumatici , avara  manu,  ex 
myri  lia  , mastiche,  terebinthina,  vel  balsamo  eliciti, 
proficui  sunt.  Phthisicos , quos  ex  balsami  de  Mecca 
chartis  amplioribus  circa  lectulos  suspensis,  frequentius 
illiti , evaporationibus  continuo  inspiratis  , vel  adeo 
vaccarum  in  stabulis , magis  tepidis , et  urinae  faecum- 
que horum  animalium  exhalationibus  imbutis,  resti- 
tutos fuisse,  historiae  referunt;  dyspnoea  potius,  vel 
tabe  pulmonum  pituitosa  laborasse,  supponimus.  Acrem 
oxygenatum , quem  in  asthmate  inutilem,  nisi  nocuum, 
fuisse  conspeximus,  plures  in  dyspnoea  atonica,  muco- 
sa, laudarunt ; nos  ipsi  tamen  haud  adhibuimus.  Quam- 
vis autem  cibos  viscidos,  pultaceos  , tenacitatis , quam 
sanguiui  conferre  dicti  sunt,  vix  accusandos  esse  di- 
xerimus; ventriculum  tamen,  quo  debite  subigantur , 
robustiorem  sibi  exigunt , ac  non  minus  illi  , quam 
legumina  , farinacea,  carnes  juniores,  glutinosae,  cere- 
visiae,  vina  recentia,  turbas  intestinorum  multiplices, 
flatus  ac  alvi  tarditatem  inducunt,  repletoque  ab  his 
abdominis  cavo,  diaphragmatis  descensui  ponunt  obi- 
cem. Exercitatio  moderata  , inprimis  equitatio  , quo 
tempore  pectoris  angustia  id  non  prohibet,  — navi- 
gatio , praecipue  maritima , his  aegris  conducunt.  Lon- 
gior quidquam  ac  alti  ore  voce  absolvenda  oratio,  ser- 
mocinatio, iisdem  molesta  simulque  damnosa;  nec  ta- 
men idcirco  perfecta  pulmonibus  reticentia  imponenda, 
sed  locutio  remissa,  qua  major  hujus  visceris  inertia 
praescindatur,  concedenda  est. 

Omnem  , non  ita  pridem  , operam  theoria  medica  , 
in  muco  bronchiorum  tenaciore,  qui  tamen  ipse  effe- 
ctus magis,  quam  causa  (nisi  secundaria)  hujus  morbi 
est.  incidendo , resolvendo , ponendam  esse  docuit.  Etsi 
vero  rationis,  qua  laudatiora  hic  remedia  conducant, 
erronea  sit  interpretatio  ; actio  tamen  , quaecunqoe 
illa  sit,  gummi  ferulaceorum,  inprimis  gummi  animo* 
niaci,  antimonialium,  utpote  kermes  mineralis  , sul- 
phuris aurati  antimonii , vini  antimonalis,  tartari  eme- 

tici , ipecacuanhae  , refractis  dosibus  porrectorum  , , 
radicum  polygalae  senekae,  ireos  florentinae,  ari,  flo- 
rum sulphuris,  — inprimis  cum  illis,  quae  renum, 
alvi  cutisque  secretiones  simul  quidquam  augent,  ut, 
cum  scilla  marina,  oxymelle  scillitico,  digitali  pur- 
purea, sale  medio  blandiore,  infuso  herbae  hyssopi 
nuptorum,  non  vano  innititur  praeconio  ; ac  licet  nihil 
in  his  virtutis  lateat  specificae pulmonum  tamen  eri- 
gendo inertiam  , secretionem  in  bronchiis  morbosam 
vel  sanitatis  ad  normam  reducere,  vel  saltem  restrin- 
gere , multoties  valent. 

Quod  si  vero  haec,  medias  inter  dyspnoeae  mucosae 
accessiones,  aegris  frequentius  conducant;  istarum  ta- 
men sub  impetu  et  aucta  pulmonum  intolerantia,  cum 
stimulis  fortioribus  ac  fixis,  cautius  omnino  agendum 
est.  Vix  etenim  vel  aerem  tunc  aegri  quidquam  tepi- 
dum, prae  angustia,  ferunt;  et  singula,  quae  motum 
sanguinis  ad  pulmones  potentius  quidquam  accelerant, 
solliciti  fugienda  sunt.  Oleosa  quidem  atque  sic  dicta 
bechica , in  dyspnoea  , quae  laxitatem  pulmonum  pro 
causa  agnoscit,  ne  haec  ipsa  et  conjuncta  saepe  ven- 
triculi debilitas  cum  illis  augeantur,  recentiores  medici 
quamplurimi  rejiciunt;  sub  tanta  interim  bronchiorum 
irritatione,  vel  illa,  quae  relaxare  magis  dicuntur,  jam 
aliquo  , sed  adaptato  sensibilitati  morbosae  , sunt  sti- 
mulo; et  in  quantum  tenax  in  bronchiis  pituita  im- 
mobdis  et  coercita  haeret  ; cum  calcare  illa  majore 
non  urgenda  sunt.  Hinc  saepe  nobis  sola,  his  in  ca- 
sibus, emulsio  arabica  (N.  XV.)  , cum  infuso  leniter 
aromatico,  tepidiusculo,  vet  et  cum  linctu  ex  oleo  amy- 
gdalino, recenter  expresso,  mucilagine  gumini  arabici 
atque  syrupo  althaeae  composito , suffecit ; nec  etenim, 
quae  jamjarn  pectore  potita  est  , periodica  forsitan,  in 
totum  supprimi  mox  potest,  dyspnoeae  accessio  ; ac 
donec,  aliquot  post  dies  , primae  turbae  quidquam 
sedatae  fuerint;  parum  sane  arti  salutari  in  illam  est 
imperii.  Tunc  scilicet,  praeter  respirationis  impedi- 
menta alia  , mucus,  jam  quidquam  mobilior,  in  bron- 
chiis sibilare  magis  et  quasi  ebullire  , stridere  incipit , 
atque  modicam  istorum  incitationem  nunc  indicat. 
Praestant  hanc  oxymellis  scillitici,  syrupo  althaeae 
adjecta  portio,  ac,  in  homine  minus  sensibili,  solutio 

gummi  ammoniaci  , in  liquore  terrae  foliatae  tartari  , 
eodem  oxymelle,  aqua  destillata  hyssopi  ac  spiritu  ni- 
tri dulci  , vel  spiritu  salis  ammoniaci,  ut  vocant,  ani- 
sato,  superadditis. 

Non  multum  igitur,  hac  sub  morbi  conditione,  cura 
dyspnoeae  mucosae  differt  ab  illa,  quam  in  peripneu - 
monia  notha  proposuimus  (§.  CC.);  et  cum  tanta  sub- 
inde pituitae,  jam  satis  solutae,  bronchiorum  ramos 
oppleat,  infarciat  copia:  ut  ipsa  demum  sors  aegri, 
jam  nimis,  quo  istam  tussiendo  eliminet,  debilis,  vix 
non  conclamata  sit  ; non  celato  adfinibus  tum  morbi, 
hoc  in  agmine  constituti,  tum  agendorum  discrimine, 
modo  nulla  praesupponi  queat  pulmonum  inflammatio, 
et  modo  animam  aeger  ne  jarojam  trahat;  ad  emeti- 
cum , quo  pulmo  hoc  pituitae  ab  onere  liberetur,  re- 
currendum est.  Sic  per  quindecim  jam  annos  nobilis- 
simam mulierem  pro  phthisica  declaraverat  archiater 
H annov eranus 3 quondam  celeberrimus.  Hanc  ad  ma- 
tronam jam  quadragenariam,  cum  ea  rure  prope  Goet- 
tingani  degeret,  nos  demum  anno  1784  accersiti  , 
eandem  quidem  satis  macilentam,  diuturna  tussi,  dys- 
pnoea quadam  levique  febricula  vexatam,  minime  vero 
lecto  adhxam  , sputa  tamen  mulla  , quasi  purulenta 
rejicientem  , de  morbo  autem,  tam  longo,  modo  pa- 
rum sollicitam  satisque  hilarem  reperimus.  Cum  autem 
ad  noctem,  sciscitanti  conjugi , morbum  hunc  non  tam 
prompte  lethalem  fore  , solatium  dedissemus  ; altera 
mox  die  , priusquam  ab  aegra  nobis  discedendum  es- 
set, maturius,  venam  frontis  mediam  illi  summopere 
inflatam,  prominentes  fulgentesque  oculos  , spiritum 
summe  difficilem,  pulsus  plenos,  vibrantes  atque  ce- 
leres observavimus.  Imminentis  huic  feminae  illustri 
suffocationis,  ex  talium  conspectu,  admoniti  , venam 
ilii  quantocius  secari  praecipimus.  Vix  ad  id  opus  chi- 
rurgus accesserat;  cum  , fortiter  convulsa  et  in  latus 
corporis  sinistrum  prostrata,  ultimum  jam  spiritum  du- 
xisse videretur  misera.  Quantus  dilectissimae  uxoris 
conjugem,  minus  ad  id  praeparatum,  — quantus  nos 
ipsos  terror  concusserit  , superfluum  foret  exponi.  Etsi 
vero  nec  arteriarum,  aut  cordis  motus  ullus,  nec  ul- 
lum respirationis  vestigium  persisterent  ; etsi  calor 
omnis  corporis,  tandem  difflatus,  vitae  spem  recupe- 

randae  paucissimam  relinqueret;  per  horas  tamen  ali- 
quot  in  illis,  quae  in  asphyxia  hujus  generis  conve- 
niunt, indefessim  perstitimus.  Tandem  obscurus  atque 
vacillans,  hinc  inde  ad  arteriam  motus  nobis  se  ob- 
tulit et,  quo  in  labore  suscepto  animose  pergeremus, 
nos  induxit.  Prima,  post  horae  quadrantem,  sed  modo 
unica,  nec  profunda,  respiratio  successit.  Mox  altera 
lianc  secuta  est,  qua  demum  absoluta,  pectus  ordinate 
moveri,  motus  arteriarum  restitui  , ae  sensim  et  calor 
redire,  coeperunt.  Vix  autem  vitae  spes  major  nobis 
affulserat,  cum  vehemens  iterum  arteriarum  vibratio 
et , quod  nos  magis  exterruit,  stertor  morituri  quasi 
hominis,  succederent.  Intelleximus  tunc,  aut  vomicam 
pulmonum  diruptam  , aut  copiam  pituitae  conspicuam 
ad  bronchia  collectam  esse.  Sub  rerum  positione  tam 
flebili  , vena  prius  largiter  aperta  , emeticum  sat  po- 
tens aegrae  instillavimus  : quo  facium  est  , ut  libras 
circiter  duas  cum  dimidia  humoris  tenacis  , purulenti 
simulque  sanguinei  , mulier  rejiceret ; mox  vero  ab 
isto  , plena  illi  respirandi  libertas  rediret.  Per  novem 
adhuc  annos  hanc  matronam  , tam  gravi  a morbo  re- 
stitutam , vixisse,  tunc  vero,  tahe  consumptam,  suis 
ereptam  fuisse  , audivimus. 

Aliquando  dyspnoea  mucosa  in  hominibus,  qui  ner- 
vosis simul  adfectionibus  subjecti  sunt,  occurrit;  atque 
tunc  morbus,  sub  symptomatis  aperte  spasmodicis, 
decursum  magis  periodicum,  sub  muci  bronchialis  non 
tam  abundanti  secretione  , absolvit.  Hoc  in  casu  , re- 
media, quae  nervorum  turbas  simul  consopiant,  illis  , 
quae  in  dyspnoea  atonica  laudavimus,  jungenda  sunt. 
Potissimos  hic  effectus  praestat  compositio  ex  tincturae 
thebaicae  , ad  normam  dispensatorii  Edinburgensis 
paratae,  drachmis  sex,  tincturae  seillae  marinae  ejus- 
dem pbarmacopoeae,  ac  aetheris  sulphurici  ana  dra- 
chma una  , ut  hujus  remedii  pars  octava,  sensim  sen- 
sitnque  major,  circa  vesperas  aegri  concedatur. 

Absoluta  dyspnoeae  pituitosae  accessione  , viribus 
collapsis,  cum  victu  restaurante,  eum  amaris  leniter- 
que  aromaticis  , cum  elixirio  vitrioli  , infuso  corticis 
frigido,  cui  aqua  naphae,  vel  cinnamomi  superadditur, 
ac  tandem  nisi  reliqua  difficultas  spirandi  repugnave- 
rit, martiaii  cum  remedio,  succurrendum  est. 

Polyporum  bronchialium , sicut  ipsa,  nisi  frustis  eo- 
rum sub  tussi  jam  rejectis  , diagnosis  perambigua  : 
ita  quoque,  inprimis  ramosorum  , cura  vix  non  im- 
possibilis habenda  est.  Vapores  tepidi,  ore  frequenter 
inspirati  , remedia  oleosa  , saepius  atque  satis  diu 
hausta  , levamen  aliquod  malorum  aliquando  con- 
cedunt. 

§.  DCCCXXV.  Retentiones  medias  tinae. 

Glandulae  , in  foetu  conspicuae  , sed , quoad  suas 
functiones,  omnem  physiologorum  perspicaciam  huc- 
usque eludentis,  thymi  scilicet,  tumorem  morbosum, 
rariorem  dyspnoeae  ut  causam  , tetigimus  quidem 
( §.  DCCCXXII. ) ; ast  vero,  cujus  in  cavo  anteriore 
glandula  haec  aenigmatica,  pericardio  et  cordi  vicina, 
residet , mediastinum  (utriusque  pleurae  e saccis,  me- 
dio in  pectore  sibi  ita  parallelis  conflatum,  ut  cavum 
istorum  dextrum  , amplitudine  , sinistrum  superet  , ut 
cava  triangularia,  tam  anterius,  quam  posterius,  ef- 
ficiat , atque  hoc  in  ultimo  , aortam  , ductum  thora* 
cicum  , venam  azygam,  oesophagum  asperamque  ar- 
teriam suscipiat)  frequentioribus  , quam  quidem  vulgo 
supponatur,  retentionibus,  tum  serosis  (§§.  DCCXXX1X. 
DCCXLh),  tum  vero  mucoso-lymphaticis  , sebaceis, 
cruentis,  sedem  ominosam  largitur.  Non  tam  infre- 
quenter  in  superiore  parte  cavi  mediastini  anterioris, 
pinguedo  colligitur,  suffocationem  aliquando  inducens. 
Exemplum  atheromatis , pondus  librarum  fere  quatuor 
aequantis,  hoc  in  cavo,  vir  summus  observavit.  Plu- 
res  , a viro  claro  ac  de  anatomia  pathologica  bene 
merito  collecti  casus  morborum  ad  glandulam  thymi 
sedem  suam,  apud  adultos  adeo  homines,  figentium, 
similia  confirmant.  Has  nimirum  mediastini  inter  la- 
minas, tela  cellulosa  sparsa  est,  quae  , anteriore  nec 
non  superiore  illarum  in  cavo,  cum  similis  contextus 
cellulis  juguli , amice  correspondet  , — in  eo  vero  , 
quod  inferius  hiat,  cum  tela  cellulosa,  fibrarum  dia- 
phra  gmatis  musculosarum  interstitia  , maxime  trian- 
gulare illud  , quod  retro  xyphoideam  sterni  cartilagi- 
nem invenitur,  replente,  cum  parte  abdominis  supre- 
ma et  anteriore  communicat. 

Ex  dictis  , humorum  morbosorum  retentiones  ad 

jugulum  factas,  suo  tandem  pondere  non  minus,  quam 
musculorum  colli  actione,  in  mediastini  cavum  ante- 
rius atque  superius  , — illas  vero  , quae  inferiore  et 
anteriore  mediastini  in  cavo  stagnant  , ipsam  abdo- 
minis superiorem  et  sterno  vicinam  ad  regionem,  de- 
trudi posse  , elucet.  Quamvis  autem  posteriorem  ac 
lateralem  pulmonum  faciem  frequentius  , quam  ante- 
riorem , in  peripneumonicorum  cadaveribus  inflam- 
matam detexerimus,  ac  ideo  ponderis,  oppressionis 
in  hoc  morbo  ad  sterni  regionem  sensum,  sicut  prae- 
dilectum  aegris  super  dorso  decubitum,  magis  ex  re- 
liqua vasorum  pulmonalium  sub  sterno  libertate,  ac 
sanguinis  ad  ista  concursu,  quam  a latente  hic  incen- 
dio , repetierimus  (§.  CLXXXVI. ) ; interdum  nihilo- 
minus sub  osse  sterni , vel  ad  mediastinum  , inflam- 
mationes, hydrothoraces , acutos,  ut  chronicos,  ac 
suppurationes  fieri,  simul  admonuimus  (§§.  CLXXXYI1. 
DCCXXXIX.).  Sub  tali  rerum  conditione  , mediasti- 
num subinde  duritiem,  spissitudinem  morbosam  con- 
trahere , varios  in  sensus  distrahi,  in  pulmonum  per- 
niciem tumere , ab  excrescentiis  variae  indolis  , a 
polypis,  steatomate  infarciri,  pure,  ichore  repleri, 
sternum  abhinc  ipsum  protuberare  , a carie  erodi  , 
perforari,  haud  sane  mirabimur.  Non  rara  certe  ve- 
nerea  exostosis  hanc  trabem  pectoris  osseam  occupat, 
eandem,  diu  neglecta  , igne  subdolo  incendii,  inte- 
riora versus  lente  exedit  et  destruit.  Praeterea  et  ve- 
hemens hujus  partis  , tot  externis  injuriis  expositae  , 
contusio  , laesio  profunda,  ipsi  adeo  mediastino  haud 
infrequenter  insidiantur.  Americani , Neo-Orleanensis 
medici  , recens  observatio  est:  qua  scilicet  abscessus, 
in  typho  , sub  sterno  natus  , hanc  sibi  viam  osseam 
cum  felici  eventu  adaperuit.  Juvenis  , antehac  sanus, 
anno  aetatis  decimo  et  quinto,  ex  equo  projectus,  et 
pectore  contusus,  fortem  in  isto  dolorem  percepit. 
Hunc  secutae  sunt  tussis,  dyspnoea,  sub  quibus  tan- 
dem sputa  purulenta  aeger  rejecit.  Cum  tanti  morbum 
hunc  esse  haud  crederet  ; octo  vix  non  per  annos 
hunc  minus  curavit.  Tunc  vero  febris  cum  tussi , op- 
pressione pectoris,  ac  serius  nocturni  sudores  cum 
corporis  macie  conspicua  aegrum  terruerunt.  Cum  ideo 
medici  Altorfiensis  egregii  consilium  expeteret:  uni- 

cum  hic,  in  ossis  sterni  trepanatione  superesse,  non 
solum  declaravit,  sed  quocjue  operationem  propositam 
ipsemet  instituit.  Istius  auxilio , eflluxit  puris  foetidi 
libra  circiter  una,  cum  effectu  tam  laeto,  ut  sanita- 
tem perfectam  sibi  restitutam  esse,  aeger  supponeret. 
Septem  interim  post  annos,  pristina  pectoris  incom- 
moda redierunt.  Hoc  igitur  sub  statu,  an.  1809,  hic 
vir  , moderatoris  tunc  duorum  aetatis  juvenilis  i^ngio- 
rum  longiore  sub  itinere  vicibus  fungens,  nos  quoque 
Viennae  consuluit  , atque  , num  altera  vice  sternum 
perforandum  foret?  animosus  petiit.  Cicatrix  ad  istud, 
nobis  sedem  , qua  prima  locum  operatio  habuerit  , 
bene  clausam  designavit.  Aspectum  sani  hominis  ae- 
ger prae  se  ferebat  quidem  ; ast  vero  nihilominus  de 
dolore  sub  sterno,  utrumque  ejusdem  ad  latus,  prae- 
cipue sinistrum,  extenso  , de  tussi,  de  febricula,  horis 
vespertinis  recurrente,  atque  de  sputis  purulentis, 
paucis  quidem  sub  itinere  , sed  quosdam  ante  dies  , 
ad  unciam  dimidiam  adauctis,  conquerebatur.  Cum 
interim  hujus  in  Angliam  reditus  urgeret;  haec  locum 
nostris  snb  oculis  habere  non  pohnt  operatio  ; suasi- 
mus tamen,  ut,  sub  auctis  illinc  dyspnoea  et  tussi, 
nisi  jam  sputa  copiosa  ore  prodirent  , si  ita  quoque 
expertis  videretur  Angliae  chirurgis , ad  pristinam  me- 
dendi rationem  rediret. 

§.  DCCCXXYI.  Therapia . 

Utinam  vero  tantorum  malorum,  huic  sedi  undique 
minantium,  eorumque  originis  , maxime  per  sectiones 
pathologicas,  satis  conscii,  ad  veram  eorum  diagno- 
vSin  atque  ita  securam  iisdem  medendi  methodum,  nos 
perducerent!  sed  fere  cuncta  hic  obscura  et  incerta 
nimis  esse,  fateamur,  oportet.  Nullam  quidem  nos  in- 
flammationem mediastini , quae  ex  morbo  interno  ve- 
nisset , solitariam  conspeximus;  et  quae  illi  cum  pleu- 
rae ac  pulmonum  incendio  communis  est:  eandem  ea, 
quam  pneumoniae  (§§.  CXCVIii.  CCI!.),  medendi  ra- 
tionem, sibi  expetit.  Sic  etiam  hydrops  mediastini , 
tam  acutus,  quam  chronicus,  cum  eo,  qui  thoracem 
affligit,  cj. isdem  plerumque  causae  imperio , socius  in- 
cedit; ac  denuo  , si  modo  certum  sui  signum  exhibe- 
ret , ut  ille  tractandus  veniret.  Quam  externae,  sterni 

regioni  illatae  injuriae , localem  mediastini  phlogosin 
vereri  faciunt  , sicut  et  illa  , quam  struma,  venerea 
exostosis  .,  hoc  in  loco  inflammatae,  internis  minan- 
tur: hae  , nunc  phlebotomiae,  nunc  hirudinum  usum 
indicant  , atque  , in  ultimo  casu  specificam  curam 
praescribunt.  Quae  profundius  ac  anteriorem  media- 
stini ad  specum  haerent,  concretiones,,  morbosa  li- 
quida: ea,  donec  ipsa  ossis  sterni  compages  sepultum 
ibi  vitium  , ac  effectus  in  se  ipsam  , clarius  eloqua- 
tur ; aequivoca  nimis,  quam  ut  illinc  detenta , chirur- 
gicas per  manus  educantur,  symptomata  nobis  offe- 
runt. Quid  vero  spei  , evidente  salis  retentionis  in 
mediastino  morbosae  sub  statu,  ex  sterni  perforatione,, 
trepano,  aegris  supersit:  id  non  minus,  quam  ope- 
randi rationem  , siquam  istorum  habitus  internus  con- 
cedat , chirurgia  docebit. 

§.  DCCCXXVII.  Ordinis  ratio. 


Pkires  retentionum  thoracicarum  , ex  muco  aut  lym- 
pha varietates  _,  eoquocl  a sequentibus  parum  ablu- 
dant vel  adeo  cum  illis  confluant,  et  causas  easdem 
agnoscant,  consultim  praeterivimus.  Sic  etiam  reten» 
tiones  , quae  universum  magis  systema,  quam  cavum 
abdominis,  vel  aliud  inquinant,  speciali  sub  capite 
rimabimur.  Nec  minus  retentiones  in  abdomine  lym» 
phaticas,  quae  suam  inflammationibus  viscerum,  jam 
alibi  a nobis  deseri ptis , originem  debent  , ne  eram» 
bem  eandem  recoquamus,  hic  excludimus.  Sunt  etiam 
non  paucae  epischeses,  tam  mucosae,  quam  lympha- 
ticae et  aliae,  quae  nec  a longe  quidem  sub  sensus 
cadant;  nec  symptomata,  quibus  aliis  a morbis  sat 
tute  distingui  possint,  quoad  novimus,  offerant.  Has 
igitur  non  minus,  donec,  fructus,  sectionum  patholo- 
gicarum beneficio  hucusque  detecti  , pro  artis  medi- 
cae exercitio  maturuerint,  posteris,  feliciore  cum  suc- 
cessu pertractandas  , relinquimus. 

§.  DCCCXXVm.  Retentiones  in  cavo  ventris . 

Variae  indolis  tumores  glandulosi,  folliculosi,  vel 
et  ossei,  vertebrarum  ad  corpora , non  minus  in  tho- 
race, quam  in  abdomine,  huc  spectant:  ut  a quibus 
nunc  ductus  thoracicus,  nunc  oesophagus,  nunc  vero 
ipse  arteriae  magnae  canalis,  compressi,  suis  functio- 
nibus sensim  sensimque  renunciant;  nec  tamen  sym- 
ptoma characteristicum  , quo  sedes  et  natura  obsta- 
culi prodatur,  ac  ab  aliis  distingui  valeat  , nobis  of- 
ferunt. Huc  frequens  materiae  albuminosae,  puriformis, 
ex  interna  peritonaei  , vel  externa  intestinorum  ipso- 
rum superficie,  tacite,  vel  saltem  absque  aliis,  quam 
doloris  quasi  muscularis,  rheumatici,  aut  enteralgiae 
vix  notabilis,  symptomatis , contingens  secretio  re- 
vocanda est  : qua  toties  vel  morbosa  viscerum  inter 
se  ipsa,  vel  cum  peritonaeo  concretio,  vel  tumor  ab- 
dominis quasi  asciticus , suboritur , et  expertissimi  licet 
medici  diagnosis  confunditur.  Huc  aucta  ipsius  perito- 
naei , ex  albuminosa  materia  in  illud  deposita  , cras- 
sities  ac  densitas  , — huc  excrescentiae  fungosae,  tu- 
mores folliculosi  , sarcomata  , pertinent  : quae  ad  in- 
timam peritonaei  faciem  irritatam,  exesam,  suborta, 
pedunculo  nunc  lato,  nunc  tenui,  huic  ipsi  adhae- 
rent, atque  tumores  nunc  fixos,  nunc  mobiles,  sistunt; 
aliquando  vero  abrupta,  huc  illuc  rotantur  per  cavum 
abdominis.  Ipsius  adeo  tubae  , vel  ovarii,  gelatinoso, 
albuminoso  humore,  vel  et  foetu,  gravidorum,  ac  in 
cavum  abdominis  aut  pelvis  diruptorum  , exempla 
prostant  ( §.  DCCLV1.  ).  Vesiculae  felleae  , a posito 
bilis  effiuxui  obstaculo  , ad  summam  plenitudinem 
extensae,  ac  demum  cum  fellis  in  cavum  abdominis, 
lethali  effusione,  diruptae,  — abscessuum  ad  viscera 
diversa,  eodem  cum  eventu  interiora  versus  adaperto- 
rum. observationes  multiplices  occurrunt.  Vasorum 
lymphaticorum  in  abdomine,  thorace,  vel  ipsius  adeo 
ductus  thoracici  solutiones  , ac  lymphae  , aut  chyli , 
ex  illis,  ia  cava  vicina  effluvia,  non  minus  adnotata 
fuerunt.  Quemadmodum  vero  haec  et  alia  anatomiae 
pathologicae  observata,  modo  causas  aut  effectus  mor- 
borum lethalium,  sub  vita  interim  aegrorum,  cogni- 
tioni medicae  plerumque  subtractos  , concernunt,  nec 

igitur  sanationis  opus,  quod  in  arte  praecipuum  est  , 
pro  sua  dignitate  promovent:  ita  quidem  eorum  hic 
mentionem  injici , justum  est;  sed  vero  multum  abinde 
lucri  hucusque  promitti  non  potest. 

Non  interim  de  omnibus  idcirca  prorsus  desperan- 
dum esse,  modo  signa  diagnostica  minus  aequivoca, 
conatus  artis  aliquando  tandem  suffulciant,  fata  ae- 
grorum , paucorum  licet,  meliora  jubent.  Sic  non 
omnis  tumor  abdominis,  ex  aquae  collectae  copia  de- 
rivatus, dum,  loco  istius,  sub  instituta  paracentesi  , 
materia  mucosa,,  gelatinosa  efflueret,  aut  mox  letlialrs 
fuit,  aut  vitae  saltem  prorogandae  spem  omnem  sem- 
per  elusit.  Puriformis  in  cavo  abdominis  collectionem 
humoris  exspectabimus,  ubi  peritonitidis,  enteritidis, 
aut  colicae  febrilis  atque  gravioris,  manifestam  satis 
fluctuationem  antecesserunt,  symptomata.  Promptius 
quidem  ista  , mortem  aegris  , sub  gangraenae  phae- 
nomenis, inferre  sueverunt;  est  interim,  ubi  pede 
quidquam  lentiore,  ac  sub  mitiore  symptomatum  fe- 
rocia, tantam  ad  molem  abdomen  hac  a causa  incre- 
verit ut  rupti  umbilici  ac  puriformis  per  hunc  ma- 
teriae effusae  exempla,  nec  semper,  ut  ex  nostris  etiam 
nobis  constat  diariis,  infelicia  , exstent.  Sic  proprium 
virginis  adultae,  cum  utriusque  ovarii  scirrho  praema- 
gno  specimen  alibi  retulimus  ; cui  virgini  superacce- 
dens  peritonaei  inflammatio,  cavum  abdominis  mirum 
in  modum  et  cum  fluctuatione  ita  inflaverat,  ut,  rupto 
tandem  sponte  umbilico  , ingens  puriformis  materiae 
copia  ex  eodem  , cum  perfecta  hujus  mali  acuti  sa- 
natione , proruperit.  Vidimus  quondam  in  Viennensi 
nosocomio  feminam,  cui,  ex  praegressa  peritonitide, 
puerperali , abdomen  insigniter  intumuerat.  Morbo, 
praeter  opinionem  , quidquam  in  longum  protracto  , 
egregius  hujus  nosodochii  medicus  paracenlesin  ausus 
est  instituere.  Sub  hac  ipsa  operatione  accessimus,  ac 
odorem  puriformis  humoris  , abunde  effluentis  , jam 
foetidissimum  , sub  justo  certe,  ne  mors  prompta  mu- 
lieri instaret,  timore,  percepimus;  convaluit  interim  a 
felici  hoc  ausu  puerpera.  Quod  si  post  praeviam  hepa- 
tis, lienis  inflammationem,  ac  post  abscessum  horum 
viscerum  externum  , in  cavum  abdominis  ( quod  ex 
ipsa  aegrorum  sensatione  atque  momentaneo  sympto» 

matum  levamine  aliquando  augurari  licebit)  vix  ru- 
ptum , incisio  ventris  ad  locum  antehac  magis  adfe- 
ctum j instituta,  aegris  sat  prompte  ac  ante  puris 
effusi  corruptionem  succurreret:  spes  non  omnis,  fore 
ut  huic  liquido,  necdum  profundius  delapso,  sub  na- 
turali et  constante  ventris  plenitudine,  exitus  daretur, 
amittenda  nobis  videretur. 

Quid  vero,  inquies,  cum  abscessu  hepatis?...  is 
certe,  tam  cum  intestinis,  quam  cum  peritonaeo  vicinis 
hinc  inde  concrescens,  pus  omne  per  haec  ipsa,  mor- 
boso sibi  orificio  adaperto  , cum  eventu  , prout  nos 
quoque  experientia  docuit,  non  semper  infelici,  ex- 
pellere potest  (§.  CCXL1X.).  Quamvis  autem  vesiculae 
felleae  diruptae  casum  non  lethalem  in  Actis  Mogun- 
tinis  nos  ipsi  descripserimus;  sortem  tamen  hujus  lae- 
sionis rarissime  tam  optatam  sperari  posse,  conveni- 
mus. Quod  si  nihilominus  haec  vesicula , prout  vix  de 
hepatis  abscessu  indicavimus,  quo  loco  exesa,  lacerata 
fuit,  cum  intestino  propinquo  concreta  foret:  bilis  per 
hunc  locum  in  illud  effluentis  effectus,  excepto,  quod 
succi  pancreatici  mitigans  eidem  affluxus  negaretur  , 
non  pejor,  quam  per  ductum  choledochum , esse  de- 
beret. Etiamsi  vero  ampla  bilis,  per  felleam  vesiculam 
quasi  exsudantis,  vestigia  in  cadaveribus  reperta,  post 
mortem  tantum  subintrasse  , non  improbabilis  sit  opi- 
nio; et  quantumvis  amarum  hunc  succum  hepaticum, 
promptiori  corruptioni  subjectum,  hinc,  abdominis  in 
cavum  delapsum,  visceribus  ejusdem  celeriter  omino- 
sum fore  praevidendum  sit ; exemplum  tamen  in  me- 
dico A/igliae  diario  refertur  pueri,  qui,  alta  ex  arbore 
in  ventrem  projectus  , post  sex  modo  hebdomadas  e 
vita  excessit.  Singula  fere  liujus  pueri  viscera  in  ab- 
domine inter  se  et  cum  peritonaeo  fuerunt  concreta  ; 
hepar  ad  sinistra  detractum  . a dextris  vero  cavea  fuit, 
magna  humoris  profunde  tincti,  biliosi,  copia  repleta: 
cujus  humoris  sexdecim  jam  sextarii  sub  morbo,  pa- 
racentesis  ope  , fuerant  extracti.  Mortem  hoc  in  exem- 
plo, sub  tanta  bilis  in  ventrem  depletione,  non  prom- 
ptius subvenisse,  id  saltem,  bilis,  extra  suam  vesicu- 
lam stagnantis,  corruptionem  non  semper  tam  celeriter 
partibus  vicinis  funestam  esse , docet. 

§.  DCCGXXIX.  Retentiones  in  oesophago,  ventriculo  et 
intestinis.  - — Angustatio  canalis  cibarii.  — Molae 
intestinales. 

In  ventriculo  atque  intestinis  haud  raro  magna  muci 
aut  humoris  glutinosi,  albuminosi,  lymphatici,  morbose 
secreti,  atque  nunc  liberi,  nunc  folliculis,  nunc  mor- 
bosis appendicibus , diverticulis  _,  inclusi  , copia  , vel 
universi  culpa  systematis,  vel  modo  locali  harum  par- 
tium vitio,  colligitur  et  stagnat.  Sic  princeps  Vinclobo - 
nensis,  sub  oppressione  , dolore  regionis  epigastricae 
ac  anxietate  continuis,  ructus  quotidie  copiosos,  tam 
foetidos  explodere  solebat:  ut  sex  septemve,  in  quibus 
habitabat  , cubicula  , deterrimo  latrinarum  foetore 
prorsus  inquinaret.  Longis  tandem  hisce  miseriis 
mors  optata  finem  Pragae  concessit.  Aperto  cadave- 
re, a fundo  ventriculi,  saccus  ingens,,  intestino  coeco 
similis  , ac  in  hujus  visceris  cavum  hians  , pendere 
conspectus  est  : quo  in  sacco  , magna  muci  atque  ci- 
borum putrefactorum  copia,  quotidie,  collecta,  gas  il- 
lud mephiticum  , per  oesophagum  , multos  per  men- 
ses, cum  impetu  expulit.  Ipse  adeo  oesophagus , aut 
a tumore  vicino,  glanduloso,  aneurysmatico,  puru- 
lento, folliculoso,  vel  osseo  compressus,  aut  ex  morbo 
proprio,  utpote  tunicarum  crassitie  morbosa,  glandu- 
larum tumore,  vel  scirrho,  angustior,  dum  ciborum 
descensui  diutius  hoc  fixo  in  loco  renititur,  supra  hunc 
ipsum,  ut  infra  docebimus,  in  saccum  dilatatur ; at- 
que hoc  demum  in  sacco,  non  modo  cibos  ingestos  , 
sub  insigni  anxietate,  conservat;  sed  copiosum  atque 
tenacem  simul  mucum  concipit  ac  solum  hinc  inde 
eructat.  De  perpetua  fere  in  faucibus  ac  in  ventriculo 
pituitae  tenacis  collectione  conqueruntur  hypochon- 
driaci , ac  saepe,  matutinas  inpnmis  ad  horas,  copiose 
hanc  ipsam,  interdum  vitro  fuso,  vel  spermati  rana- 
rum fere  similem  , aut  exscreant , aut  ventriculo,  vario 
sub  illius  sapore,  cum  nausea,  oppressione  stomachi 
atque  ciborum  aversione,  regurgitant.  Similis  helluo- 
mim  ac  eorum  , qui  spirituosis  liquoribus,  vel  et  cibis 
difficulter  subigendis  abutuntur,  conditio  est.  Ex  humi- 
da  frigidaque  anni  constitutione  hinc  inde  febris,  quam 
pituitosam  vocarunt  (§.  CE),  grassatur  in  homines;  ac 

celebris  est  morbi  mucosi  , tum  Neapolis , tum  apud 
Goettingenses  quondam  observati  atque  descripti,  histo- 
ria. Saepe  hisce  ac  aliis  sub  morbis,  ventriculus,  inte- 
stina, quasi  cortice  mucoso,  plures  lineas  crasso,  quem 
vix  ab  iisdem  abstergas,  obducitur,  ipsum  canalis  ci- 
barii cavum  aliquando,  a pituita  deusissima,  farcimi- 
nis adinstar  , repletur,  obstruitur.  Ad  ipsum  ductum 
choledochum  hic  mucus  interdum  penetrat.  His  vero 
in  casibus,  in  diarrhoea  chronica,  in  dysenteriis,  glan- 
dulae mucosae  ventriculi  ac  tubi  cibarii,  etiam  illae, 
quas  oculus  in  aliis  vix  unquam  distinguit,  quasi  aph- 
thosae, turgent  atque  densa  pituita  luxuriant. 

Quotiescumque  vero  major  irritatio  ac  phlogosis  3 
pituitariam  ventriculi  , pylori  intestinorumque  in  mem- 
branam ejusque  in  glandulas  agit:  haud  solus  mucus, 
sed  et  lympha , morbose  ab  iisdem  copiosa  secernitur. 
Facile  haec  ultima  , quod  jam  de  vomitu  cruento 
(§.  DCLXIV.),  de  dysenteria  f§.  DCXC.),  atque  de 
enteritide  (§.  CCXL11I.),  monuimus,  in  pseudo membra - 
nas , aliquando  formam  intestini  tubulosam  aemulan- 
tes _,  alias  in  massas  informes,  polyposas  > convertitur. 
Frequenter  nimis  hos  effectus,  non  ita  pridem  , per 
Germaniam  habuit  clysterum,  ut  vocarunt,  resolven- 
tium , ex  praedicta  hypothesi  _,  quotidianus  abusus: 
quo  factum  est  , ut  ipsos  , quibus  mederi  conabantur, 
infarctus , enemata  saepissime  crearent . Eundem  certe 
effectum  habent  et  drastica  remedia  : quorum  stimu- 
lus secretionem  intestinalem  , excussis  humoribus  se- 
rosis, toties  invertit  ac,  loco  muci  blandioris,  lym- 
phae secretionem  morbosam  impetuose  provocat. 

Inter  ipsas  adeo  tunicarum  intestinalium  lamellas 
haec  lympha  , in  coagulum  tam  prona  , exprimitur  , 
atque  certis  tubi  cibarii  in  locis  cellulosis,  magis  ma- 
gisque solidescens  , membranarum  in  illo  crassitiem  , 
resistentiam  adauget,  diametrum  canalis  imminuit,  plu- 
res saepe  ad  pollices  tenuem  in  fistulam  coarctat,  et 
alimentorum  faecumque  descensui  obstacula  ponit. 
Quae  vero  intestini  plaga  hanc  remoram  patitur  : il- 
lius pars  superior,  prout  de  compresso  oesophago  at- 
que de  ipsis  intestinis  inflammatis  (§.  CCXLII1.)  jam 
diximus  , ab  accumulatis  ponderosis  ciborum  reliquiis, 
in  propriam  corruptionem  prompte  ruituris,  ac  magnam 

aeriformls  liquidi  copiam  evolventibus  , sensim  sen» 
simque  3 sub  atrocis  enteralgiae  symptomatis  ,,  in  sac- 
cum aliquando  peramplum  ac  vicinis  partibus  infestum, 
distenditur;  quo  demum  in  sacco  saepe  ingeris  glutinis 
densissimi  quantitas,  stimulatis  perpetuo  e glandulis 3 
exprimitur.  Nec  tam  rarum  est,  ex  praegressa  sangui- 
nis in  ventriculum,  intestina,  effusione,  ut  post  hae- 
mate mes  in  , morbum  nigrum  Hippocratis , abluto  vel 
separato  a coagulo  lymphatico  enaore , msssas  variae 
figurae  polyposas  illorum  in  cavis f ad  multas  aerum- 
nas relinqui  (g.  DCXIIJ.). 

Quae  autem  in  tunica  narium  pituitaria,  toties  con- 
tingere monuimus  j ea  quoque  in  mucosa  intestinorum 
membrana,  ex  causis  fere  iisdem,  hinc  inde  succedunt. 
Quo  scilicet  loco  intestinorum,  maxime  crassorum,  su- 
perficies interna  lacessitur  magis,  inflammatur,  aut 
laeditur:  eo  infiltratio  humoris  mucosi,  lymphatici, 
perverse  secreti,  facilius  subintrat ; membranae,  folli- 
culi mucosi  , luxuriant  ac  in  tumores  fungosos,  poly- 
posos, variae  figurae  ac  magnitudinis  , aliquando  pe- 
tiolo densiore  , tenuiore  , instructos  , variae  indolis 
materia  repletos  , molis  uteri  ( g.  DCCCXLV.  ) haud 
dissimiles  , saepe  plures  , assurgunt.  Dolores  haec  tu- 
bera quasi  colicos  , atroces  , ac  pertinacem  alvi  ob- 
structionem , cura  intercepta  corporis  nutritione  habi- 
tuque cachectico,  inducunt;  donec  illis  aliquando, 
insigni  sub  conatu,  nec  ubique  sine  sanguinis  jactura, 
praevia  subinde  materiae  flavescentis,  puriformis  depo- 
sitione , per  anum  expulsis  , symptomatum  remissio  , 
plerumque  modo  temporaria  , tandemque  in  tabem  , 
vel  in  ileum  mutanda  , sequatur. 

g.  DCCCXXX.  Causae. 

Tantorum  malorum  causas, partim  sub  illorum  expo- 
sitione jam  tradidimus.  Conveniunt  eae  cum  illis,  quae 
membranas  mucosas  in  genere  infestant  ( g§.  CVIL 
DXIV.  DXXXIII.);  atque  nunc  universum  magis  sy- 
stema , nunc  solum  tubum  alimentarium,  aut  partem 
illius,  corripiunt.  Majorem  earum  numerum  utique  ge- 
neralis , partialis  debilitas  habet.  Sicut  vero  catarrhi 
epidemici , nares  aut  pulmones  tam  saepe  corripiunt  : 
ita  quoque  tunicam  mucosam  intestinorum  iidem  hinc 

inde  magis  affligunt  , atque  vel  gastrico-pituitosae  sub 
febris  , vel  sub  aphtharum  , diarrhoeae  , dysenteriae 
mucosae  symptomatis  , vel  sub  magnis  potius  ventri- 
culi intestinorumque  incommodis,  sub  dyspepsia,  fla- 
tulentiis,  obstructione  alvi  pertinaci,  scenam  aperiunt. 
Nec  certe  rheumatismi,  arthritidis  causae,  intestinorum 
organis  secretoriis  setnper  parcunt  ; sed  saepe  , ut 
more  consueto  quondam  in  articulos  et  carnes  : ita 
nunc  abdominis  in  viscera  , furiunt,  ac  infarctus  mu- 
cosos, lymphaticos,  in  illis  et  glandulari  systemate  in- 
ducunt. Pro  viro  nobili , podagrae  summopere  subje- 
cto, sed  a sex  fere  mensibus  hocce  a morbo  immuni, 
consilium  nostrum  Ticini  , sicut  alibi  ( §.  DCLXVI.  ) 
breviter  innuimus,  expetitum  fuit.  Huic  viro  abdomen 
insigniter  tumebat  faciesque  pallebat.  Sub  cordis  pal- 
pitatione continua,  magna  erat  pulsuum  perturbatio. 
Omnis  generis  remedia  resolventia  incassum  fuerant 
adhibita.  Ex  podagrae  causis  hanc  molem  abdominis 
venire  , nec  aegro,  nec  medico  illius  nobis  consentien- 
tibus, ediximus.  Nostrum  tandem  rerum  eventus  con- 
firmavit judicium:  vix  enim,  sex  post  hebdomadas, 
violenta  aegrum  podagra  prehenderat,  cum  omnis  ven- 
tris moles  praedura  conciderit.  Viginti  quinque  anno- 
rum mulier  Viennensis  , doloribus  artuum  violentis 
atque  hystericis  convulsionibus  subjecta , saepius  , 
quando  dolores  crurum  cessaverant,  ventre  illico  mi- 
rum in  modum  intumuit  doluitque  crudeliter.  Tumo- 
res tunc  plures  ^ capitis  infantilis  molem  fere  aequan- 
tes , in  prominente  et  attactum  fugiente  abdomine 
persentiri  potuerant.  Atqui  omnes  hi  tumores  saepe 
iJlico,  si  tumor  crura  consuetus  invaderet,  in  totum 
disparebant.  Sed  jam  a primi  seminis  stimulo  , corn- 
parentis  pubertatis  sub  epocha  , juvenibus  glandulae 
ad  inguina  turgent  ac  dolent;  illi  vero  tandem  stimulo 
adsuetae , collabumur  et  quietae  nunc  subsident.  Sic 
etiam  in  suspenso  habituali  sanguinis  , inprimis  per 
vasa  haemorrhoidalia , fluxu,  saepenumero  rectum  in- 
testinum, a pituita  morbose  secreta , medorrhoeae  ani 
sub  specie  (§.  DXXX.)  obruitur.  Quaecunque  vero  tu- 
bum cibarium,  aut  partem  ejus  magis  relaxant,  de- 
bilitant , aut  etiam  certum  ad  gradum  exstimulant : ea 
pituitae  aut  Jymphae  in  eodem  secretionem  augere  , 

mutare  queunt.  Hinc  laxi  ac  vitae  sedentariae  dediti  , 
literarii  homines  _,  artifices,  feminae,  infantes,  prae 
aliis  , a pituita  torquentur;  et  qui  vermibus  laborant, 
tum  causa  disponente  illorum,  tum  effectu,  — vel  iliis 
| quibus  calculus  aut  corpus  peregrinum , aut  scirrhos, 
i intestinis  haeret,  copiosum  simul  in  istis  mucum  prae- 
(j  parant. 

§.  DCCCXXXI.  Prognosis . 

■ 

Saepius  omnino  muci  superabundantis  in  abdomine 
\ generatio,  alterius  morbi  potius  symptoma,  quam  prin- 
: ceps  morbus,  atque  hinc  ex  illo  magis,  quam  ex  ipsa 
( pituita  futurus  rerum  eventus  praevidendus  est.  A coi- 
i luvie  intestinorum  pituitosa,  quae,  diarrhoeae  mucosae 
sub  specie,  copiosius  per  anum  secedit,  major  sane 
i ac  promptior  virium  jactura,  quam  a simplici  sub- 
1 stantiae  illius  nutrientis  retentione } timenda  est.  Nihil 
J interim  ad  sustentationem  corporis  , stagnans  in  cavo 

i abdominis,  aut  in  primis  viis  materia  mucosa  confert; 

ii  ac  praeter  damna  ex  tubi  cibarii  per  illam  oppletio- 
tiine,  infarctu,  compressione  ac  motu  peristaltico  infra- 
I cto  _,  corruptioni  specificae  ac  descriptis  jam  alibi 
|(§.  CI. ) effectibus  illa  subjecta  est.  Ex  lymphae  inter 

intestina  ipsa  interque  haec  et  peritonaeum  morbose 
i secretae  coagulo,  istarum  partium  compressio,  mutua 
i et  arcta  nimis  cohaesio,  libertatis,  qua  intestina  suis 
in  functionibus  indigent  , abolitio,  multiplex  hujus  ea* 
i.  na  lis  distractio,  constrictio,  frequens  faecum  propel- 
lendarum remora  et  vasorum  lacteorum  interceptio 
i nascuntur. 

5-  DCCCXXXII.  Cura.  — Retentiones  abdominales. 

Retentiones  intestinales . 

Ob  symptomaticam  toties  secretionis  mucosae  su- 
HperabundantiSj  ac  retentionis  ejusdem  liquidi  naturam, 
i parum  nobis  de  cura  hujus  mali  , quod  ad  alterius 
affectionis  medelam  non  spectaret , dicendum  super- 
est.  Sicut  nempe  de  diarrhoeae  mucosae  cura  quon- 
dam diximus,  «eam  non  in  mechanica  quasi  solutione 
evacuationeque  tenacis  pituitae  3 sed  in  recto  causae, 
quae  secretionem  istius  morbosam  inducit,  modera- 
mine ponendam  esse  (§.  DCLXXXYI.)  » : ita  quoque 
v.  iv  19 

de  muci  lymphaeque  ad  abdomen  , intestina  , reten- 
tione iniqua  , non  magis  in  humorum  istorum  colle- 
ctione dissipanda,  quam  in  iis  , quae  hujus  secretionem 
luxuriare  ac  id^  quod  uberius  justo  secretum  fuit, 
retineri  faciunt,  eradicandis,,  indicationem  collocandam 
esse,  monebimus. 

Est  interim  , ubi  collectae  pituitae  copia  et  indo- 
les talis  est,  ut  ejusdem  eliminationem  timor  justus  , 
ne  illa,  comprimendo,  infarciendo,  haec  vero  corrum- 
pendo, irritando,  nimis  obsint,  omnino  indicet;  atque: 
hoc  in  casu , num  locus  , quo  talia  restagnant  , eva- 
cuari ea  permittat,  vel  num  collecti  infensi  humoris; 
tenacitas,  indicatam  sui  rejectionem  breviore  via  con— 
cedat  , prius  examinandum  est.  Quae  in  cavum  ab  do*  A 
minis  irruerunt,  liquida  mucosa,  puriformia  : ea  qui- 
dem, sub  falso  ascitae  aspectu,  haud  raro  paracentesis ; 
ope  , praeter  opinionem  , extracta  , plerumque  tamen t 
mox  regenerata  , aerisque  illis  admissi  influxu,  citiori 
corruptioni  exposita  fuerunt.  Certam  interim  ab  eorum  i 
accumulatione  promptiore,  majore  mortem  inter  et  pa-- 
racentesis  , etiam  cum  lanceola  forsitan  suscipiendae? 
(§.  DCCLXI.),  pericula,  quibus  ultimis  aegri  non  om- 
nes succumbunt:  si  vel  nihil,  quam  vitae  prorogatio-*: 
nem  et  instantis  suffocationis  moderamen  pro  illis  lu- 
crari liceret,  qui  demum  exitus  prae  aliis  eligenduss 
sit , vix  manet  ambiguum.  Puriformem  adeo  humo- 
rem, praevia  viscerum,  aut  peritonaei  phlogosi,  cavo) 
ventris  susceptum  , vel  sponte  per  umbilicum,  vel  ar- 
te , per  tricuspidem,  non  lethali  semper  cum  effectu, 
eductum  fuisse  , cum  exemplis  supra  relatis  ostendi- 
mus.  Quae  vero  liquida  lymphatica  vel  in  abdominis,  . 
vel  intestinorum  in  cavis,  soliditatem  jam  acquisiverunt,. 
— vel  quae,  fungorum  instar,  illorum  e superficie  , ini ( 
polypos,  tumores  cysticos  coi verunt,  atque  pedunculiss  f 
suis  plerumque  huic  firmiter  adfixa  sunt : ea  certee  ; 
artis  beneficae  jam  subtracta  sunt  imperio  ; ac  solii  j 
tumores  in  tubo  cibario  detenti , nisi  sponte  forsitan 
ab  eo  separentur  et  decidant  , oleosa,  quae  lubrican— L 
do,  alimentis  subliquidis  aut  faecibus  transitum  faci—  S( 
litent,  ut  breve  solatium , admittunt. 

Aliter  de  pituita,  ventriculum,  intestina,  sine  quo- 
vis membranoso  vinculo,  inundante  , dicendum  est.  . 

Summa  quidem  eamdem  tenacitas  , cavorum  illorum 
; parietibus  in  multis  adglutinat  ; in  aliis  vero  sat  mo* 
ibilis  ille  mucus  est  : prout  in  teneris  infantibus  per- 
isaepe  contingit , per  vomitum  facile  expellitur;  ac 
apud  adultos  non  minus,  nisi  quid  refragetur,  bre- 
viore hac  via  expellendus  est.  Dum  igitur,  in  primo 
fcasu,  nec  porrecto  quidem  ab  emetico  excutiatur  ven- 
triculo glutinosa  illa  materia  , cum  penicillo  adeo,  ex 
^ setis  parato  , vel  cum  spongia , quasi  cum  scopis , hoc 
viscus  verrendum  esse,  putarunt  quondam  aliqui;  et 
est , inter  recentiores  vir  clarus  , Germanus  , qui  hoc 
sgenus  auxilii  mechanici  in  usum  revocaverit.  Vix  ta- 
imen  lagenae  impurae,  vel  contaminati  dolii  in  modum, 

(vivi  hominis  ventriculum  purgandum  esse  credimus  ; 
et  cum  ipsis  adeo  spatulae,  scalpello,  intestinis  mor- 
tuorum admotis,  tenacior  saepe  pituita  restiterit;  non 
illa  scopae  , caute  satis  intrusae,  magis  obediet.  Nec 
isemper  solus  ventriculus,  sed  longus  simul  intestino- 
rum tractus  , a pituita  , quam  instrumenta  nunquam 
liattingent , obducitur. 

Quod  si  vero  his  quorundam  scriptorum  in  consiliis 
humani  quid  subrepsisse  credendum  sit;  non  minus 
fcerte  illi,  qui  pituitam  ac  lympham,  in  secundis  ho- 
iiminum  viis  stagnantem,  iisdem,  ac  in  patina  inanimi 
5 collocatam  , auxiliis  , modo  prorsus  mechanico , aut 
chemico,  posse  incidi  , dividi,  resolvi  , crediderunt  „ 
hallucinati  sunt.  Aliter  forsitan  res  cum  pituita,  in  ven- 
triculo ac  tubo  cibario  haerente,  constituta  est:  qui 
i scilicet  humor  glutinosus  , praeterlabentis  actioni  3i- 
iiquidi  amici,  inprimis  aquosi  ac  tepidi,  vel  salibus 
oalcalinis,  sale  ammoniaco  , gravidi , quasi  nudus,  satis 
idiu  expositus,  non  est,  cur  affinitatis  majoris  legibus 
r tandem  non  obediat  suamque  spissitudinem,  mobilior 
et  vel  ad  resorptionem,  vel  ad  excretionem  promptior, 
'edeponat.  Externas  saltem  crustas,  ex  muco  conflatas  , 
ipsum  aurium  cerumen  aequo  spissius,  solius  lepidae 
actione  resolvimus.  Fateamur  interim , plurimorum,  ut 
vocant  , resolventium  virtutem  , ex  actione  , quam  iri 
solida  viva  magis  , quam  in  fluida  stagnantia  , exer- 
cent, quamplurimam  agnoscere;  atque  hanc  ideo  non 
isolas  in  partes,  quas  proxime  attingunt,  sed  lege  con- 
isensus  , in  omne  systema  plus  minus  diffundere.  His 

igitur  rationibus  suffulti,  quae  in  morbo  acuto  hujus 
indolis  consuluimus  (§.  CX.),  ea,  si  talis  causa  pitui— 
tae  subsit  , hic  denuo  praescribimus  ; sub  chronica  i 
vero  , profundiore  scilicet  e scaturigine  fluente  , pri- 
marum viarum  pituita  , lentior  quoque  istius  solven- 
dae, exsiccandae  , methodus  requiritur.  Prima  pituitae,, 
stomacho,  intestinis  pigrioribus  stagnantis,  ut  ructus* 
et  flatuum  ex  illa  evolutio  docet,  in  acidum  — alterai 
et  ultima  . in  putridum  degeneratio  est.  Illi  , aquae: 
potissimum  Ccirolinenses  , fontis  Mariani  bis  ipsis  vi- 
cinae, aqua  calcis  , aut  salis  alcahni  solutio,  vel  sapo, 
vel  (quae  hujus  vices  sub  statu  salutis  agit,  sub  lan- 
guore autem  subactionis  ciborum  , plerumque  ipsai 
languet)  bilis,  vel  quae  hujus  actionem  imitant , plan- 
tarum , succo  lactescente,  amaro,  praeditarum,  ta— 
raxaci  , cichorei  sylvestris,  decocta  , extracta  , prae- 
terquam quod  fibram  segniorem  simul  excitent  , hac: 
vero  ratione  tam  secreti  humoris  lentorem  corrigant, 
quam  secretionis  abundantiam  restringant  , potenten 
resistunt.  Potiorem  inter  sic  dicta  resolventia  locurm 
sal  aramoniacum,  refractae  antimonialium  , calomelass 
junctorum  , doses  , occupant.  Ultimam  pituitae  reten- 
tae corruptionem  avertit,  illius,  ita  praeparatae,  prom- 
pta satis , iiqirimis  per  oesophagum,  ope  tartari  eme- 
tici , rejectio.  Intestina  demum  hoc  malorum  fomite: 
liberant  laudata  jam  alibi  rhabarbarum,  calomelas,  ma- 
gnesia,  cum  aliqua  radicis  ipecacuanhae  portione  re- 
mista , clysteres;  quae  interim  remedia  alvum  ducen- 
tia, ne  vires  exhauriant,  et  vix  coercendam  diarrhoeam! 
post  se  relinquant  , prout  quondam  monuimus  , ca- 
vendum est. 

Soluto  , vel  eliminato,  qui  locali  actione  obesse  pos- 
set, ventriculi,  intestinorum  glutine:  debilitatis,  quaee 
perversae  secretionis  operi  plerumque  praefuit , ratioa 
major  habenda  est.  Tunc  igitur,  sub  victu  sufficiente, 
magis  sicco,  ex  carnibus  maturis,  teneris  tamen  ett 
assatis  , petito  , evitatis  cibis  viscidis  , farinosis  , fer-* 
mentationi  obnoxiis,  sub  exercitatione  corporis  , in— 
primis  equitatione,  horis  matutinis  peragenda,  in  usui 
amarorum  sat  diu  continuandum,  postea  vero  ad  aquas* 
pj  rmontanas , Egranas  et  similes,  ad  corticis  Geof-  \ 
froeae  , peruviam  3 vini  martialis  , vel  puri  chalybis,, 

i cum  radicis  zingiberis  aut  acori  portione,  administra* 
i tionein  transeundum  est. 

§.  DCCCXXXI1I.  Retentiones  peritonaeales. 

* Quemadmodum  autem  de  aquis  diximus  (§.DCCXLIII.), 

i ac  de  pinguedine  dicemus;  ita  etiam  pituita,  purifor- 
: mis  , purulentus,  gelatinosus  humor,  non  raro  inter 

ii  peritonaei  appendices  seu  duplicaturas , in  omento  , 
\ mesenterio  3 mesocolo , mesorecto  , colliguntur,  ac  pro 
j sua  scaturigine,  indole,  extensione,  mole,  consisten- 
tia, pondere,  diversis,  pro  tumoris  cum  vicinis  par- 

i tibus  cohaesione  , concretione  morbosa  et  praecipua 
i in  has  ipsas  actione  vel  brevi,  vel  diuturna,  varia  in- 
iter se  phaenomena  excitant.  Perdifficilis  igitur  istarum 
i retentionum  diagnosis  est;  atque  ob  appendicum  di- 
fetarum  positionem,  sibi  fere  parallelam,  paucasque 
: inter  se  distantias,  ob  consensum  partis  vicinae,  dis- 
I tractae,  compressae,  impeditae,  multiloqua  symptomata 
i pariunt.  Attenta  interim  morbi  praegressi  consideratio} 
| positionis  , nexus  naturalis  appendicum  anatomica  eo- 
ignitio  , ac  principalis  constantiorisque  symptomatis 
:>  contemplatio  , facem  inquisitioni  medicae  aliquando 
s satis  lucidam  accendunt. 

§.  DCCGXXXiV.  Retentiones  epiploicae. 

Ad  omentum  respicientes,  ejusdem  a ventriculo  or- 
■ tum  et  descensum  , ut  hoc  viscus  de  morbis  illius 
::  participet  , frequenter  contribuere,  primo  hic  monebi- 
imus.  Mollissimum  scilicet  atque  pinguedinosum  hoc 
[intestinorum  operculum  , a duplici  peritonaei  lamina 
3 conflatum,  medio  has  inter  lamelias  loco,  vasis  con- 
[jspicuis  ornato,  non  modo  adipem  , sed  inducta  his 
3 vasis  aut  frequenliore  , quam  vulgo  creditur  , inflam- 
Imatione  (§.  CCXYII.),  aut  secretione  quacunque  mor- 
)bosa,  variae  indolis  liquida  concipit,  atque  haec  vel 
inuda  involvit,  vel  cellulis  aut  folliculis  inclusa  , diu- 
Jtius  fovet,  ac  in  futuras  aberrationes,  corruptiones, 
d coercet.  Summae  vero  extensionis  capax  , sponte  ta~ 
imen  retrahi  nescium,  magnisque  injuriis  expositum 
lomentum  est:  tam  in  longum,  — exemplo  hernia- 
jrum  , nunc  minimarum,  nunc  fere  colossearum , scro- 

* talium  , femoralium,  quas  vel  solum,  vel  intestina 

concomitans  , constituit  ; — quam  in  latum  : ut  et 
omne  abdominis  et  pelvis  cavum  aliquando  emensum 
sit.  Haud  raro  epiploon  funis  in  modum  contortum  , 
aut,  ubi  uterus  gravidus,  hydrops  abdominis,  pin- 
guedo plurima  in  isto  , aliique  hujus  cavi  tumores 
expansionem  omenti  impediunt , id  ipsum  in  massam 
globosam  ac  duram  super  umbilico  retrahitur.  Alias  ; 
ventriculus,  per  omentum  obtectus,  vel  epiploon  il- 
lum inter  et  colon  intestinum  latuisse , conspectum 
fuit.  Aec  tenues,  ut  sub  statu  salutis  , pars  ista  la- 
mellas pro  suis  parietibus  agnoscit;  sed  multoties  istos 
post  inflammationes,  praeprimis  in  puerperis,  vel  etiam 
in  morbis  chronicis,  ad  pollicem  unum,  vel  et  unum 
cum  dimidio,  crassitie  auctos,  nunc  profunde  ruben- 
tes , nunc  ex  albo  flavescentes,  duros  ac  fere  subcal- 
losos deteximus.  Praeter  serum  igitur  et  adipem  ni- 
mium, et  pus,  ex  praevia  inflammatione  vel  hic  loci 
generatum  , vel  metastatice  huc  depositum,  et  humor 
lymphaticus  , puriformis  , gelatinosus  , albuminosus  , 
interdum  plura  his  e liquidis  , diversis  in  loculis  si- 
mul hic  confluunt  „ stagnant  ac  sensim  sensimque,  • — ■ 
nisi  prius  in  cavum  abdominis,  aut  concreto  cum  vi- 
cinis partibus  omento  , in  has  ipsas  effusa  , in  mate- 
rias, consistentiam  mellis,  steatomatis,  aut  sicciorem 
ac  fere  gypseam,  induentes,  inspissantur.  Tumores 
omnino  his  a retentionibus  nascuntur,  molis,  eonsi- 
stentiae  variae,  atque  nunc  mobilis  et,  mutata  trunci 
positione  , huc  illuc  devagantes;  nunc  vero,  ubi  cum 
peritonaeo  , aut  cum  vicinis  visceribus  epiploon  con- 
creverit , fixi  , atque  sub  principio  quidem  obscure 
fluctuantes  , serius  autem  nullum  motus  undulatorii 
vestigium  prodentes  , integumentis  abdominalibus  vi- 
ciniores. Praeterquod  vero  epiploon , pro  ventriculi 
repletione  majore,  minore,  nec  non  pro  corporis  po- 
sitione diversa  , vel  retrahatur  , vel  descendat  , et  sic 
locum  abdominis  nunc  ampliorem  , nunc  angustiorem 
occupet  ; parum  etiam  abest  , quin  tumores  omenti, 
eodem  se  modo,  ac  illi,  quos  mesenterium  contraxit, 
ad  attactum  se  habeant.  Fateri  quoque  oportet,  nul- 
lum affecti  omenti  signum  specificum  a medicis  co- 
gnosci ; et  quod  , cum  in  cadavere  id  genus  vitii  , 
adesse  suppositi , inquiritur:  omentum  saepe  aut  cor« 

rugatum  , aliquando  vero  duriorem  in  funem  convo- 
lutum globosum,  aut  in  totum  fere  consumptura 
esse  , tumorem  vero  aliam  longe  sedem  occupare,  re- 
periatur. 

Has  interim  diagnosis  difficultates  imminuit  consi- 
deratio: quod,  sub  erecta  corporis  positione,  profun- 
dius epiploon  a dextera  parte , quam  a sinistra  , per 
abdomen  propendeat ; et  quod  hinc  tumor  mobilis  in 
parte  abdominis  dextra  , frequentius  in  omento  quae- 
rendus sit:  quo  loco  , ex  eadem  ratione  , et  partis 
hujus  herniae  saepius,  quam  oppositam  abdominis  ad 
partem  , occurrunt.  Saepius  omentum  stealomatosis  a 
tuberibus , apud  illos  adeo  homines,  quorum  nec  ad  ju- 
gulum, nec  ad  mesenterium  strumosi  quid  com paruerat, 
celebris  Parisiensium  anatomicus  conspexit.  Quousque 
etiam  omentum  nullibi  morbose  conferbuit , tumor 
quivis  paulo  major  ad  illud  residens  , suo  cum  pon- 
dere ventriculum  adgravat  , inferiora  versus,  ingrato 
istius  sub  sensu,  distrahit,  atque  hoc  in  situ  detinet; 
quo  haud  raro  contingit , ut  cibi , stomacho  suscepti, 
oesophago  facilius  regurgitent  , quam  per  pylorum 
descendant,  atque  sic  tumoris  in  omento  sedem  ulte- 
rius illustrent.  Quoties  interim  tumens  epiploon,  vi- 
cinis partibus  concretum , sustentatur  satis  ab  istis  : 
toties  fere  distractionis  stomachicae  signum  illud  prae- 
ponderans eliditur  , ac  pristina  mali  redit  obscuritas. 
Vidimus  nihilominus,  sed  absque  tumore,  omentum 
in  principe  marchione  Bado-Badensi , anno  1771  de- 
functo, cum  testiculo  praetumido  concretum,  nullum, 
ubi  princeps  jejuno  esset  stomacho  , incommodum  in- 
duxisse; quoties  autem  ventriculum  ille  cum  cibis  re- 
plevisset, aegrum,  prout  alibi  jam  exposuimus,  ut 
incurvato  ad  anteriora  et  dextra  corpore , cum  distra- 
ctionis ad  regionem  epigastricam  sensu,  incederet  , 
coegisse. 

Quamvis  autem  mesenterii  tumores  plerumque  cum 
externis  glandularum  tumoribus  juncti  incedant  atque, 
sub  istorum  defectu,  facilius  omentum , quam  illud  in- 
testinorum sustentaculum,  laboret;  interdum  tamen 
hoc  ultimum  et  illis  in  hominibus  strumosum  est,  quo- 
rum habitum  externum  nullus  tumor  lymphaticus  de™ 
foedat. 

Caeterum,  tam  omenti,  quam  mesenterii  tumores 
molis  majoris,  sursum  et  deorsum,  et  ad  latera  com- 
primendo agunt,  atque  nunc  ventriculum  diaphragmati 
adprimunt,  capacitatem  ejus  imminuunt  ac  delent  , 
thoracis  caVum  angustant  ; nunc  viscera  e situ  suo 
removent,  ejiciunt,  cum  illis  saepe  intime  concre- 
scunt , aut  vincula  morbosa,  functionibus  eorum  fu- 
nesta, praeparant  sortemque,  sub  inflammatione,  sup- 
puratione, iniquam  dividunt;  nunc  in  pelvim  profun- 
dius illa  urgent;  uteri,  vesicae  intestinorumque  functiones 
pessumdant  aut  supprimunt;  ac  ipsa  vasa  majora  non 
minus  , quam  lymphatica  vicina,  cum-descriptis  jam 
alibi  effectibus  , coarctant  , obliterant.  Varices  hinc 
multiplices,  inprimis  in  omento  a tumoribus  obsesso, 
comparent;  nec  etiam  rupti  mesenterii  inter  laminas 
aneurysmatis  descriptum  a nobis  exemplum  deest.  In- 
signem ceite  numerum  tumorum,  quos  in  istis  peri- 
tonaei prolongationibus  nos  ipsi  reperimus,  ac  partim 
museis  pathologicis  , Bruchsaliae  , Ticini _,  Vindobo- 
nae , Vilnae  ac  Petropoli  a nobis  erectis,  commisimus, 
post  ea,  quae  anatomiae  pathologicae  scriptores  egre- 
gii ubertim  exposuerunt  et  quae,  propria,  jam  aliis 
nostris  in  operibus  commemoravimus,  hic  non  descri- 
bimus. 

§.  DCCCXXXV.  Retentiones  meseraicde . 

De  retentione  epiploica  vix  nunc  loquentes  _,  quin 
simul  illam  mesenterii  tangeremus,  evitare  non  potui- 
mus. Plura  nempe,  quae  ad  primam  spectant,  ad  istam 
certe  non  minus  revocanda  sunt.  Strumarum  ( sero- 
phularum  ) quidem  sedes  praecipua  in  mesenterio  est; 
cum  vero  eae  non  unius  partis,  sed  universi  potius 
systematis  morbum  sistant;  de  hoc,  data  occasione, 
modo  brevem  hic  loci  mentionem  injicimus.  In  illis 
etiam  hominibus,  qui  strumis  nullibi  laborant,  liqui- 
dorum , non  modo  serosorum  (§.  DCCXXXIII.) , sed 
quoque  aliorum  , in  glandulis  meseraicis  , aut  mesen- 
terii inter  laminas  , illius  in  vasis,  colluvies  et  perti- 
nax retentio  , inspissatio  , locum  sumit  , intestinorum 
extimum  hoc,  a lumbis  pendens,  velamen  atque  su- 
stentaculum infarcit,  ac  in  conspicuos  tumores  elevat. 
Ad  strumas  mesenterii  quod  spectat , eae  appendicis 

hujus  inter  laminas,  in  glandulis  lymphaticis,  saepius 
apud  infantes,  quam  apud  adultos,  mole  praeter  mo- 
dum auctis,  attactu  mollioribus,  consistunt : in  quibus 
glandulis,  a morte  dissectis,  aut  normalis  prorsus  ha- 
bitus observatur;  aut  materia  subalba,  grisea , mollis,, 
friabilis,  haud  raro  puri , puriformi  liquido  remista, 
earundem  in  parenchymate  detegitur:  quin  idcirco, 
quod  es  falsa  hypothesi  quondam  admissum  fuit,  hae 
glandulae,  conspicui  ad  ventrem  tumoris  causa,  ob- 
structae sint  et  chylo,  vel  injecto  per  artem  anatomi- 
cam mercurio  , resistant.  Quemadmodum  autem  e£ 
aliis  corporis  in  partibus,  non  omuis  glandularum  in- 
flatio vitium  strumosum  pro  causa  agnoscit:  ita  quo- 
que nec  omnis  glandulae  mesentericae  tumor,  hac  im- 
pura e scaturigine  propullulat;  nec  si  physconiae  glan- 
dulosae speciem  struma  nobis  offerat : mox  omnis 
glandularum  , vel  inflammatarum  , vel  induratarum  , 
vel  scirrhosarum  tumor  ad  id  perviae  genus  inflationis 
spectabit. 

Praeter  strumas  autem  el  varios  glandularum  infar- 
ctus scirrhosque,  tum  nimia  pinguedo,  tum  lympha 
sub  inflammationibus  morbose  secreta,  tum  steatomata 
multiplicia,  praemagni  abscessus,  tum,  licet  rarius, 
concretiones  calculosae  , vel  et  osseae,  mesenterium 
infestant,  ac  maximos  in  multis  tumores  hujus  partis 
ac  ventris,  nunc  totius,  nunc  in  una  alterave  ejus- 
dem regione,  producunt.  Insignis  ponderis  tumores 
meseraicos  tum  alii  describunt,  tum  nos  ipsi  ceperi- 
mus , ac  museis  pathologicis,  quorum  curam  quondam 
gessimus  , commisimus.  In  strumosi  admodum  senis 
Bruchsaliensis  cadavere  reperimus,  ac  in  oratione  aca- 
demica  « de  vesica  urinali  oh  viciniam  morbosam  ae- 
grotante » descripsimus,  insignem  ad  mesocolon  tu- 
morem, cum  ipso  hoc  intestino  carcinomaticum  , in 
pelvis  cavum  profunde  demersum  , ac  ibidem  tam 
fundo,  quam  posteriori  vesicae  urinariae,  simul  exe- 
sae, parieti  concretum  : unde  flatus  et  excrementa, 
magno  hiatu  , in  cavum  visceris  istius  , et  ex  hoc  , 
urinis  commista,  foedo  per  urethram  expellebantur 
spectaculo.  Plura  , huic  omnino  similia,  exempla  no- 
bis posthinc,  ut  quondam  Ticini , sic  et  Vindobonae} 
oblata  fuisse,  doluimus. 

§.  DCGCXXXVI.  Retentiones  abdominales  aliae.  — . 

Retentiones  pancreaticae. 

De  pancreatis  viscerumque  caeterorum  abdomina- 
lium tumoribus  aut  duritie  morbosa  ex  retentione 
materiae  lymphaticae,  albuminosae,  puriformis,  pu- 
rulentae , exortis  , non  minus  , quam  de  illorum 
diagnosi , causis  , prognosi  , atque  de  medendi  iisdem 
ratione,  partim  in  secundo  Epitomes  hujus,  de  in- 
flammationibus libro , partim  quo  loco  de  vomitu 
chronico  sermo  nobis  fuit  ( §.  DCLXV.  ) , locuti  jam 
sumus.  Sic  etiam  quae  congestiones , infarctus , obstru- 
ctiones , concernunt,  ea  secundum  rationis  et  ex- 
perientiae principia,  nobis  concessa,  dilucidavimus 
{§§.  DCXCIV.  DCC.).  Quod  si  vero  haec  fluidae  ma- 
gis, quam  solidioris  materiae  retentiones  respicere  quis 
dixerit;  huic,  primo,  solida  morbosa,  priusquam  fir- 
miorem hanc  indolem  induerint,  non  minus  sub  for- 
ma liquida  vasorum  systema  permeasse,  ac  modo  se- 
cretionis morbosae,  quietis,  et  mutuae  attractionis 
chemicae  legibus,  donec  solidescerent,  obedivisse;  — • 
secundo  vero  , si  ea  loco  moveri  atque  subduci  sit 
animus,  fluiditati  primaevae  plerumque  prius  restitui 
d eb  ere,  re  sponde  b i m u s . 

Quamvis  autem  magna  , nura  retentiones , prae- 
gressae quondam  phlogosi , num  vero  minus  impe- 
tuosae  solidorum  in  fluida  actioni  ac  cessioni  , seu 
inertiae  istorum  potius,  quam  nisui  perverso  , adscri- 
bendae  sint,  ex  eo  intercedat  differentia : quod,  primo 
in  casu,  puriformis  ac  albuminosa  materia,  vi  secre- 
tionis morbosae  , in  parenchyma  partium  aut  viscerum 
deposita,  cum  his  , indita  sibi  ex  indole,  concrescat , 
vitamque  his  propriam  nunc  ipsa  sibi  vindicet;  — in 
altera  vero  , quasi  mortua  restagnet  , ac  , ut  corpus 
peregrinum,  neque  vasa,  vel  telae  cellulosae  lamel- 
las, quas  modo  intrusum  hoc  occupat,  mox  in  unum 
coadunet  ac  perpetui  jure  domicilii  teneat  (§.DCXCVIII.); 
est  tamen  symptomatum,  ex  diversis  licet  causis  na- 
torum , aliqua  conspiratio  ; ac  modo  in  morbi  prae- 
gressi cognitione,  ac  in  retentionis-  decursu,  post  phlo- 
gosin  neque  resolutam,  neque  suppuratam,  magis  ra- 
pido, latet  major  diagnosis  opportunitas.  Saepe  interim 

hanc  denuo  haud  parum  in  frangit  tum  ea,  quae  oc- 
culte incedit,  inflammatio  (§.  CXXII.) ; tum  partium 
ex  lympha  morbose  retenta,  condensata,  induratarum 
moles  aliquando  non  tam  aucta,  quam  potius  ini  mi- 
nuta , contracta  (§§.  DCXCVIh  DCXCVIil.),  tum  gi- 
ganteum , vix  tamen  _,  nisi  respectu  viciniarum  , mor- 
bosum , incrementum  viscerum-,  praeprimis  abdomi- 
nalium ( physconia  ) : ut  quod  certe  minus  attentis 
cautisque  medicis  pro  obstructione  , sub  media  vaso- 
rum in  iisdem  libertate,  toties  imposuit  (§.  DCXCVIIL). 
Nec  minor  in  eo  errandi  occasio  nos  premit  : quod 
multiplicia  , uno  eodemque  in  cavo  , viscera,  haemi- 
sphaenco  ventris  dominio  arcte  sint  commissa  : unde 
tumor  unius,  — alterius,  huic  vicini,  aut  superin- 
cumbentis , tumorem  ac  retentionis  illinc  residentis 
symptomata  facile  mentiatur. 

Sic  , ubi  parotis  morbos  suos  , plerosque  acutos  , 
aperte  satis  adnunciat  : hos  , frequentius  chronicos, 
sal  i val  is  soror  glandula,  pancreas  3 aut  prorsus  reti- 
cet, aut  aequivoco  nimis  sermone  eloquitur  , et  , ut 
insignis  anatomici  pathologici  verbis  utamur,  « cur 
tumores  pancrea  is  , nisi  forte  et  ipsi  maximi  sunt,  et 
aegri  valde  macilenti,  difficillime  tactu  percipi  queant, 
retrusa  visceris  sedes  facit,  et  quidquid  manui  se  in- 
terponit^ praesertim  vero  turgens  flatibus  ventriculus, 
aut  jecur  ampla  et  dilatata  magnitudine  >5.  Nec  major 
sane  certitudo  est  symptomatum  , quae  pancreas  , — 
sectionum  testimonio,  aut  omne,  aut  ex  parte,  nunc 
vix  non  consumptum  , nunc  inflammatum,  rarius  ab- 
scessu, vel  calculis  obsessum,  nunc  mole  tantum  au- 
ctum ac  firmius,  nunc  autem  vere  scirrhosum,  can- 
crosum  adeo,  nunc  steatomate  adfectum,  — dolorum, 
id  est,  rodentium  in  epigastrio,  a cibis  assumptis  au- 
ctorum, anxietatis  , nauseae  , dyspepsiae  vomitusque, 
praesertim  colore  nicolianam  tabacum  referentis  , — - 

obtulisse  , relatum  fuit:  cum  dicta  symptomata  saepe 
quidem,  quod  et  nos  observavimus,  ex  vitio  pan- 
creatis, sed  haud  raro  etiam  hoc  organo  insonte  , vi- 
cinorum modo  viscerum  culpa,  venisse  sint  visa. 

Sic  virgo  Vindobonensis , diros  in  sinistro  hypochon- 
drio dolores  per  annum  cum  dimidio  sustulit,  eosque 
pro  rheumaticis  , absque  artis  adhibito  subsidio,  ha- 

buit.  Febris  lenta  tandem  ac  tumor  conspicuus  lienis 
in  regione,  cum  gesticulatione  brachii  sinistri,  ac  re- 
spiratione, donec  aegra  obdormisceret,  semper  sin- 
gultuosa , nec  non  aphonia  frequente,  accessit.  In  liene 
hujus  sedem  esse,  et  aliis  a medicis,  et  a nobis  fuit 
creditum : donec  plures  post  menses  pus  multum , 
cum  urinis  intime  mistum,  secedens,  renem  sinistrum 
suppuratum,  lienem  vero  ab  isto_,  donec  ille pure 
liberatus j concideret,  anteriora  versus  coactum  , non 
tamen  ipsum  morbosum  fuisse,  tandem  docuisset. 

Tanta  interim  obstructionum  in  abdomine  distin- 
guendarum difficultas  , ab  animo  attento  in  fabricam 
habitumque  corporis  , aetati  j sexui  cuivis  proprium  , 
in  vitae  genus  morbosque  praegressos  _,  in  ipsam  fa- 
ciei conditionem  , in  functiones  laesas  , et  in  ea  de- 
mutn  _,  quae  in  oratione  academica,  Ticini  ; « de  si- 
gnis morborum  ex  corporis  situ  partiumque  positione, 
recitata  quondam  , non  viros  quidem  in  arte  expertos, 
sed  tirones  medicos  docuimus  , atque  hic  parti  m re- 
petimus , plerumque  superabitur. 

>?  Vix,  nisi  in  situm,  qui  cuique  visceri  explorando 
conducat  , aegros  collocemus,  diagnosis  sat  firma  ob- 
tinebitur. Qui  in  suspecti  jecinoris  , aut  et  lienis  na- 
turam inquisiturus  est  medicus  : ille  non  in  dorsum 
semper  procumbentem  hominem,  sed  alio  longe  in 
situ  positum  examinandum  habebit.  Nunc  scilicet  con- 
veniet , in  pedes  erectum  et  in  sinistrum,  — aut  cum 
lien  examinandus  fuerit  ,,  in  dextrum  latus  inflexum 
aegrum  contrectare:  quo  nempe  in  situ,  inferior  isto- 
rum viscerum  limbus  a costis  spuriis  magis  liberatur, 
et  exploranti  digito  redditur  vicinior; — nunc  in  genua 
cubitusve  decumbere  aegrum  jubebimus:  quo  fit,  ut 
suo  pondere  jecur  , sub  hypochondrio  dextro  nimis 
reconditum,  aut  splen  ipsum  , mesenterium  , pancreas 
infarcta,  anteriora  versus  ferantur  , laxatisque  abdo- 
minis musculis  , majorem  inquisiturae  manui  superfi- 
ciem exponant;  — nunc,  decumbente  in  dorsum  ae- 
gro , positis ^ inflexo  genu,  in  talos  pedibus,  ventris- 
que prius  relaxatis  sic  integumentis  , manus  medici 
infra  costas  dextri  aut  sinistri  hypochondrii  spurias 
ponitur  , alque  bis  ipsis  ad  anteriora  vi  quadam  ele- 
vatis 5 sepuitum  sub  osseo  hoc  arcu  hepar  aut  lien  3 

ad  umbilici  regionem  prodire  cogitur»  Non  repleto 
prius  a cibis  vel  a potu  abdomine,  sed  homine  jejuno a 
istius  in  viscera  inquirendum;  vel,  si  temporis  id  sibi 
exigat  penuria  , intestina  prius  contentis  flatibus  atque 
saburris,  ope  clysteris,  ne,  inflata  nimis,  defectus 
morbosque  aliorum  abscondant,  deplenda  sunt.  In 
genere  vero,  quae  sub  hypochondriis  latent  viscera, 
ea  , nonnisi  sub  majoris  et  protactae  inspirationis  tem- 
pore rectius  tactu  explorantur.  Quod  autem  , sub  tali 
examine,  musculorum  abdominalium  aucta  sic  tensio 
rectius  examinari  impediverit,  id  mox  sub  exspiratio- 
ne longiore  opus  suscipere  , ac  singula  tandem  inter 
se  comparare  juvabit.  Frequenter,  quas  decubitus  ae- 
grorum supinus,  inquiri  satis  negaverit:  eas  erecta 
corporis  in  pedes  positio  , varia  inflexio  , quod  suo 
pondere  tunc  viscera  infarcta,  nisi  cum  aliis  , aut  cum 
ipso  peritonaeo  jam  arctius  concreta  , magis  descen- 
dant, vel  praedilecto  a loco  urgeantur,  et  tractionis, 
tensionis  majoris  aegro  sensum  inducant  , patefacit 
injurias.  Nec  minus  corporis  aegrorum  ex  uno  latere 
in  alterum  promptior  conversio  , si  , hoc.  sub  motu  , 
vel  in  hoc,  vel  in  aliud,  sibi  quidquam  aut  delabi , 
aut  quasi  suspensum  haerere  persentiant , certiorem  ad 
diagnosin  conferet  ». 

Quos  vel  renum  inflammatio  , dolor  , tenent,  vel 
dira  lumbago  excruciat:  illi,  primo  quidem  aspectu, 
inulta  inter  se  communia  habent  symptomata.  Dolor 
enim  lumborum  acutissimus,  in  utroque  malo,  regio- 
nem, in  qua  renes  latent,  occupat,  et  hallucinantem 
saepe  in  diagnosi  medicum,  in  omnia  licet  attentum, 
relinquit.  Vomitus  certe,  qui  in  nephralgia  , in  ne- 
ph  ritide  , adesse  ut  plurimum  consuevit , — a dolore 
summo  et  a fortiore  musculorum  lumbalium  , aut  a 
vertebralis  periostii  , aut  ipsius  in  cavo  vertebrarum 
meduliae  lumbalis  inflammatione  aut  affectione  rheu- 
matica , arthritica  , eodem  prorsus  nervorum  consen- 
su , hinc  inde  producitur.  Jubete  nunc  aegri  truncum 
ad  anteriora  et  genua  versus  inclinari!  jubete  mox, 
ut  inflexus  sic  ille  , celeriore  quodam  motu  , in  situm 
magis  rectum  reclinetur  !...  dolor  abhinc  summus  ad 
inflammatos  vel  impeditos  a lumbagine  musculos  lum- 
bales nascetur  5 qui  vix  notabilis  erit  in  nephritide  3 

nephralgia , nisi  in  magnum  jam  tumorem  renes  excre- 
verint ». 

Ubi  tumor  ad  hepar,  latentis  in  eo  suppurationis 
suspicionem  induxerit;  ne  dilatatam  more  insolito  ee- 
sieulam  felleam  pro  abscessu  habendo,  cultro  eandem, 
ausu  lethali,  submittamus,  exemplo  magni  quondam 
Galliae  chirurgi,  cavendum  est.  Ad  lobi  hepatis  dextri 
limbum,  in  aegro  ad  nosocomium  Ticinense  quondam 
suscepto  , abscessum  haerere  persuasi  , eundem  sine 
temporis  jactura  aperiendum  esse  censuimus.  Etsi  vero 
sat  evidens  in  eo  fluctuatio  se  manifestasset;  non  ta- 
men illum  satis  ad  hoc  opus  maturum  esse  praeten- 
dens chirurgus:  cataplasma  is  tumori  superimposuit, 
ac  duos  post  dies  operationi  sese  accinxit.  Sectio  tunc 
profunda  super  loco  pridem  fluctuante  instituta  , sed 
mors  prompta  eandem  secuta  est.  Aperto  cadavere  , 
constitit:  lanceolam  non  quidem  in  abscessum,  jam  jam 
diruptum , sed  per  intestini  coeci  amplioris  membra- 
nas , — ita  tamen,  ne  integra  hujus  canalis  perfora- 
tio abhinc  secuta  esset  , penetrasse. 

Frequenter  omnino  ex  eo,  quod  medici  complures, 
non  modo  abdominis,  sed  pectoris  quoque  et  bron- 
chiorum crurumque  in  morbis  , columnae  vertebralis 
examen  aut  flocci  faciant,  aut  prorsus  negligant;  isto- 
rum, quoad  primam  sui  originem,  prout  in  oratione 
academicaj  » cie  vertebralis  columnae  in  morbis  di- 
gnitate » , quondam  docuimus  , amittitur  cognitio. 
Quamvis  vero  retentiones  longe  minus,  quam  spasmos 
atque  paralyses  , e specus  vertebralis  organicis  vitiis 
prodire  fateamur;  est  tamen,  ubi  hac  ex  origine,  aut 
intestinorum,  aut  vesicae  urinalis,  ex  retento  lotio  in 
cavum  abdominis  protensa  , paresis  , aut  perfecta  re- 
solutio aliaque  scaturiant  ( §.  DCCLXIX.  ) ; vel  ubi 
lordosis  seu  vertebrarum  dorsalium , lumbalium  ad 
anteriora  morbosa  recurvatio,  tumorem  ipsius  cavi  ab- 
dominalis mentiatur  : ita,  ut  adeo  « rerum  anatomi- 
carum incerrius  medicus  , testante  summo  quondam 
Italiae  de  rebus  anatomico-pathologicis  scriptore,  pro 
mesenterii  scirrho  habuerit  tumorem  ad  abdominis  re- 
gionem tactu  perceptum,  licet  nihil  hic  esset,  quam 
ipsa  columnae  vertebralis  curvatura  haud  morbosa, 
in  extenuato  homine  vacuisque  intestinis  ad  abdominis 
compressionem  facile  sentienda, 

Quod  si  nunc  his,  de  abnormi  retentione  conden- 
sationeque materiae  mucosae,  lymphaticae  ad  ventrem, 
prolatis  argumentis,  et  ea,  quorum  in  secundo  hujus 
operis  libro  (§§.  GXXIX.  CCXX.  CCXLI1I.  CCXLIX. 
CCLIV.  CCLXI.),  de  inflammationum  ad  abdominis 
viscera  reliquiis  mentionem  injecimus , superaddideris; 
sat  completam  eorum  , quae  hunc  morborum  ad  or- 
dinem spectant,  imaginem,  potissime  tamen  ulterius 
ad  lectos  aegrorum  illustrandam , tibi  formabis. 

§.  DCCCXXXVn.  Retentionis  descriptio , causae , 

prognosis  et  cura. 

Retentionum  peritonaealium  causae  non  paucae  nos 
latent;  plures  interim  ex  ill is_,  quae  ad  peritonitidem 
aperte  conducunt,  ac  morbosas  concretiones , pseudo- 
membranas  , suppurationes  aliaqtie  retentionum  mu» 
■coso-lymphalicarum  genera  facile  post  se  relinquunt, 
jam  alibi  (§.  CCX1X.) , satis  indicavimus.  Caeterae  epi- 
schesium  omenti } mesenterii , pancreatis lienis  atque 
jecinoris  scaturigines,  ab  illis,  quas  aliis  hujus  indolis 
retentionibus  subesse  monuimus  , vix  differunt.  Sic 
retentionum  , de  quibus  hic  agitur,  et  prognosis , cum 
illa,  quam  (§§.  CCXX.  CCXLIX.  CCLXI.)  instituimus, 
convenit.  Ad  medendi  rationem  quod  spectat  , ea  , 
tum  ex  illis,  quae  circa  curam  morborum,  ex  quibus 
praedictae  retentiones,  ut  effectus,  originem  ducunt, 
alibi  a nobis  proposita  fuerunt,  tum  ex  therapeuticis, 
quae  ( §§.  CCXX1.  CCL.  ) tetigimus  , repetenda  erit 
principiis. 

§.  DCCCXXXVI1I.  Retentiones  imi  veniris. 

Ab  eo  , quod  recentiorum  aevorum  anatomici,  pel- 
vis nomine  metaphorico  et  antiquis  scriptoribus  prorsus 
insolito  sint  usi,  nequaquam  impedimur,  quin  (salvo 
interim  peritonaei  jure)  viscera  in  contignatione  ventris 
inferiore,  quam  ossa  innominata  et  sacrum  circum- 
vallant, suspensa , defixa,  abdominalium  potius^  quam 
usurpatorio  titulo  insigniamus  et  pro  abdominis  inco- 
lis indigenis  habeamus.  Eundem  igitur  morborum  ad 
ordinem  , et  ad  genus  idem^  quibus  viscerum  aliorum, 
ventre  detentorum  , illos  subjugavimus  , retentiones 
quoque  ureterum  , vesicae  urinalis , prostatae  glandu- 

lae  , genitalium  virilium , muliebrium , ac  demum 
intestini , mucoso-lymphaticas  revocari,  atque  hic  loci 
breviter  describi  _,  opportunum  esse  credidimus. 

§.  DCCCXXXIX.  Retentiones  ureterum. 

Ut  vero  indicatam  hic  rerum  seriem  sequamur;  ab 
ureterum  , quorum  affectiones  morbosas  partim  jam 
alibi  tetigimus  (§§.  CCLXISL  GCLXVI1L  DCCLXVIII. 
DCCLXXIII.  ) , retentione  muco-Iymphatica  ordimur. 

Hi  scilicet  canales  uriniferi  , fontium , unde  scatu- 
riunt , exemplo,  nec  positione,  exortu,  numero,  nec 
longitudine,  diametro,  directione,  nec  tandem  sua  in 
vesicam  urinalem  insertione  in  omnibus  sibi  confor- 
mes, — subinde  adeo,  quod  et  nostrae  observationi 
binis  in  casibus  se  obtulit _,  a lotii  receptaculo,  — vel, 
ubi  hoc  ipsum  defuerit,  a sede  ejusdem  normali  adhuc 
longius  aberrantes  atque  nunc  in  vaginam,  nunc  vero 
sub  umbilico,  nunc  circa  pubem  monstrose  adaperti  , 
sub  obliquo  ac  longiore  itinere  , haud  raro  transve- 
hendo a lixivio  vel  acriore,  vel  puris  renalis^  concre- 
tionum lymphaticarum,  calculosarum  materia  imprae- 
gnato stimulati,  exesi,  inflammantur,  aliquando  sup- 
purantur, aut  a phlogosi  lenta  cum  partibus  vicinis 
concrescunt,  redduntur  crassiores indurantur  ac  ob- 
turantur in  totum  (§§.  DCCLXVIII.  DCCLXXIII.).  Sic 
Cremae , in  Italia , quondam  pro  sacra  virgine  nobi- 
lissima , cui  ren  sinister  ex  calculis  inflammatus  ac 
tandem  ad  suppurationem,  sub  febre  lenta,  perductus 
fuerat  in  consilium  vocati,  quo  loco  ureter  sinister 
descendit,  tumorem  dolentem,  fluctuantem  deteximus : 
quo  tandem  abscessu  vel  sponte  adaperto,  lotium  cum 
calculo  ex  uretere  ad  latus  abdominis  sinistrum  diru- 
pto, effluxit.  Priusquam  vero  ex  ureteris  obturatione 
talia  contingant ; eundem  canalem  supra  locum  alluen- 
tis urinae  vel  et  puris  copiam  suo  in  transitu  coercen- 
tem, sensim  sensimque,  quod  hic  consulte  repetimus, 
in  longum  et  latum  dilatari  oportet.  Quo  profundior 
ac  vesicae  urinali  vicinior  ureteris  obturatio  est  ; eo 
quoque  longior  aut  extensa  magis  ejusdem  dilatatio 
esse  consuevit  ; nec  rara,  sed  et  ab  aliis  , et  a nobis 
ipsis  frequenter  conspecta,  ureterum,  sic  ad  intestini  3 
etiam  crassi,  amplitudinem  expansorum,  exempla  sunt. 

Prodigiosam  ureteris  , integram  pintam  urinae  conti- 
nentis, dilatatione  summus  quondam  B naviae  anato- 
micus observavit.  Dextri  ureteris,  per  omnem  sui  lon- 
gitudinem ita  expansi  historiam  legimus  : ut  circa 
vesicam  tandem  diruptus  hic  canalis,  sanguinis,  cum 
lotio  remisti,  tres  pintas  , sub  lateris!  dextri  peritonaeo 
effuderit.  Prostatae  scilicet  lobulus  medius  in  vesicam 
hujus  aegri  protensus,  in  fungi  haematodes  speciem 
conversus  erat.  Vel  ipsa  pelvis  renalis , sicut  a calculis, 
suam  ob  molem  in  ea  diutius  coercitis,  ita  et  ab  uri- 
nae, aut  puris  in  uretere  retentione,  oblongum  tandem 
atque  superius  peramplum  in  saccum  expanditur.  Tu- 
nicam ureterum  internam  aliquanao,  valvulae  semilu- 
naris in  modum  , urinae  per  illos  descensui  obicem 
posuisse  , observationes  docuerunt.  Nec  ubique  tam 
ipsorum  culpa  ureterum,  quam  tumoris  eisdem  vicini, 
ad  mesenterium,  mescolon,  intestina,  ovaria,  musculum 
psoas,  ipsumque  urinalis  vesicae  ad  collum  haerentis 
effectu,  tam  lotii,  quam  puris  renalis,  concretionum 
morbosarum  per  illos  canales  iter  intercipitur. 

Etsi  vero  pathologicae  sectiones  cadaverum  abunde 
haec  nos  docuerint;  signorum  tamen,  quae  hoc  vitii 
genus  ab  aliis  distinguant  , doctrina  non  parum  sane 
claudicat.  Quod  si  calculorum  renalium  existentia,  per 
hos  , cum  lolio  excretos,  haud  amplius  nos  lateat:  eo- 
rundem per  ureterem  descensum  symptomata  (futuro 
de  retentionibus  heterogeniis  libro  exponenda)  sat  clare 
nobis  produnt;  alia  vero  rerum  conditio  toties  subin- 
trat , ac,  absque  oblata  morbi  renalis  suspicione,  ure- 
ter aegri  non  uterque  , sed  modo  imus  laborat,  et 
culpa  vel  propria,  vel  aliena  impervius , uretere  socio, 
adhuc  sano,  supplente,  retentionis  qualiscunque,  satis 
animadvertendae,  modo  propter  profundum,  quo  loco 
abdominis  ureter  vesicam  versus  descendit,  tumorem, 
dolorem  fixum,  ardentem  , vel  ob  febrim,  ob  nauseas 
ipsumque  ob  vomitum,  accusari  non  potest.  Piara  qui- 
dem, non  vero  inaudita,  ureteris  utriusque  impervii, — - 
vesicae  autem,  hanc  ob  rationem,  lethali  cnm  effectu 
( aliquando  adeo  lotii  ipsius  cum  vomitu  ) urinis  per 
dies  orbatae,  exempla  sunt.  A calculis  quidem  renali- 
bus, cum,  vel  sine  aliis  materiis,  ambos  in  ureteres 
simul  delapsis  3 detrusis , ac  praecipue  quo  loco  ure- 

teres,  vesicae  inter  membranas  angustiores,  obliquam 
sibi  viam  adaperiunt,  retentis,  interdum  haec  veniunt ; 
aliquando  interim  et  ipsa  vesica  urinalis,  utpote  justo 
durior,  scirrhosa,  inflammata,  contracta,  vel  a calculo 
praegrandi  oppleta , vei  a partibus  vicinis  compressa, 
urinae  uretericae  in  se  ipsam  effluxui  resistit.  Urinae 
in  cavo  vesicae  sub  defectu  , nullum  quidem  ex  illa 
mingendi  stimulum  aeger  persentit  ; nec  tamen  ideo 
continui  ad  excernendum  lotium  nisus  et  ardoris,  etsi 
nullam  catheter  introductus  urinam  detegeret,  exem- 
pla habentur  : ut  quibus  in  casibus  , vel  colli  vesicalis 
inflammatio  subfuit ; vel  calculi  , nunc  in  ipsa  vesica 
haerentes,  nunc  in  uretere,  prope  hoc  viscus,  latentes, 
et  aliquando,  sui  ponderis  ratione,  cum  ipso  uretere, 
cavo  pelvis  adacti  , sub  sectione  cadaveris  detecti 
fuerunt. 

§.  DCCCXL.  Medendi  ratio. 

Quod  si , absque  praevia  calculi  renalis  suspicione  , 
sub  decursu  morbi  celeriore,  vel  uno,  vel  utroque  ab- 
dominis in  latere  _,  quo  tractu  ureteres  vesicam  adire 
novimus,  nec  non  in  renum  regione,  tensio,  dolor  fixus, 
febris  cum  pulsu  duro , contracto,  frequente , nauseae 
ac  vomituritionis  cum  sensu  , cum  urinae  flammeae 
atque  paucioris  emissione,  aut  cum  omnimoda  lotii  in 
cavo  vesicae  absentia,  sub  alvo  tamen  libera,  et  sub 
nullis  adfecti  alterius  in  abdomine  visceris  signis  , 
oriantur;  non  facile  injusta  inflammati  ureteris,  vel 
unius  , vel  utriusque  , idea  nobis  suggeretur  : quae 
venae  sectiones  , hirudines  , fomenta  emollentia  circa 
locum  affectum,  clysteres  ex  sero  lactis,  indicabit. 

Obscurior  longe  ac  magis  ardua  res  erit  , ubi  len- 
tior et  clandestinus  omnino  morbi  progressus  fuerit  , 
ac  ubi  nulla,  sub  istius  principio  , latentis  incendii 
vestigia  sese  manifestaverint , quo  scilicet  in  casu,  pro- 
ditorio nimis  modo  , quam  ut  mature  satis  distingui 
potuisset  , ureteris  vitium  : quod  vocant  organicum  , 
certe  haud  unquam  debellandum,  subrepsit. 

Etsi  vero  plena  periculi  aegrorum  positio  dicenda 
sit,  quorum  e renibus  aut  calculus,  aut  polypus,  mo- 
mentaneo licet  dolorum  ad  illos  sub  moderamine,  in 
pelvim  renalem  delapsi,  angustiorem  nunc  viam  per 

ureterem  lecturi  sunt ; sub  discreto  tamen  concretio- 
num illarum  volumine , ac  sub  calculi  figura  minus 
angulosa  et  aspera^  spes  transitus,  quamvis  frequenter 
interrumpendi,  lenti,  et  maxime  dum  obliquum  urete- 
ris, vesicae  inter  membranas,  iter  absolvendum  erit, 
summe  dolentis^  sub  methodo  medendi,  alibi  a nobis 
exponenda , non  exigua  saepe  conceditur.  Major  vero 
et  cui  capiendo  pelvis  ipsa  renalis  vix  satis  capax 
est,  calculus,  vel  in  ista  hic  figetur  immobilis ; vel  ubi 
hanCj  sub  insigni  aegrorum  cruciatu,  superaverit ; ma- 
jores longe  aerumnas  , plerumque  tandem  lethales  9 
inferet. 

§.  DCCCXLI.  Retentiones  vesicae  urinalis. 

Vesicae  urinalis  morbos  varios  jam  alibi  descripsi- 
mus (§§.  CCCLXlil-CCLXYlIL  CDLXXXIV-CDXC. 
§§.  DCCLXYI.  DCCLXIX.  DGCLXXI.  DCCLXXIL 
DCCLXXIV),  atque  hinc  modo  pauca  de  retentioni- 
bus mucoso-lymphaticis  hujus  visceris  dicenda  nobis 
supersunt. 

Ac  primo  quidem  , ipsi  vesicae  parietes  , vel  per 
praegressas  irritationes  diuturnas,  inflammationes  tam 
acutas  quam  chronicas  , variis  a causis  inductas 
(§.  GCLXVI  ),  vel  solius  adeo  senectutis  provectae  ra- 
tione, frequenter  hinc  illinc,  vel  omni  ex  parte  spis- 
sescunt  ( §§.  CCLXV1I.  DCCLXIX. ) , et  a lymphae  , 
morbose  secretae,  retentione,  coagulo,  — quin  igitur, 
propria  e culpa  , in  scirrhos  facile  inclinent  , - — non 
modo  indurantur  , ossescunt  ; sed  et  varios  in  modos, 
interiora  versus , a se  invicem  recedunt,  distenduntur 
in  longas  appendices,  atque  vel  excrescendas  spongio- 
sas, polyposas , fungum  haematoden , producunt : quae 
aut  vesicae  tenaciter  adhaerent}  aut,  ab  ea  separatae, 
per  frusta  secedunt.  Nec  fere  alia  ratione  tam  internae 
vesicalis  membranae,  vel,  quod  nobis  verisimilius  vi- 
detur , pseudo membranae  , internae  vesicae  tunicae 
primum  laxe  supertensae,  postea  vero  ex  parte  sepa- 
ratae ac  pendulae,  prolapsus  (quem  et  ipsum  hoc  vi- 
scus inversum  subinde  patitur,  (§.  DCCLXIX))  quam 
colli  vesicalis  per  psendomembranam  observata  quon- 
dam occlusio , contingere  videntur;  unde  varia  et  jam 
alibi  a nobis  exposita  tam  incontinentiae , quam  reten «• 

tionis  urinae  phaenomena  (§.  CDLXXXIV-CDCXIV. ) 
originem  trahunt. 

Quemadmodum  autem,  secundo,  hydropis  saccati 
atque  ipsarum  hydatidam , hoc  urinarum  in  recepta- 
culo haerentium,  exempla  prostant;  ita  quoque  saccos 
morbosos,  loco  aquae,  humore  mucoso-lymphatico  re- 
pletos, hoc  in  cavo  exspectare  licebit;  atque  sub  ipsa 
vesicae  suppuratione  , humorem  purulentum  diversis 
hujus  organi  in  loculamentis  haesisse,  observatio  do- 
cuit. Qui  vesicam,  a paralysi  correptam,  a retento  lo- 
tio ita  distentam  vidimus  pluries  : ut  longe  super  epi- 
gastricam regionem  extensa,  fuerit;  dirupti  tamen 
hujus  visceris  exemplum  nos  ipsi  non  habuimus;  habue- 
runt alii;  sed  modo  pauci.  Vesicae  suppuratae , exe- 
sae, atque  vel  in  rectum  intestinum  , vel  in  vaginam 
adapertae  casus  nobis  circiter  octies  oblatus  fuit.  Quam 
vero  ex  ore  amici  ac  summi  apud  Ticinenses  in  re- 
bus tam  anatomicis  , quam  chirurgicis  professoris 
habuimus  : ea  , digna  est,  quae  hoc  loco  conservetur 
historia.  Ille  rnediolanensem  ad  aegrum  , diuturna  re- 
tentione urinae  affectum  , accersitus  fuit  ; cui  viro  , 
quoties  catheterem  chirurgi  vesicae  ejusdem  immise- 
rant, penis  erectione  mox  insecuta,  toties  ille  iterum 
expulsus  fuit.  Digito  , in  anum  aegri  immisso  , obser- 
vavit vir  egregius  vesicae  fundum  , versus  intestinum 
rectum  retroflexamj  orificium  autem  illius  ad  pubem 
conversum  haerebat.  Compresso  nunc  perinaeo,  absque 
labore  catheter  vesicae  immitti  ibique  retineri  potuit  ; 
ita  ut  aeger,  jam  penitus  emaciatus,  pinguedinem  amis- 
sam iterum  acquireret. 

§.  DCCCXLII.  Diagnosis  obscuritas.  — Therapia. 

Qua  ratione  diagnosis  morborum  vesicae  vix  expo- 
sitorum obscura  et  incerta  est : eadem  Therapiae  quo- 
que principia  obducuntur  caligine  ac  titubant.  Artifi- 
cialis quidem  chirurgorum  digiti  , sive  catheteris  usus, 
asperitatis,  levitatis,  amplitudinis,  vel  constrictionis  ad 
vesicae  cavum,  sicut  et  concretionum  in  eodem  sepul- 
tarum  rationem  sufficientem  saepe  reddit;  sed  frequen- 
ter nimis  insensibilitas  digiti  illius  metallici  , expertae 
licet  manus,  tactum  eludit , a locis  vesicae  adfectis,  — 
a bursis  seu  crumenis  hujus  visceris  morbosis,  quales 

et  nos , primo  Interpretationum  clinicarum  nostrarum 
in  libro  descripsimus  , — vel  a saccis  vesicae  incon- 
stantibus, per  spasmodicam  ac  inaequalem  modo  fibra- 
rum ejusdem  contractionem  productis,  — vel  adeo  a 
normali  parietis  vesicae  posterioris  ac  infimi  , prope 
rectum  intestinum  , descensu,  aberrat,  — longe  vero 
minus  vitia  hujus  organi  localia  distinguit. 

Tantis  quidem  sub  dubiis,  ad  externam  hypogastri- 
cae regionis  supra  pubem  explorationem  confugimus, 
atque  haud  raro  vesicam  , quamvis  ab  urinis  minime 
expansam,  pelvis  e cavo  prominentem,  mole  auctam, 
digitorum  impressioni,  sub  sensu  aegri  plerumque  nul- 
lo, interdum  ingrato,  resistentem,  duram  et  quasi 
callosam  , aut  vero  tuberosam  reperimus.  Yel  sanas 
quondam,  sed  partus  frequentes  expertas  apud  mu- 
lieres, post  mortem,  saepe  latior,  ac  latere  utroque  in 
duo  quasi  diverticula  expansa,  vesica  urinalis  inveni- 
tur. Nostrum  , cum  in  Italia  degeremus  , consilium 
circa  morbum  , quo  femina  juvenis  atque  formosa  la- 
borabat, Genuae  desideratum  fuit.  Haec  viri  nobilis- 
simi, sed  optato  haerede  destituti,  dilecta  conjux,  ex 
praegresso  in  pelvi  incendio,  tumorem  durum,  minime 
dolentem  , super  pube  late  extensum,  nobis  obtulit: 
quae  callosa  omnino  durities  , prout  singula  morbi  , 
tam  sublati,  quam  praesentis,  symptomata  debitum- 
que partium  aliarum  examen  docebant,  omnem  ante- 
riorem vesicae  parietem  pro  sede  agnovit.  Cum  vero 
partis  jam  callosae  resolutionem  haud  amplius  sperari 
posse  nimis  pateret  ; familiae  illustris  atque  anxiae 
quaestio  medicis  proposita  fuit,  scilicet:  « num  sub 
tam  tristi  aegrae  positione  , haec  ipsa  , sine  majore 
vitae  propriae  periculo , concept  oni  se  exponere  au- 
deret???— Cum  autem,  extenso  magis  magisque  utero, 
vesica,  tam  anteriore  , quam  posteriore  sui  parte  com- 
pressa, urinam  suscipere  nequiret  atque , hac  omni  in 
saccos  ejus  laterales  compulsa,  violentiam,  illi  facile 
funestam,  praevideri  juberet;  responsum  medici  pro- 
positae quaestioni  unanimes  negativum  dederunt.  Atqui 
haec  ipsa,  brevis  licet,  historia,  nodo,  in  consultatione 
medica  a.  1 793  tum  celeberrimo  academiae  Patavinae 
professori,  tum  nobis  ipsis  oblato,  feliciter  solvendo, 
par  esse  videtur.  Nobilis  nempe  Mediolanensis , 55 

circiter  annorum  , aspectu  robustus  ac  sanus  , nisi 
quod  , penis  erectione  privatus  , a decem  jam  annis  , 
paralysis  specie  ad  vesicam , et  simul  ad  intestinum 
rectum  laboraverit  ; a quacunque  lotii  , illo  in  rece- 
ptaculo collecti  copia  , nec  hypogastricae  regionis  ele- 
vationem pyriformen  aut  aliam  , nec  ullum  in  ea  re- 
pletionis morbosae  incommodum  persentire  solebat. 
Quousque  interim  hic  morbus  duraverat,  tum  cathe- 
teris } tum  injectionum  in  vesicam  , frequentior  usus 
fuit.  Quod  si  autem  parietis  vesicae  anterioris  (ut  in 
Genuensi  illa  matrona)  vel  a praegressa  phlogosi,  vel 
a causis  aliis,  nata  callositas , hoc  viscus,  ne  pubem 
versus  dilatari  potuerit , impedivisset  ; omnem  certe 
illius  , nimis  ab  urinis  repleti,  extensionem,  in  rectum 
intestinum  agere,  atque  comprimendo,  istius  paraly- 
sin , nisi  producere,  saltem  augere,  oportuisset. 

Cum  tamen  saepius  nec  dicta  mali , tam  profunde 
latitantis,  exploratio,  ad  indagandam  ejusdem  natu- 
ram sufficeret;  instituta  apud  viros  per  intestinum  re- 
ctum , — apud  sexum  sequiorem  , per  vaginam  in- 
quisitio , clariorem  utique  diagnosin  hinc  inde  exhi- 
buit. Fateri  interim  oportet  : vitiorum  vesicae,  sicut 
aliorum  bene  multa  , ita  et  eorum  , de  quibus  hic 
sermo  est,  non  pauca,  judicium,  vel  catheteris,  vel 
digiti  chirurgici  depositionibus  innixum,  vix  non  omne 
respuere. 

Quam  parum  igitur  auxilii  , provecti  jam  multum 
vesicae  morbi , praesentem  retentionum  ad  ordinem 
spectantes,  admittant,  vel  sponte  elucet.  Spes  interim 
sortis  medicae  scientiae  quondam  faustioris,  non  omnis 
deponenda;  et,  quam  nobis  anatomia  pathologica  lu- 
cem, non  tam  copiosis  retro  ab  aevis,  accendit:  ea, 
collatis  undique  observationum  praeficarum  radiis,  in- 
defessim  atque  solerter  augenda  est.  Maxime  vero  in 
exorientis  ad  vias  urinales,  vel  earumdem  ad  vicinias, 
morbi  curam  , jam  alibi  expositam  ( §§,  CCLXII.  — 
CCLXVIII.),  oculus,  ne  profundas  ille  nimis  radices 
figat,  mature  satis  convertendus  est.  Praeter  indicata, 
citatis  vix  in  paragraphis,  artis  subsidia,  morbi  im* 
petu  primarii  satis  jam  devicto,  retentioni  ad  vesicam 
mucoso-lymphaticae,  tum  calomelas,  refractis  in  dosi- 
bus  , tum  repetita  caloris  moderati  semicupia , no- 

tabili  cum  fructu  opponuntur  ( §.  DCCLXXIY.  ).  De 
arthritide  ad  verenda  aberrante  , atque  de  rheumati- 
smo > vesicam  urinalem  aut  medullam  lumbalem,  ner- 
vorum, qui  hanc  adeunt,  matrem _,  prae  aliis  infe- 
stante, ejusque  secretiones  mucoso-lymphaticas  , in 
propriam  hujus  receptaculi  perniciem  , pervertente  , 
non  pauca  , tum  aliorum  practicorum,  tum  nostris  in 
fastis,  occurrunt, — nosque,  ne  hanc  quoque  morborum 
causam  , satis  frequentem  , praetervideamus , ac  me- 
thodum medendi  huic  ipsi  magis  congruam  postpo- 
namus,  advertunt.  De  cruoris  _,  tum  in  cavo,  tum  in 
vasis  internis  vesicae  coacervatione,  atque  de  rerum 
aliarum  morbosis  hoc  in  organo  retentionibus  , quo 
loco  haec  spectant , disseremus. 

§.  DCCCXLI1L  Retentiones  glandulae  prostatae . 

Post  ea  j quae  de  glandulae  prostatae  inflammatio- 
ne , suppuratione  ac  morbosa  duritie  quondam  pro- 
tulimus (§§.  DXXXIY.  DCCLXX.) , ac  post  illa,  quae 
Interpretationum  clinicarum  P.  I.  his  superaddidimus, 
non  mulla,  quae  magis  ad  chirurgiam  non  spectent, 
de  hujus  glandulae  retentionibus  mucoso-lymphaticis 
a nobis  dicenda  supersunt. 

Quamvis  prostatam  tribus  glandulosis  a lobulis  con- 
flari , ac  medium  ex  istis  , scilicet  minorem  posterio- 
remque  , loco  vasis  deferentibus  ipsique  vesicae  in- 
termedio positum , subinde  dolere  , tumere  ^ neminem 
hodiedum  latuerit:  non  ita  pridem  tamen  scriptoris 
Angli  industria,  medii  hujus  lobuli  sub  statu  sanitatis 
conformatio,  pro  dignitate,  quam  habet  ^ majore, 
clarius  descripta,,  et  hujus  structurae  in  ejusdem  par- 
ticulae atque  ipsius  vesicae  in  morbos  auctoritas  ac- 
curatius exposita  fuit.  Haec  igitur  pars  media  et  po- 
sterior prostatae,  nisi  medorrhoeae  perverse  tractatae, 
aut  vero  stricturarum  in  urethra  effectu , ante  senilem 
aetatem  vix  unquam  morbose  adjicitur  ; tunc  autem , 
octogesimum  usque  vitae  ad  annum,  viri  modo  pauci 
medium  glandulae  hunc  lobulum  illibatum  nec  mole 
nimis  auctum  aut  duriorem  conservant.  Quod  si  ju- 
niore in  aetate,  ex  specifico  contagio,  nec  non  ex 
medorrhoea,  hujus  effectu  insecuta,  injectionum  vero 
adstringentium  j equitationis  hoc  sub  morbi  stadio  im- 

petuosae  , novi  atque  violenti  concubitus,  sub  eodem 
suscepti,  aut  venti  frigidioris,  genitalibus  admissi  actio- 
ne suppressa  , membrana  mucosa  , quae  urethram  et 
collum  vesicae  investit  atque  defendit , effluvio  mor- 
boso cohibito  , inflammetur,  tumeat,  ac  nixus  ad  uri- 
nae excretionem  laboriosam  majores  ac  vix  non  con- 
tinuos excitet : tunc  et  prostatae,  pars  una  vel  altera, 
potissime  sinistra,  symptomatice  adficitur,  tumet,  atque 
lotii  mittendi  difficultatem  supra  modum  auget  et  exa- 
sperat. Solis  forsitan  lateralibus  prostatae  lobulis  a tu- 
more prehensis,  dysuriae  gradus,  quam  si  pars  me- 
dia hujus  glandulae  , ad  vesicae  collum  usque  exten- 
sae , turgeat  , minor  esse  consuevit.  Accedit  et  istud, 
quod,  si  pars  prostatae  lateralis  una  prae  altera  tu- 
meat : obliquam  haec  urethrae  positionem  ac  directio- 
nem inducat.  Maxima  vero  et  perfectae  urinae  sup- 
pressioni juncta  violentia  erit  , totius  ubi  prostatae 
tumor  conspicuus  , omni  a latere  urethram  , jam  a 
phlogosi  angustiorem,  comprimat  et  claudat.  Ast  vero 
et  glandulae  illius  lobulus  medius  atque  posterior,  vel 
solus , ubi  plurimum  et  ad  collum  vesicae  usque,  du- 
rus ac  tumidus,  non  modo  ostium  istius  infarcit,  sed 
altius  et  profundius  progrediens  , ut  nos  quoque  me- 
diante exemplo  rariore  in  clinicis  Interpretationibus 
docuimus,  vesicae  membranam  internam  proprium  in 
cavum,  magno  tumoris  volumine,  urget,  atque  hac 
e membrana  valvulae  speciem , vei  ipsi  catheteris  in 
vesicam  introductioni  adversam  , constituit.  Lobum 
prostatae  lateralem  sinistrum  , ex  incognita  hucusque 
ratione  , saepius  prae  dextro  tumere  atque  adeo  su- 
binde eum  ipso  lobo  hujus  glandulae  medio,  vesicae 
in  cavum  penetrare  , experientia  docuit.  Ipsa  tunc  ve- 
sicae interna  facies,  hoc  loco  aliquando,  sub  acerbis 
ab  ultimis  urinae  paucae  guttulis  emissis  , doloribus  , 
quasi  erosa  detecta  fuit.  Haud  raro  , dum  urethrae 
strictura  mature  satis  ab  arte  devicta  fuit:  tumor  quo- 
que , ad  prostatam  ejusque  ad  partes  laterales  ab  illa 
inductus,  simul  disparuit.  Est,  ubi  urethrae  strictura 
tumorem  prostatae  ipsa  induxerit;  — - est  vero  quo- 
que, ubi  haec  glandulae  istius  adfectio , imminutae 
diametro  urethrae  ausam  porrexerit,  magnique  in  artis 
exercitio  ponderis , quo  liaec  ordine  quondam  inces- 

r serint  , quamvis  ardua  saepe  , distinctio  est.  Vei  ex 

< prostatae  tumore,  vel  ex  urethrae  strictura  , vel  ex 
! utrisque  simul  oriatur  urinae  mittendae  difficultas  , 

> retentio  : ipsam  adeo  lolii  secretionem  haec  obstacula 
: tandem  imminuisse,  in  pluribus  sunt  visa:  quod  nempe 

(magni  in  omne  systema , ac  forsitan  ipsius  in  calculi 
urinalis  , apud  praedispositos,  generationem  influxus) 
Ii  phaenomenon  , ex  collecti  ac  stagnantis  , partim  in 
: vesica,  partim  in  ureteribus,  partim  autem  renum  ia 

< pelvibus,  lotii  copia,  per  compressionem  ulteriori  hujus 
lixivii  secretioni  adversa,  derivandum  esse,  nos  quo- 
que censemus.  .Sed  et  aliud  mali  genus  , praeter  hoc 
vitium  , et  praeter  vesicae  extensionem,  ad  paralysin 
usque,  nimiam,  ex  urinae,  quamcumque  denique  ob 
causam,  excerni  impeditae,  saepe  acrioris,  stimulum 
continuum  in  membranam  mucosam  atque  in  fibras 

ii  hujus  receptaculi  musculares,  subnascitur,  ex  indu- 
I cta  tandem  ab  isto  parietum  vesicae  spissitudine  ac 
' rigiditate  , contractioni  spontaneae  hujus  organi  con- 
traria. Sub  quovis  prostatae  tumore  atque  incendio  , 
quantitas  muci,  puriformi  materiae  commisti,  tenacis, 
in  filos  ductilis  , et  copia  urinae  emissae  fere  aequa- 
lis , secernitur.  Major  interim  inflammabo,  ad  ipsam 
tandem  internam  vesicae  superficiem  ac  parietes  istius, 
aut  in  veram  cystitidem  ( §.  CCLXIV. ) transitura,  et 
huic  secretioni  morbose  finem,  non  parum  tristiorem, 
imponit.  Ubi  nulla  in  urethra  constrictio  praecessit; 
tumor  prostatae,  ex  causa  quacunque  exortus,  primo 
in  morbi  stadio,  tantae  quidem  molis  symptomata 
necdum  praesentat  : sed  modo  in  urinae  excretione  . 
potissime  sub  corporis  hac  vel  illa  positione  , diffi- 
cultatem progenerat  ; haec  interim  mittendae  urinae 
tarditas  ac  dimidia  quasi  impotentia  , morbo  quid- 
quam senescente,  augetur,  ac  tandem  in  perfectam 
ejusdem  suppressionem  degenerat.  Hanc  nixus  frequen- 
tes semperque  fortiores  et  parturientium  illos  vix  non 
aemulantes  , in  obstaculi  sedem  directi  , sequuntur; 
atque  tum  in  ista  , tum  in  reliquo  urethrae  canali, 
sanguis  congeritur  ; ardor  , perinaei  sub  attactu  do- 
lores , excitantur;  secretiones  morbosae  succedunt; 
atque  his,  tam  in  ipsius  urethrae  parietibus,  quam 
extra  eosdem,  inductis,  strictura  formatur  (§.  DCCLXX.), 
v.  IV  20 


4^4  RETENTIONES  M.  L. 

atque  phlogosis,  ad  ipsum  vesicae  collum  saepe  pro- 
paganda , promovetur.  Hunc  rerum  statum  tam  ce- 
reolus , catheter _,  in  urethram  missus  , quam  digitus 
ano  introductus,  confirmant  (§.  DCCLXX.);  nec  ratio 
est  , cur  ex  Rec.entioribus  quidam  hoc  ultimum  per 
intestinum  rectum  , examen,  ut  superfluum  , rejece- 
rint, solumque  in  cereolum  cui  tamen  saepe,  doloris 
tumorisque  in  urethra  ratione_,  accessus  vix  non  omnis 
denegatur  , fiduciam  posuerint.  Quousque  prostatae 
inflammatio,  donec  ejusdem  suppuratio  sequatur,  con- 
tinuatura sit:  difficulter  praedicitur  ac,  aliarum  glan- 
dularum exemplo  , haec  ipsa  _,  praeparando  in  pure, 
quamvis  hic  exitus  a -dispositionis  corporeae  ac  febris 
rationibus  dependeat  _,  saepe  lentius  procedit.  Prout 
vero  jam  indicavimus  ( §.  DCCLXX,  ) , pus  factum  , 
varias  sibi  vias  eligendo  , nunc  in  rectum  intestinum  , 
nunc  in  urethram , nunc  vero  in  telam  cellulosam , 
sibi  vicinam  depletur;  novas,  hoc  ultimo  in  casu, 
inflammationes  accendit,  ac  ominosas  miseriis  fistulas 
praeparat.  Haud  raro  ulcera  ad  prostatam  relicta  , 
excrescentiis  squamosis  , sanguinem  facile  fusuris  , 
occasionem  largiuntur.  Duritiem  aliquando  tumor  pro- 
statae, nisi  prius  urinae  ac  alvi  ipsius,  per  compres- 
sionem intestini  recti  mechanicam.,  lethaliSj  insignem 
contraxit  , et  medius,,  aut  et  lateralis,  qui  ad  vesicae 
cavum  usque  ascendit,  lobulus,  saepe  praetumidus  ^ 
quasi  erosus  atque  squamosus  comparuit.  Perinaei 
inflammationem  , ac  seroso  lymphaticas  super  eo  col- 
lectiones , hoc  a morbo  inductas  .,  culter  anatomicus 
reperivit. 

Ordinis  quidem  electi  gratia,  morbos  prostatae  jam 
antehac  descriptos,  hic  iterum^  alio  nempe  sub  aspe- 
ctu, depinximus  ; sed  ratio  non  esf,  cur  ideo  medendi 
methodum,  sub  iisdem  indicatam,  et  (§. DCCLXX! V.), 
pro  sua  paupertate,  jam  satis  expositam,  repetamus. 
Eodem  nunc  modo  cum  morbis  genitalium , sexus  tam 
virilis,  quam  muliebris,  pro  parte  nempe,  quam  hi 
sibi  retentionum  mucoso-lymphatiearum  sub  ordine 
assumunt  , procedemus,  eosque  breviter  eC  ne  crarn- 
bem  recoctam  offeramus , hoc  solo  respectu  descri- 
bemus. 

§.  DCCCXLIV.  Retentiones  genitalium  virilium. — Reten- 
tiones contextus  cellulosi  vasorum  spermaticorum , — 
Super  annularis.  — Infr annularis.  — Retentiones  va- 
sorum deferentium  et  vesicularum  seminalium. 

Parentum  e lumbis  fons  vitae  filiorum,  — sed  ea- 
iidem  e scaturigine  (vel  pleno  nimis  alveo  redundet, 
ivel  ripas,  quibus  cingitur,  ipsemet  pessumdet  ) mor- 
2 tis  quoque  ex  illis  propriae  unda  fluit.  De  gonorrhoea 
quondam  loquentes  (§§.  DXLVII.  DLII. ),  fatales  jactu- 
rae seminis  vel  nimii,  vel  immaturi,  vel  serotini  ef- 
fectus jam  satis  exposuimus;  ac  de  causa  morborum, 
huic  ipsi  e diametro  opposita,  nostroque  saeculo,  nisi 
i longe  lateque  regentis  adhuc  auctoritas  nominis  nobis 
imponat,  rarissima  alio  politiae  nempe  medicae,  in 
; opere  } non  absque  multorum  huic  glebae  adscripto- 
Krum  scanduio,  quod  hac  in  Epitome  renovare  evitabi- 
linus,  non  minus  jam  egimus.  Superest  igitur,  ut  cae- 
i teras  in  viis  apud  sexum  virilem  seminalibus  reten- 
tiones mucoso-lymphaticas  , breviore  saltem,  prout 
res  postulat,  subjiciamus  examini. 

Ac  primo  quidem  vasa  spermatica , tam  arteriosa, 
quam  venosa,  quae,  sociis  cum  nervis  atque  vasculis 
lymphaticis,  abdominales  per  annulos  vel  descendunt, 
1 vel  ascendunt , ac  peritonaei  a fibris  cellulosis  amice 
partimque  pampiniformes  in  amplexus  nectuntur : quam- 
: i vis  ea,  sub  statu  sanitatis,  superatis  modo  abdominis 
ceonfiniis  vasisque  deferentibus  nupta  , spermatici  ti- 
litulo  juniculi  superbiant ; sub  adversa  tamen  valetu* 
idine  , haud  raro  auctoritatem  formamque  morbosam 
eeamdem , baud  paucis  certe  aegris  funestam,  usur- 
pant ( §.  DXXX1X.  ).  Sic  nempe,  exorto  testis  sarco- 
5 mate  ac  funiculi  spermatici  eidem  contigui  sub  tumore 
jac  duritie,  quamvis  morbosa  haec  externorum  geni- 
l talium  constitutio  abdominalem  ad  annutum  necdum 
apertigerit:  ubi  dolores  diuturni  ac  vehementes,  ad 
| lumbos  et  ad  hypogastrium  forsitan  praecesserint;  su- 
cspicionem  hi  ipsi,  ne  quoque  supra  hoc  annulo  simi- 
alis, morbosus  nempe,  funiculus  latescat,  non  injustam, 
•ssed  aegri  quondam  illustris,  Ticinensis , nec  non  alio- 
rum ab  exemplis  confirmatam,  nobis  movebunt.  Fri- 
amus ex  istis,  vir  illustris,  quadraginta  sex  annorum 

circiter , optime  nutritus,  atque  sat  leviter  vel  media 
sub  hieme  vestiri,  — mox  autem  suscepto  a frigore, 
foco  ardenti,  per  horas,  lumbis  exponi  solitus,  de 
dolore  tandem  istorum  valido  conqueri  coepit.  Hac 
lumbaginis  rheumaticae  sub  forma,  aeger,  quin  ejus- 
dem functiones  principales  multum  abhinc  laesae  vi- 
derentur, et  quin  febris  accessisset,  aliquot  per  heb- 
domadas lecto  detentus  ac  ruditer  vexatus  fuit.  Etsi 
vero  abdomen , multa  hucusque  pinguedine  turgens, 
morbosi  nihil  tactui  offerret;  dolores  tamen  haud  raro 
a lumbis  ad  pelvim  usque,  sinistra  in  parte,  vehe- 
menter saepe  urgentes,  descendebant.  « Num  tumor, 
aut  vero  fluxus  vasorum  haemorrhoidalium  , — num 
minarum  sedimenta  suspecta,  aut  num  morbi  quicun- 
que alii  praecesserint?  «...  tum  a nobis,  tum  ab  exi- 
mio in  Ticinensi  academia  chirurgiae  practicae  profes- 
sore , interrogatus  aeger:  talia  sibi  unquam  in  vita 
contigisse,  constanter  negavit.  Interea  morbus,  quoad 
veram  sui  originem,  nisi,  argumento  probabili,  rheu- 
maticam, medicis  hucusque  ignotus,  continuo  adau- 
ctus atque  tam  atrox,  ut  somnum  atque  nutritionem 
corporis,  prae  dolorum  vehementia,  omnem  arceret, 
febrimque  sibi  lentam  adsociaret , redditus  fuit.  At- 
qui tunc  modo  tumor  conspicuus,  oblongus,  sinistra 
im  parte  abdominis,  a lumbis  oblique  pelvim  versus 
extensus,  tactui  se  obtulit.  Enemate  quoque,  praeter 
multa,  quae  hic  indicari  in  genere  sunt  visa,  prae- 
scripto et,  jussu  medicorum,  non  ultra,  quod  aegro 
praeplacuerat , cubiculari  a famulo,  sed  a chirurgo, 
injecto:  oculis  istius  insignis  mox  sinistri  testiculi  tu - 
mor , quem,  pudicus  nimis  aeger,  medicis  hucusque 
anxie  celaverat,  atque  tunc  adeo  his  ipsis  ulterius  ce- 
lari jussit,  se  obtulit.  Sui  interim  officii  non  ignarus 
bicce  chirurgus,  ea,  quae  stupefactus  detexerat,  can- 
dide medicis  exposuit,  simul  aegri,  ne  demum  pro- 
priam in  perniciem  ulteriore  sua  cum  reticentia  con- 
ferret, conscientiam  movit.  Instituto  tunc  tumoris  ad 
testem  aegri  sinistrum  examine,  savcocele  hunc  insi- 
gni prorsus  laborare,  nec  tamen  eochm  a cilio  funi- 
culum quoque  spermaticum , abdominalem  usque  ad 
annulum , correptum  esse , constitit.  Num  vero,  sub 
tam  tristi  rerum  positione,  operatio  tumoris  morbosi 

chirurgica , cum  fasciolae,  funiculi,  Nel  soli  aiteiiae 
spermaticae,  infra  annulum,  pollicis  longitudine  mi- 
nime morbosae,  applicandae  occasio  nequaquam  dees- 
set , locum  prudenter  haberet?  quaestio  nunc  mota 
quidem,  — sed  ex  eo,  quod  tumor  dolorque  sum- 
mus sinistri  abdominis,  ad  pelvim  usque  extensus, 
spermaticorum  vasorum,  abdominali  annulo  supei io- 
rum , carcinoma  latere,  timorem  haec  opeiatio  eo 
majorem  nobis  incusserit : quod  celebris  collega  no- 
ster, cum  sub  positione  sex  aegrorum  aliorum  fere 
simili,  testes  abscidisset,  illorum  vero  a morte,  cito 
insecuta,  alterum  magni  voluminis  funiculum,  a pel- 
vis regione  ad  renem  usque  ascendisse  observavisset, 
liosque  scirrhosos  vasorum  spermaticorum  tumoies, 
in  museo  Ticinensi  pathologico  conservandos  nobis  amice 
tradidisset ; omni  a manu  chirurgica  praestando  au- 
xilio renunciandum  esse  , utrmque  conclusum  fuit. 
Ac  revera,  cadaver  aegri,  de  quo  lue  agimus,  post 
paucas  septimanas,  crudeli  sub  dolore  peiaetas,  ada- 
pertum, tumorem  librarum  cjuindecim , scuihosum  et 
jamjam  carcinomaticum , vasorum  spermaticorum  ab 
originibus  omnem  eorurn  ad  annulum  abdominalem 
descensum  insequentem,  ambientem,  ac  vicinis  cum 
partibus  unam  in  massam  concretum  , nobis  exhibuit. 
Plures  , in  fastis  chirurgicis  , observationes  ejusdem 
indolis  exstant  quae  igitur  observationes  priusquam 
de  testis,  evidenter  morbosi,  recisione  cogitemus,  sum- 
mam nobis  superiora  annulo  in  vasa  spermatica,  forsan 
et  ipsa  morbosa  , attentionem  commendant. 

Quas  hucusque  retentiones  mucoso  lymphaticas  te- 
lae cellulosae,  vasa  spermatica  abdominali  super  annulo 
ambientis,  vel  ex  irritatione  conspicua,  vel  ex  ipso 
incendio,  saepe  chronico,  contingere  monuimus,  hae 
omnino  frequentius  eurndem  injra  annulum  , vel  ad 
funiculum  proprie  sic  dictum  spermaticum  , sub  in- 
flammatione subinde  ad  annulum  vere  sti angulatum  , 
vel  ipsum  ad  testiculum,  vel  utrinque  prout  (§.DXXIV.)3 
docuimus,  sub  nominibus  partim  absuidis,  varico - 
ce  lis  sive  cirsocelis , sarcocelis , hydrocelis , tam  acuti, 
quam  chronici , aut  demum  sub  illis , steatomatis , 
scirrlu , hy  datidum , non  aquoso  solum,  sed  simui 
albuminoso  liquore  gravidarum,  oriuntur,  atque  ef- 

fectuset  causas,  tum  alibi  jam  satisexpositas(§.DXXXIIL), 
tum  alio  hujus  operis  sub  capite  commemorandas, 
agnoscunt. 

Quamvis  autem  , sectionum  anatomico-pathologica- 
rum  testimonio,  tum  vasa  dejerantia , tum  ipsae  semi- 
nales vesiculae , a statu  normali  subinde  aberraverint : 
ac  prima  quidem  ex  istis,  nunc  penitus  occlusa,  in- 
durata, callosa,  nunc  exorbitantem,  inaequalem  ac 
tuberosam  in  molem  dilatata  ( spermatocele  ),  — ve- 
siculae autem  spermaticae,  nunc  prorsus  deficientes, 
nunc  ductibus  in  prostatam  adapertis  destitutae,  nunc 
aequo  minores,  corrugatae,  aut  vero,  ex  testiculo- 
rum, vel  prostatae,  vel  colli  vesicae,  vel  intestini  recti 
praegresso  incendio  simul  inflammatae,  vel  suppura- 
tae, vel  justo  duriores,  vel,  quod  et  nos  binis  io  exem- 
plis conspeximus,  scirrliosae,  vel  strumosae,  vel  de» 
mum  calculosis  concretionibus  repletae  sint  visae;  ac 
licet  multiplices  istorum  in  opus  generationis  apud 
viros  effectus  esse  oporteat,  celare  tamen  nequimus  : 
lias  internorum  genitalium  a statu  normali  aberratio- 
nes , in  virorum  cadaveribus  detectas,  sub  vita  illo- 
rum, saepe  nulla,  aut  saltem  aequivoca  valde,  sui 
signa  edidisse;  ac,  positis  etiam  bis  signis  luce  cla- 
rioribus , arti  medicae  , bis  vitiis  mederi , concessum 
haud  esse  ( §.  DXXXIX.  ). 

Eadem  fere  medicae  scientiae  subsidia  interna  inopia 
premit,  ubicumque  ad  testiculos,  epididymides,  funi- 
culum spermaticum,  lymphae,  sub  inflammatione  quon- 
dam praegressa  morbose  secretae  a coagulo,  universum 
harum  partium  parenchyma  jam  plurimum  infarctum, 
distractum,  concretum,  condensatum,  induratum,  a 
forma  sua  organica  jam  nimis  recesserit ^ vel  ubi  lan- 
cinantes jam  dolores  bos  tumores  hinc  inde  perfode- 
rint; vel  ubi  venae  spermaticae  in  praegrandes  varices 
extensae,  a proprio  cruore , omni  quasi  in  illum  im- 
perio spoliatae , laxe  pependerint  ; vel  ubi  hydrops 
testis,  aut  simul  funiculi  vaginam  vel  maxime  reple- 
verit ; vel  ubi  hydatides  has  partes  clandestine  obse- 
derint; — his  omnibus  in  casibus,  medicina  interna 
nihil  , — culter  interim  chirurgicus  , nisi  tardius  ac 
malo  jam  abdominalem  super  annulum  progresso  , in 
opem  vocatus,  partibus  scilicet  morbosis,  quae  totius 

j absque  damno  conservari  ulterius  non  possunt,  ad  ar- 
tis divinae,  ab  aliis  vobis  tradendae,  praecepta  remo- 
; tis,  multum  auxilii  praestat. 

| DCCCXLV.  Retentiones  in  genitalibus  sexus  se- 
quioris.  — In  ovariis.  — In  utero , ligamentis  et 
tubis  ejusdem.  — Aenigmatica  uteri  natura.  — Mem- 
branae uteri  internae  retentiones , — Molae. 

De  variis  uteri , ejus  ligamentorum , ovariorum , ac 
1 vaginae  morbis  jam  egimus  (§§.  CCXXII.  — CC XXVII L 
DXXIX.  DXXX1L  DXLIII.  DXLVIII.  DCCXLiV.  — 
DCCXLV11.  DCCLVI.  DCCLXSII.  DCCLX1Y.  ).  Non 
pauca  ex  istis,  praecipue  quae  de  metritide , de  me- 
dorrhoea , tam  contagiosa,  quam  insonte,  atque  de 
hydrometra  retulimus,,  suos  quoad  effectus,  retentio- 
num mucoso-lymphaticarum  adordinem  spectant,  at- 
que hinc  levi  modo  calamo  hic  loci  tangenda  sunt ; 
quae  vero  retentiones  uteri  cruentas  respiciunt  : ea 
sub  ordine  bis  magis  proprio  referenda  nobis  re- 
servamus. 

Si  vasa  virorum  spermatica  , vel  antequam  abdo- 
minales per  annulos  penetraverint,  subinde  a morbis 
infestari,  tumere  ac  duritiem,  aliquando  scirrhosam, 
contrahere  sunt  visa  (§.  DCCCXLIV. ):  sexus  sequioris , 
ejusdem  naturae  vasa  seminalia  , longe  scilicet  bre- 
viora , prius  ^ ac  ovaria,  tubas  et  uterum  attigerint, 
morbis  eisdem  correpta  nec  ipsi  nos  conspeximus, 
nec  in  fastis  aliorum  anatomico-pathologicis  repei  ivi- 
mus. Sors  vero  iniquior  partibus , quae  his  a vasis 
irrigantur,  imposita  est. 

Ac  primo  quidem,  ovaria,  quamvis  paucioribus 
istorum  vasorum  ramificationibus  , quam  tubae  vici- 
nae, instructa,  innumeris  tamen  in  vita  mulieris, 
maxime  coelibis , aerumnis  exposita  sunt.  De  serosis 
hos  ad  testes  femineos  retentionibus  locuti  jam  sumus 

(§§.  DCCXLYI.  DCGXLIX.  DCCLVI.  DCCLXIV.); 
neque  oblatam  tunc  nobis  , de  mucoso-lymphaticis  , 
his  iisdem  in  locis  collectionibus,  saltem  quibusdam, 
disserendi  occasionem  praeterire  potuimus.  Tumores 
molis  minoris  sed  numero  plures,  gelatinosa,  albu- 
minosa,  melliformi  a materia  formatos,  frequentius, 
quam  totius  ovarii  saccum  indivisum,  densiore  hujus 

indolis  humore  gravidum,  a nobis  observatos  fuisse, 
ibid  em  adnotavimus ; ex  quo  verum  ovarii  hydropem 
tardius  plerumque  ac  modo  diruptis  loculamentorum 
istius,  humore  glutinoso  repletorum,  sepimentis  mem- 
branaceis , succedere,  ideo  concludimus  : quod,  hoc 
demum  facto  , crassiora  ex  glutine  contento  et  pon« 
derosiora  principia  subsideant  , superficiem  ovarii  in- 
ternam ac  infimam  obducant,  vasorum  ejus  resorben- 
tium orificia,  suo  cum  smegmate  obstruant,  atque 
aquosi  magis  collectionem  liquidi  , ampliore  nunc  et 
minus  resistente  sacco  morboso  , promoveant.  Latice 
vero  aquoso,  vel  gelatinoso  turgeat  ovarium!  positio- 
nem hic  tumor  ejusdem  quidquam  major  , variam  , 
tum  sibi  ipsi  eliget,  tam  viscera  vicina  subire  coget  : 
cujus  iterum  exempla  jam  adduximus.  Uteri  in  lon- 
gum ab  ovario  hydropico  distracti  , promissam  in 
Epitomes  loco  vix  citato  historiam  , per  iconem  illu- 
stratam, in  secundo  Interpretationum  clinicarum  vo- 
lumine trademus.  Rarum  tunc  scriptoris  Edinburpensis 
de  hydrope  ovarii,  per  tubam,  et  ex  hac,  per  uterum 
in  vaginam,  successu  tamen  minus  felici,  depleti  spe- 
cimen retulimus;  nunc  vero  et  alterum,  ex  observa- 
tione propria  satis  recente  desumptum,  huic  adjungi- 
mus. Virgo  nempe  triginta  fere  annorum  , aspectu 
florida  atque  robusta,  hystericis  tamen  iisque  periodi- 
cis, affectibus  , ac  ovarii  simul  ab  incendio  chronico 
vexata,  tumorem  hujus  organi  notabilem,  summa 
sensibilitate  instructum,  nec  tamen  sub  attactu  flu- 
ctuantem nobis  obtulit.  Admotae  huic  tumori  hiru- 
dines, dolorem  ejusdem  pacarunt  quidem;  sed  post 
menses  aliquot,  non  parum  ille  mole  sua  increverat, 
ponderis  sui  ratione  profundius  nunc  in  pelvis  cavum 
demersus.  Repletionis  et  compressionis  abinde  sensus 
in  pelvi  continuus,  ac  non  pauca  excretionum  na- 
turalium , has  per  vias  absolvendarum,  obstacula 
aegram  terrebant;  donec,  praegressa  diruptionis,  media 
et  profunda  in  pelvi  , perceptione , copia  humoris 
albuminosi  conspicua  e vagina  prosilierit,  ac  tumor 
pristinus  ex  regione  hypogastrica  sinistra  vix  non  om- 
nis disparuerit.  Quod  si  nunc  via,  quam  humor  ille 
iniquus , ex  ovario  in  vaginam  descendens  , legerit, 
indicanda  foret  ; non  facile  nos  illam  , quae,  vel  sa- 


abdominales 

nam  apud  mulierem , ex  ovario  in  tubam  , ex  ista  , 
in  uterum,  atque  istius  a cavo  in  vaginam  hiat  , — 
sed  a corrosione  morbosam  , quae  liquidum  stagnans 
ex  ovario  inflammato  , vaginam  inter  ac  intestinum 
rectum  profundius  demerso,  ad  primum  et  antei  ioieni 
ex  istis  canalem,  sibi  concretum  , perduxerit,  accu- 
sandam venire  crederemus.  Alterum  virginis,  in  hci~ 
nensi  Instituto  clinico  nobis  oblatum  rarissimi  casus 
exemplum  huc  spectare  videtur.  Hujus  nempe  aegrae 
ovarium  sinistrum,  praetumidum,  in  profundis  fluctu- 
abat, et  fomenta,  quorum  ope  exteriora  versus  magis 
mollesceret,  sibi  exegit.  Cum  vero  lanceola  tandem 
uti  chirurgica,  constitum  jam  fuisset:  ejusdem  usum 
constanter  recusans  aegra,  vicino  ea  nosodochio  su- 
scepta, morbi  sui  exitum,  qualiscumque  demum  lile 
foret,  in  eo  exspectari  praeferebat.  Piures  autem  post 
menses,  sensim  sensimque  tumor  ille  fluctuans  ovaui 
disparuit;  sed  qua  tandem  via  materia  in  eo  con- 
tenta defluxerit,  — etsi  per  vaginam  illa  probabi- 
lior sit;  ob  aegrae  morositatem  atque  custodis  incu- 
riam, minime  rescivimus.  Cum  nulla  ovarii , ab  aquis 
licet  vel  maxime  distenti,  et  abhinc,  aut  a piaegiandi 
steatomatis  mole,  dirupti  exempla  vel  aliena,  vel 
propria  nobis  constent  ; ac  modo  conceptionis  hoc 
in  organo  abnormis  multumque  provectae  sub  casu  , 
lacerationis  in  eodem,  ac  foetus,  in  ventris  materni 
cavum  per  hoc  vulnus  delapsi  historiae  , eheu  . non 
ita  paucae,  existant*  de  opinione  quidem  nostra,  his 
duabus  a virginibus  ovaria,  humore  morboso  repleta, 
hunc  ipsum,  per  ulcus,  in  vaginam  eructasse,  dubi- 
tare liceret;  interim  , dum  ipsa  foetuum  in  utero  pu- 
trefactorum ossa  per  intestinum  rectum  tandem  ex- 
creta fuisse,  observatio  multiplex  docuerit;  atque  dum 
ovariorum,  pure  repletorum,  per  abdominis  lntegu* 
menta  feliciter  evacuatorum  exempla  loquantur;  pro- 
babilitatis , nisi  valdopere  fallamus,  lmic  suppositioni 
satis  accedit,  ut  assertio  , et  vaginae  et  intestini  recti 
vias,  morbis  ovariorum  , quacumque  demum  sorte 
has  intrent,  patere,  spernendam  hypothesin  non  oleat. 

Quae  caeteras  ovariorum  retentiones  mucoso-lym- 
pbaticas  concernunt:  ea  sub  metritidis  ac  sub  hrdro- 
metra  e expositione  jam  satis  indicavimus;  neque,  jam 

nimium  steatomatum  uteri , tubarum  et  ovariorum , 

ab  aliis  descriptorum  , numerum  , cum  observatio- 
nibus nobis  propriis  , absque  utilitate  augebimus.  Sic 
etiam  quae  de  ligamentorum  simul  cum  tubarum  ute- 
ri affectionibus  dictae  indolis  quondam  tradidimus 
( §§.  DCCXLV.  DCCXLVII.  DCCXL1X.  DCCL. 
DCCLXIV.):  ea  vix  aliam  hic  loci  considerationem 
sibi  expetunt.  Quos  non  infrequentes  esse  referunt, 
et  lactis  ex  mammis  aberrantis  (ut  opinamur,  hypo- 
thetice) attribuunt,  telae  cellulosae,  ligamentorum 
latorum  laminis  interpositae,  infarctus  ac  abcessus: 
hos  nunquam  conspeximus.  Rarissimam  quoque  liga- 
mentorum eorumdem  rupturam  , ac  haemorrhagiam 
exinde  lethalem,  Galliae  quibusdam  a medicis  descri- 
ptam, esse  dicamus!  Ligamenti  uteri  rotundi  inflamma- 
tionem, diarium  Galliae  medicum  adnotat.  In  den- 
siore quamvis  ejusdem  ligamenti  textu  celluloso  tu- 
mores aquosos , quales  virorum  funiculi  spermatici 
aliquando  concipiunt  , interdum  natos  esse  , tam  alii 
DCCXLV.  DCCXLVII.),  quam  ejusdem  nationis 
medici  egregii  experti  sunt.  Viri  docti  Tyrolensis , Ro- 
veredani , nostri  quondam  in  Italia  auditoris,  obser- 
vatio, viginti  sex  abhinc  annis  instituta  nobisque  amice 
communicata,  referri  meretur.  Sectioni  cadaveris  fe- 
minae, quae,  a continuis  ad  imam  atque  lateralem 
abdominis  partem  doloribus  vexata,  extenuata  prorsus, 
obiverat,  hic  medicus  interfuit.  Ob  tumorem  in  parte 
dolente  duriorem,  carcinoma  latitare  crediderant.  Morbi 
mense  septimo,  haemorrhagia  per  uterum  secuta  est. 
Hac  licet  jam  cessante  , suis  tamen  misera  aerumnis 
succubuit;  post  mortem  vero,  foetum  septimestrem 
multumque  cruoris  in  ovario  obtulit.  Quod  vero  mali 
istius  certe  non  tam  rarQ  historia  , locum  tamen  hic 
inveniat,  in  causa  est  uterus  feminae  _,  haud  gravidae 
illo  non  voluminosior,  sed  prorsus  normalis,  atque  sic 
observationi  viri  Angli  celebris  contrarius,  qui  scilicet, 
cum,  sub  sectione  canis  feminae,  tuba  praegnantis, 
uterum,  quamvis  vacuum 3 eodem  tamen  modo,  ac  si 
foetum  contineret,  mole  auctum  vidisset;  hoc  viscus, 
non  a mechanica  embryonis,  sed  a potentia,  utero 
gravido  propria,  extendi,  concluserat.  Nihil  autem  et 
his  in  rebus  constantiae  esse,  ex  observatione  magni 

inter  Germanos  anatomici  liquet  ; ut  qui  , cum  in. 
ovario  virginis,  hymene  illaeso  ac  praeter  modum  an- 
gusto  instructae,  steatoma,  pilos  ac  dentem  detexisset: 
uterum,  eidem  proprium,  mole,  normali  adeo  mino- 
rem, ac  tunica  decidua  nequaquam  vestitum  , reperiit. 

Qualemcunque  uteri  cognitionem  anatomicam  aevo 
nostro  concessam  esse  gloriemur;  physiologica  tamen 
mirabilis  hujus  organi,  tuendae  posterorum  successioni 
imperiose  praefixi,  intelligentia  non  parum  nos  fugit, 
ac  pathologorum , hoc  ipso,  ratiocinia  saepe  nimis 
subvertit  atque  confundit.  Potissimas  quidem  insidias 
quas  metritis  et  quas  medorrhoea  internis  feminarum 
genitalibus  struunt,  jam  exposuimus  (§§.  CCXXIf. 
CCXXVI1I.  DXXIX.)  ; et  quas  syphilis  his  ipsis  stra» 
ges  minetur,  has  quoque  delineandas  nobis  reserva- 
mus; sed  aliae,  non  paucae,  et  quidem  pro  magna 
parte  incognitae,  morborum  sicut  aliorum , ita  et 
retentionum  de  quibus  hic  sermo  est  , causae  in  ute- 
ros agunt  , et  effectus  in  istis  non  minus  obscuros 
producunt. 

Ad  primas  illorum  origines  quod  attinet,  eas  (quod, 
oblata  occasione,  hic  modo  breviter  adducimus), 
partim  congenitas , partim  haereditarias , partim  vero 
accidentales  esse  , nobis  saltem  videtur.  Qua  scilicet 
ratione  cordis  ipsius  fibrae  musculares , jam  in  foetu 
interdum  morbose  dehiscentes , futuri,  sub  vita  lon- 
giore , aneurysmatis  hanc  ipsam  ad  sedem  rudimenta 
obtulisse,  magno  viro  sunt  visae;  ac  prout  simili  con- 
formationis e vitio  exortas  vesicae  urinalis  crumenas 
morbosas  nos  ipsi  descripsimus:  ita  non  minus  sat 
frequentem  uteri,  non  quidem  vacui,  sed  vel  prae- 
gnantis , vel  jam  ipso  parius  absolvendi  sub  opere 
positi,  rupturam  hoc  a fonte,  — aut,  si  fibras  mu- 
sculares utero  deesse  dicatis,  ex  textus  cellulosi  resi- 
stentia , in  una  illius  parte  minore , quam  in  alia , 
defluxisse  arbitramur.  Tam  in  ima  vero  parte  uteri, 
quam  ejus  in  corpore,  ac  demum  ipso  in  fundo,  hoc 
viscus  diruptum  detexerunt  anatomici ; ac  fere  major 
gravidarum,  quae  hoc  mali  genus,  vix  non  omnibus 
lethale,  in  parte  uteri  sinistra  passae  sint , videtur  esse 
numerus.  Tenuitatis  parietum  uteri,  sub  partus  labo- 
ribus dirupti,  in  una  et  quidem  hac  eadem  sui  parte. 

longe  majoris  ac  fere  papyraceae  , plura  exempla 
habentur.  Sic  et  alia  uterorum  maternorum  vitia  non 
pauca,  jure  haereditatis  necdum  intellecto,  in  illos 
filiarum  transire,  haemorrhagiarum , abortuum,  scir- 
rhorum atque  carcinomatum,  in  una  eademque  pro- 
genie, quam  aliis  in  familiis,  longe  frequentiorum , 
exempla  nos  docent.  Sensibilitads  ad  uterum  morbo - 
sae , nunc  repletioni  ac  energiae  vel  totius,  vel  uteri  ni 
modo  systematis,  interdum  ad  furorem  usque  ni- 
miae, ’ — nunc  roboris  ac  vitalitatis  defectui,  seu 
inertiae  generali,  locali,  — nunc  autem  vitio  organi* 
C0j,  nunc  externam  , nunc  internam  uteri  ad  faciem  , 
nunc  ad  ejusdem  substantiam  obvio,  innixae:  ut  qua 
sub  rerum  conditione  iniqua  , determinatos  fere  ad 
menses , abortus , partus  praematuri , vel  et  ipsa  steri- 
litas omnem  per  vitam  , sequantur  , exempla  nimis 
copiosa  exstant.  Partem  hysterisrni  vel  maximam  ex 
tyrannico  uteri  certas  in  feminas  imperio  venire, 
nemo  quidem  dubitat;  causarum  interim  in  genitalibus 
vestigia  post  mortem  vix  ulla  in  oculos , quales  nempe 
mortalibus  concessi  sunt,  cadunt;  nec,  ubi  aut  cere- 
brum, aut  nervos  utero  aliunde  transmissos,  magis 
accusaveris  , sapientior  igitur  , aut  in  artis  exercitio 
(nisi  tributum  ille  cruentum,  a natura  sibi  impositum 
debite  persolvat  , aut  a fluxu  nimio,  abnormi  , caute 
liberetur,  vel  tacite  optato,  esuriens,  cibo  saturetur 
cythereo,  vel  modo  concipiat,  extendatur,  excitetur, 
atque  hunc  auspicato  maturum  non  modo  parturiat 
sed  proprio  cum  lacte  nutriat,  nec  citius  quam  par 
est,  ab  uberibus  removeat,  nec,  novae  conceptionis 
avertendae  studiosa,  tardius  aequo  a mammis  depel- 
lat) felicior  eris.  Hystericarum  feminarum  nares , 
foetidorum  ab  odoratu,  — uteros  autem  earum,  sua- 
veolentium ab  afflatu,  delectari,  — quasdam  quidem 
mulieres  , etsi  plus  aequo  sensibiles,  ab  odore  tamen 
rosarum,  zibethi,  moschi  , ambrae  , haud  laedi,  — - 
a foetidis  vero  uteros  fere  omnes  offendi  , — quae 
sua  cum  dulcedine , linguae  blandiuntur,  ea  plerumque 
sexus  sequioris  genitalibus  noxam  inferre,  amara  vero 
utilia  esse:  — non  praetervisa  veteribus,  sed  nequidem 
laudata  adeo  recentiorum  a perspicacia  hucusque 
explicita,  observatio  est.  Affectationis  quidem  multum. 

variarum,  utero  ferentium,  in  res  absurdas,  vel  sa- 
nitati adversas,  nisus  habet;  sed  aliarum  ex  illis,  et 
virginum  adeo  chloroticarum  , vix  coercenda  rerum 
similium  cupiditas,  delirantis  quasi  uteri  effectum 
illi  forte,  quo  aliquae  ex  primis,  vel  mox  a conceptione, 
mentis  alienationem,  modo  partu  absoluto  dissipandam 
experiuntur,  aequalem,  sistit.  Quot  non  mulieres,  de 
ulla  licet  functionum  laesione  necquidquam  offerentes^ 
alio  tamen  tempore  semper  valetudinariae,  a quo 
momento  conceperunt  , sanitate  sibi  antehac  ignota 
fruuntur  ! Quot  non  sunt  aliae  , quarum  ventriculum 
aliquando  et  ipsa  intestina,  semen  virile  , vix  uterum 
attingens,  sub  vomitu  effreni  , interdum  et  alvi  sub 
fluxu  , nunc  medium  gestationis  , nunc  omne  istius 
per  tempus,  misere  conficit!  Atqui  haec  singula,  vi- 
sceris prolifici  imperio  , hucusque  nec  a longe  satis 
intellecto,  succedunt.  Quo  tempore  haec  scribimus  , 
nostrum  sibi  femina  consilium  expetit.  Haec  vero  , 
dum  quosdam  ante  annos  concepisset,  quoties  cibos, 
pro  ratione  adpetitus,  non  tamen  morbosi,  assumeret : 
coecitate  perfecta , seu  amaurosi  laboravit;  ad  tenue 
modo  jusculum  recurrenti  , visus  mox  rediit  ; sed  , a 
fame  quondam  coacta  , vix  fercula  sibi  consueta  in- 
gesserat: cum  illico  visus,  donec  filium  , non  minus 
ideo  bene  nutritum  atque  robustum,  peperisset,  omnis 
ablatus,  post  partum  vero  in  totum  restitutus  fuit. 

Unde  consulte  recessimus , ad  retentiones  uteri  mu- 
coso — lymphaticas  redimus.  Qui  membranam  hujus 
visceris  internam , illa  cervicis  uterinae  superiorem  , 
pro  serosa  ex  eo  declararunt:  quod  non  tam  cryptae 
mucosae  satis  evidentes  , quam  , praeter  lacunas  et 
orificia  patula,  vesiculae  rotundae,  liquore  pellucido 
turgidae,  in  ea  compareant  ; illis  ejusdem  membra- 
nae, cum  ea  vaginae  atque  dictae  cervicis,  manifestam 
continuationem,  — phaenomena  morbosa,  illis,  quae 
ex  narium  atque  vesicae  urinalis  membranis  mucosis 
a catarrho  vel  alio  a stimulo  prehensis,  descendunt, 
similia,  — medorrhoeas,  non  soli  vaginae  proprias, 
molas,  excrescendas  spongiosas,  fungos  haematodes , 
polypos  etc.  perpendenda  proponimus.  Quamvis  autem 
ad  artis  obstetriciae  atque  chirurgicae  magis  , quam 
! medicae  dominiumj  vitiorum  vix  dictorum  curam  re- 

vocaverint;  eorumdem  tamen  aliqua,  brevis  ac  cir- 
cumscripta licet,  nobis,  qui  unias  ejusdemque  scientiae 
ramos  suo  a trunco,  absque  totius  plantae  interitu, 
separari  non  posse  praetendimus,  incumbit  adumbratio. 

Effectus  morborum  locales  , sua  indole  vix  inter 
se  diversos,  pro  ratione  figurae,  contentorum  , con* 
sistentiae  , suppositae  originis  , variis  , iisque  modo 
parum  adaequatis  nominibus  scriptores  insigniverunt. 
Ac  primo  quidem,  « carnem  informem,  inanimam, 
ferri  ictum  et  aciem  respuentem  » , — « carnem  in- 
formem , in  utero,  ad  modum  foetus  , generatam,  aut 
corpus  solidum  , quod  , praeter  normam  sanitatis  , 
utero  innascitur  »,  molam  dixerunt  (§.  DCCCXX1X.). 

§.  DCCCXLVI.  Origines.  — Ex  ovalis.  — Ner,  tamen 

solis.  — Varietates.  — Polypi  uteri , vaginae.  — 

Symptomata. 

Istius  generationem,  praeconceptae  opinionis  jugo 
alligati  veteres  (juvat  enim  pristina  humanae  mentis 
deliria,  quo  magis  reformidare  propria  discamus,  com- 
memorari) a prava  conceptione,  a siderum  influxu,  a 
brutorum  animalium  semine  improvide  hausto,  ab 
incubis,  ab  infami  cum  brutis  commercio  , a semine 
masculino  in  uteris  corrupto  , a temperie  utriusque 
spermatis  diversa,  ac  demum  a menstruo  sanguine 
retento  atqne  degenerato,  repetierunt.  Nonnullis  adeo 
molis  vitam  tribuerunt  aliqui,  et  absurdas,  quas  vul- 
gus his  de  rebus  quondam  condidit,  fabulas,  has 
ipsorum  medicorum  illius  aevi  ( utinam  solius  1 . . .), 
credulitas  excusat.  Vix  autem  ovillorum  in  ovariis 
praesentiam  culter  anatomicus  tandem  patefecerat,  ac 
molam  illico  omnem  praepostere  ex  illis,  aut  jam  vi- 
rili a semine  foecundatis  , aut  etiam  inanibus  a pla- 
centalis, hoc  loco  luxuriantibus,  non  spernendo  adeo, 
quam  extenso  nimis,  ac  honori  mulierum,  viduaram, 
ipsarumque  adeo  virginum,  quondam  non  parum  con- 
trario, judicio,  revocaverint  pathologi.  Quare  dupli- 
cem lii  ipsi  molarum  speciem  , veras  nempe,  in  foe- 
cundato  quidem  ovulo  , sed  mortuo  pridem  , ante 
exclusionem,  embryone  consistentes;  atque  nothas  , 
ex  ovulo,  spermatis  virilis  necdum  actionem  experto, 
natas  posuerunt. 

Ac  revera,  molarum  aliquando  praegnantium  histo- 
riae , a viris  claris  relatae  , primam  saltem  ex  istis 
satis  confirmant.  Molae  adeo  gemellos  continentis  exem- 
plum habetur.  « Abortivas  placenlalas  , in  utero  re- 
tentas ibique  auctas  atque  induratas  , in  molas  abi- 
visse, Germanus  quondam,  magni  adhuc  hodiedum 
nominis,  medicus  testatus  est.  Placentarum  non  pau- 
carum ph/sconias  nos  ipsi  observavimus;  atque  excluso 
quamvis  duas  jam  per  hebdomadas  foetu,  secundinas, 
raris  sane  exemplis,  absque  noxa  in  utero  relictas, 
qua  parte  huic  ipsi  tamdiu  adhaeserant,  omni  tamen 
putredine  liberas,  hinc  novo  , per  omne  hoc  tempus, 
a sanguine  nutritas,  conspeximus.  Quod  si  vero  haec, 
ore  uteri,  post  partum  vel  minime  praecocem  satis 
diu  quidquam  patulo  contigerint; placentulas  post  abor- 
tum huic  visceri  clauso  tenacius  longe  adfixas,  mon* 
strose  augeri  ac  praegrandes  in  molas  mutari  posse, 
quamvis  propria  nobis  de  istis  experientia  desit,  non 
tamen  idcirco  negabimus.  Massas  , uteri  cavo  simpli- 
citer aclpositas  , non  vero  ejusdem  membranae  inti- 
mae , placentae  in  modum  , infixas  , aderetas  , ac 
ejusdem  tunicae  a vasis  enutritas  , ex  retento  ac  in 
grumos  ibidem  coacto  cruore  menstruo,  lochiali,  alio, 
oriundas,  ac  breve  post  tempus  hoc  e cavo  non  ali- 
ter  , quam  sanguis  extravasatus  atque  concretus  a vul- 
nere aut  loco  quovis  alio  expellendas  , molas  nisi 
spurias,  nos  minime  vocabimus. 

Quamvis  autem  molis  quibusdam  primam  ex  ovulo 
originem  esse,  dubitare  nequeamus;  est  tamen,  cur 
saepius  easdem  ex  pseudomembrana , per  stimulum 
majorem  , aut  occultum  per  incendium  , secretionis 
morbosae  effectu,  generata,  vasculis  mox  propriis  do- 
nata , tunicaeque  uteri  mucosae  aliquod  per  tempus 
supertensa  _,  postea  vero  ab  eadem,  in  parte  quadam 
uteri,  adfiuente  a lympha,  separata,  elevata  semper- 
que  magis  ab  eadem , plus  minus  repleta,  et  in  mo- 
lem utero  molestam  adaucta  , oriri  arbitremur.  Ex 
eadem  , secretionis  nempe  abnormis  , ratione  , apud 
mulieres,  ipsasque  apud  virgines  intactas,  quibus  men- 
strua sub  magnis  lumborum  ac  ventris  doloribus  sol- 
vuntur , pseudomembranaej  tunicae  deciduae  non  ab- 
similiSj  frusta  conspicua,  cum  cruore  remista  ex  uteris 

ruunt.  Nec  certe  vel  ipsam  membranam  uteri  intimam 
seu  mucosam,  a facie  hujus  visceris  interna  tam  fa- 
cile separari  ac,  ut  aliqui  praetendunt,  in  vaginam 
pendere,  repleri,  credendum  est. 

De  hydrometra  loquentes  (§.  DCCXLIV.),  aquarum, 
in  sacculis  , jam  utero  , jam  vero  placentae  adhaeren- 
tibus  , mentionem  simul  injecimus.  Hydropem  hinc 
placentae , atque  hydatidosum , a nobis  observatum, 
modo  obiter  hic  tangimus,  Paucis  retro  ab  annis, 
Viennensis  mulier  juvenis , placentam  hydropicam  tan- 
tae molis  utero  excrevit  : ut  eadem  in  vase  ampliore 
aliquot  per  horas  conservata  , serosi  humoris  tres  li- 
bras et  ultra  sponte  evomuerit.  Altera  hujus  metro- 
polis femina  quinquagenaria  , enormes  ex  utero  prae- 
tumido ac  duro  haemorrhagias  passa,  molam  tandem 
vel  maximam  , ex  millenis  hydatidibus  compositam, 
cujus  exempla  jam  varii  scriptores  , molae  hydatido- 
sae sub  nomine,  notarunt,  excrevit.  Alias  membrana- 
ceae , vel  etiam  sebaceae,,  aut  quasi  carneae,  fibrosae , 
interdum  pilis  remistae , vel  Jlatulentae  (§.  DCCXXVI.), 
vel  sanguine  gravidae , vel  durae , sub  cartilagineae  , 
vel,  qualem  et  nos  quondam  descripsimus,  osseae 
sunt  molae.  Viduam  quadragenariam  , vita  longiore 
dignissimam,  non  ita  pridem  nobis  ereptam  doluimus. 
Haec  scilicet,  praevia  cruoris  copiosi  ex  utero  jactura, 
plures  per  menses  continuata,  uteri  ovariorumque 
scirrho  insigni  laborare  credebatur.  Tandem  , post 
varia  nervosae  indolis  symptomata,  post  leipothy- 
mias  frequentes  , levibus  deliriis  , cephalaeis  intermi- 
stas , corpus  durum , cuneiforme  , ex  ore  uteri  pro- 
minuit , ac  , octo  dierum  spatio  , polypi  instar , sat 
profunde  in  vaginam  descendit.  Interea  corpus  uni- 
versum hydropice  intumuit;  ac  tandem,  sub  foetore 
insigni  , portio  molae  aliqua  vel  sponte  separata  fuit. 
Post  istam,  mox  altera,  priore  amplior,  sub  ventris 
tumore  quidquam  imminuto,  in  vaginam  demersa , 
huncee  canalem,  quousque  cedere  hic  potuit,  reple- 
vit, ibique  plures  per  dies,  donec  tantis  mors  optata 
calamitatibus  finem  imponeret,  immobilis  haesit.  Ca- 
daveris sectionem,  quam  religio  defunctae  hebraiea  i 
recusabat,  pro  votis,  institui  haud  licuit.  Aliam,  ut  ! 
legimus j apud  mulierem,  mola  quinquennis  tam  pro- 


funde  in  pelvim  , ut  ipsius  uteri  prolapsum  mentire- 
tur, descendit.  Molam  plerumque  modo  unam , ali- 
quando tamen  piares  ejusdem  naturae  concretiones 
continet  uterus.  Nunc  vero  omnem  per  vitam  mulieris 
massa  haec  abnormis  hunc  locum  usurpat ; nunc  plo- 
res a sua  occupatione  post  menses  , et  quidem  nunc 
sola,  nunc  embryoni  socia,  — atque  tunc  vel  ante, 
vel  post  hunc,  vel  simul  cum  eo  , intervallo  nunc 
breviore,  nunc  plures  ad  dies  extenso,  excluditur: 
ita,  ut  non  desint  feminae , quae  a partu  perfecto 
cum  placenta  uterina  excluso,  novis,  plures  post  ho- 
ras, ad  partum  doloribus  correptae  , loco  foetus  al- 
terius, molam  sat  magnam  excreverint.  Cur  vero  cavi 
uterini  tumores,  quamvis  forma,  substantia,  densitate 
tam  diversos,  molas  nihilominus  vocaverint ; ejusdem 
autem  indolis  phymata,  quae  vel  ad  uteri  faciem 
externam  , numero  saepe  plura , a solo  peritonaeo 
obtecta  , nascuntur,  — vel  in  ipsa  matricis  substan - 
lia  , rariora  , exsurgunt  , hoc  titulo  privaverint  ; — - 
cur  illas  ipsas  cavi  uterini  excrescentias  , ubi  , ab 
actione  uteri  , in  earundem  radices  adhuc  molliores 
majore  , versus  ejusdem  cavi  profundiorem  cervicem 
atque  ostium  urgentur  ac,  in  pedunculum  extensae, 
compressae  , per  hoc  ipsum  tandem  in  vaginam  sibi 
viam  pandere,  atque  in  ea  demum,  liberiores,  vo- 
lumine augeri  coguntur  , inepto  poly poruni  nomine 
donaverint ; — hoc  , nomenclatorum  , nostro  quoque 
aevo,  nisi  auctas,  saltem  haud  exstinctas,  inter  insa- 
nias ponimus. 

Qua  vero  ratione,  sordida  atque  impura  aliarum 
partium  corporis  ulcera  faciunt:  ea  et  uteri , et  ma- 
xime oris  uterini  ( tantis  non  modo,  partus  difficilis 
sub  opere,  injuriis,  sed  syphilidis  quoque  veneficis 
effectibus  subjecti  ) illa  excrescendas  fungosas  facile 
concipiunt;  ut  quibus  quasi  spongiis,  externa  pellicula, 
indies  condensanda,  instructis,  humor  iniquus  susci- 
pitur, qui  interiores  earumdem  ad  cellulas,  continuo 
magis  impletas,  varia  sub  consistentia,  stagnat,  in- 
duratur, ac  tumorem  tandem,  quem  molam  dixerunt, 
(quem  interim  pro  ratione  contentae  in  eo  materiae, 
vel  sarcoma , atheroma , vel  steatoma , vel  meliceridem9 
vel  denique  polypum  uteri , jure  non  minore,  vocari 

licebit  ) constituit.  Differentiam  molae  ab  uteri  excre- 
scentiis , a viro  claro  in  eo  positam,  « quod  hae  ul- 
timae ex  ipsa  matricis  substantia  proveniant , dum  illa 
verum  continuum  constituant  atque,  si  excludantur, 
uterum  ipsum  foras  trahant;  quod  autem  molae  , per 
modum  adglutinationis,  placentae  adinstar,  cum  utero 
quidem  cohaereant;  sed  a motu  hujus  visceris  con- 
strictorio,  ab  interna  illius  superficie  dissolvantur,  et 
extra  matricem  protrudantur,  » tanti  quidem  pon- 
deris non  esse,  exeo,  quod  major,  aut  minor  tumo- 
ris morbosi  cum  uteri  superficie  interna  cohaesio , de 
ejusdem  natura  nil  decidat;  et  quod  certe  molae  non 
paucae  ab  utero,  qua  hic  placentam  expellit,  ratione, 
separari  haud  queant,  concludimus.  In  ipso  cavo  uteri, 
abscessus  et  ulcera  hinc  inde  detecta  fuerunt;  nec  pu- 
ris, aut  muci  copiosi  in  eodem  collectorum,  exempla 
desunt. 

Polypi,  sexui  sequiori  proprii,  vel  uteri  ipsius,  vel, 
casu  rariore,  vaginae  substantiae  adhaerent.  Uterinus 
polypus  plerumque  fundo  hujus  visceris  , interdum 
vero  cervici , aut  orificio  ejusdem , radicem  infigit;  va- 
ginalis autem,  quovis  quidem  hujus  canalis  puncto, 
pedunculo  nunc  instructus,  nunc  vero  carens,  excre- 
scit, ejus  tamen  rugas  ille  praediligit,  ac  facile  ulcus 
venereum  pro  causa  agnoscit.  Tumorem  igitur  matri- 
cis incavo,  moderate  distento,  puncto  illius,  vel  cer- 
vicis, oris  uterini,  nunc  hoc,  nunc  illo,  cum  pedun- 
culo unico,  raro  certe  pluribus  quasi  radicibus  natum, 
ex  ore  hujus  visceris  minus  dilatato  in  vaginam  de- 
mersum, hoc  vero  in  canali,  sibi  magis  cedente,  in 
massam  glabram,  pyriformem  adauctum,  sua  basi  la- 
tiorem , ore,  quale  uterus  prolapsus  organicum  agno- 
scit, destitutum,  nunc  mollem,  fere  mucosum,  nunc 
sarcomaticum , nunc,  scirrhosi  adinstar,  durum,  ple- 
rumque indolentem,  interdum  vero  carcinomatis  quasi 
symptomata  offerentem,  tandem  et  genitalium  inter 
labra,  saepe  ipsa  in  crura  propendentem,  quo  in  casu 
uteri  fundo  adnatus  est , cruoris  dispendio  vix  non 
semper  gravi , ubi  vero  cervici,  aut  ori  uterino  adhae- 
ret, saepe  nullo,  junctum:  uteri  quidem  polypum  et 
nos,  si  lubet,  vocabimus;  cum  interim  in  medica  scien- 
tia, nominum  vix  non  majores,  quam  rerum  probe 

notarum,  sint  divitiae ; cum  vel  ipsae  molae  hinc  inde 
quasi  rostra  et  brachia  plura  habuisse  sint  visae;  has 
omnes  excrescentias , vel  sola  istarum  appellatione,  vel, 
sacro  antiquitatis  jure,  molarum  iila  salutabimus.  Ne 
cervix  uteri , sana  quidem,  sed  uno  a pollice  suae 
extensionis  normalis,  ut  observationes  in  Gallia  factae 
docuerunt,  septem  vel  octo  ad  pollices  longitudinis  , 
non  profundiore,  ob  , id_,  uteri  positione,  quibusdam 
in  feminis,  aucta,  pro  uteri  descensu  vel  et  polypo 
ejusdem  habeatur,  summopere  cavendum  est.  Hunc 
errorem,  facile  funestum,  oris  uterini,  quod,  circa 
polypi  collum,  circini  in  modum  stringitur,  attentum 
examen  avertet. 

§.  DCCCXLVJI.  Symptomata . 

Morbum  hunc,  nostris  temporibus  tot  feminis,  ne- 
que virginibus  exceptis,  infestum  _,  non  modo  intem- 
pestivam sexus  sequioris  propter  verecundiam  , sed  et 
ob  incredibilem  artis  obstetriciae  defectum,  vix  ante 
saeculum  decimum  et  sextum  paulo  attentius  obser- 
vatum, haud  raro  medentes  cum  uteri  ipsius  aut  de- 
scensu, aut  inversione  , — aliquando  cum  vesicae, 
intestinorum,  omenti,  herniis  vaginalibus  , ac  ita  qui- 
dem confuderunt:  ut  primo  in  casu,,  vel  ipsum  viscus 
pro!  i ficum , cultri,  vix  non  semper  lethalis  , auxilio 
resciderint;  vel  rescisso  modo  polypo , in  suo  centro, 
ob  exsiccata  in  eodem  liquida  ^ interdum  vacuo,  de 
uteri  tamen  ipsius  exstirpatione  felici  , gloriari  haud 
destiterint.  Quamvis  autem  salutaris  pars  haec  scien- 
tiae chirurgiae , vel  et  artis  obstetriciae  ad  forum  per- 
tineat; cum  tamen  et  medici,  prius,  quam  istarum 
artium  imploretur  consilium,  hos  morbos  saepe  diu 
nimis  praetervideant ; quaedam  saltern , et  modo  prae- 
cipua , quae  lios  errores  avertant,  tam  gravis  objecti 
momenta  breviter  hic  exponimus. 

Ac  primo  quidem  monebimus:  haud  infrequenter 
medorrhoeae  sub  imagine,  polypos  radices  suas  figere  ; 
nec  alia  feminis,  quam  quae  a causis  diversis  huic 
sexui  accidunt,  uteri,  tensi  nempe  atque  cum  lumbis 
obscure  dolentis,  incommoda  inferre.  Atqui  tamen  haec 
ipsa,  donec  pars  polypi  infima  et  crassior,,  in  uteri 
cervicem  directa,  hauc  ipsam  ac  istius  orificium,  cunei 

in  modum,  sibi  satis,  et  quidem  sub  difficultate  in 
ore  uteri  tam  virgineo,  quam  muliebri,  aut  partum 
necdum  experto,  aut  ob  aetatem  jam  quidquam  cal- 
loso, majore,  ac  sub  ventriculi  consensu  pedissequo, 
adaperuerit,  continuo  crescunt.  Hac  vero  porta  jam  su- 
perata , dicta  quidem  satis  moderantur  symptomata  ; 
ast  vero,  cum  nunc  exitum  molienti  polypo,  poten- 
tioris  ab  uteri  angustia  antehac  non  parum  , nimis 
extendi,  cohibito,  in  speciem  funis  complanati,  com- 
presso, promptioris  incrementi,  ampliore  ac  laxiore 
vaginae  in  canali,  obstacula  minora  resistant;  hanc 
ille  hostis  regionem  impune  mox  usurpat  ac_,  sub  in- 
fido aliorum  symptomatum  vix  non  silentio,  sympto- 
mata hic  aha  producit.  Hanc  usque  interim  secundani 
ad  morbi  periodum,  eo  minus  attenta  in  talia  est  fe- 
mina: quod  saepe,  sub  istis,  consueta  nequidem  sibi 
menstrua  deficere  avertat:  aut  quod,  si  blennorrhoeam 
forsitan  antehac  experta  sit;  in  hanc  ipsam,  malorum 
culpam  omnem  conjiciat.  Vix  tamen  aliquot  hoc  modo 
septimanis,  aut  forte  mensibus,  transactis,  plenitudinis, 
distensionis  in  sinu  insolitae  sensationem  ingratam  illa 
percipit,  simulque  alvum  et  urinas  sibi  et  tardius  et 
aegrius  secedere , aliquando  et  venas  haemorrhoidales 
ad  anum  turgere,  animadvertit.  Sunt,  quae , crassiore 
jam  polypo  detentae,  nisi  hunc  ipsum  sibi  altius  re- 
primant; urinas  excernere  nullo  modo  possint.  Quae 
virum  agnoscit  femina,  ea,  sub  congressu  quidquam 
vivaci,  mox  sibi  uterum  offendi,  cum  dolore  ac  san- 
guinis subinde  stillicidio,  vel  et  profluvio,  observat 
quidem;  sed,  ut  reliqua,  ita  et  hocce  phoenomenon, 
levi  ac  incompleto,  non  tam  insolito  feminis,  maxime 
partum  jam  pluries  expertis,  uteri  atque  vaginae  de- 
scensui., ut  quem  proprio  adigito,  vaginae  commisso, 
satis  manifestum  reddi,  tacite  sibi  persuadet,  adscri- 
bit;  et  quo  hujus  mali,  falso  suppositi , progressui  re- 
sistat, pessum  vaginae,  jam  nimis  oppletae , distra- 
ctae, in  colli  vesicalis,  urethrae,  ac  intestini  recti 
majorem  longe  compressionem  stulte  intrudi  curat. 
Sed  nunc  quoque  lumborum  ac  uteri , seu  potius  li- 
gamentorum ejus,  tensiones,  nauseae,  vomituritiones , 
frequens  urinae  mittendae  difficultas,  aut  omnimoda 
suppressio 3 imperiose  loquuntur;  menstruis  saepe  diu 

retentis,  haemorrhagiae,  discrimine  plenae,  vel  ipso 
ex  utero,  vel  e venis  polypi,  ore  uterino  strangulati , 
varicosis  ac  diruptis  oriundae  , nunc  animum  feriunt ; 
ac  tandem  tertia , prorumpentis  nempe  e vulva  polypi, 
periodus  subintrat.  Primis  quidem  temporibus  hic  tu- 
mor ad  vaginam  facile,  non  tamen  absque  urinae 
mittendae  difficultate  majore , retroducitur;  sed  quo- 
vis sub  nixu  quidquam  fortiore  , mox  ille,  faciliore 
mictu  insequente,  relabitur:  donec  sensim  volumine 
auctus,  ac  ad  justum  aegrae  horrorem,  per  femora 
propendens,  omnem  sibi  reditura  ad  vaginae  domici- 
lium, ipse  praecludat.  Hocce  sub  statu  haud  raro  con- 
tingit, ut  atmosphaerae,  frictionis,  compressionis  actio- 
ne , externa  polypi  tunica  duritiem  quasi  callosam 
tandem  acquirat;  vel  ejusdem  superficies,  ab  urina- 
rum, muci  acrioris  affluxu , irritetur,  inflammetur, 
exedatur,  interdum  abscessus,  vel  ipsam  quoque  gan- 
graenam subinde,  contrahat.  Fuerunt,  quibus,  a prae- 
grandis polypi,  fundo  uteri  adfixi , pondere,  hic  ipse 
retroversus  fuerit.  Nisi  experientia  ipsa  id  satis  docuis- 
set; uterum  jam  a polypo  obsessum,  primo  saltem 
stadio,  non  modo  impraegnari,  sed  et  foetum,  plenam 
ad  maturitatem  usque,  fovere  posse,  nemo  credidisset. 
Sunt  interim  , quae  polypum  utero  ferentes,  simul 
impraegnatae,  embryonem  primis  modo  mensibus  re- 
tineant. Quamvis  vero  pars  major  feminarum  , quae 
polypo  laborant,  sanguinis  ex  utero  jacturae  exposita 
sit;  quotiescumque  tamen  ad  oris  uterini  confinia  po- 
lypi radix  infigitur:  haemorrhagiarum  aut  nulla,  aut 
minor  est  frequentia.  Exemplum  interim  polypi,  cer- 
vici modo  uterinae  adfixi,  ac  magnam  nihilominus 
cruoris  jacturam  inducentis,  habetur;  quo  in  casu, 
polypos  alios,  in  primi  vicinia  haesisse,  suspicatus 
est  scriptor  Galliae  idem,  qui  plures  ejusdem  indo- 
lis excrescendas  uno  eodemque  in  utero  jam  detexe- 
rat. Aliquando,  casu  tamen  rariore,  vaginali  polypo 
pedunculus , cui,  exstirpationis  quondam  suscipiendae 
ad  finem , ligatura  applicetur , ita  deficit , ut  loco 
istius,  tumoris  ad  sanationem,  aut  cultro  chirurgico, 
aut  causticis  opus  sit. 

§.  DCCCXLVIII.  Diagnosis  polyporum.  — 

D.  molarum  aliarum. 

Tam  ob  dictas  , quam  ob  alias  rationes  summopere 
interest,  quo,  sub  quacumque  medorrhoea  chronica, 
rebelli,  non  minus,  quam  sub  urinae  deponendae  aut 
faecum  excernendarum  pertinaciore  ac  plusquam  or- 
dinario apud  feminas  labore,  sicut  sub  nimio,  vel 
frequenter  redeunte  cruoris  uterini  profluvio , tam  va- 
gina, quam  uterus,  attente  ac  experto  satis  obstetri- 
cantis a digito,  mature  exploretur.  Ne  in  corporis  mor- 
bosi , in  vaginam  delapsi  , vel  ante  istius  introitum 
pendentis,  vel  illam  angustantis,  indicanda  natura, 
aliorum  exemplis  funestis,  fallamur,  vel  maxime  ca- 
vendum est.  Ac  primo  quidem,  ne  uterus  prolapsus , 
ejusdem  pro  polypo  imprudenter  declaretur,  atque 
ausu  vere  impio,  aut  filis,  aut  cultro  submittatur,  evi- 
tandum. Hanc,  prolapsam  primum  ad  uteri  partem, 
vaginae  suae,  simul  quidquam  prolapsae,  portione 
obtectam,  ejusdem  orificium  organicum , labris  suis 
utrinque  ornatum,  se  offeret;  ac  si  forsitan  tale  quid 
vel  ipso  in  polypo  occurrat ; hoc  eidem,  vel  a com- 
pressione , vel  praegresso  ex  ulcere,  ac  inducta  huic 
cicatrice,  difforme  subvenisse,  haud  difficulter  compa- 
rebit.  Accedit  et  ea,  polypum  ac  prolapsum  non  modo, 
sed  inversum  quoque  inter  uterum  differentia  : quod 
ille  nunquam,  quod  isti  faciunt,  vesicam  urinalem 
secum  trahat  praecipitem.  Inversum  ad  uterum  quod, 
praeter  hoc,  spectat,  ille  quidem,  polypi  in  modum, 
cum  basi  sua  seu  fundo,  explorantis  se  medici  digito 
praesentat;  ast  vero,  quod  in  utero  modo  prolapso 
detegitur,  orificium:  hoc,  superiore  inversi  illius  vi- 
sceris loco  sepultum  degens  , nullibi  detegitur;  nec 
digito,  qui  vaginae,  uterum  inversum  involventis,  cavo 
committatur,  hic  fere  locus  est. 

Caeterum , praeter  mollitiem  conspicuam,  sensibi- 
litatem  uterus  , ubi  tangitur,  magnam,  — polypus 
vero  nullam,  prodit;  et  cum  iste,  descensu  ex  vagina 
lentiore , — uteri  prolapsus,  subitaneo  ac  inopinato, 
feminam  consternit.  Vesicalis  ad  vaginam  hernia  v a 
polypo  distinguitur:  quod  iste,  attactui  durus  resistat ; 
dia  vero,  mollior,  digito  cedat;  quod,  ubi  eadem 

comprimitur,  ad  mingendum  aegra  mox  compellatur; 
lotio  vero  deposito,  tumor  ipse,  pro  emissi  liquidi  ra- 
tione, subsideat.  Intestinis,  aut  omento  vaginam  in- 
troprementibus  , oris  uterini  illa  directionem  simul  im- 
mutant; atque  dum  polypus  relropressus,  facile  relabitur. 
illa  reponi  facilius  queunt. 

Cum  nequidem  ipsius  graviditatis  indicia  apud  fe- 
minam humanam,  donec  foetus  motum  ea  manifestum 
perceperit,  satis  certa  sint;  non  securiorem  sane  mo- 
larum nascentium  , vel  adeo  jam  quidquam  provecta- 
rum, diagnosin  esse,  quisquam  praetendet.  Quod  si  et 
mola  et  foetus  simul  in  utero  haereant;  motus  prolis 
quidem  hanc  ipsam,  sed  molam  minime,  prodet.  Si- 
gna quidem  molarum,  ex  solo  scriptorum  ratiocinio 
petita,  satis  multa;  — sed  quae  ex  multiplici  hoc 
mali  genus  rari  observandi  occasione  deprompta,  sol- 
vendis , dum  interest,  nodis  sufficiant:  pauca,  eaque 
longum  saltem  per  tempus  maxime  aequivoca  sunt. 
Molas  haud  facile  quartum  ultra  mensem  in  utero 
subsistere,  a citatis  earum  complurium,  longiorem 
per  moram, — quarumdam,  ad  tumulum  usque  hoc 
in  cavo  detentarum,  exemplis  refutatur.  Quare  jam 
immortalis  historiae  naturalis  parens,  de  mola , « mo- 
vetur, inquit,  sistitque  menses : et  ut  partus,  alias  le- 
tlialis  , alias  una  senescens , aliquando  alvo  citatiore 
excidens  ».  Nec  assertio;  « molas  volumine,  illo  foetus 
celeriore  augeri , ac  proinde  abdomen  feminae  infe- 
rius, sub  illis,  citius  et  inaequali  magis  ratione  di- 
latari « , satis  certa  est.  Nec  pro  tuto  magis  molae 


argumento  , 


«■  graviditatis  absentiam,  ex  tumore  ven- 
tris duriusculo,  non  acuminato,  sed  in  omnem  di- 
mensionem, interdum  aequaliter,  interdum  vero  confuse 
sese  expandente,  denotari,  haberi  potest.  Ad  ubera 
quod  spectat,  ea,  sub  molarum  non  minus,  quam  sub 
foetus  gestatione,  a seroso  liquore  sororiasse , conspe- 
cta fuerunt;  atque  dum  uterum  mola  simul  cum  foetu 
occupat:  num  secretio  lactea  vel  istum,  vel  illam  an- 
nunciet , determinari  non  potest.  Certissimum  utique 
foetus,  in  utero  degentis,  signum,  sat  evidens  ejusdem 
hoc  in  organo  motus  est;  etsi  vero  sat  constans  hujus 
signi  a quinto  gestationis  mense,  sub  uteri  extensione, 
resistentia,  et  pondere  majoribus,  quam  quae  ab  ae- 

ris , aquarum,  aut  cruoris  in  eo  collectione  induci 
possent,,  defectus,  procul  dubio  molam  significet;  non 
tamen  istam  idcirco  metus  prolis,  in  utero  constanter 
licet  perceptus,  perpetuo  excludit.  Feminas  a mola 
magis,  quam  a foetu , adgravari,  ubi  toties , vel  hujus 
solius  a conceptione , sanitas  illarum  a morbosorum  sym- 
ptomatum circumdetur  exercitu;  neque  hoc  firmiorem 
multo  diagnosin  constituet.  Qui  feminas  a mola  ob- 
sessas, ubi  de  latere  in  latus  moventur,  ponderis  de 
illo  in  istud  delabentis  sensationem  experiri  dixerunt: 
his,  molam  utero,  foetu  ipso,  vicinius  adnatam  esses 
nec  in  aquis  illam,  ut  istum,  forsitan  vita  exutum, 
sui  ponderis  ratione,  pilae  instar,  circumagi  posse, 
perpendendum  relinquimus. 

Tam  facile  aliorum  , de  rebus  obscuris  sententias 
subvertere,  — sed  poliores  istis  offerre,  quam  arduum 
est!  — Concludimus  ex  istis:  cognitionem  molae,  nisi 
polypiformis , in  vaginam  jam  extensae,  in  feminis, 
intimiore  virorum  commercio  usis,  quarti  ante  mensis 
finem  , nullam  nobis  esse  concessam;  hoc  vero  mense 
cum  dimidio  jamjam  absoluto,  ubi  plura  ex  signis 
hucusque  relatis  , quamvis  illuc  usque  dubiis  , con- 
spiraverint ; probabilitatem  molae  latentis  satis  con- 
spicuam offerri. 

§.  DCCCXLIX.  Prognosis.  — P.  polyporum. 

Molarum  prognosi  , praeter  ea  , quae  de  illarum 
indole  atque  decursu,  tot  uteris  ac  prolibus  funesto, 
retulimus,  haud  multa  hic  addenda  supersunt.  Quanta 
partum,  molae  conjunctum,  vitae  discrimina  circum- 
dent, vel  ex  eo  jam  adaparet:  quod  hae,  non  modo 
debitam  uteri,  pro  exclusione  foetus,  contractionem 
impediant;  sed  et  exitum  ante  foetum  molientes  , ob 
sanguinis  ex  utero  fluxum  continuo  promotum,  ipsam 
quoque  vitam  eidem  saepe  praescindant.  Sunt  in  teri  ra 
exempla  non  pauca  mulierum,  quae  non  modo  mo- 
lam , abortus  sub  specie  (excepta  cruoris  jactura,  quae 
partum  foetus  immaturi  comitari  solet,  majore)  tantis 
haud  stipatum  periculis  excluserint;  sed  etiam  intami- 
natae foecunditatis  specimina  posthinc  ediderint.  An 
tam  felix  rei,  frequenter  ominosae,  eventus,  illis  modo 
molis  , quae  ex  ovulo , sua  cum  placentula,  utero  cae- 

terum  illaeso,  adfixis,  nascuntur;  nec  tam  facile  fun- 
gis, eodem  ex  organo,  vel  exeso,  vel  aliter  morboso., 
luxuriantibus  , est  proprius?  Polypi  saltem  qui  radice 
sua  , vel  pluribus,  plerumque  minus  amplis,  e tunica 
uteri,  vel  cervicis  , oris  uterini  , interna  , haud  com- 
promissa semper  hujus  visceris  substantia,  nascuntur, 
non  tam  raro,  quin  corpus  uteri  ipsum  maiorum  quid 
participet , felici  satis  ausu  exstirpantur  ; quidquod 
aliquot  , raris  licet , exemplis  , vel  sponte  secesserint. 

Caeteris  paribus,  minora  quidem  polypos , quam, 
molas  alias,  ex  eo  , quod  illi  exstirpari  queant,  pe- 
ricula premunt;  cum  vero  plures  eorum  matricem  si- 
mul occupasse  , hinc  inde,  quamvis  rarius,  conspecti 
fuerint;  sanationis  radicalis  pignus  nec  ipsa  polyporum 
operatio  chirurgica  sat  firmum  largitur.  Sic  illustris, 
quae  nos,  tribus  abhinc  annis,  Vindobonae  consu- 
luit, matrona,  decem  post  partus  maturos,  quinque 
per  annos  jacturam  cruoris  ex  utero  magnam  experta, 
exploranti  tandem  hoc  viscus  chirurgi  Bononiensis  exi- 
mii digito  polypum  obtulit.  Ob  virium  jacturam  rna- 
; jorem,  ligatura  hujus  polypi  modo  post  annum  susce- 
[ pta , et  post  istam,  valetudo  secunda,  per  menses 
t fere  quindecim,  secuta  est;  ast  vero,  sub  animi  pa~ 
themate  graviore,  sanguinis  ex  utero  vehemens  pro- 
fluvium recruduit;  sub  isto  autem  , simul  polyporum 
friabilium  copia  tanta , quae  pelves  jam  plures  huc- 
usque implevit,  ex  utero  (cujus  nunc  orificium,  quasi 
in  gravidis,  tenue  reperitur)  excreta  fuit. 


§.  DCCCL.  Therapia  molarum , — Polyporum. 


; 


Ex  diagnosi  molarum,  tam  dubia,  et  vix  ante  ea- 
rundem,  vel  solarum,  vel  embryoni  junctarum,  ex- 
clusionem, satis  confirmanda,  quam  parum  ab  artis 
medicae,  circa  hunc  feminae  morbum,  curis  exspe- 
ctandum sit,  jam  satis  elucet.  Molam,  aevi  non  ita 
pridem  elapsi  scriptores  complures,  primo,  quantocius 
ab  uteri  facie  interna  separandam , — seclmdo  vero , 
ejusdem  e cavo  pellendam  esse,  » brevi  quidem,  secl 
non  minus  ambiguo,  quam  pleno  discrimine  consilio, 
jusserunt.  Quo  ergo  primae  indicationi  satisfieret : 
non  aliam  fere  illi,  quam,  qua  et  puellae,  et  viduae, 
et  conjugum  amplexibus  aut  privatae,  aut  renuncian- 

tes  uxores,  clandestino  concubitu  praegnantes,  elimi- 
nandi ex  utero  tam  odiosi  sibi  pignoris  desiderio  con- 
ductae,, jam  dudurn  sunt  usae,  adhiberi  suaserunt.  Ut 
igitur  os  uteri,  his  conaminibus  pie  resistens , emolli- 
lirent,  foverent,  et  quasi  blandiendo  seducerent:  se- 
micupia  tepida,  injectiones,  suffimigia,  venae  sectiones, 
emmenagoga  varia,  — ut  reluctantem  istis  naturalem 
embryonis  innocentis  custodem  subjugarent,  enemata, 
stimulantia,  drastica  fortiora,  emetica,  sternutatoria  , 
ipsumque,  junctis  pedibus,  saltum  ex  alto  repetitum, 
ac  alia  consuluerunt.  Quod  interim  impiis  seductarum 
feminarum  infanticidii  tentaminibus,  — hoc  et  molae 
imprudenter  expellendae  studiosis  artificibus  feliciter 
accidit:  scilicet,  quod  uterus  has  constanter  eluderet 
injurias,  foetumque  praescripto  tempore  illaesum  exclu- 
deret; vel,  quod  molam , sibi  commissam,  cum  eadem, 
ac  foetum,  teneritate  foveret , nutriret,  atque  vel  pio 
lubitu  tardius  dimitteret,  vel  ad  feminae  obitum  usque, 
senescentem  conservaret.  Sed  frequenter  hos  conatus 
(primo  casu,  atroces  et  maxime  impios,  in  altero, 
potissime  si  foetus  forsitan  simul  ac  mola  in  utero 
haereret,  ad  minimum  nimis  audaces)  effectus,  ex 
haemorrhagiis  uteri , vix  ullo  modo  coercendis , aut 
ex  partis  ejusdem  inflammationibus  atque  gangraena, 
lethales  insequuntur.  His  effectibus  obviam  ituros,  quo 
uterus,  separata  vix  mola,  liberetur:  hanc  ipsam,  quam 
celerrime  possint,  ab  iisdem,  vel  manus,  vel  unco- 
rum , tenaculorum , vel  forficum  ope  arripi  atque  sol- 
licite protrahi  jubent;  ast  vero,  nec  manui  ad  uterum, 
nisi  partus  a doloribus  certo  jam  gradu  dilatatum,  in- 
troitus conceditur;  nec  ubi  os  uteri  satis,  binos  ut 
digitos,  molae  blande  attrahendae  adplicitos,  admit- 
tat, patescit:  aut  manu,  aut  instrumentis,  sibi  tam 
facile  funestis,  indiget  uterus;  sed,  quae  foetus,  aut 
placentae,  ab  isto  separatae,  partui  artis  obstetriciae 
subsidia  sufficiunt:  ea  non  minus  et  molae  excluden- 
dae, nisi  forsitan  a vasorum  turgore,  a spasmis  coer- 
citae, atque  tunc  cum  venae  sectione,  vel  cum  ano- 
dynis,  tam  interne  haustis,  quam  vaginae  injectis, 
liberandae,  paria  erunt.  Quod  si  vero  aut  haemorrha- 
gia uteri  vehemens,  aut  languor  virium  consternens, 
aut  convulsiones  aegram , vel  a mola  liberandam , vel 

pro  certo  morituram  , prehendant : tunc  omnino  , cum 
anceps  his  in  angustiis  remedium  , melius,  quam  nul- 
lum , sit;  singula,  quae  ab  arte  tam  obstetricia,  quam 
medica,  potiora  suggeruntur,  nec  tamen  hic  loci  ex- 
ponenda, subsidia,  quamvis  ea  discrimine  non  sint 
expertia , tentanda  sunt. 

Exceptis  modo  polypis,  quos  syphilitica  ulcera  va- 
ginae producunt,  et  qui  specificam  sibi  methodum 
praevie  requirunt;  quae  polyporum  therapiam  respi- 
ciunt: ea,  quod  isti,  auxiliis  internis  non  minus  ac 
molae  ipsae  , resistant.,  chirurgia  vobis  tradenda  as- 
sumit. Varias  haec,  ut  modo  pauca  de  istis  tanga- 
mus, in  exstirpandis  polypis,  vias  inivit:  atque  eosdem, 
nunc  corrodendo  , nunc  abscindendo , nunc  vero  tor- 
rendo , primum  aggressa  est.  Rudes  has  partimque 
plenas  discrimine, operandi  methodos,  viri  Galli  e gre- 
gii,  pedunculum  polypi  ligari , constringi , ac  ita  a 
radice  uterina  separari  docentis , industria  correxit. 
] Cum  vero  hanc,  polypos  ligaturae  ope  auferendi  me- 
li thodum  , felici  satis  cum  successu  secuti  sint  chirurgi; 
i eorumdem  cum  forficibus  excisionem  , a celebri  apud 
5 Berolinenses  professore,  ut  potiorem  atque  promptio- 
rem, nuper  commendatam  fuisse  legimus;  atque  hanc 
etiam  operandi  rationem,  certis  in  casibus,  votis  re- 
spondisse, nequaquam  dubitamus.  Est  interim,  curet 
nos  restrictioni,  novae  hujus  methodi,  ad  polypos  mi- 
nores ac  pedunculo  modo  tenuiore  instructos  , alio  a 
> docto  viro  jam  factae,  ex  ea  simul  ratione  commoti, 
adhaereamus  : qnod  non  modo  levis  rubor  et  status 
) venarum,  in  polypis  quibusdam,  varicosus , sed  et 
mediae,  in  altero,  arteriae , aneurysmatica  quasi  pul- 
satio, a scriptore  Galliae , hac  de  re  classico,  obser- 
J vata , ab  excisione,  non  ligati  prius,  polypi  cum  for- 
ficibus , nos  omnino  absterreat.  Quamvis  rarius  , in- 
na terdum  tamen , friabilis  nimis,  quam  ligari  ut  queat, 
;t  tam  uteri,  quam  vaginae  est  polypus;  ac  fuit,  qui 
i vel  solos  obstetricantis  per  digitos  hoc  e canali  evelli 
id  potuerit.  Non  igitur  polypus  quivis  tam  densa  mem- 
)!,;  brana,  ut  haec  ejusdem  characterem  constituat,  obte- 
|)S‘i  igitur;  et  qui  vel  solo  sub  nixu  ad  alvum,  sub  vomitu, 
(isj  «x  utero  secesserunt  polypi:  hi,  vix  descriptis  tenen- 
ti tate  aequales  fuisse  videntur, 

§.  DCCCLI.  Scirrhus  uteri. 

Quae  de  scirrhis  in  genere  (§§.  CXXVI.  CXXXVI), 
et  quae  de  illis  uteri  in  specie  (§§.  GCXXVIL  CCXXV1II.) 
jam  pridem  docuimus:  ea  nos  (qui  nec  in  sufficiente 
hujus  diri  morbi  cognitione , nec  in  ejusdem  _,  aut  in 
carcinomatis , aut  in  cancri  veri  sanandorum  ratione  , 
puderet  nos,  tam  senes,  fateri,  si  hujus  culpam 
ignorantiae  nos  ipsi,  et  quidem  soli  ferremus,  — nec 
quidquam  eheu!  profecimus),  quo  haec  ipsa  sine  fru- 
ctu majore  repetamus,  dispensant.  Non  est  certe,  quod 
non  et  nos,  de  quo  sibi  gratulantur  alii,  duras  ad 
uterum  plagas  , hac  vel  illa  medendi  sub  methodo 
a nebis  adhibita,  disparuisse  observaverimus;  sed 
scirrhi , ab  indnratione  simplici,  quamvis  et  ille  durus 
sit,  longe  diversi  , titulum  illis  et  a nobis  conferri  , 
semper  vetuit  cauta,  majore  nominis  celebritate  po- 
tior, conscientia.  Omne  igitur,  quod  a longiore,  quam 
saeculi  dimidii,  experientia,  hujus  in  mali  cura  didi- 
cimus , — omne,  quod  juventutem  medicam  docere 
audemus:  ineo:  ne  noceat,  sed  ut  in  leniendis  modo, 
quod  licet,  mali  hujus,  hucusque  indomabilis,  tor- 
mentis , donec  meliora  sibi  pateant;  caute,  ut  alibi 
incussimus  ( §.  GXXXV.  ),  versetur,  consistit.  Longe 
quidem  a legis,  per  veteris  Egypti  pontifices  latae, 
<«•  ne  quis  ultra,  vel  contra  Her melis  praecepta  in 
aegris  curandis  quid  audeat  »,  approbatione  distamus; 
sed  nec  aevi  nostri,  ob  abusum  toxicorum,  non  tam 
injuste  venefici  nomine  notandi , ausus  laudabimus. 

Qui  de  scirrhosa,  vel  jam  carcinomatica  uteri  por- 
tione, quousque  cultro  patebat,  rescissa , — vel  de 
ovariorum , — vel  de  ipsius  adeo  matricis  vitiosae 
exstirpatione , felici  cum  eventu  suscepta  gloriantur : 
ab  his  ^ — non  de  solius  vulneris  uterini  consolida- 
tione, haud  semper  tam  ardua,  sed  de  hujus  quoque 
visceris,  aut  de  organorum  geuerationis  internorum, 
eodem  fomite  morboso,  ultra  partis  rescissae,  exstir- 
patae, confinia  facile  praegnantium,  constante  sana- 
tione testimonia  haud  aequivoca  , exterrita  tantis  ab 
ausibus  humanitas  exspectat. 


ABDOMINALES 


§.  DCCCL1I.  Tumores  in  pelvi  spongiosi. 

Tumores  spongiosi , firmi,  elastici,  superficie  externa 
inaequales,  pelvis  in  cavo,  circa  tuberositatem  ossis 
ischii,  subinde  nascuntur.  Hi  tumores,  ubi  adoleve- 
rint, urinarum  effluvio  faecumque  excretioni  remorani 
ponunt;  tandem  vero  dirupti,  saniosum  humorem  plo- 
rant, quem  spongiosae  excrescentiae  aliae,  nulla  huc- 
usque ab  arte  domandae,  necnon  vicinarum  erosiones 
partium,  tandem  lethales,  sequuntur.  Urinae  suppres- 
sionem a tumore  praegrandi  inter  vesicae  cervicem  et 
intestinum  rectum  posito,  atque  hydatidibus  repleto, 
vir  celebris  Angliis  descripsit.  A cystide,  aquis  repleta, 
super  omni  longitudine  intestini  recti,  retro  vesicam 
urinalem,  haerente,  retentionem  lotii  lethalem , alter 
ejusdem  nationis  chirurgus  adnotavit. 

§.  DCGCLIII.  Intestini  recti  epischeses . 

Quae  de  recti  intestini  incendiis  (§§.GCXLIII.CCXLIV.), 
— quae  de  illius  medorrlioea , tam  acuta,  quam  chro- 
nica ( §§.  DXXX.  DXLIY  ),  — quae  de  haemorrhoi- 
dum  ( §§.  DGXXI.  DCXXV.  ),  atque  de  dysenteriae 
hunc  in  canalem  effectibus  (§.  DCXC. ),  jam  diximus  : 
ea,  exceptis,  quae  chirurgiae  forum  respiciunt,  hic 
loci  sufficient. 

§.  DCCCL1Y.  Retentiones  superficiei  et 
extremitatum  corporis. 

Cum  retentionum  mucosodymphaticarum , ad  cor- 
poris superficiem  et  extremitates  obviarum , pars  vel 
maxima  ad  artem  , quae  manuum  ope  medetur,  per- 
tineat ; — cum  sub  exanthematum  , impetiginum  que 
sub  consideratione  ( Epitom.  LL.  III.  et  IV.  ) reten- 
tiones hujus  indolis  jam  varias , quae  tam  cutem 
ipsam  , quam  telam  , eidem  substratam,  cellulosam 
defoedant  et  opprimunt,  exposuerimus; — cum  ipsas  has 
epischeses,  quae  articulos  vel  .circumdant  vel  explent, 
sub  arthritidis  ac  podagrae  expositione  pertractandas 
nobis  reservemus;  — ac  tandem,  cum  circa  indura - 

tionem  textus  cellulosi  apud  homunculos  , vix  utero 
exclusos,  in  orphanotrophiis  potissime,  dominantem, 
utpote  ab  aliis  jam  satis  descriptam,  nos  ipsi  non  mi- 
nus, quam  isti,  caecutiamus:  ne  moles  libri  praesen- 
tis absque  fructu  luxuriet^  finem  eidem  imponimus. 

